# verses

text:
Rinne an Tiarna a bheag dá altóir;<pb/><t>ghlac sé fuath dá shanctóir;<pb/><t>chuir sé ballaí a caisleán<pb/><t>i seilbh a naimhde nimhneacha;<pb/><t>tógadh gártha i dteach an Tiarna<pb/><t>mar a thógfaí ar fhéile reachtúil.


text:
Chinn an Tiarna ar chonamar a dhéanamh<pb/><t>de bhalla iníon Shíón;<pb/><t>shín sé an dorú tomhais leis<pb/><t>agus níor stad sé go raibh sé scriosta;<pb/><t>chuir sé drochbhail ar bhalla agus ar bhábhún<pb/><t>sa chaoi go bhfuil siad araon ag mionú.


text:
Tá a geataí sáite sa talamh;<pb/><t>mar réab sé agus bhris sé a mbarraí;<pb/><t>tá a rí agus a flatha i measc na náisiún<pb/><t>agus níl aon dlí ann níos mó;<pb/><t>go fiú ní bhfaigheann a cuid fáithe<pb/><t>aon fhís ar bith ón Tiarna.


text:
Tá seanóirí iníon Shíón<pb/><t>ina suí ar an talamh ina dtost,<pb/><t>luaithreach caite ar a gceann acu<pb/><t>agus iad gléasta in éadach róin;<pb/><t>tá a gceann cromtha go talamh<pb/><t>ag maighdeana Iarúsailéim.


text:
Tá mo shúile tnáite le caoineadh<pb/><t>agus a bhfuil istigh ionam corraithe cráite;<pb/><t>tá mo chroí á reabadh le brón<pb/><t>mar gheall ar léirscrios mo phobail ionúin;<pb/><t>óir tá naíonáin agus leanaí cíche<pb/><t>ag snoí i gcearnóga na cathrach.


text:
Bíonn siad ag fiafraí dá máithreacha<pb/><t>«Cá bhfuil an t-arán (agus an fíon)?» <pb/><t>agus iad ag titim mar dhaoine gonta<pb/><t>i gcearnóga an bhaile,<pb/><t>agus an t-anam ag sceitheadh astu<pb/><t>i mbaclainn a máithreacha.


text:
Cá bhfaighidh mé do leithéid nó do shamhail,<pb/><t>a iníon Iarúsailéim?<pb/><t>Cad leis a samhlóinn thú chun tú a shólású,<pb/><t>a iníon ógh Shíón?<pb/><t>Óir, tá do scrios chomh leathan leis an bhfarraige.<pb/><t>Cé a fhéadfaidh thú a leigheas?


text:
Chonaic do chuid fáithe thar do cheann<pb/><t>físeanna folmha fealltacha;<pb/><t>níor nocht siad duit d' urchóid,<pb/><t>rúd a chuirfeadh cor bisigh i do chinniúint;<pb/><t>ní bhfuair siad thar do cheann sna físeanna<pb/><t>ach oracail bhréagacha mhealltacha.


text:
Na daoine uile a ghluaiseann tharat,<pb/><t>buaileann siad a mbosa i d' aghaidh;<pb/><t>déanann siad faireach agus croitheann siad a gceann<pb/><t>le hiníon Iarúsailéim:<pb/><t>«An í seo an chathair ar glaodh uirthi:<pb/><t>' Blas na hÁille' , ' Ábhar Áthais an Domhain Mhóir' ?»


text:
Osclaíonn do naimhde uile a gcraos<pb/><t>chun tú a shlogadh;<pb/><t>déanann siad faireach agus díoscán fiacal;<pb/><t>«Tá sí slogtha siar againn,» deir siad,<pb/><t>«is é seo an lá a rabhamar ag súil leis;<pb/><t>tá sé buailte linn anois go soiléir.»


text:
Rinne an Tiarna a raibh beartaithe aige;<pb/><t>an rabhadh a thug sé fadó riamh<pb/><t>tá sé curtha i gcrích aige anois;<pb/><t>tá sé tar éis tú a threascairt gan trua;<pb/><t>rinne sé ábhar suilt do do naimhde díot<pb/><t>agus chuir sé go mór lena gcumhacht.


text:
Éigh ó do chroí amach ar an Tiarna,<pb/><t>a bhalla iníon Shíón;<pb/><t>bí ag tál na ndeor ina dtuile<pb/><t>de lá agus d' oíche;<pb/><t>ná tabhair faoiseamh ar bith duit féin;<pb/><t>nár thriomaí do shúile choíche.


text:
Éirigh! Glaoigh amach san oíche<pb/><t>i dtús gach seala faireacháin!<pb/><t>lig do racht bróin amach mar thuile<pb/><t>i láthair an Tiarna!<pb/><t>Ardaigh chuige do lámha<pb/><t>ar son bheatha do leanaí óga,<pb/><t>(atá ag titim i laige le hocras<pb/><t>ag béal gach uile shráide).


text:
Féach, a Thiarna, agus breathnaigh<pb/><t>ar cé hí ar chaith tú léi mar seo;<pb/><t>ní féidir gurbh éigean do mhná<pb/><t>naíonáin dhea-chumtha a mbroinne féin a ithe;<pb/><t>ní féidir gurbh éigean sagairt agus fáithe<pb/><t>a mharú i sanctóir an Tiarna!


text:
Tá óg agus aosta ina luí<pb/><t>ar an talamh sna sráideanna;<pb/><t>tá m' ógfhir agus mo mhaighdeana tar éis titim<pb/><t>le faobhar an chlaímh;<pb/><t>tusa a mharaigh iad ar lá do dhíbheirge;<pb/><t>rinne tú sléacht orthu gan trua.


text:
Chruinnigh tú uafás thart orm ó gach taobh,<pb/><t>mar a chruinníonn daoine le chéile ar lá féile;<pb/><t>níor fágadh fuíoll áir ná fear inste scéil<pb/><t>ar lá dhíbheirge an Tiarna;<pb/><t>an chlann a rug agus a thóg mé,<pb/><t>dhíothaigh mo namhaid iad go léir.


text:
Is é a deirim: «Tá mo bhuaine curtha ó chrích;<pb/><t>tá deireadh leis an dóchas a mhúscail an Tiarna ionam.»


text:
Cén fáth a ndéanfadh duine ar bith gearán,<pb/><t>go háirithe an fear atá ann fós d' ainneoin a pheacaí?


text:
D' agair tusa, a Thiarna, an chúis a raibh mo bhás ag brath uirthi<pb/><t>agus d' fhuascail tú m' anam.


text:
<pb/><t>Ochón!<pb/><t>Nach murtallach a d' éirigh an t-ór!<pb/><t>Cad é mar a d' athraigh an mínór<pb/><t>agus mar atá clocha an tsanctóra scaipthe<pb/><t>ag cúinne gach sráide!


text:
Clann mhac oirirc Shíón,<pb/><t>ar fiú a gcothrom féin den ór is fearr iad,<pb/><t>mo léan, áirítear iad mar chrúscaí cré,<pb/><t>mar dhéantúis lámh an photaire.


text:
Fiú amháin na seacáil nochtann siad a n-ucht<pb/><t>agus tugann siad an chíoch dá gcoileáin;<pb/><t>ach tá mo phobal ionúin éirithe chomh cruachroíoch<pb/><t>le hostraisí an fhásaigh.


text:
Greamaíonn teanga an naíonáin chíche<pb/><t>dá charball leis an tart;<pb/><t>iarrann na leanaí arán,<pb/><t>ach ní thugtar dóibh é.


text:
An dream nach n-itheadh ach bia beadaí,<pb/><t>tá siad ag fáil bháis sna sráideanna;<pb/><t>iad siúd a tógadh in éadach corcra,<pb/><t>luíonn siad go faon ar charn dramhaíle.


text:
Is mó pionósú mo phobail ionúin<pb/><t>ná smachtú Shodom,<pb/><t>a scriosadh ar an toirt<pb/><t>gan aon duine a leagan lámh uirthi.


text:
Ba ghile a flatha ná an sneachta;<pb/><t>ba bháine iad ná bainne;<pb/><t>ba dheirge corp iad ná an coiréal<pb/><t>agus ba chosúil le saifír a gcló.


text:
Ach anois is duibhe a ndealramh ná súiche;<pb/><t>ní aithnítear iad sna sráídeanna;<pb/><t>tá an craiceann craptha ar a gcnámha;<pb/><t>tá sé chomh seargtha le giota adhmaid.


text:
B' ámharaí iad siúd a maraíodh le claíomh<pb/><t>ná iad siúd a fuair bás den ghorta,<pb/><t>a bhíodh á snoí agus á n-ídiú go mall righin<pb/><t>cheal torthaí na talún.


text:
Fiú amháin na mná, arb í an taise is dual dóibh,<pb/><t>bhruith siad a leanaí lena lámha féin;<pb/><t>is iad a bhíodh mar bhia acu,<pb/><t>nuair a bhí mo phobal ionúin á scrios.


text:
Lig an Tíarna a racht cuthaigh amach;<pb/><t>tháinig lasair feirge fíochmhaire ann;<pb/><t>d' adhain sé tine i Síón,<pb/><t>a loisc a bunsraitheanna.


text:
Níor chreid ríthe an domhain mhóir<pb/><t>ná duine ar bith dá maireann ar an saol<pb/><t>go rachadh namhaid nó eascara dá laghad<pb/><t>isteach trí gheataí Iarúsailéim.


text:
A mhilleán sin ar pheacaí a fáithe<pb/><t>agus ar chionta a sagart,<pb/><t>a dhoirt amach laistigh di<pb/><t>fuil na bhfíréan.


text:
D' imigh siad ar fán trí na sráideanna ina ndaill;<pb/><t>bhí siad truaillithe le fuil,<pb/><t>sa chaoi nárbh fhéidir le haon duine<pb/><t>baint lena mbaill éadaigh.


text:
«Greadaigí libh, a neamhghlana!» a scairteadh leo,<pb/><t>«Greadaigí libh, greadaigí libh, ná bainigí linn!» <pb/><t>Theith siad leo chun fáin agus dúradh i measc na náisiún:<pb/><t>«Ní féidir leo cónaí anseo níos mó.»


text:
Chuir an Tiarna é féin scaipeadh orthu;<pb/><t>níor chuimhnigh sé orthu níos mó;<pb/><t>níor tugadh urraim do na sagairt<pb/><t>ná ómós do na seanóirí.


text:
Mheath ár súile orainn,<pb/><t>ag feitheamh dúinn ar chabhair nár tugadh;<pb/><t>bhíodh súil in airde againn ónár dtúir faire<pb/><t>le náisiún nach bhféadfadh linn a shlánú dáiríre.


text:
Coinníodh lenár sála<pb/><t>sa chaoi nárbh fhéidir siúl trínár sráideanna;<pb/><t>bhí ár ndeireadh buailte linn agus ár laethanta caite;<pb/><t>níorbh fhada uainn ár dturnamh.


text:
Bhí ár lucht géarleanúna níos mire<pb/><t>ná iolair an aeir;<pb/><t>chuaigh siad sa tóir orainn thar na sléibhte<pb/><t>agus rinne siad luíochán romhainn san fhásach.


text:
Ungthach an Tiarna, arbh ionann agus beatha dúinn é,<pb/><t>gabhadh ina bpollghaiste é,<pb/><t>an té a ndúramar faoi:<pb/><t>«Is faoina scáthsan a mhairfimid i measc na náisiún.»


text:
Déan áthas agus gairdeas, a iníon Eadóm,<pb/><t>tusa, a chónaíonn i dtír Úz;<pb/><t>sínfear an cupán chugatsa chomh maith;<pb/><t>beidh tú ar meisce agus caithfidh tú díot anuas.


text:
Tá do phionósú curtha ar ceal, a iníon Shíón;<pb/><t>ní dhíbreoidh sé thar tír amach thú choíche arís;<pb/><t>ach smachtóidh sé thusa, a iníon Eadóm, de dheasca d' urchóide<pb/><t>agus nochtfaidh sé do chuid peacaí.


text:
<pb/><t>Cuimhnigh, a Thiarna, ar ar tharla dúinn;<pb/><t>Breathnaigh agus féach ar na maslaí a thugtar dúinn.


text:
Tá [cuing] ar ár muineál agus tiomáintear go róghéar sinn;<pb/><t>nuair a bhímid traochta, ní thugtar sos dúinn.


text:
Tá beirfean inár gcraiceann faoi mar a bheimis i sorn<pb/><t>toisc cuthach ocrais a bheith dár gciapadh.


text:
Ní bhíonn siúl na seanóirí ar an ngeata níos mó<pb/><t>agus tá an t-aos óg tar éis éirí as an gceol.


text:
Tá deireadh leis an áthas a bhíodh inár gcroí<pb/><t>agus rinneadh caoineadh dár gcuid rinnceoireachta.


text:
toisc go bhfuil Sliabh Shíón treascartha tréigthe<pb/><t>agus go mbíonn seacáil ag smúrthacht thart ann.


text:
Cas ar ais chugat féin sinn, a Thiarna, agus fillfimid ort;<pb/><t>athbhunaigh an réim a bhíodh againn anallód.


text:
Óir tá tú tar éis sinn a shéanadh amach agus amach,<pb/><t>is an-mhór ar fad an fhearg a ghlac tú linn.


text:
<pb/><t>Sa tríochadú bliain, ar an gcúigiú lá den cheathrú mí, nuair a bhí mé i measc na ndeoraithe ar bhruach na habhann Ceabár, d' oscail na flaithis agus chonaic mé físeanna ó Dhia.


text:
tháinig briathar an Tiarna chuig Eizicéil sagart, mac Bhúizí, i dtír na gCaildéach ar bhruach na habhann Ceabár. Ba ansin a tháinig lámh an Tiarna orm.


text:
<pb/><t>D' amharc mé uaim. Bhí stoirm ghaoithe ag séideadh aduaidh, néal mór agus solas uime, tine ag spréacharnach gan stad, agus i lár na tine mar a bheadh prás ag drithliú.


text:
I lár báire chonaic mé mar a bheadh ceithre ainmhí ann agus an chuma seo a leanas orthu: bhí déanamh duine orthu,


text:
Faoina sciatháin ar na ceithre thaobh bhí lámha duine acu. Bhí a n-aghaidheanna agus a sciatháin ag an gceathrar mar seo:


text:
theagmhaigh a sciatháin lena chéile; ghluais gach ceann acu caol díreach roimhe gan claonadh óna chúrsa.


text:
Maidir le cuma a n-aghaidheanna bhí aghaidh duine ag gach ceann acu ar tosach, bhí aghaidh leoin ag an gceathrar ar dheis, aghaidh tairbh ag an gceathrar ar chlé agus aghaidh iolair ag an gceathrar ar chúl.


text:
Sin mar a bhí a n-aghaidheanna. Bhí a sciatháin spréite suas; dhá sciathán ag gach ainmhí a theagmhaigh lena chéile agus dhá sciathán a chlúdaigh a chorp.


text:
Istigh i measc na n-ainmhithe bhí rud éigin a raibh cosúlacht aibhleog air, nó cosúlacht tóirsí ag preabadh anonn agus anall idir na hainmhithe; ba gheal í an tine agus tintreach ag scalladh aisti.


text:
D' amharc mé ar na hainmhithe: bhí roth ar an talamh le hais gach ainmhí acu, roth amháin le hais gach ainmhí faoi leith den cheathrar.


text:
Maidir le cuma na rothaí agus a ndéanamh bhí a gcuma mar dhrithliú criosailít. Bhí an chuma chéanna ar an gceathrar agus iad déanta mar a bheadh roth amháin i lár rotha eile.


text:
Dhealraigh na fleascanna bheith an-mhór nuair a d' fhéach mé orthu agus bhí súile sna fleascanna thart timpeall.


text:
Nuair a ghluaiseadh na hainmhithe ghluaiseadh na rothaí lena n-ais; agus nuair a d' éiríodh na hainmhithe ón talamh d' éiríodh na rothaí ón talamh.


text:
Aon áit a dtéadh an spiorad théidís-sean, agus d' éiríodh na rothaí leo de bhrí go raibh spiorad na n-ainmhithe sna rothaí.


text:
Nuair a ghluaiseadh na hainmhithe ghluaisidís-sean, nuair a stadaidís stadaidís-sean, nuair a d' éiridís ón talamh d' éiríodh na rothaí mar aon leo, de bhrí go raibh spiorad na n-ainmhithe sna rothaí.


text:
Os cionn chloigne na n-ainmhithe bhí mar a bheadh firmimint ann, ag soilsiú mar chriostal, agus é ag déanamh stua os a gcionn.


text:
Faoin bhfirmimint seo bhí a sciatháin spréite amach i dtreo a chéile agus bhí dhá sciathán ag gach ainmhí ag clúdach a choirp.


text:
Ag imeacht dóibh, chuala mé fuaim a sciathán amhail coipeadh uiscí, amhail glór an Uilechumhachtaigh, torann clampair amhail torann slua. Ar stad dóibh, lig siad a sciatháin síos,


text:
agus bhí gleo ann (os cionn na firmiminte, lastuas dá gcloigne; ar stad dóibh, lig siad a sciatháin síos).


text:
Os cionn na firmiminte thuas bhí mar a bheadh ríchathaoir ann cosúil le saifír, agus ina shuí os cionn na ríchathaoireach seo bhí neach i gcosúlacht fir.


text:
In airde ó chosúlacht a leasraigh bhí mar a bheadh prás ag drithliú, cosúil le tine faoi iamh mórthimpeall; agus anuas ó chosúlacht a leasraigh chonaic mé mar a bheadh tine agus drithliú mórthimpeall.


text:
An drithliú seo mórthimpeall bhí sé amhail an bogha a bhíonn sa néal lá báistí. Sin mar a dhealraigh glóir an Tiarna. Agus ar a feiceáil dom shléacht mé go talamh agus chuala mé guth ag caint.


text:
Le linn dó labhairt tháinig an spiorad ionam agus chuir i mo sheasamh mé, agus chuala mé é ag caint liom.


text:
«A mhic an duine,» ar sé, «seolaim thú chuig muintir Iosrael, chuig [na ceannaircigh] a d' éirigh amach i m' aghaidh. Pheacaigh siadsan agus a n-aithreacha i m' aghaidh go dtí an lá inniu féin.


text:
Is sotalach ceanndána an pobal iad fosta; seolaim chucu thú agus déarfaidh tú leo: 'Mar seo a labhraíonn an Tiarna Dia.'


text:
Ná bíodh eagla ortsa rompu, a mhic an duine; ná bíodh eagla ort nuair a deir siad: 'Tá dealga thart ort agus scairpeanna fút.' Ná bíodh eagla ort roimh a mbriathra ná eagla roimh a ndrochshúil, mar is ceannairceach an dream iad.


text:
Cuirfidh tusa mo bhriathra in iúl dóibh, éistidís nó ná héistidís, mar is ceannairceach an dream iad.


text:
«Ach tusa, a mhic an duine, éist lena ndeirim leat; ná bí ceannairceach mar an dream ceannairceach úd; oscail do bhéal agus caith siar a dtugaim duit.»


text:
D' oscail sé é os mo chomhair agus bhí scríbhneoireacht ann ar thosach agus ar chúl, agus is é bhí [scríofa] air «caointe agus tuirimh agus marbhnaí» .


text:
«A mhic an duine» ar sé, «ith mar a thairgtear duit, caith siar an scrolla seo agus imigh agus labhair le muintir Iosrael.»


text:
agus dúirt: «A mhic an duine, ith an scrolla seo a thugaim duit agus sásaigh do ghoile leis.» D' ith mé é agus bhí blas na meala air i mo bhéal.


text:
Níl tú do do sheoladh chuig daoine a labhraíonn teanga dothuigthe iasachta. Is chuig muintir Iosrael atáthar do do chur;


text:
ní chuig a lán ciníocha a bhfuil teanga dheacair iasachta agus caint dhoiléir acu. Go deimhin, dá seolfainn chucusan thú d' éistfidís leat.


text:
Ach ní éistfidh muintir Iosrael leat mar ní eistfidh siad liomsa. Is sotalach ceanndána iad muintir Iosrael go léir.


text:
Déanfaidh mé do sheasmhacht amhail diamaint atá níos crua ná breochloch féin. Ná bíodh eagla ort rompu ná imní ort roimh a ndrochshúil, mar is ceannairceach an dream iad.»


text:
Dúirt sé liom fosta: «A mhic an duine, gach focal a deirim leat glac chugat féin é agus éist leis go cúramach.


text:
Imigh chuig na deoraithe de do mhuintir féin agus abair leo: 'Mar seo a deir an Tiarna Dia,' éistidís nó ná héistidís.»


text:
Thóg an spiorad in airde mé ansin agus chuala mé i mo dhiaidh clampar mór: «Moladh le glóir an Tiarna ina áit chónaithe.»


text:
Sciatháin na n-ainmhithe ag bualadh in aghaidh a chéile agus callán na rothaí lena n-ais, ba iad seo an clampar mór.


text:
Thóg an spiorad in airde mé agus rug leis mé, agus d' imigh mé faoi sheirfean agus faoi bhruth feirge agus lámh an Tiarna ag luí go trom orm.


text:
Tháinig mé go Téil Áibíb chuig na deoraithe a bhí ag cur fúthu ar bhruach na habhann Ceabár. D' fhan mé ansin ina measc ar feadh seacht lá agus mé an-chorraithe.


text:
«A mhic an duine, tá tú ceaptha agam mar fhear faire do mhuintir Iosrael. Nuair a chloisfidh tú focal uaimse tabhair rabhadh dóibh thar mo cheann.


text:
Má deirim leis an drochdhuine: 'Tá an bás i ndán duit cinnte' agus gan tusa rabhadh a thabhairt dó, ná a mhí-iompar a chur ar a shúile don drochdhuine le focal na faire ionas go slánódh sé a bheatha, caillfear é de bharr a pheaca: ach éileoidh mé a fhuil ortsa.


text:
Más amhlaidh, áfach, go dtabharfaidh tú rabhadh don drochdhuine agus nach dtréigfidh sé a mhí-iompar ná a dhrochimeachtaí, caillfear é de bharr a pheaca; ach slánóidh tusa do bheatha féin.


text:
Arís, má thréigeann an fíréan a fhíréantacht agus peaca a dhéanamh agus mise constaic a chur sa bhealach roimhe, caillfear é. De bhrí nár thug tú rabhadh dó caillfear é de bharr a pheaca, agus an fhíréantacht a chleacht sé imeoidh sí as cuimhne: ach éileoidh mé a fhuil ortsa.


text:
Más amhlaidh, áfach, go dtugann tú rabhadh don fhíréan gan peacú agus nach bpeacaíonn sé, slánófar é cinnte, de bhrí gur thug sé aird ar an rabhadh: agus beidh do bheatha féin slánaithe agat chomh maith.


text:
<pb/><t>Tháinig lámh an Tiarna orm ansin agus dúirt sé liom: Éirigh, imigh leat isteach sa ghleann, áit a labhróidh mé leat.»


text:
D' éirigh mé agus ar aghaidh liom isteach sa ghleann agus féach, sheas glóir an Tiarna ansin dála na glóire a chonaic mé ag an abhainn Ceabár; agus shléacht mé go talamh.


text:
Ansin tháinig an spiorad ionam agus chuir i mo sheasamh mé agus labhair liom.<pb/><t>Dúirt sé liom: «Imigh agus druid tú féin istigh i do theach.


text:
Agus tusa, a mhic an duine, cuirfear cuibhreacha ort anois, agus ceanglófar thú leo i dtreo nach mbeidh ar do chumas imeacht i measc an phobail.


text:
Tabharfaidh mé ar do theanga greamú de do charball, ionas go mbeidh tú balbh agus gan cumas agat iad a chur ar a bhfaichill, mar is ceannairceach an dream iad.


text:
Ach nuair a labhróidh mé leat osclóidh mé do bhéal agus déarfaidh tú leo: 'Mar seo a deir an Tiarna Dia.' An duine a bhfuil fonn éisteachta air éisteadh sé, agus an duine nach bhfuil ná héisteadh sé, mar is ceannairceach an dream iad.»


text:
Cuir léigear uirthi ansin, tóg balla léigir ina coinne, ardaigh móta cré ina coinne, tóg campaí ina coinne, agus dírigh reithí cogaidh ina coinne mórthimpeall.


text:
Glac chugat oigheann iarainn agus suigh é mar bhalla iarainn idir tú féin agus an chathair; agus iompaigh ina treo agus bíodh sí faoi léigear agus tusa ag brú an léigir. Is comhartha é seo do mhuintir Iosrael.


text:
«Luigh fós ar do thaobh clé agus leag pionós mhuintir Iosrael air; de réir uimhir na laethanta a luífidh tú air, iompróidh tú a bpionós.


text:
Óir leag mise ort uimhir na laethanta de réir blianta a bpionóis, trí chéad agus nócha lá; iompróidh tú pionós mhuintir Iosrael an fad sin.


text:
Ar a gcur siúd i gcrích duit, luífidh tú síos arís, ar do thaobh deas an turas seo, agus iompróidh tú pionós mhuintir Iúdá daichead lá. Leag mé ort lá amháin in aghaidh gach bliana.


text:
Iompóidh tú d' aghaidh i dtreo léigear Iarúsailéim, nochtfaidh tú do ghéag agus tairngreoidh tú in aghaidh na cathrach sin.


text:
Agus féach, cuirfidh mé cuibhreacha ort ionas nach mbeidh ar do chumas iompú ó thaobh go taobh nó go mbeidh laethanta do léigir curtha i gcrích agat.


text:
«Tóg cruithneacht agus eorna, pónairí agus lintilí, muiléad agus coirce sléibhe; cuir san aon soitheach iad agus déan arán duit féin astu. Íosfaidh tú é ar feadh uimhir na laethanta a luífidh tú ar do thaobh, trí chéad agus nócha lá.


text:
Íosfaidh tú an t-arán amhail ciste eorna, agus é á bhruith agat os a gcomhair os cionn otrach duine.


text:
An Tiarna a dúirt: 'Mar seo a chaithfidh clann Iosrael a n-arán salach a ithe i measc na gciníocha mar a ndíbreoidh mise iad.' »


text:
Ansin dúirt mise: «Féach, a Thiarna Dia, níor thruailligh mise m' anam; ó m' óige aníos níor ith mé aon rud a d' éag uaidh féin ná aon rud a stróiceadh ag ainmhithe; níor tháinig feoil thruaillithe i mo bhéal ach oiread.»


text:
Dúirt sé liom ansin: «Féach, tugaim duit otrach bó in ionad otrach duine; bruithfidh tú d' arán air sin.»


text:
Dúirt sé liom chomh maith: «Féach, a mhic an duine, scriosfaidh mé an stór aráin in Iarúsailéim; íosfaidh siad arán a mheáfar go beacht le barr duainéise, agus ólfaidh siad uisce a thomhaisfear go gortach le barr uafáis.


text:
Cuirfidh mé ar an ngannchuid aráin agus uisce iad ionas go mbeidh siad ag féachaint ar a chéile le huafás agus ag éirí spíonta óna bpionós.»


text:
«A mhic an duine, glac chugat claíomh géar, bíodh sé mar lann bearbóra agat agus scaoil thar do cheann agus do fhéasóg é; ansin glac scálaí tomhais agus roinn an ghruaig.


text:
Dófaidh tú trian di le tine i lár na cathrach nuair a bheidh tréimhse an léigir istigh; glacfaidh tú trian agus buailfidh leis an gclaíomh é timpeall na cathrach; scaipfidh tú trian leis an ngaoith agus tarraingeoidh mise an claíomh amach ina ndiaidhsean.


text:
Díobh seo arís glac beagán, teilg sa tine agus dóigh inti iad; as sin a thiocfaidh an tine amach. [Abair le] muintir Iosrael uile:


text:
Seo mar a deir an Tiarna Dia: Seo í Iarúsailéim; shuigh mé í i lár na gciníocha agus na dtíortha iasachta máguaird.


text:
Chuir sí i gcoinne mo dheasghnátha, níos measa ná mar chuir na ciníocha; chuir sí i gcoinne mo reachtanna, níos measa ná mar chuir na tíortha máguaird; óir thug sí cúl le mo dheasghnátha agus níor shiúil de réir mo reachtanna.


text:
Uime sin, seo mar a deir an Tiarna Dia: De bhrí go bhfuil sibh níos ceannaircí ná na ciníocha máguaird, nár shiúil sibh de réir mo reachtanna agus nár chomhlíon sibh mo dheasghnátha, ach gur bheartaigh sibh de réir deasghnátha na gciníocha máguaird;


text:
uime sin, seo mar a deir an Tiarna Dia: Féach, tá mise anuas oraibh agus daorfaidh mé sibh os comhair na gciníocha.


text:
In éiric bhur n-imeachtaí gránna déanfaidh mé oraibh nithe nach ndearna mé riamh agus nach ndéanfaidh mé choíche arís.


text:
Dá bhrí sin íosfaidh bhur n-aithreacha a mic in bhur measc agus bhur mic a n-aithreacha; cuirfidh mé breithiúnas i bhfeidhm oraibh agus scaipfidh mé an t-iarmhar i dtreo na n-uile ghaoth.


text:
Uime sin, dar mo bheatha an Tiarna Dia a labhraíonn chomh cinnte agus a thruailligh sibh mo shanctóir le bhur n-uile uafás agus bhur n-imeachtaí gránna uile, gearrfaidh mé anuas sibh gan anacal gan trócaire.


text:
Éagfaidh trian daoibh den phlá agus den ghorta istigh, titfidh trian leis an gclaíomh máguaird, agus scaipfidh mé trian leis na gaotha uile agus an claíomh ar tarraingt agam ina ndiaidhsean.


text:
«Mar seo a scaoilfidh mé le mo fhearg agus a ídeoidh mo chuthach orthu. Agus nuair a bheidh mo chuthach ídithe orthu tuigfidh siad ansin gur mise, an Tiarna, a labhair le barr éada.


text:
Chomh maith leis sin fágfaidh mé bánaithe sibh agus in bhur n-ábhar náire i measc na gciníocha máguaird agus os comhair cách a théann an bealach.


text:
Beidh sibh in bhur n-ábhar náire agus dímheasa, beidh sibh in bhur bhfógra uafáis do na ciníocha máguaird, nuair a ghearrfaidh mé pionóis fhíochmhara oraibh le teann feirge agus cuthaigh. Mise, an Tiarna, a labhair.


text:
Scaoilfidh mé in bhur gcoinne saigheada marfacha an ghorta, saigheada a scriosfaidh óir is d' aonturas chun sibh a scrios a scaoilfidh mé iad agus scriosfaidh mé bhur stór aráin.


text:
Seolfaidh mé gorta agus ainmhithe allta in bhur gcoinne a chreachfaidh bhur sliocht oraibh; rachaidh plá agus fuil tríbh agus cuirfidh mé an claíomh anuas oraibh. Mise, an Tiarna, a labhair.»


text:
Abair: A shléibhte Iosrael, éistigí le briathar an Tiarna Dia! Seo mar a deir an Tiarna Dia leis na sléibhte agus na cnoic, leis na cumair agus leis na gleannta: Féach, cuirfidh mé an claíomh anuas oraibh agus scriosfaidh mé bhur n-áiteanna arda.


text:
Bánófar bhur n-altóirí, brisfear bhur scrínte túise; teilgfidh mé síos bhur mairbh os comhair bhur n-íol.


text:
Leagfaidh mé corpáin chlann Iosrael os comhair a n-íol agus scaipfidh mé bhur gcnámha thart timpeall bhur n-altóirí.


text:
Cibé áit a mbeidh cónaí oraibh bánófar bhur gcathracha agus scriosfar bhur n-áiteanna arda ionas go mbeidh bhur n-altóirí bánta [millte], bhur n-íola briste scriosta, bhur scrínte túise réabtha agus bhur n-oibreacha curtha ar ceal.


text:
«Ach fágfaidh mé cuid agaibh beo; tiocfaidh siad slán ón gclaíomh agus scaipfidh mé i measc na gciníocha iad.


text:
Ansin cuimhneoidh siadsan a d' éalaigh ormsa, agus iad ar díbirt i measc na gciníocha. Mar beidh a gcroí a chuaigh ar seachrán uaim go macnasach [briste agam]; beidh a súile a théann go striapúil i ndiaidh a n-íol dallta agam; agus ar fhéachaint orthu féin dóibh beidh gráin acu orthu mar gheall ar an olc a rinne siad, mar gheall ar a n-uafáis go léir.


text:
Seo mar a deir an Tiarna Dia: «Buail bosa, buail cosa ar an talamh agus abair: Mo léan, ar son imeachtaí gránna uile mhuintir Iosrael; óir titfidh siad leis an gclaíomh, leis an ngorta agus leis an bplá.


text:
An duine atá i gcéin, éagfaidh sé den phlá; an duine atá sa chongar, titfidh sé leis an gclaíomh; agus an duine a thagann slán uathusan, éagfaidh sé leis an ngorta; mar sin a ídeoidh mé mo chuthach orthu.


text:
Agus tuigfidh sibh gur mise an Tiarna nuair a luífidh a gcorpáin ansin i measc a n-íol timpeall a n-altóirí máguaird, ar gach cnoc ard, ar mhullach gach sléibhe, faoi gach crann glas, faoi gach dair dhuilleach, cibé áit ar íobair siad boladh cumhra dá n-íola uile.


text:
Sínfidh mé mo lámh amach ina gcoinne, creachfaidh mé agus bánóidh mé an tír uile, aon áit a bhfuil cónaí orthu, ón bhfásach go Ribleá. Tuigfidh siad ansin gur mise an Tiarna.»


text:
«A mhic an duine, seo mar a deir an Tiarna Dia le tír Iosrael: Tá deireadh tagtha, deireadh le ceithre aird na tíre.


text:
Anois tá deireadh leat! Scaoilfidh mé le mo fhearg ort agus gearrfaidh mé pionós ort mar atá tuillte agat agus daorfaidh mé thú as d' imeachtaí gránna uile.


text:
Ní thaispeánfaidh mé anacal ná trócaire ach tú a chúiteamh mar atá tuillte agat fad agus tá d' imeachtaí gránna le feiceáil. Tuigfidh sibh ansin gur mise an Tiarna.


text:
Tá do shealsa buailte leat, a áitritheoir na tíre seo; tá an uair tagtha, an lá ar láimh, lá clampair agus ní lá gairdis ar na sléibhte.


text:
Ar ball beag doirtfidh mé mo fhearg ort, ídeoidh mé mo chuthach ort agus gearrfaidh mé pionós ort mar atá tuillte agat agus daorfaidh mé thú as d' imeachtaí gránna uile.


text:
Ní thaispeánfaidh mé anacal ná trócaire; gearrfaidh mé pionós ort mar atá tuillte agat fad agus tá d' imeachtaí gránna le feiceáil. Tuigfidh tú ansin gur mise, an Tiarna, a bhuaileann.


text:
«Ag seo an lá! Féach é ag teacht! Tá do shealsa buailte leat; tá an sciúirse réidh agus an díomas in ard a réime.


text:
Tá an foréigean fásta mar sciúirse na hurchóide; ní mhairfidh aon duine díobh, ná a bhflúirse, ná a rachmas; agus ní bheidh teacht ar oirearcas ina measc.


text:
Tá an uair tagtha, an lá ar láimh. Ná gairdíodh an ceannaí agus ná caoineadh an díoltóir; táthar i bhfearg leo go léir.


text:
Óir ní fhillfidh an díoltóir lena bheo ar ar dhíol sé; leanfaidh siad go léir ag peacú siúd is nach neartófar iad dá bharr.


text:
Shéid siad an trumpa agus chuir gach rud i gcóir; ach ní théann duine ar bith chun catha, óir tá mise i bhfearg leo go léir le chéile.


text:
<pb/><t>«Tá an claíomh amuigh; tá an phlá agus an gorta istigh. An duine sa pháirc, éagfaidh sé leis an gclaíomh; an duine sa chathair, maróidh an gorta agus an phlá é.


text:
Agus má théann aon chuid acu slán, beidh siad ar na sléibhte amhail coilm na ngleannta, an t-iomlán acu ag caoineadh, gach duine i dtaobh a pheacaí féin.


text:
Crioslaíonn siad iad féin le sacéadach, agus iad uile ar ballchrith le huafás. Tá náire ar an uile aghaidh agus maoile ar an uile cheann.


text:
Caitheann siad a gcuid airgid sna sráideanna agus is ábhar dímheasa acu a gcuid óir. Ní fhuasclófar iad de thairbhe airgid ná óir lá feirge an Tiarna; níl ar a gcumas seo an t-ocras a shásamh ná an bolg a líonadh dóibh. Óir ba iadsan ba chionsiocair leis an urchóid acu.


text:
Bhain siad feidhm dhíomasach as a n-ornáidí áille; rinne siad a n-íomhánna urchóideacha agus a n-íola déistineacha leo. Dá bhrí sin fágfaidh mé mar ábhar uafáis acu iad.


text:
Tabharfaidh mé ar láimh iad do na coimhthígh mar chreach, do bhithiúnaigh na tíre mar éadáil; agus truailleoidh siad iad.


text:
Iompóidh mé m' aghaidh uathu, rud a fhágfaidh go dtruailleoidh siad mo chiste; rachaidh na meirligh isteach agus truailleoidh siad é.


text:
«Déan slabhra duit féin; óir tá an tír lán de choireanna fuilteacha agus an chathair lán d' fhoréigean.


text:
Tabharfaidh mé ar dhíogha na gciníocha dul i seilbh a dtithe; cuirfidh mé deireadh lena neart díomasach agus truailleofar a n-áiteanna naofa.


text:
Tagann tubaiste ar mhullach tubaiste, ráfla ar mhullach ráfla; iarrann siad fís ar an bhfáidh; ach teipeann an dlí ar an sagart agus an chomhairle ar na sinsir.


text:
Tá an rí ag gol, tá an prionsa in anacair chroí, tá lámha mhuintir na tíre ar crith le huafás. Roinnfidh mé leo mar atá tuillte acu agus gearrfaidh mé pionós orthu de réir a mbreithiúnais féin; agus tuigfidh siad gur mise an Tiarna.»


text:
<pb/><t>Sa séú bliain, ar an gcúigiú lá den séú mí, agus mé i mo shuí sa bhaile agus sinsir Iúdá ina suí os mo chomhair, thit lámh an Tiarna Dia orm ansiúd.


text:
D' amharc mé uaim agus chonaic neach i riocht fir. Síos ó chló a leasraigh bhí tine le feiceáil; agus óna leasrach suas bhí cuma gheal air amhail prás snasta.


text:
Shín sé amach mar a bheadh lámh agus rug ar dhual gruaige orm, agus d' ordaigh an spiorad mé idir neamh agus talamh; agus thug go Iarúsailéim mé i bhfíseanna ó Dhia, chuig an ngeata isteach go dtí an chúirt inmheánach lastuaidh, mar a suíodh íomhá an éada agus í ag griosú chun éada.


text:
Dúirt sé liom ansin: «A mhic an duine, ardaigh do shúile anois i dtreo an tuaiscirt.» D' ardaigh mé mo shúile i dtreo an tuaiscirt agus féach, sa bhealach isteach ó gheata na haltóra lastuaidh bhí íomhá seo an éada.


text:
Dúirt sé liom: «A mhic an duine, an bhfeiceann tú a bhfuil ar siúl acu, na himeachtaí gránna atá ag muintir Iosrael anseo le mise a ruaigeadh i bhfad ó mo shanctóir? Ach feicfidh tú imeachtaí gránna níos measa fós.»


text:
D' imigh mé isteach agus dhearc; bhí péisteanna agus ainmhithe míofara de gach sórt, agus íola uile mhuintir Iosrael línithe ar an mballa máguaird.


text:
Ina seasamh rompu bhí seachtó de shinsir mhuintir Iosrael agus Iázainia mac Sheáfán ina measc; a cheansa ina láimh ag gach duine acu agus néal túise ag éirí as.


text:
Dúirt sé liom ansin: «A mhic an duine, an bhfuil feicthe agat cad tá ar siúl ag sinsir mhuintir Iosrael sa dorchadas, gach fear acu ina sheomra daite féin? Óir deir siad: 'Ní fheiceann an Tiarna sinn, tá an tír tréigthe ag an Tiarna.' »


text:
Ansin rug sé go doras gheata thuaidh theach an Tiarna mé; agus féach, bhí mná ina suí ansin ag gol ar son Tamúz.


text:
Dúirt sé liom ansin: «An bhfuil seo feicthe agat, a mhic an duine? Feicfidh tú imeachtaí gránna níos measa fós.»


text:
Rug sé go cúirt inmheánach theach an Tiarna mé; agus féach, ag doras Theampall an Tiarna, idir an póirse agus an altóir, bhí tuairim is cúigear fear is fiche, a ndroim le Teampall an Tiarna, a n-aghaidh leis an oirthear, agus iad ag adhradh na gréine i dtreo an oirthir.


text:
Dúirt sé liom ansin: «An bhfuil seo feicthe agat, a mhic an duine? Nach bhfuil sé suarach go leor ag muintir Iúdá go mbíonn a leithéid d' imeachtaí gránna ar siúl acu anseo, go líonann siad an tír le foréigean agus go ngríosaíonn siad chun tuilleadh feirge mé? Féach, cuireann siad an chraobh lena srón.


text:
Dá bhrí sin, smachtóidh mé iad le teann feirge, gan anacal gan trócaire. Glaoidís orm in ard a gcinn; ach ní thabharfaidh mé aon aird orthu.»


text:
<pb/><t>Ghlaoigh sé ansin de ghuth ard agus mé ag éisteacht leis: «Druidigí anseo, a scriostóirí na cathrach, agus a uirlis scriosta ina láimh ag gach fear agaibh.»


text:
Agus féach, tháinig seisear fear ó threo an gheata is faide ó thuaidh, a uirlis scriosta ina láimh ag gach fear acu, agus bhí fear in éadach lín ina measc a raibh adharc dúigh scríobhaí ina chrios. D' imigh siad isteach agus sheas le taobh na haltóra práis.


text:
D' ardaigh glóir Dhia Iosrael ó na ceiribíní, mar a raibh sí, go tairseach an tí; agus ghlaoigh sé ar an bhfear in éadach lín a raibh adharc dúigh ina chrios.


text:
Dúirt an Tiarna leis: «Imigh ar fud na cathrach, ar fud Iarúsailéim, agus cuir comhartha croise ar éadan na ndaoine go léir a osnaíonn agus a mhairgníonn mar gheall ar na himeachtaí gránna uile a bhíonn ar siúl inti.»


text:
Chuala mé é ag rá leis an gcuid eile: «Gabhaigí tríd an gcathair ina dhiaidh agus buailigí gan anacal gan trócaire.


text:
Maraígí ar áit na mbonn idir fhir sean agus óg agus chailiní, idir pháistí agus mhná; ach ná bainigí d' aon duine a bhfuil an comhartha air. Tosaigí ag mo shanctóirse.» Thosaigh siad, dá bhrí sin, leis na sinsir a bhí os comhair an Teampaill.


text:
Dúirt sé leo ansin: «Truailligí an Teampall agus líonaigí na cúirteanna leis na mairbh, agus gluaisigí libh.» D' imigh siad leo agus mharaigh siad rompu ar fud na cathrach.


text:
Agus iad ag marú leo, agus mise fágtha liom féin, shléacht mé go talamh agus chaoin os ard: «A Thiarna Dia, an scriosfaidh tú iomlán a bhfuil fágtha d' Iosrael sa taom feirge seo i gcoinne Iarúsailéim?»


text:
Dúirt sé liom ansin: «Is an-mhór ciontacht mhuintir Iosrael agus Iúdá, tá an tír lán d' fhuil agus an chathair lán d' urchóid; óir deir siad: 'Tá an tír tréigthe ag an Tiarna, níl radharc ná súl ag an Tiarna.'


text:
Agus féach, an fear in éadach lín agus adharc dúigh scríobhaí ina chrios thug sé scéal leis ar ais ag rá: «Rinne mé mar a d' ordaigh tú dom.»


text:
D' amharc mé ansin agus chonaic san fhirmimint os cionn chloigne na gceiribiní mar a bheadh saifír i riocht ríchathaoireach.


text:
Dúirt sé leis an bhfear in éadach lín: «Imigh isteach idir na rothaí atá ag casadh thart faoi na ceiribíní; tóg mám d' aibhleoga as an tine atá idir na ceiribíní, agus scaip iad ar fud na cathrach.» Isteach leis agus mé ag amharc air.


text:
Bhí na ceiribíní ina seasamh ar dheisceart an Teampaill ar dhul isteach don fhear; agus líonadh an chúirt inmheánach le néal.


text:
D' éirigh glóir an Tiarna ó na ceiribíní go tairseach an tí; bhí an teach líonta leis an néal agus an chúirt lán de ghile ghlóir an Tiarna.


text:
Bhí fuaim sciatháin na gceiribiní le clos fad leis an gcúirt sheachtrach, dála ghuth Dé Uilechumhachtaigh nuair a labhraíonn sé.


text:
Nuair a d' ordaigh sé d' fhear an éadaigh lín aibhleoga a ghlacadh ón tine a bhí faoi na rothaí idir na ceiribíní, chuaigh sé isteach agus sheas in aice le roth.


text:
Shín ceiribín amháin a lámh (idir na ceiribíní) i dtreo na tine a bhí idir na ceiribíní, agus thóg aibhleoga di agus chuir i lámha fhear an éadaigh lín iad. Ghlac seisean iad agus d' imigh amach.


text:
D' amharc mé: bhí ceithre roth le hais na gceiribíní, roth le hais gach ceiribín acu; bhí cuma na rothaí mar dhrithliú criosailít.


text:
Ag gluaiseacht dóibh d' imigh siad i dtreo aon cheann de na ceithre threo gan claonadh óna gcursa; cibé treo a dtéadh an roth tosaigh leanadh na rothaí eile é, gan claonadh óna gcúrsa.


text:
Bhí a gcoirp agus a ndroimeanna, a lámha agus a sciatháin, agus a rothaí lán de shúile thart timpeall is é sin na rothaí a bhí ag an gceathrar.


text:
Bhí ceithre aghaidh ar gach ceann acu: aghaidh [daimh] ab ea an chéad aghaidh, aghaidh duine an dara ceann, aghaidh leoin an tríú ceann agus aghaidh iolair an ceathrú ceann.


text:
Nuair a ghluaiseadh na ceiribíní, ghluaiseadh na rothaí lena n-ais; agus nuair a spréadh na ceiribíní a sciatháin le héirí suas ón talamh, ní chlaonadh na rothaí (ó bheith lena n-ais).


text:
Nuair a stadaidís stadadh na rothaí fosta; nuair a d' éirídís ón talamh d' éirídís siúd ina gcuideachta; óir bhí spiorad na ndúl sna rothaí.


text:
Spréigh na ceiribíní a sciatháin agus d' éirigh ón talamh; bhí mise ag amharc orthu agus na rothaí ag imeacht lena n-ais. Sheas siad ag an mbealach isteach ag geata thoir Theampall an Tiarna agus glóir Dhia Iosrael os a gcionn.


text:
Ba iad seo na dúile a chonaic mé faoi Dhia Iosrael ag an abhainn Ceabár agus bhí fhios agam gur cheiribíní iad.


text:
Bhí ceithre aghaidh agus ceithre sciathán ag gach ceann acu agus cosúlacht lámha duine faoi na sciatháin.


text:
Agus ba é cosúlacht a n-aghaidheanna na haghaidheanna céanna a bhfaca mé a gcosúlacht ag an abhainn Ceabár. Chuaigh gach ceann acu caol díreach ar aghaidh.


text:
<pb/><t>Thóg an spiorad ansin mé agus rug mé go geata thoir Theampall an Tiarna, an geata a fhéachann soir. Ar an mbealach isteach ag an ngeata bhí cúigear fear is fiche agus ina measc chonaic mé Iázainia mac Azur agus Palaitia mac Bhanáiá, uachtaráin an phobail.


text:
«A mhic an duine,» arsan Tiarna, «seo lucht na drochchomhcheilge a thugann comhairle a haimhleasa don chathair seo;


text:
na daoine a deir: '[Nach bhfuil] sé in am againn tithe a thógáil? Is coire an chathair seo agus is sinne an fheoil.'


text:
Tháinig spiorad an Tiarna anuas orm agus dúirt sé liom: «Abair: 'Is mar seo a deir an Tiarna: Sin mar a mheasann sibh, a mhuintir Iosrael, mar tá fios bhur smaointe agamsa.


text:
Dá bhrí sin, seo mar a deir an Tiarna: Na mairbh a leag sibh inti, is iadsan an fheoil agus is í an chathair an coire; ach tá sé ar intinn agam sibh a thiomáint amach aisti.


text:
Tiomáinfidh mé amach sibh, tabharfaidh mé suas do na coimhthígh sibh, agus gearrfaidh mé pionós oraibh.


text:
Titfidh sibh leis an gclaíomh ar thalamh Iosrael, gearrfaidh mé pionós oraibh agus tuigfidh sibh gur mise an Tiarna.


text:
Ní bheidh an chathair seo ina coire agaibh ná sibhse in bhur bhfeoil istigh; gearrfaidh mé pionós oraibh ar thalamh Iosrael,


text:
agus tuigfidh sibh gur mise an Tiarna. Níor shiúil sibh de réir mo reachtanna agus níor chomhlíon sibh mo dheasghnátha; ach chleacht sibh gnásanna na gciníocha máguaird.' »


text:
Tharla, agus mé ag tairngreacht, gur éag Palaitia mac Bhanáiá. Shléacht mé go talamh agus bhéic os ard: «A Thiarna Dia, an bhfuil sé leagtha amach agat iarmhar Iosrael a dhíothú?»


text:
«A mhic an duine, do bhráithre is é sin do dheartháireacha, fir do chine, muintir iomlán Iosrael dúirt muintir Iarúsailéim leo: 'D' imigh sibhse i bhfad ón Tiarna; is dúinne a tugadh an tír seo mar oidhreacht.'


text:
Abair, dá bhrí sin: 'Seo mar a deir an Tiarna Dia: Cé gur theilg mé i bhfad uaim iad i measc na gciníocha agus gur scaip mé iad ar fud na dtíortha, ba shanctóir dóibh mé ar feadh tamaill sa tír ina ndeachaigh siad.'


text:
Abair, dá bhrí sin: 'Seo mar a deir an Tiarna Dia: Cruinneoidh mé sibh ó na ciníocha, cruinneoidh mé sibh as na tíortha inar scaipeadh sibh agus bronnfaidh mé fearann Iosrael oraibh.'


text:
Tabharfaidh mé aon chroí amháin dóibh, cuirfidh mé spiorad úr isteach iontu: aistreoidh mé an croí cloiche óna gcorp agus tabharfaidh mé croí feola dóibh,


text:
ionas go siúlfaidh siad de réir mo reachtanna agus go gcomhlíonfaidh siad mo dheasghnátha gan faillí a dhéanamh; agus beidh siad ina bpobal agamsa agus mise i mo Dhia acusan.


text:
Ach i dtaobh an dreama a dtéann a gcroí sa tóir ar uafáis agus ar imeachtaí gránna, cúiteoidh mé a ngníomhartha leo féin an Tiarna Dia a labhraíonn.»


text:
<pb/><t>Ansin spréigh na ceiribíní a sciatháin amach agus na rothaí lena n-ais, agus bhí glóir an Tiarna os a gcionn.


text:
Thóg an spiorad mé agus rug mé i bhfís ó spiorad Dé go Caildéa, chuig na deoraithe. An fhís a chonaic mé d' imigh sí ar shiúl uaim ansin,


text:
«A mhic an duine, tá cónaí ort le dream ceannairceach a bhfuil radharc na súl acu ach nach bhfeiceann siad, a bhfuil cluas le héisteacht acu ach nach gcluineann siad; óir is ceannairceach an dream iad.


text:
Dá bhrí sin, a mhic an duine, bailigh leat mála taistil le haghaidh deoraíochta agus imigh leat amach de lá os comhair a súl; rachaidh tú ar deoraíocht ó d' áit féin go háit eile os comhair a súl. B' fhéidir go dtuigfidh siad cé gur dream ceannairceach iad.


text:
Tabharfaidh tú do mhála taistil amach de lá os comhair a súl mar mhála taistil deoraí; agus imeoidh tú leat sa tráthnóna os a gcomhair mar a dhéanann fir a théann ar deoraíocht faoi éigean.


text:
Tógfaidh tú an mála taistil ar do ghualainn os a gcomhair agus tabharfaidh tú amach é sa dorchadas. Clúdóidh tú d' aghaidh ionas nach bhfeicfidh tú an talamh; óir rinne mé comhartha díot do mhuintir Iosrael.' »


text:
Rinne mé mar a ordaíodh dom. Thug mé mo mhála taistil amach de lá amhail mála taistil deoraí, agus um tráthnóna thochail mé tríd an mballa le mo lámha féin. Chuaigh mé amach sa dorchadas ag iompar mo mhála ar mo ghualainn os a gcomhair.


text:
«A mhic an duine, nár fhiafraigh muintir Iosrael, an dream ceannairceach sin, díot cad a bhí ar siúl agat?


text:
Abair leo: 'Seo mar a deir an Tiarna Dia: Baineann an tairngreacht seo leis an uachtarán in Iarúsailéim agus le muintir uile Iosrael atá ansin.'


text:
Abair: 'Is comhartha mise daoibh: mar a rinne mise déanfar amhlaidh leosan; rachaidh siad ar deoraíocht, i mbraighdeanas.'


text:
An t-uachtarán ina measc tógfaidh sé a mhála taistil ar a ghualainn sa dorchadas agus imeoidh sé leis; tochlóidh sé tríd an mballa agus rachaidh sé amach. Clúdóidh sé a aghaidh ionas nach bhfeicfidh sé an talamh lena shúile.


text:
Leathnóidh mise mo líon air agus rachaidh sé i bhfostú i mo mhogall; tabharfaidh mé liom é go dtí an Bhablóin i dtír na gCaildéach, cé nach bhfeicfidh sé é; agus gheobhaidh sé bás ansin.


text:
Agus cách dá bhfuil thart air idir chúntóirí agus thrúpaí, scaipfidh mé iad le gach gaoth agus nochtfaidh mé claíomh ina ndiaidh.


text:
Ach fágfaidh mé beagán acu saor ón gclaíomh, ón ngorta agus ón bplá, ionas go n-admhóidh siad a n-imeachtaí gránna uile ar fud na gciníocha mar a dtéann siad, agus go dtuigfidh siad gur mise an Tiarna.»


text:
«A mhic an duine, bí ar crith agus tú ag ithe do chuid aráin; bíodh eagla d' anama ort agus tú ag ól uisce.


text:
Abair le pobal na tíre: 'Seo mar a deir an Tiarna Dia faoi áitritheoirí Iarúsailéim i dtír Iosrael: Íosfaidh siad a n-arán le faitíos agus ólfaidh siad a n-uisce le huafás, toisc go mbeidh an tír ina fásach lom ó fhoréigean na n-áitritheoirí.


text:
«A mhic an duine, cad é an seanfhocal úd atá agaibh i dtír Iosrael a deir: 'Éiríonn na laethanta fada agus tagann deireadh le gach fís' ?


text:
Abair leo, dá bhrí sin: 'Seo mar a deir an Tiarna Dia: Cuirfidh mise deireadh leis an seanfhocal seo agus ní bhainfidh siad feidhm as mar sheanfhocal níos mó in Iosrael.' Ach abair leo: 'Tá na laethanta ar láimh agus cuirfear gach fís i gcrích.


text:
Ach mise, an Tiarna, a labhróidh an briathar agus cuirfear i gcrích é. Ní bheidh a thuilleadh cairde ann; ach, a dhream cheannaircigh, labhróidh mé an briathar agus cuirfidh i gcrích é le bhur linn an Tiarna Dia a labhraíonn.' »


text:
«A mhic an duine, féach, deir muintir Iosrael: 'An fhís a fheiceann sé tá sí mórán laethanta uainn fós; tairngríonn sé faoi am i bhfad romhainn.'


text:
Dá bhrí sin, abair leo: 'Seo mar a deir an Tiarna Dia: Ní chuirfear aon chuid de mo bhriathra ar cairde a thuilleadh, ach an briathar a labhraím cuirfear i gcrích é an Tiarna Dia a labhraíonn.' »


text:
«A mhic an duine, tairngir i gcoinne fháithe Iosrael, tairngir agus abair leosan a thairngríonn as a stuaim féin: 'Éistigí le briathar an Tiarna.'


text:
Seo mar a deir an Tiarna Dia: Is mairg do na fáithe baotha a leanann a spiorad féin gan aon rud a fheiceáil.


text:
«Ní dheachaigh sibh suas sna bearnaí ná níor dhaingnigh sibh muintir Iosrael, ionas go seasfaidís sa chath lá an Tiarna.


text:
Bíonn físeanna baotha agus tairngreachtaí bréige acu agus deir siad: 'Is é an Tiarna a labhraíonn' ; cé nach é an Tiarna a chuireann uaidh iad; agus iad ag súil leis ina ainneoin sin go bhfíorófar a mbriathra.


text:
An amhlaidh nach baoth an fhís a chonaic sibh agus nach bréagach an tairngreacht nuair a deir sibh: 'Is é an Tiarna a labhraíonn' ; nuair nár labhair mé ar chor ar bith?»


text:
Dá bhrí sin, seo mar a deir an Tiarna Dia: «Ar an ábhar gur labhair sibh go díomhaoin agus go bhfaca sibh bréaga, féach, tá mise in bhur gcoinne an Tiarna Dia a labhraíonn.


text:
Sínfidh mé mo lámh i gcoinne fáithe na bhfíseanna baotha agus na dtairngreachtaí bréige. Ní bheidh áit acu ar ardchomhairle mo phobail, ní chlárófar iad ar rolla mhuintir Iosrael, ní leagfaidh siad cos ar thalamh Iosrael, agus tuigfidh siad gur mise an Tiarna Dia.


text:
Óir tá mo phobal ar seachrán acu ag fogairt na síochána nuair nach bhfuil aon síocháin ann; tá brat aoil daite ar an mballa acu nuair is balla nua a thógfaidh an pobal.


text:
Abair leo siúd a dhathaíonn é le haol go dtitfidh sé. Beidh tuile bháistí ann, titfidh clocha móra sneachta, séidfidh stoirm ghaoithe;


text:
Dá bhrí sin, is mar seo a deir an Tiarna Dia: Scaoilfidh mé stoirm ghaoithe lena réabadh agus fearg orm, scaoilfidh tuile bháistí agus cuthach orm, clocha móra sneachta agus fraoch orm.


text:
Scriosfaidh mé an balla a dhathaigh sibh le haol agus teilgfidh mé go talamh é, ionas go bhfágfar a bunsraith nocht. Titfidh sé agus caillfear sibhse ina lár; agus tuigfidh sibh gur mise an Tiarna.


text:
«Sin mar a ídeoidh mé mo fhearg ar an mballa agus orthusan a dhathaigh é le haol. Déarfaidh mé libh: Tá deireadh leis an mballa agus leo siúd a dhathaigh é,


text:
leis na fáithe sin de chuid Iosrael a thairngir faoi Iarúsailéim agus a chonaic físeanna síochána nuair nach raibh aon síocháin ann an Tiarna Dia a labhraíonn.»


text:
<pb/><t>«Tusa, a mhic an duine, iompaigh in aghaidh iníonacha do mhuintire a thairngríonn as a stuaim féin; tairngir ina gcoinne.


text:
Abair: Seo mar a deir an Tiarna Dia: Is mairg do na mná a fhuann rufaí ar an uile chaol láimhe, a dhéanann caillí cinn do chách idir ard agus íseal, chun anamacha a chur i sáinn. An ndéanfaidh sibhse anamacha mo phobail a chur i sáinn agus aire a thabhairt d' anamacha eile ar mhaithe libh féin?


text:
Mhaslaigh sibh mise os comhair mo phobail féin ar son dornáin eorna agus blúirí aráin, á marú siúd nár chóir a mharú agus ag cothú dream nár chóir a chothú, trí bhréaga a insint do mo phobal a dtaitníonn leo éisteacht le bréaga.


text:
«Dá bhrí sin, seo mar a deir an Tiarna Dia: Is beag orm bhur rufaí lena dtóraíonn sibh na hanamacha (amhail éanlaith); réabfaidh mé ó chaolta bhur lámh iad agus fuasclóidh mé na hanamacha a thóraíonn sibh amhail éanlaith.


text:
Réabfaidh mé bhur gcaillí mar an gcéanna, saorfaidh mé mo phobal uaibh agus ní bheidh siad i ngreim mar chreach agaibh feasta; agus tuigfidh sibh gur mise an Tiarna.


text:
De bhrí gur chuir sibh imní le bréaga ar an bhfíréan nár chuir mise imní air; agus gur spreag sibh an ciontach ionas nach gcasfadh sé óna drochiompar lena bheatha a shlanú;


text:
dá bhrí sin uile, ní fheicfidh sibh níos mó na físeanna baotha, ní dhéanfaidh sibh fáistine; fuasclóidh mé mo phobal as bhur lámha. Tuigfidh sibh ansin gur mise an Tiarna.»


text:
«A mhic an duine, tá a gcroí istigh ag an dream seo sna híola atá acu; breathnaíonn siad le taitneamh ar bhunchúis a n-urchóide. Ar chóir dom ligean dóibh mo thuairisc a chur ar chor ar bith?


text:
Dá bhrí sin, labhair leo; abair seo leo: 'Seo mar a deir an Tiarna Dia: Cibé fear de mhuintir Iosrael a bhfuil a chroí istigh sna híola atá aige agus a bhreathnaíonn le taitneamh ar bhunchúis a urchóide agus a thagann ina dhiaidh sin chuig an bhfáidh, gheobhaidh sé freagra uaimse, an Tiarna, mar gheall ar iomad a íol' ,


text:
ionas go meallfaidh mé chugam na croíthe de mhuintir Iosrael go léir a thug cúl liom ar son a n-íol.


text:
«Dá bhrí sin, abair le muintir Iosrael: 'Seo mar a deir an Tiarna Dia: Déanaigí aithrí, iompaígí ó bhur n-íola agus tréigigí bhur n-imeachtaí gránna uile.


text:
Cibé fear de mhuintir Iosrael nó de na coimhthígh atá ag cur fúthu in Iosrael a thugann cúl liomsa, a ghlacann chuige féin ina chroí istigh na híola atá aige, a shuíonn bunchúis a urchóide os a chomhair amach agus a thagann ina dhiaidhsean chuig fáidh ag cur mo thuairisce, freagróidh mise, an Tiarna, é de mo dheoin féin.


text:
Diúltóidh mé don fhear sin, déanfaidh mé sampla agus solaoid de, gearrfaidh mé amach é as lár mo phobail, agus tuigfidh sibh gur mise an Tiarna.


text:
Má bhíonn an fáidh meallta, mise, an Tiarna, a mheall an fáidh sin; sínfidh mé amach mo lámh ina choinne agus scriosfaidh mé é as lár mo phobail, Iosrael.


text:
Fulaingeoidh siad pionós agus beidh an pionós céanna ann don fháidh agus don duine a chuireann tuairisc;


text:
ionas nach seachránfaidh muintir Iosrael uaim arís agus nach dtruailleoidh siad iad féin níos mó lena gcionta, ach go mbeidh siad ina bpobal agamsa agus mise i mo Dhia acusan an Tiarna a labhraíonn.' »


text:
«A mhic an duine, dá bpeacódh tír i mo choinne trí mhídhílseacht agus go sínfinn amach mo lámh ina choinne, go mbrisfinn a stór aráin agus gorta a sheoladh chuige agus gach fear agus ainmhí ann a scrios as;


text:
dá mbeadh fiú an triúr seo ann, Naoi, Dainéil agus Iób, ní thabharfaidís slán de bharr a bhfíréantachta ach a mbeatha féin amháin an Tiarna Dia a labhraíonn.


text:
Dá scaoilfinn ainmhithe allta ar fud na tíre agus go gcreachfaidís agus go mbánóidís é ionas nach mbeadh sé intaistil mar gheall ar na hainmhithe;


text:
dá mbeadh fiú an triúr seo ann, dar mo bheatha an Tiarna Dia a labhraíonn ní thabharfaidís mac ná iníon slán ach iad féin amháin agus bhánófaí an talamh.


text:
Nó dá dtabharfainn claíomh ar an tír sin agus a rá: Téadh an claíomh tríd an tír, agus go scriosfainn gach fear agus ainmhí amach as;


text:
dá mbeadh fiú an triúr seo ann, ní thabharfaidís mac ná iníon slán ach iad féin amháin, dar mo bheo is é an Tiarna a labhraíonn.


text:
Nó dá seolfainn plá chun na tíre sin agus m' fhearg a ídiú ann le fuil ionas go scriosfaí gach fear agus ainmhí ann;


text:
dá mbeadh fiú Naoi, Dainéil agus Iób ann, dar mo bheatha an Tiarna Dia a labhraíonn ní thabharfaidís slán de bharr a bhfíréantachta ach a mbeatha féin amháin.


text:
«Seo mar a deir an Tiarna: Nach mó fós a tharlóidh nuair a ghearrfaidh mé mo cheithre phionós nimhneacha ar Iarúsailéim an claíomh, an gorta, ainmhithe allta agus an phlá ionas go scriosfar ann gach fear agus ainmhí!


text:
Ach má fhágtar aon duine ann le bhur mic agus bhur n-iníonacha a tharrtháil; nuair a thiocfaidh siad chugaibh agus nuair a fheicfidh sibh a n-iompar agus a ngníomhartha, gheobhaidh sibh sólás cúitimh as an olc a thug mé ar Iarúsailéim, as ar tharraing mé anuas uirthi.


text:
Tabharfaidh siad sólás daoibh nuair a fheiceann sibh a n-iompar agus a ngníomhartha; agus tuigfidh sibh nach gan fáth a rinne mé gach rud mar a rinne an Tiarna Dia a labhraíonn.»


text:
An mbaintear a hadhmad<pb/><t>le haon rud a dhéanamh as?<pb/><t>An mbaintear bacán as<pb/><t>le soitheach a chrochadh air?


text:
Féach ansin é!<pb/><t>á chaitheamh ar an tine mar chonnadh.<pb/><t>Dónn an tine dhá cheann;<pb/><t>deargann an lár ina aibhleog;<pb/><t>An bhfuil maith ar bith ann a thuilleadh?


text:
Nuair a bhí sé iomlán<pb/><t>ní raibh aon mhaith ann<pb/><t>le haon rud a dhéanamh as;<pb/><t>anois agus é dóite gualaithe<pb/><t>nach lú fós an mhaith atá ann?


text:
«Dá bhrí sin, seo mar a deir an Tiarna Dia: Dála adhmad na fíniúna i measc crainn na foraoise a thug mé don tine mar chonnadh, mar sin a chaithfidh mé áitritheoirí Iarúsailéim uaim.


text:
Iompóidh mé m' aghaidh ina gcoinne, agus cé go n-éalóidh siad ón tine slogfaidh sí beo iad fós. Tuigfidh tú gur mise an Tiarna nuair a iompóidh mé m' aghaidh ina gcoinne,


text:
Abair: Seo mar a deir an Tiarna Dia le Iarúsailéim: Is de thír na gCanánach do bhunadh agus do bhreith; ba Amórach d' athair agus Hiteach do mháthair.


text:
Ar bhreith duit, ar lá do bhreithe féin, níor gearradh d' imleacán, níor níodh in uisce thú le do ghlanadh; níor sailleadh thú ná níor cuireadh i gcrios ceangail thú.


text:
Níor dhearc aon duine ort le trua duit, le haon ghníomh trócaire díobh seo a dhéanamh duit; teilgeadh amach thú ar an mblár folamh i d' ábhar déistine an lá a rugadh thú.


text:
«Ar ghabháil tharat dom agus tú a fheiceáil i do chróluí féin, dúirt mé leat agus an fhuil umat: 'Mair,


text:
agus fás amhail féar na páirce.' D' fhás tú, mhéadaigh agus tháinig ann duit; bhí do chíocha cumtha agus do ghruaig fásta, ach bhí tú lom tarnocht go fóill.


text:
Ar ghabháil tharat arís dom d' amharc mé ort. Bhí tú aibí chun grá; leath mé beann mo chlóca ort agus chlúdaigh do tharnochtacht: sea, thug mé mionn duit, chuaigh mé i gconradh leat an Tiarna Dia a labhraíonn agus ba liomsa thú.


text:
Mar sin a maisíodh thú le hór agus le hairgead. Ba de líon mín agus de shíoda bróidnéirithe do chuid éadaí; plúr mín, mil agus ola a bhí mar bhia agat. D' éirigh tú an-sciamhach agus tháinig tú in inmhe banríona.


text:
Craoladh clú do scéimhe ar fud na gciníocha, óir bhí sí foirfe de thairbhe na niamhrachta a bhronn mise ort an Tiarna Dia a labhraíonn.


text:
«Ach d' éirigh tú teann as clú d' áilleachta; bhain tú feidhm as do chlú le haghaidh striapachais agus dhoirt tú do dhrúis amach ar chách a chuaigh an bealach.


text:
Ghlac tú de d' éadach agus chóirigh tú áiteanna arda le dathanna éagsúla de agus ba ansin a mheirdrigh tú; a leithéid ní raibh riamh agus ní bheidh arís.


text:
Ghlac tú fosta na seoda gleoite óir agus airgid a bhronn mise ort; rinne tú íomhánna daonna leo ionas go meirdreofá ina gcuideachta.


text:
Mar an gcéanna, an t-arán a thug mé duit, an plúr mín, an ola agus an mhil lenar chothaigh mé thú, d' ofráil tú dóibh iad mar bholadh cumhra an Tiarna Dia a labhraíonn.


text:
Lena chois sin, thug tú na mic agus na hiníonacha a rug tú domsa agus d' íobair tú dóibhsean iad lena slogadh siar. Nár leor leat do striapachas?


text:
Le linn d' imeachtaí gránna agus do striapachais níor chuimhin leat laethanta d' óige nuair a bhí tú lom tarnocht i do chróluí féin.


text:
Thóg tú d' ardionad ag ceann gach sráide, ag truailliú do scéimhe agus ag méadú do striapachais trí bheith do do thairiscint féin do gach duine a théadh an bealach.


text:
Mheirdrigh tú fosta leis na hÉigiptigh, do chomharsana drúisiúla; mhéadaigh tú an striapachas le mo ghríosúsa chun feirge.


text:
Dá bhrí sin shín mé mo lámh amach i do choinne. Laghdaigh mé do sciar bia, d' fhág mé thú i muinín do naimhde, iníonacha na bhFilistíneach, a gcuireann do striapachas déistin orthu.


text:
Mheirdrigh tú mar an gcéanna leis na hAsaírigh toisc tú a bheith doriartha; sea, mheirdrigh tú leo agus níorbh fhéidir do shásamh.


text:
ag tógáil d' ardáin ag ceann gach sráide agus d' ardionaid ag gach crosbhóthar? Ach murab ionann agus striapach ní ghlacfá airgead.


text:
Tugtar bronntanais don striapach. Ach is tusa a thugann na bronntanais do d' aos grá uile; fostaíonn tú iad don striapachas ó gach uile aird.


text:
Ba neamhchosúil thú leis na mná eile sa striapachas duit: níor gríosaíodh tusa chun striapachais. Tú féin a d' fhostaigh nuair nár fostaíodh tusa. Ar an dóigh seo ba neamhchosúil leo siúd thú.


text:
Seo mar a deir an Tiarna Dia: De bhrí gur thaispeáin tú thú féin gan náire agus go bhfacthas tarnocht thú sa striapachas le do leannáin, agus mar gheall ar d' íola agus fuil do chlainne a thug tú dóibh;


text:
dá bhrí sin uile, cruinneoidh mé an t-aos grá uile lenar ghlac tú sámhas, iadsan a thaitin agus iadsan nár thaitin leat, tabharfaidh mé le chéile os do chomhair iad ó gach aird; taispeánfaidh mé dóibh thú gan chlúid, ionas go bhfeicfidh siad thú tarnocht.


text:
Tabharfaidh mé an breithiúnas ort a thugtar ar mhná a bhriseann cuing phósta agus a dhoirteann fuil, agus doirtfidh mé d' fhuil féin go héadmhar feargach.


text:
Tabharfaidh mé suas thú do do leannáin, réabfaidh siad d' ardán agus scriosfaidh d' ardionaid; bainfidh siad do chuid éadaí díot, ropfaidh siad chun siúil do sheoda breátha agus fágfaidh siad thú lom tarnocht.


text:
Dófaidh siad do thithe agus daorfaidh siad thú os comhair na sluaite ban; tabharfaidh mé ort éirí as an striapachas agus as fostú na leannán a thuilleadh.


text:
De bhrí nár chuimhin leat laethanta d' óige agus gur spreag tú fearg ionam leis na nithe seo uile; dá bhrí sin, cúiteoidh mé do ghníomhartha ar do cheann féin an Tiarna Dia a labhraíonn. Nach raibh tú graosta sa bhreis ar d' imeachtaí gránna eile?


text:
Is fíoriníon le do mháthair thú, léisean a thug fuath dá céile agus dá clann; agus is deirfiúr le do [dheirfiúracha] thú, leosan a thug fuath dá gcéilí agus dá gclanna. Ba Hiteach do mháthair agus Amórach d' athair.


text:
Is í an tSamáir do dheirfiúr shinsir a chónaigh lena clann iníonacha ó thuaidh uait, agus is í Sodom do dheirfiúr óg, ise a chónaigh lena clann iníonacha ó dheas.


text:
Ach níor [leor leatsa] siúl de réir a ngníomharthasan ná de réir a n-imeachtaí gránna; i gceann tamaill bhig bhí tú níba thruaillithe ná iad féin.


text:
Dar mo bheatha an Tiarna Dia a labhraíonn ní dhearna Sodom féin agus a clann iníonacha mar a rinne tusa agus d' iníonacha.


text:
Ba í seo ciontacht Shodom, do dheirfiúr, agus a hiníonacha: bhí siad díomasach, craosach, tugtha don sámhas, ach níor tháinig i gcabhair ar an mbochtán ná ar an ainniseoir.


text:
Ba ardnósach iad agus bhí imeachtaí gránna ar siúl acu os mo chomhair; uime sin, ar a bhfeiceáil dom scuab mé amach iad.


text:
Mar sin féin níor pheacaigh an tSamáir leath chomh mór agus a pheacaigh tusa, bhí imeachtaí níba ghránna ar siúl agat ná mar bhí acusan; go deimhin chuir tú cuma na fíréantachta ar do dheirfiúracha trí mhéid na n-imeachtaí gránna seo agat féin.


text:
Fulaing do náire mar gur chlaon tú an breithiúnas i leith do dheirfiúracha; is córa iadsan ná tusa de bhrí gur pheacaigh tú níba ghránna ná iadsan. Sea, bíodh náire ort féin agus fulaing an náire gur chuir tú cuma na fíréantachta ar do dheirfiúracha.


text:
<pb/><t>«Tabharfaidh mé ar ais chucu féin Sodom agus a hiníonacha, agus an tSamáir agus a hiníonacha. Tabharfaidh mé tusa ar ais chugat féin i lár báire,


text:
ionas go bhfulaingeoidh tú d' ísliú céime, go mbeidh náire ort as a ndearna tú agus go mbeidh tú i do shólás acusan.


text:
Do dheirfiúracha, Sodom agus a hiníonacha, fillfidh siad ar a ndúchas; tú féin agus d' iníonacha fillfidh sibhse ar bhur ndúchas.


text:
sular foilsíodh d' olc? Tá tú anois ar aon dul léi; is díol aithise thú ag iníonacha Eadóm agus a comharsana, agus ag iníonacha na bhFilistíneach máguaird a chaitheann drochmheas leat.


text:
«Seo mar a deir an Tiarna Dia: Sea, roinnfidh mé leat mar atá tuillte agat, tusa a mhaslaigh an gealltanas nuair a bhris tú an conradh;


text:
ach cuimhneoidh mise ar an gconradh a rinne mé leat nuair a bhí tú óg, agus bunóidh mé conradh leat a mhairfidh go deo.


text:
Cuimhneoidh tú ansin ar do ghníomhartha agus beidh náire ort nuair a ghlacfaidh mé do dheirfiúracha, an sinsear agus an t-óg, lena mbronnadh ort mar iníonacha, cé nach den chonradh leat é seo.


text:
ionas go mba chuimhin leat agus go gcuirfí cotadh ort agus go gcuirfí i do thost go deo thú de bharr do náire, nuair a mhaithfidh mise duit a bhfuil déanta agat an Tiarna Dia a labhraíonn.»


text:
Abair: Seo mar a deir an Tiarna Dia:<pb/><t>Iolar mór,<pb/><t>mórsciathánach, fadeiteogach,<pb/><t>le clúmh tiubh ildathach,<pb/><t>a tháinig go dtí an Liobáin.<pb/><t>Rug sé ar bharr an chéadrais,


text:
bhris an beangán úr ar bharr,<pb/><t>thug leis é go tír thráchtála,<pb/><t>agus leag síos é i gcathair cheannaithe.


text:
Ansin ghlac sé de shíol fíniúna,<pb/><t>agus chuir in ithir thorthúil é,<pb/><t>i gcóngar uiscí líonmhara,<pb/><t>á chur mar chraobhóg shailí.


text:
Ghin an síol agus d' fhás ina fhíniúin,<pb/><t>a bhí íseal agus leathan.<pb/><t>D' fhás na géaga i dtreo an iolair<pb/><t>agus na fréamhacha síos sa talamh.<pb/><t>Tháinig ann dó mar fhíniúin,<pb/><t>thug géaga uaidh agus chuir amach duilliúir.


text:
Bhí iolar mór [eile] ann,<pb/><t>mórsciathánach, dlúthchlúmhach.<pb/><t>Féach, chlaon an fhíniúin<pb/><t>a fréamhacha ina threo,<pb/><t>agus scaoil a géaga ina threo,<pb/><t>amach ón gceapach inar síoladh í,<pb/><t>ionas go n-uisceodh sé í.


text:
Ba in ithir thorthúil<pb/><t>i gcóngar uiscí líonmhara<pb/><t>a cuireadh an fhíniúin,<pb/><t>chun géaga a fhás, chun torthaí a bhreith,<pb/><t>agus aibiú mar fhíniúin uasal.


text:
Abair: Seo mar a deir an Tiarna Dia:<pb/><t>An mbeidh an rath uirthi seo?<pb/><t>Nach mbrisfidh an t-iolar na fréamhacha<pb/><t>agus na torthaí a ropadh leis,<pb/><t>ionas go bhfeofaidh an duilliúr úr<pb/><t>nuair a phéacfaidh sé?<pb/><t>Ní bheidh gá le neart ná le slua<pb/><t>lena tarraingt aníos ó na fréamhacha.


text:
Tá sí curtha ansin; an mbeidh an rath uirthi?<pb/><t>Nach seargfaidh sí<pb/><t>nuair a shéideann an ghaoth anoir uirthi?<pb/><t>Nach bhfeofaidh sí san ithir inar fhás?»


text:
«Abair leis an dream ceannairceach sin: 'Nach dtuigeann sibh cad is ciall leis na nithe seo?' Inis dóibh: Féach, tháinig rí na Bablóine go Iarúsailéim; ghabh sé an rí agus na prionsaí agus thug leis iad chun na Bablóine.


text:
Ghlac sé fear de shíol na rí agus rinne conradh leis, á chur faoi bhrí na mionn. Ghabh sé cheana féin taoisigh na tíre


text:
ionas go mbeadh an ríocht uiríseal gan éirí in airde agus go bhfanfadh sí dílis don chonradh agus go mairfeadh.


text:
Ach d' éirigh [an prionsa] amach agus chuir teachtaí chun na hÉigipte, ionas go dtabharfaidís capaill agus slua fear dó. An n-éireoidh leis? An rachaidh a leithéid seo d' fhear slán? An bhfuil sé i ndán d' fhear briste an chonartha dul slán?


text:
Dar mo bheo an Tiarna Dia a labhraíonn dar mo fhocal, gheobhaidh sé bás in áit chónaithe an rí a bhfuair sé an choróin uaidh, is é sin, sa Bhablóin. Óir mhaslaigh sé a mhionn agus bhris a chonradh.


text:
Ní dhéanfaidh Forann tarrtháil air sa chogadh lena shlua neartmhar agus a mhórchuideachta, ainneoin na mótaí cré agus na mballaí léigir a thógfaí, agus an méid a mharófaí, sa tógáil.


text:
De bhrí gur mhaslaigh sé an mionn agus gur bhris an conradh a raibh sé fós faoi cheangal aige; dá bhrí sin uile, ní rachaidh sé slán.


text:
«Uime sin, seo mar a deir an Tiarna Dia: Dar mo bheo, mo mhionn a mhaslaigh sé agus mo chonradh a bhris sé, cúiteoidh mé iad ar a cheann féin.


text:
Leathfaidh mé m' eangach thairis agus rachaidh sé i bhfostú i mo mhogaill; tabharfaidh mé liom chuig an Bhablóin é agus gearrfaidh mé pionós air ansin mar gheall ar an bhfeall a d' imir sé orm.


text:
Titfidh togha a shlua leis an gclaíomh agus scaipfear an t-iarmhar le gach gaoth; agus aithneoidh tú gur mise, an Tiarna, a labhair.


text:
Seo mar a deir an Tiarna Dia:<pb/><t>Ó bharr an chéadrais,<pb/><t>ón ngéag is airde de<pb/><t>gearrfaidh mé maothán<pb/><t>agus cuirfidh é ar shliabh ard beannach;


text:
ar bharr shliabh Iosrael a chuirfidh mé é.<pb/><t>Ginfidh sé géaga agus béarfaidh toradh,<pb/><t>agus beidh ina chéadras breá.<pb/><t>Cónóidh gach sórt éin faoi,<pb/><t>lonnóidh gach dúil sciathánach faoi scáth a ghéag.


text:
Agus tuigfidh gach crann sa pháirc<pb/><t>gur mise, an Tiarna,<pb/><t>a leagann an crann ard,<pb/><t>agus a thógann an ceann íseal,<pb/><t>a sheargann an crann glas<pb/><t>agus a bhláthaíonn an ceann críon.<pb/><t>Mise, an Tiarna; a labhair<pb/><t>agus déanfaidh mé beart dá réir.»


text:
«Cad chuige a n-aithriseann sibh an seanfhocal seo faoi thír Iosrael:<pb/><t>D' ith a n-aithreacha caora searbha;<pb/><t>agus tá déistin ar fhiacla na clainne?


text:
«Dar mo bheo an Tiarna Dia a labhraíonn ní bheidh an seanfhocal seo sa chaint a thuilleadh eadraibh in Iosrael.


text:
Féach, is liomsa an uile bheo, is liom anam an athar agus anam an mhic. An duine a pheacaíonn, eisean a éagfaidh.


text:
ní itheann sé ar na sléibhte, ní thógann sé a shúile chun íola mhuintir Iosrael, ní thruaillíonn sé bean a chomharsan, ní théann i ndáil mhná le linn a fola míosúla.


text:
Ní imríonn sé éagóir ar aon duine, ach tugann sé a gheall ar ais dá fhéichiúnaí; ní ghoideann sé, ach tugann arán don ocrach agus éadaí don nocht.


text:
Ní thugann sé uaidh ar úsaireacht, ní ghlacann sé brabús, staonann sé ón olc, tugann sé breithiúnas cóir idir duine agus duine;


text:
siúlann sé de réir mo reachtanna agus comhlíonann mo dheasghnátha go cúramach. Tá a leithéid fíréanta dáiríre agus mairfidh sé go deimhin. Is é an Tiarna Dia a labhraíonn.


text:
nach ndéanann aon dualgas díobh seo, ach a itheann ar na sléibhte, a thruaillíonn bean a chomharsan,


text:
a imríonn éagóir ar an mbochtán agus ar an ainniseoir, a ghoideann, nach dtugann geall ar ais, a thógann a shúile chun na n-íol, a mbíonn imeachtaí gránna ar siúl aige,


text:
a thugann uaidh ar úsaireacht agus a ghlacann brabús; an mairfidh seisean? Go deimhin, ní mhairfidh. Tar éis dó na coireanna gránna seo a dhéanamh éagfaidh sé cinnte agus beidh a chuid fola air féin.


text:
«Ach má ghineann an fear seo mac a fheiceann na peacaí a rinne a athair, a ghabhann eagla agus nach ndéanann beart dá réir,


text:
nach n-itheann ar na sléibhte, nach dtógann a shúile chun íola mhuintir Iosrael, nach dtruaillíonn bean a chomharsan,


text:
nach n-imríonn éagóir ar aon duine, nach n-éilíonn geall, nach ngoideann; ach a thugann arán don ocrach agus éadaí don nocht,


text:
a staonann ón olc, nach dtugann uaidh ar úsaireacht agus nach nglacann brabús, a chomhlíonann mo dheasghnátha agus a shiúlann de réir mo reachtanna; ní éagfaidh seisean de bharr peacaí a athar, ach mairfidh sé go deimhin.


text:
Ach de bhrí gur imir an t-athair éagóir, gur chreach sé a dheartháir agus nach ndearna gar riamh i measc a mhuintire, éagfaidh sé cinnte de bharr a oilc.


text:
«Deir sibh: 'Cad chuige nach n-iompraíonn an mac peacaí an athar?' Má ghéilleann an mac don dlí agus don cheart agus mo dheasghnátha a chomhlíonadh go cúramach, mairfidh sé gan amhras.


text:
An duine a pheacaíonn, éagfaidh sé. Ní bheidh an mac freagrach i bpeacaí an athar ná an t-athair i bpeacaí an mhic; gheobhaidh an fíréan creidiúint as a fhíréantacht féin amháin agus an drochdhuine as a urchóid.


text:
«Ach má thréigeann an drochdhuine na peacaí go léir a rinne sé, má chomhlíonann sé mo dheasghnátha uile agus géilleadh don dlí agus don cheart, mairfidh sé go deimhin; ní éagfaidh sé.


text:
Na peacaí go léir a rinne sé ní labhrófar leis arís orthu; as an bhfíréantacht a chleacht sé mairfidh sé.


text:
An mbainim sult as bás an drochdhuine? an Tiarna Dia a labhraíonn. Nach é mo mhian go dtréigfeadh sé a bhealaí agus go mairfeadh sé?


text:
Ach má thréigeann an fíréan a fhíréantacht, agus olc a dhéanamh, agus imeachtaí gránna an drochdhuine a bheith ar siúl aige, an mairfidh sé? Ní bheidh aon trácht ar an bhfíréantacht a chleacht sé; de bhrí gur fheall sé agus gur pheacaigh sé, gheobhaidh sé bás.


text:
«Ach deir sibhse: 'Ní cóir iad gníomhartha an Tiarna.' Éistigí liom, a mhuintir Iosrael; nach cóir iad mo ghníomhartha? Nach iad bhur ngníomhartha féin atá míchóir?


text:
Má thréigeann an fíréan a fhíréantacht agus peacú, éagfaidh sé dá bharr; éagfaidh sé de bharr an oilc atá déanta aige.


text:
Arís, má thréigeann an drochdhuine a pheacaí agus déanamh mar is ceart agus mar is cóir, tabharfaidh sé a bheatha slán.


text:
De bhrí gur mhachnaigh sé agus gur thréig sé a pheacaí go léir mairfidh sé go deimhin; ní bhfaighidh sé bás.


text:
Ach deir muintir Iosrael: 'Ní cóir iad gníomhartha an Tiarna.' A mhuintir Iosrael, nach cóir iad mo ghníomhartha? Nach iad bhur ngníomhartha féin atá míchóir?


text:
Dá bhrí sin, tabharfaidh mé breithiúnas ort, a mhuintir Iosrael; ar gach duine de réir a ghníomhartha an Tiarna Dia a labhraíonn. Déanaigí aithrí agus tréigigí bhur bpeacaí go léir; seachnaígí gach ócáid scannail agaibh.


text:
Teilgigí uaibh na peacaí uile a rinne sibh orm; agus cothaígí ionaibh féin croí nua agus spiorad nua. Cad chuige gur toil libh bás a fháil, a mhuintir Iosrael?


text:
Ní bhainimse sult as bás aon duine an Tiarna Dia a labhraíonn. Ar an ábhar sin guím aithrí daoibh agus beatha.»


text:
Abraigí:<pb/><t>' Cad ba mháthair duit?<pb/><t>Leon baineann i measc leon.<pb/><t>Ina luí idir na leoin óga<pb/><t>d' oil sí na coileáin.


text:
Thóg sí coileán acu agus d' fhás sé ina leon óg;<pb/><t>d' fhoghlaim sé breith ar an gcreach,<pb/><t>agus thosaigh ag alpadh fear.


text:
Thóg na ciníocha an gháir ina choinne,<pb/><t>gabhadh ina bpoll é;<pb/><t>agus thug siad le crucaí<pb/><t>go tír na hÉigipte é.


text:
Nuair a chonaic [an mháthair] í féin cloíte<pb/><t>agus ábhar a dóchais caillte,<pb/><t>ghlac sí coileán eile dá cuid<pb/><t>agus thóg ina leon óg é.


text:
Chuaigh sé ar a sheilg i measc na leon,<pb/><t>d' fhás ina leon óg,<pb/><t>d' fhoghlaim sé breith ar an gcreach<pb/><t>agus thosaigh ag alpadh fear.


text:
Scrios sé a gcaisleáin<pb/><t>agus bhánaigh a gcathracha;<pb/><t>scanraigh an tír agus a raibh inti<pb/><t>ag callán a bhúiríola.


text:
Ghluais na ciníocha ansin ina choinne<pb/><t>ó na cúigí máguaird;<pb/><t>leathnaigh siad a n-eangach thairis;<pb/><t>gabhadh ina bpoll é.


text:
Ghabh siad i gcarcair é le crúcaí<pb/><t>agus rug leo é go rí na Bablóine;<pb/><t>chuir siad i mbraighdeanas é<pb/><t>ionas nach gcluinfí a ghlór arís<pb/><t>ar shléibhte Iosrael.'


text:
D' fhás an ghéag ba láidre<pb/><t>ina slat ríoga;<pb/><t>d' fhás sí go han-ard<pb/><t>os cionn na dtiúchraobhacha.<pb/><t>Ba shofheicthe í ar a hairde<pb/><t>agus ar mhothall a duilliúir.


text:
Ach réabadh as a fréamh í,<pb/><t>teilgeadh ar lár í le fearg;<pb/><t>seargadh a toradh ag an ngaoth anoir,<pb/><t>chríon an ghéag láidir,<pb/><t>dhóigh an tine í go léir.


text:
Chuaigh tine amach ón tamhan,<pb/><t>a dhóigh idir ghéaga agus thoradh;<pb/><t>tá deireadh leis an gcraobh láidir,<pb/><t>deireadh leis an tslat ríoga.' » <pb/><t>Is tuireamh é sin agus glactar leis amhlaidh.


text:
<pb/><t>Sa seachtú bliain, ar an deichiú lá den chúigiú mí, tháinig dream de shinsir Iosrael chun dul i gcomhairle leis an Tiarna agus shuigh síos os mo chomhair.


text:
«A mhic an duine, labhair le sinsir Iosrael agus abair leo: Seo mar a deir an Tiarna Dia: 'An chun dul i gcomhairle liom a tháinig sibh?' Dar mo bheo an Tiarna Dia a labhraíonn ní ligfidh mé daoibh dul i gcomhairle liom.


text:
An dtabharfaidh tusa breithiúnas orthu, a mhic an duine? An dtabharfaidh tú breithiúnas orthu? Inis imeachtaí gránna a n-aithreacha dóibh,


text:
agus abair leo: Seo mar a deir an Tiarna Dia: An lá a thogh mé Iosrael, mhionnaigh mé do shliocht mhuintir Iacóib, do mo chur féin in aithne dóibh i dtír na hÉigipte. Mhionnaigh mé dóibh: Is mise an Tiarna bhur nDia.


text:
An lá sin mhionnaigh mé dóibh go dtabharfainn liom iad as tír na hÉigipte go tír a cheap mé féin dóibh, tír a bhfuil bainne agus mil ina slaoda inti, tír a sháraíonn tíortha an domhain.


text:
Dúirt mé leo: Caithigí uaibh uafáis a mheallann súile an uile dhuine agaibh agus ná truailligí sibh féin le híola na hÉigipte; is mise an Tiarna bhur nDia.


text:
Ach d' éirigh siad amach i mo choinne agus níor éist siad liom; níor chaith siad uathu na huafáis ar bhain gach duine acu lán na súl astu; níor thréig siad íola na hÉigipte ach oiread.<pb/><t>«Shocraigh mé ansin mo dhíbeirg a dhoirteadh anuas orthu agus mo chuthach a ídiú orthu i lár thír na hÉigipte.


text:
Ach d' oibrigh mé ar mhaithe le m' ainm féin ionas nach dtruailleofaí é os comhair na gciníocha ar chónaigh siad ina measc, óir gheall mé dóibh os comhair na gciníocha sin go dtreoróinn amach as tír na hÉigipte iad.


text:
Thug mé mo reachtanna dóibh agus thaispeáin mo dheasghnátha dóibh, deasghnátha a bhfuil beatha an duine ag brath ar a gcomhlíonadh.


text:
Lena chois sin thug mé mo shabóidí dóibh mar chomhartha idir mise agus iadsan, ionas go mbeadh fhios acu gur mise, an Tiarna, a naomhaíonn iad.


text:
Ach d' éirigh muintir Iosrael amach i mo choinne san fhásach; níor shiúil siad de réir mo reachtanna, ach dhiúltaigh siad do mo dheasghnátha a bhfuil beatha an duine ag brath ar a gcomhlíonadh, agus thruailligh siad mo shabóidí go mór.<pb/><t>«Shocraigh mé ansin go ndoirtfinn mo dhíoltas anuas orthu san fhásach á léirscrios.


text:
Ach d' oibrigh mé ar mhaithe le m' ainm ionas nach dtruailleofaí é os comhair na gciníocha, os a gcomhair siúd ar sheol mé amach iad.


text:
Mhionnaigh mé dóibh fosta san fhásach nach dtreoróinn iad isteach sa tír a cheap mé dóibh, an tír a bhfuil bainne agus mil ina slaoda inti agus a sháraíonn tíortha an domhain;


text:
de bhrí gur dhiúltaigh siad do mo dheasghnátha, nár shiúil siad de réir mo reachtanna, agus gur thruailligh siad mo shabóidí, óir luigh a gcroí lena n-íola.


text:
«Dúirt mé lena gclann san fhásach: Ná siúlaigí de réir reachtanna bhur n-aithreacha, ná comhlíonaigí a ndeasghnátha, ná truailligí sibh féin lena n-íola.


text:
Is mise an Tiarna, bhur nDia. Siúlaigí de réir mo reachtanna agus comhlíonaigí mo dheasghnátha go cúramach.


text:
Naomhaígí mo shabóidí ionas go mba chomhartha iad idir mise agus sibhse, ionas go dtuigfidh sibh gur mise, an Tiarna, bhur nDia.


text:
Ach d' éirigh an chlann amach i mo choinne; níor shiúil siad de réir mo reachtanna, níor chomhlíon siad mo dheasghnátha go cúramach a bhfuil beatha an duine ag brath ar a gcomhlíonadh, thruailligh siad mo shabóidí.<pb/><t>«Shocraigh mé ansin mo dhíbheirg a dhoirteadh anuas orthu agus mo chuthach a ídiú orthu san fhásach.


text:
Ach tharraing mé siar agus d' oibrigh ar mhaithe le m' ainm, ionas nach dtruailleofaí é os comhair na gciníocha, os a gcomhair siúd ar sheol mé amach iad.


text:
Lena chois sin mhionnaigh mé dóibh san fhásach go scaoilfinn i measc na gciníocha iad agus go scaipfinn iad ar fud na dtíortha;


text:
de bhrí nár chomhlíon siad mo dheasghnátha ach gur dhiúltaigh siad do mo reachtanna agus gur thruailligh siad mo shabóidí agus go raibh lán na súl á bhaint acu as íola a n-aithreacha.


text:
Thruailligh mé iad lena mbronntanais féin, ag tabhairt orthu a gcéadghinte a íobairt le tine, ionas go mbuailfeadh uafás iad; rinne mé amhlaidh le go dtuigfidís gur mise an Tiarna.


text:
«Dá bhrí sin, a mhic an duine, labhair le muintir Iosrael. Abair leo: Seo mar a deir an Tiarna Dia: Mhaslaigh bhur n-aithreacha mé sa rud seo arís trí fheall a imirt orm.


text:
Nuair a thug mé isteach iad sa tír a mhionnaigh mé a thabhairt dóibh, d' ofrálaidís a n-íobairtí agus a mbronntanais bhearránacha, aon áit a bhfeicidís cnoc ard nó crann duilleach. Ansin mar an gcéanna a scaoilidís a mboladh cumhra agus a dhoirtidís a ndeochanna ofrála.


text:
Dúirt mé leo ansin: Cad is ainm don áit ard a dtéann sibh chuige? Bámá a thugann siad air go dtí an lá inniu dá bhrí sin.


text:
Uime sin, abair le muintir Iosrael: Seo mar a deir an Tiarna Dia: An dtruailleoidh sibhse sibh féin ar nós bhur n-aithreacha, ag dul ar seachrán i ndiaidh a nithe gránna?


text:
Má ofrálann sibh bhur mbronntanais, má íobraíonn sibh bhur gclann mhac sa tine, agus sibh féin a thruailliú le bhur n-uile íola go dtí an lá inniu féin, an bhféadaim ligean daoibh dul i gcomhairle liom? Dar mo bheo an Tiarna Dia a labhraíonn ní rachaidh sibh i gcomhairle liom.


text:
«Ní thitfidh sé amach ar chor ar bith de réir an smaoineamh seo in bhur n-aigne: 'Bímis amhail na náisiúin, amhail ciníocha na dtíortha, ag adhradh adhmaid agus cloiche.'


text:
Dar mo bheo an Tiarna Dia a labhraíonn is mise go deimhin a bheidh ina rí oraibh le láimh láidir agus géag sínte agus taom feirge.


text:
Tabharfaidh mé amach as na ciníocha sibh, cruinneoidh mé sibh le láimh láidir agus géag sínte agus taom feirge ó na tíortha inar scaipeadh sibh;


text:
agus tabharfaidh mé sibh go Fásach na Náisiún, áit a ndaorfaidh mé sibh agus sinn i láthair a chéile.


text:
Dála mar a dhaor mé bhur n-aithreacha san fhásach i dtír na hÉigipte, daorfaidh mé sibhse mar an gcéanna an Tiarna Dia a labhraíonn.


text:
Scagfaidh mé na ceannaircigh as bhur measc, iadsan a d' éirigh amach i mo choinne. Tabharfaidh mé amach iad as an tír ina gcónaíonn siad, ach ní bhainfidh siad tír Iosrael amach; agus tuigfidh sibh gur mise an Tiarna.


text:
«Seo mar a deir an Tiarna Dia: Mura toil libh éisteacht liomsa, a mhuintir Iosrael, imígí libh, ní amháin anois ach as seo amach, gach duine agaibh faoi réir bhur n-íol féin. Ach ní thruailleoidh sibh m' ainm naofa níos mó le bhur mbronntanais agus le bhur n-íola.


text:
Óir, ar mo shliabh naofa, ar shliabh ard Iosrael an Tiarna Dia a labhraíonn riarfaidh muintir Iosrael go léir orm, gach duine acu atá sa tír. Fáilteoidh mé romhaibh ansin agus beidh mé ag súil le bhur mbronntanais, le togha bhur dtíolacthaí agus bhur n-íobairtí naofa go léir.


text:
Fáilteoidh mé romhaibh amhail roimh bholadh cumhra nuair a thabharfaidh mé sibh as na ciníocha, nuair a chruinneoidh mé sibh as na tíortha inar scaipeadh sibh; agus foilseoidh mé mo naofacht ionaibh os comhair na gciníocha.


text:
Tuigfidh sibh gur mise an Tiarna nuair a thabharfaidh mé go tír Iosrael sibh, an tír a mhionnaigh mé a bhronnadh ar bhur n-aithreacha.


text:
Cuimhneoidh sibh ansin ar bhur mbealaí agus ar bhur ngníomhartha lenar truaillíodh sibh; agus tabharfaidh sibh fuath daoibh féin as an uile pheaca dar chleacht sibh.


text:
Tuigfidh sibh ansin gur mise an Tiarna nuair a roinnfidh mé libh ar mhaithe le m' ainm féin, agus ní de réir bhur ndrochimeachtaí ná bhur ndrochnósanna, a mhuintir Iosrael an Tiarna Dia a labhraíonn.»


text:
21:2 «A mhic an duine, iompaigh ó dheas; labhair amach in aghaidh an deiscirt; tairngir in aghaidh fhoraois Neigib.


text:
21:3 Abair le foraois Neigib: 'Éist le briathar an Tiarna. Seo mar a deir an Tiarna Dia: Féach, lasfaidh mé tine ionat agus dófaidh sí gach crann glas ionat agus gach crann críon; beidh an tine ina caor domhúchta agus gach aghaidh ruadhóite léi, ón Neigib ó thuaidh.


text:
7 «A mhic an duine, iompaigh i dtreo Iarúsailéim, cuir do mhallacht ar an sanctóir agus tairngir in aghaidh thír Iosrael.


text:
8 Abair le tír Iosrael: 'Seo mar a deir an Tiarna Dia: Féach, tá mé i do choinne, nochtfaidh mé mo chlaíomh as a thruaill agus maróidh mé idir fhíréan agus chiontach.


text:
9 Tarraingeoidh mé mo chlaíomh as a thruaill leis an bhfíréan agus an ciontach a leagan, ón Neigib ó thuaidh.


text:
10 Tuigfidh gach duine gur mise, an Tiarna, a tharraing a chlaíomh as a thruaill; ní chuirfear ar ais ann arís é.'


text:
12 Agus ar do cheistiú acu: 'Cad chuige an mhairg?' , freagroidh tú: 'Mar gheall ar an drochscéala. Nuair a thiocfaidh sé, caillfidh an uile chroí a mhisneach agus an uile lámh a neart; titfidh gach spiorad i bhfanntais agus gach glúin in ísle brí. Tá sé buailte linn agus rachaidh chun críche an Tiarna Dia a labhraíonn.' »


text:
14 «A mhic an duine, tairngir agus abair: Seo mar a deir an Tiarna Dia. Abair:<pb/><t>An claíomh! An claíomh!<pb/><t>Tá faobhar agus snas ar an gclaíomh.


text:
15 An faobhar don ár,<pb/><t>an snas don drithliú.<pb/><t>15b An cúis áthais é seo againn<pb/><t>gur dhíspeag sibh ríshlat mo mhic<pb/><t>amhail gach sórt crainn?<pb/><t>ABN: 15, 16, 15b


text:
16 Snasaítear é chun úsáide;<pb/><t>faobhraítear agus snasaítear é<pb/><t>lena chur i láimh an mharfóra.


text:
17 Lig uaill agus olagón asat, a mhic an duine.<pb/><t>Tá sé i ndán do mo phobal,<pb/><t>do phrionsaí uile Iosrael mar aon le mo phobal,<pb/><t>atá tugtha suas don chlaíomh.<pb/><t>Buail do cheathrú dá bhrí sin,


text:
18 óir ní céadiarracht ar bith é seo.<pb/><t>An bhfuil aon teorainn lena chumhacht<pb/><t>má dhíspeagann sibh an ríshlat?<pb/><t> an Tiarna Dia a labhraíonn.


text:
19 A mhic an duine, tairngir agus buail bosa,<pb/><t>titeadh an claíomh faoi dhó nó faoi thrí,<pb/><t>claíomh seo na marbh,<pb/><t>claíomh an áir mhóir a chiorclaíonn iad.


text:
20 Ionas go mbeidh uamhan ina gcroí<pb/><t>agus go dtitfidh mórshlua,<pb/><t>tá claíomh ar tarraingt agam<pb/><t>ag an uile gheata;<pb/><t>é ag drithliú agus faobhar air don ár.


text:
24 «A mhic an duine, socraigh dhá bhealach do theacht chlaíomh rí na Bablóine; bíodh an dá bhealach ag teacht ón tír chéanna. Tóg cuaille eolais ag ceann an bhealaigh chun na cathrach;


text:
25 socraigh bealach ar a dtiocfaidh an claíomh go Rábá na nAmónach agus go Iúdá agus go dún Iarúsailéim.


text:
26 Óir seasann rí na Bablóine ag an ngabhal ag ceann an dá bhealach a dhéanamh fáistine. Craitheann sé na saigheada, téann i gcomhairle leis an taráfaím, iniúchann na haenna.


text:
27 Titeann an tuar do Iarúsailéim ina láimh dheas: ní mór dó focal spreagtha chun áir a thabhairt, gáir chatha a fhógairt, reithí cogaidh a dhíriú ar na geataí, mótaí cré agus ballaí léigir a thógáil.


text:
28 Dar le muintir na cathrach, iadsan a thug mionna, is fáistine bhréige í. Ach cuirfidh seisean a gcionta i gcuimhne dóibh ionas go ngabhfar iad.


text:
29 «Uime sin, is mar seo a deir an Tiarna: De bhrí gur thug sibh fianaise ar bhur gciontacht an oiread sin, gur fhoilsigh sibh bhur gcoireanna, agus gur léirigh sibh bhur bpeacaí in bhur n-uile imeachtaí; de bharr na fianaise seo gearrfar pionós oraibh.


text:
31 déarfaidh an Tiarna: Tógfar uait an turban, bainfear díot an choróin; ní fhanfaidh an saol mar atá; ardófar an t-íseal agus ísleofar an t-ard.


text:
32 Ar lár, ar lár, ar lár a fhágfaidh mé í. Ní fhanfaidh an lorg is lú di nó go dtiocfaidh an fear ceart; is dósan a thabharfaidh mé í.»


text:
<pb/><t>«Tusa, a mhic an duine, tairngir agus abair: Seo mar a deir an Tiarna Dia faoi na hAmónaigh agus faoina masla: Abair: An claíomh, tá an claíomh ar tarraingt don ár, tá snas air chun scriosta agus chun drithlithe mar thintreach 33 


text:
34 le linn d' fhíseanna baotha agus do chomhairle le fáistiní bréige lena leagan ar mhuineál an lucht aindiaga urchóidigh a bhfuil lá a bpionóis báis buailte leo.


text:
36 Silfidh mé mo dhíbheirg anuas ort, séidfidh mé tine mo chuthaigh i d' aghaidh, agus tabharfaidh mé suas thú i lámha lucht bhrúidiúil atá tugtha don scrios.


text:
37 Beidh tú mar chonnadh don tine, beidh d' fhuil ag rith ar fud na tíre, ní chuimhneofar ort níos mó. Óir mise, an Tiarna, a labhair.»


text:
«A mhic an duine, an toil leat breithiúnas a thabhairt, an toil leat breithiúnas a thabhairt, an toil leat breithiúnas a thabhairt ar an gcathair dhúnmharfach? Inis a himeachtaí gránna di mar sin.


text:
Abair: Seo mar a deir an Tiarna Dia: Tá an chathair ag cur fola taobh istigh di féin leis an sprioclá a bhrostú! Tá íola á ndéanamh aici lena truailliú féin!


text:
Tá tú ciontach as an bhfuil a dhoirt tú, thruailligh tú thú féin sna híola a rinne tú. Thug tú ar do lá druidim leat, tá ceann scríbe do shaoil ar láimh. Uime sin, rinne mé ábhar masla díot os comhair na gciníocha agus ceap magaidh os comhair na dtíortha go léir.


text:
Maslaítear an t-athair agus an mháthair ionat; tugtar drochíde don chuairteoir, cuirtear ansmacht ar an dílleachta agus ar an mbaintreach.


text:
Tá dream ionat a chlúmhilleann chun fuil a dhoirteadh; tá dream a itheann ar na sléibhte; dream eile atá graosta.


text:
Taispeánann siad tarnochtacht a n-aithreacha ionat; éigníonn siad na mná ionat le linn a neamhghlaine.


text:
Déanann fear acu drúis ghránna le bean a chomharsan; truaillíonn fear eile bean a mhic; an tríú fear sáraíonn sé a dheirfiúr féin, iníon a athar.


text:
Glactar breabanna ionat chun fuil a dhoirteadh; baineann tú brabús agus sochar amach agus tagann i dtír le foréigean ar an gcomharsa. Tá mise dearmadta glan agat an Tiarna Dia a labhraíonn.


text:
«Buailim bosa, dá bhrí sin, mar gheall ar do ghnóthú neamhionraic agus an fhuil a doirteadh in bhur measc.


text:
An mbeidh tú in ann greim a choinneáil ar do mhisneach, nó do lámh a choinneáil láidir, an lá a dtabharfaidh mé chun cúitimh thú? Mise, an Tiarna, a labhair agus cuirfidh mé i gcrích é.


text:
Ruaigfidh mé thú i measc na gciníocha, scaipfidh mé thú ar fud na dtíortha agus scagfaidh mé an salachar asat.


text:
«A mhic an duine, is suarach liom muintir Iosrael: amhail prás, stán, iarann agus luaidhe sa chorcán leáite, níl iontu go léir ach sail mhiotail.


text:
Uime sin, seo mar a deir an Tiarna Dia: De bhrí gur sail mhiotail sibh uile, féach, cruinneoidh mé isteach i lár Iarúsailéim sibh.


text:
Mar a chruinnítear airgead agus prás, iarann, luaidhe agus stán sa chorcán chun tine a shéideadh orthu á leá, sin mar a chruinneoidh mé sibhse agus cuthach feirge orm; agus leáfaidh mé ann sibh.


text:
Mar a leáitear airgead i gcorcán leáite, sin mar a leáfar sibhse ina lár; agus tuigfidh sibh gur mise, an Tiarna, a dhoirt amach mo fhearg oraibh.»


text:
a bhfuil na prionsaí istigh inti amhail leon buile a bheadh cíocrach chun na creiche. Shlog siad daoine siar, ghabh siad maoin agus seoda, d' fhág siad slua baintreach istigh inti.


text:
Bhris a sagairt mo dhlí agus thruailligh siad mo shanctóirí. Ba chuma leo rud a bheith naofa ná coitianta, níor theagasc siad an difear idir glan agus neamhghlan, rinne siad neamhshuim de mo shabóidí sa chruth go bhfuil mé maslaithe eatarthu.


text:
Tá na taoisigh léi istigh amhail mic tíre ag réabadh na creiche, ag doirteadh fola, ag marú daoine lena stór a ghoid.


text:
[Dhathaigh] a fáithe na coireanna seo le brat aoil, lena bhfíseanna baotha agus a dtairngreachtaí bréige, ag rá: 'Is mar seo a deir an Tiarna Dia' ; nuair nár labhair an Tiarna ar chor ar bith.


text:
Tá éagóir agus slad ar siúl ag muintir na tíre; chráigh siad an bochtán agus an t-ainniseoir agus thug drochíde don chuairteoir gan fáth.


text:
D' iarr mé fear orthu a thógfadh balla agus a sheasfadh sa bhearna ar son na tíre sa chruth nach millfinn é; ní bhfuair mé é.


text:
Dá bhrí sin, dhoirt mé mo fhearg amach orthu; dhóigh mé iad le tine mo chuthaigh. Chúitigh mé a n-iompar ar a gcinn féin an Tiarna Dia a labhraíonn.»


text:
Chuaigh siad le striapachas san Éigipt, chuaigh le striapachas le linn a n-óige. Rugadh barróg ar a gcíocha ansin agus rinneadh muirniú ar a mbrollaigh mhaighdeanúla.


text:
Oholá ab ainm don sinsear agus Ohoilíbeá dá deirfiúr. Ba liomsa iad agus rug siad mic agus iníonacha. I dtaobh a n-ainmneacha de ba í an tSamáir Oholá agus Iarúsailéim Ohoilíbeá.


text:
laochra in éide chorcra, rialtóirí agus uaisle, iad uile ina n-ógánaigh tharraingteacha, oilte ar mharcaíocht chapall.


text:
Rinne sí a striapachas leo ba iad uile togha na nAsaíreach agus thruailligh sí í féin le híola cách a ndearna sí suirí leo.


text:
Níor thréig sí an striapachas a chleacht sí san Éigipt ina hóige nuair a luigh fir léi ag breith ar a brollach maighdeanúil agus á truailliú lena ndrúis.


text:
D' fhág siadsan í tarnocht, ghabh siad a mic agus a hiníonacha, mharaigh siad ise leis an gclaíomh; agus d' imigh a míchlú i mbéal na mban nuair a cuireadh an breithiúnas uirthi i gcrích.


text:
«Cé go bhfaca a deirfiúr Ohoilíbeá é sin ba thruaillithe fós ise ina suirí, ba mheasa a mheirdrigh sí ná a deirfiúr.


text:
Shuirigh sí leis na hAsaírigh, idir rialtóirí agus uaisle, laochra in éide shómasach, marcaigh oilte ar chapaill, iad uile ina n-ógánaigh tharraingteacha.


text:
Ach mhéadaigh sise a striapachas chomh luath agus a chonaic sí fir tarraingthe ar bhallaí, íomhánna na gCaildéach daite le flanndearg 


text:
criosanna crioslaithe thar a gcoim agus turbain mhaisiúla ar a gcinn, iad uile cinsealach mar uaisle agus pictiúir de Bhablónaigh dar dhúchas dóibh Caildéa.


text:
Tháinig na Bablónaigh chuici go leaba an ghrá agus thruailligh siad í lena ndrúis. Tar éis a truaillithe d' iompaigh sí uathu agus í dúdhóite leo.


text:
Mheirdrigh sí agus tharnocht sí os comhair an tsaoil mhóir sa chruth gur thug mé cúl léi go samhnasach mar a thug lena deirfiúr.


text:
Ach mhéadaigh fós ar a striapachas agus í ag cuimhneamh ar aimsir a hóige nuair a mheirdrigh sí i dtír na hÉigipte,


text:
Bhí tú ag tnúth le graostacht d' óige nuair a rug na hÉigiptigh barróg ar do bhrollach agus nuair a mhuirnigh siad d' ógchíocha.


text:
«Dá bhrí sin, a Ohoilíbeá, seo mar a deir an Tiarna Dia: Féach, gríosóidh mé i d' éadan na leannáin ar thug tú cúl leo go samhnasach; cruinneoidh mé i do choinne iad ó gach taobh,


text:
na Bablónaigh agus na Caildéigh uile, lucht Phacód, Sheóa agus Chóa agus na hAsaírigh uile ina gcuideachta, iad go léir ina n-ógánaigh tharraingteacha, rialtóirí agus tiarnaí, uaisle agus laochra, gach duine ar mhuin capaill.


text:
Ionsóidh siad thú [aduaidh] le carbaid, le cóistí agus le slua daoine; cuirfidh siad sciath, lúireach agus clogad i do choinne ó gach taobh. Fágfaidh mé breithiúnas fúthu agus daorfaidh siad thú de réir a mbreithiúnais féin.


text:
Díreoidh mé m' éad ort ionas go roinnfidh siad go han-bhorb leat; bainfidh siad do shrón agus do chluasa díot agus titfidh a mbeidh fágtha leis an gclaíomh. Ropfaidh siad do mhic agus d' iníonacha agus caithfear an fuílleach sa tine.


text:
Mar sin a thabharfaidh mé ort éirí as an ngraostacht agus an striapachas a thug tú leat ó thír na hÉigipte. Ní fhéachfaidh tú le bá i dtreo na nÉigipteach, ní chuimhneoidh tú orthu níos mó.


text:
Óir, seo mar a deir an Tiarna Dia: Féach, tabharfaidh mé suas thú dóibhsean is gráin leat, dóibh siúd ar thug tú cúl leo le déistin.


text:
Roinnfidh siad go fuafar leat, sciobfaidh siad toradh do shaothair leo agus fágfaidh thú lom tarnocht. Léireofar do striapachas mínáireach ar an dóigh sin. Do ghraostacht agus do striapachas ar aon


text:
a thug an drochíde seo anuas ort, de bhrí gur mheirdrigh tú leis na ciníocha agus gur thruailligh tú thú féin lena n-íola.


text:
Seo mar a deir an Tiarna Dia:<pb/><t>Ólfaidh tú as corn do dheirféar<pb/><t>go domhain agus go fairsing,<pb/><t>corn a tharraingíonn fonóid agus magadh ort<pb/><t>le flúirse na dí.


text:
Líonfar thú le meisce agus le doilíos.<pb/><t>Corn an uafáis agus an dóláis,<pb/><t>corn do dheirféar, an tSamáir,


text:
ólfaidh tú, diúgfaidh tú é.<pb/><t>[Stoithfidh tú do chuid gruaige,]<pb/><t>réabfaidh tú do chíocha.<pb/><t>«Mise a dúirt an Tiarna Dia a labhraíonn.


text:
Uime sin, seo mar a deir an Tiarna Dia: De bhrí gur dhearmad tú mé agus gur thug tú cúl liom, ní mór duit díol as do ghraostacht agus do striapachas.»


text:
Dúirt an Tiarna liom: «A mhic an duine, an toil leatsa breithiúnas a thabhairt ar Oholá agus ar Ohoilíbeá agus a n-imeachtaí gránna a chur ina leith?


text:
Óir rinne siad adhaltranas, tá fuil ar a lámha, rinne siad adhaltranas lena n-íola. Na páistí a rug siad domsa rinne siad íobairtí dóite dá n-íola díobh.


text:
Tuilleadh fós a rinne siad orm, thruailligh siad mo shanctóir an lá céanna agus mhill siad mo shabóidí.


text:
An uair a mharaigh siad a bpáistí mar íobairtí dá n-íola tháinig siad faoi dhéin mo shanctóra-sa an lá céanna á thruailliú. Sea, sin mar a chruthaigh siad i mo theachsa.


text:
«Níos measa fós, chuir siad fios trí theachtairí ar fhir teacht ó chian agus féach, tháinig siad. Nigh tú thú féin ar a son, dhathaigh tú do shúile, chóirigh tú thú féin le seoda;


text:
Bhí ragairne an chomhluadair léi le cloisteáil os ard mar gheall ar an daoscar a tugadh isteach ón fhásach; chuir siad braisléid ar chaolta láimhe na mban agus corónacha breátha ar a gcinn.


text:
Óir chuaigh siad ina dáil amhail fir i ndáil striapaí. Ba mar seo a chuaigh siad i ndáil Oholá agus Ohoilíbeá, mná na graostachta.


text:
Ach daorfaidh na fíréin iad mar bhanadhaltranaigh agus mar bhanmharfóirí, de bhrí gur banadhaltranaigh iad agus go bhfuil fuil ar a lámha.»


text:
Deir an Tiarna Dia é seo: «Tabhair slua aníos ina gcoinne agus tabhair suas don uafás agus don chreach iad.


text:
Clochfaidh an slua iad agus coscróidh leis an gclaíomh iad; maróidh siad a mic agus a n-iníonacha agus dófaidh a dtithe.


text:
Mar sin a choscfaidh mé graostacht sa tír, ionas go nglacfaidh an uile bhean chuici féin an rabhadh gan déanamh de réir bhur ngraostachta-sa.


text:
Cúiteofar bhur ngraostacht libh agus luífidh oraibh ualach na bpeacaí a rinne sibh leis na híola. Tuigfidh sibh ansin gur mise an Tiarna Dia.»


text:
«A mhic an duine, scríobh síos dáta an lae inniu, inniu féin. Chuir rí na Bablóine Iarúsailéim faoi léigear inniu féin.


text:
Inis fáthscéal don dream ceannairceach seo agus abair leo: Seo mar a deir an Tiarna Dia:<pb/><t>Cuir an pota síos,<pb/><t>Cuir síos é agus doirt uisce ann.


text:
Cuir na spólaí feola isteach,<pb/><t>gearrthóga den chéad scoth,<pb/><t>an tsliasaid agus an slinneán;<pb/><t>líon é le togha na gcnámh.


text:
Glac togha an tréada,<pb/><t>coinnigh connadh ina mholl fúithi.<pb/><t>Tabhair ar an bpota fiuchadh leis<pb/><t>ionas go mbruithfear na cnámha féin.


text:
«Uime sin, seo mar a deir an Tiarna Dia:<pb/><t>Is mairg don chathair fhuilteach,<pb/><t>don phota meirgeach<pb/><t>nach bhfuil a mheirg inghlanta!<pb/><t>Taosc é greim ar ghreim<pb/><t>gan crainn a chaitheamh.


text:
Óir tá a fuil ina lár fós.<pb/><t>D' fhág sí í ar charraig lom;<pb/><t>níor dhoirt ar an talamh<pb/><t>lena ceilt faoin deannach.


text:
Chun mo chuthach a ghríosú,<pb/><t>chun cúiteamh a bhaint amach,<pb/><t>d' fhág mé a fuil ar charraig lom<pb/><t>ionas nach i bhfolach a bheadh sí.


text:
«Dá bhrí sin, seo mar a deir an Tiarna Dia:<pb/><t>Is mairg don chathair fhuilteach!<pb/><t>Déanfaidh mise craos tine.


text:
Coinnigh an connadh léi, las í,<pb/><t>bruith an fheoil go maith, spíosraigh í,<pb/><t>dóitear na cnámha.


text:
Cuir an pota folamh ansin ar na haibhleoga<pb/><t>go dtí go mbeidh a phrás te,<pb/><t>go loiscfidh an prás ina chaor the,<pb/><t>go leáfar an salachar istigh,<pb/><t>go ndófar an mheirg.


text:
Is í do ghraostacht ghránna an mheirg úd. De bhrí gur mhian liomsa tú a ghlanadh agus nár mhian leat féin é, ní ghlanfar arís thú go n-ídeoidh mise mo chuthach ort.


text:
Mise, an Tiarna, a labhair; fíorófar m' fhocal. Gníomhóidh mé agus ní rachaidh mé siar air; ní dhéanfaidh mé trua ná aithreachas; tabharfaidh mé breithiúnas ort de réir d' imeachtaí agus do ghníomhartha an Tiarna Dia a labhraíonn.»


text:
«A mhic an duine, bainfidh mé mian do shúl uait ar an toirt; ach ná bac a bheith ag mairgneach ná ag caoineadh ná ag sileadh deor.


text:
Lig ochón asat os íseal, ná déan cumha ar son na marbh. Ceangail turban do chinn ort agus do chuaráin ar do chosa; ná clúdaigh do bhéal, ná hith arán na ndobrónach.»


text:
D' inis mé an scéal sin don phobal ar maidin agus d' éag mo bhean chéile um thráthnóna. Maidin lá arna mhárach chuir mé i gcrích mar a ordaíodh dom.


text:
' Abair le muintir Iosrael: Seo mar a deir an Tiarna Dia: Tá mé ar tí mo shanctóir a thruailliú, togha bhur nirt, mian bhur súl, dúil bhur n-anama. Bhur mic agus bhur n-iníonacha, iadsan a fhágfaidh sibh in bhur ndiaidh, titfidh siad leis an gclaíomh.


text:
Caithfidh sibh an turban ar bhur gcinn agus na cuaráin ar bhur gcosa; ní dhéanfaidh sibh gol ná gearán, ach cnaífidh sibh de bharr bhur bpeacaí, mairgneoidh sibh in bhur measc féin.


text:
Beidh Eizicéil ina chomhartha daoibh. Déanaigí de réir mar rinne seisean. Nuair a thitfidh seo amach tuigfidh sibh gur mise an Tiarna Dia.'


text:
«Agus, a mhic an duine, an lá a mbainfidh mé a mic agus a n-iníonacha díobh, gurb iad a neart, a ngairdeas agus a nglóir iad, mian a súl agus dúil a n-anama;


text:
An lá sin osclóidh do bhéal chun labhairt leis an bhfear ar a theitheadh; labhróidh tú agus ní bheidh tú balbh a thuilleadh. Beidh tú i do chomhartha dóibh agus tuigfidh siad gur mise an Tiarna.»


text:
Abair leis na hAmónaigh: Éistigí le briathar an Tiarna Dia. Seo mar a deir an Tiarna: De bhrí go ndúirt tú: 'Há! Há!' ag baint sult as truailliú mo shanctóra, as bánú thír Iosrael agus as deoraíocht mhuintir Iúdá;


text:
dá bhrí sin uile, tabharfaidh mé suas thú mar ghabháltas do mhuintir an oirthir. Suífidh siad campa istigh i do lár agus cuirfidh siad fúthu ansin; íosfaidh siad do thorthaí agus ólfaidh siad do bhainne.


text:
Déanfaidh mé páirc innilte do na camaill as Rábá agus banrach do chaoirigh as bailte Amón. Tuigfidh sibh ansin gur mise an Tiarna.


text:
«Seo mar a deir an Tiarna Dia: De bhrí go raibh tú ag bualadh bos agus ag rince le háthas agus an t-olc istigh agat do thír Iosrael,


text:
sínfidh mé mo lámh in bhur n-éadan dá bharr. Tabharfaidh mé suas thú mar chreach do na ciníocha; réabfaidh mé as a chéile thú mar náisiún; scriosfaidh mé thú mar thír, millfidh mé thú. Tuigfidh tú ansin gur mise an Tiarna.


text:
<pb/><t>«Seo mar a deir an Tiarna Dia: De bhrí go ndúirt Móáb agus Saeír, féach, tá muintir Iúdá ar aon dul leis na ciníocha eile;


text:
dá bhrí sin, gearrfaidh mé trí theorainn chnocach Mhóáb agus scriosfaidh mé na cathracha sa dúiche, ábhar mórtais na tíre, Béit Isimiot, Bál Meón agus Ciriataím.


text:
Tabharfaidh mé suas í do mhuintir an oirthir, naimhde na nAmónach. Tabharfaidh mé suas í ionas go n-imeoidh na hAmónaigh as cuimhne na gciníocha.


text:
<pb/><t>«Seo mar a deir an Tiarna Dia: De bhrí gur imir Eadóm díoltas ar mhuintir Iúdá agus gur pheacaigh go trom lena linn;


text:
dá bhrí sin, seo mar a deir an Tiarna Dia: Sínfidh mé mo lámh amach in éadan Eadóm agus coscróidh mé idir dhuine agus bheithíoch. Bánóidh mé an tír; titfidh fir leis an gclaíomh ó Théamán go Déadán.


text:
Imreoidh mé díoltas ar Eadóm le cuidiú mo phobail, Iosrael. Caithfidh siad le hEadóm de réir mo chuthach feirge agus aithneoidh cách gurb é mo dhíoltas é an Tiarna Dia a labhraíonn.


text:
<pb/><t>«Seo mar a deir an Tiarna Dia: De bhrí gur imir na Filistínigh díoltas, díoltas mailíseach, agus gur thug siad faoi scriosadh le naimhdeas gan stad;


text:
dá bhrí sin, seo mar a deir an Tiarna Dia: Sínfidh mé mo lámh amach in éadan na bhFilistíneach, coscróidh mé na Ceiréitigh, agus scriosfaidh an chuid eile de lucht an chósta.


text:
Imreoidh mé díoltas mór orthu agus tabharfaidh mé drochíde fhíochmhar orthu. Nuair a leagfaidh mé mo dhíoltas orthu tuigfidh siad gur mise an Tiarna.»


text:
«A mhic an duine, de bhrí go ndúirt an Tuír go fonóideach i gcoinne Iarúsailéim: 'Tá geata na gciníocha briste, tá sé ar oscailt romham, beidh mo sháith agamsa anois ó tá sé scriosta,'


text:
dá bhrí sin, seo mar a deir an Tiarna Dia: Féach, a Thuír, tá mise i do choinne. Tabharfaidh mé ar mhórán ciníocha éirí i do choinne nuair a choipeann an fharraige na tonnta.


text:
Réabfaidh siad ballaí na Tuíre, brisfidh siad anuas na túir inti; scríobfaidh mé an chré uaithi agus fágfaidh ina carraig nocht í.


text:
Beidh sí mar ionad triomaithe eangacha i lár na farraige. Óir mise a dúirt an Tiarna Dia a labhraíonn beidh sí ina creach ag na ciníocha.


text:
A hiníonacha ar tír mhór titfidh siad leis an gclaíomh, agus tuigfidh siad ansin gur mise an Tiarna.


text:
«Seo mar a deir an Tiarna Dia: Féach, seolfaidh mé Nabúcadnazar, rí na Bablóine, rí na ríthe, aduaidh i gcoinne na Tuíre, le capaill agus carbaid agus marcshlua le comhthionól mór daoine.


text:
Maróidh sé d' iníonacha leis an gclaíomh ar tír mhór; déanfaidh sé balla léigir i do choinne, tógfaidh sé móta cré i do choinne agus caithfidh suas sciath chosanta i do choinne.


text:
Beidh a oiread capall aige go gclúdóidh an deannach thú; beidh do bhallaí ar crith agat le tormán an mharcshlua, na rothaí agus na gcarbad, agus é ag teacht isteach an geata amhail fear a thagann isteach i gcathair a cuireadh faoi chois.


text:
Satlóidh crúba a chuid capall ar do shráideanna uile, maróidh sé do mhuintir leis an gclaíomh, agus teilgfidh do cholúin ollmhóra síos go talamh.


text:
Déanfar creach de do shaibhreas agus éadáil de d' earraí; réabfar do bhallaí agus scriosfar do thithe breátha, teilgfear do chlocha, do chláir adhmaid agus fiú do bhruscar cré, i lár na farraige.


text:
Fágfaidh mé thú i do charraig nocht, i d' ionad triomaithe eangacha; ní thógfar arís thú. Mise, an Tiarna, a dúirt an Tiarna Dia a labhraíonn.


text:
«Seo mar a deir an Tiarna Dia leis an Tuír: Nach rachaidh na hinsí ar crith le tormán do thitime, le cneadach na ndaoine gonta, agus leis an ár istigh?


text:
Ansin tiocfaidh prionsaí uile na farraige anuas óna ríchathaoireacha, bainfidh sibh díobh a gclócaí, cuirfidh uathu a n-éide bhróidnéirithe. Gléasfaidh siad iad féin agus scanradh orthu; suífidh siad ar an talamh ag crith gan stad, agus uafás orthu mar gheall ortsa.


text:
Tógfaidh siad olagón ar do shon agus déarfaidh leat:<pb/><t>' Níl rian díot fágtha ar na farraigí,<pb/><t>a chathair iomráiteach,<pb/><t>a bhí láidir tráth ar an bhfarraige,<pb/><t>tú féin agus d' áitritheoirí<pb/><t>a raibh an tír mhór uile scanraithe agaibh.


text:
Anois critheann na hinsí<pb/><t>lá do thurnaimh;<pb/><t>is cúis imní d' imeacht<pb/><t>ag insí na farraige.'


text:
«Seo mar a deir an Tiarna Dia: Nuair a scriosfaidh mé thú mar chathair agus tú a fhágáil amhail cathracha gan lucht cónaithe iontu, nuair a thabharfaidh mé an t-aigéan aníos os do chionn agus nuair a chlúdóidh na huiscí móra thú;


text:
ansin teilgfidh mé síos thú leis an dream a théann síos go Seól, mar a bhfuil muintir an tseansaoil, agus suífidh mé thú thíos in íochtar an domhain in uaigneas síoraí leis an dream a théann síos go Seól, ionas nach mbeidh áit agat choíche arís i dtír na mbeo.


text:
Déanfaidh mé uafás díot; ní mhairfidh tú níos mó. Cé go mbeifear ar do lorg ní bheidh teacht ag aon duine ort choíche arís an Tiarna Dia a labhraíonn.»


text:
Abair leis an Tuír, an chathair atá suite ar bhruach na farraige agus a dhéanann gnó leis an bpobal ar a lán insí: Seo mar a deir an Tiarna:<pb/><t>A Thuír, dúirt tusa:<pb/><t>' Tá mé thar a bheith sciamhach.'


text:
Rinne siad do chláir uile<pb/><t>as crainn ghiúise Shainír.<pb/><t>Thug siad céadras ón Liobáin<pb/><t>a dhéanfadh crann seoil duit.


text:
As daracha Bháiseán<pb/><t>a rinne siad do rámhaí.<pb/><t>Chuir siad do bhord le chéile<pb/><t>le péine as Insí na Mara,<pb/><t>agus é maisithe le heabhar.


text:
Ba línéadach mín ón Éigipt,<pb/><t>ar a raibh obair bhróidnéirithe,<pb/><t>do sheol agus do mheirge ar aon.<pb/><t>Ba ghorm corcra do scáthbhrat<pb/><t>ó insí Eilíseá.


text:
Ba de mhuintir Shíodóine agus Arvad<pb/><t>do rámhaithe;<pb/><t>bhí do shaoithe ar bord, a Thuír,<pb/><t>mar lucht stiúrtha.


text:
Bhí sinsir Ghabal,<pb/><t>agus a fir dheaslámhacha ionat,<pb/><t>ag calcadh do shiúntaí.<pb/><t>Bhíodh loingeas na farraige uile<pb/><t>agus a bhfoirne mairnéalach<pb/><t>ar cuairt trádála agat.


text:
«Bhí fir na Peirse, Lúd agus Pút, ar do shlua gaiscíoch; chrochaidís an sciath agus an ceannbheart ionat; chuiridís le do dhea-chlú.


text:
Bhí fir Arvad le do shlua ar do bhallaí máguaird agus fir Ghamád i do thúir. Chrochaidís a sciath ar do bhallaí máguaird; thug siad do scéimh chun foirfeachta.


text:
Bhí Tairsís ag trádáil leat mar gheall ar mhéid do shaibhris. Malartaíodh airgead, iarann, stán agus luaidhe ar d' earraí.


text:
Bhí Iáván, Túbal agus Meisic ag trádáil leat; mhalartaídís daoine agus soithigh phráis ar d' earraí.


text:
Bhí fir Dhéadán ina gceannaithe agat; bhí margaí mórán oileán faoi do réir; d' íoc siad thú le starrtha eabhair is éabainn.


text:
Bhí trádáil ag Eadóm leat mar gheall ar iomad d' earraí; dhíolaidís ar do mhargadh carmhogail, corcra, obair bhróidnéirithe, línéadach mín, coiréal agus rúibíní.


text:
Bhí trádáil ag Iúdá agus ag tír Iosrael leat fosta; dhíolaidís ar do mhargadh cruithneacht Mhinnít, [céir], mil, ola agus balsam.


text:
Bhí an Damaisc ina ceannaí agat mar gheall ar fhlúirse d' earraí agus méid do shaibhris, fíon Heilbeon agus olann bhán ó Záchar.


text:
Thrádáil ceannaithe Sheabá agus Rámá leat, ag malartú leat ar d' earraí togha na n-uile spíosraí, clocha luachmhara agus ór.


text:
Thrádáil siad leat in éadaí luachmhara, i gclócaí corcra ar a raibh obair bhróidnéirithe, i mbrait ildathacha agus i gcorda casta téagrach.


text:
Tháinig longa Thairsís trasna na farraige chun do mhargaidh.<pb/><t>Bhí lasta mór lomlán ort<pb/><t>i gceartlár na farraige.


text:
Rámhaigh do rámhaithe thú<pb/><t>amach ar an bhfarraige mhór.<pb/><t>Bhris an ghaoth anoir thú<pb/><t>i gceartlár na farraige.


text:
Do shaibhreas, d' earraí, do lasta,<pb/><t>d' fhoireann, do mhairnéalaigh,<pb/><t>do chalcairí, do cheannaithe,<pb/><t>do fhir chogaidh atá ar bord,<pb/><t>agus do chomhluadar uile;<pb/><t>rachaidh siad uile go tóin poill<pb/><t>i gceartlár na farraige<pb/><t>lá do longbhriste.


text:
Tiocfaidh na rámhaithe anuas dá longa;<pb/><t>na mairnéalaigh agus lucht farraige uile,<pb/><t>fanfaidh siad ar an gcladach.


text:
Tógfaidh siad olagón ar do shon,<pb/><t>ag caoineadh go géar goirt.<pb/><t>Caithfidh siad deannach ar a gcinn,<pb/><t>ag únfairt i luaithreach.


text:
Bearrfaidh siad a gcinn ar do shon,<pb/><t>crioslóidh iad féin le sacéadach,<pb/><t>caoinfidh siad ar do shon<pb/><t>le doilíos croí go géar goirt.


text:
Tógfaidh siad olagón agus lógóireacht os do chionn,<pb/><t>agus iad ag caoineadh ar do shon:<pb/><t>Cé riamh a scriosadh<pb/><t>mar a scriosadh an Tuír i lár na farraige?


text:
Nuair a tháinig do lastaí i dtír<pb/><t>chothaigh tú a lán daoine;<pb/><t>shaibhrigh tú ríthe an domhain<pb/><t>le méid do mhaoine is d' earraí.


text:
Tá tú scriosta anois ag na huiscí,<pb/><t>i ndoimhneacht na farraige móire;<pb/><t>tá do lasta agus d' fhoireann báite<pb/><t>mar aon leat féin.


text:
Scanraigh an chinniúint muintir na n-insí;<pb/><t>tá uafás ar na ríthe iontu<pb/><t>agus cuma bhuartha ar a ngnúiseanna.


text:
Tá aos trádála na gciníocha<pb/><t>ag fonóid fút;<pb/><t>tháinig deireadh tubaisteach leat<pb/><t>agus ní bheidh tú ann arís choíche.' »


text:
«A mhic an duine, abair le prionsa na Tuíre: Seo mar a deir an Tiarna Dia:<pb/><t>Dúirt tú le teann mórchúise:<pb/><t>Is dia mé,<pb/><t>suím in ionad Dé i lár na farraige.<pb/><t>Cé gur duine thú agus nach dia,<pb/><t>measann tú bheith ar aon chéim le Dia.


text:
Le gaois agus le tuiscint<pb/><t>ghnóthaigh tú saibhreas;<pb/><t>chruinnigh tú ór agus airgead<pb/><t>i do chistí.


text:
Mhéadaigh tú do stór<pb/><t>le do chríonnacht i gcúrsaí gnó;<pb/><t>bhorr do chroí de thairbhe do mhaoine.


text:
Féach, tabharfaidh mé coimhthígh anuas ort,<pb/><t>an náisiún is barbartha ar na náisiúin;<pb/><t>tarraingeoidh siad an claíomh<pb/><t>in aghaidh scéimh d' eagna,<pb/><t>truailleoidh siad do ghlóir.


text:
Teilgfidh siad síos thú go Seól,<pb/><t>agus gheobhaidh tú anbhás<pb/><t>i gceartlár na farraige móire.


text:
An ndéarfaidh tú fós: 'Is dia mé,' <pb/><t>i láthair lucht do mharfa?<pb/><t>Ní hea, is duine thú agus ní dia,<pb/><t>agus tú i lámha marfóirí!


text:
Éagfaidh tú le láimh an choimhthígh<pb/><t>amhail duine gan timpeallghearradh.<pb/><t>Mise a dúirt an Tiarna Dia a labhraíonn.»


text:
«A mhic an duine, caoin rí na Tuíre agus abair leis: Seo mar a deir an Tiarna Dia:<pb/><t>Rug tú craobh na foirfeachta leat<pb/><t>le feabhas do ghaoise,<pb/><t>agus le maise do scéimhe;


text:
bhí tú in Éidin, i ngairdín Dé.<pb/><t>Bhí gach sort seoide i ndéantús do chloca,<pb/><t>sard, tópas, diamant,<pb/><t>criosailít, beiril, oinisc,<pb/><t>saifír, carmhogal, smaragaid;<pb/><t>ba as ór a rinneadh do thiompáin<pb/><t>agus do phíbeanna.<pb/><t>Gléasadh an t-iomlán<pb/><t>an lá ar cruthaíodh thú.


text:
Chuir mé thú i gcuideachta<pb/><t>ceiribín ungtha choimhdeachta;<pb/><t>bhí tú ar shliabh naofa Dé,<pb/><t>shiúil tú i measc na n-aibhleog dearg-the.


text:
Ba é do thrádáil ghnóthach<pb/><t>a líon le foréigean agus le peaca thú.<pb/><t>Chaith mé síos thú<pb/><t>mar rud truaillithe ó shliabh Dé;<pb/><t>theilg an ceiribín coimhdeachta amach thú<pb/><t>as lár na n-aibhleog te.


text:
D' éirigh do chroí teann as do scéimh,<pb/><t>thruailligh tú do ghaois<pb/><t>mar gheall ar do niamhracht.<pb/><t>Theilg mé síos go talamh thú,<pb/><t>nocht mé thú os comhair ríthe<pb/><t>ionas go mbainfidís lán na súl asat.


text:
Le hiomad do pheacaí<pb/><t>agus caimiléireacht do ghnóthaí,<pb/><t>thruailligh tú do shanctóirí;<pb/><t>bhain mé tine asat le do dhó,<pb/><t>rinne mé luaithreach díot ar an talamh<pb/><t>os comhair gach duine a chonaic thú.


text:
Is uafás thú<pb/><t>ag do lucht aitheantais uile;<pb/><t>is tubaisteach an chríoch a d' imigh ort;<pb/><t>ní bheidh tú ann arís choíche.»


text:
Abair: Seo mar a deir an Tiarna Dia:<pb/><t>Féach! tá mise i do choinne, a Shíodón;<pb/><t>foilseoidh mé mo ghlóir tríotsa,<pb/><t>agus tuigfidh siad gur mise an Tiarna<pb/><t>nuair a ghearrfaidh mé breithiúnais uirthi,<pb/><t>agus nuair a thaispeánfaidh mé mo naofacht inti.


text:
Cuirfidh mé plá inti<pb/><t>agus fuil ag rith ar na sráideanna.<pb/><t>Titfidh na mairbh inti leis an gclaíomh<pb/><t>ina timpeall ar gach taobh,<pb/><t>agus tuigfidh siad ansin gur mise an Tiarna.


text:
<pb/><t>Ní bheidh na comharsana tarcaisneacha arís<pb/><t>mar dhris a scríobann,<pb/><t>nó mar dhealg a stróiceann muintir Iosrael.<pb/><t>Tuigfidh siad ansin gur mise an Tiarna Dia.


text:
«Seo mar a deir an Tiarna Dia: Nuair a bhaileoidh mé muintir Iosrael as na ciníocha ina bhfuil siad scaipthe, is mar seo a thaispeánfaidh mé mo naofacht ina measc os comhar na gciníocha. Cuirfidh siad fúthu ina dtír féin, an tír a thug mé do Iacób, mo sheirbhíseach.


text:
Cuirfidh siad fúthu ann le muinín, tógfaidh siad tithe cónaithe, cuirfidh síos fíonghoirt; cuirfidh siad fúthu ann le muinín. Nuair a ghearrfaidh mé breithiúnas ar na comharsana tarcaisneacha uile, tuigfidh siad gur mise an Tiarna, a nDia.»


text:
«A mhic an duine, iompaigh i dtreo Fhorainn, rí na hÉigipte, agus tairngir ina éadan agus in éadan na hÉigipte uile.


text:
Labhair agus abair: Seo mar a deir an Tiarna Dia:<pb/><t>Féach, tá mise i d' aghaidh,<pb/><t>a Fhorainn, a rí na hÉigipte,<pb/><t>a chrogaill mhóir,<pb/><t>ag únfairt i lár srutháin na Níle,<pb/><t>a deir: 'Is liomsa féin an Níl,<pb/><t>mise a rinne [í].'


text:
Cuirfidh mé duáin trí do ghialla<pb/><t>agus tabharfaidh ar éisc do shruthán<pb/><t>dul i bhfostú i do lanna.<pb/><t>Tabharfaidh mé aníos thú as do shrutháin<pb/><t>agus éisc uile do shruthán<pb/><t>i bhfostú i do lanna.


text:
Caithfidh mé amach san fhásach thú,<pb/><t>tú féin agus éisc uile do shruthán;<pb/><t>titfidh tú ar mhachaire lom,<pb/><t>gan do chruinniú le chéile<pb/><t>ná do chur sa talamh.<pb/><t>Tabharfaidh mé mar bhia thú<pb/><t>do bheithígh an mhachaire<pb/><t>agus d' éanlaith an aeir,


text:
ionas go dtuigfidh muintir uile na hÉigipte<pb/><t>gur mise an Tiarna.<pb/><t>Óir bhí tusa mar bhata giolcaí<pb/><t>ag muintir Iosrael.


text:
Nuair a rug siad greim ort<pb/><t>bhris tú ina lámha,<pb/><t>agus réab a nguaillí uile;<pb/><t>nuair a lig siad taca leat<pb/><t>bhris tú arís<pb/><t>agus chuir a leasracha ar crith.


text:
«Ar an ábhar sin, seo mar a deir an Tiarna Dia: Féach, tabharfaidh mé an claíomh anuas ort agus coscróidh mé idir dhuine agus bheithíoch.


text:
Fágfar an Éigipt ina fásach lom agus tuigfear ansin gur mise an Tiarna. De bhrí go ndúirt sé: 'Is liomsa an Níl, mise a rinne í' ;


text:
dá bhrí sin tá mise i do choinne agus i gcoinne do shruthán. Fágfaidh mé an Éigipt ina fásach lom folamh ó Mhigdeol go Saené, fad le teorainn na hAetóipe.


text:
Ní rachaidh cos duine tríd, ní mó a rachaidh crúb beithígh tríd; fágfar é gan cónaí ann go ceann daichead bliain.


text:
Fágfaidh mé tír na hÉigipte ina fásach i measc tíortha fásaigh agus a cathracha scriosta i measc cathracha scriosta eile go ceann daichead bliain. Scaipfidh mé na hÉigiptigh i measc na gciníocha, agus cuirfidh mé an ruaig orthu ar fud na dtíortha.


text:
Seo mar a deir an Tiarna Dia: i gcionn daichead bliain cruinneoidh mé na hÉigiptigh ó na ciníocha a raibh siad scaipthe ina measc.


text:
Tabharfaidh mé braighdeanaigh na hÉigipte ar ais agus socróidh mé iad i dtír Phatros, tír a ndúchais, áit a ndéanfaidh siad ríocht uiríseal.


text:
Beidh sí ar an ríocht is uirísle dá mbeidh ann agus ní bheidh smacht aici níos mó ar na ciníocha eile. Laghdóidh mé í ionas nach mbeidh sí arís i gceannas ar na ciníocha.


text:
Ní hé amháin nach mbeidh sí ina crann taca ag muintir Iosrael ach cuirfidh sí a peacaí i gcuimhne do Iosrael nuair a iarrfaidh Iosrael cuidiú uirthi. Tuigfidh siad ansin gur mise an Tiarna Dia.»


text:
<pb/><t>Sa seachtú bliain is fiche, ar an gcéad lá den chéad mhí, tháinig briathar an Tiarna chugam:


text:
«A mhic an duine, thug Nabúcadnazar, rí na Bablóine, ar a shlua saothar mór a dhéanamh in aghaidh na Tuíre. Rinneadh maol gach ceann agus lomadh craiceann gach gualainne; ach ina ainneoin sin ní bhfuair sé féin ná a shlua aon bhuntáiste ón Tuír ar son an tsaothair seo ina haghaidh.


text:
Dá bhrí sin, seo mar a deir an Tiarna Dia: Féach, tabharfaidh mé tír na hÉigipte do Nabúcadnazar, rí na Bablóine; tabharfaidh sé leis a maoin go léir idir éadáil agus chreach mar thuarastal dá shlua.


text:
Tá mé ag tabhairt tír na hÉigipte dó mar luach a shaothair de bhrí gur oibrigh sé ar mo shonsa an Tiarna Dia a labhraíonn.


text:
«An lá sin tabharfaidh mé ar adharc eascairt as muintir Iosrael agus ligfidh mé duit do bhéal a oscailt chun labhairt leo. Tuigfidh siad ansin gur mise an Tiarna.»


text:
Óir tá an lá ar láimh,<pb/><t>tá lá an Tiarna ar láimh;<pb/><t>lá dorcha, scamallach a bheidh ann,<pb/><t>deireadh ré do na ciníocha.


text:
Tiocfaidh an claíomh ar an Éigipt;<pb/><t>beidh scanradh ar an Aetóip<pb/><t>nuair a thitfidh na mairbh san Éigipt,<pb/><t>nuair a bhéarfar ar shiúl a maoin<pb/><t>agus go réabfar a bunsraith.


text:
«Muintir na hAetóipe, Pút agus Lúd, muintir na hAráibe agus na Libe, agus muintir thír an chonartha; titfidh siad ina gcuideachta leis an gclaíomh.


text:
Seo mar a deir an Tiarna:<pb/><t>Titfidh lucht taca na hÉigipte,<pb/><t>rachaidh a neart mórchúiseach i laige,<pb/><t>titfidh siad inti leis an gclaíomh<pb/><t>ó Mhigdeol go Saené<pb/><t>an Tiarna Dia a labhraíonn.


text:
Bánófar í<pb/><t>i measc na dtíortha a bheidh bánaithe,<pb/><t>scriosfar a cathracha<pb/><t>i measc na gcathracha a bheidh scriosta.


text:
Tuigfidh siad ansin gur mise an Tiarna,<pb/><t>nuair a chuirfidh mé tine leis an Éigipt,<pb/><t>nuair a bhrisfear a tacaí go léir.


text:
«An lá sin rachaidh teachtairí amach uaimse i longa a chur eagla ar na hAetópaigh neamhchúramacha. Tiocfáidh uafás orthu lá na hÉigipte; óir, féach é ag teacht!


text:
Seo mar a deir an Tiarna Dia:<pb/><t>Coscróidh mé sluaite na hÉigipte<pb/><t>le láimh Nabúcadnazar, rí na Bablóine.


text:
É féin agus a shlua,<pb/><t>an dream is barbartha amuigh,<pb/><t>tabharfar isteach iad<pb/><t>leis an tír a chreachadh.<pb/><t>Tarraingeoidh siad claíomh<pb/><t>i gcoinne na hÉigipte,<pb/><t>agus líonfaidh siad an tír le corpáin.


text:
Triomóidh mé aibhneacha na Níle,<pb/><t>díolfaidh an fearann le sladaithe,<pb/><t>bánóidh an fearann le sladaithe,<pb/><t>bánóidh mé an tír agus a bhfuil inti<pb/><t>le cuidiú na gcoimhthíoch.<pb/><t>Mise, an Tiarna, a dúirt.


text:
Seo mar a deir an Tiarna Dia:<pb/><t>Scriosfaidh mé fós na híola,<pb/><t>cuirfidh mé críoch le híomhánna Nof<pb/><t>Fágfar an Éigipt gan taoiseach,<pb/><t>scanróidh mé tír uile na hÉigipte.


text:
Cuirfidh mé tine leis an Éigipt,<pb/><t>beidh Sín faoi chlúdach scamaill,<pb/><t>réabfar Nó as a chéile,<pb/><t>beidh Nof i sáinn ó lá go lá.


text:
Titfidh macra Ón agus Phí Beisit, leis an gclaíomh,<pb/><t>rachaidh mná na gcathracha i mbraighdeanas.


text:
Dorchóidh an lá i dTachpanaes<pb/><t>nuair a bhrisfidh mé cuing na hÉigipte ansin,<pb/><t>nuair a thiocfaidh deireadh lena neart mórchúiseach.<pb/><t>Beidh sí faoi chlúdach scamaill,<pb/><t>rachaidh a hiníonacha i mbraighdeanas.


text:
«A mhic an duine, bhris mé géag Fhorainn, rí na hÉigipte; ní dhearnadh é a cheangal lena leigheas, níor cuireadh bindealán air lena dhéanamh éifeachtach arís i gceann claímh.


text:
Dá bhrí sin, seo mar a deir an Tiarna Dia: Tá mé in aghaidh Fhorainn, rí na hÉigipte, agus brisfidh mé a ghéaga, an ceann slán agus an ceann a bhí briste cheana, agus tabharfaidh mé ar an gclaíomh titim as a láimh.


text:
Neartóidh mé géaga rí na Bablóine agus cuirfidh mé mo chlaíomh ina láimh; ach brisfidh mé géaga Fhorainn agus beidh gach aon chnead as i láthair a namhad amhail duine a goineadh go marfach.


text:
Neartóidh mé géaga rí na Bablóine ach titfidh géaga Fhorainn; agus tuigfidh siad gur mise an Tiarna. Nuair a chuirfidh mé mo chlaíomh i láimh rí na Bablóine sínfidh sé amach é ar thír na hÉigipte.


text:
Ruaigfidh mé na hÉigiptigh i measc na gciníocha agus scaipfidh mé iad ar fud na dtíortha. Tuigfidh siad ansin gur mise an Tiarna.»


text:
«A mhic an duine, abair le Forann, rí na hÉigipte, agus lena ghéillsinigh:<pb/><t>Cad leis is cosúil tú i do mhórgacht?


text:
Le céadras sa Liobáin gan amhras,<pb/><t>le géaga breátha, beangáin dhlútha agus stoc ard,<pb/><t>a bharr i measc na néalta.


text:
Chothaigh na huiscí é,<pb/><t>thug an duibheagán air fás go hard,<pb/><t>trína aibhneacha a chur ag sní<pb/><t>thar láthair a fhréamhaithe,<pb/><t>a shrutháin chun crainn uile na foraoise.


text:
Uime sin d' fhás sé níb airde ná na crainn eile;<pb/><t>mhéadaigh a bheangáin, shín a ghéaga amach<pb/><t>de thairbhe flúirse an uisce a tháinig fad leis.


text:
Neadaíodh ina ghéaga éanlaith uile an aeir;<pb/><t>bheireadh na hainmhithe allta uile a n-óga faoina chraobhacha;<pb/><t>shuíodh faoina scáile daoine de gach sórt.


text:
Ní raibh céadras inchurtha leis i ngairdín Dé;<pb/><t>ní raibh a leithéid de ghéaga ag giúis ar bith,<pb/><t>ná a leithéid de bheangáin ag crann plána,<pb/><t>ná a leithéid de scéimh ag aon chrann i ngairdín Dé.


text:
«Dá bhrí sin, seo mar a deir an Tiarna Dia: De bhrí gur fhás sé in airde agus gur bhain a bharr na néalta amach, agus gur éirigh sé teann as a airde,


text:
thug mé suas é do thaoiseach na gciníocha, leis an drochíde atá tuillte aige a thabhairt dó go dearfa. Chaith mé uaim é.


text:
Gearradh anuas é ag coimhthígh, an dream is barbartha amuigh, agus caitheadh ar leataobh é. Tá a ghéaga scaipthe ar na sléibhte agus san uile ghleann; tá a bheangáin bhriste ag líonadh gach cumair sa tír; d' imigh gach duine sa tír óna scáth agus thréig é.


text:
Tuirlingíonn éanlaith uile an aeir ar an raic; tá pluaiseanna ag na hainmhithe allta faoina chraobhacha.


text:
As seo amach ná fásadh aon chrann in airde mhór le hais na n-uiscí, ná baineadh barr aon chrainn na néalta amach, ná síneadh aon chrann dea-uiscithe a airde iomlán ina dtreo. Tá an bás i ndán dóibh uile, an réigiún in íochtar na talún mar a dtéann daoine i gcoitinne chomh maith leosan a théann síos go Seól.


text:
«Seo mar a deir an Tiarna Dia: An lá a ndeachaigh sé síos go Seól, thug mé ar an duibheagán caoineadh ar a shon trína aibhneacha a chosc agus a bhflúirse uisce a dhul i ndísc. Chuir mé an Liobáin faoi ghruaim ar a shon agus thug ar chrainn uile na páirce seargadh.


text:
Chuir mé na ciníocha ar crith le callán a thitime nuair a theilg mé síos é go Seól ina gcuideachta siúd a théann síos sa pholl. Sa réigiún thíos ghlac crainn uile Éidin sólás, crainn uaisle áille uile na Liobáine a chothaítí lé huisce.


text:
Na ciníocha a dhéanadh cónaí faoina scáth, chuaigh siad uile síos leis go Seól chucu siúd a bascadh leis an gclaíomh.


text:
«An raibh aon cheann de chrainn Éidin inchurtha leat i mórgacht agus i méid? Ina dhiaidh sin agus uile teilgeadh síos thú le crainn Éidin in íochtar an domhain. Luífidh tú ansin i measc an dream gan timpeallghearradh, ina measc siúd a bascadh leis an gclaíomh.<pb/><t>«Is é seo Forann agus a ghéillsinigh an Tiarna Dia a labhraíonn.»


text:
«A mhic an duine, caoin Forann, rí na hÉigipte, agus abair leis:<pb/><t>Ba dhóigh leat gur leon óg thú i measc na gciníocha.<pb/><t>Ach is crogall thú sna farraigí;<pb/><t>brúchtann tú i d' aibhneacha,<pb/><t>corraíonn tú na huiscí le do spága,<pb/><t>salaíonn tú na sruthanna.


text:
Seo mar a deir an Tiarna Dia:<pb/><t>Leathfaidh mé m' eangach os do chionn<pb/><t>agus tú i gcomhluadar a lán pobal;<pb/><t>tabharfaidh siad aníos i m' eangach thú.


text:
Fágfaidh mé ansin ar an talamh thú,<pb/><t>teilgfidh mé amach ar an mblár folamh thú,<pb/><t>tabharfaidh mé ar an éanlaith tuirlingt ort<pb/><t>agus ar bheithígh an domhain thú a alpadh.


text:
Fliuchfaidh mé le do shruth fola<pb/><t>an talamh fad leis na sléibhte;<pb/><t>agus beidh na claiseanna lán díot.


text:
Nuair a scriosfaidh mé thú<pb/><t>clúdóidh mé na spéartha,<pb/><t>agus dorchóidh mé na réaltaí;<pb/><t>cuirfidh mé smúid ar an ngrian le scamall<pb/><t>agus ní thabharfaidh an ghealach a solas.


text:
Tabharfaidh mé ar shoilse uile na spéire<pb/><t>múchadh os do chionn,<pb/><t>agus ar an dorchadas titim anuas ar do thír<pb/><t> an Tiarna Dia a labhraíonn.


text:
«Cuirfidh mé buaireamh croí ar a lán daoine nuair a scriosfar thú os comhair na gciníocha, tíortha nach eol duit.


text:
Cuirfidh mé scéin ar a lán daoine mar gheall ort, agus uafás ar ríthe i do thaobh nuair a nochtfaidh mé mo chlaíomh os a gcomhair. Creathnóidh siad gan stad lá do thurnaimh agus eagla an bháis ar an uile dhuine acu.


text:
Tabharfaidh mé ar do shlua titim le claimhte na gcumhachtach, gach duine díobh ar an dream is barbartha ar na ciníocha. Cuirfidh siad ar neamhní mórchúis na hÉigipte agus caillfear a pobal uile.


text:
Scriosfaidh mé an uile bheithíoch ar bhruach na n-uiscí móra. Ní chorróidh cos duine iad níos mó, ní chorróidh crúb beithígh iad ach oiread.


text:
Déanfaidh mé na huiscí gléghlan agus cuirfidh mé na srutháin ag rith mar ola an Tiarna Dia a labhraíonn.


text:
Nuair a bhánóidh mé tír na hÉigipte,<pb/><t>nuair a fhágfar í ina fásach folamh,<pb/><t>nuair a bhascfaidh mé a gcónaíonn inti,<pb/><t>tuigfidh siad ansin gur mise an Tiarna.


text:
«Sín é an caoineadh a thógfar; iníonacha na gciníocha a thógfaidh é. Tógfaidh siad é ar son na hÉigipte agus ar son a pobail uile an Tiarna Dia a labhraíonn.»


text:
<pb/><t>Sa dara bliain déag, ar an gcúigiú lá déag [den chéad mhí], tháinig briathar an Tiarna chugam:


text:
«A mhic an duine, caoin pobal mór na hÉigipte; seol síos iad, ise agus iníonacha na gciníocha uaisle, in íochtar an domhain, chucu siúd atá imithe síos go Seól:


text:
An áille tusa ná aon duine?<pb/><t>Gabh síos, agus luigh leis an dream<pb/><t>gan timpeallghearradh.'


text:
Labhróidh na gaiscígh mhóra i Seól agus a lucht cúnta léi: '[Tar] anuas agus [luigh] leis an dream gan timpeallghearradh, a thit leis an gclaíomh.'


text:
«Tá an Asaír ansin agus a comhluadar uile, a n-uaigheanna ina timpeall; tá siad go léir marbh, arna dtitim leis an gclaíomh.


text:
Tá siad curtha i bhfíoríochtar Sheól agus a slua timpeall a huaighe, gach duine acu marbh, arna thitim leis an gclaíomh. Ach bhí an uair ann a raibh tír na mbeo ar uafás roimpi.


text:
«Tá Éalám ansin agus a comhluadar uile thart timpeall a huaighe, iad uile marbh, arna dtitim leis an gclaíomh; d' imigh siad síos gan timpeallghearradh in íochtar an domhain. Ach bhí an uair ann a raibh tír na mbeo ar uafás roimpi. Iompraíonn siad a náire leo siúd a théann síos go Seól.


text:
Chóirigh siad leaba di i measc na marbh, lena slua uile timpeall a huaighe; gach duine acu gan timpeallghearradh, arna thitim leis an gclaíomh. Ach bhí uair ann a raibh tír na mbeo ar uafás roimpi. Iompraíonn siad a náire siúd a théann síos go Seól. Tá siad curtha ansin i lár na marbh.


text:
«Tá Meisic agus Túbál ansin agus a gcomhluadar uile agus a n-uaigheanna thart timpeall, gach duine acu gan timpeallghearradh, arna thitim leis an gclaíomh; óir bhí tír na mbeo ar uafás rompu.


text:
[Luíonn] siad le gaiscígh an tseansaoil, leosan a chuaigh síos go Seól in éide chatha, ar leagadh a gclaimhte faoina gcinn agus a sciatha ar a gcnámha; óir bhí tír na mbeo ar uafás roimh na gaiscígh seo.


text:
Brisfear thú mar sin agus luífidh tú leis an dream gan timpeallghearradh, leosan a thit leis an gclaíomh.


text:
«Tá Eadóm ansin, a ríthe agus a prionsaí uile, ina luí leosan a thit leis an gclaíomh in ainneoin a ngaisce. Luíonn siad leis an dream gan timpeallghearradh, leosan a chuaigh síos go Seól.


text:
«Tá prionsaí uile an tuaiscirt agus muintir na Síodóine uile ansin, imithe síos faoi náire leis na mairbh, cé gur spreag siad uafás lena gcumhacht. Luíonn siad ansin gan timpeallghearradh leosan a thit leis an gclaíomh. Iompraíonn siad a náire siúd a théann síos go Seól.


text:
«Feicfidh Forann iad agus glacfaidh sé sólás nuair a fheicfidh sé méid an tslua a thit leis an gclaíomh, Forann agus a shlua go léir an Tiarna a labhraíonn.


text:
Eisean a raibh tír na mbeo ar uafás roimhe, luíonn sé anois leis an dream gan timpeallghearradh, leosan a thit leis an gclaíomh, Forann, agus a phobal uile. Is é an Tiarna Dia a labhraíonn.»


text:
«A mhic an duine, labhair le do mhuintir féin agus abair leo: Má thugaim an claíomh i gcoinne tíre ar bith, toghadh pobal na tíre sin fear dá muintir féin agus cuiridís ar garda é.


text:
Má fheiceann sé an claíomh ag teacht i gcoinne na tíre, séideadh sé an trumpa leis an bpobal a chur ar a bhfaichill.


text:
Má chluineann duine fuaim an trúmpa agus nach dtugann aird air, tiocfaidh a chlaíomh suas leis agus bascfaidh é. Beidh sé freagrach ina bhás féin.


text:
Chuala sé an trumpa agus níor thug aird air; beidh sé freagrach ina bhás féin. Ach an fear a thabharfaidh aird, tabharfaidh sé a bheatha slán.


text:
«Má fheiceann an garda an claíomh ag teacht, áfach, agus nach séideann an trumpa ionas nach gcuirtear an pobal ar a bhfaichill; agus má thagann an claíomh agus teacht suas le duine amháin acu, gheobhaidh an duine seo bás de bharr a pheaca ach beidh an garda freagrach ina bhás.


text:
«A mhic an duine, tá tusa ceaptha agam mar gharda do mhuintir Iosrael; aon uair a chluineann tú focal uaimse cuir ar a bhfaichill iad thar mo cheannsa.


text:
Má deirim le drochdhuine: A dhrochdhuine, éagfaidh tú gan teip; agus nach dtugtann tusa rabhadh dó iompú ó bhealach a aimhleasa, gheobhaidh an drochdhuine sin bás de bharr a pheaca ach cuirfidh mé an fhreagracht ortsa.


text:
Ach má thugann tú rabhadh don drochdhuine iompú óna aimhleas agus nach n-iompaíonn sé, gheobhaidh sé bás de bharr a pheaca ach tabharfaidh tusa do bheatha slán.


text:
<pb/><t>«A mhic an duine, abair le muintir Iosrael: Seo mar a labhraíonn tú de shíor: 'Tá ár bpeacaí agus ár gcionta mar ualach trom orainn agus táimid ag meath mar gheall orthu. Cad é mar a fhéadaimid maireachtáil?'


text:
Abair leo: 'Dar mo bheo an Tiarna Dia a labhraíonn ní mian liomsa bás an chiontaigh ach go n-iompódh sé óna bhealaí agus go mairfeadh sé. Filligí, filligí ó bhur ndrochbhealaí. Cad chuige bhur ndúil sa bhás, a mhuintir Iosrael?'


text:
«A mhic an duine, abair tusa le do phobal: Ní shaorfaidh a fhíréantacht an fíréan nuair a pheacaíonn sé; ní dhaorfaidh a pheacaí an peacach nuair a iompaíonn sé uathu; ní thig leis an bhfíréan maireachtáil le taca a fhíréantachta chomh luath agus a pheacaíonn sé.


text:
Má deirim leis an bhfíréan go mairfidh sé cinnte, agus má dhéanann sé talamh slán dá fhíréantacht agus go bpeacaíonn, ní chuimhneofar ar aon phioc dá fhíréantacht, ach éagfaidh sé sa pheaca a rinne sé.


text:
Má deirim, áfach, le peacach: 'Tá an bás i ndán duit cinnte' ; agus go n-iompaíonn sé óna pheaca, agus déanamh mar is ceart agus mar is cóir;


text:
má thugann an peacach ar ais an geall fiach, má thugann uaidh ar shlad sé, má chloíonn sé le reachtanna na beatha, ag seachaint an pheaca; mairfidh sé go deimhín, ní éagfaidh sé.


text:
Ní chuimhneofar níos mó ina choinne ar pheaca ar bith dá ndearna sé; rinne sé mar is ceart agus mar is cóir, mairfidh sé go deimhin.


text:
Deir sibhse, áfach: 'Tá an Tiarna ag déanamh éagóra' ; ach roinnfidh mé le gach duine agaibh de réir a bhealaí, a mhuintir Iosrael.»


text:
<pb/><t>Sa dara bliain déag dár mbraighdeanas, ar an gcúigiú lá den deichiú mí, tháinig fear ar a theitheadh ó Iarúsailéim agus dúirt: «Tá an chathair gafa.»


text:
Tharla go raibh lámh an Tiarna orm an tráthnóna sular tháinig an fear ar a theitheadh; bhí mo bhéal oscailte aige sular tháinig an fear an mhaidin dár gcionn. Osclaíodh mo bhéal agus ní raibh mé balbh a thuilleadh.


text:
«A mhic an duine, deir áitritheoirí an fhásaigh i dtír Iosrael: 'Bhí Abrahám ina aonar nuair a ghabh sé oidhreacht na dúiche seo. Ach tá a lán againne ann anois agus is linne, ar ndóigh, an tír mar oidhreacht.'


text:
«Tá go maith, abair leo: Seo mar a deir an Tiarna Dia: Itheann sibh feoil a bhfuil fuil inti, tógann sibh bhur súile chun bhur n-íol, agus doirteann sibh fuil; an síleann sibh mar sin fanacht i seilbh na talún?


text:
Seasann sibh ar bhur gclaimhte, déanann sibh cionta gránna agus truaillíonn gach fear agaibh bean a chomharsan. An síleann sibh mar sin fanacht i seilbh na talún?


text:
«Abair seo leo: Seo mar a deir an Tiarna Dia: Dar mo bheo, na daoine atá san fhásach titfidh siad cinnte leis an gclaíomh; an fear ar an mblár folamh tabharfaidh mé do na hainmhithe allta é lena alpadh; éagfaidh lucht na ndaingean agus na bpluaiseanna leis an bplá.


text:
Bánóidh agus léirscriosfaidh mé an tír, agus coiscfidh mé a cumhacht mórchúiseach. Beidh sléibhte Iosrael chomh bánaithe sin nach rachaidh aon duine tríothu arís.


text:
Ansin tuigfidh siad gur mise an Tiarna, nuair a bhánóidh agus léirscriosfaidh mé an tír mar gheall ar na cionta gránna go léir a rinne siad.»


text:
<pb/><t>«A mhic an duine, tá do mhuintir ag caint ort ar na ballaí agus ag doirse na dtithe. Deir siad lena chéile: 'Tar agus éist leis an mbriathar a ghabh amach ón Tiarna.'


text:
Tagann siad chugat ina sluaite mar is gnáth agus suíonn siad romhat mar phobal de mo chuidse agus cluineann siad do chaint, ach ní toil leo beartú dá réir. Léiríonn siad neart grá lena mbeola, ach téann a gcroí de réir a sainte.


text:
Féachann siad ortsa mar a bheadh [duine a chanann] amhrán grá ann á ghabháil go binn le tionlacan gléas ceoil. Éisteann siad le do bhriathra, ach ní dhéanann beart dá réir.


text:
«A mhic an duine, tairngir i gcoinne tréadaithe Iosrael. Tairngir agus abair leo, is é sin, leis na tréadaithe: Seo mar a deir an Tiarna Dia: Mairg do thréadaithe Iosrael a bheathaíonn iad féin! Nár chóir do thréadaithe an tréad a bheathú?


text:
Itheann sibhse an tsaill, gléasann sibh sibh féin le holann, maraíonn sibh an beithíoch biata, ach ní bheathaíonn sibh an tréad.


text:
Níor neartaigh sibh an t-easlán, níor leigheas an chaora thinn, níor cheangail sibh an bacach, níor thug ar ais an seachránaí, níor chuardaigh sibh an ceann a bhí caillte. Ba le láimh laidir throm a rialaigh sibh iad.


text:
Scaipeadh mo chaoirigh, chuaigh siad ar seachrán ar an uile shliabh agus ar an uile chnoc ard; scaipeadh mo chaoirigh ar fud an domhain gan aon duine lena lorg nó lena gcuardach.


text:
Dar mo bheo an Tiarna Dia a labhraíonn de bhrí go bhfuil mo chaoirigh mar chreach agus mar chothú ag na hainmhithe allta de cheal tréadaí, agus de bhrí nár bhac na tréadaithe leis na caoirigh a lorg, ach gur bheathaigh siad iad féin agus nár bheathaigh siad mo chaoirigh;


text:
Seo mar a deir an Tiarna Dia: Féach, tabharfaidh mé na tréadaithe chun cúitimh. Bainfidh mé na caoirigh díobh agus ní ligfidh mé dóibh mo chaoirigh a bheathú níos mó. Ní bheathóidh na tréadaithe iad féin ach oiread as seo amach; sábhálfaidh mé mo chaoirigh óna mbéal. Ní bheidh siad mar chreach le hithe acu a thuilleadh.


text:
«Óir seo mar a deir an Tiarna Dia. Cuardóidh mé féin na caoirigh agus beidh a gcúram orm féin amháin.


text:
Dála mar a bhíonn cúram na gcaorach ar an tréadaí a fhanann i lár an tréada scaipthe ar fán, coinneoidh mise súil ar mo chaoirigh. Déanfaidh mé iad a fhuascailt ó cibé áit ina ndeachaigh siad ar seachrán sa cheo agus sa dorchadas.


text:
Bainfidh mé amach as na ciníocha iad, baileoidh mé ó na tíortha iad, agus seolfaidh mé isteach ina ndúiche féin iad. Beathóidh mé iad ar shléibhte Iosrael, láimh leis na toibreacha agus i ngach uile áit chónaithe sa tír.


text:
Beathóidh mé iad in innilt mhéith agus beidh a mbanrach ar shléibhte arda Iosrael. Luífidh siad síos ansin i mbanrach mhaith agus beidh féarach méith acu ar shléibhte Iosrael.


text:
Beathóidh mise féin mo chaoirigh agus tabharfaidh orthu a scíste a ligean an Tiarna Dia a labhraíonn.


text:
Cuardóidh mé an chaora chaillte, tabharfaidh ar ais an seachránaí, ceanglóidh mé an bacach agus cuirfidh an t-easlán ina neart. [Tabharfaidh mé aire] don mhéith agus don láidir agus gheobhaidh siad cothú ceart uaimse.»


text:
<pb/><t>«Maidir libhse, a thréad, seo mar a deir an Tiarna Dia: Tugaim breith idir caoirigh agus caoirigh, idir reithí agus pocáin.


text:
Ní leor libh innilt ar an bhféar méith ach satlaíonn sibh ar an gcuid eile le bhur gcrúba. Ní leor libh an t-uisce glan a ól ach truaillíonn sibh an chuid eile le bhur gcrúba.


text:
Caithfidh mo chaoirigh an féarach ar ar shatail sibh le bhur gcrúba a ithe agus an t-uisce a thruailligh bhur gcrúba a ól.


text:
Dá bhrí sin, seo mar a deir an Tiarna Dia: Tabharfaidh mise breith idir caora mhéith agus caora thanaí.


text:
De bhrí go mbrúnn sibh an uile easlán ar leataobh le bhur ngeadáin agus le bhur shlinneáin agus go mbuaileann sibh le bhur n-adharca iad leis an ruaig a chur orthu,


text:
déanfaidh mé mo chaoirigh a fhuascailt; ní bheidh siad ina gcreach a thuilleadh. Tabharfaidh mé breith idir caora agus caora.


text:
«Cuirfidh mé aon tréadaí amháin i gceannas, is é sin, mo sheirbhíseach Dáiví, agus beathóidh sé iad. Beathóidh sé iad agus beidh ina thréadaí acu.


text:
Beidh mise, an Tiarna, i mo Dhia acu agus beidh Dáiví, mo sheirbhíseach, ina thaoiseach orthu. Mise, an Tiarna, a labhair.


text:
Déanfaidh mé conradh síochána leo agus díbreoidh na hainmhithe allta ón tír, ionas gur féidir leo cur fúthu gan bhaol san fhásach agus codladh sna coillte.


text:
[Socróidh mé iad thart ar] mo chnoc agus tabharfaidh an fhearthainn dóibh in am trátha agus beidh sí ina fearthainn beannachtaí dóibh.


text:
Tabharfaidh crainn na tuaithe a dtoradh agus an talamh a biseach, agus beidh siad gan bhaol ar a bhfód dúchais. Tuigfidh siad gur mise an Tiarna nuair a scaoilfidh mé ceangal a gcuinge agus iad a fhuascailt ó lucht a ndaoirse.


text:
Ní bheidh siad ina gcreach níos mó ag na ciníocha; ní bheidh siad á n-alpadh ag ainmhithe allta na tíre. Cónóidh siad gan bhaol agus ní bheidh aon duine ina chúis imní acu choíche.


text:
Cuirfidh mé rathúnas fáis sna páirceanna dóibh ionas nach gcaillfear níos mó iad le gorta sa bhaile agus nach mbeidh orthu cur suas níos mó le masla na gciníocha.


text:
Tuigfidh siad go bhfuil mise, a nDia, ina gcuideachta, agus gurb iadsan muintir Iosrael, mo phobal féin an Tiarna Dia a labhraíonn.


text:
Is sibhse mo chaoirigh, an tréad atá ar féarach agam, agus is mise bhur nDia an Tiarna Dia a labhraíonn.


text:
Abair leis: Seo mar a deir an Tiarna Dia: Féach, a Shliabh Shaeír, tá mé i do choinne agus sínfidh mé mo lámh amach i do choinne; fágfaidh mé i do fhásach léirscriosta thú.


text:
De bhrí gur chothaigh tú ionat féin de shíor an fhearg agus gur thug tú suas clann Iosrael don chlaíomh le linn a mí-áidh, le linn a bpíonóis deiridh;


text:
dá bhrí sin, dar mo bheo an Tiarna Dia a labhraíonn tabharfaidh mé suas chun fola thú agus leanfaidh fuil thú. De bhrí gur ciontach thú i ndoirteadh fola dearbhaím go dtiocfaidh doirteadh fola suas leat.


text:
Líonfaidh mé a shléibhte le corpáin; an dream a maraíodh leis an gclaíomh titfidh siad ar do chnoic, i do ghleannta agus i d' uile chumar.


text:
Fágfaidh mé thú i d' fhásach buan agus ní fhillfear ar do chathracha cónaithe. Tuigfidh tú ansin gur mise an Tiarna.


text:
«De bhrí go ndúirt tú: 'Is liomsa an dá chine agus an dá thír seo: rachaimid ina seilbh san áit ina mbíodh an Tiarna.»


text:
Dá bhrí sin, dar mo bheatha an Tiarna Dia a labhraíonn roinnfidh mé leat de réir d' fheirge agus na haingíochta céanna a bhain le do fhuath féin ina n-aghaidh. Cuirfidh mé mé féin in aithne dóibh nuair a ghearrfaidh mé breithiúnas ortsa.


text:
Agus beidh fhios agat gur chuala mise, an Tiarna, an uile mhasla dar thug tú in aghaidh shléibhte Iosrael, a leithéid seo: 'Bánaíodh iad, fágtar againne iad lena gcreachadh.'


text:
De bhrí gur bhain tú aoibhneas as nuair a bánaíodh oidhreacht mhuintir Iosrael, déanfaidh mé amhlaidh leatsa, a Shliabh Shaeír: bánófar thú agus Eadóm uile mar an gcéanna. Tuigfidh na daoine gur mise an Tiarna.»


text:
<pb/><t>A mhic an duine, tairngir do shléibhte Iosrael, agus abair: A Shléibhte Iosrael, éistigí le briathar an Tiarna.


text:
Seo mar a deir an Tiarna Dia: De bhrí gur mhaslaigh an namhaid sibh, á rá go fonóideach: 'Is linne anois na sléibhte cianaosta seo' ,


text:
tairngir uime sin agus abair: Seo mar a deir an Tiarna: De bhrí gur bánaíodh, sea, agus gur scriosadh sibh ó gach taobh ionas go ndeachaigh na ciníocha eile i seilbh oraibh agus gur thosaigh cúlchaint agus scéalta mailíseacha ag dul thart i measc an phobail fúibh;


text:
dá bhrí sin, a shléibhte Iosrael, éistigí le briathar an Tiarna. Seo mar a deir an Tiarna Dia leis na sléibhte agus na cnoic, leis na cumair agus leis na gleannta, le fásaigh loma agus cathracha bánaithe atá ina gcreach agus ina gceap magaidh ag na ciníocha máguaird:


text:
sea, seo mar a deir an Tiarna Dia: Dearbhaím é dar cuthach m' éada i gcoinne na gciníocha eile agus i gcoinne Eadóm uile a shealbhaigh agus a chreach mo thír-se le tréan áthais agus tarcaisne.


text:
Ar an ábhar sin tairngir mar gheall ar thír Iosrael. Abair leis na sléibhte agus leis na cnoic, leis na cumair agus leis na gleannta: Seo mar a deir an Tiarna Dia: Labhraím le cuthach éada de bhrí gur maslaíodh sibh ag na ciníocha.


text:
Uime sin, seo mar a deir an Tiarna Dia: Dearbhaím go maslófar na ciníocha máguaird chomh maith libhse.


text:
«A shléibhte Iosrael, fásfaidh bhur ngéaga agus tabharfaidh sibh torthaí ar son mo mhuintire, Iosrael, a fhillfidh go luath.


text:
Socróidh mé líon daoine oraibh, muintir Iosrael go hiomlán. Beidh pobal cónaithe sna cathracha arís agus atógfar na fothracha.


text:
Méadóidh mé idir dhaoine agus ainmhithe oraibh; fásfaidh siad agus beidh breis orthu. Cuirfidh mé líon daoine oraibh mar a bhí i gcéaduair; déanfaidh mé sibh níos rathúla ná mar a bhí anallód, agus tuigfidh sibh dá bharr gur mise an Tiarna.


text:
A bhuí liomsa siúlfaidh daoine, mo mhuintir Iosrael oraibh arís; rachaidh siad i seilbh oraibh mar a n-oidhreacht, agus ní dhéanfaidh sibh slad ar a bpáistí choíche arís.


text:
«Seo mar a deir an Tiarna Dia: De bhrí go ndúirt na daoine libh: 'Is alpaire daoine sibh, déanann sibh slad ar pháistí an chine.'


text:
Ar an ábhar sin, ní alpfaidh sibh daoine níos mó: ní dhéanfaidh sibh slad ar pháistí an chine arís an Tiarna Dia a labhraíonn.


text:
Ní ligfidh mé arís daoibh masla na gciníocha a chloisteáil, ní bheidh oraibh arís éisteacht lé tarcaisne na gciníocha, ní [dhéanfaidh sibh slad arís] ar pháistí an chine an Tiarna Dia a labhraíonn.»


text:
«A mhic an duine, nuair a chónaigh muintir Iosrael ina dtír féin thruailligh siad í lena ndrochimeachtaí. Bhí a n-iompar i mo láthairse neamhghlan mar fhuil mhíosúil mná.


text:
Scaoil mé mo chuthach leo de bharr na fola a dhoirt siad sa tír agus na n-íol lenar thruailligh siad í.


text:
Scaip mé iad i measc na gciníocha agus ruaig mé iad ar fud na dtíortha; ghearr mé breithiúnas orthu mar a thuill a n-iompar agus a mbearta.


text:
Agus anois, thruailligh siad m' ainm naofa i measc na gciníocha cibé áit a ndeachaigh siad, ionas go ndeirtear fúthu: 'Sin iad pobal an Tiarna, ach tá siad ar deoraíocht óna thír.'


text:
Ach bhí mé buartha faoi m' ainm naofa a thruailligh muintir Iosrael i measc na gciníocha mar a ndeachaigh siad.


text:
«Dá bhrí sin, abair le muintir Iosrael: Seo mar a deir an Tiarna Dia: Ní dhéanaim seo, a mhuintir Iosrael, ar bhur sonsa, ach ar son m' ainm naofa a thruailligh sibh i measc na gciníocha mar a ndeachaigh sibh.


text:
Naomhóidh mé m' ainm mór a truaillíodh i measc na gciníocha, a thruailligh sibhse ina measc. Agus tuigfidh na ciníocha gur mise an Tiarna an Tiarna Dia a labhraíonn nuair a naomhóidh mé mé féin ionaibh os comhair a súl.


text:
Bainfidh mé amach sibh as na ciníocha agus baileoidh sibh le chéile ó na coigríocha go léir agus tabharfaidh mé sibh abhaile chuig bhur dtír dhúchais.


text:
Croithfidh mé uisce glan oraibh agus beidh sibh glan; scagfaidh mé sibh ó bhur salachar uile agus ó bhur n-íola uile.


text:
Tabharfaidh mé croí nua daoibh fosta agus cuirfidh spiorad nua ionaibh; bainfidh mé an croí cloiche as bhur gcorp agus tabharfaidh croí feola daoibh ina áit.


text:
Cuirfidh mé mo spiorad ionaibh agus tabharfaidh oraibh siúl de réir mo reachtanna agus mo dheasghnátha a chomhlíonadh go beacht.


text:
Cónóidh sibh sa tír a bhronn mé ar bhur n-aithreacha; beidh sibh in bhur bpobal agam agus beidh mise i mo Dhia agaibh.


text:
Glanfaidh mé sibh ó bhur salachar uile. Glaofaidh mé ar an arbhar, cuirfidh mé breis leis agus ní sheolfaidh mé gorta sa mhullach oraibh níos mó.


text:
Méadóidh mé toradh na gcrann agus na bpáirceanna ionas nach mbeidh masla an ghorta oraibh níos mó i measc na gciníocha.


text:
Ansin cuimhneoidh sibh ar bhur ndrochiompar agus ar bhur ndrochimeachtaí. Beidh gráin agaibh oraibh féin as bhur bpeacaí agus bhur ngníomhartha gránna.


text:
Bíodh fhios agaibh nach ar bhur sonsa a dhéanaim é seo an Tiarna Dia a labhraíonn. Bíodh náire agus imní oraibh mar gheall ar bhur n-iompar, a mhuintir Iosrael.


text:
«Seo mar a deir an Tiarna Dia: An lá a ghlanfaidh mé sibh ó bhur bpeacaí uile, líonfaidh mé na cathracha arís le daoine agus atógfar na fothracha.


text:
Saothrófar an talamh scriosta arís in áit é a fhágáil ina bhlár folamh os comhair cách a théann an bealach.


text:
Déarfaidh siad: 'An dúiche seo a creachadh is cuma í nó gairdín Éidin; agus na cathracha scriosta a bánaíodh agus a leagadh, tá siad daingean anois faoi líon mór daoine.'


text:
Tuigfidh na ciníocha máguaird gur mise, an Tiarna, a d' atóg na fothracha agus a d' ithchuir an fásach. Mise, an Tiarna, a labhair agus tabharfaidh mé chun críche é.


text:
«Seo mar a deir an Tiarna Dia: Ligfidh mé do mhuintir Iosrael an gar eile seo a iarraidh orm, is é sin, a líon daoine a mhéadú amhail tréad,


text:
amhail tréad naofa, amhail tréad in Iarúsailéim ar na féilte sollúnta. Mar sin a líonfar na cathracha bánaithe le tréad daoine. Tuigfear ansin gur mise an Tiarna.»


text:
<pb/><t>Leagadh lámh an Tiarna orm agus thug sé amach faoi luí spiorad an Tiarna mé. Chuir sé síos mé i lár gleanna a bhí lán de chnámha.


text:
Sheol sé thart mé ina measc; agus féach, bhí na múrtha acu ar an talamh ó cheann ceann an ghleanna, agus iad an-seargtha.


text:
Dúirt sé liom: «A mhic an duine, an féidir anam a theacht sna cnámha seo?» «Is agatsa atá a fhios sin, a Thiarna Dia,» arsa mise.


text:
Dúirt seisean: «Tairngir thar na cnámha seo agus abair leo: A chnámha seargtha, éistigí le briathar an Tiarna.


text:
Seo mar a deir an Tiarna Dia leis na cnámha seo: Féach, cuirfidh mé anam ionaibh agus beidh sibh beo.


text:
Leagfaidh mé féitheacha oraibh, cuirfidh mé feoil ag fás oraibh, clúdóidh mé sibh le craiceann, cuirfidh mé anam ionaibh agus beidh sibh beo; agus tuigfidh sibh gur mise an Tiarna.»


text:
De réir mar a ordaíodh dom, thairngir mé. Agus mé ag tairngreacht bhí tormán, sea, agus gliogarnaíl ann; agus tháinig na cnámha lena chéile.


text:
Nuair a d' amharc mé bhí féitheacha orthu, bhí feoil ag fás orthu agus bhí craiceann á gclúdach; ach ní raibh aon anáil iontu.


text:
Dúirt sé liom ansin: «Tairngir don anáil; tairngir, a mhic an duine, agus abair leis an anáil: Seo mar a deir an Tiarna Dia: Tar ó na ceithre ghaoth, a anáil, agus séid ar na marbháin seo chun go mbeidh siad beo.»


text:
Thairngir mé mar a dúradh liom agus tháinig an anáil isteach iontu. Bhí siad beo agus d' éirigh siad ina seasamh, slua ábhalmhór acu.


text:
Dúirt sé liom ansin: «A mhic an duine, is iad na cnámha seo muintir Iosrael uile. Féach, deir siad: 'Tá ár gcnámha seargtha agus ár ndóchas caillte; tá deireadh linn.'


text:
Tairngir dá bhrí sin agus abair leo: Seo mar a deir an Tiarna Dia: Féach, a phobal liom, tá mé chun bhur n-uaigheanna a oscailt, chun sibh a thabhairt aníos as bhur n-uaigheanna, agus seolfaidh mé abhaile sibh go tír Iosrael.


text:
Tuigfidh sibh gur mise an Tiarna nuair a osclóidh mé bhur n-uaigheanna, nuair a thabharfaidh mé aníos sibh as bhur n-uaigheanna, a phobal liom.


text:
Cuirfidh mé mo spiorad ionaibh agus beidh sibh beo, agus socróidh mé sibh síos in bhur dtír féin. Ansin a thuigfidh sibh gur mise, an Tiarna, a labhair, agus gur mise a rinne é an Tiarna a labhraíonn.»


text:
«A mhic an duine, glac chugat bata agus scríobh air: 'Thar ceann Iúdá agus chlann Iosrael i gcomhar leis.' Glac bata eile ansin agus scríobh air: 'Thar ceann Iósaef, bata Eafráim, agus muintir Iosrael uile atá i gcomhar leis.'


text:
abair leo: 'Seo mar a deir an Tiarna Dia: Féach, tá mé chun bata Iósaef, atá i lámha Eafráim, a thógáil, agus clanna Iosrael atá i gcomhar leis; agus táthóidh mé le bata Iúdá é. Déanfaidh mé bata amháin astu ionas go mba aon iad i mo láimhse.'


text:
abair leo: 'Seo mar a deir an Tiarna Dia: Féach, glacfaidh mé chugam clann Iosrael ó na ciníocha mar a ndeachaigh siad. Baileoidh mé le chéile iad ó gach taobh agus seolfaidh mé abhaile iad chun a dtíre féin.


text:
Déanfaidh mé aon chine amháin astu sa tír ar shléibhte Iosrael, agus aon rí amháin a bheidh ina rí orthu uile. Ní bheidh dhá chine iontu a thuilleadh ná ní bheidh siad deighilte ina dhá ríocht.


text:
Ní thruailleoidh siad iad féin a thuilleadh lena n-íola agus a nithe gránna ná le haon chuid dá bpeacaí. Fuasclóidh mé iad ó na bearta fill ina raibh siad ciontach, agus glanfaidh mé iad. Beidh siadsan mar phobal agamsa agus beidh mise mar Dhia acusan.


text:
Beidh Dáiví, mo sheirbhíseach, ina rí orthu, agus ní bheidh ach aon tréadaí amháin acu go léir. Siúlfaidh siad de réir mo reachtanna agus comhlíonfaidh siad mo dheasghnátha go beacht.


text:
Cuirfidh siad fúthu mar ar chuir bhur n-aithreacha fúthu, sa tír a thug mé do mo sheirbhíseach, Iacób. Cónóidh siad ansin go brách, iad féin, a gclann agus clann a gclainne. Beidh mo sheirbhíseach, Dáiví, ina rí orthu go brách.


text:
Déanfaidh mé conradh síochána leo; conradh síoraí a bheidh ann. [Beannóidh] mé agus cuirfidh mé rath orthu; tógfaidh mé mo shanctóir ina measc go deo.


text:
Beidh m' áit chónaithe ina gcuideachta; beidh mé i mo Dhia acusan agus beidh siadsan ina bpobal agamsa.


text:
Tuigfidh na ciníocha ansin gur mise, an Tiarna, a naomhaíonn Iosrael nuair a bheidh mo shanctóir ina measc go brách.' »


text:
«A mhic an duine, iompaigh i dtreo Ghóg, i dtír Mhágóg, ardphrionsa Mheisic agus Thúbál, agus tairngir ina choinne.


text:
Casfaidh mé thart thú agus cuirfidh mé duáin i do ghialla; tarraingeoidh mé liom thú féin agus do shlua airm uile idir chapaill agus mharcaigh, agus iad go léir i gcath éide iomlán, tóstal mór ag iompar lúireach agus cruinnsciath, agus ag beartú claimhte.


text:
tá Gomair agus a bhuíon go léir, Béit Tógarmá agus a bhuíon ón aird is faide ó thuaidh; tá a lán ciníocha in éineacht leat.


text:
Bí réidh ullamh, tú féin agus do shluaite atá bailithe thart timpeall ort, agus bí faoi réir [agam].


text:
«I ndiaidh mórán laethanta cuirfear tionól ort; i ndiaidh na mblianta gluaisfidh tú leat in éadan na tíre seo a tháinig slán ón gcogadh, tír inar bhailigh na daoine óna lán ciníocha ar shléibhte Iosrael a bhí riamh ina bhfásach, agus inar bhailigh siad ó na ciníocha chun cur fúthu tar éis dóibh uile teacht slán ón gclaíomh.


text:
Gluaisfidh tú romhat ag dul ar aghaidh amhail stoirm agus clúdóidh tú an tír amhail néal, tú féin, do shlua agus a lán ciníocha i do chuideachta.


text:
«Seo mar a deir an Tiarna Dia: An lá sin preabfaidh an smaoineamh isteach i do cheann agus beartóidh tú drochscéim.


text:
Déarfaidh tú: 'Ionsóidh mé tír seo na mbailte gan bhallaí; ionsóidh mé an mhuintir chiúin seo a chónaíonn ar a suaimhneas i mbailte atá gan bhallaí ná barraí ná geataí.'


text:
Ar mhaithe le héadáil agus creach a bhreith liom ionsóidh mé na háiteanna fásaigh a bhfuil cónaí ar dhaoine arís iontu, an mhuintir seo a tháinig le chéile ó na ciníocha, a tháinig i seilbh eallaigh agus earraí, a chónaíonn i gceartlár an domhain.


text:
Seabá agus Déadán, ceannaithe Thairsís agus a gcoileáin leon uile, fiafróidh siad díot: 'An ar lorg creiche a tháinig tú? Ar thionóil tú na sluaite le héadáil a ghlacadh, le hairgead agus ór a bhreith leat, le heallach agus earraí a sciobadh agus creach mhór a ghabháil?'


text:
<pb/><t>«Tairngir, a mhic an duine, dá bhrí sin. Abair le Góg: Seo mar a deir an Tiarna Dia: Nach fíor go bhfuil sé [ar intinn agat cur chun bóthair] agus mo phobal Iosraél ina suí go suaimhneach?


text:
Fágfaidh tú do bhaile sna haird is faide ó thuaidh, thú féin agus a lán ciníocha leat, tóstal an-mhór, slua airm cumasach iad uile ar muin each.


text:
Ionsóidh tú mo phobal Iosrael amhail néal ag clúdach na talún. Sna laethanta déanacha spreagfaidh mé thú chun mo thír a ghabháil i dtreo go n-aithneoidh na ciníocha mé, nuair a bhainfidh mé feidhm asatsa, a Ghóg, chun mo naofacht a léiriú os a gcomhair.


text:
«Seo mar a deir an Tiarna Dia: Ba ortsa a bhí mé a labhairt sna seanlaethanta trí mo sheirbhísigh, fáithe Iosrael, a thairngríodh ar feadh na mblianta sna laethanta sin go seolfainn thú ina n-aghaidh.


text:
Ach an lá a thabharfaidh Góg ruathar isteach i dtír Iosrael an Tiarna Dia a labhraíonn tiocfaidh fearg orm.


text:
Éisc na farraige, éanlaith an aeir, ainmhithe an mhachaire, péisteanna na talún agus daoine uile an domhain, crithfidh siad i mo láthair. Leagfar na sléibhte, réabfar na hailteanna, titfidh gach balla go talamh.


text:
Cuirfidh mé gach [sórt uafáis] ina bhealach an Tiarna Dia a labhraíonn beidh claíomh gach fir ag fealladh ar a chéile.


text:
Gearrfaidh mé pionós air le plá agus le doirteadh fola. Fearfaidh mé tuile bháistí agus clocha sneachta, tine agus ruibh air féin, ar a shlua agus ar na ciníocha líonmhara a bheidh leis.


text:
Mar sin a fhoilseoidh mé mo naofacht agus a chuirfidh mé mé féin in aithne dá lán ciníocha. Tuigfidh siad ansin gur mise an Tiarna.»


text:
<pb/><t>«A mhic an duine, tairngir in éadan Ghóg. Abair: Seo mar a deir an Tiarna Dia: Féach, tá mé i do choinne, a Ghóg, a ardphrionsa Mheisic agus Thúbál.


text:
Iompóidh mé thart thú, brúfaidh mé ar aghaidh thú, agus tabharfaidh thú ó na hairde is faide ó thuaidh ag ionsaí sléibhte Iosrael.


text:
Marófar thú ar shléibhte Iosrael, tú féin, do shlua uile agus na ciníocha leat. Tabharfaidh mé suas mar bhia thú d' éin chreiche de gach sórt agus d' ainmhithe allta.


text:
Seolfaidh mé tine ar Mhagóg agus orthu san a chónaíonn faoi shuaimhneas sna hinsí, agus tuigfidh siad gur mise an Tiarna.


text:
Féachfaidh mé chuige go n-aithneofar m' ainm naofa i measc mo phobail, Iosrael; agus ní cheadóidh mé níos mó m' ainm naofa a thruailliú. Tuigfidh na ciníocha gur mise an Tiarna, an Neach Naofa in Iosrael.


text:
«Féach, titfidh seo amach, tá sé ar tí titim amach an Tiarna Dia a labhraíonn. Sin é an lá ar ar labhair mé.


text:
Rachaidh an mhuintir a chónaíonn i mbailte Iosrael amach agus cuirfidh siad na hairm seo trí thine, na lúireacha agus na cruinnsciatha, na boghanna agus na saigheada, na bataí agus na sleánna. Lasfaidh an tine leo ar feadh seacht mbliana,


text:
ionas nach mbeidh orthu connadh a chuardach faoin tuath ná a ghearradh sa choill; óir beidh ábhar tine acu sna hairm. Creachfaidh siad lucht a gcreiche agus sladfaidh siad lucht a slada féin an Tiarna Dia a labhraíonn.


text:
«An lá sin tabharfaidh mé do Ghóg ionad adhlactha in Iosrael, Gleann na nAbaraím soir ón bhfarraige. Coiscfidh sé lucht taistil de bhrí go mbeidh Góg agus a shlua uile curtha ann. Gleann Hamón Góg an t-ainm a bheidh air.


text:
Adhlacfaidh muintir uile na tíre iad agus gheobhaidh siad onóir dá bharr an lá a thaispeánfaidh mise mo ghlóir an Tiarna Dia a labhraíonn.


text:
Beidh fir a roghnófar d' aonghnó chun dul suas síos tríd an tír á n-adhlacadh siúd a fágadh ar an talamh, agus ag glanadh na tíre. Beidh siad ag cuardach ar feadh seacht mí.


text:
Agus ar a mbealach dóibh tríd an tír, má fheiceann aon duine acu cnámha duine, cuirfidh sé comhartha in aice leo nó go gcuirfidh an lucht adhlactha iad i nGleann Hamón Góg. 


text:
«A mhic an duine, seo mar a deir an Tiarna Dia: Labhair le gach sórt éin agus leis an uile ainmhí sa mhachaire: Tionólaigí agus tagaigí anseo, tagaigí le chéile i gcomhair an fhéasta íobartha atá mé a ullmhú daoibh, féasta mór íobartha ar shléibhte Iosrael ina n-íosfaidh sibh feoil agus ina n-ólfaidh sibh fuil.


text:
Íosfaidh sibh feoil na ngaiscíoch agus ólfaidh fuil phrionsaí an domhain; reithí agus uain, gabhair agus tairbh iad, agus iad uile dea-chothaithe i mBáiseán.


text:
Íosfaidh sibh saill go mbeidh sibh lán, ólfaidh sibh fuil go mbeidh sibh ar meisce ag an bhféasta íobartha seo a ullmhaím daoibh.


text:
Líonfar sibh go béal ag mo thábla le capaill agus marcaigh, le gaiscígh agus le curaidh de gach sórt an Tiarna Dia a labhraíonn.»


text:
<pb/><t>«Seo mar a léireoidh mé mo ghlóir do na ciníocha, agus feicfidh na ciníocha uile an breithiúnas a thug mé agus an lámh a leag mé orthu.


text:
Tuigfidh na ciníocha gur seoladh muintir Iosrael i mbraighdeanas de bharr a bpeaca, de bhrí gur imir siad chomh fealltach liom gur iompaigh mé m' aghaidh uathu agus gur thug mé suas dá naimhde iad; agus gur thit siad uile leis an gclaíomh.


text:
D' imir mé leo de réir mar bhí tuillte acu mar gheall ar a bpeacaí gránna agus a gcionta agus d' iompaigh mé m' aghaidh uathu.


text:
«Uime sin, seo mar a deir an Tiarna Dia: Tá mé anois chun Iacób a thabhairt ar ais ó bhraighdeanas agus chun trócaire a dhéanamh ar mhuintir Iosrael uile agus beidh éad orm faoi m' ainm naofa.


text:
Déanfaidh siad dearmad den náire agus den fheall go léir a chleacht siad liom agus iad ina suí go suaimhneach ina dtír féin gan eagla.


text:
Nuair a thabharfaidh mé abhaile iad as na ciníocha agus a bhaileoidh mé iad ó thíortha a naimhde, nuair a léireoidh mé mo naofacht tríothu os comhair a lán ciníocha,


text:
tuigfidh siad gur mise, an Tiarna, a nDia; óir chuir mé ar díbirt iad i measc na gciníocha agus ansin bhailigh mé le chéile iad ina dtír féin, gan aon duine fágtha i measc na gciníocha a thuilleadh.


text:
Ní iompóidh mé m' aghaidh uathu arís nuair a dhoirtfidh mé mo spiorad amach ar mhuintir Iosrael an Tiarna Dia a labhraíonn.»


text:
I bhfís ó Dhia thug sé leis mé go tír Iosrael agus leag síos mé ar shliabh an-ard a raibh mar a bheadh cathair ó dheas uaidh.


text:
Thug sé ansin mé agus, féach, bhí fear ann a raibh cuma práis air. Bhí corda lín agus slat tomhais ina láimh aige agus é ina sheasamh sa gheata.


text:
Dúirt an fear liom: «A mhic an duine, féach go grinn, éist go haireach agus leag d' intinn ar a dtaispeánfaidh mé duit. Óir is chun go dtaispeánfainn duit é a tugadh anseo thú. Foilsigh a bhfeiceann tú do mhuintir Iosrael.»


text:
Féach, bhí balla thart timpeall an Teampaill ar fad lasmuigh agus i láimh an fhir bhí slat tomhais a bhí sé bhanlámh ar fad banlámh ar chomhfhad le cnámh rí agus leithead boise a bhí i gceist. Thomhais sé leithead an bhalla, a bhí slat; agus a airde, a bhí slat.


text:
<pb/><t>Chuaigh sé go dtí an geata thoir, chuaigh na céimeanna suas agus thomhais tairseach an gheata, a bhí slat ar a dhoimhneas;


text:
agus na taobhsheomraí, a bhí slat ar fad agus slat ar leithead; agus an spás idir na taobhsheomraí a bhí cúig bhanlámh ar leithead; agus tairseach an gheata isteach ó phóirse an gheata, a bhí slat.


text:
Bhí trí thaobhsheomra ar gach taobh den gheata thoir; bhí na trí cinn ar aon mhiosúr; agus na hursaineacha ar gach taobh bhí siad ar aon mhiosúr.


text:
Thomhais sé leithead bhéal an gheata, a bhí deich mbanlámh; agus leithead an gheata tríd síos, a bhí trí bhanlámh déag.


text:
Bhí ráille os comhair na dtaobhsheomraí, a bhí banlámh ar gach taobh; agus bhí na taobhsheomraí sé bhanlámh ar gach taobh.


text:
Ansin thomhais sé an geata ó [chúl] taobhsheomra amháin go [cúl] taobhsheomra eile; bhí sé cúig bhanlámh is fiche ar leithead ó dhoras go doras.


text:
Ar gach taobh den gheata bhí fuinneoga spréite, sna taobhsheomraí agus sna spásanna eatarthu, agus mar an gcéanna bhí fuinneoga thart timpeall an phóirse agus crainn phailme ar na hursaineacha.


text:
Thug sé isteach mé ansin sa chúirt sheachtrach a raibh seomraí ann agus pábháil thart timpeall na cúirte; tríocha seomra ar aghaidh na pábhála.


text:
Thomhais sé ansin ón taobh istigh den gheata íochtarach go dtí an taobh amuigh den chúirt inmheánach, bhí sé céad banlámh soir agus ó thuaidh.


text:
Bhí trí thaobhsheomra ann ar gach taobh; bhí na hursaineacha agus an póirse ar aon mhiosúr leo siúd ag an gcéad gheata, caoga banlámh ar fad agus cúig bhanlámh is fiche ar leithead.


text:
Bhí a fhuinneoga, a phóirse agus a chrainn phailme ar aon mhiosúr leo siúd ag an ngeata thoir. Bhí seacht gcéim ag dul suas chuige agus bhí a phóirse ar an taobh istigh.


text:
Sa chúirt inmheánach os comhair an gheata thuaidh bhí geata mar a bhí os comhair an gheata thoir. Thomhais sé ó gheata go geata; bhí sé céad banlámh.


text:
Thug sé ansin mé ó dheas mar a raibh geata ag oscailt ó dheas. Thomhais sé na hursaineacha agus an póirse ann; bhí siad ar aon mhiosúr leis na cinn eile.


text:
Bhí fuinneoga thart timpeall air agus sa phóirse amhail fuinneoga an chinn eile; bhí sé caoga banlámh ar fad agus cúig bhanlámh is fiche ar leithead.


text:
Bhí seacht gcoiscéim ag dul suas chuige, bhí an póirse ar an taobh istigh agus crainn phailme ar na hursaineacha, ceann ar gach taobh.


text:
Thug sé isteach mé ansin sa chúirt inmheánach tríd an ngeata theas. Thomhais sé an geata theas agus bhí sé ar aon mhiosúr leis na cinn eile.


text:
A thaobhsheomraí, a ursaineacha agus a phóirse bhí siad uile ar aon mhiosúr leis na cinn eile. Bhí fuinneoga thart timpeall air agus sa phóirse ann; bhí sé caoga banlámh ar fad agus cúig bhanlámh is fiche ar leithead.


text:
Bhí a phóirse ar aghaidh na cúirte seachtraí, bhí crainn phailme ar a ursaineacha agus ocht gcéim ag dul suas chuige.


text:
Thug sé ansin go dtí [an geata thoir] mé. Thomhais sé an geata; bhí sé ar aon mhiosúr leis na cinn eile.


text:
Bhí a phóirse ar aghaidh na cúirte seachtraí, bhí crainn phailme ar na hursaineacha, ceann ar gach taobh, agus ocht gcéim ag dul suas chuige.


text:
bhí sé ar aon mhiosúr leis na cinn eile. Bhí a thaobhsheomraí, a ursaineacha agus a phóirse [ar aon mhiosúr leis na cinn éile]. Bhí fuinneoga thart timpeall air: bhí sé caoga banlámh ar fad agus cúig bhanlámh is fiche ar leithead.


text:
Bhí a phóirse ar aghaidh na cúirte seachtraí, bhí crainn phailme ar a ursaineacha, ceann ar gach taobh, agus ocht gcéim ag dul suas chuige.


text:
I bpóirse an gheata bhí dhá thábla ar gach taobh le haghaidh marú na híobartha dóite, íobairt an pheaca agus íobairt an chúitimh.


text:
Ag dul isteach ag an ngeata thuaidh bhí dhá thábla; agus ar an taobh eile den phóirse ag an ngeata bhí dhá thábla.


text:
Bhí ceithre thábla taobh istigh agus ceithre thábla taobh amuigh den phóirse; ocht dtábla ar fad ar a maraídís na híobairtí.


text:
Bhí fosta ceithre thábla de chlocha snoite do na híobairtí dóite, a bhí banlámh go leith ar fad, banlámh go leith ar leithead agus banlámh ar airde, ar a gcuirtí na gréithre go léir le haghaidh marú na n-íobairtí dóite agus na n-ofrálacha.


text:
Bhí crúcaí i ngreim timpeall laistigh agus leithead boise d' fhad iontu. Chuirtí feoil na híobartha ar na táblaí sin.


text:
Thug sé ansin mé isteach sa chúirt inmheánach. Bhí dhá sheomra sa chúirt inmheánach, [ceann] ag taobh an gheata thuaidh ag féachaint ó dheas agus an ceann eile ag taobh an gheata theas ag féachaint ó thuaidh.


text:
do shagairt na haltóra an seomra a fhéachann ó thuaidh. Mic Zádóc iad, an t-aon dream de mhic Léiví a thagann i ngar don Tiarna chun freastal air.»


text:
Thomhais sé an chúirt inmheánach. Ba chearnóg í a bhí céad banlámh ar fad agus céad banlámh ar leithead; bhí an altóir os comhair an Teampaill.


text:
Thug sé ansin mé go póirse an Teampaill. Thomhais sé ursaineacha an phóirse; bhí siad cúig bhanlámh ar gach taobh. Bhí an geata isteach ceithre bhanlámh déag ar leithead agus bhí [balla] thrí bhanlámh ar gach taobh de.


text:
Bhí an póirse fiche banlámh ar fad agus dhá bhanlámh déag ar leithead. Bhí deich gcéim ag dul suas chuige agus colúin le hais na n-ursaineacha ar gach taobh.


text:
Thug sé isteach sa halla mé. Thomhais sé na hursaineacha; bhí siad sé bhanlámh ar tiús ar thaobh amháin agus sé bhanlámh ar tiús ar an taobh éile.


text:
Bhí an bealach isteach deich mbanlámh ar leithead. Na ballaí ag dul isteach bhí siad cúig bhanlámh ar thaobh amháin agus cúig bhanlámh ar an taobh eile. Thomhais sé an halla; bhí sé daichead banlámh ar fad agus fiche banlámh ar leithead.


text:
Isteach leis. Thomhais sé na hursaineacha ag dul isteach, a bhí dhá bhanlámh; ansin an bealach isteach, a bhí sé bhanlámh ar leithead; agus na ballaí ar gach taobh ag dul isteach, a bhí seacht mbanlámh.


text:
Thomhais sé a fhad, a bhí fiche banlámh; agus a leithead thar an halla, a bhí fiche banlámh. Dúirt sé liom ansin: «Is é seo an áit is naofa.»


text:
Thomhais sé balla an Teampaill, a bhí sé bhanlámh ar tiús. Bhí na taobhsheomraí thart timpeall an Teampaill ceithre bhanlámh ar leithead.


text:
Bhí tríocha taobhsheomraí ann ar trí urlár, gach ceann os cionn a chéile. Na taobhsheomraí thart timpeall fuair siad tacaíocht ó bhallaí an Teampaill taobh amuigh ionas nach mbeidís sáite i mballa an Teampaill.


text:
Mhéadaigh ar leithead na dtaobhsheomraí ó urlár go hurlár de réir méadú na tacaíochta ar an taobh amuigh ó urlár go hurlár. Ar thaobh an Teampaill bhí staighre ag dul suas agus ba é seo an dóigh a ndeachaigh duine ón urlár in íochtar go dtí an t-urlár ar barr tríd an urlár láir.


text:
Chonaic mé ansin go raibh pábháil thart timpeall an Teampaill. Ba é bunsraith na dtaobhsheomraí é seo agus bhí slat tomhais iomlán sé bhanlámh ann.


text:
Bhí tiús cúig bhanlámh i mballa seachtrach na dtaobh sheomraí agus cúig bhanlámh sa chuid den phábháil a fágadh oscailte.


text:
Idir pábháil an Teampaill agus seomraí na cúirte bhí spás fiche banlámh ar leithead thart timpeall an Teampaill.


text:
Bhí doirse na dtaobhsheomraí ag oscailt ar ar fágadh saor den phábháil, doras ag oscailt ó thuaidh agus doras ag oscailt ó dheas. An phábháil a fágadh saor bhí sí cúig bhanlámh ar leithead thart timpeall.


text:
An foirgneamh os comhair chlós seo an Teampaill ar an taobh thiar, bhí sé seachtó banlámh ar leithead agus nócha banlámh ar fad, agus bhí tiús cúig bhanlámh i mballa an fhoirgnimh thart timpeall.


text:
Thomhais sé fad an Teampaill, a bhí céad banlámh; agus fad an chlóis agus an foirgneamh lena bhallaí, a bhí céad banlámh;


text:
<pb/><t>Halla an Teampaill, an seomra inmheánach agus an póirse seachtrach, Thomhais sé fad an fhoirgnimh ar an taobh thiar ar aghaidh an chlóis agus na ballaí ar gach taobh de; bhí siad céad banlámh.


text:
bhí tairseacha acu triúr agus fuinneoga laitíse thart timpeall gach ceann acu. Thart faoin tairseach bhí an Teampall painéalta le hadhmad ón urlár go dtí na fuinneoga; ba fhuinneoga laitíse iad.


text:
Ón doras isteach go dtí an seomra inmheánach agus thart timpeall bhalla an tseomra inmheánaigh taobh amuigh agus taobh istigh,


text:
bhí ceiribíní agus crainn phailme snoite, ceiribín agus crann pailme gach re ceann. Bhí dhá aghaidh ar gach ceiribín,


text:
aghaidh duine os comhair an chrainn phailme ar thaobh amháin agus aghaidh leoin os comhair an chrainn phailme ar an taobh eile, agus iad snoite thart timpeall an Teampaill ar fad.


text:
Bhí na ceiríbíní agus na crainn phailme snoite ón urlár go dtí os cionn an dorais agus ar an mballa.


text:
altóir adhmaid, a bhí trí bhanlámh ar airde, dhá bhanlámh ar fad agus dhá bhanlámh ar leithead. Ba d' adhmad a cúinní, a bun agus a taobhanna. Dúirt sé liom: «Seo é an tábla atá os comhair an Tiarna.»


text:
Ar dhoirse an halla bhí ceiribíní agus crainn phailme snoite mar a bhí ar na ballaí; agus bhí scáthlán adhmaid trasna os comhair an phóirse amuigh.


text:
Bhí fuinneoga laitíse agus crainn phailme ar gach taobh acu ar bhallaí an phóirse agus ar na taobhsheomraí ag taobh an Teampaill agus ar na scáthláin.


text:
<pb/><t>Thug sé ó thuaidh mé isteach sa chúirt inmheánach, go dtí na seomraí ar aghaidh na cúirte seachtraí [ar an taobh thuaidh] den fhoirgneamh.


text:
In aon líne leis na fiche banlámh a bhain leis an gcúirt inmheánach agus os comhair na pábhála a bhain leis an gcúirt sheachtrach bhí áiléar os comhair áiléir, trí urlár acu.


text:
Bhí cosán isteach os comhair na seomraí a bhí deich mbanlámh ar leithead agus céad banlámh ar fad; d' oscail na doirse ó thuaidh.


text:
Na seomraí in uachtar bhí siad níba chúinge de bharr na n-áiléar a thóg níos mó spáis uathu ná mar thóg ó na seomraí i lár agus in íochtar an fhoirgnimh.


text:
Bhí siad seo roinnte i dtrí urlár agus ní raibh colúin acu mar bhí sa chúirt [sheachtrach]. Uime sin bhí siad níba chúinge siar ná na seomraí in íochtar nó sa lár.


text:
Bhí balla amuigh in aon treo leis na seomraí, os a gcoinne agus ar aghaidh na cúirte seachtraí; bhí sé caoga banlámh ar fad.


text:
Bhí na seomraí ar aghaidh na cúirte seachtraí caoga banlámh ar fad, agus na cinn ar aghaidh an Teampaill, bhí siad céad banlámh.


text:
Bhí cosán rompu amach mar a bhí ó na seomraí thuaidh; bhí siad ar aon fhad agus ar aon leithead, agus an déanamh céanna orthu, doirse amach is isteach.


text:
Faoi na seomraí ar an taobh theas bhí bealach isteach i dtreo an chrosbhalla, mar a dtéann duine isteach ón taobh thoir.


text:
Dúirt sé liom: «Na seomraí thuaidh agus na seomraí theas os comhair an chlóis, is seomraí naofa iad, ina n-íosfaidh na sagairt a thagann i láthair an Tiarna na nithe rónaofa. Ansin a chuirfidh siad na nithe rónaofa an íobairt dhóite, íobairt an pheaca agus íobairt an chúitimh mar is áit naofa é seo.


text:
Nuair a rachaidh na sagairt isteach ann ní imeoidh siad ón áit naofa chuig an chúirt sheachtrach gan éide an liotúirge a fhágáil ansin, mar is naofa í an éide seo. Cuirfidh siad éadaí eile orthu féin sula rachaidh siad in áiteanna a bhaineann leis an bpobal.»


text:
Nuair a chríochnaigh sé tomhas an Teampaill istigh thug sé amach chuig an geata thoir mé agus thomhais sé spás an Teampaill thart timpeall.


text:
Thomhais sé a cheithre thaobh; bhí siad cúig chéad banlámh ar fad agus cúig chéad banlámh ar leithead. Bhí balla thart timpeall air a scar an áit naofa ón áit choitianta.


text:
Féach, tháinig glóir Dhia Iosrael anoir. Tháinig fuaim leis amhail fuaim mhórán uiscí; agus shoilsigh an domhan lena ghlóir.


text:
Bhí an fhís seo a chonaic mé ar aon dul leis an bhfís a chonaic mé nuair a tháinig sé ag scriosadh na cathrach, agus leis an bhfís a chonaic mé ag bruach na habhann Ceabár. Shléacht mé go talamh.


text:
Thóg an spiorad mé agus thug isteach sa chúirt inmheánach mé; agus féach, líon glóir an Tiarna an Teampall.


text:
Dúirt sé liom: «A mhic an duine, is é seo suíomh mo ríchathaoireach, an áit ar a leagfaidh mé boinn mo chos. Cónóidh mé anseo i lár chlann Iosrael go brách. Muintir Iosrael agus a ríthe ní thruailleoidh siad m' ainm naofa choíche arís, lena striapachas agus le conablaigh a ríthe,


text:
ag cur a dtairsí le hais mo thairsí agus a n-ursaineacha le hais m' ursaineacha, gan ach balla idir mé agus iad. Thruaillídís m' ainm naofa leis na nithe gránna a dhéanaidís, agus dá bhrí sin scrios mé iad go feargach.


text:
As seo amach díbreoidh siad an striapachas agus conablaigh a ríthe i bhfad ar shiúl uaim agus cónóidh mé ina measc go brách.


text:
«A mhic an duine, tabhair tuairisc an Teampaill seo do mhuintir Iosrael; dearaidís an plean ionas go mbeidh náire orthu de bharr a bpeacaí.


text:
Má bhíonn náire orthu de bharr a n-imeachtaí, taispeáin crot agus plean an Teampaill dóibh, na slite amach as agus na slite isteach ann, a dhéanamh agus a leagan amach. Cuir in iúl dóibh a dheasghnátha agus a dhlíthe agus scríobh síos dóibh é os a gcomhair ionas go gcomhlíonfaidís agus go gcleachtfaidís a [dhlíthe] agus a dheasghnátha uile.


text:
Seo é bunreacht an Teampaill: an láthair uile ar mhullach an tsléibhe agus máguaird is áit rónaofa é. Féach, sin é bunreacht an Teampaill.»


text:
<pb/><t>Seo iad tomhais na haltóra de réir banlámh tá banlámh anseo ar chomhfhad le cnámh rí agus leithead boise. Beidh an bun banlámh ar airde agus banlámh ar leithead; an t-imeall timpeall aon réise amháin. Seo airde na haltóra:


text:
ón mbonn ar an urlár go dtí an plionta íochtarach, dhá bhanlámh ar airde, agus banlámh ar leithead; ón bplionta is lú go dtí an plionta is mó ceithre bhanlámh ar airde agus banlámh ar leithead.


text:
Beidh leac na haltóra ceithre bhanlámh ar airde agus beidh ceithre adharc ag síneadh in airde ón leac.


text:
Beidh an plionta cearnógach fosta, ceithre bhanlámh déag ar fad agus ceithre bhanlámh déag ar leithead. Beidh an t-imeall thart air leathbhanlámh ar leithead agus a bhun banlámh thart timpeall. Beidh céimeanna na haltóra ag féachaint soir.


text:
Dúirt sé liom: «A mhic an duine, seo mar a deir an Tiarna Dia: Seo iad na deasghnátha don altóir. An lá a thógfar í le haghaidh ofráil íobairtí dóite agus doirteadh fola,


text:
tabharfaidh tú tarbh mar íobairt pheaca do na sagairt Léivíteacha de shíol Zádóc a thagann chugam chun freastal orm an Tiarna Dia a labhraíonn.


text:
Glacfaidh tú cuid den fhuil agus cuirfidh tú í ar cheithre adharc na haltóra agus ar cheithre chúinne an phlionta agus ar an imeall thart timpeall. Mar seo a ghlanfaidh tú an altóir agus a dhéanfaidh tú leorghníomh ar a son.


text:
Glacfaidh tú fosta tarbh na híobartha peaca agus dófaidh tú sa láthair cheart den Teampall taobh amuigh den sanctóir é.


text:
An dara lá ofrálfaidh tú gabhar fireann gan smál mar íobairt pheaca; agus glanfar an altóir arís mar a glanadh leis an tarbh.


text:
Tabharfaidh tú iad i láthair an Tiarna agus croithfidh na sagairt salann orthu agus ofrálfaidh siad don Tiarna mar íobairt dhóite iad.


text:
Ar feadh seacht lá caithfidh tú gabhar fireann a sholáthar gach lá d' íobairt pheaca; ní foláir freisin tarbh agus reithe gan smál ón tréad a ofráil.


text:
Ar feadh seacht lá déanfaidh siad leorghníomh ar son na haltóra; glanfaidh siad í agus beidh sí coisricthe.


text:
Ag deireadh an ama sin, ón ochtú lá amach, ofrálfaidh na sagairt ar an altóir bhur n-íobairtí dóite agus bhur n-íobairtí síochána; agus glacfaidh mise go cineálta libh an Tiarna Dia a labhraíonn.»


text:
Dúirt an Tiarna liom: «Coimeádfar an geata seo dúnta. Ní osclófar é agus ní rachaidh aon duine tríd ó ghabh an Tiarna, Dia Iosrael, tríd. Dá bhrí sin coimeádfar dúnta é.


text:
Ceadófar don phrionsa amháin, áfach, suí ann lena bhéile a chaitheamh i láthair an Tiarna. Rachaidh sé isteach agus fágfaidh sé trí phóirse an gheata.»


text:
Thug sé isteach mé tríd an ngeata thuaidh go dtí aghaidh an Teampaill. D' amharc mé agus chonaic glóir an Tiarna ag líonadh Theampall an Tiarna agus shléacht mé go talamh.


text:
Dúirt an Tiarna liom: «A mhic an duine, tabhair aire, féach go grinn agus éist go cúramach lena n-insím duit faoi dheasghnátha uile Theampall an Tiarna agus a dhlíthe uile. Tabhair aire mhaith do cé ag a mbeidh cead isteach sa Teampall acu agus cé ag nach mbeidh cead isteach sa sanctóir acu.


text:
Abair le ceannaircigh mhuintir Iosrael: Seo mar a deir an Tiarna Dia: A mhuintir Iosrael, bíodh deireadh le bhur n-imeachtaí gránna uile,


text:
ag ligean isteach i mo shanctóir coimhthígh gan timpeallghearradh ina gcroí ná ina gcorp, á thruailliú nuair a ofrálann sibh mo bhia idir shaill agus fhuil. Mar bharr ar bhur n-uile imeachtaí gránna bhris [sibh] mo chonradh.


text:
Seo mar a deir an Tiarna Dia: Aon choimhthíoch gan timpeallghearradh ina chroí agus ina chorp, de na coimhthígh uile a chónaíonn i measc mhuintir Iosrael, ná téadh sé isteach i mo shanctóir.


text:
<pb/><t>«Na Léivítigh a thréig mé agus a chuaigh ar seachrán i bhfad uaim i ndiaidh a n-íol nuair a chuaigh Iosrael ar seachrán, iompróidh siad ualach a bpeacaí féin.


text:
Beidh siad ina bhfreastalaithe sa sanctóir agam agus an cúram orthu geataí an Teampaill a ghardáil agus an Teampall féin a fhreastal. Maróidh siad an íobairt dhóite agus an ofráil don phobal, agus beidh siad i láthair chun freastal ar an bpobal.


text:
De bhrí gur fhreastail siad orthu os comhair a n-íol agus gur cheap tuisle peaca iad do mhuintir Iosrael, dá bhrí sin mhionnaigh mé ina n-aghaidh an Tiarna Dia a labhraíonn go n-iompróidh siad ualach a bpeaca.


text:
Ní bheidh cead acu triall orm arís chun gnó sagairt a dhéanamh liom, ná teacht in aice leis na nithe naofa liom ná na nithe rónaofa; ach beidh siad faoi náire ag na nithe gránna a rinne siad.


text:
Ach tabharfaidh mé cúram an Teampaill dóibh le haghaidh a fhreastail go léir agus an uile rud atá le déanamh.


text:
<pb/><t>«Na sagairt Léivíteacha, mic Zádóc, a chomhlíon a ndualgais dom sa sanctóir nuair a chuaigh muintir Iosrael ar seachrán i bhfad uaim, beidh cead acusan triall orm chun freastal orm. Seasfaidh siad i mo láthair ag ofráil saille agus fola dom an Tiarna Dia a labhraíonn.


text:
Beidh cead isteach i mo shanctóir acu agus triallfaidh siad ar mo thábla le freastal orm; comhlíonfaidh siad mo liotúirge.


text:
Nuair a rachaidh siad isteach geataí na cúirte inmheánaí gléasfaidh siad in éide lín; ní bheidh aon olann orthu ag freastal dóibh ag geataí na cúirte inmheánaí agus istigh.


text:
Caithfidh siad turbain lín ar a gcinn agus bríste lín ar a leasrach; ní chríoslóidh siad iad féin le haon ábhar a thugann allas.


text:
Ar imeacht amach dóibh chuig pobal na cúirte seachtraí bainfidh siad díobh na héadaí ina ndearna siad freastal agus fágfaidh iad sna seomraí sa sanctóir; gléasfaidh siad in éadaí eile ar eagla go naomhóidís an pobal lena n-éadaí.


text:
Ní bhearrfaidh siad a gcinn ná ní ligfidh siad fás fada faoina bhfolt; gearrfaidh siad é go measartha.


text:
Ní phósfaidh siad baintreach ná bean a idirscaradh ach maighdean de shliocht mhuintir Iosrael. Tá cead acu baintreach a phósadh más baintreach sagairt í.


text:
Teagascfaidh siad do mo phobal rud naofa a aithint thar rud coitianta, an difear idir glan agus neamhghlan.


text:
Tabharfaidh siad breithiúnas in imreas, breithiúnas a bheidh de réir mo reachtanna; comhlíonfaidh siad mo reachtanna agus mo dheasghnátha ag m' fhéilte cinnte uile. Coinneoidh siad mo shabóidí naofa.


text:
Ní thiocfaidh siad in aice le corpáin ar eagla go ndéanfaí neamhghlan iad; ach ar son athar nó máthar, ar son mic nó iníne, ar son dearthár nó deirféar nach bhfuil pósta, tá cead acu bheith neamhghlan.


text:
ansin an lá a dtéann sé isteach sa chúirt inmheánach chun freastal sa sanctóir, ofrálfaidh sé a íobairt pheaca an Tiarna Dia a labhraíonn.


text:
Ní bheidh aon oidhreacht acu; mise a n-oidhreacht. Ní thabharfaidh sibh aon ghabháltas dóibh in Iosrael; mise a ngabháltas.


text:
Íosfaidh siad an abhlann, íobairt an pheaca agus íobairt an chúitimh; gach rud a chuirtear faoin mbang in Iosrael beidh sé acusan.


text:
Scoth na gcéadtorthaí de gach sórt agus an uile thabhartas de bhur n-íobairtí uile, gheobhaidh na sagairt iad. Gheobhaidh na sagairt scoth bhur dtaois chomh mhaith, ionas go mairfidh beannacht i do theach.


text:
<pb/><t>«Nuair a roinnfidh tú an tír mar oidhreacht trí chrannchur, cuirfidh tú roinn ar leataobh don Tiarna mar thalamh naofa, cúig mhíle banlámh is fiche ar fad agus [fiche] míle banlámh ar leithead. Beidh iomlán na talún seo naofa.


text:
Beidh cearnóg chúig chéad banlámh de seo don sanctóir agus spás oscailte caoga banlámh timpeall air.


text:
As an tearmann seo tomhaisfidh tú roinn cúig mhíle banlámh is fiche ar fad agus deich míle banlámh ar leithead ina mbeidh an sanctóir, an áit rónaofa.


text:
Beidh sé ar an gcuid naofa den tír, beidh sé ag na sagairt a fhreastalaíonn sa sanctóir agus a thriallann ar an Tiarna a dhéanamh seirbhíse dó. Beidh an áit sin ina láthair dá dtithe acu agus ina áit naofa don sanctóir.


text:
Roinn eile, cúig mhíle banlámh ar fad agus deich míle banlámh ar leithead, beidh sé mar láthair dá mbailte cónaithe ag na Léivítigh a fhreastalaíonn sa Teampall.


text:
Le hais na ranna a bhaineann leis an sanctóir tabharfaidh sibh don chathair mar ghabháltas cúig mhíle banlámh ar leithead agus cúig mhíle banlámh is fiche ar fad; beidh seo ag muintir Iosrael uile.


text:
<pb/><t>«Beidh roinn ag an bprionsa ar an dá thaobh de fhearann an tsanctóra agus de ghabháltas na cathrach, ar aon teorainn le fearann an tsanctóra agus le gabháltas na cathrach siar agus soir, ar aon fhad le roinn treibhe agus ag síneadh ó theorainn thiar go teorainn thoir na tíre.


text:
Sín é a ghabháltas in Iosrael. Ní bhrúfaidh mo phrionsaí ar mo phobal níos mó; ach fágfaidh siad an chuid eile den tír do mhuintir Iosrael de réir a dtreibheanna.


text:
«Seo mar a deir an Tiarna Dia: Go mba leor libh é seo, a phrionsaí Iosrael! Éirígí as an láimh láidir agus as an ansmacht; cuirigí an chóir agus an fhíréantacht i bhfeidhm; ná brúigí ar mo phobal níos mó le tobhach cíosa an Tiarna Dia a labhraíonn.


text:
Bíodh an t-éafá agus an bat ar aon mhiosúr, ionas go gcoinneodh an bat an deichiú cuid de hoimear agus an t-éafá an deichiú cuid de hoimear. Bíodh an hoimear ina chaighdeán mar mhiosúr.


text:
Bíodh fiche géará sa seicil; agus in aon mhíoná amháin agaibh bíodh fiche seicil, cúig sheicil is fiche agus cúig sheicil déag.


text:
<pb/><t>«Seo í an ofráil a thobhfaidh sibh, an séú cuid d' éafá ó gach hoimear cruithneachta, agus an séú cuid d' éafá ó gach hoimear eorna.


text:
An tobhach ar ola: bat ola ó gach deich mbat nó ó gach cor, atá ar aon mhiosúr le deich mbat nó le haon hoimear amháin de bhrí gurb ionann deich mbat agus hoimear.


text:
Tobhfaidh sibh caora ó gach tréad de dhá chéad ó [theaghlaigh] Iosrael; sin í an ofráil do na habhlanna, do na híobairtí dóite agus do na híobairtí síochána. Is é sin bhur leorghníomh an Tiarna Dia a labhraíonn.


text:
Beidh dualgas ar an bprionsa na híobairtí dóite, na habhlanna agus na híobairtí dí a chur ar fáil ag na féilte, ag na réanna nua agus na sabóidí, ag féilte cinnte uile mhuintir Iosrael. Cuirfidh sé ar fáil na híobairtí peaca, na habhlanna, na híobairtí dóite agus na híobairtí síochána mar leorghníomh ar son mhuintir Iosrael.


text:
<pb/><t>«Seo mar a deir an Tiarna Dia: Ar an gcéad lá den chéad mhí glacfaidh tú tarbh óg gan smál agus glanfaidh tú an sanctóir.


text:
Glacfaidh an sagart cuid den fhuil ón íobairt pheaca agus doirtfidh í ar ursaineacha an Teampaill, ar cheithre chúinne phlionta na haltóra agus ar ursaineacha na ngeataí sa chúirt inmheánach.


text:
Déanfaidh tú amhlaidh ar an seachtú lá den mhí ar son an duine a pheacaigh trí neamart nó aineolas. Mar seo a dhéanfaidh tú leorghníomh don Teampall.


text:
Ar an gceathrú lá déag den chéad mhí beidh ort féile na Cásca a cheiliúradh. Ar feadh seacht lá íosfaidh cách arán gan ghabháil.


text:
Ar feadh seacht lá na féile ofrálfaidh sé mar íobairt dhóite don Tiarna seacht dtarbh óga agus seacht reithe gan smál, gach lá den tseachtain; agus pocán gabhair gach lá mar íobairt pheaca.


text:
«Don fhéile a thiteann ar an gcúigiú lá déag den seachtú mí, déanfaidh sé mar an gcéanna ar feadh seacht lá, ag soláthar d' íobairtí peaca, d' íobairtí dóite, d' abhlann agus d' ola.»


text:
<pb/><e></e> <pb/><t>«Seo mar a deir an Tiarna Dia. Dúnfar an geata thoir den chúirt inmheánach ar feadh na sé lá oibre. Osclófar é lá na sabóide agus lá na ré nua;


text:
rachaidh an prionsa isteach trí phóirse an gheata sheachtraigh agus bunóidh sé é féin ag ursaineacha an gheata. Ofrálfaidh na sagairt ansin a íobairt dhóite agus a íobairt síochána. Déanfaidh sé adhradh ag tairseach an gheata agus rachaidh sé amach, ach ní dhúnfar an doras go tráthnóna.


text:
Adhrfaidh pobal na tíre ag béal an gheata i láthair an Tiarna ar shabóidí agus ar laethanta na ré nua.


text:
Sé uan gan smál agus reithe gan smál a bheidh san íobairt dhóite a ofrálfaidh an prionsa don Tiarna lá na sabóide.


text:
Tabharfaidh sé éafá mar abhlann leis an reithe, a rogha tabhartais leis na huain, agus hín ola le gach éafá.


text:
<pb/><t>«Ar dhul isteach don phrionsa rachaidh sé trí phóirse an gheata isteach agus fágfaidh sé an bealach céanna.


text:
Nuair a thiocfaidh pobal na tíre i láthair an Tiarna ag na féilte sollúnta, an lucht a thiocfaidh isteach an geata thuaidh ag adhradh rachaidh siad amach an geata theas. Ní fhillfidh siad ar an ngeata trínar ghabh siad isteach ach rachaidh amach an geata atá díreach rompu.


text:
Ag na féilte agus na séasúir chinnte ofrálfar éafá mar abhlann le gach tarbh, éafá le gach reithe, rogha tabhartais leis na huain agus hín ola le gach éafá.


text:
Nuair a ofrálfaidh an prionsa íobairt dheonach, bíodh sí dóite nó ina híobairt síochána, don Tiarna, osclófar an geata thoir dó agus ofrálfaidh sé a íobairt dhóite agus a íobairt síochána mar a dhéanfaidh lá na sabóide. Ar dhul amach dó, dúnfar an geata ina dhiaidh.


text:
Ofrálfaidh sé uan bliana gan smál mar íobairt dhóite don Tiarna gach lá; ofrálfaidh sé seo gach maidin.


text:
Ofrálfaidh sé chomh maith gach maidin an séú cuid d' éafá agus an tríú cuid de hín ola le meascadh leis an bplúr. Sin tabhartas don Tiarna, deasghnáth buan síoraí.


text:
Mar sin a dhéanfar an t-uan agus an íobairt bhia agus an ola a sholáthar, maidin i ndiaidh maidine mar íobairt dhóite go brách.


text:
<pb/><t>«Seo mar a deir an Tiarna Dia. Má bhronnann an prionsa cuid dá oidhreacht ar a chlann mhac rachaidh an bronntanas i seilbh na mac agus beidh sé acu mar oidhreacht.


text:
Ach má bhronnann sé cuid dá oidhreacht ar dhuine dá sheirbhísigh beidh sí aige go bliain na saoirse amháin agus fillfidh ansin ar an bprionsa. Ní choinneoidh aon duine cuid den oidhreacht ach an chlann mhac amháin.


text:
Ní ghabhfaidh an prionsa aon chuid d' oidhreacht an phobail, á ndíbirt as seilbh go héagórach. Tabharfaidh sé oidhreacht dá chlann mhac as a mhaoin féin ionas nach ndíbreofar aon duine de mo phobal as seilbh.»


text:
<pb/><t>Thug sé isteach mé ansin tríd an mbealach a bhí ag taobh an gheata thuaidh go dtí na seomraí sa sanctóir a bhain leis na sagairt. Chonaic mé áit ansin siar uaim ag deireadh.


text:
Dúirt sé liom: «Seo é an áit a mbruithfidh na sagairt an íobairt leorghnímh agus an íobairt pheaca, agus a mbacálfaidh siad an abhlann ionas nach mbeidh orthu iad a bhreith leo amach sa chúirt sheachtrach agus an pobal a naomhú.»


text:
Rug sé amach sa chúirt sheachtrach mé agus thug orm dul go ceithre chúinne na cúirte; agus i ngach cúinne den chúirt bhí clós.


text:
Sna ceithre chúinne den chúirt bhí ceithre chlós, a bhí daichead banlámh ar fad agus daichead banlámh ar leithead. Bhí siad ceathrar ar aon mhiosúr.


text:
Dúirt sé liom ansin: «Seo iad na cistineacha ina mbruithfidh lucht freastail an Teampaill íobairtí an phobail.»


text:
<pb/><t>Rug sé ar ais mé go doras an Teampaill; agus féach, bhí uisce ag sceitheadh soir amach faoi bhun thairseach an Teampaill bhí an Teampall féin ag féachaint soir. Sceith an t-uisce amach faoi bhun an taoibh theas de thairseach an Teampaill, ó dheas ón altóir.


text:
Rug sé ansin mé amach an geata thuaidh agus thug orm dul timpeall amuigh fad leis an ngeata seachtrach thoir, áit a raibh an t-uisce ag sceitheadh soir.


text:
Chuaigh an fear soir agus a shlat tomhais ina láimh agus thomhais sé míle banlámh. Thug sé orm ansin siúl tríd an uisce; chuaigh an t-uisce go murnán orm.


text:
Thomhais sé míle eile agus thug orm siúl tríd an uisce athuair; chuaigh an t-uisce go glúine orm. Thomhais sé míle eile agus thug orm siúl tríd an uisce arís; chuaigh an t-uisce go leasrach orm.


text:
Thomhais sé míle eile; b' abhainn é narbh fhéidir dul tríthi. Bhí an t-uisce éirithe agus domhain go leor chun snámh ann, abhainn nárbh fhéidir dul tríthi.


text:
Dúirt sé: «Sileann an t-uisce seo soir agus téann síos isteach san Arabá; agus ar dhul isteach dó in uisce marbh na farraige déanann sé an fharraige úr.


text:
Aon áit a sileann an abhainn mairfidh gach dúil bheo a chorraíonn inti agus beidh flúirse éisc ann; de bhrí go mbíonn sláinte aon áit a dtéann an t-uisce agus go mbíonn an t-anam i ngach dúil aon áit a sileann an abhainn.


text:
Beidh iascairí ar a bruacha. Leathfar na líonta ó Éan Geidí go hÉan Eaglaím; beidh ilchineálacha éisc inti amhail éisc na Farraige Móire.


text:
Ar bhruach na habhann, ar an dá bhruach, fásfaidh gach cineál crann toraidh, le duilleoga nach bhfeonn agus le toradh nach dteipeann. Béarfaidh siad toradh úr gach mí de bhrí go sileann an t-uisce seo dóibh ón sanctóir. Beidh a dtoradh mar bhia agus a nduilleoga mar leigheas.»


text:
<pb/><t>«Seo mar a deir an Tiarna Dia. Seo iad na teorainneacha lena roinnfidh sibh an tír mar oidhreacht ar dhá threibh dhéag Iosrael, ag tabhairt dhá roinn do Iósaef.


text:
Roinnfidh sibh é cothrom; mhionnaigh mé an tír a bhronnadh ar bhur n-aithreacha agus titfidh sé oraibh mar oidhreacht.


text:
Seo iad teorainneacha na tíre: Ar an taobh thuaidh ón bhFarraige Mhór bealach Heatlon isteach go Hamát agus ar aghaidh go Zadad,


text:
Baerótá, Sabraím ar an teorainn idir an Damaisc agus Hamát, agus go Hazaer hat Tíceon ar theorainn Haurán.


text:
Sínfidh an teorainn ón bhfarraige go Hazaer Éineon atá ar theorainn thuaidh na Damaisce agus ar theorainn Hamát ó thuaidh fosta. Sin é an teorainn thuaidh.


text:
Ar an taobh thoir sínfidh an teorainn le taobh an Iordáin idir Haurán agus an Damaisc, idir Gileád agus tír Iosrael go dtí an Fharraige Thoir síos fad le Támár. Sin é an teorainn thoir.


text:
Ar an taobh theas ó Thámár ó dheas go huiscí Mhiríbeá Caidéis, fad le Sileán na hÉigipte agus an Fharraige Mhór. Sin é an teorainn theas.


text:
Ar an taobh thiar beidh an Fharraige Mhór mar theorainn fad le bealach Hamát. Sin é an teorainn thiar.


text:
Roinnfidh sibh é mar oidhreacht oraibh féin agus ar na coimhthígh a chónaíonn in bhur measc agus a ghin páistí in bhur measc. Beidh siadsan mar dhúchasaigh i measc chlann Iosrael; gheobhaidh siad oidhreacht le crannchur mar aon libhse i measc treibheanna Iosrael.


text:
Tabharfaidh sibh a n-oidhreacht don choimhthíoch de réir na treibhe lena gcónaíonn sé an Tiarna Dia a labhraíonn.»


text:
<pb/><t>«Seo iad ainmneacha na dtreibheanna. Ar an taobh thuaidh bealach Heatlon go béal Hamát isteach fad le Hazaer Éineon atá ar theorainn thuaidh na Damaisce os comhair Hamát, ag síneadh anoir siar, roinn amháin do Dhán.


text:
Ar aon teorainn le Iúdá, anoir siar, tá roinn a chuirfidh sibh ar leataobh, cúig mhíle banlámh is fiche ar leithead agus ar aon fhad leis na ranna eile anoir siar. Beidh an sanctóir i lár báire.


text:
«Cuirfidh sibh ar leataobh don Tiarna cúig mhíle banlámh is fiche ar fad agus fiche míle banlámh ar leithead.


text:
Is do na sagairt an roinn choisricthe seo a bheidh cúig mhíle banlámh is fiche ar an taobh thuaidh, deich míle banlámh ar leithead ar an taobh thiar, deich míle banlámh ar leithead ar an taobh thoir agus cúig mhíle banlámh is fiche ar fad ar an taobh theas. Beidh sanctóir an Tiarna i lár báire.


text:
Is do na sagairt choisricthe é sin, do mhic Zádóc a chomhlíon a ndualgais dom agus nár imigh ar seachrán nuair a chuaigh muintir Iosrael ar seachrán, amhail na Léivítigh.


text:
Taobh le roinn na sagart beidh roinn ag na Léivítigh cúig mhíle banlámh is fiche ar fad agus deich míle ar leithead. Beidh fad iomlán chúig mhíle banlámh is fiche ann agus leithead [fiche] míle.


text:
Ní bheidh cead acu aon chuid de a dhíol nó a mhalartú; ní féidir an tseilbh a aistriú go brách mar tá sé naofa don Tiarna.


text:
«An fuílleach, cúig mhíle banlámh ar leithead agus cúig mhíle is fiche ar fad, is le haghaidh na cathrach é, le haghaidh tithe cónaithe agus páirceanna. Beidh an chathair i lár báire;


text:
agus seo mar a thomhaisfear í: ceithre mhíle agus cúig chéad banlámh ar an taobh thuaidh, ceithre mhíle agus cúig chéad banlámh ar an taobh theas; ceithre mhíle agus cúig chéad banlámh ar an taobh thoir; ceithre mhíle agus cúig chéad banlámh ar an taobh thiar.


text:
Sínfidh páirceanna na cathrach dhá chéad agus caoga banlámh ó thuaidh, dhá chéad agus caoga banlámh ó dheas, dhá chéad agus caoga banlámh soir, agus dhá chéad agus caoga banlámh siar.


text:
Fágfar deich míle banlámh soir agus deich míle siar ar aon teorainn leis an roinn naofa; beidh a thoradh seo mar bhia ag lucht oibre na cathrach.


text:
An roinn seo a chuirfidh tú ar leataobh beidh sí ina cearnóg, cúig mhíle banlámh is fiche ar gach taobh; is é sin an roinn naofa agus talamh na cathrach le chéile.


text:
Is don phrionsa fuílleach na roinne naofa agus thalamh na cathrach. Sínfidh sé ón gcúig mhíle banlámh is fiche den roinn naofa soir agus ón gcúig mhíle banlámh is fiche siar ar aon teorainn le ranna na dtreibheanna; is don phrionsa é. Beidh an roinn naofa agus sanctóir an Teampaill i lár baire.


text:
Mar sin, seachas sealúchas na Léivíteach agus sealúchas na cathrach atá suite taobh istigh de shealúchas an phrionsa, is don phrionsa a bhfuil suite idir talamh Iúdá agus talamh Bhiniáimin.


text:
Ar aon teorainn le Gád ó dheas, sínfidh an teorainn ó Thámár go huiscí Mhiríbeá Cáidéis fad le Sileán na hÉigipte agus an Fharraige Mhór.


text:
Sin í an talamh a roinnfidh sibh i measc treibheanna Iosrael mar oidhreacht dóibh agus sin iad na ranna eagsúla uirthi an Tiarna Dia a labhraíonn.


text:
<pb/><t>«Seo iad na bealaí amach ón gcathair. Ar an taobh thuaidh, a bheidh ceithre mhíle agus cúig chéad banlámh ar fad de réir miosúir,


text:
beidh trí gheata: geata Reúbaen, geata Iúdá, geata Léiví; ainmneofar na geataí de réir treibheanna Iosrael.


text:
Ar an taobh thoir, a bheidh ceithre mhíle agus cúig chéad banlámh ar fad, beidh trí gheata: geata Iósaef, geata Bhiniáimin, geata Dhán.


text:
Ar an taobh theas, a bheidh ceithre mhíle agus cúig chéad banlámh ar fad, beidh trí gheata: geata Shimeon, geata Íosácár, geata Zabúlun.


text:
Ar an taobh thiar, a bheidh ceithre mhíle agus cúig chéad banlámh ar fad, beidh trí gheata: geata Ghád, geata Áiséar, geata Naftáilí.


text:
Imlíne na cathrach ocht míle dhéag banlámh agus ainm na cathrach as seo amach: 'Tá an Tiarna inti.' »


text:
<pb/><e>Dainéil agus a Thriúr Compánach</e> <pb/><t>Sa tríú bliain de réimeas Iahóiácaím, rí Iúdá, tháinig Nabúcadnazar, rí na Bablóine, go Iarúsailéim agus chuir léigear air.


text:
Thug an Tiarna Iahóiácaím, rí Iúdá, ar láimh dó agus cuid de shoithí theach Dé chomh maith; agus thug sé leis go Sionár iad seo, go teach a dhé féin, agus chuir sé na soithí i dtaisce a dhéithe féin.


text:
D' ordaigh an rí ansin do mháistir a choillteán, Aispeanaz, cuid de mhuintir Iosrael a thoghadh, de chlann an rí agus de na teaghlaigh uaisle,


text:
ógáin gan ainimh, álainn ina scéimh agus oilte i ngach dán, le bua eagna agus le tuiscint ar léann, agus é ar a gcumas fónamh i bpálás an rí; agus teanga na gCaildéach a mhúineadh dóibh seo.


text:
Dháil an rí orthu lón gach lae den bhia blasta ó bhord an rí agus den fhíon a d' óladh sé féin. Bhí siad le hoiliúint ar feadh trí bliana, agus, i gceann na haimsire sin, le freastal ar an rí.


text:
Thug máistir na gcoillteán ainmneacha orthu: ar Dhainéil thug sé Béiltiseazar, ar Hanainiá Seadrac, ar Mhíséil Méiseac, ar Azairiá Aibéid Neagó.


text:
Ach bheartaigh Dainéil nach dtruailleodh sé é féin le bia blasta an rí ná leis an bhfíon a bhí á ól aige; d' iarr sé, uime sin, ar mháistir na gcoillteán a cheadú dó nach dtruailleodh sé é féin.


text:
Dúirt máistir na gcoillteán le Dainéil: «Is eagal liom an rí a shocraigh bia agus deoch daoibh mar go bhfeicfeadh sé go mbeadh sibh i gcló níos measa ná na hógáin comhaois daoibh. Ba bhaol do mo cheann an rí agaibh.»


text:
Labhair Dainéil leis an stíobhard a chuir máistir na gcoillteán i bhfeighil Dhainéil, Haniainiá, Mhíséil agus Azairiá:


text:
«Promhaigh do shearbhóntaí ar feadh deich lá, impím ort; tugtar glasraí mar bhia dúinn agus uisce le hól.


text:
Déan ár gceannaithe agus ceannaithe na n-ógán a itheann bia blasta an rí a iniúchadh, agus déan le do sheirbhísigh beart de réir mar a fheicfidh tú.»


text:
I gceann an deich lá chonacthas gurbh fhearr a ndealramh, agus gur mhó an cothú feola a bhí orthu, ná ar na hogáin uile a d' ith bia blasta an rí.


text:
Thóg an stíobhard uathu dá bhrí sin a mbia blasta agus an fíon a bhí le hól acu agus dháil orthu na glasraí.


text:
Dála an cheathrar ógánach seo, bhronn Dia orthu eolas agus clisteacht san uile fhoghlaim agus eagna; agus bhí tuiscint ag Dainéil ar fhíseanna agus ar aislingí de gach sort.


text:
Nuair a tháinig an t-am a d' ordaigh an rí iad a thabhairt ina láthair, thug máistir na gcoillteán isteach os comhair Nabúcadnazar iad.


text:
Labhair an rí leo, agus ina measc uile ní bhfuarthas neach mar Dhainéil, Hanainiá, Míséil agus Azairiá. Uime sin d' fhóin siad don rí.


text:
I ngach cúis eagna agus tuisceana dár chuir sé faoina mbráid fuair sé iad níos fearr faoi dheich ná lucht draíochta agus asarlaíochta uile a ríochta.


text:
<pb/><t>Sa dara bliain de réimeas Nabúcadnazar rinneadh taibhrimh do Nabúcadnazar i dtreo gur suaitheadh a spiorad agus gur thréig an codladh é.


text:
Ansin d' ordaigh an rí glaoch ar an lucht gintlíochta agus draíochta, ar na hasarlaithe agus ar na Caildéigh, chun a thaibhrimh a insint don rí. Tháinig siadsan isteach dá bhrí sin agus sheas siad i láthair an rí.


text:
Dúirt an rí leo ansin: «Chonaic mé taibhreamh agus buaireadh mo spiorad le fonn an taibhreamh a thuiscint.»


text:
D' fhreagair na Caildéigh an rí: «A rí, fad gach aon fhaid ar do shaol. Inis do thaibhreamh do do shearbhóntaí agus léireoimid a chiall.»


text:
D' fhreagair an rí na Caildéigh: «Chun gurbh eol daoibh mo bheartas cinnte: mura léiríonn sibh mo thaibhreamh agus a chiall domsa, stollfar bhur mbaill óna chéile agus scartálfar bhur dtithe ó bhonn.


text:
Ach má léiríonn sibh mo thaibhreamh agus a chiall dom gheobhaidh sibh uaim tabhartais agus luaíochtaí agus iomad onóra. Léirígí dom an taibhreamh dá bhrí sin agus mínigí dom a chiall.»


text:
D' fhreagair siad athuair: «Insíodh an rí a thaibhreamh dá shearbhóntaí, agus léireoimidne a chiall.»


text:
Dúirt an rí á bhfreagairt: «Is eol dom go bhfuil sibh ag feitheamh na faille mar go bhfuil a fhios agaibh go bhfuil mo bheartas do-athraithe fógartha,


text:
mura n-insíonn sibh an taibhreamh domsa, nach bhfuil ach an t-aon daorbhreith amháin i ndán daoibh. Tá sé beartaithe agaibh focail éithigh agus ráite oilc a labhairt i mo láthair go sleamhnaí an t-am thart. Insígí mo thaibhreamh dom dá bhrí sin agus beidh a fhios agam an féidir libh a chiall a léiriú dom.»


text:
D' fhreagair na Caildéigh an rí: «Níl aon duine ar talamh a d' fhéadfadh gnó seo an rí a fháil amach: agus, dá chomhartha sin, níl rí ná rialtóir ná taoiseach a d' iarr a leithéid ar dhraoi ná ar asarlaí ná ar Chaildéach.


text:
Is crua an ní é seo a lorgann an rí agus ní fhéadfadh aon duine é a léiriú don rí ach na déithe nach bhfuil a gcónaí i measc daoine.»


text:
Fógraíodh aithne seo an rí na saoithe uile a chur chun báis, agus chuathas ar thóir Dhainéil agus a chompánach chun a mbásaithe.


text:
Ach le stuaim agus le gaois d' fhreagair Dainéil Airíoc, ceannaire gharda an rí a chuaigh amach chun saoithe na Bablóine a bhású.


text:
Dúirt sé le hAiríoc, ceann feadhna an rí: «Cad ina thaobh,» ar seisean, «go bhfuil ordú chomh dian sin ón rí?» D' inis Airíoc an scéal do Dhainéil,


text:
chun go n-impídís trócaire Dé neimhe i dtaobh na rúndiamhaire seo, i dtreo nach scriosfaí Dainéil agus a chompánaigh i dteannta shaoithe eile na Bablóine.


text:
Dúirt Dainéil:<pb/><t>Go mbeannaítear ainm Dé ó aois go haois<pb/><t>mar gur aige atá eagna agus cumhacht.


text:
Athraíonn sé uaine agus réanna<pb/><t>agus is é a leagann síos ríthe agus a ardaíonn ríthe,<pb/><t>a thugann eagna do shaoithe,<pb/><t>agus eolas dóibh siúd a bhfuil tuiscint acu.


text:
Is é a léiríonn a bhfuil domhain agus diamhair,<pb/><t>a bhfuil a fhios aige cad atá sa dorchacht<pb/><t>a bhfuil an solas ina chónaí fairis.


text:
Duitse, a Dhia m' aithreacha, a bheirim buíochas agus moladh<pb/><t>Mar gur bhronn tú orm eagna agus [intleacht];<pb/><t>féach anois mhúin tú dom an ní ar ghuíomar thú ar a shon;<pb/><t>léirigh tú dúinn fadhb an rí.


text:
Chuaigh Dainéil isteach go hAiríoc ar thug an rí ordú dó saoithe na Bablóine a scriosadh. Chuaigh sé chuige agus dúirt: «Ná scrios saoithe na Bablóine: tabhair mise isteach i láthair an rí agus foilseoidh mé don rí a chiall siúd.»


text:
Ansin bhrostaigh Airíoc Dainéil isteach i láthair an rí agus dúirt sé leis: «Fuair mé i measc bránna Iúdá duine a inseoidh an chiall don rí.»


text:
Labhair an rí le Dainéil (ar a dtugtaí Béiltiseazar): «An féidir leat,» ar seisean, «an taibhreamh a chonaic mé agus a chiall sin, a léiriú dom?»


text:
D' fhreagair Dainéil an rí: «An rún atá á lorg ag an rí, ní féidir le saoithe ná le draoithe, le hasarlaithe ná le fáistinigh, é a thaispeáint don rí.


text:
Ach tá Dia ar neamh a nochtann rúin agus tá sé curtha in iúl aige don rí Nabúcadnazar cad atá le teacht sna laethanta deireanacha. Seo d' aisling agus físeanna do chinn ar do leaba:


text:
«I do luí duit ar do leaba, a rí, tháinig chugat smaointe i dtaobh cad a chaithfeadh teacht chun críche níos déanaí, agus, an té a nochtann rúin, d' fhoilsigh sé duit cad tá le teacht chun críche.


text:
Maidir liomsa, ní toisc aon eagna a bheith agam seachas cách a nochtadh an rúndiamhair seo dom, ach chun go bhfoilseofaí a chiall siúd don rí agus chun gurbh eol duit smaointe do chroí.


text:
Deineadh fís duit, a rí. Féach íomhá, íomhá ollmhór, í ar bharr gile agus ina seasamh os do chomhair go haduafar le feiceáil.


text:
D' fhéach tú; gearradh amach cloch, gan láimh duine a bhaint léi, agus bhuail sí an íomhá ina troithe d' iarann agus de chré agus rinne sí smidiríní díobh.


text:
Ansin smiotadh le chéile idir iarann agus chré, idir phrás agus airgead agus ór, agus rinneadh díobh mar a bheadh cáith urláir bhuailte sa samhradh, agus rug an ghaoth leis iad i dtreo nár fágadh rian díobh. Ach an chloch a bhuail an íomhá rinneadh cnoc mór di agus líon sí an talamh uile.


text:
cibé áit ina gcónaíonn clann na ndaoine, míola na má, agus éanlaith an aeir, i do lámha is ea a chuir sé iad agus is tú a chuir sé mar rialtóir orthu; an ceann óir, tusa é sin.


text:
I do dhiaidh éireoidh ríocht eile is lú ná tú; agus an treas ríocht arís de phrás a bhainfidh amach forlámhas ar an domhan uile.


text:
Agus beidh an ceathrú ríocht ann, tréan mar iarann, an t-iarann a bhriseann agus a dhéanann mionrabh de gach ní, agus tuairgneoidh sí agus brisfidh sí iad seo uile mar an t-iarann a bhriseann gach ní.


text:
Na troithe seo a chonaic tú, cuid díobh de chré agus cuid díobh d' iarann, sin ríocht a bheidh deighilte; beidh cuid de neart an iarainn inti faoi mar a chonaic tú iarann cumaiscthe le cré agus láib.


text:
Na troithe seo, mar a bhí, cuid díobh de chré agus cuid díobh d' iarann, sin mar a bheidh an ríocht, i bpáirt go daingean, i bpáirt go faon.


text:
Mar a chonaic tú an t-iarann cumaiscthe le láib chré, is mar sin a bheidh siad i gcumasc le chéile ag síolrú daoine, ach ní chloífidh siad go daingean le chéile díreach mar nach meascann an t-iarann leis an gcré.


text:
I laethanta na ríthe seo, cuirfidh Dia neimhe ríocht ar bun nach scriosfar choíche, agus nach bhfágfar a fhlaitheas do dhream eile daoine. Smiotfaidh sé agus dítheoidh sé na ríochtaí seo uile, ach seasfaidh sé féin go brách,


text:
díreach mar a chonaic tú cloch mhór á gearradh ón gcnoc gan lámh duine ag baint léi, an chloch a rinne smidiríní den iarann, den phrás, den chré, den airgead, agus den ór. Thug an Dia Mór fios don rí cad a thiocfadh chun cinn ina dhiaidh seo. Tá an taibhreamh cinnte agus an míniú dearbh.»


text:
Thit an rí ar a bhéal agus ar a fhiacla agus thug ómós do Dhainéil agus d' ordaigh íobairt agus ofráil túise a dhéanamh dó.


text:
Dúirt an rí le Dainéil: «Is deimhin gur Dia na ndéithe bhur nDia, agus gur Tiarna ar ríthe é, foilsitheoir na rún, ó d' fhéad tusa an rún seo a nochtadh domsa.»


text:
Thug an rí onóir ard do Dhainéil agus iomad duaiseanna móra: rinne sé rialtóir de ar chúige na Bablóine uile, agus maor ar shaoithe uile na Bablóine.


text:
Rinne Dainéil achainí chun an rí ansin i dtreo gur chuir sé Seadrac, Méiseac, agus Aibéid Neagó i bhfeighil gnóthaí chúige na Bablóine, ach d' fhan Dainéil féin i gcúirt an rí.


text:
Ansin ghairm Nabúcadnazar na satraip, na huachtaráin, na rialtóirí, na comhairleoirí, na cisteoirí, na breithiúna, na giúistisí, agus feidhmeannaigh uile na gcúigí chun teacht chun coisreacan na híomhá a bhí curtha suas ag Nabúcadnazar rí.


text:
Ansin bhí na satraip, na huachtaráin, na rialtoirí, na comhairleoirí, na cisteoirí, na breithiúna, na giúistisí, agus feidhmeannaigh uile na gcúigí cruinnithe le chéile do choisreacan na híomhá a bhí curtha suas ag an rí Nabúcadnazar agus iad ina seasamh os comhair na híomhá a bhí curtha suas ag Nabúcadnazar.


text:
D' fhógair an callaire os ard: «A dhaoine de gach cine, náisiún, agus teanga, seo daoibh an t-ordú atá tugtha:


text:
cibé uair a chloisfidh sibh glór na hadhairce, na píbe, na lire, na triogóine, na cruite, na bpíb mála agus gach sort uirlise ceoil, sibh a thitim chun talún agus adhradh a thabhairt don íomhá óir atá curtha suas ag Nabúcadnazar rí.


text:
Ach má bhíonn aon duine nach dtitfidh síos agus adhradh a thabhairt, caithfear eisean láithreach baill isteach i lár foirnéise ag spréacharnach le lasair.»


text:
Uime sin a luaithe a chuala na daoine glór na hadhairce, an píbe, na lire, na triogóine, na cruite, na bpíb mála, agus gach sort uirlise ceoil, rinne siad uile, idir chiníocha náisiúin, agus theangacha, iad féin a chaitheamh síos agus adhradh a thabhairt don íomhá óir a bhí curtha suas ag an rí Nabúcadnazar.


text:
Ansin tháinig Caildéigh áirithe chun tosaigh agus rinne siad gearán go mailíseach in aghaidh na nGiúdach.


text:
Thug tú ordú, a rí, gach aon duine a chloisfeadh glór na hadhairce, na píbe, na lire, na triogóine, na cruite, na bpíb mála, agus gach sórt uirlise ceoil, a thitim chun talún agus adhradh a thabhairt don íomhá óir;


text:
dá mbeadh aon duine nach dtitfeadh chun talún agus nach n-adhrfadh, é a chaitheamh isteach i lár foirnéise ag spréacharnach le lasair.


text:
Tá Giúdaigh áirithe a chuir tú i bhfeighil gnóthaí chúige na Bablóine, Seadrac, Méiseac agus Aibéid Neagó; rinne na daoine seo beag de d' orduithe, a rí; ní fhónann siad do do dhéithe ná ní adhrann siad an íomhá órga atá curtha in airde agat.»


text:
Ansin d' aithin Nabúcadnazar agus cuthach feirge air, Seadrac, Méiseac agus Aibéid Neagó a bhreith chuige. Ansin thug siad iad seo i láthair an rí.


text:
Dúirt Nabúcadnazar leo: «An fíor, a Sheadrac, a Mhéiseac, a Aibéid Neagó, nach bhfónann sibh do mo dhéithe agus nach n-adhrann sibh an íomhá óir atá curtha in airde agam?


text:
Nuair a chloisfidh sibh glór na hadhairce, na píbe, na lire, na triogóine, na cruite, na bpíb mála, agus gach sórt uirlise ceoil, an bhfuil sibh ullamh sibh féin a chaitheamh chun talún agus adhradh a thabhairt don íomhá atá déanta agam? Mura ndéanann sibh í a adhradh, caithfear sibh láithreach baill isteach i lár foirnéise ag spréacharnach le lasair, agus cé hé an dia a fhuasclóidh sibh ó mo láimhse?»


text:
D' fhreagair Seadrac, Méiseac agus Aibéid Neagó an rí Nabúcadnazar: «Ní gá dúinn,» arsa siad, «freagra a thabhairt ort sa ghnó seo.


text:
Is féidir sa chás sin lenár nDia, dá bhfónaimid, sinn a shaoradh ón bhfoirnéis ag spréacharnach le lasair agus ó do láimhse, a rí; agus déanfaidh sé sinn a shaoradh.


text:
Mura ndéana sé amhlaidh, bíodh a fhios agat, a rí, nach bhfónfaimid do do dhia ná nach n-adhrfaimid an íomhá atá curtha in airde agat.»


text:
Ansin líon Nabúcadnazar le fearg, agus chlaochlaigh dealramh a ghnúise i leith Sheadrac, Mhéiseac agus Aibéid Neagó. D' aithin sé an fhoirnéis a théamh níos teo faoi sheacht ná mar ba ghnáth


text:
agus d' ordaigh sé do thréanfhir áirithe dá shluaite Seadrac, Méiseac agus Aibéid Neagó a cheangal agus a theilgean isteach san fhoirnéis ag spréacharnach le lasair.


text:
Ansin ceanglaíodh iad agus idir mhatail agus chótaí, idir hataí agus éidí eile á gcaitheamh acu, agus teilgeadh iad isteach san fhoirnéis ag spréacharnach le lasair.


text:
Ba theann é ordú an rí agus ba the í an tine, agus dá bharr sin loisc lasair na tine ina mbeatha na fir a d' iompair Seadrac, Méiseac agus Aibéid Neagó.


text:
<pb/><t>24 Shiúil siad timpeall i lár na lasrach ag moladh Dé, agus ag glóiriú an Tiarna. <pb/><t>25 Sheas Azairiá agus ghuigh mar a leanas ag oscailt a bhéil i lár na lasrach ag rá: <pb/><t>26 Glóir duit, a Thiarna, Dia ár n-aithreacha, a thuilleann moladh, <pb/><t> agus moladh go deo le d' ainm. <pb/><t>27 Mar is cóir thú i ngach a bhfuil déanta agat agus is fíor <pb/><t> d' oibreacha go léir, <pb/><t> is is díreach do shlite, <pb/><t> is is fírinneach do bhreithiúnais. <pb/><t>28 Thug tú breith chóir <pb/><t> i ngach ar sheol tú orainn <pb/><t> agus ar chathair naofa ár n-aithreacha, Iarúsailéim. <pb/><t> Mar san fhírinne agus sa cheart <pb/><t> thug tú iad seo uile orainn trínár bpeacaí. <pb/><t>29 Sea, pheacaíomar uile agus rinneamar thú a thréigean go héagórach. <pb/><t> Pheacaíomar go mór <pb/><t> agus níor ghéilleamar do d' aitheanta. <pb/><t>30 Níor chomhlíonamar iad, <pb/><t> ná ní dhearnamar ar ordaíodh dúinn <pb/><t> ar mhaithe linn féin. <pb/><t>31 Uime sin gach ar thug tú sa mhullach orainn, <pb/><t> gach a ndearna tú linn, <pb/><t> tá siad seo déanta agat sa tslánchóir. <pb/><t>32 Thug tú sinn i lámha ár namhad, <pb/><t> do phobal gan reacht agus do dhíogha na gcoirpeach, <pb/><t> agus do rí ró-olc, do rí rómhailíseach thar ríthe uile an domhain. <pb/><t>33 Inniu ní féidir linn ár mbéal a oscailt; <pb/><t> táir agus tarcaisne is dán do do shearbhóntaí agus do lucht d' adhartha. <pb/><t>34 Ná tréig sinn ar fad ar son d' aimn <pb/><t> agus ná bris do chonradh. <pb/><t>35 Ná tóg ar ais uainn do thrócaire <pb/><t> ar son Abrahám do chara, <pb/><t> agus Íosác do shearbhónta, <pb/><t> is Iosrael do neach naofa, <pb/><t>36 ar gheall tú dóibh clann chomh líonmhar le réaltaí neimhe, <pb/><t> agus le gaineamh ar thrá na mara. <pb/><t>37 Féach, a Thiarna, is sinne is lú de na ciníocha uile, <pb/><t> agus táimid faon inniu ar chlár na cruinne de dheasca ár bpeacaí. <pb/><t>38 Faoi láthair níl againn taoiseach, ná fáidh, ná prionsa, <pb/><t> uileloscadh, ná íobairt, ná abhlann, ná túis, <pb/><t> ná ionad chun céadtorthaí a thoirbhirt duit, <pb/><t>39 agus trócaire a fháil os do chomhair. <pb/><t> Ach, le doilíos croí agus in umhlaíocht spioraid, go nglactar linn, <pb/><t>40 mar a ghlacfaí le huileloscadh reithí agus tarbh <pb/><t> agus leis na mílte ar dheich mílte d' uain mhéithe; <pb/><t> gurb amhlaidh sin dár n-íobairt inniu os do chomhair, <pb/><t> i slí is go leanfaimid thú go hiomlán, <pb/><t> mar níl aon náire i ndán dóibh siúd a bhfuil a muinín asatsa. <pb/><t>41 Anois leanaimid thú ó chroí lán; <pb/><t> tá d' eagla orainn agus fonn radharc a fháil ar do ghnúis. <pb/><t>42 Ná cuir náire orainn, <pb/><t> ach láimhsigh sinn de réir do chineáltachta <pb/><t> agus de réir do thrócaire rómhór. <pb/><t>43 Fuascail sinn de réir d' oibreacha taibhseacha, <pb/><t> agus tabhair glóir do d' ainm, a Thiarna. <pb/><t>44 Deargnáire ar chách a dhéanann díobháil do do shearbhóntaí; <pb/><t> go raibh siad faoi tháir, <pb/><t> a gcumhacht uile ar ceal, <pb/><t> agus a neart go léir cloíte. <pb/><t>45 Bíodh a fhios acu gur tusa amháin is Dia agus is Tiarna, <pb/><t> faoi ghlóir ar fud an domhain uile. <pb/><t>46 Anois searbhóntaí an rí a chaith isteach iad, níor staon siad ach ag cothú na tine le nafta, le pic, le barrach agus le brosna. <pb/><t>47 D' ardaigh an lasair naoi mbanlámh agus daichead os cionn na foirnéise in airde, <pb/><t>48 agus bhrúcht sí amach agus dhóigh sí a bhfuair sí de Chaildéigh timpeall na foirnéise. <pb/><t>49 Ach chuaigh aingeal an Tiarna síos san fhoirnéis le hAzairiá agus a chompánaigh, agus thiomáin sé an lasair spréacharnach as an fhoirnéis amach <pb/><t>50 i dtreo go raibh lár na foirnéise faoi mar a bheadh leoithne chumhra ghaoithe ann agus drúcht léi, agus níor theagmhaigh an lasair leo ar aon chor ná ní dhearna sí díobháil dóibh ná níor chuir cás orthu. <pb/><t>51 <pb/><e>Caintic an Triúr Ógánach</e> Ach maidir leis an triúr, Seadrac, Méiseac agus Aibéid Neagó, thit siad faoina gceangail isteach san fhoirnéis ag spréacharnach le lasair. 


text:
91 Ansin tháinig líonrith ar an rí Nabúcadnazar agus d' éirigh sé faoi dheifir. Chuir sé ceist ar a chomhairleoirí: «Nach triúr fear i gcuibhreacha a chaitheamar isteach sa tine?» D' fhreagair siadsan an rí: «Sea go deimhin, a rí.»


text:
92 Dúirt seisean: «Feicim, áfach, ceathrar fear gan chuibhreacha ag siúl timpeall i lár na tine gan dochar déanta dóibh, agus is cosúil le mac de chuid na ndéithe an ceathrú duine ar a dhealramh.»


text:
93 Ansin dhruid Nabúcadnazar le béal na foirnéise ag spréacharnach le lasair agus dúirt: «A Sheadrac, a Mhéiseac, a Aibéid Neagó, a fhónann don Dia ro-ard, tagaigí amach, agus tagaigí anseo.» Ansin tháinig Seadrac, Méiseac agus Aibéid Neagó amach as lár na tine.


text:
94 Chruinnigh na satraip, na huachtaráin, na rialtóirí, na comhairleoirí le chéile agus chonaic siad nach raibh cumhacht ar bith ag an tine ar chorp na bhfear úd agus nár loisceadh folt a gcinn, nár milleadh a n-éadaí, agus nár bhain boladh na tine leo.


text:
95 Labhair Nabúcadnazar agus dúirt go hard: «Moladh le Dia Sheadrac, Mhéiseac agus Aibéid Neagó a chuir uaidh a aingeal, agus a d' fhuascail a shearbhóntaí a chuir a muinín ann; níor ghéill siad d' ordú an rí ach a gcorp a thabhairt suas níos túisce ná fónamh do dhia ar bith ach a nDia féin, ná é a adhradh.


text:
96 Uime sin tugaim ordú: 'Aon phobal nó treibh nó teanga a labhróidh focal in aghaidh Dé Sheadrac, Mhéiseac agus Aibéid Neagó a stolladh ina spólaí agus a dtithe a scartáil ó bhonn: mar níl aon dia eile a fhéadann fóirithint ar an gcuma seo.' »


text:
<pb/><t>Nabúcadnazar, rí, do gach pobal, treibh agus teanga dá gcónaíonn ar talamh i ngach cearn: Síocháin libh ina tuile! 3:98 


text:
3:99 Bheartaigh mé gur chóir na comharthaí agus na fearta a thug an tArd-Dia chun críche tríomsa a fhoilsiú.


text:
3:100 Nach mór iad a chomharthaí!<pb/><t>Nach tréan iad a fhearta!<pb/><t>Ríocht shíoraí a ríocht!<pb/><t>Tá a fhlaitheas ó ghlúin go glúin!


text:
2 Rinneadh taibhreamh dom a chuir scanradh orm: i mo luí dom ar mo leaba bhuair mo smaointe agus físeanna mo chinn mé.


text:
3 Uime sin thug mé ordú saoithe na Bablóine uile a thabhairt i mo láthair i dtreo go n-inseoidís ciall an taibhrimh dom.


text:
4 Ansin tháinig na draoithe, na hasarlaithe, na Caildéigh agus na fáistinigh isteach agus d' inis mé an taibhreamh dóibh, ach ní fhéadfaidís a chiall a chur in iúl dom.


text:
5 Faoi dheireadh tháinig Dainéil isteach i mo láthair é siúd ar ar tugadh Béiltiseazar de réir ainm mo dhé, agus ina bhfuil spiorad an Naomh-Dhé agus d' inis mé an taibhreamh dó á rá:


text:
6 «A Bhéiltiseazar, a cheannaire na ndraoithe, mar gurb eol dom go bhfuil spiorad an Naomh-Dhé ionat agus nach cás duit aon rún: seo é an taibhreamh a rinneadh dom agus inis a chiall dom:


text:
7 Ba iad seo físeanna mo chinn ar mo luí dom ar mo leaba:<pb/><t>Féach: crann<pb/><t>i lár na talún;<pb/><t>ba mhór a airde.


text:
8 D' fhás an crann agus neartaigh;<pb/><t>ráinig a bharr chun neimhe,<pb/><t>agus bhí radharc air ó chiumhaiseanna na cruinne.


text:
9 B' álainn a dhuilliúr, ba líonmhar a thoradh.<pb/><t>Ba ann a fuair cách cothú,<pb/><t>Bhí sé ina scáth ag ainmhithe an mhachaire,<pb/><t>agus lonnaigh éanlaith an aeir ina ghéaga,<pb/><t>agus cothaíodh an uile fheoil leis.


text:
10 Chonaic mé i bhfíseanna mo chinn ar mo leaba:<pb/><t>Féach! fear faire fíréan a tháinig ó neamh anuas.


text:
11 D' fhógair sé in ard a chinn:<pb/><t>' Gearraigí anuas an crann, ciorraígí a ghéaga de,<pb/><t>croithigí a dhuilliúr de, cuirigí scaipeadh ar a thoradh;<pb/><t>teitheadh na hainmhithe óna scáth,<pb/><t>agus an éanlaith óna ghéaga.


text:
12 Ach fágaigí an stocán leis na fréamhacha sa talamh,<pb/><t>agus slabhra iarainn agus práis á cheangal,<pb/><t>i bhféar mín an mhachaire.<pb/><t>Fliuchtar é ó dhrúcht neimhe,<pb/><t>agus gurb é féar na talún a chuid ronna i gcuibhreann na n-ainmhithe fiáine.


text:
13 Athraítear a chroí ó bheith ina chroí daonna;<pb/><t>tugtar croí ainmhí dó,<pb/><t>agus téadh seacht n-aimsir thairis.


text:
14 Sin breith na bhfear faire<pb/><t>agus réiteach na ceiste i bhfocal na Naomh,<pb/><t>d' fhonn is go mbeadh a fhios ag gach aon duine beo<pb/><t>go bhfuil flaitheas ag an té is Airde ar ríocht na ndaoine;<pb/><t>agus go dtugann sé í don té is mian leis<pb/><t>agus go gcuireann sé an té is uirísle ar dhaoine os a cionn.'


text:
15 «Sin é agaibh an taibhreamh a rinneadh domsa, Nabúcadnazar rí. Agus tusa, a Bhéiltiseazar, foilsigh a chiall mar nár fhéad aon duine de shaoithe mo ríochta a chiall a fhoilsiú dom; ach féadann tusa mar tá spiorad an Naomh-Dhe ionat.»


text:
16 Ansin bhí Dainéil ar a dtugtaí Béiltiseazar trí chéile scaitheamh agus ar mearbhall aigne. Labhair an rí agus dúirt: «Ná cuireadh an taibhreamh seo ná a chiall aon chaduaic ort, a Bhéiltiseazar.» D' fhreagair Béiltiseazar: «Go raibh an taibhreamh seo dóibh siúd a thugann fuath duit, agus a chiall do do naimhde.


text:
17 An crann sin a chonaic tú, mór agus láidir, agus a ráinig chun neimhe, agus a raibh radharc air ó chiumhaiseanná na cruinne,


text:
18 arbh álainn a dhuilliúr agus arbh líonmhar a thoradh, a chothaigh cách, agus a thug scáth d' ainmhithe an mhachaire, agus ar lonnaigh éanlaith an aeir ina ghéaga 


text:
19 sin é tusa, a rí, a d' fhás agus a neartaigh. Mhéadaigh ar d' ardréim agus ráinig chun neimhe, agus do fhlaitheas go ciumhaiseanna na cruinne.


text:
20 Agus maidir leis seo a chonaic an rí: fear faire, naomh, a tháinig anuas ó neamh agus a dúirt: 'Gearraigí anuas an crann, milligí é, ach fágaigí an stocán agus na fréamhacha sa talamh, faoi shlabhraí iarainn agus práis, i bhféar mín an mhachaire, fliuchtar é ó dhrúcht neimhe agus bíodh a chuid aige i gcuibhreann an n-ainmhithe fiáine, go dté seacht n-aimsir thairis' 


text:
22 Díbreofar thú ó chomhluadar daoine,<pb/><t>agus lonnóidh tú le hainmhithe an mhachaire,<pb/><t>agus caithfidh tú féar a ithe dála an daimh;<pb/><t>fliuchfar thú ó dhrúcht neimhe,<pb/><t>agus rachaidh seacht n-aimsir tharat,<pb/><t>chun go mbeidh a fhios agat<pb/><t>gur ag an té is Airde atá ardfhlaitheas ar ríocht na ndaoine,<pb/><t>agus go dtugann sé í don té is áil leis.


text:
23 «Agus an t-ordú seo: Fágaigí an stocán agus fréamhacha an chrainn, ciallaíonn sé go seasfaidh do ríocht duit nó go mbeidh a fhios agat gurb é Neamh a rialaíonn gach ní.


text:
24 Glac mo chomhairle dá bhrí sin, a rí: Ruaig uait do pheacaí leis an bhfíréantacht a chleachtadh agus d' urchóidí le déirc do bhochta d' fhonn go rachadh fad ar do shíocháin.»


text:
27 Agus dúirt an rí: «Nach í seo an Bhablóin mhór a thóg mé mar shuí ríogachta le neart mo chumhachta agus chun glóir mo mhórgachta?»


text:
28 Sula raibh na focail sin thar a bhéal aige thit guth ó na flaithis:<pb/><t>Is leatsa a labhraíodh, a rí Nabúcadnazar!<pb/><t>Tá an flaitheas imithe uait!


text:
29 Díbreofar thú ó chomhluadar daoine,<pb/><t>agus lonnóidh tú le hainmhithe an mhachaire.<pb/><t>Caithfidh tú féar a ithe dála an daimh,<pb/><t>agus rachaidh seacht n-aimsir tharat,<pb/><t>chun go mbeidh a fhios agat<pb/><t>gur ag an Té is Airde atá ardfhlaitheas ar ríocht na ndaoine,<pb/><t>agus go dtugann sé í don té is áil leis.


text:
30 Tháinig an briathar chun críche ar Nabúcadnazar gan mhoill. Díbríodh ó chomhluadar daoine é, agus chrom sé ar fhéar a ithe dála an daimh; fliuchadh é ó dhrúcht neimhe nó gur fhás a ghruaig mar chleiteach iolair, agus a ingne mar chrúba éin.


text:
31 I gcríoch na laethanta úd, thóg mise, Nabúcadnazar, mo shúile chun neimhe; d' fhill mo mheabhair orm agus bheannaigh mé an Té is Airde:<pb/><t>Mhol mé agus ghlóirigh mé é siúd a mhaireann go brách.<pb/><t>Flaitheas síoraí a fhlaitheas.<pb/><t>Tá a thiarnas ó ghlúin go glúin.


text:
32 Sa mheá le náid a chuirtear áitritheoirí uile na cruinne;<pb/><t>ar a thoil atá riaradh sluaite neimhe,<pb/><t>agus áitritheoirí na cruinne.<pb/><t>Ní fhéadann neach a lámh a chosc<pb/><t>ná a rá leis: «Cad atá agat á dhéanamh?


text:
33 Láithreach bonn d' fhill mo mheabhair orm, agus, chun glóir mo ríogachta, d' fhill orm m' onóir agus mo dhealramh. Lorg mo chomhairleoirí agus mo mhaithe mé; daingníodh i mo ríocht mé agus mhéadaigh ar mo mhórgacht a thuilleadh fós.


text:
34 Anois, mise Nabúcadnazar<pb/><t>molaim, móraim agus glóirím Rí neimhe,<pb/><t>mar is fíréan iad a oibreacha go léir,<pb/><t>agus is cóir iad a shlite uile,<pb/><t>agus is féidir leis lucht uaibhreach iompar a ísliú.


text:
<pb/><t>Rinne Béilseazar rí fleá mhór dá mhaithe, míle díobh,agus d' ól sé fíon os comhair an mhíle seo.


text:
Nuair a bhlais sé an fíon, d' ordaigh Béilseazar na soithí óir agus airgid a d' fhuadaigh a athair Nabúcadnazar ó Theampall Iarúsailéim a thabhairt i láthair chun go n-ólfadh an rí agus a mhaithe, a mhná agus a leannáin, deoch astu.


text:
Ansin tugadh i láthair na soithí óir agus airgid a fuadaíodh ón Teampall, Teach Dé in Iarúsailéim, agus d' ól an rí agus a mhaithe, a mhná agus a leannáin deoch astu.


text:
Dhealraigh go tobann méara láimhe duine agus í ag scríobh ar phlástar bhalla an pháláis ríoga laistiar den choinnleoir; bhí an rí ag faire ar an láimh ag scríobh.


text:
Chlaochaigh a lí ar an rí; bhuair a smaointe é; tháinig ballchrith air agus chnag a ghlúine ar a chéile.


text:
Ghlaoigh an rí go hard go dtabharfaí draoithe, Caildéigh agus astralaithe isteach. Dúirt an rí le saoithe na Bablóine: «Cibé a léifidh an scríbhinn seo agus a léireoidh a ciall dom, cuirfear éide chorcra uime, slabhra óir ar a mhuineál, agus beidh sé ar an tríú rialtóir sa ríocht.»


text:
Bhailigh saoithe uile an rí isteach ach níor fhéad siad an scríbhinn a léamh ná a ciall a léiriú don rí.


text:
Toisc bhriathar an rí agus a mhaithe tháinig an bhanríon go halla na fleá. Dúirt an bhanríon: «A rí, fad gach aon fhaid ar do shaol! Ná buaireadh do smaointe thú, agus ná teipeadh do dhealramh.


text:
Tá aon duine amháin i do ríocht ina bhfuil spiorad an Naomh-Dhé. Le linn d' athar fuarthas solas, tuiscint agus eagna ann ar aon dul le heagna na ndéithe. Rinne d' athair, an rí Nabúcadnazar, ceann de ar na draoithe, na hasarlaithe, na Caildéigh, agus ar na saoithe.


text:
Mar fuarthas sa Dainéil seo meon uaigneach agus eolas, tuiscint ar fhíseanna a mhiniú, ar thomhaiseanna a fhreagairt, agus ar fadhbanna a réiteach. Cuir gairm ar Dhainéil agus léireoidh sé an chiall duit.»


text:
Ansin tugadh Dainéil os comhair an rí, agus dúirt an rí le Dainéil: «An tusa Dainéil, de chine díbeartha Iúdá a thug m' athair, an rí, leis ó Iúdá?


text:
Chuala á rá é go bhfuil spiorad an Naomh-Dhé ionat, agus go bhfuil solas agus tuiscint agus eagna thar barr ionat.


text:
Tugadh chugam saoithe agus draoithe chun an scríbhinn seo a léamh agus a ciall a fhoilsiú dom, ach chuaigh díobh a ciall a aimsiú.


text:
Chuala mé á rá é go bhfuil ar do chumas mínithe a thabhairt agus fadhbanna a réiteach. Anois má fhéadann tú an scríbhinn seo a léamh agus a ciall a fhoilsiú dom, cuirfear éide chorcra umat, slabhra óir ar do mhuineál, agus beidh tú ar an tríú rialtóir sa ríocht.»


text:
D' fhreagair Dainéil agus dúirt sé os comhair an rí: «Bíodh do bhronntanais agat duit féin agus tabhair do thuarastail do dhaoine eile! Ach ó mo thaobhsa de, léifidh mé an scríbhinn seo don rí agus nochtfaidh mé an chiall dó.


text:
A rí, thug Dia, an Té is Airde, flaitheas agus mórgacht, glóir agus ríogacht, do Nabúcadnazar d' athair.


text:
De bhrí na mórgachta a bhronn sé air chreathnaigh an uile phobal agus chine agus theanga roimhe le heagla; mharaíodh sé mar ab áil leis; thugadh sé anacal anama mar ba mhian leis; d' ardaíodh sé an té ab áil leis, d' íslíodh sé an té ba mhian leis.


text:
Ach nuair a bhorr a chroí agus gur chruaigh a spiorad le neart uabhair, tiomáineadh óna shuí ríoga é agus baineadh a ghlóir de.


text:
Díbríodh ó chomhluadar daoine é agus chuaigh a chroí i gcosúlacht le croí na mbeithíoch; lonnaigh sé leis na hasail fhiáine; d' ith sé féar dála an daimh; fliuchadh a chorp ó dhrúcht neimhe chun go raibh a fhios aige gurb é an té is Airde a rialaíonn ríocht na ndaoine, agus go gcuireann sé an té is mian leis ina feighil.


text:
ach d' ardaigh tú thú féin in aghaidh Tiarna neimhe; tugadh soithí a thí i do láthair agus d' ól tú féin agus do mhaithe, do mhná agus do leannáin, deoch fíona astu; agus mhol tú déithe óir agus airgid, práis agus iarainn, adhmaid agus cloiche, déithe gan radharc, gan éisteacht, gan eolas; ach an Dia a bhfuil d' anáil faoina láimh, agus do shlite uile ina sheilbh, níor thug tú glóir dó.


text:
Seo ciall na bhfocal sin: mené: ríomhaigh Dia laethanta do ríochta agus tá sí tugtha chun críche aige.


text:
Ansin d' ordaigh Béilseazar Dainéil a éidiú i gcorcra, slabhra óir a chur ar a mhuineál, agus a fhógairt go raibh sé ar an tríú rialtóir sa ríocht.


text:
6:1 agus ghlac Dáire, an Méideach, seilbh ar an ríocht agus é dhá bhliain agus trí fichid an uair sin.


text:
<pb/><t>Bheartaigh Dáire céad is fiche satrap a chur os cionn a ríochta, agus iad a bheith i bhfeighil ranna a ríochta uile, 2 


text:
3 faoi cheannas triúr uachtarán Dainéil ar dhuine acu a dtabharfadh na satraip seo cuntas dóibh chun nach rachadh aon ní amú ar an rí.


text:
4 Chinn an Dainéil céanna ar na huachtaráin agus ar na satraip tríd an spiorad éachtach a bhí ann i dtreo gur bheartaigh an rí é a chur os cionn a ríochta uile.


text:
5 Ansin chrom na huachtaráin agus na satraip ar chúis stáit a lorg le cur i leith Dhainéil, ach níor éirigh leo cúis ná locht a aimsiú, bhí sé chomh dílis sin, ná ní bhfuarthas faillí ná dearmad le cur ina leith.


text:
6 Ansin dúirt an mhuintir seo: «Ní bhfaighimid cúis ar bith le cur i leith an Dainéil seo, mura bhfaighimid sin i gcúrsaí dlí a Dhé.»


text:
7 Ansin [bhrúcht] na huachtaráin agus na satraip seo isteach i láthair an rí agus labhair siad leis mar a leanas: «A rí Dáire, fad gach aon fhaid ar do shaol!


text:
8 Uachtaráin do ríochta, ceannairí, satraip, airí agus rialtóirí táimidne uile d' aonaigne gur chóir don rí reacht a rith agus ordú mar a leanas a fhógairt: Cibé a iarrfaidh achainí ar bith ar aon Dia nó ar aon duine ach ortsa amháin ar feadh tríocha lá, é a theilgean isteach in uaimh na leon.


text:
9 Anois, a rí, tabhair feidhm dlí don ordú agus sínigh an chairt i dtreo nach féidir athrú a dhul air de réir dhlí na Méideach agus na bPeirseach, nach féidir a chur ar ceal.»


text:
11 Nuair a thuig Dainéil gur síníodh an chairt, chuaigh sé chun a thí mar a raibh fuinneoga aige ina sheomra uachtarach oscailte i dtreo Iarúsailéim; trí huaire sa lá théadh sé ar a ghlúine ag guí Dé agus á mholadh, mar ba ghnáth leis roimhe sin.


text:
12 Ansin [bhrúcht] an mhuintir seo chuige agus fuair siad Dainéil ag guí is ag achainí i láthair a Dhé.


text:
13 Ansin tháinig siad isteach i láthair an rí i dtaobh an reachta agus dúirt siad leis: «A rí, nár shínigh tú reacht, cibé a dhéanfadh achainí chun dé nó duine ach chugatsa amháin, a rí, ar feadh tríocha lá, go dteilgfí é in uaimh na leon.» D' fhreagair an rí: «Tá an scéal socair de réir dhlí na Méideach agus na bPeirseach, nach féidir a chur ar ceal.»


text:
14 Ansin dúirt siad leis an rí: «An Dainéil úd, duine de na díbearthaigh ó Iúdá, níl aird aige ortsa, a rí, ná ar an reacht atá sínithe agat; trí huaire sa lá a dhéanann sé a achainí.»


text:
15 Ar chloisteáil na mbriathra sin don rí, tháinig suaitheadh air agus bheartaigh sé Dainéil a shaoradh. Go fuineadh néil nóna rinne sé a dhícheall é a shaoradh.


text:
16 Ansin tháinig an mhuintir seo [ina slua] chun an rí agus dúirt siad: «Bíodh a fhios agat, a rí, de réir dhlí na Méideach agus na bPeirseach, nach féidir aon reacht ná órdú a dhéanann an rí a chur ar ceal.»


text:
17 Ansin d' ordaigh an rí Dainéil a thabhairt i láthair agus é a chaitheamh san uaimh chun na leon. Dúirt an rí le Dainéil: «Do Dhia, a bhfuil seirbhís dhílis tugtha agat dó, fuasclaíodh sé thú.»


text:
18 Tugadh cloch agus leagadh ar bhéal na huaimhe í agus chuir an rí a shéala féin agus séala a mhaithe uirthi ionas nach rachadh athrú ar aon ní a bhain le cúis Dhainéil.


text:
19 D' fhill an rí ar a phálás ansin agus chaith an oíche ina throscadh, gan [luí le leannán]. Thréig a chodladh é.


text:
21 Láimh leis an uaimh ghlaoigh sé go truacánta ar Dhainéil á rá: «A Dhainéil, a shearbhónta Dé bheo, an Dia seo dá bhfónann tú go dílis, arbh fhéidir leis tú a fhuascailt ó na leoin?»


text:
23 Tá a aingeal curtha ag Dia chugam; tá clab na leon dúnta aige, agus níl aon dochar déanta acu dom mar go bhfuarthas gan chion mé ina láthair. Agus táim gan choir leis i do láthairse, a rí.»


text:
24 Tháinig lúcháir mhór ar an rí agus d' ordaigh sé Dainéil a thógáil as an uaimh. Tógadh Dainéil uime sin aníos as an uaimh agus fuarthas é slán folláin mar go raibh a mhuinín aige as a Dhia.


text:
25 Ar ordú an rí, tugadh an mhuintir sin a rinne casaoid in aghaidh Dhainéil i láthair agus teilgeadh iad in uaimh na leon, iad féin, a mná agus a gclann; agus sula raibh íochtar na huaimhe sroichte acu bhí siad treascartha ag na leoin agus a gcnámha go léir smiota acu.


text:
26 Agus scríobh an rí, Dáire, chuig an uile phobal, chine agus theanga a áitríonn san uile aird den chruinne: «Síocháin daoibh ina tuile!


text:
27 Seo é an reacht atá agam á achtú: i m' impireacht agus i mo fhlaitheas rí go hiomlán go raibh an uile dhuine ar crith le heagla roimh Dhia Dhainéil,<pb/><t>mar is é is Dia beo a mhaireann go deo;<pb/><t>ní bheidh díthiú ar a fhlaitheas<pb/><t>ná críoch ar a thiarnas.


text:
28 Eisean a fhuasclaíonn agus a fhóireann,<pb/><t>a dhéanann comharthaí agus míorúiltí<pb/><t>ar neamh agus ar talamh;<pb/><t>shaor sé Dainéil ó chumhacht na leon.»


text:
Dúirt Dainéil: Chonaic mé físeanna istoíche. Féach! Bhí ceithre ghaoth neimhe ag coipeadh na bóchna móire.


text:
Bhí an chéad cheann mar leon agus sciatháin iolair air. Ansin, agus mé ag féachaint air, stolladh a sciatháin de, ardaíodh ó thalamh é agus chaith sé seasamh ar dhá chois amhail duine, agus tugadh croí duine dó.


text:
Féach! Ainmhí eile, an dara ceann, agus é cosúil le béar, ardaithe ar a leathchliathán, agus trí easna ina bhéal idir a fhiacla. Dúradh leis: 'Éirigh, alp siar a lán feola.'


text:
Ina dhiaidh sin d' fhéach mé, agus b' sheo ceann eile mar liopard, agus ceithre sciathán éin ar a dhroim; bhí ceithre cheann ar an ainmhí agus tugadh tiarnas dó.


text:
Ina dhiaidh seo rinneadh físeanna oíche dom, agus féach, an ceathrú hainmhí, uafar, scéiniúil, agus róthréan; bhí aige fiacla móra iarainn, agus shlog agus stoll sé, agus phasáil sé an fuílleach faoina chosa. Bhí sé éagsúil leis na hainmhithe eile go léir a bhí roimhe. Bhí deich n-adharc air.


text:
Bhreithnigh mé na hadharca, agus féach, d' éirigh ina measc ceann eile, adhaircín, agus stoitheadh trí cinn de na chéad adharca aníos lena theacht. Agus b' sheo súile mar shúile duine san adharc seo, agus béal ag caint is ag rá nithe móra.


text:
Bhí mé ag faire:<pb/><t>Cuireadh cathaoireacha ríoga ina n-ionad<pb/><t>agus shuigh Sinsear na Laethanta.<pb/><t>Bhí a éide ar lí an tsneachta,<pb/><t>agus folt a chinn mar olann ghlan.<pb/><t>Ba lasair thintrí a chathaoir ríoga,<pb/><t>agus ba thine spréacharnach a rothaí.


text:
Ling sruth tine<pb/><t>agus bhrúcht amach roimhe.<pb/><t>Bhí míle míle ag fónamh dó<pb/><t>agus deich míle de dheich mílte ina seasamh os a chomhair.<pb/><t>Shuigh an chúirt i mbreithiúnas,<pb/><t>agus osclaíodh na leabhair.


text:
«Toisc glór na nithe móra a bhí á rá ag an adharc a bheith á chloisteáil agam, d' fhéach mé, agus, ag faire dom, maraíodh an t-ainmhí, milleadh a chorp agus caitheadh i leataobh é le dó sa tine.


text:
Maidir leis na hainmhithe eile, tógadh a dtiarnas chun siúil uathu, ach níor cuireadh deireadh lena saol go ceann ré agus aimsire.


text:
Chonaic mé i bhfíseanna oíche.<pb/><t>Féach! neach ag teacht ar néalta neimhe,<pb/><t>amhail Mac an Duine.<pb/><t>Tháinig sé chun Sinsir na Laethanta,<pb/><t>agus cuireadh os a chomhair é.


text:
Dó siúd tugadh tiarnas,<pb/><t>glóir is ardfhlaitheas,<pb/><t>go bhfónfadh dó an uile phobal, chine agus theanga.<pb/><t>Tiarnas síoraí a thiarnas,<pb/><t>nach rachaidh ar ceal,<pb/><t>ná ní scriosfar a ríocht.


text:
Chuaigh mé anonn chun duine díobh siúd a bhí ina sheasamh ansiúd agus d' iarr mé air an fhírinne ina thaobh seo uile a insint dom. D' fhreagair sé mé agus nocht sé ciall na nithe sin dom.


text:
Ach is iad naoimh an Té is Airde a ghlacfaidh an ríocht agus a shealbhóidh í go deo agus go bruinne an bhrátha.'


text:
Ansin b' áil liom an fhírinne a fhoghlaim i dtaobh an cheathrú hainmhí, a bhí éagsúil leis an gcuid eile go léir, é go ró-uafar le fiacla iarainn agus croibh práis, a shlog is a stoll, agus a phasáil an fuílleach faoina chosa;


text:
agus i dtaobh na ndeich n-adharc a bhí ar a cheann, agus na hadhairce eile a d' éirigh aníos agus ar thit trí cinn díobh roimhe, an adharc a raibh súile aici agus béal ag caint is ag rá nithe móra, a dhealraigh níos mó ná a comrádaithe.


text:
nó gur tháinig Sinsear na Laethanta agus gur thug breith i bhfabhar naomh an Té is Airde, agus tháinig an t-am ar ghlac na naoimh seilbh ar an ríocht.


text:
Dúirt sé:<pb/><t>' Maidir leis an gceathrú hainmhí:<pb/><t>Beidh an ceathrú ríocht ar talamh,<pb/><t>éagsúil le gach ríocht.<pb/><t>Slogfaidh sí an domhan uile,<pb/><t>satlóidh sí faoi chois é agus millfidh sí é.


text:
Agus maidir leis na deich n-adharc:<pb/><t>As an ríocht seo,<pb/><t>éireoidh deich rí agus éireoidh rí eile ina ndiaidh.<pb/><t>Beidh sé éagsúil lenar ghabh roimhe,<pb/><t>agus cloífidh sé trí rí.


text:
Labhróidh sé briathra in aghaidh an Té is Airde,<pb/><t>ciapfaidh sé naoimh an Té is Airde,<pb/><t>agus smaoineoidh sé ar na haimsirí agus ar an dlí a athrú.<pb/><t>Tabharfar na naoimh ina lámha<pb/><t>ar feadh ré, agus dhá ré, agus leathré.


text:
Ach suífidh an chúirt i mbreithiúnas agus bainfear a thiarnas de,<pb/><t>le scriosadh agus le milleadh óna mháithreacha boinn.


text:
An ríocht, an tiarnas,<pb/><t>mórgacht gach flaithis faoin spéir,<pb/><t>tabharfar iad uile do phobal naoimh an Té is Airde.<pb/><t>Is ríocht shíoraí a ríocht<pb/><t>agus géillfidh agus umhlóidh gach ríocht dóibh.'


text:
«Sin finit leis an ábhar seo. Maidir liomsa, Dainéil, bhí mé suaite go mór i mo smaointe, chlaochlaigh mo lí, ach choimeád mé an gnó i m' aigne.»


text:
<pb/><t>Sa tríú bliain de réimeas Bhéilseazar rinneadh fís domsa, Dainéil, ina diaidh siúd a rinneadh dom ar dtús.


text:
Ag faire na físe os mo chomhair dom, b' shiúd mé féin i Súsa an phríomhchathair, atá i gcúige Éalám; agus, ag faire na físe, b' shiúd mé ag geata Úlai.


text:
D' ardaigh mé mo shúile chun féachana. Féach! Reithe ina sheasamh ar bhruach na habhann. Bhí dhá adharc air; bhí an dá adharc ard, ach ceann acu níos airde ná a chéile agus ba é an ceann ab airde an dara ceann a d' éirigh suas.


text:
Chonaic mé an reithe ag sá lena adharc siar, ó thuaidh, agus ó dheas. Níor fhéad ainmhí seasamh ina aghaidh, ná níor fhéad aon ní fuascailt óna ghreim. Rinne sé mar ba mhian leis agus tháinig borradh air.


text:
Féach, seo mar a thug mé faoi deara: Tháinig pocán ón iarthar, de dhroim na talún uile ach gan baint leis an talamh, agus adharc shuntasach idir a dhá shúil.


text:
Tháinig sé chun an reithe leis an dá adharc a chonaic mé ina sheasamh ar bhruach na habhann agus chuaigh de rith ina aghaidh le teann buile.


text:
Chonaic mé é ag druidim leis an reithe agus ag dul i ngleic leis; bhí cuthach air ina aghaidh agus bhuail sé an reithe, bhris a dhá adharc, agus gan breith ag an reithe ar sheasamh ina choinne; threascair sé chun talún é agus ghabh de chosa ann, agus gan é ar chumas aon duine an reithe a shábháil óna chumhacht.


text:
Chuaigh an pocán i neart go mór, ach in iomlán a nirt, bhris an adharc mhór agus ina háit d' éirigh ceithre adharc shuaithinseach i dtreo cheithre ghaoth neimhe.


text:
As ceann díobh d' eascair adhaircín a mhéadaigh go mór i dtreo an deiscirt, an oirthir, agus i dtreo Thír na Glóire.


text:
Bhorr a thoirt go slua neimhe, agus chaith sé anuas ar an talamh cuid de shlua na réaltaí agus phasáil orthu.


text:
D' ardaigh sé é féin fiú in aghaidh Phrionsa an tSlua, chuir sé an íobairt laethúil ar ceal air agus scartáil sé ionad a shanctóra agus a shlua;


text:
[in áit na híobartha chuir sé an urchóid] agus leag sé chun láir an fhírinne; rinne an adharc bearta agus chuaigh chun cinn.


text:
Ansin chuala mé neach naofa ag labhairt agus dúirt ceann eile leis siúd a labhair: «Cén fad a mhairfidh an fhís i dtaobh na híobartha laethúla, na hurchóide a mhilleann, agus na gabhála de chosa sa sanctóir agus sa slua?»


text:
Dúirt [an chéad cheann leis]: «Ar feadh dhá mhíle trí chéad nóin agus maidin fós; ansin cuirfear an sanctóir arís i seilbh a chirt.»


text:
Ag breathnú na físe domsa, Dainéil, lorg mé a ciall agus b' sheo os mo chomhair neach mar dhuine ar a dhealramh.


text:
Chuala mé guth duine idir bruacha Úlai ag glaoch: «A Ghaibriéil, tabhair tuiscint ar an bhfís don fhear seo.»


text:
Ansin tháinig sé i ngar don bhall ina raibh mé i mo sheasamh, agus, nuair a dhruid sé liom, tháinig scanradh orm agus thit mé ar mo bhéal agus ar m' fhiacla. Ach dúirt sé: «Tuig a mhic an duine gur d' uain na críche atá an fhís.»


text:
Thit mo chodladh go trom orm agus é ag caint liom agus m' aghaidh leis an talamh. Bhain sé liom agus d' ardaigh ar mo bhoinn mé.


text:
«Cuirfidh mé in iúl duit cad a bheidh i gcrích dheireanach na feirge, óir baineann sé le huain chinnte na críche.


text:
An adharc bhriste, agus na ceithre adharc eile a d' fhás ina hionad sin ceithre ríocht a éireoidh óna phobal ach nach mbeidh a chumhacht acu.


text:
I ndeireadh a réime, in am bhrúchta a n-olc,<pb/><t>éireoidh rí, garbh ina dhreach, sás cruacheasta a réiteach.


text:
Beidh a chumhacht tréan (ach ní dá neart féin é);<pb/><t>millfidh sé go huafásach;<pb/><t>agus rithfidh leis ina ghnóthaí;<pb/><t>scriosfaidh sé treoin,<pb/><t>agus pobal na naomh.


text:
Trína ghliceas<pb/><t>neartóidh sé leis an bhfeall faoina láimh,<pb/><t>agus borrfaidh sé le huabhar ina chroí.<pb/><t>Millfidh sé a lán gan choinne,<pb/><t>agus éireoidh sé fiú in aghaidh Prionsa na bPrionsa;<pb/><t>ach brisfear é agus sin trí láimh nach daonna.


text:
Is fíor í fís na nónta agus na maidineacha atá inste,<pb/><t>ach cuirse séala ar an bhfís mar baineann sí le mórán lá ó inniu.»


text:
Chaill mise, Dainéil, mo bhrí agus bhí mé breoite líon mór laethanta. Ansin d' éirigh mé agus chuaigh mé i mbun cúraimí an rí, agus alltacht orm ag an bhfís agus gan tuiscint agam uirthi.


text:
<pb/><t>Sa chéad bhliain de réimeas Dháire, mac Áisiuéaróis, de chine na Méideach, a rialaigh ríocht na gCaildéach 


text:
sa chéad bhliain dá réimeas, scrúdaigh mise, Dainéil, an scrioptúr ag ríomh líon na mblianta, de réir mar a d' fhoilsigh Dia don fháidh Irimia, ba chóir a chomhlíonadh sula mbeadh críoch le scriosadh agus milleadh Iarúsailéim seachtó bliain.


text:
Ansin d' iompaigh mé m' aghaidh ar an Tiarna Dia, á thóraíocht le guí agus le hurnaí, le troscadh, le sacéadach agus le luaithreach.


text:
Ghuigh mé chun an Tiarna mo Dhia, agus rinne mé admháil mar a leanas: «Ó, a Thiarna, a Dhia mhór na heagla, a chomhlíonann an conradh agus an buanghrá dóibh siúd a ghránn tú agus a choimeádann d' aitheanta,


text:
pheacaíomar, rinneamar éagóir, rinneamar urchóid, rinneamar brath, ag tréigean d' aitheanta agus do reachta.


text:
Níor éisteamar le do shearbhóntaí, na fáithe, a labhair i d' ainm lenár ríthe, ár bprionsaí, ár n-aithreacha, agus le pobal uile na tíre.


text:
Is leatsa an fhíréantacht, a Thiarna, ach orainne tá ceann faoi amhail atá an lá seo féin, ar mhuintir Iúdá, ar áitritheoirí Iarúsailéim, ar Iosrael uile, i mbaile agus i gcéin sna tíortha uile inar dhíbir tú iad toisc tú a bhrath mar a rinne siad.


text:
Orainne, a Thiarna, tá ceann faoi, ar ár ríthe, ar ár bprionsaí, ar ár n-aithreacha, mar gur pheacaíomar i d' aghaidh.


text:
Níor éisteamar le guth an Tiarna, ár nDia, á rá linn maireachtáil de réir a dhlíthe, faoi mar a chuir sé faoinár mbráid iad trína shearbhóntaí na fáithe.


text:
Sháraigh Iosrael uile do dhlí; bhailigh siad leo gan éisteacht le do ghuth. An mhallacht agus an mionn atá scríofa i ndlí Mhaois, searbhónta Dé, tá siad doirte sa mhullach orainne, mar gur pheacaíomar ina aghaidh.


text:
Chomhlíon sé na briathra a labhair sé inár n-aghaidh agus in aghaidh ár rialtóirí a rialaigh sinn; thug sé tubaiste chomh mór sin orainn nach bhfuil leithéid a ndearnadh in aghaidh Iarúsailéim déanta in aon áit faoin spéir.


text:
Mar atá scríofa i ndlí Mhaois tá an tubaiste seo go léir tagtha orainn; ach níor impíomar fabhar i láthair an Tiarna, ár nDia, agus filleadh ónár gcionta agus a géilleadh do d' fhírinne.


text:
Uime sin rinne an Tiarna faire ar an urchóid agus thug anuas orainn í; mar is fíréan é an Tiarna, ár nDia, san uile obair dá ndearna sé agus níor éisteamar lena ghuth.


text:
Anois, a Thiarna, ár nDia, a thug do phobal ó thalamh na hÉigipte amach le láimh chumhachtach agus maireann a cháil sin go dtí inniu féin tá an peaca, an urchóid, déanta againne.


text:
A Thiarna, de réir iomad do ghníomhartha fíréanta, iompaíodh d' fhearg is do chuthach ó do chathair Iarúsailéim, do shliabh naofa; mar trínár bpeacaí agus trí choireanna ar n-aithreacha, tá Iarúsailéim agus do phobal ina ábhar gáire ag cách máguaird orainn.


text:
Uime sin, éist, a Dhia, le hachainí dá shearbhónta agus lena urnaithe. Ar do shon féin, a Thiarna, go ndealraí do ghnúis ar do shanctóir tréigthe.


text:
Claon do chluas, a Dhia liom, agus éist; oscail do shúile agus feic ár n-ainnise agus an chathair ar a nglaoitear d' ainm; mar ní toisc ár ndea-oibreacha a chuirimid ár n-urnaithe i do láthair, ach toisc iomad do mhórthrócaire.


text:
A Thiarna, tabhair cluas dúinn! a Thiarna, tabhair maithiúnas! A Thiarna, tóg ceann dúinn agus déan beart! Ná moilligh ar do shon féin! a Dhia, mar tá glaoite ar d' ainm i gcabhair ar do chathair agus ar do phobal.»


text:
Labhair mé arís, agus ghuigh mé ag admháil mo pheacaí féin agus peacaí mo phobail, Iosrael, agus ag déanamh m' urnaí i láthair an Tiarna, mo Dhia, ar son shliabh naofa mo Dhé.


text:
Ag labhairt dom i mo ghuí, tháinig chugam faoi lánseol, Gaibriéil an neach a bhí feicthe agam i bhfís ar dtús ar uair íobartha na nóna.


text:
I dtosach d' achainí ghabh briathar amach agus táim tagtha chun é a insint duit mar is mór mar a thugtar grá duit. Iniúch an focal, tuig an fhís:


text:
Tá seachtó seachtain beartaithe<pb/><t>do do mhuintir agus do do chathair naofa,<pb/><t>chun deireadh a chur leis an sárú,<pb/><t>chun críoch a chur leis na peacaí,<pb/><t>chun leorghníomh a dhéanamh san éagóir,<pb/><t>chun fíréantas síoraí a thabhairt i láthair,<pb/><t>chun fís agus fáistine a shéalú,<pb/><t>chun ionad rónaofa a ungadh.


text:
Bíodh a fhios agat agus tuig i d' aigne,<pb/><t>ó théann an t-ordú seo amach:<pb/><t>' Athchóirítear agus tógtar Iarúsailéim,' <pb/><t>go teacht ungthaigh, prionsa, seacht seachtaine;<pb/><t>agus ar feadh dhá sheachtain agus trí fichid<pb/><t>beifear á thógáil arís le cearnóga agus móta<pb/><t> ach in aimsir bhuartha.


text:
Agus tar éis an dá sheachtain is trí fichid<pb/><t>gearrfar anuas ungthach [agus fágfar dealbh é].<pb/><t>Scriosfar an chathair agus an sanctóir<pb/><t>faoi láimh an phrionsa atá le teacht.<pb/><t>Beidh a chríoch i dtuile,<pb/><t>agus beidh cogadh go dtí an chríoch;<pb/><t>tá mórchuid léirscriosta ceaptha.


text:
Déanfaidh sé conradh a dhaingniú lena lán<pb/><t>ar feadh seachtaine;<pb/><t>agus ar feadh leath na seachtaine<pb/><t>cuirfidh sé cosc le hofráil agus le híobairt.<pb/><t>Ar sciathán [an Teampaill] beidh gráiniúlacht an léirscriosta,<pb/><t>go dtí an deireadh, go ndoirtfear an chríoch chinnte ar an scriostóir.»


text:
Níor chaith mé aon sólas, ní dheachaigh feoil ná fíon i mo bhéal, ná níor chuir mé uinnimint ar bith orm féin go ceann na dtrí sheachtaine sin.


text:
Ar an gceathrú lá fichead den chéad mhí, ag seasamh dom ar bhruach na habhann móire, an Tigris is é sin,


text:
d' ardaigh mé mo shúile agus d' fhéach mé:<pb/><t>Seo fear in éadach lín, agus crios d' ór fíre timpeall a choime;


text:
bhí a chorp mar bheiril,<pb/><t>a cheannaithe ar dhealramh na tintrí,<pb/><t>a shúile mar lóchrainn lasracha,<pb/><t>a lámha agus a chosa ar lí an phráis líofa,<pb/><t>foghar a bhriathar mar ghlór slua.


text:
Mise amháin, Dainéil, a chonaic an fhís seo, mar na fir a bhí faram, ní fhaca siad an fhís ach tháinig ballchrith mór orthu agus theith siad i bhfolach.


text:
Fágadh i m' aonar mé ag faire na físe móire seo; d' imigh mo neart, d' athraigh mo lí chun uafaireachta, agus chaill mé mo lúth.


text:
Ansin chuala mé fuaim a bhriathra agus le fuaim a bhriathra thit mé i dtámhnéal ar mo bhéal agus ar m' fhiacla ar an talamh.


text:
Agus dúirt sé liom: «A Dhainéil, dá dtugtar mórghrá, tabhair cluas do na focail a déarfaidh mé leat: seas suas mar is chugatsa a cuireadh mé anois.» Ag rá na bhfocal seo dó siúd, d' éirigh mé i mo sheasamh agus mé ar crith.


text:
Dúirt sé: «Ná bíodh eagla ort, a Dhainéil, is clos d' fhocail ón gcéad lá ar dhírigh tú d' aigne ar an tuiscint agus ar bheartaigh tú thú féin a umhlú i láthair do Dhé; agus toisc do bhriathra atáimse tagtha.


text:
Chuir prionsa ríocht na Peirse i mo choinne ar feadh lá agus fiche: ach tháinig Mícheál, ceann de na príomhphrionsaí, i gcabhair orm, agus d' fhág mé ansiúd é le prionsa ríocht na Peirse,


text:
agus tháinig mé chun a chur i dtuiscint duit cad atá le titim amach do do mhuintir i gcrích na laethanta; mar féach, seo fís eile do na laethanta sin.»


text:
agus féach, neach amhail mac duine ag baint le mo bheola; ansin d' oscail mé mo bhéal chun labhartha, agus dúirt mé leis an té a sheas os mo chomhair: «A thiarna, de dheasca na físe tháinig pianta orm agus fágadh gan neart mé.


text:
Agus conas is féidir le searbhónta do thiarna labhairt le do thiarna, mar nach bhfuil aon neart fágtha ionam agus gan anáil ionam.»


text:
Dúirt sé: «Ná bíodh eagla ortsa, dá dtugtar mórghrá; síocháin duit! Bíodh neart agat is misneach ort!» Fad a bhí sé ag labhairt liom, bhraith mé neart ag teacht ionam agus dúirt mé: «Labhraíodh mo thiarna, mar neartaigh tú mé.»


text:
20a Ansin dúirt sé: «An eol duit cén fáth ar tháinig mé chugat?<pb/><t>20b Caithfidh mé filleadh chun catha le prionsa na Peirse; nuair a bheidh mé réidh leis, féach, tiocfaidh prionsa na Gréige.<pb/><t>ABN: 20a, 21a, 20b, 21b


text:
21a Is d' fhonn go n-inseoinn duit cad atá scríofa i leabhar na fírinne.<pb/><t>21b Níl neach a throidfeadh láimh liom ina gcoinne seo ach Mícheál, bhur bprionsa,


text:
ach anois nochtfaidh mé an fhírinne duit:<pb/><t>«Féach! Éireoidh trí rí eile sa Pheirs, agus is saibhre go mór a bheidh an ceathrú duine díobh ná iad uile, agus nuair a thiocfaidh neart ann de bharr a shaibhris, corróidh sé cách in aghaidh ríocht na Gréige.


text:
Nuair a bheidh sé éirithe, brisfear a fhlaitheas agus scaipfear é i dtreo ceithre ghaoth na spéire, ach ní ar mhaithe lena shliocht féin é; ní rialófar é mar a rialaigh seisean é, mar sracfar a fhlaitheas chun siúil agus tabharfar é do dhaoine eile seachas iad siúd.


text:
«Beidh rí an deiscirt cumhachtach, ach is cumhachtaí ná é fós a bheidh duine dá phrionsaí agus beidh a ríocht ina ríocht fhairsing.


text:
Tar éis roinnt blianta déanfaidh siad conradh agus tiocfaidh iníon rí an deiscirt chun rí an tuaiscirt chun réiteach a dhéanamh; ach ní mhairfidh neart a láimhe, ná ní sheasfaidh sé féin ná a phór; ach tabharfar i lámha í, í féin agus a lucht friothála, a leanbh, agus an té ar leis í.


text:
Ina uain féin, éireoidh beangán dá fréamhacha ina áit; tiocfaidh sé in aghaidh na sluaite agus rachaidh sé isteach i ndaingean rí an tuaiscirt, rachaidh i ngleic leo agus béarfaidh bua.


text:
Tabharfaidh sé leis mar chreach chun na hÉigipte a ndéithe, a n-íomhánna, a leastair luachmhara airgid agus óir, agus ar feadh roinnt blianta fanfaidh sé gan ionsaí a dhéanamh ar rí an tuaiscirt.


text:
Fearfaidh a mhic cogadh agus cruinneoidh siad líon mór de shluaite tréana, a bhrúchtfaidh agus a thuileoidh agus a sceithfidh agus a thabharfaidh an cogadh arís chomh fada lena dhaingean.


text:
Ansin, le teann feirge, tiocfaidh rí an deiscirt amach agus troidfidh le rí an tuaiscirt; cruinneoidh seisean arm mór agus tabharfar an slua ina lámha dó.


text:
Nuair a ghabhfar an slua, tiocfaidh ardú croí air, agus treascróidh sé mílte ar dheich míle, ach ní rithfidh leis.


text:
Baileoidh rí an tuaiscirt slua mór, níos líonmhaire fós ná roimhe seo, agus i gceann na n-aimsirí tiocfaidh sé ar aghaidh le harmáil mhór agus le flúirse lóin chogaidh.


text:
Sna haimsirí sin éireoidh a lán i gcoinne rí an deiscirt, agus éireoidh lucht fornirt i measc do mhuintire féin chun an fhís a chomhlíonadh ach teipfidh orthu.


text:
Tiocfaidh rí an tuaiscirt agus tógfaidh sásanna léigir, agus gheobhaidh sé seilbh ar chathair dhaingean. Ní sheasfaidh sluaite an deiscirt, ná fiú togha a shluaite, mar ní bheidh neart acu seasamh ina aghaidh.


text:
Ach an té a thiocfaidh ina choinne, déanfaidh sé leis de réir a thola, agus ní sheasfaidh neach ina aghaidh; seasfaidh sé i dTír na Glóire, agus beidh sé go léir faoina smacht.


text:
Cuirfidh sé os a chomhair teacht le tostal a ríochta uile agus tabharfaidh sé coinníollacha síochána leis agus cuirfidh i bhfeidhm iad. Tabharfaidh sé iníon ban dó lena mhilleadh; ach ní sheasóidh sé sin ná ní dhéanfaidh sé tairbhe dó.


text:
Ansin iompóidh sé in aghaidh na n-insí agus gabhfaidh a lán díobh, ach cuirfidh ceann feadhna críoch lena shotal agus caithfidh sé siar air féin é.


text:
«Tabharfaidh sé aghaidh ar dhaingne a thíre féin ansin, ach bainfear tuisle as, titfidh sé agus ní bhfaighfear é.


text:
Ina ionad tiocfaidh duine a chuirfidh éilitheoir cánach trí ghlóir na ríochta, ach i mbeagán laethanta brisfear é agus ní i radharc daoine é ná ar pháirc an chatha.


text:
«Ina ionad tiocfaidh suarachán nár tugadh mórgacht ríoga dó: rachaidh sé isteach go ciúin agus gheobhaidh sé seilbh ar an ríocht trí chaimiléireacht.


text:
Tiocfaidh sé gan choinne sna dúichí méithe den chúige, agus déanfaidh beart nach ndearna a aithreacha, ná a sheanaithreacha, ag scaipeadh creiche, slaide, agus éadála ina measc. Beartóidh sé in aghaidh na ndaingean, ach ar feadh aimsire amháin.


text:
«Músclóidh sé a neart agus a mhisneach in aghaidh rí an deiscirt le harm mór; fearfaidh rí an deiscirt cogadh ina aghaidh le slua rólíonmhar róchumhachtach, ach ní sheasfaidh sé mar síolfar cealga ina aghaidh.


text:
An dream a chaitheann a bhia blasta leis, is iad a mhillfidh é; scuabfar a arm chun siúil agus titfidh na mairbh go líonmhar.


text:
«An dá rí, beidh a n-aigne dírithe ar an olc; labhróidh siad bréaga agus iad suite ag an aon bhord; ach is in aisce é, mar is ag an uair atá beartaithe a thiocfaidh an chríoch.


text:
Fillfidh sé ar a thír le mórchuid saibhris, ach a chroí socair in aghaidh an chonartha naofa. Déanfaidh sé mar is mian leis, agus fillfidh ar a dhúiche féin.


text:
Nuair a thiocfaidh an uain chinnte fillfidh sé chun an deiscirt, ach ní hé an scéal céanna a bheidh aige an turas seo agus a bhí i gcéaduair.


text:
Mar tiocfaidh longa Chitím ina choinne, tiocfaidh eagla air agus cúlóidh sé. Fillfidh sé agus déanfaidh sé bearta le fraoch in aghaidh an chonartha naofa. Fillfidh sé agus tógfaidh sé ceann arís dóibh siúd a thréigeann an conradh naofa.


text:
«Tiocfaidh fórsaí uaidh a dhéanfaidh an Teampall is an dúnfort a thruailliú; cuirfidh siad deireadh leis an uileloscadh laethúil agus cuirfidh siad suas gráiniúlacht an léirscriosta.


text:
Lena bhriathra milse meallfaidh sé lucht briste an chonartha, ach an mhuintir arb eol dóibh a nDia, seasfaidh siad an fód agus déanfaidh siad gníomh.


text:
Déanfaidh saoithe an phobail mórán a theagasc, ach titfidh siad le claíomh agus le tine, le daoirse agus le creach, ar feadh roinnt laethanta.


text:
Titfidh cuid de na saoithe ionas go mbeidís scagtha glanta geal go dtí uain na críche, mar tá an aimsir chinnte le teacht fós.


text:
«Déanfaidh an rí de réir a thola, á mhóradh agus á ghloiriú féin thar gach dia; tabharfaidh sé maslaí uafásacha do Dhia na ndéithe; rithfidh leis go gcomhlíonfar an fhearg, mar tabharfar chun críche a bhfuil beartaithe.


text:
Ní bheidh aird aige ar dhéithe a aithreacha, ná ar rogha na mban, ná ar aon dia eile, mar gurb é féin a mhórfaidh sé seach cách.


text:
Ina n-ionad seo tabharfaidh sé urraim do dhia na ndaingean; tabharfaidh sé urraim, le hór agus le hairgead, le líoga luachmhara agus le seoda, do dhia nárbh eol dá aithreacha.


text:
Cuirfidh sé pobal de iasachta ag cosaint na ndúnta. Tabharfaidh sé móronóir dóibh siúd a thugann aitheantas dó; bronnfaidh sé údarás ar mhórán daoine orthu, agus é ag roinnt na gcríoch ar phraghas.


text:
<pb/><t>«In uain na críche tabharfaidh rí an deiscirt faoi, ach tiocfaidh rí an tuaiscirt ina ruathar air mar chamfheothan gaoithe lena charbaid, lena mharcaigh, agus lena lán long, agus rachaidh sé isteach sna tíortha, gabhfaidh de ruathar tríothu agus leanfaidh air.


text:
Tiocfaidh sé isteach i dtír na Glóire agus titfidh na deicheanna de mhílte. Ní éalóidh óna lámha ach Eadóm agus Móáb, formhór críoch chlainne Amón.


text:
Beidh forlámhas aige ar chistí óir is airgid agus ar sheoda luachmhara na hÉigipte. Beidh Libiaigh is Aetóipigh ag lútáil dó.


text:
Ach cuirfidh scéala anoir agus scéala aduaidh buairt air agus seolfaidh sé ar aghaidh le buile chun milleadh agus ciorrú a imirt ar a lán.


text:
Suífidh sé a phailliún ríoga idir an muir agus sliabh na glóire naofa; ach tiocfaidh sé chun a chríche, agus é gan cabhair ar bith ó aon duine.


text:
«San aimsir sin éireoidh Mícheál, an prionsa mór, atá i bhfeighil do mhuintire. Beidh sí ina haimsir bhuartha nach raibh a leithéid ann ó bhí cine ann i dtosach go dtí sin. Ach san aimsir sin saorfar do mhuintir, gach n-aon a bhfaighfear a ainm scríofa sa leabhar.


text:
Dúiseoidh mórán dá gcodlaíonn i smúit na talún, cuid díobh chun na beatha síoraí, cuid eile chun táire agus tarcaisne síoraí.


text:
Dealróidh na saoithe mar loinnir na spéire, agus iad siúd a theagasc an fhíréantacht do mhórán mar reanna neimhe ar feadh na síoraíochta.


text:
«Ach tusa, a Dhainéil, iaigh na briathra agus cuir séala ar an leabhar go huain na críche. Rithfidh mórán anseo agus ansiúd, agus méadóidh ar an eolas.»


text:
<pb/><t>Ansin d' fhéach mise, Dainéil, agus féach beirt eile ina seasamh, duine ar an mbruach seo agus duine ar an mbruach thall den abhainn.


text:
Dúirt [duine díobh] leis an bhfear in éadach lín a bhí os cionn uiscí an tsrutha: «An fada go críoch na n-iontas seo?»


text:
An fear in éadach lín a bhí os cionn uiscí an tsrutha, d' ardaigh sé a lámh dheas agus a lámh chlé chun neimhe agus mhionnaigh sé dar an té a mhaireann de shíor: «Go ceann ré, dhá ré agus leathré, agus comhlíonfar na nithe seo uile nuair a bheidh deireadh le smiotadh chumhacht na naomh.»


text:
Déanfaidh a lán iad féin a ghlanadh, a scagadh, agus a ghealadh; ach déanfaidh na drochdhaoine an urchóid; ní thuigfidh na drochdhaoine; tuigfidh na saoithe.


text:
Agus ón uair a thógfar an uileloscadh buan chun siúil agus a chuirfear suas gráiniúlacht an léirscriosta, míle dhá chéad is a nócha lá.


text:
Ach imighse leat (go dtaga an chríoch); tóg do shuaimhneas, agus éireoidh tú chun an ionaid atá beartaithe duit i gcríoch na laethanta.»


text:
Bhí Ióicím an-saibhir agus bhí gairdín fairsing aige in aice a thí agus thagadh na Giúdaigh ina sluaite chuige mar bhí meas air thar cách.


text:
An bhliain sin bhí beirt sheanóir den phobal ceaptha ina mbreithiúna. Ina dtaobh seo bhí ráite ag an Tiarna: «Sceith an t-olc ón mBablóin amach ó sheanóirí breithiún a measadh a bhí ag rialú an phobail.»


text:
Nuair a bhíodh na daoine bailithe leo um meán lae théadh Súsanna isteach i ngairdín a céile chun spaisteoireachta.


text:
D' fheiceadh an bheirt sheanóir í gach lá ag dul isteach agus ag spaisteoireacht agus chrom siad ar líonadh le hainmhian inti.


text:
Chlaon siad a n-aigne agus d' iompaigh siad a súile chun nach mbreathnóidís suas chun na bhFlaitheas agus nár chuimhin leo éilimh na córa.


text:
agus nuair a chuaigh siad amach scar siad ó chéile. Ach d' fhill siad araon arís agus bhuail siad lena chéile. Nuair a d' fhiafraigh fear den fhear eile cad ina thaobh, d' admhaigh siad a n-ainmhian. Ansin i dteannta a chéile shocraigh siad uair ar a bhfaighidís faill uirthi ina haonar.


text:
Lá eile agus iad ag faire ar a ndeis, chuaigh Súsanna isteach mar ba ghnáth léi, agus gan ach dhá ionailt léi agus b' áil léi fothragadh sa ghairdín mar bhí sé ina bhrothall.


text:
Dúirt sí lena hionailtí: «Tugaigí chugam ola agus uinnimintí agus dúnaigí doirse an ghairdín go n-ionlóidh mé mé féin.»


text:
Rinne siad mar a d' aithin sí agus dhún siad doirse an ghairdín agus chuaigh siad amach taobhdhoras ag iarraidh na nithe a d' ordaigh sí, gan na seanóirí a bhí i bhfolach a fheiceáil.


text:
Nuair a bhí na hionailtí imithe amach d' éirigh an bheirt sheanóir agus rith siad anonn chun Súsanna agus dúirt siad léi:


text:
«Féach, tá doirse an ghairdín dúnta; ní fheiceann aon duine sinn, agus táimid i ngrá leat! Géill dúinn agus luigh linn!


text:
Mura ndéana tú, tabharfaimid fianaise i d' aghaidh go raibh ógfhear farat agus gur dá bharr sin a sheol tú d' ionailtí uait.»


text:
Lig Súsanna osna aisti agus dúirt: «Táim sáinnithe ar gach taobh: má ghéillim, is bás dom é; mura ndéanaim níl dul as agam uaibhse.


text:
Nuair a chuala giollaí an tí an liúireach sa ghairdín, rith siad isteach an taobhdhoras chun a fheiceáil cad a tharla di.


text:
Nuair a bhí deireadh a scéil ráite ag na seanóirí, bhí na giollaí lán de náire mar nár dúradh a leithéid riamh i dtaobh Shúsanna.


text:
Lá arna mhárach, chruinnigh na daoine go teach Ióicím, a céile. Tháinig an bheirt sheanóir ann, an t-olc ina gcroí acu, agus rún acu Súsanna a chur chun báis.


text:
Dúirt siad os comhair an phobail: «Cuirtear fios ar Shúsanna, iníon Hilciá, bean Ióicím!» Cuireadh fios uirthi.


text:
Ós rud é go raibh fial uimpi, d' ordaigh na scraistí é a bhaint di chun a háilleacht a bhlas go smior.


text:
Dúirt na seanóirí: «Nuair a bhíomar ag spaisteoireacht linn féin sa ghairdín, tháinig an bhean seo isteach agus beirt ionailt léi. Dhún sí doirse an ghairdín agus chuir sí na hionailtí chun siúil.


text:
fuaireamar radharc soiléir orthu i mbarróg a chéile, ach níor fhéadamar breith ar an ógánach; bhí sé róláidir dúinn agus d' oscail sé na doirse agus theith leis.


text:
ach ní inseodh sí dúinn. Sin í agaibh ár bhfianaise.» <pb/><t> Chreid an slua iad mar gur de sheanóirí an phobail iad agus gur bhreithiúna iad; daoradh chun báis í.


text:
Ansin ghlaoigh Súsanna de ghuth ard: «A Dhia shíoraí, is léir duit na rúin, agus is eol duit gach ní sula dtagann sé chun críche;


text:
is maith is eol duit gur fianaise bhréige a thug siad siúd i m' aghaidh. Seo mé anois ag dul chun báis! cé nach ndearna mé aon cheann de na nithe seo a chuir siad i mo leith go bréagach mailíseach.»


text:
Sheas sé i lár an tslua, agus dúirt: «An bhfuil sibh chomh saonta sin, a chlann Iosrael? An bhfuil ógbhean de mhuintir Iosrael daortha agaibh gan cheistiú gan fianaise ar ar tharla?


text:
Bhrostaigh na daoine uile ar ais agus dúirt na seanóirí le Dainéil: «Tar, suigh inár measc agus nocht dúinn do smaointe mar thug Dia an ceart sin duit.»


text:
Nuair a bhí siad scartha ó chéile ghlaoigh sé chuige ar dhuine díobh agus dúirt leis: «A iarlais aosta an oilc, tá ag filleadh anuas sa mhullach ort na peacaí a rinne tú roimhe seo,


text:
nuair a thug tú breitheanna éagóracha ag daoradh na neamhchiontach agus ag scaoileadh na gciontach saor, cé go ndúirt an Tiarna: 'Ná cuir chun báis an neamhchiontach ná an fíréan.'


text:
Má chonaic tú í dáiríre, más ea, inis dom: Cén sort crainn a raibh siad faoi nuair a chonaic tú iad i mbarróg ina chéile?» D' fhreagair sé: «Faoi chrann maisteoige.»


text:
«Le fírinne,» arsa Dainéil, «tá d' éitheach tugtha agat le titim sa mhullach ort féin; tá breithiúnas Dé faighte uaidh cheana féin ag a aingeal agus scoiltfidh sé trí do lár thú.»


text:
Chuir sé é siúd i leataobh agus d' ordaigh sé an seanóir eile a thabhairt ina láthair. «A phór Chanán, agus ní Iúdá, mheall an scéimh thú agus thruailligh an ainmhian an croí agat.


text:
Is mar sin a dhéanadh sibh le hógmhná Iosrael agus d' aontaigh siad libh le corp eagla; ach, féach, nár fhéad ógbhean Iúdá cur suas le bhur mí-iompar!


text:
Inis dom, más ea: Cén sórt crainn a raibh siad faoi nuair a tháinig tú orthu agus iad i mbarróg ina chéile?» D' fhreagair sé: «Faoi chrann tuilm.»


text:
Dúirt Dainéil leis: «Le fírinne, tá d' éitheach tugtha agatsa freisin le titim sa mhullach ort féin: féach, tá aingeal Dé, agus a chlaíomh ina láimh aige, ag feitheamh chun tú a ghearradh trí do lár, agus deireadh a bheith libh araon.»


text:
Ansin liúigh an comhthionól uile go hard agus mhol siad Dia a shaorann gach n-aon a chuireann a mhuinín ann.


text:
D' éirigh siad suas in aghaidh na beirte seanóirí a bhí daortha óna mbéal féin ag Dainéil toisc gur thug siad fianaise bhréige,


text:
agus chúitigh siad leo, de réir dhlí Mhaois, an íde éagórach a bheartaigh siad a dhéanamh ar a gcomharsa. Chuir siad an bheirt chun báis agus saoradh fuil neamhchiontach ón mbás an lá úd.


text:
Thug Hilciá agus a bhean buíochas do Dhia ar son a n-iníne Súsanna rud a rinne Ióicím, a céile, agus a gaolta uile chomh maith toisc nach bhfuarthas aon chúis táire inti.


text:
<pb/><t> Cuireadh Aistíagaes chun suain lena aithreacha, agus fuair Cíoras an Peirseach seilbh ar a ríocht. 


text:
Anois bhí íol, Béil, ag na Bablónaigh, agus d' ofrálaidís sa lá dó dhá bhuiséal déag de phlúr mín, daichead caora, agus leathchéad galún fíona.


text:
Bhíodh an rí á adhradh freisin agus théadh sé gach lá chun ómós a thabhairt dó. Ach Dainéil, thug sé siúd adhradh dá Dhia féin.


text:
Agus dúirt an rí leis: «Cén fáth nach n-adhrann tú Béil?» D' fhreagair sé: «Mar nach íola a rinne lámha daonna a adhraimse, ach an Dia beo a rinne neamh agus talamh ag a bhfuil cumhacht ar an uile fheoil.»


text:
«Nach dóigh leat,» arsa an rí «gur dia beo Béil? Nach bhfeiceann tú a n-itheann agus n-ólann sé gach lá?»


text:
Agus bhris a gháire ar Dhainéil. «Ná mealltar thú, a rí,» ar seisean, «níl anseo ach cré laistigh, prás lasmuigh, agus níor ith ná níor ól sé aon ní riamh.»


text:
Tháinig fearg ar an rí agus chuir sé fios ar na sagairt agus dúirt sé leo: «Mura n-insíonn sibh dom cé a itheann na soláthairtí bia seo, cuirfear chun báis sibh; ach má chruthaíonn sibh gurb é Béil a itheann iad, is é Dainéil a chuirfear chun báis mar thug sé masla do Bhéil.»


text:
Dúirt Dainéil leis an rí: «Go ndéantar de réir do bhriathair!» Ba é a deich agus trí fichid líon na sagart, gan a mná agus a bpáistí a chomhaireamh.


text:
Agus dúirt sagairt Bhéil leis: «Féach, táimidne ag dul amach as seo, agus, a rí, leag féin an bia amach agus measc an fíon agus ofráil é; ansin iaigh an doras agus séalaigh é le do shéala féin. Nuair a thiocfaidh tú ar ais ar maidin amárach, má fheiceann tú nach bhfuil gach rud ite ag Béil, bíodh an bás mar phionós orainn; nó, sa chás go mbíonn, bíodh sé ar Dhainéil, atá ag tromaíocht orainn.»


text:
Ní raibh aon mhairg orthu mar bhí slí rúin déanta isteach faoin mbord acu agus ba ghnáth leo dul isteach tríthi agus an lón a chaitheamh.


text:
Ansin d' ordaigh Dainéil dá sheirbhísigh luaith a thabhairt chuige agus leath siad í ar fud urlár an teampaill uile agus gan aon duine ach an rí amháin i láthair. Ansin amach leo; d' iaigh siad an doras, shéalaigh siad é le séala an rí, agus d' imigh siad leo.


text:
Tháinig na sagairt istoíche, mar ba ghnáth, lena mná is a bpáistí, agus d' ith siad agus d' ól siad a raibh ann.


text:
D' fhiafraigh an rí: «An bhfuil na séalaí gan briseadh, a Dhainéil?» «Tá siad slán, a rí,» d' fhreagair Dainéil.


text:
A luaithe a d' oscail sé an doras, d' fhéach an rí ar an mbord agus ghlaoigh in ard a chinn: «Is mór tú, a Bhéil, agus níl caimiléireacht ar bith ag baint leat.»


text:
Gháir Dainéil agus choisc ar an rí dul isteach: «Féach ar an urlár,» ar sé, «agus tabhair faoi deara cé a d' fhág rian seo na gcos.»


text:
Ansin i gcuthach feirge ghabh an rí na sagairt, a gcuid ban agus páistí. Thaispeáin siad dó an doras rúin trínar ghnáth leo teacht isteach agus a mbíodh ar an mbord a alpadh.


text:
Chuir an rí chun báis iad agus thug sé Béil suas do Dhainéil; scrios sé siúd an t-íol agus a theampall.


text:
Ansin fuair Dainéil pic agus blonag agus fionnadh, agus bheirigh sé le chéile iad agus rinne cístí astu agus thug iad le hithe don dragan. Shlog sé siar iad agus phléasc sé! Dúirt Dainéil: «Féach cad a bhí agaibh a adhradh!»


text:
Nuair a chuala na Bablónaigh é tháinig fearg mhór orthu agus d' éirigh siad amach i gcoinne an rí. Dúirt siad: «Tá Giúdach déanta den rí! Mhill sé Béil, mharaigh sé an dragan, agus chuir sé na sagairt chun báis!»


text:
Chuaigh siad faoi dhéin an rí agus dúirt siad: «Scaoil chugainn Dainéil, nó cuirfimid chun báis thú féin agus do theaghlach.»


text:
Chonaic an rí go raibh siad ag brú go dian air agus chaith sé géilleadh agus Dainéil a thabhairt i láimh dóibh.


text:
Bhí seacht leon san uaimh agus is é bia a thugtaí dóibh dhá chorp dhaonna agus dhá chaora sa lá; ach níor tugadh dóibh ansin iad chun go n-alpaidís Dainéil.


text:
Bhí an fáidh Habacúc in Iúdá an uair sin; bhí leite bhruite agus brúscar aráin aige i mbabhla, agus é á dtabhairt leis don ghort chun na mbuanaithe.


text:
Ach dúirt aingeal an Tiarna le Habacúc: «Beir leat an bia atá agat go dtí an Bhablóin, go Dainéil in uaimh na leon.»


text:
Ansin rug aingeal an Tiarna ar mhullach a chinn air agus d' ardaigh leis ar urla é le luas na gaoithe chun na Bablóine mar ar lig sé síos é ar bhéal na huaimhe.


text:
D' éirigh Dainéil agus d' ith sé an bia. Agus d' fhág aingeal Dé Habacúc ar ais ina dhúiche féin gan mhoill.


text:
Ar an seachtú lá tháinig an rí chun Dainéil á chaoineadh. Chuaigh sé chun na huaimhe agus d' fhéach isteach agus b' shiúd é Dainéil ina shuí go sochma.


text:
D' éigh an rí in ard a ghutha agus dúirt: «Is éachtach tú a Thiarna Dia Dhainéil agus níl aon Dia eile ann ach thú!»


text:
 Tharraing sé Dainéil amach ansin as uaimh na leon agus theilg isteach inti iad seo arbh áil leo é a chur chun báis; alpadh iad laithreach baill os comhair a shúl.


text:
<pb/><t>Briathar an Tiarna a labhraíodh le Hóisé, mac Bhéirí, in aimsir Uizíá agus Iótám agus Áchaz agus Hiziciá, ríthe Iúdá, agus in aimsir Iarobám, mac Ióáis, rí Iosrael.


text:
«Tabhair Izréil mar ainm air,» arsa an Tiarna leis ansin, «mar i gceann tamaillín eile imreoidh mé díoltas ar theaghlach Iéahú in éiric fhuil Izréil agus cuirfidh mé deireadh le réimeas theaghlach Iosrael.


text:
Gabh sí gin arís agus rug iníon. «Tabhair Neamh-Mhuirneach mar ainm uirthi,» ar seisean leis, «mar ní díol trócaire liom teaghlach Iosrael a thuilleadh; ní hea, is amhlaidh a bheidh dearg-ghráin agam orthu feasta.


text:
(Déanfaidh mé trócaire áfach ar theaghlach Iúdá agus sábhálfaidh mé iad, óir is mise an Tiarna a nDia; ach ní le bogha ná le claíomh ná le bua catha a shábhálfaidh mé iad, ná le capaill ná le marcaigh ach an oiread).»


text:
«Tabhair Coimhthíoch mar ainm air,» ar seisean ansin, «mar ní sibhse mo phobal, agus i dtaca libhse de, níl mise ann chor ar bith.»


text:
<pb/><t>[Ní lia gaineamh na mara nach féidir a thomhas ná a chomhaireamh ná an chlann a bheidh fós ag Iosrael.<pb/><t>Mar san áit ar gairmeadh Coimhthíoch díobh,<pb/><t>glaofar orthu clann mhac Dé bheo. 2:1 


text:
2:2 Baileofar clann Iúdá agus clann Iosrael le chéile<pb/><t>agus ceapfaidh siad aon cheann urra amháin dóibh féin<pb/><t>agus tiocfaidh siad i seilbh na tíre arís,<pb/><t>óir is lá mór a bheidh ann lá Izréil.


text:
2:3 Abraigí mar sin le bhur ndeartháireacha: «A phobal liom,<pb/><t>agus le bhur ndeirfiúracha: «A mhuirnín.» ]


text:
<pb/><t>Cúisigí bhur máthair, cúisigí í!<pb/><t>Mar ní hí mo bhean chéile í a thuilleadh,<pb/><t>ná ní mó is mise a fear.<pb/><t>Tógadh sí comharthaí a striapachais óna haghaidh,<pb/><t>agus suaitheantais a hadhaltranais ó lár a cíoch, 4 


text:
5 nó mura ndéanfaidh, bainfidh mé a cuid éadaigh go léir di<pb/><t>agus fágfaidh mé í mar a bhí sí an lá a rugadh í,<pb/><t>agus déanfaidh mé fásach di,<pb/><t>agus beidh sí ina talamh tirim,<pb/><t>agus maróidh mé í le tart.


text:
7 Óir rinne a máthair striapachas;<pb/><t>an bhean a ghabh iad, náirigh sí í féin.<pb/><t>«Rachaidh mé ar thóir mo leannán,» ar sise,<pb/><t>«a thugann dom m' arán agus m' uisce,<pb/><t>m' olann agus mo líon, m' ola agus mo chuid dí.»


text:
8 Ar an ábhar sin dúnfaidh mé an bóthar uirthi le sceacha,<pb/><t>agus tógfaidh mé balla le nach n-aimseoidh sí an tslí.


text:
9 Rithfidh sí ar thóir a leannán,<pb/><t>ach ní thiocfaidh sí suas leo;<pb/><t>lorgóidh sí iad ach ní bhfaighidh.<pb/><t>Déarfaidh sí ansin: «Fillfidh mé ar ais arís ar mo chéad fhear,<pb/><t>mar is fearr a bhí mé as an uair úd ná mar atá mé anois.»


text:
10 Níor aithin sí gur mise a thug di<pb/><t>an t-arbhar agus an t-úrfhíon agus an ola nua,<pb/><t>agus a bhronn uirthi an fhlúirse airgid agus óir,<pb/><t>as a ndearna siad Bálaím.


text:
11 Ar an ábhar sin, tógfaidh mé ar ais arís<pb/><t>m' arbhar ina ionú agus m' úrfhíon ina thráth;<pb/><t>bainfidh mé di m' olann agus mo líon,<pb/><t>a gclúdaíodh sí a nochtacht leo.


text:
12 Ansin nochtfaidh mé a náire faoi shúile a leannán,<pb/><t>agus ní fhuasclóidh aon duine í ó mo láimh.


text:
13 Cuirfidh mé críoch lena lúcháir go hiomlán,<pb/><t>lena féilte agus lena réanna nua,<pb/><t>lena sabóidí agus lena tionóil shollúnta go léir


text:
14 Scriosfaidh mé a fíniúna agus a crainn fígí, a ndúirt sí fúthu:<pb/><t>«Is iad seo an díolaíocht a thug mo leannán dom.» <pb/><t>Déanfaidh mise mothar díobh,<pb/><t>agus ní bheidh iontu ach bia beithíoch.


text:
15 Cúiteoidh mé léi na féilte,<pb/><t>ar a ndódh sí túis in onóir na mBálaím<pb/><t>agus ar a maisíodh sí í féin lena fáinne agus lena muince brád,<pb/><t>chun dul ar thóir a leannán,<pb/><t>agus mise dearmadta aici ar fad!<pb/><t> an Tiarna a labhraíonn.


text:
<pb/><t>Ar an ábhar sin déanfaidh mé féin í a mhealladh,<pb/><t>agus a threorú isteach san fhásach,<pb/><t>chun labhairt léi go muirneach. 16 


text:
17 Bronnfaidh mé uirthi thíos ansin na fíonghoirt a bhíodh aici,<pb/><t>agus déanfaidh mé doras dóchais di de ghleann Ácór.<pb/><t>Éistfidh sí liom ansin mar a rinne le linn a hóige,<pb/><t>nuair a tháinig sí aníos ó chríocha na hÉigipte.


text:
<pb/><t>An lá sin an Tiarna a labhraíonn <pb/><t>is é «a fhir liom» a thabharfaidh tú orm;<pb/><t>choíche arís ní ghairfidh tú díom «a Bhál» . 18 


text:
20 An lá sin déanfaidh mé conradh thar do cheann,<pb/><t>le beithígh an mhachaire agus le héanlaith an aeir,<pb/><t>agus le péisteanna na talún.<pb/><t>Brisfidh mé bogha agus claíomh agus gléas cogaidh,<pb/><t>agus scuabfaidh mé iad as an tír,<pb/><t>chun go gcodlóidh tú go suaimhneach sámh.


text:
21 Snaidhmfidh mé liom féin thú i gcleamhnas go brách;<pb/><t>Snaidhmfidh mé liom féin thú<pb/><t>le ceart agus le cóir,<pb/><t>le buanghrá agus le cineáltacht.


text:
23 An lá sin an Tiarna a labhraíonn <pb/><t>éistfidh mise le guí na spéartha<pb/><t>agus éistfidh siadsan leis an talamh;


text:
24 éistfidh an talamh<pb/><t>leis an arbhar agus an úrfhíon agus an ola nua,<pb/><t>agus éistfidh siad sin le hIzréil.


text:
25 Cuirfidh mé dom féin é ina shíol sa tír;<pb/><t>beidh grá agam arís do Neamh-Mhuirneach;<pb/><t>déarfaidh mé le Coimhthíoch: «A phobal liom» ,<pb/><t>agus déarfaidh seisean liom: «Is tú mo Dhia.»


text:
<pb/><t>«Imigh leat arís,» arsa an Tiarna liom, «tabhair grá do bhanadhaltrach a ghránn fear eile, faoi mar a thugann an Tiarna grá do chlann Iosrael, cé go n-iompaíonn siad chun déithe eile agus go bhfuil dúil acu i gcístí rísíní.»


text:
Dúirt mé léi ansin: «Beidh ort lonnú liom go ciúin go ceann mórán laethanta eile gan aon striapachas a dhéanamh agus gan tú a bheith ag aon fhear eile agus gan aon chaidreamh agamsa leat ach oiread.»


text:
Mar ar feadh mórán laethanta fágfar clann Iosrael gan rí, gan flaith, gan íobairt, gan liagán, gan éafód, gan íola tí.


text:
Ach ina dhiaidh sin lorgfaidh clann Iosrael an Tiarna, a nDia, (agus Dáiví, a rí,) agus brostóidh siad agus a gcroí ag preabadh chun an Tiarna agus a mhaitheasaí (sna laethanta deiridh).


text:
ach tá mallachtú agus éitheach agus feallbhású,<pb/><t>agus goid agus adhaltranas á n-iomadú féin sa tír,<pb/><t>agus dúnmharuithe ag baint na sál dá chéile inti.


text:
Dá dheasca sin triomóidh an tír<pb/><t>agus meathlóidh a gcónaíonn inti,<pb/><t>mar aon le beithígh an mhachaire agus éanlaith an aeir;<pb/><t>agus fiú amháin éisc na farraige féin,<pb/><t>rachaidh siad i léig.


text:
<pb/><t>Ach ina dhiaidh sin féin,<pb/><t>ná cúisítear aon duine den choitiantacht,<pb/><t>ná cuirtear iomardú air,<pb/><t>óir is tusa, a shagairt, is mian liom a chúisiú.


text:
Bainfear tuisle asat i lár an lae ghil,<pb/><t>(tuisleoidh an fáidh mar aon leat san oíche)<pb/><t>agus dítheoidh mé do mháthair.


text:
Cheal eolais tá mo phobal á ndíothú.<pb/><t>Ó chaith tusa uait an t-eolas,<pb/><t>caithfidh mise uaim thú as mo shagartacht;<pb/><t>agus ó lig tusa teagasc do Dhé i ndíchuimhne,<pb/><t>ligfidh mise do chlann i ndíchuimhne chomh maith.


text:
Dá líonmhaire iad is ea is mó a pheacaíonn siad i m' aghaidh;<pb/><t>malartóidh mise a nglóir ar an náire.


text:
Caithfear leis an sagart mar a chaithfear leis an bpobal;<pb/><t>óir cúiteoidh mé leo a ndrochbhéasa,<pb/><t>agróidh mé a n-ainghníomhartha orthu.


text:
Íosfaidh siad ach ní bheidh a ndóthain acu;<pb/><t>déanfaidh siad róstriapachas ach ní mhéadófar ar a líon,<pb/><t>mar tá siad tar éis an Tiarna a thréigean,


text:
<pb/><t>Is é an t-úrfhíon a bheireann an chiall ó mo phobal. chun a saol uile a chaitheamh le drúis.


text:
Iarrann siad comhairle ar a smut adhmaid,<pb/><t>agus is é an cuaille acu a thugann faisnéis dóibh;<pb/><t>go deimhin, is dúil sa striapachas a chuireann ar seachrán iad,<pb/><t>agus is de dheasca striapachais<pb/><t>a d' éirigh siad as bheith faoina nDia féin.


text:
Ar mhullaí na sléibhte ofrálann siad íobairtí,<pb/><t>agus dónn siad túis ar na beanna<pb/><t>faoin dair agus faoin stóracs agus faoin teiribint,<pb/><t>mar gur taitneamhach a scáth.<pb/><t>Is dá dheasca sin a théann bhur n-iníonacha le striapachas,<pb/><t>agus a dhéanann mná céile bhur mac adhaltranas.


text:
Ach ní chúiteoidh mé a striapachas le bhur n-iníonacha,<pb/><t>ná a gcuid adhaltranais le mná céile bhur mac;<pb/><t>óir déanann siad san caidreamh le striapacha ar leithligh,<pb/><t>agus ofrálann siadsan, na sagairt, íobairtí i gcuideachta meirdreach cultais.<pb/><t>Sa tslí sin tá pobal gan chiall ag brostú leo ar aghaidh ar bhealach a bhasctha.


text:
Ach seachainse an mbeifeá féin ciontach, a Iosrael!<pb/><t>Ná himígí go dtí Gilgeál, ná gabhaigí suas chun Béit Ávan,<pb/><t>ná mionnaigí dar an Tiarna beo.


text:
Go deimhin, tá Iosrael chomh ceanndána le bodóg stailceach!<pb/><t>Agus an amhlaidh go gcaithfidh an Tiarna iad a aoireacht anois<pb/><t>mar uain i bhfásach féir?


text:
Síneann siad fúthu le hais pótairí.<pb/><t>Níl teorainn lena gcuid striapachais,<pb/><t>ach andúil dhoshásaithe acu sa drabhlás dínáireach.


text:
<pb/><t>Tugaigí aird air seo, a shagarta!<pb/><t>Éistigí, a theaghlaigh Iosrael!<pb/><t>A theaghlaigh an rí, cuirigí cluas oraibh!<pb/><t>Óir is é bhur gcúramsa an ceart a chosaint.<pb/><t>Ach dol ba ea sibh i Miozpá,<pb/><t>agus líon leata ar Thábór,


text:
Is aithnid dom Eafráim,<pb/><t>níl Iosrael folaithe uaim;<pb/><t>ach faoi láthair tá Eafráim ina striapach,<pb/><t>agus Iosrael truaillithe.


text:
Ní ligeann a ngníomhartha dóibh filleadh ar a nDia,<pb/><t>óir tá dúil a gcroí acu sa striapachas,<pb/><t>agus ní aithnid dóibh an Tiarna.


text:
Beidh díomas Iosrael mar fhinné ina coinne;<pb/><t>bainfidh a cuid urchóide barrthuisle as Eafráim<pb/><t>agus tuisleoidh Iúdá mar aon leo.


text:
Lena dtréada caorach agus bó rachaidh siad ar thóir an Tiarna,<pb/><t>ach ní bhfaighidh siad é;<pb/><t>is amhlaidh atá sé imithe uathu.


text:
Mar tá siad tar éis feall a dhéanamh ar an Tiarna<pb/><t>agus clann bhastard a bhreith.<pb/><t>Bíodh acu! Tá [creachadóir] ar tí iad féin agus a gcuid talún a scriosadh.


text:
<pb/><t>Séidigí an stoc i nGibeá,<pb/><t>an buabhall i Rámá!<pb/><t>Tógaigí gártha rabhaidh i mBéit Ávan.<pb/><t>Músclaígí Biniáimin!


text:
Beidh Eafráim ina fásach lá an smachtaithe.<pb/><t>I measc treibheanna Iosrael fógraím fírinne<pb/><t>a bhfuilim cinnte dearfa di.


text:
Lucht aistrithe teorainneacha is ea flatha Iúdá;<pb/><t>ligfidh mé mo racht amach orthu mar dhíle báistí.


text:
Déantar éagóir ar Eafráim, satlaítear ar an gceart,<pb/><t>óir níor mhiste leis dul ar thóir na graostachta.


text:
Nuair a bhraith Eafráim a tinneas<pb/><t>agus Iúdá a chneá,<pb/><t>d' imigh Eafráim chun na hAsaíre<pb/><t>agus chuir Iúdá fios ar an [Ardrí];<pb/><t>ach ní féidir leis-sean sibhse a leigheas<pb/><t>ná bhur gcneá a chneasú.


text:
Óir amhail leon a bheidh mise d' Eafráim,<pb/><t>agus mar liopard do theaghlach Iúdá.<pb/><t>Is mise, is ea, mise a stróicfidh sula a n-imeoidh mé;<pb/><t>ardóidh mé liom mo chreach agus ní sciobfar uaim í.


text:
Fillfidh mé ar ais arís ar mo láthair féin,<pb/><t>nó go n-admhóidh siad a gcionta<pb/><t>agus go dtiocfaidh siad ar mo lorg.<pb/><t>Nuair a bheidh siad i gcruachás,<pb/><t>cuardóidh siad mé go dúthrachtach, [á rá:]


text:
<pb/><t>«Téanaigí, fillimis ar an Tiarna.<pb/><t>Eisean a stróic sinn, eisean a leigheasfaidh sinn;<pb/><t>Eisean a thug léasadh dúinn ach cneasóidh sé ár gcneácha.


text:
Cuirfidh sé anam arís ionainn i gceann dhá lá,<pb/><t>ar an tríú lá cuirfidh sé inár seasamh sinn arís,<pb/><t>ionas go mairfimid os a chomhair.


text:
Bíodh aithne againn ar an Tiarna;<pb/><t>déanaimis ár ndícheall le haithne a chur air!<pb/><t>Beidh a thaibhsiú chomh cinnte le breacadh an lae;<pb/><t>tiocfaidh sé chugainn mar an bháisteach,<pb/><t>amhail fearthainn an earraigh a uiscíonn an tír.»


text:
Cad a dhéanfaidh mé leat, a Eafráim?<pb/><t>Cad a dhéanfaidh mé leat, a Iúdá?<pb/><t>Ní buaine bhur ngrá ná néal maidine,<pb/><t>ná an drúcht a imíonn as radharc go luath.


text:
Dá dheasca sin bím á scláradh trí bhíthin na bhfáithe<pb/><t>agus á marú le briathra mo bhéil.<pb/><t>Sa tslí seo foilsítear ceart mo bhréithe mar splanc solais.


text:
Óir, is mó is mian liom buanghrá ná íobairtí;<pb/><t>agus aithne a bheith agaibh ar Dhia,<pb/><t>is fearr liom é sin ná ofrálacha lándóite.


text:
Amhail ropairí a dhéanann luíochán,<pb/><t>bíonn slua sagart ag déanamh áir ar an mbóthar go Seicim;<pb/><t>gan bhréag ar bith, is ainspianta a ngníomhartha!


text:
I dteach Iosrael feicim rud uafásach;<pb/><t>mar is ansin a dhéanann Eafráim striapachas,<pb/><t>agus a thruaillítear Iosrael.


text:
(Beidh fómhar le baint agatsa freisin, a Iúdá,<pb/><t>nuair a chuirfidh mé an rath ar mo phobal arís.)


text:
Cibé uair is mian liom Iosrael a leigheas,<pb/><t>nochtar urchóid Eafráim agus olcas na Samáire.<pb/><t>Óir is í an chaimiléireacht a chleachtann siad;<pb/><t>bíonn an gadaí ag briseadh isteach sna tithe,<pb/><t>agus ropairí ag tabhairt ruaigeanna creiche lasmuigh.


text:
Ní mheabhraíonn siad dóibh féin<pb/><t>go gcoinním cuimhne ar a n-olcas uile;<pb/><t>ach tá a n-ainghníomhartha á gciorclú;<pb/><t>ar m' aghaidh féin amach atá siad.


text:
<pb/><t>Le teann mioscaise déanann siad sult don rí<pb/><t>agus as corp camastaíola bíonn siad ag spraoi leis na flatha freisin.


text:
Adhaltraigh iad uile, sorn lán tine,<pb/><t>nach ngríosaíonn an báicéir a thuilleadh,<pb/><t>ó fuintear an taos go dtí go n-ardaíonn sé.


text:
Ar bhreithlá ár rí buaileann breoiteacht na flatha le boirbe an fhíona<pb/><t>agus craitheann seisean lámh le scigirí.


text:
Nuair a bhíonn comhcheilg ar siúl acu,<pb/><t>bíonn a gcroí cosúil le sorn;<pb/><t>mar bíonn a gcuid feirge ag cnádú léi ar feadh na hoíche go léir,<pb/><t>ach ar maidin bladhmann sí amach ina caoiríl thine.


text:
Tá siad go léir ar lasadh amhail sorn;<pb/><t>tá a rialtóirí á n-ídiú acu agus a ríthe uile ar lár;<pb/><t>agus níl duine díobh a ghlaonn ormsa.


text:
Tá na heachtrannaigh ag ídiú a nirt<pb/><t>agus ní bhraitheann sé dada!<pb/><t>Is ag dul i léithe atá a chuid gruaige<pb/><t>agus ní heol dó é!


text:
Tá díomas Iosrael ag tabhairt fianaise ina aghaidh;<pb/><t>agus ar a shon sin agus uile<pb/><t>níl siad ag filleadh ar an Tiarna, a nDia, ná ní lorgann siad é.


text:
Colm baoth gan chiall is ea Eafráim;<pb/><t>bíonn siad ag glaoch ar an Éigipt,<pb/><t>agus is ar an Asaír a bhíonn a dtriall.


text:
Ach cibé áit a n-eitleoidh siad, leathfaidh mé orthu mo líon,<pb/><t>agus leagfaidh mé iad amhail éanlaith an aeir,<pb/><t>agus smachtóidh mé iad de réir líon a n-urchóidí.


text:
<pb/><t>Mairg dóibh, mar tá siad ar teitheadh uaim!<pb/><t>Léirscrios orthu, óir d' éirigh siad amach i m' aghaidh!<pb/><t> Níorbh fhearr liom rud ná iad a fhuascailt,<pb/><t>ach siúd ag bréagadóireacht iad i m' aghaidh!


text:
Ní éann siad ormsa óna gcroí amach,<pb/><t>nuair a bhíonn siad ag liúireach ar a leapacha;<pb/><t>gearrann siad iad féin ar son arbhair agus úrfhíona,<pb/><t>ach bíonn siad easumhal domsa.


text:
Téann siad i muinín [rud gan mhaith];<pb/><t>is cuma nó bogha scaoilte iad.<pb/><t>Bás de rinn a gheobhaidh a bhflatha<pb/><t>mar gheall ar shotal a gcuid cainte;<pb/><t>agus beidh siad ina gceap magaidh i dtír na hÉigipte dá bharr.


text:
<pb/><t>Séid an stoc!<pb/><t>Tá léirscrios, amhail badhbh, ag bagairt ar theaghlach an Tiarna.<pb/><t>Mar bhris siad an conradh a rinne mé leo,<pb/><t>agus níor ghéill siad do mo dhlí.


text:
Rinne siad ríthe gan bhail gan bhuíochas dom;<pb/><t>cheap siad taoisigh gan mo chead ná mo chomhairle.<pb/><t>Dhealbhaigh siad íola dóibh féin dá gcuid airgid agus óir,<pb/><t>agus dá dheasca sin scriosfar iad.


text:
Diúltaím don lao sin leat, a Shamáir!<pb/><t>Tá mo chuid feirge ar dearglasadh ina gcoinne <pb/><t>Cá fhad eile a bheidh an neamhchiontacht thar a n-acmhainn?


text:
Cad is ceart d' Iosrael a dhéanamh leis?<pb/><t>Saor a rinne é; ní dia é.<pb/><t>Go deimhin, imeoidh lao na Samáire in aon bhladhm amháin lasrach.


text:
Gaoth a síol, gála a bhfómhar!<pb/><t>Ní rachaidh an geamhar i ndias dóibh,<pb/><t>ná ní thabharfaidh sé plúr;<pb/><t>agus má thugann féin is eachtrannaigh a íosfaidh é.


text:
Tá Iosrael féin slogtha siar!<pb/><t>Siúd i measc na náisiún iad anois<pb/><t>amhail soitheach gan mhaith.


text:
Óir ghabh siad suas chun na hAsaíre.<pb/><t>Maireann an onagair ina haonar léi féin,<pb/><t>ach siúd Eafráim agus í ag fostú leannán!


text:
Ach fiú má fhostaíonn siad iad i measc na náisiún,<pb/><t>cruinneoidh mise iad ar ball beag,<pb/><t>agus is gairid go mbeidh siad ag lúbarnach<pb/><t>faoi ualach Rí na bhflatha.


text:
Tá andúil acu in íobairtí fola;<pb/><t>Ofrálann siad iad chun go mbeadh an fheoil le hithe acu!<pb/><t>Go deimhin, ní taitneamhach leis an Tiarna iad.<pb/><t>As seo amach coinneoidh sé cuimhne ar a n-urchóid,<pb/><t>agus cúiteoidh sé a bpeacaí leo;<pb/><t>rachaidh siad ar ais chun na hÉigipte.


text:
(Tá Iosrael tar éis a Chruthaitheoir a dhearmad<pb/><t>agus páláis a thógáil.<pb/><t>Thóg Iúdá a lán cathracha daingne chomh maith.<pb/><t>Ach cuirfidh mise tine lena chathracha<pb/><t>agus loiscfidh sí a pháláis.)


text:
<pb/><t>Ná déan gairdeachas, a Iosrael,<pb/><t>le teann lúcháire ar nós na náisiún!<pb/><t>Óir chuaigh tú le striapachas ó do Dhia,<pb/><t>agus ar gach urlár buailte arbhair is i dtuarastal striapachais a bhí do dhúil.


text:
Ní bheidh cónaí orthu níos mó i dtír an Tiarna,<pb/><t>mar rachaidh Eafráim ar ais chun na hÉigipte<pb/><t>agus íosfaidh siad bia neamhghlan san Asaír.


text:
Go brách arís ní dhoirtfidh siad fíon le hurraim don Tiarna,<pb/><t>ná ní ofrálfaidh siad íobairtí dó.<pb/><t>Ní bheidh acu ach mar a bheadh arán dobróin,<pb/><t>agus an uile dhuine a íosfaidh é beidh sé neamhghlan.<pb/><t>(Óir ní bheidh ach a gcothú féin amháin ina gcuid aráin;<pb/><t>blúire de ní ofrálfar i dteach an Tiarna.)


text:
Mar, féach, teithfidh siad leo ón léirscrios;<pb/><t>cruinneoidh an Éigipt iad,<pb/><t>agus tabharfaidh Meimfís adhlacadh dóibh.<pb/><t>Beidh neantóga ina n-oidhrí ar a n-earraí luachmhara airgid,<pb/><t>agus glacfaidh sceacha seilbh ar a scrínte.


text:
<pb/><t>Tá laethanta an smachtaithe ag teacht,<pb/><t>seo chugainn laethanta an chúitimh.<pb/><t>Go raibh a fhios sin ag Iosrael!<pb/><t>«Amadán is ea an fáidh» , a deir siad,<pb/><t>«is ag rámhaille a bhíonn fear an spioraid.» <pb/><t>Cinnte, ach is de dheasca bhur n-urchóide,<pb/><t>agus bhur bhfuatha dom é.


text:
Tá faireoir Eafráim i bhfochair mo Dhé<pb/><t> is é an fáidh é.<pb/><t>Tá líonta foghlaera leata ar a loirg uile,<pb/><t>agus i dteach a Dhé déantar géarleanúint air.


text:
Tá poll domhain tochailte acu dó,<pb/><t>faoi mar a rinneadh i nGibeá lá dá raibh.<pb/><t>Ach coinneoidh an Tiarna cuimhne ar a n-urchóid,<pb/><t>agus cúiteoidh sé leo a bpeacaí.


text:
Tá acmhainn Eafráim ag eitilt uaithi mar éan,<pb/><t>agus beidh sí gan bhreith, gan bhroinn, gan ghin.


text:
Go fiú má éiríonn leo a gclann a thógáil,<pb/><t>bainfidh mise díobh iad roimh dóibh teacht in inmhe fir.<pb/><t>Mairg dóibh go deimhin má thréigimse iad!


text:
Mar a fheictear domsa é,<pb/><t>Tuír eile is ea Eafráim<pb/><t>atá curtha in áit ghlas fhéarmhar<pb/><t>ach beidh uirthi a clann a ligean uaithi le marfóir.


text:
Tabhair dóibh, a Thiarna, cibé rud is mian leat;<pb/><t>tabhair dóibh broinnte a bhéarfaidh go hanabaí agus cíocha seasca.


text:
<pb/><t>Nochtar a n-olcas uile i nGilgeál.<pb/><t>Go deimhin, is ann a líon mé dá bhfuath.<pb/><t>De dheasca a ndrochghníomhartha díbreoidh mé as mo theach iad,<pb/><t>agus ní bheidh grá agam dóibh níos mó.<pb/><t>Ceannaircigh is ea a bhflatha uile.


text:
Tá Eafráim sleabhctha agus a bhfréamh seargtha;<pb/><t>ní thabharfaidh siad toradh uathu go deo arís.<pb/><t>Fiú má éiríonn leo clann a bhreith,<pb/><t>maróidh mise toradh muirneach a mbroinne.


text:
Caithfidh mo Dhia uaidh iad,<pb/><t>toisc gur dhiúltaigh siad éisteacht leis,<pb/><t>agus imeoidh siad ar fán i measc na náisiún.


text:
<pb/><t>Fíniúin bhláfar a thugadh flúirse torthaí uaidh, ba ea Iosrael;<pb/><t>Ach dá líonmhaire a thorthaí,<pb/><t>b' amhlaidh ba líonmhaire a altóirí;<pb/><t>agus dá shaibhre a chuid talún,<pb/><t>b' amhlaidh ba mhaisiúla na liagáin a thóg sé.


text:
Croí dúbailte atá acu,<pb/><t>ach tá siad ar tí a smachtaithe anois.<pb/><t>Brisfidh an Tiarna a n-altóirí,<pb/><t>agus scriosfaidh sé a liagáin.


text:
Go deimhin déarfaidh siad ansin:<pb/><t>«Níl aon rí againn<pb/><t>(mar ní eagal linn an Tiarna).» <pb/><t>Ach cad d' fhéadfadh rí a dhéanamh ar ár son?


text:
Focail ar mhuin focal! mionnaí éithigh! conarthaí!<pb/><t>agus is cuma riaradh an chirt acu nó an luifearnach nimhe<pb/><t>a bhíonn ag borradh i gclaiseanna na ngort!


text:
Tá eagla a n-anama ar mhuintir na Samáire<pb/><t>mar gheall ar lao Bhéit Ávan.<pb/><t>Gan amhras beidh a phobal ag mairgneach faoi,<pb/><t>agus a chuid sagart ag rince ina thimpeall,<pb/><t>mar go bhfuil a ghlóir imithe uaidh.


text:
Tabharfar chun na hAsaíre é féin go cinnte,<pb/><t>mar cháin [don Ardrí].<pb/><t>Náireofar Eafráim, bainfear lasadh as Iosrael,<pb/><t>de dheasca na drochchomhairle a lean sé.


text:
Scriosfar na scrínte cnoc urchóideacha,<pb/><t>mar a bpeacaíonn Iosrael,<pb/><t>agus fásfaidh driseacha agus feochadáin ar a n-altóirí.<pb/><t>Déarfaidh siad ansin leis na sléibhte: «Folaigí sinn» ,<pb/><t>agus leis na cnoic: «Titigí orainn.»


text:
<pb/><t>Ó aimsir Ghibeá amach ní raibh Iosrael saor ó pheaca;<pb/><t>níor éirigh siad as riamh!<pb/><t>Nach i nGibeá a bhéarfaidh an cogadh orthu mar sin?


text:
Tiocfaidh mé i gcoinne na gcladhairí<pb/><t>chun iad a smachtú.<pb/><t>Cruinneoidh mé na náisiúin ina n-aghaidh<pb/><t>chun cimí a dhéanamh díobh<pb/><t>in éiric an dá choir a rinne siad.


text:
<pb/><t>Budóg dhea-riata ba ea Eafráim,<pb/><t>ar bhreá léi bheith ag bualadh arbhair;<pb/><t>mise a chuir cuing ar a muineál álainn.<pb/><t>Is ea, ghléas mé Eafráim chun treafa,<pb/><t>agus Iacób chun fuirste.


text:
Cuirigí síolta an ionracais daoibh féin;<pb/><t>bainigí fómhar an bhuanghrá;<pb/><t>brisigí bhur bhfearann branair,<pb/><t>óir is mithid daoibh an Tiarna a lorg<pb/><t>nó go dtiocfaidh sé chun an fhíréantacht a shileadh oraibh.


text:
<pb/><t>Ó tá muinín agat as do chumhacht féin<pb/><t>agus as oll-líon do laochra, Shaothraigh sibh an t-olc;


text:
éireoidh gleo an chogaidh i measc do mhuintire,<pb/><t>agus scriosfar do dhúnta uile,<pb/><t>mar a scrios Sealman Béit Arabael lá an chatha,<pb/><t>nuair a rinneadh smidiríní den mháthair agus dá clann.


text:
Tarraingeoidh Béit Éil an íde chéanna oraibhse,<pb/><t>in éiric bhur mioscaise gan teorainn.<pb/><t>Le lonradh lae léirscriosfar rí Iosrael.


text:
<pb/><t>Nuair a bhí Iosrael ina naíonán, bhí grá agam dó,<pb/><t>agus ghlaoigh mé mo mhac as an Éigipt.


text:
Ach dá mhéad dá nglaoití orthu,<pb/><t>is amhlaidh is faide a d' éalaídís [uaim];<pb/><t>d' ofrálaidís íobairtí do na Bálaím,<pb/><t>agus dhóidís túis i láthair íol.


text:
Ach ina dhiaidh sin féin is mise a mhúin siúl d' Eafráim;<pb/><t>thógainn suas i mo bhaclainn iad,<pb/><t>ach níor aithin siad gur mise a bhí ag tabhairt aire dóibh.


text:
Bhínn á dtarraingt chugam féin le srianta daonna,<pb/><t>le téada grá chun iad a mhuirniú,<pb/><t>mar a dhéanfadh duine a d' ardódh naíonán chun a leicinn;<pb/><t>agus chromainn síos chucu chun rud le hithe a thabhairt dóibh.


text:
Ach rachaidh siad ar ais go dtí críocha na hÉigipte,<pb/><t>agus beidh an Asaír ina rí orthu<pb/><t>de bhrí gur dhiúltaigh siad filleadh ormsa.


text:
Réabfaidh an claíomh roimhe trína gcathracha;<pb/><t>scriosfaidh sé a gcuid scaothairí,<pb/><t>agus dísceoidh sé iad mar gheall ar a ndroch-chomhairle.


text:
Tá claonadh i mo phobal chun iompú uaim;<pb/><t>[nuair a ghlaotar orthu] éirí in airde,<pb/><t>níl duine díobh a dhíríonn aniar.


text:
Cad é mar a thabharfainn suas thú, a Eafráim!<pb/><t>Cad é mar a thréigfinn thú, a Iosrael!<pb/><t>Nach beag a thabharfadh orm íde Admá a imirt ort,<pb/><t>agus tú a dhéanamh cosúil le Zabóím!<pb/><t>Ach ní bhfaighinn ó mo chroí a dhéanamh,<pb/><t>mar gur ghabh trua duit mé.


text:
Ní ligfidh mé amach ort mo racht feirge;<pb/><t>ní scriosfaidh mé Eafráim go deo,<pb/><t>óir ní duine mé ach Dia.<pb/><t>In bhur measc is mé an Té is naofa,<pb/><t>agus ní thiocfaidh mé chugaibh le teann feirge.


text:
Gluaisfidh siad i ndiaidh an Tiarna.<pb/><t>Búirfidh seisean mar leon,<pb/><t>agus nuair a bhúirfidh, rithfidh a chlann mhac chuige ón iarthar<pb/><t>agus a gcroí ag preabadh.


text:
Tiocfaidh siad ón Éigipt mar ealta éan,<pb/><t>agus ó chríocha na hAsaíre mar scata colm,<pb/><t>agus treoróidh mé abhaile iad chun a dtithe féin<pb/><t> an Tiarna a labhraíonn.


text:
<pb/><t>Tá Eafráim do mo thimpeallú le camastaíl,<pb/><t>agus teaghlach Iosrael do mo sháinniú le cluanaireacht.<pb/><t>(Ach gluaiseann Iúdá in éineacht le Dia fós<pb/><t>agus fanann sí dílis don Té is Naofa.) 12:1 


text:
12:2 Bíonn Eafráim ag aoireacht na gaoithe,<pb/><t>agus ag rith gan stad ar thóir an ghála anoir.<pb/><t>Is ag dul i méad atá a chaimiléireacht agus a bhaois:<pb/><t>déantar conradh leis an Asaír,<pb/><t>agus beirtear cáin ola don Éigipt.


text:
<pb/><t>Tá cúis dlí ar bun ag an Tiarna in aghaidh Iosrael.<pb/><t>Cúiteoidh sé a dhrochbhéasa le Iacób,<pb/><t>agus agróidh sé air a ainghníomhartha. 3 


text:
4 Sa bhroinn féin bhuail sé bob ar a dheartháir,<pb/><t>agus in inmhe fir dó chuaigh sé i ngleic le Dia.


text:
5 (Chuaigh sé ag coraíocht le haingeal agus bhuaigh sé air.)<pb/><t>Ghoil sé agus d' agair sé trócaire air.<pb/><t>Thaibhsigh an Tiarna dó i mBéit Éil agus labhair sé leis ansin.


text:
7 Le cuidiú do Dhé, beidh tú in ann filleadh leat abhaile;<pb/><t>ach caomhnaigh an buanghrá agus an ceart,<pb/><t>agus bíodh muinín agat as do Dhia de shíor.


text:
9 «Ach ina dhiaidh sin féin,» arsa Eafráim,<pb/><t>«d' éirigh mé saibhir agus tá stór cruinnithe agam,<pb/><t>agus d' ainneoin mo mhaoine uile ní bhfuarthas aon urchóid ionam,<pb/><t>a bhféadfaí coir a thabhairt air.»


text:
10 Is mise an Tiarna, do Dhia, ón uair a threoraigh mé thú<pb/><t>as críocha na hÉigipte,<pb/><t>ach tabharfaidh mé ort cónaí arís i mbothanna<pb/><t>faoi mar a rinne tú nuair a theagmhaíomar le chéile tráth.


text:
11 Labhróidh mé leis na fáithe,<pb/><t>agus tabharfaidh mé a lán físeanna dóibh;<pb/><t>trí bhíthin na bhfáithe labhróidh mé parabail.


text:
12 Gileád! is í an urchóid í!<pb/><t>níl iontu ach calaois!<pb/><t>I nGilgeál ofrálann siad íobairtí do thairbh!<pb/><t>Dá bhrí sin beidh a n-altóirí cosúil le cairn chloch<pb/><t>i gclaiseanna na ngort.


text:
13 Theith Iacób go dtí críocha Arám;<pb/><t>bhí Iosrael ina sheirbhíseach ann ar son mná amháin,<pb/><t>agus ar son mná eile bhí sé ina aoire caorach.


text:
14 Ach le cuidiú fáidh thug an Tiarna Iosrael aníos ón Éigipt,<pb/><t>agus ba le cuidiú fáidh a caomhnaíodh é.


text:
15 Chuir Eafráim le fearg ghéar ghoirt é áfach.<pb/><t>Dá dheasca sin ligfidh a Thiarna dá fheallbhearta fola filleadh air,<pb/><t>agus tabharfaidh sé tomhas a láimhe féin dó<pb/><t>in éiric na maslaí a thug sé dó.


text:
<pb/><t>Nuair a labhraíodh Eafráim, thagadh creathnú ar dhaoine:<pb/><t>óir ba cheannasach in Iosrael é.<pb/><t>Ach fuarthas ciontach é mar gheall ar Bhál<pb/><t>agus tá sé ag fáil bháis.


text:
Peacaíonn siad anois níos mó ná riamh;<pb/><t>déanann siad dealbha teilgthe dóibh féin,<pb/><t>íola a mhúnlaítear go cliste as a gcuid airgid,<pb/><t>ach nach bhfuil iontu uile ach déantús ceardaithe.<pb/><t>«Ofrálaigí íobairtí dóibh seo,» deir siad;<pb/><t>agus pógtar laonna!


text:
Dá dheasca sin beidh siad cosúil le néal maidine,<pb/><t>nó leis an drúcht a imíonn as radharc go luath,<pb/><t>nó leis an gcáith a shéidtear chun siúil ó urlár buailte,<pb/><t>nó le púir dheataigh a shíobtar an fhuinneog amach.


text:
<pb/><t>Is mise an Tiarna, do Dhia, ón uair a threoraigh mé thú as críocha na hÉigipte.<pb/><t>Ní aithnid duit aon Dia eile ach mé,<pb/><t>ná níl aon slánaitheoir eile ann ach mé.


text:
Bheathaigh mé iad agus fuair siad a sáith,<pb/><t>ach nuair a bhí siad sách, tháinig éirí in airde ar a gcroí,<pb/><t>agus mar sin de rinne siad dearmad díomsa.


text:
Chaith mé leo mar a dhéanfadh leon;<pb/><t>amhail liopard bhí mé ag faire orthu le hais an bhóthair.


text:
Thug mé fogha fúthu amhail beithir ar baineadh uaithi a coileáin,<pb/><t>agus réab mé cochall a gcroí;<pb/><t>rinne madraí craos orthu ansin,<pb/><t>agus stróic ainmhithe allta as a chéile iad.


text:
Cá bhfuil do rí anois<pb/><t>chun tú féin agus do chathracha uile a shábháil?<pb/><t>Cá bhfuil do rialtóirí,<pb/><t>iad siúd a ndúirt tú fúthu: «Tabhair dom rí agus flatha» ?


text:
Tá tinneas clainne ag tosú di,<pb/><t>ach is páiste díchéillí í;<pb/><t>mar cé go bhfuil ionú a breithe ann,<pb/><t>ní thagann sí go béal na broinne.


text:
Fuascloidh mé ó chumhacht Sheól iad;<pb/><t>Sábhálfaidh mé iad ón mBás.<pb/><t>Cá bhfuil do ghathanna, a Bháis?<pb/><t>Cá bhfuil do chealg, a Sheól?<pb/><t>Ceilfear uirthi áfach an trua atá agam di.


text:
Cé gur fhás sí suas go borb i measc a muintire,<pb/><t>tiocfaidh an ghaoth anoir uirthi,<pb/><t>gaoth an Tiarna a éireoidh ón bhfásach;<pb/><t>agus triomófar a foinse agus rachaidh a tobar i ndísc.<pb/><t>(Creachfaidh sí a chuid maoine agus a earraí luachmhara uile.)


text:
14:1 Scriosfar an tSamáir,<pb/><t>mar bhí sí easumhal dá Dia.<pb/><t>Bás le faobhar a imreofar orthu;<pb/><t>déanfar smidiríní dá leanaí,<pb/><t>agus réabfar a mná torracha.


text:
<pb/><t>Fill, a Iosrael, ar an Tiarna, do Dhia,<pb/><t>óir baineadh tuisle asat de dheasca do chuid urchóide. 2 


text:
3 Bíodh riar bhur gcáis de bhriathra agaibh,<pb/><t>agus filligí ar an Tiarna agus abraigí leis:<pb/><t>Maith dúinn ár gcionta uile,<pb/><t>le go bhfaighimid uait rud is fónta,<pb/><t>i ndíol ar na briathra a chanaimid duit.


text:
4 Ní lorgóimid cúnamh ón Asaír,<pb/><t>ná ní rachaimid i muinín eachra;<pb/><t>go deo arís ní chanfaimid: «A Dhia linn» do dhéantús ár lámh;<pb/><t>(óir is tú a ghlacann trua don dílleachta).


text:
5 Leigheasfaidh mé a mídhílseacht,<pb/><t>tabharfaidh mé grá dóibh go fonnmhar,<pb/><t>mar ní díol feirge liom iad níos mó.


text:
6 Silfidh mé ar Iosrael mar an drúcht.<pb/><t>Bláthóidh sí ar nós na lile,<pb/><t>agus cuirfidh sí uaithi a fréamhacha<pb/><t>mar a dhéanann an stóracs.


text:
7 Caithreoidh a géagáin;<pb/><t>áilleacht na holóige agus cumhracht an stóraics<pb/><t>a dháilfear uirthi.


text:
8 Lonnóidh siad faoi mo scáth arís;<pb/><t>saothróidh siad arbhar,<pb/><t>agus beidh fíniúna ag fás acu,<pb/><t>a mbeidh cáil orthu mar atá ar fhíon na Liobáine.


text:
9 Cad ab áil le hEafráim d' íola feasta?<pb/><t>Is mise a thugann éisteacht dó,<pb/><t>agus a bheidh ag faire air.<pb/><t>Táimse cosúil le crann úrghlas cufróige;<pb/><t>más torthúil thusa, tá a bhuíochas sin ormsa.


text:
<pb/><t>Tuigeadh an t-eagnaí na briathra sin:<pb/><t>bíodh grinneolas ag an saoi orthu.<pb/><t>Óir is díreach iad bealaí an Tiarna<pb/><t>agus gluaiseann na fíréin dá réir,<pb/><t>ach bíonn siad ina gceap tuisle do lucht na heasumhlaíochta. 10 


text:
Insígí do bhur gclann é<pb/><t>agus insíodh bhur gclann dá sliocht féin é<pb/><t>agus insíodh a sliochtsan é do ghlúin eile fós.


text:
Cibé rud a d' fhág an gearrthóir<pb/><t>d' alp an lócaiste é<pb/><t>agus cibé rud a d' fhág an lócaiste<pb/><t>d' alp an preabaire é<pb/><t>agus cibé rud a d' fhág an preabaire<pb/><t>d' alp an scriostóir é.


text:
Dúisígí, a mheisceoirí, agus goiligí!<pb/><t>Déanaigí olagón faoi shú na bhfíniúna,<pb/><t>a lucht olta an fhíona,<pb/><t>mar nach bhfuil fliuchadh bhur mbéil de ann!


text:
Óir, tá scaoth chumhachtach gan áireamh<pb/><t>tar éis ionradh a dhéanamh ar mo thír.<pb/><t>Fiacla leoin a bhfiacla<pb/><t>agus is starrfhiacla banleoin atá acu.


text:
Rinne siad léirscrios ar mo chuid fíniúna<pb/><t>agus scéalp siad mo chrainn fígí;<pb/><t>bhain siad an choirt go léir díobh agus leag iad;<pb/><t>is bán iad a ngéaga anois.


text:
Ní dhéantar ofráil arbhair ná íobairt dí níos mó<pb/><t>i dteach an Tiarna.<pb/><t>Caoinigí, a shagarta, a lucht friotháilte an Tiarna!


text:
Tá na páirceanna bánaithe<pb/><t>agus an talamh triomaithe;<pb/><t>óir, scriosadh an t-arbhar<pb/><t>agus tá an t-úrfhíon ag dul i ndísc<pb/><t>agus tá meath ag teacht ar an ola nua.


text:
Bíodh ceann faoi oraibhse, a fheirmeoirí!<pb/><t>Déanaigí olagón, a shaothróirí fíniúna,<pb/><t>faoin gcruithneacht agus faoin eorna<pb/><t>mar tá fómhar na ngort millte.


text:
Tá an fhíniúin slabhctha<pb/><t>agus an crann fígí ag meath.<pb/><t>Tá an phomagránait agus an phailm agus an crann úll<pb/><t>agus crainn uile na tíre seargtha<pb/><t>agus an sult súite as croíthe na ndaoine.


text:
<pb/><t>Cuirigí sacéadach oraibh, a shagarta,<pb/><t>agus canaigí caoineadh!<pb/><t>Déanaigí olagón, a lucht friotháilte na haltóra!<pb/><t>Téanaigí, caithigí an oíche i sacéadach,<pb/><t>a fhriothálaithe mo Dhé,<pb/><t>mar tá an ofráil arbhair agus an íobairt dí<pb/><t>díbeartha as teach bhur nDé.


text:
Ordaígí troscadh! Fógraígí comóradh sollúnta!<pb/><t>Bailígí le chéile, a sheanóirí,<pb/><t>áitritheoirí uile na tíre,<pb/><t>isteach i dteach an Tiarna, bhur nDia. Glaoigí air.


text:
Faraor! Cad é mar lá!<pb/><t>Óir, tá lá an Tiarna in achmaireacht<pb/><t>agus is mar spréach ón spéir a theacht.


text:
Nár imigh an bia ar ceal os comhair ár súl?<pb/><t>Nár díbríodh an t-áthas agus an lúcháir as teach ár nDé?


text:
Tá na síolta seargtha faoi na fóid<pb/><t>agus na hiothlanna folamh agus na sciobóil scriosta<pb/><t>mar gur mheath an t-arbhar.


text:
Cad é mar a chneadann na beithígh!<pb/><t>Tá na sealbháin bó ar mire<pb/><t>mar níl féarach ar bith acu;<pb/><t>agus fiú amháin na tréada caorach féin<pb/><t>tá aithne na héigne faighte acusan chomh maith.


text:
<pb/><t>Is ortsa a ghlaoim, a Thiarna,<pb/><t>mar tá tine tar éis tailte féaraigh na steipeanna a mhilleadh<pb/><t>agus tá lasair tar éis crainn uile na tíre a dhó.


text:
Fiú amháin beithígh an mhachaire féin tá siad ag tnúthán leat.<pb/><t>Óir, tá na claiseanna uisce imithe i ndísc<pb/><t>agus tá tine tar éis tailte féaraigh na steipeanna a mhilleadh.


text:
<pb/><t>Séidigí an stoc i Síón!<pb/><t>Tógaigí gártha rabhaidh ar mo shliabh naofa!<pb/><t>Creathnaíodh áitritheoirí uile na tíre!<pb/><t>Óir, tá lá an Tiarna ag teacht, tá sé in achmaireacht.


text:
Lá dorchadais agus doiléire!<pb/><t>Lá scamall agus dúnéalta!<pb/><t>Ar nós na camhaoire tá scaoth líonmhar láidir<pb/><t>ag leathadh thar na sléibhte;<pb/><t>ní raibh a leithéid ann riamh<pb/><t>ná ní bheidh a leithéid ann arís<pb/><t>go ceann na gcianta cairbreacha.


text:
Rompu amach tá tine ag ídiú léi<pb/><t>agus tá na lasracha ag loscadh ina ndiaidh.<pb/><t>Sula dtagann siad bíonn an dúiche cosúil le gairdín Éidin<pb/><t>ach is cuma nó fásach folamh í ina ndiaidh;<pb/><t>ní théann aon ní slán uathu.


text:
Ag scinneadh thar mhullaí na sléibhte dóibh<pb/><t>déanann siad torann mar thormáil carbad<pb/><t>nó mar chnagarnach lasracha ag ídiú coinligh<pb/><t>nó mar arm cumhachtach faoi chóiriú catha.


text:
Réabann siadsan leo ar aghaidh mar laochra láidre;<pb/><t>amhail fir chogaidh dreapann siad an balla;<pb/><t>téann gach ceann díobh ar aghaidh ina líne féin<pb/><t>agus ní chlaonann siad óna raon.


text:
Ní bhuaileann siad le chéile<pb/><t>mar gluaiseann gach ceann díobh feadh a chasáin féin.<pb/><t>Réabann siad leo ar aghaidh trí lár na ndiúracán<pb/><t>i ranganna gan briseadh.


text:
Ionsaíonn siad an chathair,<pb/><t>ritheann siad ar an mballa,<pb/><t>dreapann siad suas ar na tithe<pb/><t>agus déanann siad a mbealach isteach trí<pb/><t>na fuinneoga ar nós gadaithe.


text:
Tá an talamh ar crith<pb/><t>agus na spéartha suaite rompu;<pb/><t>tá an ghrian agus an ghealach ag dorchú<pb/><t>agus na réaltaí ag cailleadh a ngile.


text:
Ardaíonn an Tiarna a ghlór<pb/><t>ar thosach a shlua;<pb/><t>is do-áirithe an t-arm atá aige<pb/><t>agus is cumhachtach an té a chomhlíonann a orduithe.<pb/><t>Óir lá mór is ea lá an Tiarna agus is scéiniúil é go deimhin.<pb/><t>Cé atá in ann a fhulaingt?


text:
<pb/><t>«Ach anois féin,» a deir an Tiarna,<pb/><t>«filligí ormsa le lándúthracht bhur gcroí<pb/><t>agus sibh ar troscadh agus ag gol agus ag olagón;


text:
agus réabaigí bhur gcroí in ionad bhur mball éadaigh.» <pb/><t>Filligí chun an Tiarna, bhur nDia,<pb/><t>mar tá sé truachroíoch agus trócaireach,<pb/><t>mall chun feirge agus lán de bhuanghrá<pb/><t>agus is aithreachas dó an t-olc.


text:
Cá bhfios ná go dtiocfaidh aithreachas air arís<pb/><t>agus go bhfágfaidh sé a bheannacht ina dhiaidh<pb/><t>sa chaoi go mbeidh ofráil arbhair agus íobairt dí agaibh<pb/><t>le haghaidh an Tiarna bhur nDia.


text:
Cruinnigí an pobal,<pb/><t>ordaígí tionól,<pb/><t>bailígí na seanóirí, tugaigí na leanaí i gceann a chéile,<pb/><t>fiú na naíonáin chíche féin.<pb/><t>Imíodh an nuachéile as a sheomra<pb/><t>agus an nuachar as a cailleach.


text:
Idir an póirse agus an altóir<pb/><t>goileadh na sagairt, lucht friotháilte an Tiarna, agus abraidís:<pb/><t>«Coigil do phobal, a Thiarna;<pb/><t>ná déan ceap magaidh de d' oidhreacht,<pb/><t>í ina staicín aiféise i measc na náisiún.<pb/><t>Cén fáth a mbeadh sé le rá ag na náisiúin:<pb/><t>' Cá bhfuil a nDia siúd?' »


text:
D' fhreagair an Tiarna a phobal agus dúirt:<pb/><t>«Féach, tá arbhar agus úrfhíon<pb/><t>agus ola nua á gcur chugaibh agam<pb/><t>agus beidh bhur ndóthain díobh agaibh<pb/><t>agus ní dhéanfaidh mé ceap magaidh díbh<pb/><t>arís go deo os comhair na náisiún.


text:
Seolfaidh mé an tuaisceartach i bhfad uaibh;<pb/><t>tiomáinfidh mé go dtí talamh loiscneach lom é,<pb/><t>a thosach go dtí Muir an Oirthir<pb/><t>agus a dheireadh go dtí Muir an Iarthair<pb/><t>agus éireoidh bréantas agus drochbholadh uaidh<pb/><t>mar tá éachtaí oilc déanta aige.


text:
«A thalaimh, ná bíodh eagla ort feasta!<pb/><t>Bíodh áthas ort agus gairdeas!<pb/><t>Óir, tá éachtaí déanta ag an Tiarna.


text:
Ná bíodh eagla oraibhse ach oiread,<pb/><t>a bheithíocha an mhachaire!<pb/><t>Mar tá tailte féaraigh na steipeanna glas arís<pb/><t>agus na crainn trom faoi thorthaí<pb/><t>agus an crann fígí agus an fhíniúin ag tabhairt a gcuid saibhris uathu.


text:
«A chlann Shíón, bíodh áthas agus gairdeas oraibh<pb/><t>ar son an Tiarna, bhur nDia.<pb/><t>Óir, thug sé fearthainn an fhómhair daoibh<pb/><t>mar is é is cóir;<pb/><t>agus chuir sé flúirse báistí anuas oraibh,<pb/><t>fearthainn an fhómhair agus fearthainn an earraigh, mar a dhéanadh sé fadó.


text:
Tá na hurláir bhuailte lán d' arbhar<pb/><t>agus na cantaoirí ag cur thur maoil le húrfhíon agus le hola nua.


text:
Tabharfaidh mé daoibh a dhá oiread<pb/><t>den mhéid a d' ith an lócaiste agus an preabaire<pb/><t>agus an scriostóir agus an gearrthóir,<pb/><t>m' arm mór a chuir mé in bhur n-aghaidh.


text:
«Íosfaidh sibh bhur ndóthain agus beidh sibh sách.<pb/><t>Molfaidh sibh ainm an Tiarna, bhur nDia,<pb/><t>a chaith chomh fial sin libh<pb/><t>(agus ní náireofar mo phobal arís go deo).


text:
Beidh a fhios agaibh go bhfuilimse i lár Iosrael.<pb/><t>Is mise an Tiarna, bhur nDia,<pb/><t>agus níl aon Dia eile ann ach mé.<pb/><t>Ní náireofar mo phobalsa arís go deo.


text:
3:3 Taispeánfaidh mé iontais sa spéir agus ar an talamh,<pb/><t>fuil agus tine agus colúin deataigh.


text:
3:4 «Dorchóidh an ghrian<pb/><t>agus beidh an ghealach chomh dearg le fuil<pb/><t>nuair a thiocfaidh lá mór scéiniúil an Tiarna.


text:
3:5 Agus cibé duine a ghlaofaidh ar ainm an Tiarna slánófar é.<pb/><t>Óir fágfar fuíoll éigin slán ar Shliabh Shíón,<pb/><t>faoi mar a dúirt an Tiarna<pb/><t>agus in Iarúsailéim beidh iarmhar áirithe ann a nglaofaidh an Tiarna orthu.


text:
<pb/><t>«Féach, sna laethanta sin agus ag an am sin<pb/><t>a rathóidh mé Iúdá agus Iarúsailéim arís 4:1 


text:
4:2 cruinneoidh mé na náisiúin uile le chéile<pb/><t>agus seolfaidh mé síos iad go dtí Gleann Iahóiseáfát<pb/><t>chun breith a thabhairt orthu ansin<pb/><t>mar gheall ar mo phobal agus m' oidhreacht Iosrael;<pb/><t>mar scaip siad i measc na náisiún iad<pb/><t>agus roinn siad mo thír eatarthu féin.


text:
4:3 Chaith siad crainn ar mo phobal<pb/><t>agus thug siad garsún ar láimh mar mhalairt ar striapach<pb/><t>agus dhíol siad cailín ar fhíon agus d' ól siad é.


text:
4:4 Cad ab áil libh uaimse, a Thuír agus a Shíodón<pb/><t>agus a dhúichí na bhFilistíneach?<pb/><t>An amhlaidh is mian libh díoltas a imirt orm?<pb/><t>Má imríonn sibh díoltas orm<pb/><t>casfaidh mé bhur bhfeillbheart ar bhur gceann féin go tiubh te.


text:
4:5 Sibhse a thóg mo chuid airgid agus óir<pb/><t>agus a d' iompair isteach in bhur dteampall féin<pb/><t>mo chuid earraí sárluachmhara!


text:
4:6 Sibhse a dhíol clann mhac Iúdá agus Iarúsailéim<pb/><t>leis na Iávánaigh<pb/><t>agus a sheol i bhfad óna dtír dhúchais féin iad!


text:
4:7 Féach! Gríosfaidh mé iad chun teacht ón áit ina bhfuil siad díolta agaibh<pb/><t>agus casfaidh mé bhur bhfeillbheart ar bhur gceann féin


text:
4:8 Díolfaidh mé bhur gclann mhac agus bhur n-iníonacha<pb/><t>le muintir Iúdá<pb/><t>agus díolfaidh siadsan iad leis na Sabaeigh,<pb/><t>náisiún atá i bhfad ar shiúl uathu.<pb/><t>Is é an Tiarna féin a dúirt é.


text:
4:9 Fógraígí é seo i measc na náisiún!<pb/><t>Ullmhaígí don chogadh!<pb/><t>Gríosaígí na laochra!<pb/><t>Tagadh na saighdiúirí go léir i láthair<pb/><t>agus gluaisidís leo!


text:
4:10 Déanaigí claimhte de bhur gcuid soc<pb/><t>agus sleánna de bhur gcorráin bhainte.<pb/><t>Abradh an lag: 'Is laoch mé.'


text:
4:11 Tagaigí go tapa,<pb/><t>a náisiúna uile na comharsanachta!<pb/><t>Bailígí le chéile ansin!<pb/><t>(A Thiarna, cuirse do laochra féin chugainn anuas.)


text:
4:12 «Corraíodh na náisiúin iad féin<pb/><t>agus tagadh siad go dtí Gleann Iahóiseáfát<pb/><t>mar is ansin a shuífidh mé chun breith a thabhairt<pb/><t>ar náisiúin uile na comharsanachta.


text:
4:13 Tá an fómhar aibí<pb/><t>cuirigí an corrán ag obair air mar sin.<pb/><t>Tagaigí, satlaígí<pb/><t>tá an chantaoir lán<pb/><t>agus na dabhcha ag cur thar maoil.<pb/><t>Is mór í a mallaitheacht go deimhin.»


text:
4:14 Tá na sluaite tiubha bailithe le chéile<pb/><t>i nGleann an Bhreithiúnais.<pb/><t>Óir, tá lá an Tiarna in achmaireacht<pb/><t>i nGleann an Bhreithiúnais.


text:
4:16 Tá an Tiarna ag búiríl ó Shíón<pb/><t>agus cloistear a ghlór ó Iarúsailéim.<pb/><t>Tá an spéir agus an talamh ar crith.<pb/><t>Beidh an Tiarna ina dhídean dá phobal.<pb/><t>beidh sé ina dhúnáras do chlann Iosrael.


text:
4:17 «Beidh a fhios agaibh gur mise an Tiarna, bhur nDia,<pb/><t>a chónaíonn ar Shíón, mo shliabh naofa.<pb/><t>Beidh Iarúsailéim ina háit naofa<pb/><t>agus ní ghluaisfidh aon eachtrannach tríthi níos mó.»


text:
<pb/><t>An lá sin<pb/><t>silfidh na sléibhte fíon nua;<pb/><t>beidh leamhnacht ina slaoda ar na cnoic<pb/><t>agus uisce ag rith i gclaiseanna uile Iúdá.<pb/><t>Bhrúchtfaidh tobar amach as teach an Tiarna<pb/><t>agus uisceoidh sé Gleann Sitím. 4:18 


text:
4:19 Beidh an Éigipt ina díthreabh<pb/><t>agus Eadóm ina fhásach lom<pb/><t>de dheasca na hainíde a d' imir siad ar chlann Iúdá<pb/><t>nuair a dhoirt siad a gcuid fola neamhchiontaí ina dtír.


text:
4:21 «Bainfidh mé éiric a gcuid fola amach agus ní ligfidh mé aon duine díobh slán.<pb/><t>Is ar Shíón a bheidh a áitreabh ag an Tiarna.»


text:
<pb/><t>Briathra Amós, aoire de chuid Theacóá. Fís a bhí aige faoi Iosrael i laethanta Uiziá, rí Iúdá, agus i laethanta Iarobám mac Ióáis, rí Iosrael, dhá bhliain roimh an gcrith talún.


text:
Agus dúirt sé:<pb/><t>Tá an Tiarna ag búiríl ó Shíón,<pb/><t>ag labhairt os ard ó Iarúsailéim.<pb/><t>Tá féarach na n-aoirí ruadhóite,<pb/><t>agus mullach Chairmeil ag feo.


text:
brisfidh mé barraí gheata na Damaisce<pb/><t>agus dítheoidh mé áitritheoirí Ghleann Áivin<pb/><t>agus rialtóir Bhéit Eidin;<pb/><t>agus rachaidh muintir na Síre ar deoraíocht go Cír,<pb/><t>a deir an Tiarna.


text:
Mar seo a deir an Tiarna:<pb/><t>In éiric thrí pheaca Ghazá,<pb/><t>In éiric a cheithre pheaca,<pb/><t>ní rachaidh mé siar ar an bpionós.<pb/><t>De bhrí gur dhíbir siad cine iomlán<pb/><t>mar bhránna go hEadóm,


text:
díbreoidh mé áitritheoirí Aisdeod<pb/><t>agus rialtóir Aiscileon;<pb/><t>agus iompóidh mé mo lámh in aghaidh Eacrón<pb/><t>agus bascfar an Filistíneach deireanach,<pb/><t>a deir an Tiarna Dia.


text:
Mar seo a deir an Tiarna:<pb/><t>In éiric thrí pheaca na Tuíre,<pb/><t>in éiric a ceithre pheaca,<pb/><t>ní rachaidh mé siar ar mo dhaorbhreith.<pb/><t>De bhrí gur dhíbir siad cine iomlán<pb/><t>mar bhránna go hEadóm<pb/><t>agus nár chuimhin leo conradh na mbráithre,


text:
Mar seo a deir an Tiarna:<pb/><t>In éiric thrí pheaca Eadóm,<pb/><t>in éiric a cheithre pheaca,<pb/><t>ní rachaidh mé siar ar mo dhaorbhreith.<pb/><t>De bhrí gur chiap sé a dheartháir leis an gclaíomh<pb/><t>agus gur rad uaidh gach uile thrua,<pb/><t>go mbíodh sé i gcónaí confach<pb/><t>agus gur chothaigh ann féin de shíor an fhearg,


text:
Mar seo a deir an Tiarna:<pb/><t>In éiric thrí pheaca chlann Amón,<pb/><t>in éiric a gceithre pheaca,<pb/><t>ní rachaidh mé siar ar mo dhaorbhreith.<pb/><t>De bhrí gur scoilt siad mná Ghileád<pb/><t>a bhí ag iompar clainne<pb/><t>ionas go leathnóidís a gcríocha féin,


text:
lasfaidh mé tine i mballa Rabá<pb/><t>agus dófaidh sí a páláis<pb/><t>le gáir lá an chatha,<pb/><t>le stoirm lá na doininne;


text:
Mar seo a deir an Tiarna:<pb/><t>In éiric thrí pheaca Mhóáb,<pb/><t>in éiric a cheithre pheaca,<pb/><t>ní rachaidh mé siar ar mo dhaorbhreith.<pb/><t>De bhrí go ndearna sé luaith de chnámha rí Eadóm,


text:
teilgfidh mé tine síos ar Mhóáb<pb/><t>agus dófaidh sí páláis Chiríot,<pb/><t>éagfaidh Móáb le linn an chlampair,<pb/><t>le linn gártha agus fuaim an trumpa;


text:
scriosfaidh mé an taoiseach óna lár<pb/><t>agus maróidh mé gach prionsa leis,<pb/><t>a deir an Tiarna.


text:
<pb/><t>Mar seo a deir an Tiarna:<pb/><t>In éiric thrí pheaca Iúdá,<pb/><t>in éiric a cheithre pheaca,<pb/><t>ní rachaidh mé siar ar mo dhaorbhreith.<pb/><t>De bhrí gur thug siad a gcúl le dlí an Tiarna<pb/><t>agus nár choinnigh siad a aitheanta,<pb/><t>ach gur chuir na déithe bréige a lean a n-aithreacha ar seachrán iad,


text:
<pb/><t>Mar seo a deir an Tiarna:<pb/><t>In éiric thrí pheaca Iosrael,<pb/><t>in éiric a cheithre pheaca,<pb/><t>ní rachaidh mé siar ar mo dhaorbhreith.<pb/><t>De bhrí gur dhíol siad an fíréan i ngeall ar airgead<pb/><t>agus an bochtán i ngeall ar phéire cuarán,


text:
de bhrí go satlaíonn siad ar cheann an bhochtáin<pb/><t>agus go gcaitheann siad an dearóil ar leataobh,<pb/><t>de bhrí go dtaithíonn an t-athair agus an mac<pb/><t>an striapach chéanna,<pb/><t>rud is masla do m' ainm naofa,


text:
de bhrí go luíonn siad síos ar thaobh gach altóra<pb/><t>ar éide a cuireadh i ngeall,<pb/><t>agus go n-ólann siad i dteach a ndé<pb/><t>fíon na ndaoine a fíneáladh.


text:
Ina dhiaidh sin is uile scrios mé na hAmóraigh rompu,<pb/><t>fir a bhí chomh hard leis na céadrais<pb/><t>agus chomh láidir leis na daracha;<pb/><t>scrios mé a dtorthaí os cionn talún<pb/><t>agus a bpréamhacha thíos fúithi.


text:
Thug mé aníos sibh fosta ó thír na hÉigipte<pb/><t>agus threoraigh daichead bliain san fhásach sibh<pb/><t>chun go bhfaigheadh sibh dúiche an Amóraigh mar oidhreacht.


text:
Thóg mé fáithe as bhur sliocht fir<pb/><t>agus Naizírigh as bhur macra.<pb/><t>Nach amhlaidh atá, a chlann Iosrael?<pb/><t>a deir an Tiarna.


text:
Ach thug sibh ar na Naizírigh fíon a ól,<pb/><t>agus d' ordaigh sibh do na fáithe: «Ná déanaigí tairngreacht.»


text:
Ní bheidh an reathaire in ann teitheadh,<pb/><t>caillfidh an tréanfhear a neart,<pb/><t>ní thabharfaidh an gaiscíoch a bheatha slán.


text:
Fear an bhogha ní sheasfaidh sé an fód,<pb/><t>ní éalóidh an luathchosach,<pb/><t>ní thiocfaidh an marcach as,


text:
Sibhse amháin as ciníocha uile<pb/><t>an domhain a fuair aitheantas uaim;<pb/><t>dá bhrí sin smachtóidh mé sibh<pb/><t>mar gheall ar bhur n-uile pheaca.


text:
An mbúireann an leon san fhoraois<pb/><t>agus é gan seilg?<pb/><t>An scairteann an coileán leoin óna phluais<pb/><t>agus é gan chreach?<pb/><t>An dtiteann éan isteach i ngaiste ar an talamh<pb/><t>agus gan dada ann chun é a mhealladh?


text:
An séideann trumpa sa chathair<pb/><t>gan eagla a theacht ar an bpobal?<pb/><t>An mbuaileann tubaiste an chathair<pb/><t>nach é an Tiarna is cúis leis?


text:
Bhúir an leon; cé air nach mbeidh eagla?<pb/><t>Labhraíonn an Tiarna Dia;<pb/><t>cé a d' fhéadfadh gan tairngreacht a dhéanamh?


text:
<pb/><t>Fógair é i bpáláis na hAsaíre<pb/><t>agus i bpáláis na hÉigipte agus abair:<pb/><t>«Cruinnigí le chéile ar shléibhte na Samáire<pb/><t>agus breathnaígí uaibh mí-eagar na cathrach sin<pb/><t>agus an leatrom laistigh di.»


text:
«Níl aon chiall do chothrom na féinne acu,» <pb/><t>a deir an Tiarna,<pb/><t>«ach líonann siad a bpáláis leis an gcreach<pb/><t>a fuair siad le foréigean agus le slad.»


text:
Dá bhrí sin is mar seo a deir an Tiarna Dia:<pb/><t>«Timpeallóidh an namhaid an tír,<pb/><t>bainfidh sé do chumhacht díot<pb/><t>agus creachfar do pháláis.»


text:
Mar seo a deir an Tiarna:<pb/><t>Mar a sciobann an t-aoire ó bhéal an leoin<pb/><t>dhá chois nó leadhb de chluais,<pb/><t>is mar sin a fhuasclófar clann Iosrael<pb/><t>a chónaíonn sa tSamáir,<pb/><t>agus gan ach cnaiste leapa nó trasnán<pb/><t>de chathaoir thoilg slánaithe acu.


text:
<pb/><t>Éistigí agus tugaigí fianaise<pb/><t>in aghaidh theach Iacóib,<pb/><t>a deir an Tiarna, Dia na Slua.


text:
An lá a smachtóidh mé Iosrael mar gheall ar a chionta,<pb/><t>smachtóidh mé altóirí Bhéit Éil chomh maith:<pb/><t>gearrfar adharca na haltóra anuas<pb/><t>agus titfidh siad ar lár.


text:
Scriosfaidh mé idir theach geimhridh<pb/><t>agus theach samhraidh,<pb/><t>bascfar na tithe eabhair<pb/><t>agus scartálfar mórán tithe,<pb/><t>a deir an Tiarna.


text:
<pb/><t>Éistigí leis an bhfocal seo, a bha Bháiseán,<pb/><t>a chónaíonn ar shliabh na Samáire,<pb/><t>sibhse a chiapann an bochtán, a fháisceann ar an dearóil,<pb/><t>a deir le bhur bhfir chéile:<pb/><t>«Tabhair chugainn deoch go n-ólaimid.»


text:
Mhionnaigh an Tiarna Dia dar a naofacht:<pb/><t>féach, tiocfaidh na laethanta oraibh<pb/><t>nuair a sracfar ar shiúl sibh le crúcaí,<pb/><t>go fiú an bhean dheiridh daoibh le duáin iascaigh.


text:
Amach a rachaidh sibh tríd na bearnaí,<pb/><t>gach bean agaibh caol díreach amach<pb/><t>agus ruaigfear sibh fhad le Harmón,<pb/><t>a deir an Tiarna.


text:
<pb/><t>Imígí go Béit Éil agus peacaígí,<pb/><t>go Gilgeál agus cuirigí le bhur gcoireanna;<pb/><t>méadaígí bhur n-íobairtí gach maidin,<pb/><t>agus bhur ndeachúna gach tríú lá;


text:
ofrálaigí íobairt bhuíochais le laibhín,<pb/><t>foilsígí os ard na híobairtí deonacha,<pb/><t>mar is é sin a thaitníonn libh, a chlann Iosrael,<pb/><t>a deir an Tiarna Dia.


text:
D' fhág mé bhur bhfiacla glan in bhur gcathracha uile,<pb/><t>agus arán in easnamh in bhur mbailte;<pb/><t>ach mar sin féin níor fhill sibh orm,<pb/><t>a deir an Tiarna.


text:
Choinnigh mé uaibh an fhearthainn fosta,<pb/><t>agus an fómhar trí mhí fós ar shiúl;<pb/><t>thug mé air fearthainn a chur ar chathair amháin<pb/><t>agus gan a chur ar chathair eile;<pb/><t>bhí sé ag cur ar pháirc amháin<pb/><t>agus an pháirc nár tháinig fearthainn uirthi chríon sí.


text:
Shiúil pobail dhá chathair nó trí chuig cathair eile<pb/><t>ar lorg fíoruisce, agus níor mhúch siad a dtart;<pb/><t>ach mar sin féin níor fhill sibh orm,<pb/><t>a deir an Tiarna.


text:
Bhuail mé le loscadh gaoithe agus le bruth teasa sibh,<pb/><t>bhánaigh mé bhur ngairdíní agus bhur bhfíonghoirt,<pb/><t>mhill na lócaistí bhur gcrainn fígí agus bhur n-ológa;<pb/><t>ach níor fhill sibh orm,<pb/><t>a deir an Tiarna.


text:
Bhuail mé le haicíd sibh dála na hÉigipte,<pb/><t>leag mé bhur n-óigfhir leis an gclaíomh,<pb/><t>agus rug mé bhur n-eich uaibh,<pb/><t>líon mé bhur bpolláirí le bréantas bhur gcampaí;<pb/><t>ach mar sin féin níor fhill sibh orm,<pb/><t>a deir an Tiarna.


text:
Scrios mé cuid agaibh mar a scrios Dia Sodom agus Gomorá,<pb/><t>agus bhí sibhse mar aibhleog a sciobadh ón tine;<pb/><t>ach mar sin féin níor fhill sibh orm,<pb/><t>a deir an Tiarna.


text:
Dá bhrí sin is mar seo a roinnfidh mé leat, a Iosrael,<pb/><t>agus toisc gurb é seo a dhéanfaidh mé ort,<pb/><t>cuir tú féin i gcóir chun casadh ar do Dhia, a Iosrael.


text:
Óir, féach, ba é a dhealbhaigh na sléibhte,<pb/><t>a chruthaigh an ghaoth,<pb/><t>a fhoilsíonn a smaointe don duine,<pb/><t>a dhéanann [an chamhaoir agus an dorchadas],<pb/><t>a shiúlann in áiteanna arda an domhain;<pb/><t>is é an Tiarna, Dia na Slua, is ainm dó.


text:
Tá an mhaighdean Iosrael ar lár,<pb/><t>ní éireoidh sí níos mó;<pb/><t>óir tá sí tréigthe ar a talamh féin<pb/><t>agus gan aon duine lena tógáil aníos.


text:
Óir is mar seo a deir an Tiarna Dia le teach Iosrael:<pb/><t>An chathair a raibh míle saighdiúir aici<pb/><t>ní fhágfar ach céad aici;<pb/><t>agus an chathair a raibh céad aici<pb/><t>ní fhágfar aici ach deichniúr.


text:
<pb/><t>Óir is mar seo a deir an Tiarna Dia le teach Iosrael:<pb/><t>Gabh ar mo lorgsa agus mairfidh tú;


text:
ach ná gabh go Béit Éil,<pb/><t>agus ná téigh isteach go Gilgeál<pb/><t>ná anonn go Béar Seaba;<pb/><t>mar is cinnte go rachaidh Gilgeál ar deoraíocht<pb/><t>agus go gcuirfear Béit Éil ar neamhní.


text:
Gabh ar lorg an Tiarna agus mairfidh tú;<pb/><t>ar eagla go dtiocfadh sé ar theach Iósaef mar chaor thine<pb/><t>agus go n-alpfadh sí é<pb/><t>agus nach mbeadh aon duine ann chun í a mhúchadh<pb/><t>ar son theach Iosrael. ABN: 6, 8, 9, 7, 10


text:
[Is mairg] dóibh siúd<pb/><t>a dhéanann mormónta as an bhfíréantacht<pb/><t>a chaitheann an ceart uathu ar lár;


text:
Ba é a rinne an Phléadach agus Óiríon,<pb/><t>a dhéanann solas de dhuibhe na hoíche<pb/><t>agus a dhorchaíonn arís an lá,<pb/><t>a ghaireann ar uiscí na farraige<pb/><t>agus a dhoirteann amach iad ar dhromchla na talún;<pb/><t>an Tiarna is ainm dó.


text:
ar fuath leo an fear a chuireann<pb/><t>ceart dlí i bhfeidhm ag an ngeata<pb/><t>agus ar gráin leo an té a insíonn an fhírinne.


text:
Ar an ábhar sin, de bhrí go satlaíonn sibh ar an mbochtán,<pb/><t>agus go gcuireann sibh ainchíos cruithneachta air,<pb/><t>na tithe sin a thóg sibh le clocha snoite<pb/><t>ní chónóidh sibh iontu;<pb/><t>na fíonghoirt thaitneamhacha a chuir sibh<pb/><t>ní ólfaidh sibh a bhfíon.


text:
Óir is eol domsa iomad bhur gcionta<pb/><t>agus méid bhur bpeacaí;<pb/><t>sibhse a chiapann na fíréin, a ghlacann an bhreab,<pb/><t>a chaitheann an dearóil ar leataobh sa gheata.


text:
Iarraigí an mhaith in áit an oilc,<pb/><t>ionas go mairfidh sibh,<pb/><t>agus go mbeidh an Tiarna, Dia na Slua, libh dáiríre<pb/><t>mar a mhaíonn sibh atá sé.


text:
Bíodh fuath agaibh don olc agus grá don mhaith;<pb/><t>cuirigí an ceart i bhfeidhm sa gheata;<pb/><t>agus b' fhéidir go nglacfaidh an Tiarna, Dia na Slua,<pb/><t>trua ar iarmhar Iósaef.


text:
<pb/><t>Dá bhrí sin is mar seo a deir an Tiarna, Dia na Slua, an Tiarna:<pb/><t>Beidh caoineadh i ngach cearnóg baile<pb/><t>agus mairgneach i ngach sráid: «Ochón, ochón.» <pb/><t>Glaofaidh siad na feirmeoirí chun mairgní<pb/><t>agus an t-aos caointe chun olagóin,


text:
agus beidh caoineadh sna fíonghoirt go léir,<pb/><t>óir rachaidh mise thart in bhur measc,<pb/><t>a deir an Tiarna.


text:
Is mairg daoibh atá ag tnúth le lá an Tiarna.<pb/><t>Cad é lá an Tiarna daoibh?<pb/><t>Is dorchadas é agus ní solas;


text:
mar dhuine a d' éalódh ó leon<pb/><t>ach gur bhuail béar leis;<pb/><t>nó mar dhuine a rachadh isteach ina theach<pb/><t>agus a leagfadh a lámh ar an mballa<pb/><t>ach gur rug nathair nimhe air.


text:
Is fuath liom agus is beag orm bhur bhféilte;<pb/><t>ní bhainim aon sult as bhur gcomhthionóil shollúnta.


text:
Bíodh go n-ofrálann sibh bhur n-íobairtí dóite agus bhur n-íobairtí bia,<pb/><t>ní ghlacfaidh mé leo;<pb/><t>agus diúltóidh mé d' íobairtí síochána bhur mbeithíoch méith.


text:
Ar thairg sibh íobairtí agus ofrálacha dom<pb/><t>ar feadh an daichead bliain san fhásach, a theach Iosrael?


text:
Ach anois ní miste libh Sacút bhur rí,<pb/><t>agus Cíován bhur ndia a iompar,<pb/><t>íomhánna a rinne sibh daoibh féin.


text:
Uime sin seolfaidh mé ar deoraíocht sibh taobh thall den Damaisc,<pb/><t>a deir an Tiarna, arb ainm dó Dia na Slua.


text:
Is mairg don mhuintir atá sócúil i Síón,<pb/><t>agus a mhothaíonn slán sábháilte ar shliabh na Samáire,<pb/><t>móruaisle scoth cine na gciníocha<pb/><t>ar a mbíonn triall theach Iosrael.


text:
Téigí go Calna agus féachaigí,<pb/><t>ar aghaidh libh uaidh sin go Hamát mór,<pb/><t>agus ansin síos go Gat na bhFilistíneach libh;<pb/><t>an fearr iadsan ná na ríochtaí seo?<pb/><t>nó an mó a dtailte ná bhur gcuidse?


text:
Sibhse a mheasann an drochlá a chur ar cairde,<pb/><t>is ag luathú réim an uafáis chugaibh féin atá sibh!


text:
[Is mairg] dá luíonn ar leapacha eabhair,<pb/><t>a shíneann iad féin ar tholga;<pb/><t>a chothaíonn iad féin ar uain an tréada,<pb/><t>agus ar na gamhna as na stalla;


text:
a ólann fíon i gcoirn<pb/><t>agus a ungann iad féin leis na holaí is tofa;<pb/><t>ach gur cuma leo faoi thurnamh Iósaef.


text:
Beidh siad, dá bhrí sin, ar an gcéad dream ar deoraíocht;<pb/><t>agus an mhuintir sínte ar tholga beidh deireadh lena ragairne.


text:
Mhionnaigh an Tiarna Dia dar a cheann féin,<pb/><t> is é an Tiarna, Dia na Slua, a labhraíonn <pb/><t>Is fuath liom díomas Iacóib,<pb/><t>is beag orm a pháláis;<pb/><t>tréigfidh mé an chathair agus a bhfuil inti.


text:
An fear gaoil a iompraíonn na cnámha amach as na tithe chun iad a dhó, déarfaidh sé leis an té atá sa chuid is sia isteach den teach: «An bhfuil aon duine i do chuideachta fós?» Freagróidh seisean: «Níl! bí i do thost! caithimid gan ainm an Tiarna a lua.»


text:
Óir, féach, ordaíonn an Tiarna féin é;<pb/><t>buaileann sé agus déantar smionagar den teach mór<pb/><t>agus titeann an teach beag as a chéile.


text:
An ritheann capaill ar charraigeacha?<pb/><t>An dtreabhtar an fharraige le daimh?<pb/><t>le go ndéanfadh sibh nimh den cheart<pb/><t>agus mormónta de thoradh an ionracais.


text:
Ach, féach, a theach Iosrael, a deir an Tiarna, Dia na Slua,<pb/><t>gríosfaidh mé cine in bhur gcoinne,<pb/><t>cine a chiapfaidh sibh isteach ó bhéal Hamát<pb/><t>ó dheas go sileán an Arabá.


text:
Nuair a bhí féar na tíre go léir nach mór alptha acu, dúirt mise:<pb/><t>«A Thiarna Dia, tabhair maithiúnas, impím ort.<pb/><t>Cad é mar a mhairfidh Iacób<pb/><t>agus é chomh beag sin?»


text:
Seo an rud a thaispeáin an Tiarna dom:<pb/><t>An Tiarna Dia féin ag fogairt pionóis le tine.<pb/><t>Bhí an duibheagán mór dóite aici,<pb/><t>agus bhí sí ag creimeadh na talún roimpi.


text:
Dúirt mise ansin: «Éirigh as, a Thiarna Dia, impím ort.<pb/><t>Cad é mar a mhairfidh Iacób<pb/><t>agus é chomh beag sin?»


text:
Seo an rud a thaispeáin an Tiarna dom:<pb/><t>An Tiarna ina sheasamh cois balla<pb/><t>agus dorú pluma ina láimh aige.


text:
Dúirt an Tiarna liom:<pb/><t>«A Amós, cad é a fheiceann tú?» <pb/><t>«Dorú pluma,» arsa mise.<pb/><t>Ansin dúirt an Tiarna liom:<pb/><t>«Féach, tá mé chun mo phobal Iosrael a thomhas le dorú pluma;<pb/><t>ní ligfidh mé a gcionta leo níos mó.


text:
Creachfar áiteanna arda Íosác;<pb/><t>bánófar sanctóirí Iosrael<pb/><t>nuair a thabharfaidh mé ruathar ar theach Iarobám leis an gclaíomh.»


text:
<pb/><t>Chuir Amaiziá, sagart Bhéit Éil, scéal ansin chuig Iarobám, rí Iosrael, á rá: «Tá Amós ag beartú comhcheilge i d' aghaidh i lár theach Iosrael; ní féidir leis an tír a bhriathra uile a fhulaingt níos mó.


text:
Óir is mar seo a deir sé: 'Tá sé i ndán do Iarobám bás a fháil leis an gclaíomh, agus do Iosrael dul ar deoraíocht i bhfad ó bhaile.' »


text:
Dúirt Amaiziá le hAmós: «Imigh leat a fhísí, fill ar thír Iúdá; saothraigh do chuid aráin ansin, déan do chuid tairngreachta ansin.


text:
ach ba é an Tiarna a thóg mé ón mbuachailleacht agus ba é a dúirt liom: 'Téigh agus tairngir do mo phobal Iosrael.' »


text:
Mar sin éist le briathar an Tiarna:<pb/><t>Deir tusa: «Ná tairngir i n-aghaidh Iosrael,<pb/><t>ná bí ag seanmóireacht in aghaidh theach Íosác.»


text:
Maith go leor, seo mar a deir an Tiarna:<pb/><t>«Rachaidh do bhean le striapachas sa chathair,<pb/><t>titfidh do mhic agus do iníonacha leis an gclaíomh,<pb/><t>roinnfear d' fhearann leis an dorú,<pb/><t>gheobhaidh tú féin bás ar thalamh truaillithe,<pb/><t>agus rachaidh Iosrael ar deoraíocht<pb/><t>i bhfad i gcéin óna thír dhúchais.»


text:
«A Amós, cad é a fheiceann tú?» a dúirt sé.<pb/><t>«Cliabh de thorthaí aibí,» a dúirt mé.<pb/><t>Ansin dúirt an Tiarna liom:<pb/><t>Tá mo phobal Iosrael aibí chun treascairt,<pb/><t>ní ligfidh mé a gcionta leo níos mó.


text:
Beidh caointe á gcanadh sa teampall an lá sin,<pb/><t> is é an Tiarna mo Dhia a labhraíonn <pb/><t>beidh na corpáin gan áireamh ann<pb/><t>agus i ngach áit cuirfear an tost i bhfeidhm.


text:
<pb/><t>Éistigí leis seo,<pb/><t>sibhse a shatlaíonn ar na hainniseoirí<pb/><t>chun bochtáin na tíre a dhíothú.


text:
Sibhse a deir: Cathain a chuirfear deireadh leis an ré nua,<pb/><t>ionas go ndíolfaimid arbhar,<pb/><t>agus leis an tsabóid,<pb/><t>ionas go gcuirfimid ár gcruithneacht ar an margadh,<pb/><t>agus go ndéanfaimid an t-éafá beag agus an seicil mór<pb/><t>trí chaimiléireacht a dhéanamh ar na scálaí,


text:
go dtig linn an bochtán a cheannach le hairgead<pb/><t>agus an t-ainniseoir le péire cuarán,<pb/><t>agus go dtig linn fiú barraíl na cruithneachta a dhíol?


text:
Mhionnaigh an Tiarna dar mórtas Iacóib.<pb/><t>Go deimhin, ní dhearmadfaidh mé choíche<pb/><t>aon rud dá bhfuil déanta acu.


text:
Nach dá bhrí seo a chritheann an talamh<pb/><t>agus a chaoineann gach duine dá gcónaíonn ann?<pb/><t>Tá sí ag borradh ar nós na Níle<pb/><t>agus ag éirí agus ag titim mar Abhainn na hÉigipte?


text:
<pb/><t>An lá sin, a deir an Tiarna mo Dhia,<pb/><t>tabharfaidh mé ar an ngrian dul faoi um nóin,<pb/><t>agus clúdóidh mé an tír le dorchadas i lár an lae ghil.


text:
Déanfaidh mé údar bróin de bhur n-oilithreachtaí<pb/><t>agus is caointe a bheidh in bhur gcainticí uile;<pb/><t>cuirfidh mé sacéadach um an uile leasrach,<pb/><t>agus bearrfaidh mé bhur gcinn go léir.<pb/><t>Beidh sibh ag caoineadh amhail is dá mba aonmhac a bhí á chaoineadh;<pb/><t>agus is é an chríoch a bheidh air, lá searbh.


text:
Féach, tá na laethanta chugaibh,<pb/><t>a deir an Tiarna Dia,<pb/><t>nuair a chuirfidh mé gorta sa tír,<pb/><t>nach gorta bia ná dí é,<pb/><t>ach díth dúile in éisteacht bhriathra an Tiarna.


text:
Tuisleofar ó fharraige go farraige;<pb/><t>seachránfar ón tuaisceart soir, ar lorg bhriathar an Tiarna agus gan teacht air.


text:
An dream a mhionnaíonn dar Aisioma na Samáire<pb/><t>agus a deir: «Go maire do dhia, a Dhán!,<pb/><t>go maire Cumhacht Bhéar Seaba!» ,<pb/><t>titfidh siad seo uile agus ní éireoidh siad arís go brách.


text:
<pb/><t>Chonaic mé an Tiarna ina sheasamh os cionn na haltóra.<pb/><t>Bhuail sé mullaigh na gcolún agus chrith na hursaineacha.<pb/><t>Dúirt sé: «Scoiltfidh mé iad ar chinn na ndaoine go léir;<pb/><t>maróidh mé a mbeidh fágtha leis an gclaíomh,<pb/><t>ní éalóidh aon duine,<pb/><t>ní thiocfaidh aon duine slán.


text:
Má thochlann siad a mbealach go Seól<pb/><t>tarraingeoidh mo lámhsa as iad;<pb/><t>má dhreapann siad go harda neimhe<pb/><t>cuirfidh mé d' iallach orthu teacht anuas.


text:
Má théann siad i bhfolach ar bharr Chairmeil<pb/><t>cuardóidh mé agus ropfaidh mé liom iad;<pb/><t>má théann siad i bhfolach uaim<pb/><t>i ngrinneall na farraige ordóidh mé<pb/><t>don Nathair greim a bhaint astu ansiúd.


text:
Fiú má chuireann a naimhde i ngéibheann iad<pb/><t>ordóidh mé don chlaíomh iad a mharú ansin,<pb/><t>agus ní le gnaoi ach le holc chucu<pb/><t>a choimeádfaidh mé súil orthu.»


text:
An Tiarna Dia na Slua,<pb/><t>baineann sé leis an domhan agus leánn é,<pb/><t>agus caoineann cách dá gcónaíonn ann;<pb/><t>éiríonn borradh sa domhan go léir mar a tharlaíonn sa Níl<pb/><t>agus síothlaíonn arís mar Abhainn na hÉigipte.


text:
Ardaíonn sé a staighre suas chun na bhflaitheas,<pb/><t>agus leagann a stua ar an talamh.<pb/><t>Glaonn sé ar uiscí na farraige<pb/><t>agus doirteann sé amach iad ar dhromchla na talún.<pb/><t>Is é an Tiarna a ainm.


text:
«Nach ionann domsa sibhse agus clann na nAetóipeach,<pb/><t>a chlann Iosrael,» a deir an Tiarna.<pb/><t>«Nach mise a thug Iosrael aníos ón Éigipt,<pb/><t>nár thug mé chomh maith céanna na Filistínigh ó Chaftór<pb/><t>agus na hAramaeigh ó Chír?


text:
Féach, tá súile an Tiarna Dia ar an ríocht pheacúil<pb/><t>agus scriosfaidh mé í de dhromchla na talún;<pb/><t>ach ní mhillfidh mé teach Iacóib go hiomlán,» <pb/><t>a deir an Tiarna.


text:
«Óir, féach, ordóidh mé teach Iosrael<pb/><t>a chraitheadh i measc na gciníocha go léir<pb/><t>mar a chraithfeá arbhar le criathar;<pb/><t>ach ní thitfidh an gráinne is lú ar an talamh.


text:
Éagfaidh an uile pheacach de mo phobalsa leis an gclaíomh,<pb/><t>iadsan a deir: 'Ní bhéarfaidh an t-olc orainne<pb/><t>ná ní thiocfaidh sé fhad linn.' »


text:
<pb/><t>«An lá sin tógfaidh mé athuair both Dháiví, atá ar lár,<pb/><t>druidfidh mé a bhearnaí,<pb/><t>deiseoidh mé na fothraigh,<pb/><t>atógfaidh mé é mar a bhí anallód,


text:
ionas go mbeidh ar a gcumas iarmhar Eadóm<pb/><t>agus na náisiúin uile arb é m' ainmse atá orthu a ghabháil,» <pb/><t>a deir an Tiarna, an té a chuirfidh na nithe sin i gcríoch.


text:
«Féach, tiocfaidh na laethanta,» a deir an Tiarna,<pb/><t>«nuair a thiocfaidh an treabhdóir suas leis an mbuannaí,<pb/><t>agus fear brúite na bhfíonchaor suas leis an síoladóir;<pb/><t>silfidh na sléibhte fíon milis<pb/><t>a rithfidh ina slaoda ón uile chnoc.


text:
Cuirfidh mé bail ar mo phobal Iosrael athuair;<pb/><t>tógfaidh siad na cathracha scriosta agus cónóidh siad iontu;<pb/><t>cuirfidh siad fíniúna agus ólfaidh siad a bhfíon;<pb/><t>saothróidh siad gairdíní agus íosfaidh siad dá dtorthaí.


text:
Suífidh mé ina ndúiche féin iad, agus go deo arís ní sracfar iad<pb/><t>ón tír atá tugtha agamsa dóibh,» <pb/><t>a deir an Tiarna, bhur nDia.


text:
<pb/><t>Fís Obaidiá.<pb/><t>Mar seo a deir an Tiarna faoi Eadóm;<pb/><t>tá scéal faoi cloiste againn ón Tiarna,<pb/><t>agus tá teachtaire seolta i measc na náisiún.<pb/><t>«Suas linn! Ar aghaidh chun catha linn ina choinne!»


text:
Chuir uaill do chroí ar seachrán thú,<pb/><t>thusa a chónaíonn i scailp na carraige,<pb/><t>a bhfuil [na hardáin] mar áit lonnaithe agat,<pb/><t>a deir i do chroí:<pb/><t>' Cé a thabharfaidh síos chun talún mé?'


text:
Cé go n-éireofá san aer mar iolar,<pb/><t>agus do nead a dhéanamh i measc na réaltaí,<pb/><t>theilgfinnse síos as sin thú,» <pb/><t>a deir an Tiarna.


text:
<pb/><t>«Dá dtiocfadh robálaithe chugat<pb/><t>nó sladairí san oíche <pb/><t>cad é mar scrios a dhéanfaidís ort! <pb/><t>nár leor mar shlad acu a ndóthain féin?<pb/><t>Dá dtiocfadh lucht bainte caor,<pb/><t>nach bhfágfaidís caora díolama?


text:
Mheall do chomhghuaillithe go léir thú!<pb/><t>thiomáin siad go himill do chríoch thú.<pb/><t>Fuair do pháirtithe an lámh in uachtar ort;<pb/><t>chuir do chairde as a raibh do mhuinín gaiste romhat.<pb/><t> ' Níl aon eagna fágtha aige.'


text:
Nach scriosfaidh mé, a deir an Tiarna,<pb/><t>na saoithe as Eadóm an lá sin?<pb/><t>agus an eagna as Sliabh Éasau.


text:
<pb/><t>«Beidh brat náire ort faoin bhforéigean<pb/><t>a rinneadh ar do bhráthair Iósaef,<pb/><t>agus rachaidh tú ar ceal go brách.


text:
An lá a sheas tú i leataobh<pb/><t>an lá a rug strainséirí a mhaoin leo,<pb/><t>agus a ghabh coigríochaigh a gheataí isteach,<pb/><t>agus a chuir siad Iarúsailéim ar chrainn,<pb/><t>ba gheall le duine díobh thú.


text:
Ach b' olc an mhaise duit gur gheal leat<pb/><t>cás do bhráthar lá a mhí-áidh;<pb/><t>go ndearna tú lúcháir faoi mhuintir Iúdá,<pb/><t>lá a mífhortúin,<pb/><t>agus maíomh lá na duainéise.


text:
B' olc an mhaise duit go ndeachaigh tú geata mo phobail isteach,<pb/><t>lá a mhillte,<pb/><t>gur gheal leat a thubaiste,<pb/><t>lá a mhillte,<pb/><t>agus go ndearna tú creach ar a mhaoin,<pb/><t>lá a mhillte.


text:
B' olc an mhaise duit gur sheas tú ag gabhal an bhóthair<pb/><t>lena theifigh a theanntú;<pb/><t>gur thug tú fuíoll an áir ar láimh,<pb/><t>lá a dhuainéise.»


text:
<pb/><t>Óir tá lá an Tiarna ar an tairseach ag na náisiúin go léir;<pb/><t>mar a rinne tú leo, déanfar leat;<pb/><t>fillfidh do bhearta ar do mhullach.


text:
Faoi mar a d' ól tusa ar mo shliabh naofa<pb/><t>ólfaidh na náisiúin go léir mórthimpeall;<pb/><t>ólfaidh siad agus beidh na cosa ag imeacht uathu,<pb/><t>agus rachaidh siad ar ceal amhail is nach raibh siad riamh ann.


text:
Ach ar Shliabh Shíón, fágfar fuíoll a thiocfaidh slán,<pb/><t>agus beidh siad naofa;<pb/><t>agus gheobhaidh teach Iacóib seilbh ar a shealúchas féin.


text:
Beidh teach Iacóib ina thine,<pb/><t>agus teach Iósaef ina lasair;<pb/><t>agus teach Éasau ina choinleach.<pb/><t>Cuirfear trí thine iad, agus loiscfear iad,<pb/><t>agus ní fhágfar duine de theach Éasau beo.<pb/><t>Tá an Tiarna tar éis labhairt.»


text:
<pb/><t>«Beidh seilbh ag lucht an Neigib ar Shliabh Éasau, agus ag lucht na nÍsleán ar thír na bhFilistíneach; beidh seilbh acu ar thír Eafráim, agus ar thír na Samáire, agus beidh seilbh ag Biniáimin ar Ghileád,


text:
Deoraithe an airm seo, clann Iosrael, beidh seilbh acu ar Fhéinícia, chomh fada le Zárafat. Na deoraithe ó Iarúsailéim, atá in Safárat, beidh seilbh acu ar bhailte an Neigib.


text:
Rachaidh lucht ceannais suas go Sliabh Shíón, le Sliabh Éasau a rialú, agus beidh an Tiarna i réim.»


text:
«Éirigh! Gread leat go dtí cathair mhór Nínivé agus fógair oracal ina haghaidh, mar tá mallaitheacht a háitritheoirí tar éis éirí aníos os mo chomhair.»


text:
D' éirigh Ióna ach bhí sé meáite ar theitheadh go Tairsís ó láthair an Tiarna. Chuaigh sé síos go Iopa, mar sin, agus fuair sé long ann a bhí ar tí dul go Tairsís; d' íoc sé an táille agus chuaigh sé ar bord chun taisteal go Tairsís i gcuideachta na foirne ó láthair an Tiarna.


text:
Ach scaoil an Tiarna gaoth láidir amach thar an bhfarraige agus d' éirigh stoirm chomh mór sin gur dhóbair don long titim as a chéile.


text:
Tháinig scanradh a n-anama ar an bhfoireann agus d' impigh gach duine díobh os ard ar a dhia féin cabhrú leo; agus, chun an long a éadromú dóibh féin, theilg siad amach san fharraige a raibh ar bord. Idir an dá linn, áfach, bhí Ióna tar éis dul síos i mbroinn na loinge agus bhí sé ina luí ansin agus é ina shámhchodladh.


text:
Tháinig an captaen chuige agus lig sé béic air: «Hóigh! An i do chodladh atá tú! Éirigh aniar agus glaoigh ar do dhia! B' fhéidir go gcuimhneoidh an dia seo agatsa orainne agus nach gcaillfear sinn.»


text:
Dúirt foireann na loinge le chéile ansin: «Téanaigí; caithimis crainn chun a fháil amach cé air a chuirfimid milleán na tubaiste seo atá tar éis teacht orainn.» Mar sin de, chaith siad crainn agus thit an crann ar Ióna.


text:
Dúirt siad leis ansin: «Inis dúinn cé is ciontach leis an mí-ádh seo a theacht orainn. Cad é an fuadar atá fútsa? Cad as duit? Céard í do thír dhúchais? Cér díobh thú?»


text:
«Eabhrach is ea mé,» an freagra a thug sé orthu, «agus is é an Tiarna, rí na bhflaitheas, an té a rinne an fharraige agus an talamh tirim, a adhraim.»


text:
Bhuail eagla a gcraicinn an fhoireann ansin agus dúirt siad leis: «Céard é seo atá déanta agat?» Bhí a fhios acu, dar ndóigh, ón scéal a d' inis sé dóibh, go raibh sé ar a theitheadh ó láthair an Tiarna.


text:
«Cad a dhéanfaimid leat,» d' fhiafraigh siad de ansin, «chun go suaimhneodh an fharraige dúinn?» Is amhlaidh a bhí an fharraige ag éirí níos stoirmiúla i gcónaí.


text:
«Tógaigí suas mé,» ar seisean leo, «agus caithigí isteach san fharraige mé agus suaimhneoidh sí daoibh ansin. Óir is maith atá a fhios agam gur mise faoi deara an stoirm mhór seo a theacht oraibh.»


text:
Mar sin féin lean na mairnéalaigh leo ag rámhaíocht go tréan le súil go bhféadfaidís an long a thabhairt ar ais go dtí an mhórthír ach ba shaothar in aisce acu é, mar bhí an fharraige ag éirí níos stoirmiúla fós ina n-aghaidh.


text:
Mar sin de, d' agair siad an Tiarna agus ghlaoigh siad amach os ard: «Ná cailltear sinne, a Thiarna, toisc sinn a bheith páirteach i gcinniúint an fhir seo; ná cuir inár leith gur dhúnmharaíomar duine neamhchiontach; óir, is de réir mar a thogair tú féin amháin, a Thiarna, atá na cúrsaí seo mar atá siad.»


text:
Ansin thóg siad Ióna suas agus chaith siad isteach san fharraige é. Ar an toirt suaimhníodh fraoch na farraige.


text:
Dá thoradh sin tháinig eagla nár bheag ar an bhfoireann roimh an Tiarna; d' ofráil siad íobairt dó agus thug móideanna.


text:
2:1 Ansin shocraigh an Tiarna go ndéanfadh iasc mór Ióna a shlogadh siar ina chraos agus chaith Ióna trí lá agus trí oíche i mbolg an éisc.


text:
<pb/><t>«Nuair a bhí mé i gcruachás,<pb/><t>scread mé ar an Tiarna,<pb/><t>agus thug sé cluas do mo ghuí;<pb/><t>ó bhroinn an Bháis ghlaoigh mé ort<pb/><t>agus d' éist tú le mo ghuth. 3 mar a leanas:


text:
4 Theilg tú mé síos san aibhéis,<pb/><t>i ndoimhneacht na farraige,<pb/><t>mar ar thimpeallaigh an díle mé,<pb/><t>agus mar a raibh do thonnta agus do shaoistí uile<pb/><t>ag madhmadh tharam.


text:
5 Dúirt mé liom féin, mar sin:<pb/><t>' Tá mé díbeartha as do láthair.<pb/><t>Conas a gheobhaidh mé radharc arís<pb/><t>ar do Theampall naofa?'


text:
6 Bhí na huiscí do mo chiorclú,<pb/><t>agus mé i mbaol mo mhúchta;<pb/><t>bhí an duibheagán ag brú isteach orm ó gach taobh<pb/><t>agus chuaigh mo cheann in ascar san fheamainn.


text:
7 Síos liom go fréamhacha na sléibhte;<pb/><t>bhí barraí fhearann an Bháis<pb/><t>á ndaingniú orm feasta choíche.<pb/><t>Ach tharraing tusa aníos as an bPoll mé<pb/><t>go beo beathach,<pb/><t>a Thiarna, a Dhia liom!


text:
8 Agus mé ag dul i laige le giorra anála,<pb/><t>chuimhnigh mé ar an Tiarna<pb/><t>agus tháinig m' achainí chugatsa,<pb/><t>chomh fada le do Theampall naofa:


text:
10 I dtaca liomsa de, áfach<pb/><t>ofrálfaidh mé íobairt duit<pb/><t>mar aon le caintic bhuíochais;<pb/><t>agus comhlíonfaidh mé na móideanna a thug mé.<pb/><t>Is don Tiarna is dleacht<pb/><t>an fhuascailt a dhéanamh.»


text:
«Éirigh! Gread leat go dtí cathair mhór Nínivé agus fógair ina haghaidh an t-oracal a thabharfaidh mé duit.»


text:
D' éirigh Ióna ach an uair seo as go brách leis go Nínivé faoi mar a d' ordaigh an Tiarna dó. Dar ndóigh, cathair as cuimse mór ba ea Nínivé; thógfadh sé trí lá ó dhuine í a thrasnú.


text:
Isteach le Ióna sa chathair agus is ar éigean a bhí turas aon lae amháin siúlta aige agus an t-oracal seo á fhógairt aige: «I gceann daichead lá eile scriosfar Nínivé,»


text:
nuair a chreid muintir Nínivé i nDia. D' fhógair siad troscadh agus chuir siad go léir, idir uasal agus íseal sacéadach orthu féin.


text:
Nuair a chuala rí Nínivé an scéal, d' éirigh sé ina sheasamh óna ríchathaoir, bhain a fhallaing ríoga de, chuir sacéadach air féin agus shuigh síos sa luaithreach.


text:
Ansin chuir sé an forógra práinneach seo á chraoladh ar fud Nínivé: «Forógra an rí agus a mhóruaisle: Ná blaiseadh duine ná ainmhí, táin ná tréad aon ní; ná hithidís bia, ná hólaidís uisce.


text:
Cuireadh idir dhaoine agus ainmhithe sacéadach orthu féin agus glaoidís os ard ar Dhia. Tréigeadh cách a ndrochiompar agus cuiridís díobh an lámh láidir.


text:
Cá bhfios ná go ndéanfadh Dia athchomhairle agus go dtiocfadh aithreachas air agus go n-imeodh an fhearg de agus nach gcaillfí sinne?»


text:
Chonaic Dia cad a rinne siad agus conas mar a thréig siad a ndrochiompar. Mar sin de, tháinig aithreachas air i dtaobh na tubaiste a bhí sé tar éis a bhagairt orthu agus níor chuir sé i gcrích í.


text:
Ghuigh sé chun an Tiarna mar a leanas: «Och ochón, a Thiarna! Nach é sin go díreach an rud a dúirt mé a tharlódh, nuair a bhí mé i mo dhúiche féin? Sin é an fáth ar theith mé faoi dheifir go Tairsís de chéaduair. Ba mhaith ab eol dom gur Dia truachroíoch agus trócaireach thú, mall chun feirge agus lán de bhuanghrá agus gurb aithreachas duit an t-olc.


text:
Mar sin de, a Thiarna, achainím ort anois m' anam a bhreith uaim; óir, is fearr dom mo bhás ná mo bheatha.»


text:
D' imigh Ióna leis agus chuir sé faoi ar an taobh thoir den chathair. Thóg sé botháinín dó féin ann agus shuigh sé síos faoina scáth; d' fhan sé ansin chun go bhfeicfeadh sé cad a tharlódh sa chathair.


text:
Ansin shocraigh an Tiarna Dia go bhfásfadh planda suas os cionn Ióna chun fothain a thabhairt dó i dtreo go bhfaigheadh sé faoiseamh éigin óna anró. Ábhar mór áthais do Ióna ba ea an planda seo.


text:
Ach an lá dár gcionn, le breacadh an lae, shocraigh Dia go ndéanfadh péist éigin ruathar ar an bplanda agus go bhfeofadh sé.


text:
Nuair a d' éirigh an ghrian, shocraigh Dia go n-éireodh gaoth loiscneach anoir; rud eile, bhí an ghrian ag doirteadh anuas ar chloigeann Ióna sa chaoi gur tháinig laige air agus gur ghuigh sé go bhfaigheadh sé bás, á rá: «Is fearr dom mo bhás ná mo bheatha.»


text:
Dúirt Dia leis ansin: «An ceart duit, dáiríre, bheith chomh feargach sin mar gheall ar an bplanda?» «Is ceart go deimhin,» d' fhreagair Ióna, «is ea agus chomh feargach sin le bás a fháil dá bharr.»


text:
Dúirt an Tiarna: «Is trua leatsa an planda seo cé nár chuir tú aon dua ort féin leis agus nach tusa a chuir ag fás é; phéac sé aníos ó fhréamh san aon oíche amháin agus d' fheoigh sé an oíche chéanna.


text:
Agus nach ceart trua a bheith agamsa do Nínivé, an chathair mhór sin, ina bhfuil breis agus céad is fiche míle duine nach eol dóibh conas rogha a dhéanamh idir an mhaith agus an t-olc gan trácht ar na beithígh gan áireamh atá inti?»


text:
<pb/><t>Briathar an Tiarna a labhraíodh le Míocá, an Móraisteach, in aimsir Iótám agus Áchaz agus Hiziciá, ríthe Iúdá, agus na físeanna a chonaic sé faoin tSamáir agus faoi Iarúsailéim.


text:
Óir, féach, tá an Tiarna ag teacht amach as a áit chónaithe<pb/><t>agus anuas agus ag céimniú ar arda na cruinne.


text:
Tá na sléibhte á leá agus na gleannta á reabadh faoina chosa<pb/><t>mar chéir os comhair na tine<pb/><t>nó mar uisce a dhoirtear le fána ghéar.


text:
De dheasca choir Iacóib is ea a tharlaíonn sé seo go léir<pb/><t>de dheasca pheaca theaghlach Iosrael.<pb/><t>Agus céard é coir Iacóib?<pb/><t>Nach í an tSamáir í?<pb/><t>Agus céard é peaca theaghlach Iúdá?<pb/><t>Nach í Iarúsailéim í?


text:
Fothrach i lár páirce is ea a dhéanfaidh mé den tSamáir,<pb/><t>áit a chuirfear faoi fhíniúna.<pb/><t>Caithfidh mé clocha a foirgneamh síos sa ghleann<pb/><t>nó go nochtfar an bhunsraith.


text:
Brisfear a dealbha uile;<pb/><t>dófar a cuid ofrálacha go léir sa tine;<pb/><t>déanfaidh mé smidiríní dá híola uile.<pb/><t>Óir is le tuarastal striapachais a cruinníodh iad<pb/><t>agus déanfar tuarastal striapachais díobh arís.


text:
<pb/><t>Seo an fáth a ndéanfaidh mé ochlán agus olagón<pb/><t>agus a rachaidh mé cosnochta lom<pb/><t>agus a mbéicfidh mé ar nós na seacál<pb/><t>agus a gcaoinfidh mé mar na hostraisí.


text:
Níl luibh ná leigheas in aghaidh [buille an Tiarna],<pb/><t>óir d' aimsigh sé Iúdá<pb/><t>agus bhain sé amach geata mo phobail<pb/><t>agus tháinig sé fad le Iarúsailéim féin.


text:
Ná fógraígí é seo i nGat;<pb/><t>ná siligí deora [i mBáca];<pb/><t>déanaigí sibh féin a iomlasc sa deannach i mBéit Afrá!


text:
Séidigí an stoc,<pb/><t>a áitritheoirí Shaifír!<pb/><t>Ní bhogann áitritheoirí Zánán<pb/><t>amach as a mbaile.<pb/><t>Tá Béit Eizéil faoi bhrón;<pb/><t>tógfar uait gach taca.


text:
Conas is féidir le háitritheoirí Mhárót<pb/><t>bheith ag súil lena slánú;<pb/><t>mar tá an mí-ádh tar éis teacht anuas ón Tiarna<pb/><t>fad le geataí Iarúsailéim féin.


text:
Cuirigí na capaill mheara faoi na carbaid,<pb/><t>a áitritheoirí Láicís!<pb/><t>(Is é seo an chéad pheaca a rinne iníon Shíón;<pb/><t>óir bhí cionta Iosrael le fáil ionatsa.)


text:
Tá do dhiúltú tugtha duitse, a Mhóraisit Gat.<pb/><t>Tá tithe Aiczíb tar éis iompú amach<pb/><t>ina n-ábhar meallta do ríthe Iosrael.


text:
Uair amháin eile tiocfaidh an gabhálaí chugaibh,<pb/><t>a áitritheoirí Mháraeiseá.<pb/><t>Scriosfar Adulám go deo<pb/><t>ar nós ghlóir Iosrael.


text:
Bearr thú féin agus lom do chuid gruaige<pb/><t>mar gheall ar do chlann mhac ionúin.<pb/><t>Déanaigí sibh féin chomh maol le badhbh;<pb/><t>óir imeoidh siad uait ar deoraíocht.


text:
<pb/><t>Mairg don mhuintir a bhíonn ag meabhrú urchóide<pb/><t>agus ag beartú oilc ar a leaba.<pb/><t>Le céadsolas na maidine siúd chun gníomhartha iad<pb/><t>mar is acmhainn dóibh é.


text:
Santaíonn siad goirt agus gabhann siad iad;<pb/><t>cuireann siad a ndúil i dtithe agus glacann siad seilbh orthu;<pb/><t>déanann siad éagóir ar dhuine agus coigistíonn siad a theach;<pb/><t>creachann siad duine eile agus baineann siad de a oidhreacht.


text:
Dá dheasca sin labhraíonn an Tiarna leo mar seo:<pb/><t>Féach! In aghaidh na muintire seo táim ag meabhrú oilc<pb/><t>nach dtarraingeoidh sibh bhur muineál saor uaidh;<pb/><t>ní shiúlfaidh sibh ceann in airde feasta<pb/><t>a dhonacht is a bheidh an uain.


text:
An lá sin cumfar aoir agus canfar caoineadh fúibh mar seo:<pb/><t>«Táimid scriosta go hiomlán;<pb/><t>tá fearann mo phobail á thomhas le dorú<pb/><t>agus ní thabharfar ar ais dóibh é go deo;<pb/><t>tá ár gcuid talún á roinnt amach.»


text:
Sin é an fáth nach mbeidh aon duine agaibh<pb/><t>chun dorú a leagan daoibh<pb/><t>ar ghabháltas ar bith i gcomhthionól an Tiarna.


text:
<pb/><t>«Ná déanaigíse praeitseáil» sin é a bpraeitseáil siúd <pb/><t>«Ní ceart daoibh bheith ag rámhaillíocht mar seo;<pb/><t>ní thógfar an náire chun siúil go deo.»


text:
An amhlaidh atá alltacht ar theaghlach Iacóib?<pb/><t>An bhfuil briste ar an bhfoighne ag an Tiarna?<pb/><t>An é sin an rud is nós leis a dhéanamh?<pb/><t>Nach dea-chroíoch iad na briathra a labhraíonn sé<pb/><t>lena phobal féin Iosrael?


text:
Mar sin féin, ní sibhse mo phobal;<pb/><t>éiríonn sibh suas ina choinne mar naimhde;<pb/><t>baineann sibh a fhallaing den duine síochánta<pb/><t>agus déanann sibh cime cogaidh den taistealaí neamhamhrasach.


text:
Díbríonn sibh bantracht mo phobail<pb/><t>amach as a dtithe breátha<pb/><t>agus baineann sibh dá leanaí<pb/><t>an gradam a bhronn mise orthu.


text:
«Éirígí! Amach libh! [a deir sibh leo].<pb/><t>Ní ionad sosa daoibhse é seo!» <pb/><t>Agus éilíonn sibh bannaí míchuíosacha orthu<pb/><t>ar rudaí suaracha.


text:
Fear a bheadh ag tóraíocht baoise agus bréag<pb/><t>agus á rá go cealgach: «Geallaimse daoibh fíon agus flúirse dí» <pb/><t> sin é an sort duine a bheadh ina fháidh<pb/><t>ag na daoine seo.


text:
<pb/><t>Go cinnte dearfa cruinneoidh mé Iacób go léir;<pb/><t>baileoidh mé fuílleach Iosrael le chéile;<pb/><t>déanfaidh mé aon bhuíon amháin díobh<pb/><t>mar chaoirigh i loc<pb/><t>nó mar thréad ar féarach<pb/><t>sa chaoi go mbeidh na sluaite ann ag déanamh gleo.


text:
Ag gluaiseacht rompu amach<pb/><t>beidh an té a dhéanfaidh bearna dóibh.<pb/><t>Brisfidh siad an geata agus imeoidh siad amach tríd.<pb/><t>Gabhfaidh an rí rompu;<pb/><t>is é an Tiarna féin a bheidh mar cheannaire orthu.


text:
<pb/><t>Agus dúirt mé: Éistigí, a cheanna urra Iacóib,<pb/><t>a thaoiseacha theaghlach Iosrael!<pb/><t>Nach é bhur ndualgas é<pb/><t>eolas a bheith agaibh ar céard is ceart?


text:
Sibhse, a bhfuil fuath agaibh don mhaith agus grá agaibh don olc,<pb/><t>a stróiceann an craiceann de dhaoine<pb/><t>agus a bhaineann an fheoil dá gcnámha,


text:
a alpann feoil mo phobail;<pb/><t>is a bhaineann a gcraiceann díobh;<pb/><t>a bhriseann a gcnámha<pb/><t>agus a ghearrann ina bpíosaí iad mar fheoil i gcorcán<pb/><t>nó mar chonablach i gcoire.


text:
Éifidh siad ar an Tiarna an uair sin<pb/><t>ach ní thabharfaidh sé freagra orthu;<pb/><t>folóidh sé a aghaidh orthu<pb/><t>de bhrí go ndearna siad drochghníomhartha.


text:
<pb/><t>Is mar seo a labhraíonn an Tiarna i dtaobh na bhfáithe<pb/><t>a chuireann mo phobal ar seachrán;<pb/><t>fad a bhíonn rud éigin le cogaint<pb/><t>acu fógraíonn siad síocháin<pb/><t>ach fearann siad cogadh naofa ar an té<pb/><t>nach gcuireann dada ina mbéal.


text:
Dá dheasca sin titfidh an oíche oraibh;<pb/><t>ní bheidh a thuilleadh físeanna agaibh;<pb/><t>clúdóidh an dorchadas sibh<pb/><t>agus ní dhéanfaidh sibh fáistine feasta.<pb/><t>Is ea, rachaidh an ghrian faoi ar na fáithe<pb/><t>agus dorchóidh an lá orthu.


text:
Ansin beidh náire ar na físithe<pb/><t>agus ceann faoi ar an lucht fáistine.<pb/><t>Clúdóidh siad a mbéal<pb/><t>mar ní thabharfaidh Dia freagra orthu níos mó.


text:
Ach i dtaca liomsa de táimse lán de chumhacht<pb/><t>(agus de spiorad an Tiarna)<pb/><t>agus de cheart agus de mhisneach<pb/><t>chun a choir a thaispeáint do Iacób<pb/><t>agus a pheaca a léiriú do Iosrael.


text:
<pb/><t>Éistigí leis seo, a cheanna urra Iacóib,<pb/><t>a thaoiseacha theaghlach Iosrael,<pb/><t>a bhfuil dearg-ghráin agaibh ar an gceart,<pb/><t>a chuireann gach ní dá bhfuil cóir as a riocht,


text:
De thoradh breabanna tugann a cinn urra breithiúnas;<pb/><t>múineann a sagairt ar thuarastal<pb/><t>agus déanann a fáithe fáistine ar airgead geal.<pb/><t>Ach mar sin féin cuireann siad a muinín as an Tiarna<pb/><t>agus deir siad: «Nach bhfuil an Tiarna inár measc?<pb/><t>Ní thiocfaidh aon mhí-ádh orainn.»


text:
Dá dheasca sin déanfar gort treafa de Shíón<pb/><t>agus fothrach de Iarúsailéim<pb/><t>agus ardán crannach de Shliabh an Teampaill<pb/><t>mar gheall oraibhse.


text:
Is iomaí pobal a rachaidh ann agus a déarfaidh:<pb/><t>«Seo linn, téimis suas go sliabh an Tiarna,<pb/><t>go teach Dhia Iacóib,<pb/><t>chun go múine sé dúinn a shlite<pb/><t>agus go siúlaimis a bhealaí.<pb/><t>Óir ó Shíón rachaidh an dlí amach,<pb/><t>agus ó Iarúsailéim briathar an Tiarna.»


text:
Beidh smacht aige ar na ciníocha<pb/><t>agus déanfaidh sé réiteach idir an iomad pobal atá i bhfad i gcéin,<pb/><t>agus buailfidh siad a gclaimhte amach ina socanna céachta<pb/><t>agus a sleánna ina gcorráin.<pb/><t>Ní thógfaidh na ciníocha an claíomh in aghaidh a chéile a thuilleadh,<pb/><t>ná ní chleachtfaidh siad cogadh níos mó.


text:
Beidh an uile dhuine ina shuí faoina fhíniúin<pb/><t>agus faoina chrann fígí agus ní chuirfidh aon fhear eagla orthu.<pb/><t>Is é béal Tiarna na Slua a dúirt é.


text:
Óir gluaiseann gach uile cheann de na ciníocha ar aghaidh<pb/><t>in ainm a dhé féin<pb/><t>ach siúlfaimidne in ainm an Tiarna, ár nDia, go brách is choíche.


text:
<pb/><t>An lá sin a deir an Tiarna,<pb/><t>cruinneoidh mé na caoirigh bhacacha;<pb/><t>baileoidh mé na cinn a ruaigeadh chun fáin<pb/><t>agus na cinn ar thug mé drochíde dóibh.


text:
Beidh na bacaigh sin ina bhfuílleach agam<pb/><t>agus déanfaidh mé náisiún láidir<pb/><t>den mhuintir atá tuirseach traochta.<pb/><t>Beidh an Tiarna féin ina rí orthu ar Shliabh Shíón<pb/><t>as seo amach agus go deo.


text:
Agus tusa, a thúir an tréada,<pb/><t>a chnocáin iníon Shíón,<pb/><t>tiocfaidh chugat ar ais<pb/><t>an tiarnas a bhí agat tráth<pb/><t>agus ríúlacht iníon Iarúsailéim.


text:
<pb/><t>Cén fáth a nglaonn tú amach chomh hard sin anois?<pb/><t>Nach bhfuil aon rí agat?<pb/><t>An amhlaidh a cailleadh do chomhairleoir<pb/><t>sa chaoi gur ghabh arraingeacha thú<pb/><t>mar bhean ina leaba luí seoil?


text:
Bí ag lúbarnaíl agus ag cneadach, a iníon Shíón,<pb/><t>mar bhean ina leaba luí seoil.<pb/><t>Óir beidh ort imeacht as an gcathair anois<pb/><t>agus cur fút faoin tuath.<pb/><t>Rachaidh tú go dtí an Bhablóin<pb/><t>ach slánófar ann thú.<pb/><t>Mar is ann a fhuasclóidh an Tiarna thú<pb/><t>ó lámha do naimhde.


text:
<pb/><t>Tá a lán náisiún<pb/><t>ag cruinniú le chéile i d' aghaidh anois.<pb/><t>Deir siad: «Go dtruaillítear í<pb/><t>ionas go bhfeicfidh ár súile féin bascadh Shíón.


text:
Ach ní eol dóibh smaointe an Tiarna<pb/><t>agus ní mó ná sin a thuigeann siad a rún;<pb/><t>mar tá sé tar éis iad a bhailiú le chéile<pb/><t>mar phunanna ar urlár buailte.


text:
Éirigh, a iníon Shíón,<pb/><t>agus déan an bualadh.<pb/><t>Tabharfaidh mé adharca iarainn<pb/><t>agus crúba cré-umha duit<pb/><t>chun go mbascfaidh tú mórán ciníocha<pb/><t>agus go gcoisricfidh tú a gcreach don Tiarna<pb/><t>agus a saibhreas do Thiarna an domhain go léir.


text:
<pb/><t>[Gearr thú féin anois, a iníon chogúil]<pb/><t>táthar tar éis léigear a chur orainn<pb/><t>agus breitheamh Iosrael<pb/><t>a bhualadh sa leiceann le slat. 4:14 


text:
1 Ach tusa, a Bheithil Eafrátá<pb/><t>bíodh gur beag thú i measc chlanna Iúdá<pb/><t>is asatsa a thiocfaidh chugam<pb/><t>an té a bheidh ina cheann urra ar Iosrael,<pb/><t>an té a dtéann a shinsearacht na cianta siar<pb/><t>go dtí an t-am fadó.


text:
2 Sin é an fáth a dtréigfidh Dia iad<pb/><t>go dtí go mbéarfar mac di siúd,<pb/><t>a bhfuil tinneas clainne uirthi,<pb/><t>ansin fillfidh iarmhar a bhráithre ar chlann Iosrael.


text:
3 Seasfaidh sé go daingean agus beathóidh sé a thréad<pb/><t>trí chumhacht an Tiarna<pb/><t>agus le mórgacht ainm an Tiarna, a Dhia.<pb/><t>Mairfidh siad go slán sábháilte<pb/><t>mar leathnóidh a chumhacht amach ansin go críocha na cruinne.


text:
4 Beidh sé féin ina údar síochána;<pb/><t>nuair a thiocfaidh an Asaír isteach inár dtír,<pb/><t>nuair a chuirfidh siad cos laistigh dár gcríocha,<pb/><t>músclóimid seachtar aoire agus ochtar taoiseach ina gcoinne.


text:
5 Smachtóidh siad tír na hAsaíre le claíomh<pb/><t>agus dúiche Niomrod le treise lainne.<pb/><t>Fuasclóidh sé sinn ón Asaír<pb/><t>má thagann siad isteach inár dtír,<pb/><t>fiú má chuireann siad cos laistigh dár gcríocha.


text:
<pb/><t>Agus beidh fuílleach Iacóib<pb/><t>i measc a lán náisiún<pb/><t>mar a bheadh an drúcht a thagann ón Tiarna<pb/><t>nó mar bhraonta báistí ar an bhféar glas.<pb/><t>Ní chuirfidh siad a muinín as aon fhear;<pb/><t>ní bheidh siad ag tnúth le cabhair ó mhuintir an tsaoil seo. 6 


text:
7 Beidh fuílleach Iacóib i measc a lán náisiún<pb/><t>(i measc a lán pobal),<pb/><t>mar leon i measc ainmhithe na foraoise<pb/><t>nó mar liopard i measc tréada caorach.<pb/><t>Nuair a théann sé thart gabhann sé de chosa ina chreach<pb/><t>agus stróiceann sé as a chéile í<pb/><t>agus ní sciobfar uaidh í go deo.


text:
<pb/><t>An lá sin a deir an Tiarna dísceoidh mé na capaill atá agat<pb/><t>agus scriosfaidh mé do chuid carbad. 9 


text:
12 Millfidh mé na híola agus na liagáin atá agat<pb/><t>agus ní dhéanfaidh tú sléachtadh níos mó<pb/><t>do dhéantús do lámh féin.


text:
13 Stoithfidh mé do chuaillí naofa<pb/><t>aníos as an talamh<pb/><t>agus treascróidh mé do chuid íomhánna cloch.


text:
Éistigí, a shléibhte,<pb/><t>leis an gcúiseamh a dhéanann an Tiarna;<pb/><t>tugaigí cluas, a bhunsraitheanna an domhain.<pb/><t>Óir tá cúis dlí ar bun ag an Tiarna in aghaidh a phobail<pb/><t>agus tá sé ag aighneas le hIosrael.


text:
«A phobal liom, céard a rinne mé ort?<pb/><t>Cén chaoi ar chuir mé tuirse ort?<pb/><t>Tabhair freagra orm.


text:
Óir is mise a thug suas as críocha na hÉigipte thú;<pb/><t>mise a d' fhuascail thú as teach na daoirse.<pb/><t>Chuir mé Maois os do chionn<pb/><t>agus Árón agus Miriám in éineacht leis.


text:
Cuimhnigh ansin ar a raibh beartaithe ag Bálác, rí Mhóáb,<pb/><t>agus ar an bhfreagra a thug Balám mac Bheór air<pb/><t>agus tú ag gluaiseacht ó Shitím go Gilgeál<pb/><t>chun go dtuigfidh tú na gníomhartha slánaitheacha a rinne mé.»


text:
«Créad leis a dtiocfaidh mé os comhair an Tiarna<pb/><t>nó a sléachtfaidh mé do Dhia neimhe?<pb/><t>An dtiocfaidh mé os a chomhair le híobartaigh lándóite<pb/><t>nó le laonna aon bhliana?


text:
Ar mhaith leis na mílte reithe<pb/><t>nó deich míle de shruthanna ola?<pb/><t>An ofrálfaidh mé dó an mac is sine liom mar chúiteamh i mo chionta,<pb/><t>toradh mo choirp in éiric peacaí m' anama?»


text:
Míníodh duit, a dhuine, céard is maith<pb/><t>agus céard a iarrann an Tiarna ort.<pb/><t>Níl uaidh ach seo: an ceart a dhéanamh,<pb/><t>buanghrá a chothú<pb/><t>agus siúl go humhal i bhfochair do Dhé.


text:
<pb/><t>Éist! Tá an Tiarna ag glaoch ar an gcathair<pb/><t>(is den chríonnacht d' ainm a eaglú).<pb/><t>Éistigí, a threibh agus a chomhairle na cathrach sin, ABN; 9, 12, 10, 11, 13


text:
An amhlaidh a chaithfidh mé an taisceadh éagórach<pb/><t>agus an buiséal gann mallaithe a cheadú freisin?


text:
An amhlaidh a chaithfidh mé saorbhreith a thabhairt<pb/><t>ar lucht na scálaí éagothroma<pb/><t>agus an mhála de mheáchain mhealltacha?


text:
a bhfuil a lucht saibhris lán den fhoréigean<pb/><t>agus a mbíonn a háitritheoirí ag insint bréag<pb/><t>(is mealltach í an teanga atá ina mbéal acu).


text:
Ní amhlaidh go deimhin! Ach tosóidh mé ar thú a bhualadh<pb/><t>agus ar scaoll a chur ionat de dheasca do pheacaí.


text:
Íosfaidh tú ach ní bheidh do dhóthain agat<pb/><t>agus beidh sceimhle ocrais i do ghoile.<pb/><t>Cuirfidh tú nithe i dtaisce ach ní shábhálfaidh tú dada<pb/><t>agus fiú má éiríonn leat rud éigin a shábháil<pb/><t>fágfaidh mise ag an gclaíomh é.


text:
Cuirfidh tú síol ach ní bhainfidh tú fómhar;<pb/><t>satlóidh tú caora olóige<pb/><t>ach ní ungfaidh tú thú féin leis an ola choíche;<pb/><t>pasálfaidh tú caora fíniúna<pb/><t>ach ní ólfaidh tú braon den fhíon.


text:
Choimeád tú reachtanna Omraí<pb/><t>agus gnásanna uile theaghlach Acháb<pb/><t>agus is í a gcomhairle siúd a lean tú.<pb/><t>Dá dheasca sin déanfaidh mé fothrach díot<pb/><t>agus beidh d' áitritheoirí ina gceap magaidh<pb/><t>agus beidh orthu cur suas le maslaí na náisiún.


text:
<pb/><t>Mo léan! Táimse mar a bheinn<pb/><t>dá mbeadh na torthaí bailithe<pb/><t>agus fómhar na bhfíniúna thart;<pb/><t>níl caor ar bith le hithe<pb/><t>agus na fígí luatha a bhfuil dúil agam iontu<pb/><t>níl ceann díobh ar fáil níos mó.


text:
Tá an dea-dhuine imithe ar ceal ón tír;<pb/><t>níl aon fhear ionraic i measc an phobail;<pb/><t>bíonn siad go léir in oirchill na fola<pb/><t>agus téann gach duine díobh ar thóir a bhráthar.


text:
Tá a lámha oilte ar an olc a dhéanamh;<pb/><t>bíonn síntiús éigin á lorg ag an ardfheidhmeannach<pb/><t>agus is féidir an breitheamh a cheannach le breab<pb/><t>agus labhraíonn an fear tiarnais de réir a mhéine féin.<pb/><t>Mo chreach! Camann siad an dlí.


text:
Is cosúil le dris fhiáin an chuid is fearr acu;<pb/><t>is cuma nó fál sceach na daoine is ionraice orthu.<pb/><t>Ach tá lá [a] bhfiosraithe ag teacht<pb/><t>agus is ansin is ea a bheidh mearbhall orthu.


text:
Ná cuirigí muinín as bhur gcomharsana;<pb/><t>ná téigí ar iontaoibh bhur gcairde.<pb/><t>Cosain doirse do bhéil ar do bhean chéile.


text:
Óir tugann an mac easonóir dá athair<pb/><t>agus éiríonn an iníon suas in aghaidh a máthar<pb/><t>agus an banchliamhain in aghaidh máthar a céile<pb/><t>agus is lucht a theaghlaigh féin is naimhde do dhuine.


text:
Ach i dtaca liom féin de is ar an Tiarna a bhím ag brath;<pb/><t>cuirim mo dhóchas i nDia mo Shlánaitheoir<pb/><t>agus éistfidh mo Dhia liom.


text:
<pb/><t>Ná bíodh lúcháir ort, a namhaid liom, mar gheall ormsa;<pb/><t>fiú má mhairim sa dorchadas is é an Tiarna féin mo sholas.


text:
Caithfidh mé cur suas le fearg an Tiarna<pb/><t> mar pheacaigh mé ina choinne <pb/><t>go dtí go n-agraíonn sé mo chúis<pb/><t>agus go seasann sé ceart dom.<pb/><t>Treoróidh sé mé chun an tsolais<pb/><t>agus feicfidh mé na gníomhartha slánaitheacha a dhéanann sé.


text:
Feicfidh mo namhaid é seo<pb/><t>agus déanfar ceap magaidh den té a dúirt liomsa:<pb/><t>«Cá bhfuil do Dhia?» <pb/><t>Bainfidh mé lán na súl aisti;<pb/><t>gabhfar de chosa inti anois<pb/><t>mar lathach na sráideanna.


text:
An lá sin tiocfar chugat<pb/><t>ón Asaír go dtí an Éigipt,<pb/><t>ón Tuír go dtí an Abhainn,<pb/><t>ó mhuir go muir agus ó shliabh go sliabh.


text:
<pb/><t>Seol do phobal chun féaraigh le do bhata,<pb/><t>an tréad atá ina oidhreacht agat,<pb/><t>a lonnaíonn ina aonar sa choill i lár na mbánta.<pb/><t>Cuir ar féarach iad i mBáiseán agus i nGileád<pb/><t>mar a mbídís san am fadó.


text:
Feicfidh na náisiúin iad<pb/><t>agus beidh ceann faoi orthu dá mhéad a gcumhacht.<pb/><t>Cuirfidh siad a lámha lena mbéal<pb/><t>agus beidh bodhaire ina gcluasa.


text:
Lífidh siad an deannach ar nós nathracha nimhe,<pb/><t>ar nós péisteanna na talún.<pb/><t>Tiocfaidh siad amach as a ndúnta<pb/><t>agus iad ar aon bharr creatha le heagla romhat, ár dTiarna Dia.


text:
Cén Dia atá cosúil leatsa?<pb/><t>Óir tógann tú peacaí chun siúil<pb/><t>agus maitheann tú a gcionta d' fhuílleach d' oidhreachta;<pb/><t>ní buan í do chuid feirge<pb/><t>agus is áil leat an buanghrá.


text:
Déanfaidh tú trócaire orainn arís;<pb/><t>gabhfaidh tú de chosa inár bpeacaí<pb/><t>agus caithfidh tú ár gcionta go léir<pb/><t>isteach i nduibheagán na farraige.


text:
Léirigh do dhílseacht do Iacób<pb/><t>agus do bhuanghrá d' Abrahám<pb/><t>faoi mar a mhionnaigh tú dár sinsir riamh anall.


text:
<pb/><t>Dia éadmhar díoltasach is ea an Tiarna;<pb/><t>tá an Tiarna díoltasach agus lán feirge;<pb/><t>Is ar a eascairde a imríonn an Tiarna díoltas;<pb/><t>is dá naimhde a choinníonn sé a chuid feirge i dtaisce.


text:
Cinnte tá an Tiarna mall chun feirge<pb/><t>agus is mór í a chumhacht;<pb/><t>Go deimhin ní fhágann sé an drochdhuine gan phionós.<pb/><t>Déanann sé a bhealach trí iomghaoth agus stoirm;<pb/><t>is iad na néalta an deannach a chuireann a chosa san aer.


text:
Tugann sé iomardú don fharraige<pb/><t>agus cuireann sé i ndísc í;<pb/><t>triomaíonn sé na haibhneacha go léir.<pb/><t>Tá Báiseán agus Cairmeil ag meathlú<pb/><t>agus fásra na Liobáine ag feo.


text:
Tá na sléibhte ar crith roimhe<pb/><t>agus na cnoic á leá.<pb/><t>Ina láthairsean scriostar an talamh agus an domhan,<pb/><t>agus gach duine dá gcónaíonn ann,


text:
Cé a fhéadann seasamh in aghaidh a chuthaigh?<pb/><t>Cé a fhéadann a theasaíocht a fhulaingt?<pb/><t>Bladhmann a chuid feirge amach mar thine,<pb/><t>agus scoiltear na carraigeacha os a chomhair.


text:
Is aithnid dó na daoine a théann ar a choimirce<pb/><t>nuair a thagann an díle.<pb/><t>Ach díothóidh sé na daoine a éiríonn ina choinne<pb/><t>agus rachaidh sé sa tóir ar a naimhde<pb/><t>isteach sa dorchadas.


text:
<pb/><t>Cén chomhcheilg atá á beartú agaibh<pb/><t>ín aghaidh an Tiarna?<pb/><t>Eisean a t-ollscriostóir.<pb/><t>Tá deireadh leis an ansmacht go deo.


text:
Deir an Tiarna é seo: «Dá fheabhas agus dá líonmhaire iad,<pb/><t>coscrófar agus dísceofar iad.<pb/><t>Cé gur smachtaigh mé thú cheana,<pb/><t>ní dhéanfaidh mé amhlaidh níos mó.


text:
Brisfidh mé díot anois<pb/><t>an chuing a leag sé ort<pb/><t>agus réabfaidh mé do chuibhreacha ó chéile.»


text:
Tá an t-ordú seo tugtha ag an Tiarna i do thaobh:<pb/><t>«Ní bheidh sliocht ort<pb/><t>a dtabharfar d' ainm orthu feasta;<pb/><t>tógfaidh mé na híomhánna greanta agus na dealbha teilgthe<pb/><t>chun siúil as teampall do dhéithe;<pb/><t>ullmhóidh mé uaigh duit,<pb/><t>mar is suarach an duine thú.»


text:
2:1 Féach, tá teachtaire ag brostú thar dhroim na sléibhte<pb/><t>agus é ag fógairt na síochána.<pb/><t>Céiliúir do chuid féilte, a Iúdá;<pb/><t>comhlíon do mhóideanna.<pb/><t>Óir ní ghluaisfidh an bithiúnach tríot arís<pb/><t>mar tá sé scriosta go hiomlán.


text:
2 Tá millteoir ag teacht i do choinne,<pb/><t>Cuir an dún faoi chosaint;<pb/><t>déan faire ghéar ar an mbóthar;<pb/><t>cóirigh thú féin chun catha;<pb/><t>cruinnigh do neart go léir.


text:
3 Tá an Tiarna ag athbheochan niamhracht Iacóib<pb/><t>agus niamhracht Iosrael chomh maith<pb/><t>d' ainneoin gur scrios na scriostóirí iad<pb/><t>agus gur mhill siad a gcraobhacha.


text:
5 Gluaiseann na carbaid go fraochta trí na sráideanna;<pb/><t>ropann siad ó áit go háit sna cearnóga.<pb/><t>Is cosúil le tóirsí iad<pb/><t>agus iad ag rith anonn agus anall<pb/><t>mar splancacha tintrí.


text:
6 Glaonn sé ar a chuid oifigeach;<pb/><t>imeacht tuisleach atá fúthu<pb/><t>agus iad ar a slí chuige.<pb/><t>Réabann siad chun cinn<pb/><t>in aghaidh an bhalla;<pb/><t>cheana féin tá an sceallbholg<pb/><t>suite go daingean ina áit.


text:
7 Tá na geataí chun na n-aibhneacha ar oscailt<pb/><t>agus gach duine dá bhfuil sa phálás<pb/><t>imithe chun scaoill.


text:
8 Ardaítear an dealbh chun siúil<pb/><t>chun í a thabhairt go tír iasachta;<pb/><t>tá a cuid banóglach<pb/><t>ag ligean osnaí uathu mar chorracú colm<pb/><t>agus ag bualadh a n-ucht le teann díomá.


text:
9 Is cuma Nínivé nó taiscumar<pb/><t>a bhfuil an t-uisce ag rith as.<pb/><t>«Stadaigí, stadaigí!» <pb/><t>Ach ní chasann duine ná deoraí ar ais.


text:
10 «Sladaigí an t-airgead!<pb/><t>Sladaigí an t-ór!» <pb/><t>Tá saibhreas gan áireamh ann,<pb/><t>flúirse den uile shaghas maoine.


text:
11 Slad, creachadh, léirscrios!<pb/><t>Croíthe á leá le heagla!<pb/><t>Glúine ag bualadh le chéile!<pb/><t>Áranna ar aon bharr amháin creatha!<pb/><t>Aghaidheanna ar dhath an bháis!


text:
<pb/><t>Cá bhfuil pluais na leon,<pb/><t>uachais na leon óg?<pb/><t>Nuair a d' imíodh an leon amach,<pb/><t>d' fhanadh an leon baineann<pb/><t>agus na coileáin istigh<pb/><t>agus ní chuirfí isteach orthu, 12 


text:
13 Stróiceadh an leon go leor creiche dá choileáin<pb/><t>agus thachtadh sé a sáith di dá leoin bhaineanna.<pb/><t>Líonadh sé a uaimheanna lena chreach,<pb/><t>agus a phluaiseanna le conablaigh stróicthe.


text:
14 Féach, táimse i d' aghaidh,<pb/><t>a deir Tiarna na Slua.<pb/><t>Cuirfidh mé do charbaid trí thine<pb/><t>agus ídeoidh an claíomh do leoin óga.<pb/><t>Cuirfidh mé críoch<pb/><t>le do chuid creachadóireachta sa tír<pb/><t>agus ní chloisfear glór do theachtairí níos mó.


text:
<pb/><t>Is mairg do chathair na fola,<pb/><t>atá lomlán de chamastaíl agus líonta le creach<pb/><t>agus nach bhfuil teorainn leis an slad<pb/><t>a dhéanann sí,


text:
Eachra ag ionsaí, claimhte ag bladhmadh,<pb/><t>sleánna ag drithliú?<pb/><t>sluaite gonta, na mílte marbh,<pb/><t>coirp gan áireamh<pb/><t>a bhaineann tuisle as cách!


text:
De dheasca oll-líon na ngníomhartha striapachais<pb/><t>a rinne an striapach ghrástúil sciamhach,<pb/><t>atá oilte ar orthanna draíochta,<pb/><t>agus a chuir daoirse ar na náisiúin<pb/><t>lena cuid striapachais<pb/><t>agus ar chiníocha lena horthanna draíochta,


text:
féach, táimse i d' aghaidh,<pb/><t>a deir Tiarna na Slua.<pb/><t>Tógfaidh mé suas do sciortaí<pb/><t>chomh hard le d' aghaidh<pb/><t>agus taispeánfaidh mé<pb/><t>do nochtacht do na náisiúin<pb/><t>agus do náire do na ríochtaí.


text:
Agus gach uile dhuine a bhreathnóidh ort,<pb/><t>teithfidh sé uait, á rá:<pb/><t>«Tá Nínivé léirscriosta!» <pb/><t>Cé a chaoinfidh í?<pb/><t>Cad as a bhfaighidh mé sólásaithe di?


text:
<pb/><t>An bhfuil tusa níos fearr ná an Teibh,<pb/><t>cathair a bhí suite ar bhruach na hAbhann?<pb/><t>(Bhí uiscí ina timpeall)<pb/><t>Bhí an fharraige aici mar urbhalla<pb/><t>agus na huiscí mar bhábhún.


text:
B' iad an Aetóip agus an Éigipt a neart.<pb/><t>(Ní raibh aon teorainneacha aici.)<pb/><t>B' iad Pút agus an Libe a comhghuaillithe.


text:
Ach ina dhiaidh sin féin<pb/><t>tugadh chun siuíl í;<pb/><t>d' imigh sí léi i mbraighdeanas;<pb/><t>rinneadh deargár ar a páistí chomh maith<pb/><t>ag cúinní na sráideanna uile;<pb/><t>cuireadh a daoine uaisle ar chrainn<pb/><t>agus ceanglaíodh a fir cháiliúla le slabhraí.


text:
Cuirfear thusa ar meisce freisin<pb/><t>agus beidh tú ar mearbhall céille.<pb/><t>Caithfidh tusa tearmann a lorg<pb/><t>ón namhaid chomh maith.


text:
<pb/><t>Tá do dhúnta go léir cosúil le crainn fígí<pb/><t>atá ag tabhairt fígí luatha uathu;<pb/><t>má chroitear iad titfidh na torthaí<pb/><t>isteach i mbéal an alpaire.


text:
Féach ar do thrupaí,<pb/><t>níl iontu ach mná.<pb/><t>Tá geataí do thíre<pb/><t>ar dianleathadh roimh do naimhde,<pb/><t>agus do bharraí comhla loiscthe ag tine.


text:
Tarraing uisce le haghaidh an léigir;<pb/><t>neartaigh do dhúnta;<pb/><t>satail ar an láib;<pb/><t>pasáil an chré;<pb/><t>beir greim ar an múnla brící.


text:
Ansin loiscfidh an tine thú;<pb/><t>ciorróidh an claíomh thú;<pb/><t>(ídeoidh sé thú mar a dhéanfadh an lócaiste).<pb/><t>Déan thú féin chomh líonmhar leis an lócaiste;<pb/><t>déan thú féin chomh hiomadúil leis an dreoilín teaspaigh.


text:
16a Cuir le do chuid trádálaithe<pb/><t>chun go mba líonmhaire iad ná réaltaí neimhe;<pb/><t>16b leathann na lócaistí a sciatháin<pb/><t>agus eitlíonn siad leo;<pb/><t>ABN: 16a, 17a, 16b, 17b.


text:
<pb/><t>17a bíodh do chosantóirí mar dhreoilíní teaspaigh<pb/><t>agus do scríobhaithe chomh tiubh le saithe feithidí,<pb/><t>a thuirlingíonn ar na ballaí lá fuar.<pb/><t>Ach nuair a éiríonn an ghrian,<pb/><t>17b imíonn siad as radharc<pb/><t>agus ní bhíonn a fhios ag aon duine<pb/><t>cá mbíonn siad.


text:
<pb/><t>Faraor! Cad é mar a chodlaíonn do chuid aoirí,<pb/><t>(a rí na hAsaíre)!<pb/><t>Cad é mar atá do laochra<pb/><t>i dtoirchim suain!<pb/><t>Tá do mhuintir scaipthe ar na sléibhte<pb/><t>agus níl aon duine ann chun iad a chruinniú arís.


text:
Níl aon legheas ar do lot;<pb/><t>is marfach í do chneá.<pb/><t>An uile dhuine a chloiseann do scéal,<pb/><t>buaileann sé bosa mar gheall ort.<pb/><t>Óir cé air nár luigh<pb/><t>do dhanarthacht gan staonadh?


text:
<pb/><t>Cá fhad eile, a Thiarna, a bheidh mé ag glaoch ort<pb/><t>agus nach n-éistfidh tú liom<pb/><t>nó ag éamh «Foréigean!» <pb/><t>agus nach bhfuasclóidh tú sinn?


text:
Cad chuige nach dtaispeánann tú dom<pb/><t>ach an urchóid amháin?<pb/><t>Cén fáth a mbíonn tú féin<pb/><t>ag breathnú ar an ansmacht ar nós cuma liom?<pb/><t>Déantar slad agus foréigean os mo chomhair<pb/><t>agus is minic a bhíonn achrann agus aighneas ann.


text:
Sin é an fáth a ndéantar faillí sa dlí<pb/><t>agus nach bhfeictear an chóir<pb/><t>á déanamh choíche.<pb/><t>Óir faigheann an drochdhuine<pb/><t>an ceann is fearr ar an bhfíréan<pb/><t>agus dá dheasca sin cuirtear an chóir as a riocht.


text:
<pb/><t>Féachaigí ar na náisiúin agus breathnaígí orthu,<pb/><t>agus bíodh ionadh agus alltacht oraibh.<pb/><t>Óir tá obair á déanamh le bhur linn<pb/><t>nach gcreidfeadh sibh é dá n-inseofaí daoibh é.


text:
Óir, féach, tá na Caildéigh á múscailt agam,<pb/><t>an cine fíochmhar fraochmhar úd,<pb/><t>a ghluaiseann thar chlár na talún<pb/><t>chun seilbh a ghabháil ar áiteanna nach leo féin iad.


text:
Tá a gcapaill níos mire ná liopaird;<pb/><t>is fíochmhaire iad ná mic tíre na steipe.<pb/><t>Siúd ar aghaidh lena n-eachra ar cosa in airde;<pb/><t>is ó áit i bhfad ar shiúl a thagann siad,<pb/><t>ar nós iolair a thugann ruathar anuas<pb/><t>chun a chreach a alpadh.


text:
Chun foréigean a dhéanamh<pb/><t>a thagann siad go léir;<pb/><t>tá dianteas a n-aghaidheanna mar an ghaoth anoir;<pb/><t>cruinníonn siad cimí le chéile mar ghaineamh.


text:
Is cine iad a dhéanann fonóid faoi ríthe,<pb/><t>agus gáire faoi phrionsaí,<pb/><t>agus beag is fiú den uile dhún.<pb/><t>Carnann siad cré ina dtimpeall<pb/><t>agus gabhann siad seilbh orthu.


text:
Ach ansin athraíonn an ghaoth<pb/><t>agus titeann sí chun suaimhnis.<pb/><t>[Déanann sé siúd] dia beag dá neart féin.


text:
<pb/><t>Nach bhfuil tú ann riamh anall, a Thiarna,<pb/><t>A Dhia liom, m' Aon Naofa,<pb/><t>nach bhfaigheann bás choíche?<pb/><t>Tá an pobal seo ceaptha agat ar son an chirt;<pb/><t>chuir tú ar bun é, a charraig,<pb/><t>chun díoltas a imirt.


text:
Tá do shúile róghlan le bheith ag féachaint ar an olc;<pb/><t>ní féidir duit breathnú ar an ansmacht.<pb/><t>Cén fáth, mar sin, a ndearcann tú ar nós cuma liom ar lucht an fhill<pb/><t>agus a bhfanann tú i do thost nuair a alpann an drochdhuine<pb/><t>duine eile atá níos fíréanta ná é féin?


text:
Beireann an pobal seo ar chách le duán;<pb/><t>tarraingíonn siad isteach iad lena líon;<pb/><t>cruinníonn siad le chéile iad lena saighean;<pb/><t>ansin bíonn áthas agus lúcháir orthu.


text:
Dá thoradh sin ofrálann siad íobairt dá líon,<pb/><t>agus dónn siad túis dá saighean;<pb/><t>mar, a bhuíochas orthu siúd,<pb/><t>bíonn saol na bhfuíoll acu agus flúirse bia.


text:
An amhlaidh, mar sin, a leanfaidh siad orthu<pb/><t>ag folmhú a lín gan stad<pb/><t>agus ag marú na náisiún gan trua?


text:
<pb/><t>Seasfaidh mé ar mo thúr faire;<pb/><t>glacfaidh mé m' ionad ar mo rampar,<pb/><t>agus beidh mé ar m' fhaichill ansin<pb/><t>féachaint céard a déarfaidh sé liom,<pb/><t>nó cén freagra a thabharfaidh sé ar mo chasaoid.


text:
Thug an Tiarna freagra orm ansin, á rá:<pb/><t>«Scríobh síos an fhís;<pb/><t>déan í a ghreanadh ar leaca<pb/><t>ionas go mbeidh sé furasta í a léamh.


text:
Óir is le haghaidh a hionú féin amháin<pb/><t>a tugadh an fhís seo;<pb/><t>tá sí ag tnúthán lena comhlíonadh<pb/><t>agus ní dhéanfaidh sí bréag.<pb/><t>Go fiú má bhíonn sí mall ag teacht, fan léi;<pb/><t>mar tiocfaidh sí i gcrích go cinnte;<pb/><t>ní theipfidh uirthi choíche.


text:
Féach, cloítear an té nach bhfuil croí ionraic aige;<pb/><t>ach mairfidh an fíréan de bharr a dhílse.»


text:
<pb/><t>«Is mairg don fhear a charnann nithe<pb/><t>nach leis féin iad cá fhad eile? <pb/><t>agus a ualaíonn é féin le nithe a fuair sé mar bhannaí.» Nach ndéanfaidh na daoine seo go léir 


text:
Nach n-éireoidh do chreidiúnaithe go tobann?<pb/><t>Nach ndúiseoidh siad siúd a chuirfidh ar ballchrith thú?<pb/><t>Ansin creachfaidh siad thú.


text:
De bhrí gur chreach tú mórán ciníocha<pb/><t>creachfaidh na náisiúin eile go léir thusa<pb/><t>mar gheall ar an bhfuil dhaonna a dhoirt tú<pb/><t>agus de dheasca an fhoréigin<pb/><t>a d' imir tú ar an tír, ar an gcathair<pb/><t>agus ar gach duine dá gcónaíonn inti.


text:
<pb/><t>Is mairg don fhear a dhéanann brabach go héagórach ar son a theaglaigh féin,<pb/><t>chun a nead féin a shuíomh os ard<pb/><t>agus chun lámh an oilc a sheachaint.


text:
Tá tú tar éis do theaghlach a náiriú;<pb/><t>nuair a bhasc tú mórán náisiún,<pb/><t>is é d' anam féin a chaill tú.


text:
Óir tá na clocha féin ag glaoch amach ón mballa<pb/><t>agus tugann na bíomaí freagra orthu<pb/><t>ón gcreatlach adhmaid.


text:
Nach é toil Dhia na Slua é<pb/><t>gur le haghaidh na tine a bhíonn na náisiúin ag tiaráil?<pb/><t>agus gur saothar in aisce é saothar na gciníocha.


text:
Óir líonfar an tír le heolas ar ghlóir an Tiarna<pb/><t>mar a chlúdaíonn an t-uisce grinneall na mara.


text:
<pb/><t>Is mairg don fhear a thugann deoch dá chomharsana,<pb/><t>agus a dhoirteann amach a chuid nimhe<pb/><t>nó go mbíonn siad ar meisce aige<pb/><t>le súil go bhfeicfeadh sé a nochtacht.


text:
Tá tú líonta le náire in ionad na glóire.<pb/><t>Ól tú féin chomh maith agus nocht d' fhorchraiceann.<pb/><t>Tiocfaidh an cupán chugat ó dheasláimh an Tiarna<pb/><t>agus cuirfidh an náire scáil ar do ghlóir.


text:
Mar bascfar thú de dheasca na hainíde a thug tú ar an Liobáin<pb/><t>agus beidh díothú na n-ainmhithe ina ábhar scéine duit,<pb/><t>mar gheall ar an bhfuil dhaonna a dhoirt tú<pb/><t>agus de dheasca an fhoréigin<pb/><t>a d' imir tú ar an tír, ar an gcathair<pb/><t>agus ar gach duine dá gcónaíonn inti.


text:
Cén tairbhe é íomhá ghreanta<pb/><t>le go ndealbhódh a déantóír í chor ar bith?<pb/><t>nó dealbh teilgthe, oracal bréagach,<pb/><t>le go gcuirfeadh a déantóir a mhuinín inti<pb/><t>agus gan ach dealbha balbha á ndéanamh aige?


text:
<pb/><t>Is mairg don fhear a deir le smután adhmaid: «Múscail thú féin» ;<pb/><t>agus leis an gcloch bhalbh: «Éirigh.» <pb/><t>An féidir le rud mar sin oracal a thabhairt uaidh?<pb/><t>Féach, tá sé clúdaithe le hór agus le hairgead<pb/><t>ach níl puth anála ann.


text:
<pb/><t>Tá cloiste agam, a Thiarna, i dtaobh d' éachtaí;<pb/><t>a Thiarna, cuireann do chuid oibre eagla orm.<pb/><t>Déan arís í lenár linn féin; lenár linn féin<pb/><t>nocht dúinn í athuair.<pb/><t>D' ainneoin tú a bheith suaite le fearg<pb/><t>cuimhnigh ar an trócaire a dhéanamh.


text:
<pb/><t>Tá Dia ag teacht as Téamán,<pb/><t>agus an tAon Naofa ó Shliabh Phárán. <i>Selah</i> <pb/><t>Folaíonn a mhaorgacht na spéartha<pb/><t>agus líontar an talamh dá ghlóir.


text:
Is cosúil leis an solas a dhealramh;<pb/><t>as a lámha bladhmann gathanna gealáin.<pb/><t>Is ansin atá a chumhacht faoi cheilt.


text:
Nuair a sheasann sé critheann an talamh.<pb/><t>Le leagan a shúl croitear na náisiúin.<pb/><t>Bogtar na sléibhte síoraí óna n-áit;<pb/><t>cromann na beanna bithbhuana síos,<pb/><t>a sheanbhealaí riamh anall.


text:
<pb/><t>An bhfuil tú i bhfeirg leis na haibhneacha, a Thiarna?<pb/><t>An in aghaidh na mara a lasann do chonfadh,<pb/><t>go dtagann tú ag marcaíocht ar do chapaill,<pb/><t>nó ar scuaine de do charbaid chaithréimeacha?


text:
Tógann tú do bhogha as a chumhdach:<pb/><t>cuireann tú saigheada lena shreang. <i>Selah</i> <pb/><t>Scoilteann tú an talamh le srutháin.


text:
Nuair a fheiceann na sléibhte thú, creathnaíonn siad.<pb/><t>Scuabann na tuilte tréana ar aghaidh.<pb/><t>Ligeann an duibheagán búir;<pb/><t>ardaíonn sé a lámha chun neimhe.


text:
Fanann an ghrian agus an ghealach ina n-áitreabh<pb/><t>ó sholas do shaighead eitilte<pb/><t>agus ó loinnir do ghathanna ruithnigh.


text:
Gabhann tú amach chun do phobal a shábháil,<pb/><t>chun d' ungthach féin a shlánú.<pb/><t>Tá barr theach an drochdhuine briste agat<pb/><t>agus a bhunsraith nochta go dtí an charraig. <i>Selah</i>


text:
Le do shaigheada pollann tú ceann a laochra,<pb/><t>a thagann dár scaipeadh [le gártha áthais,]<pb/><t>amhail is go raibh siad chun ainniseoir éigin<pb/><t>a dhíothú go danartha ina n-uachais.


text:
<pb/><t>Tá cloiste agam; tá mo chroí corraithe;<pb/><t>critheann mo bheola leis an nglór;<pb/><t>leathnaíonn críonlobhadh trí mo chnámha<pb/><t>agus lúbann mo chosa fúm.<pb/><t>Fanaim go ciúin le lá na buartha<pb/><t>atá le breacadh ar lucht ár n-ionsaithe.


text:
Óir ní thiocfaidh an crann fígí i mbláth;<pb/><t>ní bheidh caor le fáil ar na fíniúna;<pb/><t>rachaidh de thoradh an chrainn olóige;<pb/><t>ní thabharfaidh na goirt aon bhia;<pb/><t>ní fhágfar caora sa chró<pb/><t>nó bó ar bith sa bhuaile.


text:
Is é an Tiarna Dia mo neart;<pb/><t>tugann sé dom luathchosa eilite;<pb/><t>cuireann sé mé ag céimniú<pb/><t>go daingean buach ar na harda.<pb/><t>Do stiúrthóir an chóir: ar ghléasanna téadacha.


text:
Briathar an Tiarna a labhraíodh le Zafainiá, mac Chúisí, mhic Ghadailiá, mhic Amairiá, mhic Hiziciá, in aimsir Ióisíá, mhic Ámón, rí Iúdá.


text:
«Táim ar tí léirscrios a dhéanamh<pb/><t>ar gach ní atá ar dhromchla an domhain,<pb/><t>a deir an Tiarna.


text:
Scriosfaidh mé an duine agus an beithíoch;<pb/><t>scriosfaidh mé éanlaith an aeir<pb/><t>agus éisc na farraige<pb/><t>(agus gach ábhar scannail<pb/><t>agus gach rud a bhaineann tuisle as lucht an oilc)<pb/><t>agus scuabfaidh mé an cine daonna chun siúil<pb/><t>de dhromchla an domhain, a deir an Tiarna.


text:
<pb/><t>Agus sínfidh mé amach mo lámh<pb/><t>in aghaidh Iúdá agus áitritheoirí uile Iarúsailéim,<pb/><t>agus scuabfaidh mé chun siúil<pb/><t>gach rian de Bhál as an áit seo,<pb/><t>mar aon le hainmneacha<pb/><t>a sheirbhíseach agus a shagart


text:
iad siúd a shléachtann<pb/><t>roimh réaltaí neimhe ar dhíonta na dtithe<pb/><t>agus na daoine freisin a shléachtann roimh an Tiarna<pb/><t>ach a mhionnaíonn dar Miolcom


text:
Bí i do thost i láthair an Tiarna Dia!<pb/><t>óir tá lá an Tiarna in achmaireacht.<pb/><t>Is ea, go deimhin, tá an Tiarna tar éis íobairt a ullmhú<pb/><t>agus a chuid aíonna a choisreacan.


text:
<pb/><t>«Ar lá íobartha an Tiarna<pb/><t>smachtóidh mé na feidhmeannaigh<pb/><t>agus clann mhac an rí<pb/><t>agus na daoine go léir<pb/><t>a chaitheann cultacha coimhthíocha.


text:
An lá sin smachtóidh mé<pb/><t>na daoine go léir a léimeann thar an tairseach<pb/><t>agus a líonann pálás a dtiarna<pb/><t>le foréigean agus le camastaíl.


text:
<pb/><t>An lá sin, a deir an Tiarna,<pb/><t>cloisfear gáir ó Gheata na nIasc<pb/><t>agus uallfartach ón mBaile Nua<pb/><t>agus callán mór ó na cnoic.


text:
Déanaigí olagón, a áitritheoirí an Mhoirtéir;<pb/><t>mar díothófar an lucht trádála go léir<pb/><t>agus scuabfar chun siúil<pb/><t>lucht meáite uile an airgid.


text:
<pb/><t>An tráth sin cuardóidh mé Iarúsailéim le lóchrainn<pb/><t>agus smachtóidh mé na daoine sin<pb/><t>atá ag dul i raimhre ar a ndeascadh<pb/><t>agus a deir ina gcroí istigh:<pb/><t>' Ní féidir leis an Tiarna dada a dhéanamh,<pb/><t>olc maith ná donaí.'


text:
Mar sin de déanfar slad ar a maoin<pb/><t>agus léirscrios ar a dtithe.<pb/><t>Fiú má thógann siad tithe<pb/><t>ní chónóidh siad iontu,<pb/><t>agus má chuireann siad fíniúna<pb/><t>ní ólfaidh siad a bhfíon.»


text:
<pb/><t>Tá lá mór an Tiarna in achmaireacht;<pb/><t>tá sé sa chóngar agus é ag teacht faoi lánluas;<pb/><t>ar lá an Tiarna tógfar gártha searbha;<pb/><t>fiú an gaiscíoch, beidh sé ag glaoch ar chabhair.


text:
Lá díbheirge an lá sin,<pb/><t>lá buartha agus angair,<pb/><t>lá léirscriosta agus millte,<pb/><t>lá dorchadais agus doiléire,<pb/><t>lá scamall agus dúnéalta,


text:
Agus cuirfidh mé<pb/><t>an oiread sin anró ar dhaoine<pb/><t>go mbeidh siad ag amharcaíl rompu<pb/><t>amhail daoine dalla,<pb/><t>mar pheacaigh siad in aghaidh an Tiarna<pb/><t>scaipfear a gcuid fola mar dheannach<pb/><t>agus a gcuid feola mar aoileach.


text:
Ní fhéadfaidh a gcuid airgid ná óir<pb/><t>iad a shábháil.<pb/><t>Ar lá dhíbheirg an Tiarna<pb/><t>ídeofar an domhan go léir<pb/><t>le tine a chuid éada.<pb/><t>Cuirfidh sé deireadh,<pb/><t>is ea deireadh dithneasach,<pb/><t>le háitritheoirí uile an domhain.


text:
sula dtiomáintear chun siúil sibh mar an gcáith,<pb/><t>sula dtaga fearg fhíochmhar an Tiarna oraibh,<pb/><t>sula mbeire lá dhíbheirg an Tiarna oraibh.


text:
Lorgaigí an Tiarna, sibhse uile,<pb/><t>a dhaoine uirísle na tíre,<pb/><t>a chomhlíonann a reacht.<pb/><t>Lorgaigí an fhíréantacht,<pb/><t>lorgaigí an uirísle;<pb/><t>b' fhéidir go bhfaigheadh sibh dídean<pb/><t>ar lá dhíbheirg an Tiarna.


text:
Mairg daoibh,<pb/><t>a áitritheoirí chósta na farraige,<pb/><t>a chine na gCréiteach.<pb/><t>(Tá briathar an Tiarna in bhur n-aghaidh.)<pb/><t>Ísleoidh mé thú, a dhúiche na bhFilistíneach!<pb/><t>Millfidh mé thú sa chaoi nach bhfágfar<pb/><t>aon áitritheoir ar bith ionat.


text:
Agus beidh cósta na farraige<pb/><t>ag fuílleach theaghlach Iúdá;<pb/><t>san áit sin cuirfidh siad a dtréada ar féarach;<pb/><t>rachaidh siad chun suain um thráthnóna<pb/><t>i dtithe Aiscileon,<pb/><t>Óir, déanfaidh an Tiarna, a nDia, cúram díobh<pb/><t>agus rathóidh sé iad arís.


text:
<pb/><t>«Chuala mé madaí Mhóáb<pb/><t>agus cáineadh chlann Amón<pb/><t>a thug aithis do mo phobal<pb/><t>agus a rinne maíomh in aghaidh mo thíre féin,


text:
Ar an ábhar sin,» <pb/><t>a deir Tiarna na Slua, Dia Iosrael,<pb/><t>«dar mo bheo ach beidh Móáb mar Shodom<pb/><t>agus clann Amón mar Ghomorá <pb/><t>dúiche lán neantóg, carn salainn,<pb/><t>díthreabh go deo.<pb/><t>Creachfaidh fuílleach mo phobail iad<pb/><t>agus glacfaidh iarmhar mo náisiúin seilbh orthu.»


text:
A chonách sin orthu de dheasca a n-uabhair!<pb/><t>Mar thug siad aithis do phobal Thiarna na Slua,<pb/><t>agus rinne siad maíomh ina aghaidh.


text:
Cuirfidh an Tiarna scanradh a n-anama orthu;<pb/><t>mar cuirfidh sé déithe uile an domhain ar neamhní<pb/><t>agus sléachtfaidh insí uile na náisiún go talamh roimhe,<pb/><t>gach ceann acu ina áit féin.


text:
<pb/><t>Sínfidh sé a lámh amach in aghaidh an tuaiscirt<pb/><t>agus scriosfaidh sé an Asaír<pb/><t>agus déanfaidh sé díthreabh de Nínivé<pb/><t>nó go mbeidh sí chomh tirim le fásach.


text:
Agus luífidh síos ina lár<pb/><t>tréada de gach saghas ainmhithe;<pb/><t>agus fiú amháin an cág agus an t-ulchabhán,<pb/><t>déanfaidh siad fara dá coirnisí san oíche.<pb/><t>Cloisfear a nglaonna ar an bhfuinneog<pb/><t>agus grágaíl an fhéich dhuibh ar an tairseach.<pb/><t>Óir, tá an obair chéadrais millte.


text:
An í seo an chathair lúcháireach<pb/><t>a mhaireadh go slán sábháilte<pb/><t>agus a deireadh ina croí istigh:<pb/><t>«Táimse ann agus níl mo chomh-mhaith ar fáil» ?<pb/><t>Cad é mar a rinneadh fothrach di<pb/><t>agus brocach beithíoch!<pb/><t>Gach uile dhuine a ghabhann thairsti<pb/><t>déanann siad faíreach agus bagraíonn siad a ndoirne.


text:
Ní éisteann sí leis an teachtaireacht;<pb/><t>ní ghlacann sí leis an teagasc;<pb/><t>ní chuireann sí a muinín sa Tiarna,<pb/><t>agus ní thagann sí in ngar dá Dia.


text:
Leoin ag búiríl<pb/><t>is ea na huaisle atá istigh inti;<pb/><t>mic tíre choineascracha<pb/><t>nach raibh dada le creimeadh acu ar maidin,<pb/><t>is ea a cuid breithiúna.


text:
Bladhmairí is ea a fáithe,<pb/><t>fir lán fill;<pb/><t>truaillíonn a cuid sagart nithe naofa<pb/><t>agus sáraíonn siad an dlí.


text:
Istigh inti ina lár tá an Tiarna cóir;<pb/><t>ní dhéanann sé an t-éigeart riamh.<pb/><t>Maidin i ndiaidh maidine fógraíonn sé a bhreithiúnas;<pb/><t>le lonradh an lae ní loiceann sé riamh.<pb/><t>Ach níl ciall ar bith do náire ag an drochdhuine.


text:
<pb/><t>«Táim tar éis na náisiúin a dhísciú;<pb/><t>scriosadh a dtúir choirnéil.<pb/><t>Tá a sráideanna bánaithe agam<pb/><t>sa chaoi nach ngabhann duine ar bith tríothu.<pb/><t>Scartáladh a gcathracha<pb/><t>agus níl duine ná deoraí ina gcónaí iontu.


text:
Deirinn liom féin:<pb/><t>' Beidh eagla ortsa ar a laghad romham,<pb/><t>agus foghlaimeoidh tú ceacht;<pb/><t>agus ní scriosfar a háitreabh,<pb/><t>ní bhainfear as a cuimhne go deo<pb/><t>ná pionóis uile a chuir mé orthu siúd.' <pb/><t>Ach ní mar sin a tharla.<pb/><t>Is amhlaidh atá siad ag brostú<pb/><t>chun a ngníomhartha uile a thruailliú.»


text:
«Ar an ábhar sin,» a deir an Tiarna,<pb/><t>«fan liom go dtí an lá a seasfaidh mé suas i mo chúiseoir;<pb/><t>mar tá sé socair agam na náisiúin a chruinniú,<pb/><t>na ríochtaí a thabhairt i gceann a chéile<pb/><t>chun go ligfidh mé mo racht amach orthu,<pb/><t>mo chuid feirge fíochmhaire go léir.<pb/><t>Go deimhin, ídeofar an domhan go léir<pb/><t>le tine mo chuid éada.


text:
Ón taobh thall d' aibhneacha na Cúise<pb/><t>tabharfaidh mo chuid adhraitheoirí, iad siúd a scaip mé,<pb/><t>ofrálacha chugam.


text:
<pb/><t>«An lá sin ní náireofar thú<pb/><t>as na drochghníomhartha ceannairceacha a rinne tú i m' aghaidh.<pb/><t>Mar tógfaidh mé as do lár ansin<pb/><t>do chuid bladhmairí uaibhreacha;<pb/><t>agus uaidh sin amach ní bheidh tú<pb/><t>ag siúl timpeall go toirtéiseach<pb/><t>níos mó ar mo shliabh naofa.


text:
Fágfaidh mé pobal bocht uiríseal i do lár<pb/><t>agus lorgfaidh fuílleach Iosrael dídean<pb/><t>in ainm an Tiarna.


text:
Ní dhéanfaidh siad aon éigeart,<pb/><t>ní mó ná a inseoidh siad bréaga,<pb/><t>agus ní bhfaighfear teanga chealgach ina mbéal.<pb/><t>Is ea, iníorfaidh siad agus ligfidh siad a scíth,<pb/><t>agus ní chuirfidh aon duine isteach orthu feasta.»


text:
<pb/><t>«Déan gairdeas, a iníon Shíón;<pb/><t>tóg gártha áthais, a Iosrael;<pb/><t>bíodh lúcháir agus gliondar ar do chroí go hiomlán,<pb/><t>a iníon Iarúsailéim.


text:
Tá an Tiarna tar éis an breithiúnas<pb/><t>a bhí ag bagairt ort a thógáil díot<pb/><t>agus do chuid naimhde a thiomáint chun siúil uait.<pb/><t>Tá an Tiarna, rí Iosrael, i do lár<pb/><t>agus ní healaí duit<pb/><t>eagla an mhí-áidh a bheith ort níos mó.


text:
Tá an Tiarna, do Dhia, i do lár<pb/><t>mar laoch caithréimeach;<pb/><t>déanfaidh sé gairdeas go spleodrach mar gheall ort.<pb/><t>Athnuafaidh sé thú le neart a ghrá;<pb/><t>tógfaidh sé gártha áthais ar do shon <pb/><t>faoi mar a dhéantar ar lá an tsollúntais.


text:
<pb/><t>«Ardóidh mé an tubaiste díot<pb/><t>sa chaoi nach mbeidh ort<pb/><t>maslaí a fhulaingt níos mó.


text:
Féach! An tráth sin cuirfidh mé deireadh<pb/><t>leis na daoine go léir a d' imir ansmacht ort.<pb/><t>Sábhálfaidh mé na bacaigh;<pb/><t>baileoidh mé le chéile<pb/><t>an mhuintir a ruaigeadh chun fáin<pb/><t>agus gnóthóidh mé clú agus cáil dóibh<pb/><t>i ngach aon tír ar cuireadh náire orthu inti.


text:
An tráth sin, baileoidh mé sibh le chéile<pb/><t>agus treoróidh mé féin abhaile sibh ansin.<pb/><t>Tabharfaidh mé clú agus cáil daoibh<pb/><t>i measc ciníocha uile an domhain,<pb/><t>nuair a rathóidh mé sibh arís<pb/><t>faoi bhur súile féin,» a deir an Tiarna.


text:
<pb/><t>Sa dara bliain de réimeas Dháire rí, ar an gcéad lá den séú mi, labhraíodh briathar an Tiarna trí bhíthin an fháidh Hagaí le Zarubáibil, mac Sheailtíéil, gobharnóir Iúdá agus leis an ardsagart Iósua, mac Iózádác, mar a leanas:


text:
Mar seo a labhraíonn Tiarna na Slua: «Deir an pobal seo: Níor tháinig an t-am fós chun Teampall an Tiarna a tógáil.»


text:
Dá bhrí sin labhraíonn Tiarna na Slua mar a leanas: «Déanaigí machnamh ar conas mar a d' éirigh libh.


text:
Chuir sibh mórán ach níor bhain sibh ach an beagán; itheann sibh ach ní bhfaigheann aon duine agaibh a sháith; ólann sibh ach ní mhúchtar bhur dtart; cuireann sibh éadach oraibh féin ach ní bhíonn aon duine agaibh te teolaí; an té a thuilleann tuarastal is lena a chur i sparán pollta a thuilleann sé é.»


text:
In airde libh ar na cnoic! Beirigí adhmad libh ar ais! Atógaigí an Teampall! Bainfidh mé taitneamh as ansin agus taispeánfaidh mé mo ghlóir ann, a deir an Tiarna.


text:
Bhí sibh ag súil le mórán, ach is amhlaidh nach bhfuair sibh ach an beagán; nuair a thug sibh an fómhar isteach shéid mise air. Cén fáth sin, a deir Tiarna na Slua? De bhrí go bhfuil mo theachsa ina fhothrach fad a bhíonn gach uile dhuine agaibhse ag déanamh cúraim dá theach féin.


text:
Sin é an fáth a gcoinníonn na spéartha thuas an drúcht uaibh agus a gceileann an talamh a chuid torthaí oraibh.


text:
Táim tar éis triomach a ghlaoch anuas ar an talamh, ar na cnoic, ar an arbhar, ar an úrfhíon, ar an ola, ar thorthaí uile na talún, ar na daoine agus ar na beithígh agus ar a saothar go léir!»


text:
Ansin d' éist Zarubáibil, mac Sheailtíéil, agus an t-ardsagart Iósua, mac Iózádác, agus fuílleach uile an phobail le hachainí an Tiarna, a nDia, agus le briathra an fháidh Hagaí de bhrí gur chuir an Tiarna chucu é agus go raibh eagla ar an bpobal roimh an Tiarna.


text:
Ansin labhair Hagaí, teachtaire an Tiarna, leis an bpobal de réir ordú an Tiarna, á rá: «Táimse in bhur dteannta, a deir an Tiarna.»


text:
Agus mhúscail an Tiarna misneach Zarubáibil mhic Sheailtíéil, gobharnóir Iúdá, agus misneach an ardsagairt Iósua, mhic Iózádác, agus misneach fhuílleach an phobail sa chaoi gur tháinig siad agus gur chuir siad chun oibre i dteach Thiarna na Slua, a nDia,


text:
<pb/><t>Sa dara bliain de réimeas Dháire rí,<pb/><t>2:1 ar an aonú lá is fiche den seachtú mí, labhraíodh briathar an Tiarna trí bhíthin an fháidh Hagaí mar a leanas: 1:15b 


text:
«Labhair le Zarubáibil, mac Sheailtíéil, gobharnóir Iúdá, agus leis an ardsagart Iósua, mac Iózádác, agus le fuílleach uile an phobail mar seo:


text:
Cé atá fágtha in bhur measc a chonaic an Teampall seo faoina chéadghlóir? Agus conas a fhéachann sé daoibh anois? Nach neamhní ar fad é in bhur súile?


text:
Ach dá ainneoin sin uile bíodh misneach agat, a Zarubáibil, a deir an Tiarna, agus agatsa freisin, a Iósua, a mhic Iózádác, a ardsagairt, agus agaibhse, a mhuintir uile na tíre, a deir an Tiarna. I mbun na hoibre libh anois! Óir táimse in bhur dteannta, a deir Tiarna na Slua.


text:
Is ann fós don chonradh a rinne mé libh nuair a tháinig sibh amach as an Éigipt agus tá mo spiorad in bhur measc. Ná bíodh aon eagla oraibh!'


text:
Óir is mar seo a labhraíonn Tiarna na Slua: 'I gceann tamaillín bainfidh mé croitheadh aon uair amháin eile as na spéartha agus as an domhan, as an bhfarraige agus as an talamh tirim.


text:
Suaithfidh mé na ciníocha uile agus tiocfaidh stórtha na náisiún go léir isteach chugaibh agus líonfaidh mé an Teampall seo le glóir, a deir Tiarna na Slua!


text:
Sáróidh glóir nua an Teampaill seo an chéadghlóir a bhí aige, a deir Tiarna na Slua, agus is san áit seo a dháilfidh mé oraibh an tsíocháin, a deir Tiarna na Slua.' »


text:
<pb/><t>Sa dara bliain de réimeas Dháire rí, ar an gceathrú lá is fiche den naoú mí labhraíodh briathar an Tiarna leis an bhfáidh Hagaí mar a leanas:


text:
Má bhíonn píosa feola coisricthe á iompar ag duine i bpóca aráin nó le hanraith nó le fíon nó le hola nó le bia ar bith, an mbíonn sé sin coisricthe freisin?' » «Ní bhíonn ná coisricthe,» d' fhreagair na sagairt.


text:
Dúirt Hagaí ansin: «Duine atá neamhghlan toisc gur bhain sé le marbhán, má bhaineann sé le haon cheann acu sin, an mbíonn sé sin neamhghlan?» «Bíonn go deimhin,» dúirt na sagairt, á fhreagairt.


text:
Mar fhreagra air sin dúirt Hagaí: «Is é an dála céanna ag an bpobal seo é agus is é an dála céanna ag an náisiún seo é i mo láthairse, a deir Tiarna na Slua, agus is é an dála céanna ag saothar uile a lámh é agus is neamhghlan freisin cibé ofrálacha a dhéanann siad anseo.


text:
«Déanaigí machnamh anois ar a dtarlóidh ón lá seo amach. Sular cuireadh cloch ar mhuin cloiche i dTeampall an Tiarna cén bhail a bhí oraibhse?


text:
Nuair a thagadh duine go dtí carn arbhair ar chóir fiche miosúr a bheith ann, ní bhíodh ann ach deich gcinn; nuair a thagadh sé go dtí cantaoir chun caoga dabhach a tharraingt aisti, ní bhíodh inti ach fiche ceann.


text:
Le smoladh, coincleach agus clochshneachta mhill mé sibhse agus saothar uile bhur lámh; ach níor fhill sibh orm, a deir an Tiarna.


text:
Déanaigí machnamh ar a dtarlóidh ón lá inniu amach (ón gceathrú lá is fiche den naoú mí, ón lá ar leagadh síos bunsraith Theampall an Tiarna), déanaigí machnamh


text:
féachaint an gcaithfidh an síol fanacht sa scioból go fóill nó an amhlaidh nach dtabharfaidh an fhíniúin agus an crann fígí agus an phomagránait agus an ológ aon toradh uathu níos mó? Ón lá seo amach cuirfidh mé mo bheannacht oraibh.»


text:
<pb/><t>Labhraíodh briathar an Tiarna le Hagaí an athuair ar an gceathrú lá is fiche den mhí mar a leanas:


text:
Leagfaidh mé ar lár ríchathaoireacha ríochtaí agus scriosfaidh mé cumhacht na náisiún; leagfaidh mé na carbaid agus na carbadóirí; titfidh capaill agus marcaigh síos, gach ceann acu le claíomh a chomharsan.


text:
An lá sin, a deir Tiarna na Slua, glacfaidh mé thú, a Zarubáibil, a mhic Sheailtíéil, a sheirbhísigh liom, agus déanfaidh mé mar a bheadh fáinne séala díot. Óir is tusa atá tofa agam, a deir Tiarna na Slua.


text:
Dá bhrí sin abair leis an bpobal: 'Mar seo a labhraíonn Tiarna na Slua. Filligí orm, a deir Tiarna na Slua, agus fillfidh mise oraibhse, a deir Tiarna na Slua.


text:
Ná bígí cosúil le bhur n-aithreacha ar thug na fáithe tosaigh foláireamh dóibh, á rá: Mar seo a labhraíonn Tiarna na Slua: Filligí ó bhur ndrochbhealaí agus ó bhur ndrochghníomhartha. Ach níor éist siad liom ná níor thug siad aird ar bith orm, a deir an Tiarna.


text:
Ach na rabhaidh agus na reachtanna ar chuir mé a gcúram ar mo sheirbhísigh, na fáithe, nár cuireadh i gcrích ar bhur n-aithreacha iad? Dá thoradh sin rinne siad aithrí agus dúirt siad: Thug Tiarna na Slua íde orainn de dheasca ár mbealaí agus ár ngníomhartha faoi mar a bhí beartaithe aige a dhéanamh.' »


text:
<pb/><t>Ar an gceathrú lá is fiche den aonú mí déag, is é sin le rá, de mhí Shabát, den dara bliain de réimeas Dháire, labhraíodh briathar an Tiarna le Zacairia, mac Bharaicia, mhic Ideo, mar a leanas:


text:
«Bhí fís agam san oíche. Is amhlaidh a chonaic mé fear ar mhuin capaill rua agus é ina sheasamh i measc na gcrann miortail a bhí sa ghleann. Taobh thiar de bhí capaill rua agus capaill dhonnrua agus capaill bhána.


text:
' Cad iad seo, a dhuine uasail?' arsa mise. ' Taispeánfaidh mé duit cad iad,' arsa an t-aingeal a bhí ag caint liom.


text:
Ansin chuir an fear a bhí ina sheasamh i measc na gcrann miortail isteach ar an gcomhrá agus dúirt: 'Is iad seo an dream a chuir an Tiarna amach uaidh chun dul anonn agus anall tríd an domhan.'


text:
Thug siadsan an tuairisc seo d' aingeal an Tiarna a bhí ina sheasamh i measc na gcrann miortail, á rá: 'Táimid tar éis cuairt an domhain a thabhairt agus tá an domhan go léir faoi shuaimhneas agus faoi shíocháin.'


text:
Dúirt aingeal an Tiarna ansin: 'A Thiarna na Slua, cá fhad eile a bheidh tú gan trua a ghlacadh do Iarúsailéim agus do chathracha Iúdá, a bhfuil tú i bhfeirg leo le seachtó bliain anuas?'


text:
Mar sin de dúirt an t-aingeal a bhí ag caint liom: 'Fógair é seo: Mar seo a labhraíonn Tiarna na Slua. Tá teasghrá éadmhar agam do Iarúsailéim agus do Shíón;


text:
ach tá fearg an-mhór ar fad orm leis na náisiúin dhíomasacha; mar cé nach raibh ach fearg bheag orm, chuaigh siadsan thar fóir leis an olc a rinne siad.


text:
Ar an ábhar sin labhraíonn an Tiarna mar seo: Tá mé tar éis filleadh ar Iarúsailéim le barr trua di. Atógfar mo Theampall inti, a deir Tiarna na Slua, agus sínfear an dorú tomhais thar Iarúsailéim.


text:
Fógair é seo freisin: Mar seo a labhraíonn Tiarna na Slua: Níor tháinig rath go fóill ar mo chathracha, ach tabharfaidh an Tiarna sólás do Shíón athuair agus déanfaidh sé rogha de Iarúsailéim aon uair amháin eile.' »


text:
2:2 «Cad iad seo?» arsa mise leis an aingeal a bhí ag caint liom. «Is iad seo na hadharca atá tar éis Iúdá agus Iosrael agus Iarúsailéim a scaipeadh,» ar seisean liom.


text:
2:4 «Cad chuige a bhfuil siad seo ag teacht?» arsa mise. «Tá na hadharca úd tar éis Iúdá a scaipeadh sa chaoi nach bhfuil tógáil a chinn ag duine ar bith,» ar seisean liom, do mo fhreagairt, «ach tá na gaibhne seo tagtha chun scanradh a chur orthu; leagfaidh siad ar lár adharca na náisiún a d' ardaigh a n-adharca os cionn mhuintir Iúdá chun iad a scaipeadh.»


text:
<pb/><t>D' ardaigh mé mo shúile agus chonaic mé fís eile. Is amhlaidh a bhí fear a raibh dorú tomhais ina láimh aige le feiceáil agam. 5 


text:
6 «Cá bhfuil tú ag dul?» arsa mise leis. «Chun Iarúsailéim a thomhas,» ar seisean liom, «féachaint cad é a leithead agus a fad.»


text:
8 agus dúirt sé leis: «Rith leat agus abair leis an ógánach sin go gcaithfear Iarúsailéim a fhágáil gan bhallaí mar gheall ar oll-líon na ndaoine agus na mbeithíoch a bheidh inti.


text:
9 ' Óir beidh mise thart timpeall uirthi mar bhalla tine,' a deir an Tiarna, ' agus beidh mé mar ghlóir di ina lár.' »


text:
<pb/><t>Hóigh! Hóigh! Teithigí ón tír thuaidh,<pb/><t>a deir an Tiarna,<pb/><t>óir táim tar éis sibhse a scaipeadh<pb/><t>faoi cheithre aird na cruinne, a deir an Tiarna. 10 


text:
12 Mar seo a labhraíonn Tiarna na Slua,<pb/><t>an té a chuir uaidh mé tar éis dom a ghlóir a fheiceáil,<pb/><t>i dtaobh na náisiún a rinne slad oraibh:<pb/><t> óir aon duine a bhaineann libhse,<pb/><t>baineann sé le himreasc a shúile 


text:
13 Féach, táim ag bagairt mo dhoirn ina n-aghaidh,<pb/><t>agus déanfaidh a gcuid sclábhaithe slad orthu.<pb/><t>Beidh a fhios agaibhse ansin<pb/><t>gurbh é Tiarna na Slua a chuir uaidh mé.


text:
14 Abair amhrán agus déan gairdeas,<pb/><t>a iníon Shíón;<pb/><t>óir, féach, táimse ag teacht<pb/><t>chun cónaí a dhéanamh i do lár, a deir an Tiarna.


text:
15 Ceanglófar a lán náisiún leis an Tiarna an lá sin;<pb/><t>beidh siad ina bpobal aige,<pb/><t>agus cónóidh sé in bhur measc,<pb/><t>agus aithneoidh tú gurbh é Tiarna na Slua<pb/><t>a chuir chugat mé.


text:
16 Ach beidh seilbh ag an Tiarna ar Iúdá,<pb/><t>mar a chomhroinn féin sa talamh naofa,<pb/><t>agus déanfaidh sé rogha de Iarúsailéim athuair.


text:
17 Bíodh gach duine ina thost i láthair an Tiarna;<pb/><t>óir, tá sé ag éirí chun teacht amach as a áitreabh naofa.


text:
<pb/><t>Ansin thaispeain sé dom an t-ardsagart Iósua agus é ina sheasamh os comhair aingeal an Tiarna. Bhí an tÁibhirseoir ina sheasamh ar a láimh dheas chun é a chúiseamh.


text:
Dúirt aingeal an Tiarna leis an Áibhirseoir: «Go dtuga an Tiarna achasán duit, a Áibhirseoir! Go dtuga an Tiarna, a rinne rogha de Iarúsailéim, achasán duit! Nach aibhleog a sciobadh ón tine an fear seo?»


text:
Thug an t-aingeal an t-ordú seo a leanas dá lucht freastail: «Bainigí na héadaí salacha de.» Dúirt sé le Iósua ansin: «Féach, conas mar atá mé tar éis do chuid urchóide a thógáil díot agus gléasfaidh mé thú in éadaí taibhseacha.»


text:
«Cuirigí ceannbheart glan ar a cheann,» ar seisean ansin. Chuir siad an ceannbheart glan ar a cheann agus ghléas siad é sna héadaí. Lena linn sin bhí aingeal an Tiarna ina sheasamh in aice láimhe.


text:
«Mar seo a labhraíonn Tiarna na Slua: 'Má shiúlann tú de réir mo bhealaí, agus m' aitheanta a choimeád, is tusa a riarfaidh mo Theampall agus a chosnóidh mo chúirteanna, agus tabharfaidh mé cead duit caidreamh a dhéanamh leo siúd atá ina seasamh anseo.


text:
Éist, mar sin, a Iósua, a ardsagairt tú féin agus do chompánaigh atá ina suí os do chomhair óir, is fir dhea-thuair sibh. Is amhlaidh atáimse chun tabhairt ar mo sheirbhíseach, an Beangán, teacht.


text:
Seo í an chloch atáimse a chur ar Iósua; tá seacht ngrua ar an aon chloch amháin seo agus greanfaidh mé féin an inscríbhinn uirthi, a deir Tiarna na Slua, agus glanfaidh mé urchóid na tíre seo di in aon lá amháin.


text:
An lá sin, a deir Tiarna na Slua, tabharfaidh gach duine agaibh cuireadh dá chomharsa teacht agus suí síos faoina fhíniúin agus faoina chrann fígí féin.' »


text:
<pb/><t>D' fhill an t-aingeal a bhí ag caint liom agus dhúisigh sé mé mar a dhúisítear duine as a chodladh.


text:
«Cad é a fheiceann tú?» ar seisean liom. «Is é rud a fheicim,» arsa mise, «ná crann solais agus é déanta go hiomlán d' ór agus babhla ar a bharr. Tá seacht lampa air agus seacht ngob ar gach ceann díobh.


text:
Mar fhreagra air sin dúirt an t-aingeal a bhí ag caint liom: «Nach bhfuil a fhios agat cad iad seo?» «Níl ná a fhios, a dhuine uasail,» arsa mise leis.


text:
<pb/><t>6a Dúirt sé liom ansin, do mo fhreagairt:<pb/><t>6b Seo é briathar an Tiarna i dtaobh Zarubáibil: «Ní le treise arm ná le teann fornirt a dhéanfar é ach le cuidiú mo spioraid féin, a deir Tiarna na Slua.<pb/><t>ABN: 6a, 10b, 11, 12, 13, 14, 6b, 7, 8, 9, 10.


text:
Céard é thusa, a shliabh mhóir? Déanfar má díot roimh Zarubáibil. Nuair a bhéarfaidh sé an chloch chinn amach, gáirfear os ard: «Nach álainn í! Nach álainn í.' »


text:
«Is iad lámha Zarubáibil a leag bunsraith an Teampaill seo, agus is iad a lámhasan freisin a thabharfaidh chun dea-chríche é. Agus beidh a fhios agat gurb é Tiarna na Slua a chuir chugaibh mé.


text:
10 Óir, duine ar bith a chaith drochmheas ar an lá seo na mioneachtraí cuirfear áthas air agus feicfidh sé an chloch thofa i lámha Zarubáibil.» <pb/><t>10b «Is iad na seacht lampa seo súile an Tiarna a bhíonn ag breathnú uathu amach ar fud an domhain uile.»


text:
Labhair mé leis arís, á rá: «Cad é an chiall atá leis an dá chrann ológ seo a bhfuil ceann díobh ar dheis an chrainn solais agus an ceann eile ar a chlé.»


