# verses

text:
Ach sinne, a bhfuil an creideamh againn, táimidne ag dul isteach san áitreabh suaimhnis, faoi mar atá ráite aige: «Dá dheasca sin thug mé an mionn seo uaim le corp feirge: 'Ní rachaidh siad isteach i m' áitreabh suaimhnis choíche.' » Dúirt sé é sin bíodh go raibh deireadh le hobair Dé nuair a cruthaíodh an domhan.


text:
Óir déanann sé tagairt don seachtú lá in áit éigin mar a leanas: «Stad Dia dá chuid oibre go léir ar an seachtú lá,»


text:
agus arís san abairt atá á plé againn deir sé: «Ní rachaidh siad isteach i m' áitreabh suaimhnis choíche.»


text:
Mar sin de, is léir go rachaidh roinnt éigin daoine isteach ann. Ach de bhrí nach ndeachaigh na chéad daoine ar fograíodh an dea-scéal dóibh isteach ann de dheasca a gcuid easumhlaíochta,


text:
shocraigh Dia ar lá eile a bheith ina «lá inniu» , nuair a labhair sé i bhfad níos déanaí trí Dháiví na focail seo atá luaite againn thuas: «Má chloiseann sibh a ghuth inniu, ná cruaigí bhur gcroí.»


text:
Óir dá mba rud é gur thug Iósua suaimhneas dóibh, ní bheadh Dia ag caint faoi lá eile ina dhiaidh sin.


text:
óir cibé duine a théann isteach in áitreabh suaimhnis Dé stadann sé dá chuid oibre faoi mar a stad Dia dá chuid oibre féin.


text:
Déanaimis ár ndícheall, mar sin, chun dul isteach san áitreabh suaimhnis sin ionas nach dteipfidh ar aon duine de dheasca an saghas céanna easumlaíochta.


text:
<pb/><t>Óir, tá briathar Dé beoúil bríomhar; is géire é ná aon chlaíomh dhá bhéal; téann sé isteach idir anam agus spiorad, idir smior agus smúsach agus tugann sé breith ar chlaonta agus ar smaointe an chroí.


text:
Níl créatúr ar bith ann nach follas dó é; mar tá gach ní lom agus nocht do shúile an té sin a gcaithfimid cuntas a thabhairt dó inár ngníomhartha.


text:
<pb/><t>Ós rud é, mar sin, go bhfuil ardsagart againn atá gafa tríd na flaithis, Íosa, Mac Dé, coinnímis greim docht ar ár gcreideamh.


text:
Ní amhlaidh atá ardsagart againn nach féidir dó tuiscint a bheith aige dár laigí ach ceann a triaileadh i ngach slí cosúil linn féin ach nach ndearna peaca riamh.


text:
Dá bhrí sin, druidimis go muiníneach le ríchathaoir an ghrásta le súil go ndéanfar trócaire orainn agus go bhfaighimis grásta a chabhróidh linn in am an ghátair.


text:
Gach ardsagart a thógtar as na daoine, ceaptar é chun seirbhís a dhéanamh do Dhia thar ceann na ndaoine. Ofrálann sé tabhartais agus íobairtí in éiric peacaí.


text:
Is féidir dó trua a ghlacadh do dhaoine atá aineolach agus atá ag dul ar fán de bhrí go bhfuil sé féin lag ó gach taobh.


text:
Dá dheasca sin freisin ní foláir dó íobairtí a ofráil in éiric peacaí, ní amháin thar ceann an phobail ach ar a shon féin chomh maith.


text:
Agus ní ghabhann aon duine an gradam seo chuige féin mura bhfaigheann sé gairm ó Dhia mar a fuair Árón.


text:
Mar an gcéanna níor thug Críost gradam ardsagairt dó féin ach fuair sé é ón té a dúirt leis: «Is tú mo Mhac; ghin mé thú inniu.»


text:
Nuair a bhí Críost ar an saol seo chuir sé achainíocha agus urnaithe suas de ghlór ard agus le mórán deor chun an té a bhí in ann é a fhuascailt ón mbás. Éisteadh leis toisc go raibh sé urramach deabhóideach.


text:
Nuair a tháinig sé chun foirfeachta rinneadh údar slánaithe shíoraí de don uile dhuine a bhíonn umhal dó


text:
<pb/><t>Tá mórán le rá againn faoin ábhar seo ach beidh sé deacair dúinn é a mhíniú daoibh, mar tá sibh dallaigeanta.


text:
Óir, cé gur chóir daoibh bheith in bhur múinteoirí faoin am seo, is amhlaidh atá gá agaibh le duine éigin chun bunfhírinní briathra Dé a mhúineadh daoibh arís. Ní bia scamhardach atá ag teastáil uaibh ach bainne.


text:
Óir, gach duine atá beo ar bhainne, ní fhaigheann sé blas ar bith ar aon teagasc [domhain] i dtaobh na fíréantachta mar nach bhfuil ann ach naíonán.


text:
Is do dhaoine fásta amháin an bia scamhardach, is é sin, do dhaoine a bhfuil a n-aigne oilte acu le teann taithí chun an mhaith a aithint thar an olc.


text:
Dá bhrí sin, fágaimis i leataobh na bunfhírinní i dtaobh Chríost. Ná tugaimis faoin mbunsraith a chur síos arís; ná déanaimis trácht ar aithrí a dhéanamh i bpeacaí marfacha ar chreideamh i nDia,


text:
ar theagasc i dtaobh gnásanna níocháin, ar leagan lámh, ar an aiséirí ó mhairbh, ar an mbreithiúnas síoraí ach abraimis focal i dtaobh an teagaisc fhoirfe.


text:
Na daoine a soilsíodh tráth agus a bhlais an tabhartas neamhaí agus a fuair a gcion féin den Spiorad Naomh


text:
a thit ar lár d' ainneoin sin uile, ní féidir a leithéidí siúd a thabhairt chun aithrí arís de bhrí go bhfuil siad ag céasadh Mac Dé dá ndeoin féin uair amháin eile agus ag déanamh ceap magaidh de.


text:
Cuireann Dia rath ar an talamh a shúnn isteach an fhearthainn a thiteann air ó am go chéile agus a thugann barr uaidh a rachaidh i dtairbhe do na daoine a saothraítear ar a son é.


text:
Ach más sceacha agus feochadáin amháin a thugann sé uaidh ní fiú dada é agus is gearr uaidh mallacht [Dé]; dá dheasca sin dófar é ar deireadh thiar.


text:
Ach bíodh go labhraímid mar seo, a bhráithre ionúine, táimid cinnte de gur fearr ná sin an bhail atá oraibhse agus go bhfuil sibh ar bhealach bhur slánaithe.


text:
Níl Dia éagórach. Dá bhrí sin, ní dhéanfaidh sé dearmad ar an obair a rinne sibh ná ar an ngrá atá agaibh dó. Thaispeáin sibh an grá seo go háirithe nuair a tháinig sibh i gcabhair ar na Críostaithe eile agus, ar ndóigh, tá sé seo á dhéanamh agaibh fós.


text:
Is mian linn, áfach, go dtaispeánfadh gach duine agaibh an díograis chéanna go dtí an deireadh nó go dtiocfaidh na nithe a bhfuil súil agaibh leo i gcrích.


text:
Níor mhaith linn go n-éireodh sibh leisciúil ach go ndéanfadh sibh aithris ar na daoine atá ina n-oidhrí, de bharr a gcreidimh agus a bhfadfhulaingthe, ar na maitheasaí a gealladh dóibh.


text:
<pb/><t>Nuair a thug Dia an gealltanas d' Abrahám is air féin a dhearbhaigh sé mar ní raibh aon rud ann níos mó ná é féin a ndearbhódh sé air.


text:
Anois, déanann daoine dearbhú ar rud atá níos mó ná iad féin agus cuireann dearbhú daingean mar seo deireadh le gach argóint a bhíonn eatarthu.


text:
Mar an gcéanna, nuair ba mhian le Dia a thaispeáint ní ba shoiléire ná riamh do na daoine ar tugadh an gealltanas dóibh nach bhféadfadh athrú a theacht ar a chomhairle, thug sé mionn uaidh mar dhearbhú air.


text:
Dá bharr sin tá dhá rud do-athraithe againn anois nach féidir do Dhia bréag a dhéanamh iontu. Tugann siad sólás mór dúinne atá tar éis teitheadh linn chun greim a bhreith ar na nithe a chuirtear mar ábhar dóchais romhainn.


text:
Is cosúil le hancaire daingean docht dár n-anam an dóchas sin. Téann sé isteach sa sanctóir atá laistigh den chuirtín


text:
mar a ndeachaigh Íosa isteach ina cheannródaí ar ár son nuair a rinneadh ardsagart síoraí de ar nós Mheilcizidic.


text:
<pb/><t>Rí Shailéim agus sagart an Dé is airde ab ea an Meilcizidic seo. Nuair a bhí Abrahám ag filleadh abhaile ó ár na ríthe bhuail Meilcizidic leis agus thug sé a bheannacht dó


text:
agus thug Abrahám an deichiú cuid den chreach go léir dó-san. Is é «Rí na Fíréantachta» an chéad chiall atá ag ainm Mheilcizidic ach ciallaíonn sé «Rí Shailéim,» is é sin, «Rí na Síochána,» freisin.


text:
Ní luaitear a athair ná a mháthair ná a ghinealach ná a bhreith ná a bhás; ar nós Mhac Dé fanann sé ina ardsagart go deo.


text:
Tugaigí faoi deara anois cé chomh tábhachtach a bhí an fear seo ós rud é gur thug an patrarc Abrahám an deichiú cuid de scoth na creiche dó.


text:
De réir an dlí, anois, tá sé de dhualgas ar an gcuid sin de chlann Léiví a ndéantar sagairt díobh deachaithe a ghearradh ar an bpobal, is é sin, ar a mbráithre féin, siúd is gur de shliocht Abrahám iadsan freisin.


text:
Ach d' ainneoin nár de shliocht Léiví é ghearr Meilcizidic deachú ar Abrahám agus thug sé a bheannacht fiú d' fhear na ngealltanas.


text:
Ina theannta sin, [i gcás na sagart] is daoine básmhara a fhaigheann na deachaithe; sa chás eile, áfach, is é a fhaigheann iad ná duine a ndearbhaítear faoi go bhfuil sé beo i gcónaí.


text:
D' fhéadfá a rá chomh maith, is dócha, gur gearradh deachaithe fiú ar Léiví féin, fear tógtha na ndeachúna, trí Abrahám.


text:
<pb/><t>Fuair an pobal tofa dlí a bhí ceangailte go dlúth leis an tsagartacht Léivíteach. Más ea, dá mbeadh slánú iomlán le fáil tríd an tsagartacht sin cén fáth a mbeadh gá fós lena athrach sin ar fad de shagart, is é sin, ceann nach mbeadh ar nós Árón ach ar nós Mheilcizidic.


text:
Anois, an té a bhfuiltear ag labhairt faoi anseo, ba de threibh eile é ar fad agus ní raibh baint ar bith ag aon duine den treibh sin leis an altóir riamh.


text:
Óir, mar is eol do chách, ba de threibh Iúdá é ár dTiarna agus nuair a bhí Maois ag labhairt faoi shagairt níor luaigh sé an treibh sin ar aon chor.


text:
Agus tá cruthú níos soiléire fós ann ar an bhfírinne sin. Óir ceapadh sagart eile dúinn atá cosúil le Meilcizidic.


text:
Ní dhearnadh sagart de, áfach, de réir rialacha a bhí bunaithe ar ghinealach daonna ach de bharr na cumhachta atá ag beatha dhoscriosta.


text:
Óir níor thug an dlí aon ní chun foirfeachta riamh. Ar an taobh eile de, áfach, músclaítear dóchas níos fearr ionainn a sheolann sinn níos gaire do Dhia.


text:
Ach nuair a rinneadh sagart d' Íosa, thug Dia mionn uaidh nuair a dúirt sé leis: «Thug an Tiarna mionn uaidh agus ní bheidh dada dá aiféala sin air: 'Is sagart síoraí thú.' »


text:
Mar sin de, sa mhéid nach gan mhionn a rinneadh sagart d' Íosa, is fearr dá réir an conradh a bhfuil sé ina urra air.


text:
Is amhlaidh freisin nárbh fholáir sluaite de na sagairt eile úd a bheith ann toisc nach raibh duine acu buanmharthanach mar gheall ar an mbás.


text:
Dá thoradh sin, is féidir leis na daoine a thagann chun Dé tríd a shlánú go hiomlán de bhrí go maireann sé de shíor chun idirghuí a dhéanamh ar a son.


text:
Ba é a leithéid sin d' ardsagart a bhí oiriúnach dúinn: sagart naofa, neamhurchóideach, gan smál, a bhí scartha ó na peacaigh agus tógtha suas os cionn na bhflaitheas;


text:
sagart nár ghá dó, faoi mar ba ghá do na hardsagairt eile úd, íobairt a ofráil go laethúil in éiric a pheacaí féin ar dtús agus ansin in éiric peacaí an phobail. Níor ofráil seisean íobairt ach aon uair amháin riamh agus sin nuair a d' ofráil sé é féin.


text:
Rinne an dlí ardsagairt de dhaoine a raibh laige éigin iontu. Ach an briathar a neartaíodh le mionn a thug Dia i bhfad níos déanaí ná an dlí, rinne sé sin ardsagart den Mhac, eisean a bhfuil buaic na foirfeachta bainte amach aige go deo.


text:
<pb/><t>Is é seo anois an rud is tábhachtaí dá bhfuil á rá againn: tá ardsagart den sórt sin againn. Chuaigh sé ina shuí ar dheis ríchathaoir na Mórgachta diaga sna flaithis,


text:
mar a bhfuil sé ag freastal mar shagart sa sanctóir, is é sin, san fhíorbhoth nach duine a thóg í ach an Tiarna.


text:
Ceaptar gach ardsagart, áfach, chun tabhartais agus íobairtí a ofráil. Mar sin de, ní mór don sagart seo againne freisin rud éigin a bheith aige lena ofráil.


text:
Dá mbeadh sé ar talamh ní bheadh sé ina shagart ar aon chor mar tá sagairt ann cheana chun na tabhartais a ofráil de réir an dlí,


text:
siúd is nach ndéanann siad freastal ach i sanctóir nach bhfuil ach ina scáil agus ina scáth dá bhfuil ar neamh. Is léir é seo ón ordú seo a leanas a thug Dia do Mhaois nuair a bhí sé ar tí an bhoth a thógáil: «Féach chuige,» ar sé, «go ndéanfaidh tú gach rud de réir an tsampla a taispeánadh duit ar an sliabh.»


text:
Ach is é fírinne an scéil é go bhfuil ministreacht shagartúil níos uaisle ná sin faighte ag Íosa sa mhéid gurb uaisle é an conradh a bhfuil seisean ina idirghabhálaí air. Óir, is fearr na gealltanais ar a bhfuil an conradh sin bunaithe.


text:
Ach, déanta na fírinne, lochtaíonn Dia a phobal nuair a deir sé: «Féach! a deir an Tiarna, tá na laethanta ag teacht a ndéanfaidh mé conradh nua le teaghlach Iosrael agus le teaghlach Iúdá.


text:
Ní bheidh sé cosúil leis an gconradh a rinne mé lena sinsir an lá úd ar rug mé ar láimh orthu chun iad a sheoladh amach as tír na hÉigipte. Ach ní raibh siad dílis don chonradh a rinne mé leo agus mar sin de thréig mé iad, a deir an Tiarna.


text:
Agus seo é an conradh a dhéanfaidh mé le teaghlach Iosrael tar éis na laethanta sin, a deir an Tiarna: Cuirfidh mé mo dhlíthe isteach ina n-aigne agus scríobhfaidh mé ar a gcroí iad agus beidh mise i mo Dhia acu agus beidh siadsan ina bpobal agamsa.


text:
Ní bheidh ar aon duine acu a chomharsa nó a bhráthair a mhúineadh, á rá: Bíodh aithne agat ar an Tiarna. Óir beidh aithne ag cách orm ó liath go leanbh.


text:
Ag lua an chonartha nua dó, tá an chéad chonradh curtha as dáta aige. Agus an rud atá as dáta agus atá ag dul in aois is gearr go rachaidh sé ar ceal ar fad.


text:
<pb/><t>Ar ndóigh, leag an chéad chonradh rialacha síos don liotúirge agus bhí sanctóir ann freisin, ceann de dhéantús daonna.


text:
Is amhlaidh a cuireadh both suas, an chéad chuid den sanctóir. Istigh inti bhí an coinnleoir agus an bord agus builíní na fianaise. Tugtar an Áit Naofa ar an áit sin.


text:
Anseo bhí altóir óir na túise agus áirc an chonartha agus í clúdaithe ar fad le hór. Istigh san áirc bhí próca óir a raibh an manna ann agus slat Árón a chuir bachlóga amach tráth agus táblaí an chonartha.


text:
Os a cionn bhí na ceiribíní glórmhara agus a sciatháin leata amach os cionn chathaoir na trócaire. Ach ní hé seo an t-am chun miontuairisc a thabhairt ar na nithe sin.


text:
Nuair a bhíonn na nithe sin socair mar sin bíonn na sagairt ag dul isteach sa chéad bhoth i gcónaí agus iad i mbun a gcúraimí liotúirgeacha.


text:
Ní théann aon duine isteach sa dara both ach amháin an t-ardsagart agus sin aon uair amháin sa bhliain. Tógann sé fuil isteach leis lena hofráil ar a shon féin agus in éiric na bpeacaí a rinne an pobal le corp aineolais.


text:
Sa tslí sin cuireann an Spiorad Naomh in iúl dúinn nár taispeánadh an bealach isteach chun na hÁite Rónaofa fós toisc an chéad bhoth a bheith ina seasamh go fóill.


text:
Samhail is ea é sin atá ag tagairt don am atá ann anois. Ciallaíonn sé go bhfuil tabhartais agus íobairtí á n-ofráil nach bhfuil de chumhacht acu coinsias an adhraitheora a ghlanadh ó pheaca go hiomlán.


text:
Óir baineann siad le cúrsaí bia agus dí agus le níocháin éagsúla. Níl iontu ach deasghnátha foirimeallacha atá i bhfeidhm go dtí lá an leasaithe amháin.


text:
<pb/><t>Ach tháinig Críost agus é ina ardsagart a bhféadfaí na maitheasaí uile a bhí [tagtha] a fháil tríd. Ghabh sé trí bhoth a bhí níos mó agus níos foirfe ná an seancheann; mar ní raibh sí lámhdhéanta, is é sin le rá, níor den saol seo í.


text:
Chuaigh sé isteach san Áit Rónaofa aon uair amháin ar fad agus ní le cabhair fuil ghabhar agus laonna é ach lena chuid fola dílis féin agus fuair sé slánú síoraí dúinn.


text:
Nuair a chroitear fuil ghabhar agus tharbh agus luaithreach bodóige dóite ar dhaoine atá neamhghlan mar gheall ar dheasghnátha an liotúirge, baintear an neamhghlaine dheasghnáthach seo díobh agus naomhaítear iad.


text:
Más ea, nach bhfuil fuil Chríost níos cumhachtaí go mór ná é sin? Óir de bharr a spioraid bhuanmharthanaigh d' ofráil Íosa é féin chun Dé ina íobairt gan smál. Glanfaidh sé bhur gcoinsias ó pheacaí marfacha ionas go mbeidh sé ar bhur gcumas seirbhís a dhéanamh do Dhia beo.


text:
Agus is é an fáth a bhfuil sé ina idirghabhálaí ar chonradh nua ná ionas go bhfaigheadh na daoine a bhfuil glaoite orthu an oidhreacht shíoraí atá geallta ag Dia dóibh. Is féidir é seo a tharlú anois ós rud é go bhfuair Críost bás in éiric na gcionta a rinneadh le linn an chéad chonartha.


text:
Óir fad is beo dó bíonn an uacht gan éifeacht; ní thagann sí i bhfeidhm go dtí go bhfaigheann sé bás.


text:
Is amhlaidh a d' fhógair Maois na haitheanta go léir don phobal uile ar dtús faoi mar a bhí siad scríofa sa dlí. Ansin thóg sé fuil na laonna (agus na ngabhar) agus uisce agus chroith sé ar an Leabhar féin iad agus ar an bpobal uile le holann chraorag agus le híosóip,


text:
Go deimhin, de réir an dlí is beag nach le fuil a ghlantar gach ní agus ní mhaitear peacaí gan doirteadh fola.


text:
<pb/><t>Dá bhrí sin, má ba ghá macasamhla na nithe neamhaí a ghlanadh le híobairtí den sort seo tá gá le híobairtí atá níos fearr fós chun na nithe neamhaí féin a ghlanadh.


text:
Óir ní isteach i sanctóir lámhdhéanta nach raibh ann ach samhail den fhíorshanctóir a chuaigh Críost, ach isteach sna flaithis féin mar a bhfuil sé anois ag déanamh idirghuí ar ár son i láthair Dé.


text:
Ach ní théann sé isteach ann chun é féin a ofráil arís agus arís eile faoi mar a théann an t-ardsagart isteach san Áit Rónaofa bliain i ndiaidh bliana le fuil nach leis féin.


text:
Óir dá mb' amhlaidh a bhí an scéal, bheadh air páis a fhulaingt arís agus arís eile ó chruthú na cruinne amach. Ina ionad sin, is amhlaidh atá sé tar éis teacht ar an saol sa ré dheiridh seo an t-aon uair amháin ar fad chun na peacaí a chur ar ceal trína íobairt féin.


text:
Caithfidh gach duine bás a fháil an t-aon uair amháin ar fad agus ina dhiaidh sin tugtar breith air.


text:
Mar an gcéanna ofráladh Críost an t-aon uair amháin ar fad le peacaí na ndaoine go léir a thógáil air féin; tiocfaidh sé arís, ní chun peacaí a chur ar ceal, ach chun na daoine atá ag tnúthán leis a shlánú.


text:
<pb/><t>Scáil éideimhin de na maitheasaí atá le teacht is ea an dlí; ní íomhá fhírinneach í, áfach, de na nithe neamhaí. Mar sin de, bíodh go n-ofráltar na híobairtí céanna bliain i ndiaidh bliana, ní féidir leis an dlí an lucht ofrála a shlánú go hiomlán ar aon chor.


text:
Dá mb' fhéidir leis, nach n-éireofaí ar fad as na híobairtí seo a ofráil? Óir, dá mba gur glanadh an lucht adhartha óna gcuid peacaí go léir an t-aon uair amháin ní bheadh buaireamh coinsiasa orthu feasta mar gheall orthu.


text:
Ina ionad sin, áfach, tugtar a gcuid peacaí chun cuimhne dóibh bliain i ndiaidh bliana leis na híobairtí.


text:
Sin é an fáth a ndeir Críost agus é ag teacht isteach sa saol seo:<pb/><t>«Níorbh áil leat íobairt ná tabhartas;<pb/><t>ach d' ullmhaigh tú corp dom.


text:
Dúirt mé ansin: 'Féach, táim ag teacht, a Dhia<pb/><t>chun do thoil a dhéanamh,' <pb/><t>faoi mar atá sé scríofa fúm sa Leabhar.»


text:
Sa chéad áit dúirt sé: «Níorbh áil leat íobairtí ná tabhartais ná íobairtí uileloiscthe ná ofrálacha a dhéantaí ar son peacaí ná ní raibh aon dúil agat iontu,» bíodh go n-ofráltar iad de réir an dlí.


text:
Ansin dúirt sé: «Féach, táim ag teacht chun do thoil a dhéanamh.» Sa tslí seo chuir Dia na chéad íobairtí ar ceal d' fhonn an dara ceann a bhunú.


text:
Agus toisc gurbh é sin ba thoil leis, naomhaíodh sinn tríd an ofráil a rinne Íosa Críost dá chorp féin an t-aon uair amháin ar fad.


text:
Téann gach sagart i mbun a chúraimí liotúirgeacha lá i ndiaidh lae. Ofrálann siad na híobairtí céanna go minic ach ní féidir leo sin peacaí a chur ar ceal.


text:
Níor ofráil Críost ach an t-aon íobairt shíoraí amháin ar son peacaí. Ansin chuaigh sé ina shuí ar dheis Dé


text:
«Seo é an conradh a dhéanfaidh mé leo tar éis na laethanta sin, a deir an Tiarna: Cuirfidh mé mo dhlíthe isteach ina gcroí agus scríobhfaidh mé ar a n-aigne iad,»


text:
<pb/><t>Dá bhrí sin, a bhráithre, tá sé de cheart againn anois dul isteach san Áit Rónaofa de bhrí gur doirteadh fuil Íosa amach ar ár son.


text:
Is amhlaidh a d' oscail sé bealach nua chun na beatha dúinn tríd an gcuirtín, is é sin le rá, trína chuid feola féin.


text:
Mar sin de, téimis isteach le croí ionraic agus le creideamh iomlán; bíodh ár gcroíthe glan ó gach smál coinsiasa agus ár gcoirp nite le fíoruisce.


text:
Coinnímis greim daingean dobhogtha ar an dóchas a admhaímid a bheith againn, mar is dílis an té a thug na gealltanais uaidh.


text:
Agus tugaimis aird ar a chéile chun go spreagfaimid a chéile chun grá a thaispeáint dá chéile agus chun dea-oibreacha a dhéanamh.


text:
Ná fanaimis as láthair ónár gcomhthionól mar a dhéanann daoine áirithe, ach bímis ag misniú a chéile, go mór mór ó fheiceann sibh go bhfuil Lá an Tiarna ag druidim linn.


text:
Má leanaimid orainn ag déanamh an pheaca dár lántoil féin, tar éis dúinn eolas a fháil ar an bhfírinne, níl íobairt ar bith ann chun ár bpeacaí a thógáil dínn.


text:
Níl le déanamh ach fanacht go critheaglach le breithiúnas Dé agus leis an gcraos tine a ídeoidh a naimhde.


text:
Más ea, nach dóigh libh gur measa go mór ná sin an pionós a chuirfear ar an duine a shatail ar Mhac Dé agus a chaith drochmheas ar fhuil an conartha ar naomhaíodh é léi agus a thug masla do Spiorad an ghrásta?


text:
Tá a fhios againn cé hé a dúirt: «Mise a imreoidh díoltas; mise a chúiteoidh,» agus fós: «Tabharfaidh an Tiarna breithiúnas ar a phobal.»


text:
Cuimhnígí ar an am fadó nuair a fuair sibh solas an chreidimh ar dtús. Is minic a bhí saol crua anróiteach le fulaingt agaibh.


text:
Uaireanta maslaíodh sibh agus tugadh drochíde daoibh go poiblí; uaireanta eile chuaigh sibh i bpáirt le daoine ar cuireadh an drochbhail chéanna orthu.


text:
Ghlac sibh trua do phríosúnaigh agus nuair a tógadh bhur maoin shaolta uaibh go héagórach chuir sibh suas leis go háthasach mar bhí a fhios agaibh go raibh maoin níos fearr agus níos buaine fós agaibh.


text:
Tá gá agaibh le foighne, áfach, le go ndéanfaidh sibh toil Dé agus go bhfaighidh sibh na maitheasaí a gealladh daoibh.


text:
Mairfidh an fíréan seo agamsa de bharr a chreidimh. Ach má thugann sé a chúl leis ní bheidh gnaoi agam air.»


text:
Ní daoine sinne a thabharfaidh ár gcúl leis an gcreideamh sa chaoi go gcaillfear sinn, ach daoine a chloífidh leis nó go sábháilfear ár n-anam.


text:
<pb/><t>Is é rud é creideamh ná urra go bhfaighimid na nithe a bhfuilimid ag súil leo agus cruthú gur ann do na nithe nach bhfeicimid.


text:
Trí chreideamh tuigimid gur cruthaíodh an chruinne trí bhriathar Dé sa chaoi nach as nithe sofheicthe a rinneadh na nithe a fheicimid.


text:
Trí chreideamh d' ofráil Áibil íobairt níos fearr ná íobairt Cháin. Dá bharr sin dearbhaíodh dó go raibh sé ina fhíréan mar thaispeáin Dia go raibh sé sásta lena thabhartais. Agus de thairbhe a chreidimh tá sé ag labhairt linn go fóill cé go bhfuil sé marbh.


text:
Trí chreideamh tógadh Eineoc suas sna flaithis sa chaoi nár bhlais sé den bhás. Ní raibh fáil air de bhrí gur thóg Dia suas é. Roimh a dheastógáil bhí sé de theist air go raibh sé taitneamhach le Dia.


text:
Gan chreideamh ní féidir le duine a bheith taitneamhach leis mar an té atá ag teacht chun Dé ní mór dó a chreidiúint go bhfuil Dia ann agus go dtugann sé luach saothair dá mbíonn á lorg.


text:
Trí chreideamh fuair Naoi eolas ó Dhia ar nithe nach raibh le feiceáil go fóill. Ghabh eagla é agus rinne sé an áirc chun a theaghlach a shábháil. Dá bharr sin thug sé daorbhreith ar an saol agus fuair sé ó Dhia an fhíréantacht sin atá bunaithe ar an gcreideamh.


text:
Trí chreideamh rinne Abrahám rud ar Dhia nuair a fuair sé a ghairm uaidh. Thug sé a aghaidh ar áit a bhí le fáil aige mar oidhreacht; d' imigh sé leis, bíodh nach raibh a fhios aige cá raibh a thriall.


text:
Trí chreideamh chuir sé faoi sa tír tairngire faoi mar ba thír choimhthíoch í. Chaith sé a shaol i mbothanna in éineacht le hÍosác agus le Iacób, beirt a bhí páirteach leis sa ghealltanas céanna.


text:
Óir bhí sé ag súil leis an gcathair a bhfuil bunsraith bhuan aici, arb é Dia a hailtire agus a tógálaí.


text:
Trí chreideamh freisin fuair Sárá féin neart chun mac a ghabháil d' ainneoin go raibh sí thar an aois chuige. Óir chreid sí gurbh iontaofa an té a thug an gealltanas uaidh.


text:
Dá bharr sin, ar aon duine amháin a bhí ionann is marbh tháinig sliocht a bhí chomh líonmhar le réaltaí neimhe nó leis na gráinní do-áirithe gainimh atá ar chiumhais na farraige.


text:
Fuair na daoine seo go léir bás sa chreideamh sin gan na maitheasaí a gealladh dóibh a fháil. Ach chonaic siad uathu iad agus bheannaigh siad dóibh, mar a déarfá, agus d' admhaigh siad nach raibh iontu féin ach strainséirí agus coimhthígh ar dhroim an domhain seo.


text:
Ina ionad sin, áfach, is amhlaidh a bhí siad ag tnúth le tír níos fearr, is é sin le rá, le tír neamhaí. Sin é an fáth nár náir le Dia go dtabharfaidís a nDia air mar bhí cathair ullamh aige dóibh.


text:
Trí chreideamh d' ofráil Abrahám Íosác nuair a cuireadh triail air. Bhí sé ullamh a aonmhac a íobairt siúd is go bhfuair sé na gealltanais agus


text:
Óir chreid sé go bhféadfadh Dia Íosác a thógáil ó na mairbh féin. Dá bharr sin, tugadh ar ais dó é eachtra a raibh brí shamhailteach léi.


text:
Trí chreideamh freisin thug Íosác beannacht do Iacób agus do Éasau a thiocfadh i gcrích lá níos sia anonn.


text:
Trí chreideamh bheannaigh Iacób, agus é ag fáil bháis, gach ceann de mhic Iósaef, agus chrom anuas os cionn a bhata siúil ag moladh Dé.


text:
Trí chreideamh labhair Iósaef, agus é i ndeireadh a shaoil, i dtaobh imeacht chlann Iosrael ón Éigipt agus d ordaigh sé dóibh cad ba cheart dóibh a dhéanamh lena chnámha féin.


text:
Trí chreideamh choimeád a thuismitheoirí Maois i bhfolach ar feadh trí mhí nuair a rugadh é. Óir chonaic siad gur bhreá an leanbh é agus níorbh eagal leo ordú an rí.


text:
Óir b' fhearr leis cruatan a fhulaingt in éineacht le pobal Dé ná só díomuan an pheaca a bheith aige.


text:
Chreid sé gur thairbhí dó cur suas le maslaí ar son an Mheisias ná stórtha na hÉigipte a shealbhú mar bhí a shúile ar luach saothair a bhí le teacht.


text:
Trí chreideamh d' fhág sé an Éigipt ach ní toisc go raibh eagla air roimh fhearg an rí. Óir bhí an Té dofheicthe os comhair a shúl aige i gcónaí.


text:
Trí chreideamh cheiliúir sé an Cháisc agus dhoirt sé an fhuil ionas nach mbainfeadh scriostóir na gcéadghinte le clann Iosrael.


text:
Trí chreideamh chuaigh clann Iosrael trasna na Mara Rua faoi mar ba thalamh tirim í, ach nuair a thug na hÉigiptigh faoi bádh iad.


text:
Trí chreideamh níor maraíodh an striapach Rácháb in éineacht leis na díchreidmhigh mar chuir sí fíorchaoin fáilte roimh na spiairí.


text:
Agus céard eile céard a déarfaidh mé? Níl mo dhóthain ama agam chun cuntas a thabhairt ar Ghideón, ar Bhárác, ar Shamsón, ar Iaftá, ar Dháiví, ar Shamúéil agus ar na fáithe.


text:
Trí chreideamh chuir siad ríochtaí faoi smacht, shaothraigh siad an fhíréantacht, fuair siad a raibh geallta dóibh, dhún siad béil leon,


text:
mhúch siad tinte craosacha, d' éalaigh siad slán ó bhéal an chlaímh, d' éirigh siad ó laige go láidreacht, bhí siad cróga sa chath agus chuir siad an ruaig ar shluaite eachtrannach.


text:
Fuair mná áirithe a bhfir ar ais ó mhairbh trí aiséirí. Ní ghlacfadh cuid acu lena saoradh agus fuair siad bás agus iad á gcéasadh mar bhí súil acu go n-aiséireoidís chun beatha níos fearr.


text:
Gabhadh de chlocha orthu, sábhadh ina dhá leath iad, tástáladh iad agus imríodh anbhás orthu le béal claímh. Théidís timpeall agus éadach de chraicne caorach agus gabhar orthu; bhí siad go beo bocht agus iad á mbuaireamh agus á gcrá de shíor.


text:
Rómhaith a bhí siad le fanacht i gcuideachta daoine agus d' imigh siad chun fáin agus chuir siad fúthu i bpluaiseanna agus i bpoill faoin talamh.


text:
Ach cé gur tugadh dea-theist ar na daoine seo go léir mar gheall ar a gcreideamh, ní bhfuair siad na maitheasaí a gealladh dóibh.


text:
Óir bhí socrú níos fearr ná sin déanta ag Dia ar mhaithe linne. Is amhlaidh nach raibh siadsan le slánú iomlán a fháil ach in éineacht linne.


text:
<pb/><t>Ar an ábhar sin, ós rud é go bhfuil slua chomh mór sin d' fhinnéithe thart timpeall orainn mar scamall, caithimis uainn gach ualach mar aon leis an bpeaca sin a ghreamaíonn dínn agus rithimis go buanseasmhach an rás atá leagtha amach dúinn.


text:
Bímis ag féachaint romhainn amach ar Íosa, ar cheannródaí ár gcreidimh, a thabharfaidh chun foirfeachta é. Ar son an aoibhnis a bhí leagtha amach dó d' fhulaing sé céasadh na croise mar rinne sé neamhní den mhasla sin, agus tá sé ina shuí anois ar an taobh deas de ríchathaoir Dé.


text:
Déanaigí machnamh, mar sin, ar an té a chuir suas leis na peacaigh a bhí ag cur chomh mór sin ina aghaidh ionas nach dtiocfaidh tuirse ná lagmhisneach oraibhse choíche.


text:
Agus tá dearmad déanta agaibh ar na briathra spreagúla a labhraítear libh mar chlann mhac Dé: «A mhic liom, ná déan neamhní den smacht a chuireann Dia ort, ná bíodh lagmhisneach ort nuair a cheartaíonn sé thú.


text:
Óir is ar an duine a bhfuil grá aige air a chuireann Dia smacht agus sciúrsálann sé gach duine a nglacann sé leis mar mhac.»


text:
Bígí buanseasmhach, mar sin, ionas go ndéanfar sibh a oiliúint; is mar chlann mhac atá Dia ag caitheamh libh. Cá bhfuil an mac nach gcuireann a athair smacht air?


text:
Mura gcuirtear oraibhse an smacht sin is dual a chur ar gach mac, ní clann mhac dlisteanach sibh ach bastaird.


text:
Lena chois sin, nuair a chuireadh ár n-aithreacha nádúrtha smacht orainn, bhímis urramach dóibh. Nach mó go mór ná sin is ceart dúinn bheith umhal dár n-athair spioradálta agus an bheatha a shealbhú?


text:
Choinnídís-sean faoi smacht sinn ar feadh tamaillín de réir mar ab áil leo féin; ach is ar mhaithe linn a dhéanann Dia é ionas go mbeimis páirteach ina naofacht féin.


text:
Nuair a chuirtear smacht orainn, ní ábhar áthais dúinn é ag an am ach ábhar dóláis. Ina dhiaidh sin, áfach, tugann an smacht an tsíocháin agus an fhíréantacht uaidh mar thoradh do na daoine a oileadh tríd.


text:
agus déanaigí cosáin réidhe do bhur gcosa.» Ar an gcuma sin in ionad an chos leonta a chur as alt is amhlaidh a leigheasfar í.


text:
<pb/><t>Déanaigí iarracht ar an tsíocháin a bhuanú eadraibh féin agus gach uile dhuine; lorgaigí an naofacht sin nach bhfeicfidh aon duine an Tiarna gan í;


text:
féachaigí chuige nach gcaillfidh aon duine agaibh grásta Dé, agus nach bhfásfaidh aon fhréamh nimhneach suas in bhur measc a chuirfeadh buaireamh oraibh agus a thruailleodh an t-iomlán agaibh.


text:
Ná bíodh aon duine drúisiúil ná díchreidmheach oraibh ar nós Éasau, a dhíol a cheart oidhreachta ar aon bhéile bia amháin.


text:
Mar is eol daoibh, nuair ba mhian leis an bheannacht a fháil mar oidhreacht ina dhiaidh sin diúltaíodh dó í. Óir ní bhfuair sé aon chaoi chun aithrí a dhéanamh d' ainneoin gur iarr sé le deora í.


text:
Ní amhlaidh atá sibh tar éis teacht go dtí rudaí somhothaithe, mar atá, scamall dúdhorcha agus duifean agus speirling,


text:
mar nach bhféadfaidís cur suas leis an ordú a tugadh dóibh: «Má bhaineann ainmhí féin leis an sliabh clochfar é.»


text:
Bhí an radharc chomh scanrúil sin go ndúirt Maois: «Táim ar aon bharr amháin creatha le neart eagla.»


text:
Ina ionad sin, tá sibh tagtha go dtí Sliabh Shíón agus cathair Dé bheo, go dtí an Iarúsailéim neamhaí mar a bhfuil na mílte aingeal bailithe le chéile go háthasach,


text:
agus comhthionól na gcéadghinte a bhfuil a n-ainmneacha scríofa sna flaithis, mar a bhfuil Dia féin atá ina bhreitheamh ar chách, agus spioraid na bhfíréan a tugadh chun foirfeachta,


text:
agus Íosa, idirghabhálaí an chonartha nua, agus doirteadh fola a labhraíonn níos fearr ná fuil Áibil.


text:
Féachaigí chuige nach ndiúltóidh sibh éisteacht leis an té atá ag labhairt libh. Óir más rud é nár éalaigh na daoine sin slán a dhiúltaigh éisteacht leis an té a thug foláireamh dóibh ar talamh is lú go mór ná sin an chaoi éalaithe a bheidh againne má thugaimid ár gcúl leis an té a thugann foláireamh dúinn ó neamh.


text:
An uair úd bhain a ghlór croitheadh as an domhan; ach anois tá an gealltanas seo a leanas tugtha aige: «Uair amháin eile bainfidh mé croitheadh ní amháin as an domhan ach as na spéartha chomh maith.»


text:
Taispeánann an abairt «uair amháin eile» go dtógfar chun siúil na nithe a mbaintear croitheadh astu, mar gur mar sin a cruthaíodh iad, ionas go bhfanfaidh na nithe atá dochroite.


text:
Ach tá ríocht dhochroite á fáil againne. Dá bhrí sin bímis buíoch agus sa tslí sin tugaimis do Dhia an t-adhradh is taitneamhach leis go hurramach ómósach.


text:
ná déanaigí dearmad ar an bhféile a chleachtadh. Óir, mar gheall ar a bhféile bhí daoine áirithe ann a raibh aingil ar cuairt acu gan fhios dóibh.


text:
Cuimhnígí ar na daoine atá i bpríosún amhail is dá mbeadh sibh féin i bpríosún leo. Cuimhnígí freisin ar na daoine atá ag fulaingt drochíde mar tá sibhse féin ar an aiste chéanna leo.


text:
Bíodh meas ag an uile dhuine agaibh ar an bpósadh agus ná truaillítear é. Óir tabharfaidh Dia daorbhreith ar lucht na drúise agus an adhaltranais.


text:
Ná bíodh andúil agaibh san airgead. Ach bígí sásta lena bhfuil agaibh. Óir, deir Dia féin: «Ní thréigfidh mé thú go deo; ní fhágfaidh mé san abar thú choíche.»


text:
Mar sin de, ní miste dúinn a rá go muiníneach: «Is é an Tiarna a thugann cabhair dom, ní bheidh eagla dá laghad orm. Cad is féidir le haon duine a dhéanamh orm?»


text:
Cuimhnígí ar na ceannairí a bhí agaibh tráth, an mhuintir a d' fhógair briathar Dé daoibh. Machnaígí ar dhea-chríoch a saoilsean agus déanaigí aithris ar a gcreideamh.


text:
Ná cuirtear ar seachrán sibh le gach saghas teagaisc strainséartha. Is fearr an croí a neartú le grásta [Dé] ná le cúrsaí bia nach ndeachaigh chun sochair do na daoine a bhíodh ag plé leo.


text:
Is lasmuigh den champa a dhóitear conablaigh na n-ainmhithe a dtugann an t-ardsagart a gcuid fola isteach san Áit Rónaofa in éiric an pheaca.


text:
Sin é an fáth ar fhulaing Íosa a pháis lasmuigh den gheata nuair ba mhian leis an pobal a naomhú lena chuid fola féin.


text:
Mar sin de, ofrálaimis íobairt bhuanmholta chun Dé trí Íosa Críost, is é sin le rá, briathra ár mbéil ag moladh a ainm.


text:
Ná déanaigí dearmad ar an maith a dhéanamh agus bhur gcuid a roinnt. Óir tá an saghas sin íobairtí taitneamhach le Dia.


text:
Bígí umhal do bhur gceannairí agus tugaigí aird orthu. Tá togha an aireachais á thabhairt acu do bhur n-anamacha mar beidh orthu cuntas a thabhairt ionaibh. Féachaigí chuige gurb ábhar áthais dóibh an cúram sin. Óir más ábhar osnaíola dóibh é ní rachaidh sé sin chun sochair daoibhse.


text:
Bígí ag guí ar ár son. Táimid cinnte de go bhfuil coinsias glan againn mar is mian linn sinn féin a iompar mar is cóir i ngach rud.


text:
Iarraim d' achainí róspeisialta oraibh é seo a dhéanamh ionas go mba luaithide a sheolfar ar ais chugaibh mé.


text:
Dia na síochána a threoraigh ar ais ó mhairbh ár dTiarna Íosa Críost atá ina aoire mór ar na caoirigh trí fhuil an chonartha shíoraí,


text:
go ndéana sé foirfe sibh i ngach dea-obair ionas go ndéanfaidh sibh a thoil, agus go gcuire sé i gcrích ionainn cibé ní is áil leis, trí Íosa Críost. Moladh go deo leis-sean trí shaol na saol. Amen.


text:
Bíodh a fhios agaibh gur scaoileadh ár mbráthair, Tiomóid, as príosún. Má thagann sé chugam in am, beidh sé in éineacht liom nuair a fheicfidh mé sibh.


text:
Tugaigí mo bheannacht do bhur gceannairí agus do na Críostaithe uile. Cuireann muintir na hIodála a mbeannacht chugaibh.


text:
<pb/><t>Séamas seirbhíseach Dé agus an Tiarna Íosa Críost chuig an dá threibh dhéag atá ar deoraíocht. Go mbeannaí Dia daoibh.


text:
Agus caithfidh an bhuanseasmhacht a bheith lántorthúil sa chaoi go mbeidh sibh foirfe iomlán gan dada in easnamh oraibh.


text:
Má tá easpa eagna ar aon duine, iarradh sé ar Dhia í, Dia a thugann le féile do gach duine agus nach bhfuil ina dhiaidh orthu, agus tabharfar dó í.


text:
Ach iarradh sé le creideamh, gan ruainne amhrais, mar an té a bhfuil amhras air, is cosúil le tonn mhara é a shéideann an ghaoth roimpi agus a shuaitheann sí anonn is anall.


text:
Mar bíonn teas loiscneach sa ghrian nuair a éiríonn sí agus seargann sí an féar; titeann a bhláth agus téann a mhaise in éag. Sé an dála céanna ag an bhfear saibhir é, rachaidh sé in éag i lár a chúraimí.


text:
Is aoibhinn don fhear a sheasann an fód in aghaidh an chathaithe mar nuair a bheidh sé profa, gheobhaidh sé coróin na beatha a gheall an Tiarna dóibh siúd a thugann grá dó.


text:
Ná habradh aon duine nuair a chuirtear cathú air: «Tá Dia ag cur cathaithe orm,» mar ní féidir cathú chun oilc a chur ar Dhia agus ní chuireann sé féin cathú ar aon duine;


text:
agus an ainmhian, nuair a ghabhann sí gin, saolaíonn sí peaca, agus nuair a bhíonn an peaca i mbun a mhéide bíonn an bás mar mhac aige.


text:
Níl aon dea-thíolacadh, ná aon tabhartas foirfe, nach anuas a thagann sé, ag teacht anuas ó Athair na soilse, nach bhfuil aon mhalartú ina láthair ná aon scáil athraithe.


text:
Ghin sé sinn dá dheoin féin trí bhriathar na fírinne ionas go mba céadtoradh ar shlí sinn ar ar chruthaigh sé.


text:
<pb/><t>Bíodh a fhios agaibh an méid seo, a bhráithre ionúine: tugadh gach duine cluas le héisteacht le fonn, ach bíodh sé mall chun cainte agus mall chun feirge,


text:
Díbrígí uaibh dá bhrí sin gach uile chineál salachair agus borradh na drochbheartaíochta agus glacaigí go ceansa le briathar Dé a síoladh ionaibh, an briathar atá in ann bhur n-anam a shlánú.


text:
Ná cuirigí dallamullóg oraibh féin; ní hé amháin go gcaithfidh sibh éisteacht leis an mbriathar, caithfidh sibh é a chur i ngníomh chomh maith.


text:
Mar an té a éisteann leis an mbriathar agus nach ndéanann dá réir, tá sé cosúil le duine a bhreathnaíonn ar a cheannaithe i scáthán;


text:
Ach an té a scrúdaíonn an dlí foirfe, dlí na saoirse, agus atá buanseasmhach, nach ndéanann dearmad ar an rud a chloiseann sé, ach a dhéanann beart, beidh sé sona ina chuid oibre.


text:
An té nach gcoinníonn guaim ar a theanga níl sé ach ag cur dallamullóg air féin más dóigh leis go bhfuil sé ag cleachtadh an chreidimh; is fánach é a chleachtadh creidimh.


text:
Seo é fíorchleachtadh an chreidimh atá glan agus gan smál i láthair Dé agus an Athar: cuairt a thabhairt ar na dílleachtaí agus ar na baintreacha in am a ngátair agus gan ligean don saol thú féin a thruailliú.


text:
<pb/><t>Seachain an fabhar sibhse, a bhráithre, a bhfuil creideamh ár dTiarna Íosa Críost, Tiarna na glóire, agaibh.


text:
Mar má thagann fear faoi fháinní óir agus é dea-ghléasta isteach in bhur dtionól, agus má thagann fear eile isteach agus é bocht agus gan ach drochéadach air,


text:
agus má thugann sibhse ómós don té a bhfuil an t-éadach maith air agus a rá leis: «Bíodh an suíochán maith anseo agat,» agus a rá leis an bhfear bocht: «Seas ansiúd thall,» nó: «Suigh ar an urlár le hais stól mo chos,»


text:
nach bhfuil sibh ag déanamh leathchuma, agus nach bhfuil breithiúna déanta díbh, breithiúna na mbreitheanna éagóra?


text:
Éistigí, a bhráithre ionúine, nach iad an mhuintir atá bocht os comhair an tsaoil a thogh Dia le bheith saibhir sa chreideamh agus le bheith ina n-oidhrí ar an ríocht a gheall sé dóibh siúd a thugann grá dó?


text:
Sibhse ámh, thug sibh easonóir don duine bocht. Nach iad lucht an tsaibhris a dhéanann leatrom oraibh? Nach iadsan a tharraingíonn os comhair na cúirte sibh?


text:
Má chomhlíonann sibh an dlí ríoga de réir an scrioptúir: «Gráigh do chomharsa mar thú féin,» ansin más ea, tá sibh ag déanamh go maith.


text:
Ach má dhéanann sibh leathchuma, tá peaca á dhéanamh agaibh, agus tá sibh daortha mar choireacha ag an dlí.


text:
Óir cibé duine a choimeádann an dlí go léir ach a thuislíonn san aon phonc amháin, ciontaítear é san iomlán.


text:
Mar an té a dúirt: «Ná déan adhaltranas,» dúirt sé freisin: «Ná déan marú.» Mura ndéanann tú adhaltranas, ach má dhéanann tú marú, tá coireach in aghaidh an dlí déanta díot.


text:
Óir tá breithiúnas gan trócaire le tabhairt ar an té nach ndearna trócaire; ach sáraíonn an trócaire an breithiúnas.


text:
<pb/><t>Cén tairbhe é, a bhráithre liom, má deir duine go bhfuil creideamh aige, ach é gan dea-oibreacha? An féidir don chreideamh é a shábháil?


text:
agus go ndeir duine agaibhse leo: «Imígí faoi shíocháin; faighigí goradh agus ithigí bhur sáith,» agus nach dtugann sibh riachtanais na beatha dóibh, cén tairbhe é?


text:
Ach déarfaidh duine éigin: «Tá creideamh agatsa agus tá dea-oibreacha agamsa.» Taispeáin dom do chreideamh in éagmais do dhea-oibreacha, agus taispeánfaidh mise mo chreideamh duitse trí mo dhea-oibreacha.


text:
Creideann tú gurb aon é Dia, agus is maith mar a dhéanann tú; ach creideann na deamhain chomh maith, agus bíonn siad ar crith.


text:
An mian leat a fhios a bheith agat, a ghliogaire, nach bhfuil aon mhaith sa chreideamh gan dea-oibreacha?


text:
Nár fíréanaíodh Abrahám ár n-athair trína dhea-oibreacha nuair a d' ofráil sé a mhac Íosác ar an altóir?


text:
Feiceann tú go raibh an creideamh i gcomhar lena dhea-oibreacha agus gur cuireadh críoch ar an gcreideamh trína dhea-oibreacha.


text:
Agus comhlíonadh an scrioptúr a deir: «Chreid Abrahám i nDia, agus áiríodh é sin ina leith mar fhíréantacht» agus tugadh cara Dé air.


text:
Ba é an dála céanna é ag Rácháb an mheirdreach, nach trí dhea-oibreacha a fíréanaíodh í nuair a ghlac sí leis na teachtairí agus gur sheol amach iad ar mhalairt bealaigh?


text:
<pb/><t>A bhráithre liom, ná bíodh mórán agaibh in bhur dteagascóirí, mar tá a fhios agaibh go dtabharfar breith níos déine orainne.


text:
Is iomaí slí ina bpeacaímid go léir agus an té nach bpeacaíonn ó bhriathar is duine foirfe eisean, agus é ar a chumas an cholainn ar fad a shrianadh.


text:
Má chuirimid béalbhach i mbéal na gcapall d' fhonn go ngéillfidís dúinn, bíonn a dtoirt go léir faoinár stiúir.


text:
Tóg na báid féin, dá mhéid iad, agus fiú má bhíonn siad á séideadh ag na gálaí, déantar iad a stiúradh le stiúir bhídeach cibé áit is mian leis an bpíolóta de réir mar bhuaileann an fonn é.


text:
Níl sa teanga ach oiread ach ball beag, ach tá bearta móra á maíomh aici. Féach nach beag an lasair a chuireann foraois mhór trí thine!


text:
Lasair an teanga chomh maith; is domhan coirpeachta í an teanga i measc ár mball, agus í ag truailliú an choirp ar fad, ag cur cúrsa an tsaoil trí thine, agus ifreann á cur féin ar lasadh.


text:
Is féidir don chineál daonna gach cineál ainmhí agus éin agus nathrach agus míol farraige a cheansú, agus tá sin déanta acu,


text:
ach ní féidir d' aon duine daonna an teanga a cheansú; plá í atá ag réabadh léi agus í lán de nimh mharfach.


text:
Is léi a bheannaímid an Tiarna agus ár nAthair; agus is léi chomh maith a mhallaímid daoine cé go bhfuil siad déanta ar dheilbh Dé.


text:
Tagann an bheannacht agus an mhallacht as an mbéal céanna. Níor cheart go mbeadh sin amhlaidh, a bhráithre liom.


text:
An féidir, a bhráithre liom, don chrann fígí ológa a iompar nó don fhíniúin fígí a iompar? Ní mó ná sin is féidir don sáile fíoruisce a iompar.


text:
<pb/><t>Cé tá eagnaí agus tuisceanach in bhur measc? Taispeánadh sé a dhea-oibreacha in umhlaíocht na heagna lena iompar fónta.


text:
Ach má tá éad searbh oraibh agus uaillmhian doicheallach in bhur gcroí, ná bígí ag maíomh ná ag bréagnú na fírinne.


text:
Ach an eagna ó lastuas tá sí ar dtús íon, ansin síochánta, cineálta, sochomhairlithe, lán de thrócaire agus de dhea-thorthaí, gan leathchuma, gan cur i gcéill.


text:
<pb/><t>Cad faoi deara cogaí agus cathanna a bheith in bhur measc? Nach é seo, go bhfuil bhur n-ainmhianta ag troid le chéile in bhur mbaill bheatha?


text:
Santaíonn sibh rud éigin agus níl sé agaibh; maraíonn sibh agus lorgann sibh, ach ní féidir daoibh teacht air; fearann sibh cath agus cogadh, ach ní fhaigheann sibh seilbh mar nach n-iarrann sibh.


text:
Iarrann sibh rud, ach ní fhaigheann sibh mar nach n-iarrann sibh go cuí, ach lena chaitheamh ar bhur n-ainmhianta.


text:
A striapacha, nach bhfuil a fhios agaibh gur cuma cairdeas an tsaoil seo nó eascairdeas Dé? Dá bhrí sin an té ar mian leis a bheith ina chara ag an saol seo, déanann sé namhaid Dé de féin.


text:
Nó an dóigh libh gur gan fáth a deir an scrioptúr: «Bíonn sé ag tnúth le héad leis an spiorad a chuir sé a chónaí ionainn?»


text:
Ach tugann sé breis grásta, agus uime sin deir sé: «Cuireann Dia in aghaidh lucht an uabhair, ach tugann sé grásta do lucht na huirísleachta.»


text:
Druidigí i gcóngar Dé agus druidfidh Dia in bhur gcóngarsa. Nígí bhur lámha, a pheacacha, agus glanaigí bhur gcroí, sibhse atá ag cogadh le bhur n-aigne.


text:
Bígí go dearóil, ag gol is ag caoineadh. Bíodh bhur ngáire ina gol agaibh, agus bhur lúcháir ina gruaim.


text:
Ná bígí ag tromaíocht ar a chéile, a bhráithre. An té a dhéanann tromaíocht ar bhráthair, nó a dhaorann a bhráthair déanann sé tromaíocht ar an dlí agus daorann sé an dlí. Ach má dhaorann tú an dlí, ní á chomhlíonadh a bhíonn tú ach á dhaoradh.


text:
Níl ach aon reachtóir agus aon bhreitheamh amháin ann, agus tá cumhacht saortha agus scriosta aigesean. Ach cé hé tusa le breith a thabhairt ar do chomharsa?


text:
<pb/><t>Féachaigí anseo sibhse a deir: «Rachaimid go dtí a leithéid seo de bhaile inniu nó amárach agus caithfímid bliain ann agus beimid ag trádáil ann agus ag déanamh airgid.»


text:
Níl a fhios agaibh céard a tharlóidh amárach. Céard é bhur mbeo? Níl ionaibh ach mar ghal a thaibhsíonn ar feadh tamaill bhig agus a théann ar ceal ansin.


text:
Féachaigí anseo anois a lucht an tsaibhris, déanaigí gol agus olagón de bharr na dtubaistí atá le teacht sa mhullach oraibh.


text:
Tá meirg tagtha ar bhur gcuid óir agus airgid, agus beidh an mheirg orthu ina fianaise in bhur n-aghaidh agus alpfaidh sí bhur gcuid feola mar a dhéanfadh tine. Tá stór curtha i dtaisce agaibh le haghaidh na laethanta deireanacha!


text:
Féach, tuarastal na n-oibrithe a bhain fómhar bhur gcuid gort, agus a choinnigh sibh uathu go calaoiseach, tá sé ag éamh os ard; agus tá cluasa Thiarna na Slua sroichte ag éamh na mbuanaithe.


text:
<pb/><t>Bíodh foighne agaibh dá bhrí sin a bhráithre go dtí teacht an Tiarna. Féach an feirmeoir agus é ag feitheamh le fómhar luachmhar na hithreach, agus foighne aige leis nó go bhfaighe sé an fhearthainn luath agus dhéanach.


text:
Bíodh foighne agaibhse chomh maith. Bíodh misneach agaibh in bhur gcroí mar tá teacht an Tiarna lámh linn.


text:
Ná déanaigí casaoid ar a chéile ionas nach dtabharfar breith oraibh; féach, tá an breitheamh cheana féin i mbéal an dorais.


text:
A bhráithre, bíodh na fáithe a labhair in ainm an Tiarna mar shampla agaibh den fhulaingt agus den fhoighne.


text:
Féach go bhfógraímid gurb aoibhinn dóibh siúd a sheas an fód. Chuala sibh faoi fhoighne Iób agus an chríoch a chur an Tiarna léi, mar go bhfuil sé lán de thaise agus de thrócaire.


text:
Ach thar aon ní eile, a bhráithre liom, ná tugaigí mionn, dar neamh ná dar talamh, ná dar aon mhionn eile. Nuair a bhíonn «sea» le rá agaibh, abraigí «sea,» agus «ní hea» nuair is «ní hea,» ionas nach dtiocfadh an daorbhreith oraibh.


text:
An bhfuil aon duine in bhur measc ag fulaingt? Guíodh sé. An bhfuil lúcháir ar dhuine éigin? Gabhadh sé duan molta.


text:
An bhfuil aon duine in bhur measc atá tinn? Cuireadh sé fios ar sheanóirí na heaglaise agus guídís os a chionn agus déanaidís é a ungadh le hola in ainm an Tiarna.


text:
Déanfaidh urnaí an chreidimh an t-othar a shlánú agus tógfaidh an Tiarna suas é agus má tá peacaí déanta aige maithfear dó iad.


text:
Admhaígí bhur bpeacaí dá chéile agus guígí ar son a chéile ionas go leigheasfar sibh; is mór í éifeacht urnaí dhúthrachtach an duine fhíréanta.


text:
Duine daonna ab ea Éilias leis an nádúr céanna linn féin, agus ghuigh sé go dícheallach nach ndéanfadh sé aon bháisteach, agus ní dhearna sé deoir ar an talamh ar feadh trí bliana agus sé mhí.


text:
A bhráithre liom, má théann duine agaibh ar seachrán ón bhfírinne agus duine eile á thabhairt ar ais


text:
bíodh a fhios aige, an té a chasfaidh peacach ar ais óna sheachrán slí, go sábhálfaidh sé a anam ón mbás, agus go ndéanfaidh sé a lán peacaí a chlúdach as radharc.


text:
<pb/><t>Peadar, aspal le hÍosa Críost, chuig deoraithe na díbeartha i bPontas, sa Ghalait, sa Chapadóise, san Áise, agus i mBitinia, an mhuintir atá tofa


text:
de réir oirchill Dé an tAthair, i gcoisreacan tríd an Spiorad, le humhlú d' Íosa Críost agus lena fhuil a chroitheadh orthu. Go raibh grásta agus síocháin agaibh go raidhsiúil.


text:
<pb/><t>Moladh le Dia agus Athair ár dTiarna Íosa Críost! D' athghin sé sinn as ucht a mhórthrócaire, trí aiséirí Íosa Críost ó mhairbh, chun bheomhuiníne


text:
agus chun oidhreachta atá marthanach dothruaillithe, gan síothlú, oidhreacht atá in áirithe daoibh sna flaithis.


text:
Tá sibh anois do bhur gcumhdach tríd an gcreideamh ag Dia na bhfeart, le haghaidh an tslánaithe atá réidh lena fhoilsiú ag deireadh ré.


text:
Is údar lúcháire agaibhse é seo, fiú más dobrónach féin sibh ar feadh tamaill bhig de bharr trialacha den uile chineál,


text:
d' fhonn go bhfaighfí fíormhianach bhur gcreidimh, atá níos luachmhaire ná ór rud atá somhillte cé go dtástáiltear sa tine é ag dul chun molta agus onóra agus glóire tráth a fhoilseofar Íosa Críost.


text:
Ní fhaca sibh é, ach tugann sibh grá dó; ní fheiceann sibh anois féin é, ach creideann sibh ann, agus is lúcháireach sibh le háthas glórmhar dolabhartha,


text:
Na fáithe a thairngir faoin ngrásta a bhí i ndán daoibhse, is faoin slánú seo a rinne siad cuardach agus grinncheistiú.


text:
Scrúdaigh siad cén duine nó cén uain a bhí á thaispeáint ag Spiorad Íosa a bhí iontu agus é ag réamhfhógairt pháis Chríost agus na glóire a leanfadh í.


text:
Foilsíodh dóibh nach dóibh féin a bhí siad ag fónamh ach daoibhse i gcás na nithe atá fógraithe daoibhse anois acu siúd a chraol an dea-scéal daoibh le cabhair an Spioraid Naoimh a seoladh ó neamh, nithe a mbíonn na haingil féin ag tnúth le sracfhéachaint a fháil orthu.


text:
<pb/><t>Dá bhrí sin cuirigí bhur n-aigne i gcóir chun oibre, bígí stuama, agus bíodh bhur muinín go hiomlán as an ngrásta a dháilfear oraibh nuair a fhoilseofar Íosa Críost.


text:
Má thugann sibh Athair ar an té sin a thugann breith gan leathchuma ar gach duine de réir a bhirt, ní foláir daoibh sibh féin a iompar go heaglach le linn bhur ndeoraíochta.


text:
Óir is feasach sibh nach le nithe sothruaillithe mar ór nó airgead a fuasclaíodh sibh ó bhur n-iompar baoth a fuair sibh mar oidhreacht ó bhur n-aithreacha,


text:
a chreideann trídsean i nDia, a thóg ó mhairbh é, agus a thug glóir dó, le go mbeadh creideamh agus dóchas agaibhse i nDia.


text:
Rinne sibh bhur n-anam a íonghlanadh trí umhlú don fhírinne le haghaidh grá gan cur i gcéill do na bráithre; tugaigí grá díograiseach dá chéile, más ea, ó chroí glan.


text:
Ní ó aon síol sothruaillithe a gineadh as an nua sibh, ach ó shíol dothruaillithe trí bhriathar Dé bheo shíoraí.


text:
Ach maireann briathar an Tiarna go deo.» <pb/><t>Agus is é an briathar sin an dea-scéal a fógraíodh daoibh.


text:
<pb/><t>Caithigí i leataobh uaibh, más ea, gach mailís agus calaois, gach cur i gcéill, gach formad, agus gach tromaíocht.


text:
Dála naíonán nuabheirthe, bíodh cíocras oraibh chun an fhíorbhainne spioradálta ionas go bhfásfaidh sibh dá thairbhe chun an tslánaithe,


text:
Druidigí ina aice, os é an chloch bheo é dár dhiúltaigh daoine, ach ar tofa luachmhar i láthair Dé í;


text:
agus tógtar sibhse féin, faoi mar ba bheochlocha sibh, in bhur n-áras spioradálta, le bheith in bhur sagartacht naofa le híobairtí spioradálta taitneamhacha a ofráil do Dhia trí Íosa Críost.


text:
Uime sin tá seo sa scrioptúr:<pb/><t>«Féach, tá cloch á leagan agam i Síón,<pb/><t>cloch chúinne thofa luachmhar.<pb/><t>An té a chreidfidh inti, ní chuirfear díomá air.»


text:
Daoibhse dá bhrí sin a chreideann, is luachmhar í, ach dóibh siúd nach gcreideann: «An chloch dár dhiúltaigh na saoir, rinneadh ceann an chúinne di,»


text:
agus «ceap tuisle agus carraig scannail.» Baintear tuisle astu mar nach ngéilleann siad don bhriathar; agus is mar sin a bhí ceaptha dóibh.


text:
Ach is cine tofa sibhse, sagartacht ríoga, muintir naofa, pobal a cuireadh ar leithrigh, le go bhfógródh sibh éachtaí an té sin a ghlaoigh as an dorchadas amach oraibh chun a sholais iontaigh féin.


text:
Níor phobal sibh tráth, ach anois is pobal Dé sibh; níor bhain a thrócaire libh tráth, ach anois tá bainte aici libh.


text:
<pb/><t>A chairde cléibh, impím oraibh, mar choimhthígh agus mar dheoraithe, staonadh ó ainmhianta na colainne a bhíonn ag cogaíocht leis an anam.


text:
Bíodh bhur n-iompar i measc na ngintlithe gan cháim, i dtreo, má cháineann siad anois sibh mar lucht míghníomhartha, go bhfeicfidh siad bhur ndea-oibreacha agus go molfaidh siad Dia dá gcionn ar lá an fhiosraithe.


text:
más do ghobharnóirí é, de bharr gur sheol seisean iad le coirpigh a phionósú agus le lucht dea-bheart a mholadh.


text:
Mar is é toil Dé é go ndéanfaidh sibh aineolas daoine baotha a chur ina thost leis na bearta fónta a dhéanann sibh.


text:
Déanaigí sibh féin a iompar mar shaoráin, gan an tsaoirse a bheith mar bhrat ar an olc agaibh, ach sibh a mhaireachtáil mar a bheadh daoráin Dé.


text:
Tugaigí onóir do chách; bíodh grá agaibh don bhráithreacht; bíodh eagla oraibh roimh Dhia agus bíodh ómós agaibh don impire.


text:
A sheirbhíseacha, bígí umhal do bhur máistrí, le barr urraime, agus ní dóibh siúd atá caoin cneasta amháin é ach don mhuintir gharg chomh maith.


text:
Óir is é a thuilleann gnaoi, má iompraíonn duine pianta ag fulaingt go héagórach ach Dia os comhair a aigne aige.


text:
Cén chreidiúint é má dhéanann sibh rud as an tslí agus go n-iompraíonn sibh bhur bpionós le foighne? Ach má dhéanann sibh an mhaith agus go bhfulaingíonn sibh dá bharr le foighne, tuilleann sin gnaoi Dé.


text:
Óir is chuige seo a gairmeadh sibh, mar gur fhulaing Críost féin ar bhur son, agus gur fhág sé sampla agaibh le go leanfadh sibh a lorg.


text:
Nuair a caitheadh achasán leis níor chaith sé achasán ar ais; nuair a bhí sé ag fulaingt ní dhearna sé bagairt, ach d' fhág sé a chúis faoin té a thugann breith go cóir.


text:
D' iompair sé ár bpeacaí ina cholainn féin ar an gcrann d' fhonn go bhfaighimis bás dár bpeacaí ach go mairfimis don fhíréantacht. Trína chréachtaí a cneasaíodh sibh.


text:
Bhí sibh mar chaoirigh ar seachrán, ach tá fillte ar ais agaibh ar aoire agus ar chaomhnóir bhur n-anama.


text:
Mar an gcéanna libhse, a mhná, bígí umhal do bhur bhfir chéile, i dtreo má tá cuid acu gan géilleadh don bhriathar, go ndéanfaí iad a ghnóthú gan bhriathar trí iompar a gcuid ban,


text:
ach an duine folaithe sa chroí istigh le seoid dhothruaillithe na meanman cneasta caoine, rud atá sárluachmhar i bhfianaise Dé.


text:
Na mná naofa fadó, iadsan a chuir a muinín i nDia, is mar sin a mhaisídís iad féin agus iad umhal dá gcuid fear.


text:
Sin mar a bhí ag Sárá a bhí umhal d' Abrahám ar ar thug sí tiarna. Is dá sliocht sibhse nuair a chleachtann sibh na dea-oibreacha, gan scáth gan eagla.


text:
Mar an gcéanna libhse a fheara, déanaigí aontíos le bhur mná de réir na tuisceana críostaí, agus bíodh urraim agaibh dóibh mar, cé gurb iad is laige ó nádúr, is leo atá sibh mar chomhoidhrí ar ghrásta na beatha ionas nach mbeadh aon bhac ar bhur n-urnaithe.


text:
Mar fhocal scoir, bígí uile ar aon intinn, agus bíodh comhbhá agaibh le chéile, agus grá agaibh do na bráithre; bíodh trócaire in bhur gcroí agus uirísle in bhur meon.


text:
Ná díolaigí olc ar olc, ná achasán ar achasán; ach a mhalairt, tugaigí beannacht; mar is chuige sin a glaodh oraibh, le go mba bheannacht a bheadh mar oidhreacht agaibh.


text:
«An té ar mian leis an bheatha a shantú<pb/><t>agus fad saoil faoi shéan a bheith aige,<pb/><t>coinníodh sé a theanga ón olc,<pb/><t>agus a bhéal ó bhriathra éithigh.


text:
Óir tá súile an Tiarna ar na fíréin,<pb/><t>agus tugann sé cluas dá n-impí.<pb/><t>Ach tugann an Tiarna aghaidh ar lucht déanta olc.


text:
Ach fiú má fhulaingíonn sibh ar son na fíréantachta, is méanar daoibh. Ná bíodh faitíos ná critheagla oraibh rompu.


text:
Bíodh urraim in bhur gcroí istigh agaibh do Chríost mar Thiarna. Bígí réidh i gcónaí le cosaint a dhéanamh in aghaidh aon duine a iarrann oraibh bonn a thabhairt leis an dóchas atá ionaibh; ach déanaigí amhlaidh le cneastacht agus le hurraim,


text:
agus le coinsias glan, i dtreo, nuair a dhéantar tromaíocht oraibh go gcuirtear náire ar an muintir a dhéanann béadán ar bhur ndea-iompar i gCríost.


text:
Óir fuair Críost bás an t-aon uair amháin i ngeall ar pheacaí, an fíréan thar ceann na neamhfhíréan, d' fhonn sinn a thabhairt i láthair Dé. Básaíodh é sa cholainn, ach rinneadh beo é sa spiorad


text:
iad siúd a bhí easumhal fadó nuair a bhí Dia ag feitheamh go foighneach leo le linn Naoi nuair a bhí an áirc á tógáil, an áirc a thug slán tríd an uisce an beagán slua, ochtar ar fad is é sin.


text:
An baisteadh atá ag freagairt dó sin, mar shamhail. Déanann sé sibhse a shlánú anois, agus ní mar ghlanadh salachair choirp é, ach mar impí chun Dé ar son coinsiasa ghlain trí aiséirí Íosa Críost.


text:
Chuaigh seisean suas ar neamh agus tá ar dheasláimh Dé agus aingil agus tiarnais agus cumhachtaí ag géilleadh dó.


text:
Ós rud é gur fhulaing Críost sa cholainn, dá bhrí sin, bíodh an tuiscint chéanna mar arm agaibhse, an té a d' fhulaing sa cholainn, gur scar sé leis an bpeaca,


text:
ionas nach mairfeadh sé an chuid eile dá shaol ar talamh de réir mianta an duine ach de réir thoil Dé.


text:
Is leor an t-am atá thart le déanamh mar is áil leis na gintlithe, ag caitheamh a saoil le ragairne, le hainmhianta, le meisce, le carús, le hól agus le híoladhradh mídhleathach.


text:
Cuireann sé iontas orthu nach ritheann sibh leo isteach sa tuile chéanna drabhláis agus bíonn siad do bhur maslú.


text:
Uime sin is ea a fógraíodh an dea-scéal do na mairbh, ionas go dtabharfaí breith orthu sa cholainn mar dhaoine, ach go mairfidís sa spiorad de réir Dé.


text:
Tá deireadh gach ní ar láimh. Bígí ciallmhar dá bhrí sin agus bíodh smacht agaibh oraibh féin mar mhaithe le bhur n-urnaithe.


text:
Gach duine agaibh, de réir mar a fuair sé tíolacadh ó Dhia, bainigí feidhm as ar mhaithe lena chéile mar a dhéanfadh maoir fhónta ar ilghrásta Dé.


text:
Má labhraíonn duine, déanadh sé amhlaidh amhail is gur oracail ó Dhia a bhíonn á dtabhairt aige; má dhéanann duine friotháil, déanadh amhail is gur tríd an neart a bhronnann Dia é, ionas go dtabharfaí glóir do Dhia i ngach ní trí Íosa Críost dar dual glóir agus réimeas le saol na saol. Amen.


text:
A chairde cléibh, ná bíodh iontas oraibh nuair a chuirtear triail thine oraibh, le sibh a thástáil, amhail is go raibh rud éigin aisteach ag tarlú daoibh.


text:
Ach bíodh áthas oraibh sa mhéid go bhfuil sibh páirteach i bpáis Chríost, ionas go mbeadh áthas agus lúcháir oraibh freisin nuair a fhoilseofar a ghlóir.


text:
Is méanar daoibh má thugtar aithis daoibh i ngeall ar ainm Chríost, mar go lonnaíonn Spiorad na glóire agus Spiorad Dé oraibh.


text:
Nár lige Dia go bhfulaingeodh aon duine agaibh pionós mar dhúnmharfóir, mar ghadaí, mar choirpeach, nó mar ladhrálaí.


text:
Ach más mar Chríostaí a fhulaingíonn duine pionós, ná bíodh náire air ach tugadh sé glóir do Dhia faoin ainm seo.


text:
Óir tá an uain tagtha don bhreith tosú le teaghlach Dé; agus más linne a thosaíonn sí, cén chríoch a bheidh ar an muintir nach ngéilleann do shoisceal Dé?


text:
An mhuintir a fhulaingíonn dá bhrí sin de réir thoil Dé, déanaidís an ceart agus cuiridís cúram a n-anama ar an gCruthaitheoir dílis.


text:
<pb/><t>Impím ar na seanóirí in bhur measc, agus is comhsheanóir libh mise agus finné ar pháis Chríost, agus táim páirteach libh sa ghlóir atá le foilsiú.


text:
Déanaigí tréad Dé atá faoi bhur gcúram a aoireacht; ná tugaigí aire dó le foréigean ach le fonn, mar is toil le Dia, ná le dúil tháir san airgead ach le dúthracht,


text:
Mar an gcéanna libhse is óige ná sin, bígí umhal do na seanóirí. Cuirigí umaibh, gach duine agaibh, an umhlaíocht i leith a chéile, mar «cuireann Dia in aghaidh lucht an uabhair, ach bronnann sé a ghrásta ar lucht na humhlaíochta.»


text:
Bígí measartha agus déanaigí faire, mar tá bhur n-áibhirseoir, an diabhal, ag gabháil timpeall mar a bheadh leon ag búiríl ar thóir dhuine éigin le slogadh.


text:
Seasaigí an fód ina aghaidh agus sibh daingean sa chreideamh, agus a fhios agaibh go bhfuil sé i ndán do bhur mbráithre ar fud an domhain na nithe céanna a fhulaingt.


text:
Ansin, Dia na ngrást uile a ghlaoigh oraibh chun a ghlóire féin i gCríost, nuair a bheidh an beagán fulaingthe agaibh, déanfaidh sé sibh a athnuachan, a dhaingniú, a neartú, agus bonn a chuir fúibh.


text:
Tá scríofa agam chugaibh i mbeagán focal le cabhair Silveánas, bráthair dílis, dar liom, á thathant oraibh agus á áiteamh oraibh gurb é seo fíorghrásta Dé; cloígí leis.


text:
Í siúd atá sa Bhablóin, agus a toghadh faoi mar a toghadh sibhse, beannaíonn sí daoibh, rud a dhéanann Marcas mo mhac chomh maith.


text:
<pb/><t>Síomón Peadar, seirbhíseach agus aspal le hÍosa Críost, do chách a fuair creideamh ar chomhchéim linne i bhfíréantacht ár nDé agus ár Slánaitheora, Íosa Críost.


text:
<pb/><t>Dháil a chumhacht dhiaga orainn gach a mbaineann leis an mbeatha agus leis an gcráifeacht de bharr aithne a chur airsean a ghlaoigh orainn chun a ghlóire agus a mhórgachta;


text:
dá bhrí sin, thug sé a ghealltanais luachmhara rómhóra dúinn lenarbh fhéidir daoibh an truaillitheacht atá sa saol de bharr na n-ainmhianta a sheachaint agus a bheith páirteach sa nádúr diaga.


text:
Uime sin déanaigí bhur lándícheall an tsuáilce a chur mar bhreis le bhur gcreideamh, agus an eagna le bhur suáilce,


text:
agus an smacht leis an eagna, agus an fhoighne leis an smacht agus an chráifeacht leis an bhfoighne,


text:
Má tá na nithe seo agaibh agus agaibh go flúirseach, ní fhágfaidh siad gan éifeacht gan toradh sibh de bharr bhur n-aithne ar ár dTiarna Íosa Críost.


text:
An té a bhfuil na nithe sin de dhíth air, tá sé dallta caoch agus dearmad déanta aige air gur glanadh é óna sheanpheacaí.


text:
Dá bhrí sin, a bhráithre, bígí níos dícheallaí fós ag daingniú bhur ngairme agus na rogha a rinneadh díbh; má dhéanann sibh amhlaidh ní baol go dtitfidh sibh choíche.


text:
Ar an tslí sin déanfar bealach isteach i ríocht shíoraí ár dTiarna, agus ár Slánaitheora, a sholáthar go fial flaithiúil daoibh.


text:
<pb/><t>Tá sé ar intinn agam, dá bhrí sin, a bheith ag cur na nithe seo de shíor i gcuimhne daoibh, cé go bhfuil sibh eolach orthu agus go bhfuil sibh daingnithe san fhírinne atá agaibh.


text:
mar go bhfuil a fhios agam nach fada uaim go gcuirfidh mé díom an bhoth seo faoi mar a nocht ár dTiarna Íosa Críost dom.


text:
Agus féachfaidh mé chuige go mbeidh ar bhur gcumas, tar éis domsa imeacht, na nithe seo a thabhairt chun cuimhne uair ar bith.


text:
Ní ag aithris aon fhabhalscéalta a ceapadh go cliste a bhíomar nuair a thugamar eolas daoibh ar chumhacht, agus ar theacht ár dTiarna Íosa Críost, mar chonaiceamar a mhórgacht lenár súile cinn.


text:
Fuair sé glóir agus onóir ó Dhia an tAthair nuair a seoladh a leithéid seo de ghuth anuas chuige ón Ghlóir Mhaorga: «Is é seo mo Mhac muirneach dár thug mé gnaoi.»


text:
Chualamar an guth sin a tháinig anuas ó na flaithis mar bhíomar in éineacht leis ar an sliabh naofa.


text:
Fágann sin an briathar fáidhiúil níos iontaofa againn, agus ba mhaith an mhaise daoibh aird a thabhairt air mar a dhéanfadh sibh ar lóchrann ag lonrú in áit dhorcha, nó go ngealfaidh an lá agus go n-éireoidh réalta na maidine in bhur gcroí.


text:
Óir ní ó ghníomh tola daonna a tugadh aon fháistine riamh, ach gur labhair daoine ó Dhia agus iad faoi luí an Spioraid Naoimh.


text:
<pb/><t>Ach tharla fáithe bréige freisin i measc an phobail, faoi mar atá oidí bréige chomh maith in bhur meascsa; déanfaidh siadsan tuairimí díobhálacha a thabhairt isteach go cealgach agus séanfaidh siad fiú an máistir a cheannaigh iad, agus tabharfaidh siad drochíde sa mhullach orthu féin go tobann.


text:
Le teann sainte tiocfaidh siad i dtír oraibh le briathra éithigh. Ach tá an daorbhreith orthu siúd á hullmhú ó anallód agus níl codladh ag dul ar a ndrochíde.


text:
Murar lig Dia leis na haingil nuair a pheacaigh siad, ach iad a chartadh síos go hifreann agus a thabhairt suas do na pluaiseanna gruama laistíos le coinneáil go lá an bhrátha;


text:
murar lig sé leis an domhan fadó ach gur chumhdaigh sé Naoi, callaire na fíréantachta, mar aon le seachtar eile, nuair a scaoil sé díle ar dhomhan na n-éagráifeach;


text:
má rinne sé luaithreach de chathracha Shodom agus Ghomorá agus iad a dhaoradh chun a scriosta mar shampla don mhuintir a bheadh ar tí a bheith éagráifeach;


text:
óir a raibh á chloisteáil agus á fheiceáil ag an bhfíréan sin agus é ag maireachtáil ina measc ó lá go lá, rinne sé a chroí cóir a chiapadh de bharr na mbeart aindleathach


text:
tá a fhios ag an Tiarna conas na fíréin a fhuascailt ó thriail ach na coirpigh a choinneáil á bpionósú go lá na breithe,


text:
<pb/><t>Ní eagal leis an dream ceanndána borb seo masla a thabhairt [d' aingil] na glóire; go háirithe iad siúd a dhéanann iad féin a iompar de réir na colainne in ainmhianta truaillithe, agus gan ach drochmheas acu ar an údarás.


text:
ach na haingil, cé gur mó iad i neart agus i gcumhacht, ní thugann siad breith mhaslaitheach ina n-aghaidh i láthair an Tiarna.


text:
Ach is cuma iad seo nó ainmhithe éigiallta, dúile nádúrtha a shaolaítear don tseilg agus don bhás; tá siad drochmheastúil maidir le nithe nach dtuigeann siad agus scriosfar iad san aon scriosadh leo,


text:
agus iompróidh siad urchóid mar luach saothair a n-urchóide. Is geal leo an drabhlás sa lá; máchailí agus smáil iad ag ragarnaíl ina gcollaíocht agus ag carús libh.


text:
Tá a súile lán d' adhaltranas, doshásta le peacaí; bíonn siad ag mealladh anamacha corrthónacha, agus a gcroí cleachtaithe ar an tsaint. Clann na mallachta!


text:
Thréig siad an bealach díreach agus chuaigh siad ar seachrán; lean siad bealach Bhalám ó Bhosor, a bhí ceanúil ar bhrabús an oilc;


text:
ach fuair sé ceartú de bharr a choirpeachta; labhair an t-asal balbh le glór daonna agus choisc sé díth céille an fháidh.


text:
Toibreacha gan uisce an dream seo agus scamaill á dtiomáint ag an ngála, agus tá ifreann duairc in áirithe dóibh.


text:
Óir, le hainmhianta drabhlásacha collaí, bíonn siad ag mealladh na ndaoine d' éalaigh le déanaí ón muintir atá ag caitheamh a saoil ar seachrán, lena ngártha bladhmannacha baoise.


text:
Geallann siad saoirse dóibh, ach is daoráin iad ag an scrios, mar cibé rud a fhaigheann an lámh uachtair ar dhuine is dó is daorán é.


text:
Tar éis dóibh éalú ó thruaillitheachtaí an tsaoil trína n-aithne ar ár dTiarna agus ár Slánaitheoir Íosa Críost, má théann siad in achrann arís iontu, agus go sáraítear iad, is measa an scéal acu go deireanach ná mar a bhí ar dtús.


text:
Óir b' fhearr dóibhsean gan eolas a chur ar bhealach na fíréantachta ná tar éis eolas a chur air casadh i leataobh ón aithne naofa a seachadadh dóibh.


text:
Tharla dóibh mar a deir an seanfhocal fíor: Filleann an madra ar an aiseag; agus: An chráin nuair a nítear í, luíonn sí sa lathach.


text:
<pb/><t>Sí seo an dara litir a scríobh mé chugaibh, a chairde cléibh, agus iontu araon tá aigne íon á múscailt agam ionaibh le rabhadh


text:
go mbeadh cuimhne agaibh ar na ráitis a thug na fáithe beannaithe roimhe seo, agus ar aithne an Tiarna agus an tSlánaitheora a tugadh trí bhur n-aspail.


text:
Bíodh seo ar eolas agaibh ar dtús, go dtiocfaidh scigirí ag scigireacht sna laethanta deireanacha agus iad ag déanamh de réir a n-ainmhianta féin,


text:
agus á rá: «Cá bhfuil gealltanas a theachta? Mar ón am a ndeachaigh na hAithreacha chun suain maireann gach ní díreach mar a bhí siad ó thús na cruthaíochta.»


text:
Déanann siad dearmad d' aon ghnó de seo, go raibh na spéartha ann anallód, agus gur cumadh an domhan as an uisce agus tríd an uisce le briathar Dé;


text:
Na spéartha agus an domhan atá anois ann, tá siad á gcaomhnú don tine, tríd an mbriathar céanna, agus á gcumhdach i gcomhair lá breithiúnais agus scriosta na n-éagráifeach.


text:
Ach ná déanaigí dearmad den phointe seo, a chairde cléibh, gur cuma aon lá amháin leis an Tiarna nó míle bliain, agus míle bliain nó aon lá amháin.


text:
Ní dhéanann an Tiarna moill lena ghealltanas, mar a thuigtear moill do dhaoine áirithe, ach tá sé foighneach libh mar nach mian leis go gcaillfí aon dream ach go dtiocfadh cách chun aithrí.


text:
Tiocfaidh lá an Tiarna mar ghadaí, agus scriosfar na spéartha de ruathar toirní; déanfar na dúile a mhilleadh le tine, agus loscfar an domhan agus a bhfuil d' oibreacha ann.


text:
Ó tharla go bhfuil gach ní le scriosadh ar an gcuma sin, cén sórt daoine ar cheart daoibh a bheith maidir le hiompar naofa agus le cráifeacht,


text:
agus sibh ag feitheamh le teacht lá Dé, agus á bhrostú! tríd sin déanfar na spéartha a scriosadh le tine, agus na dúile a leá le teas.


text:
Ach táimid ag súil, de réir an ghealltanais, le spéartha nua agus le domhan nua mar a lonnóidh an fhíréantacht.


text:
Dá bhrí sin, a chairde cléibh, ós rud é go bhfuil sibh ag súil leis na nithe sin, bígí go dúthrachtach le go bhfaigheadh sé sibh gan locht gan cháim, agus faoi shíocháin.


text:
Agus tuigigí gur deis slánaithe foighne ár dTiarna. Scríobh ár ndeartháir dil Pól chugaibh freisin de réir na heagna a tugadh dó,


text:
agus labhair sé ar an ábhar seo faoi mar a dhéanann ina litreacha go léir. Tá nithe áirithe deacair le tuiscint sna litreacha céanna agus déanann lucht aineolais agus místuamachta iad a lúbadh chun a léirscriosta féin faoi mar a dhéanann siad leis na scrioptúir eile.


text:
<pb/><t>Ós rud é go bhfuil seo ar eolas agaibh roimh ré, a chairde cléibh, féachaigí chuige nach scuabfar de bhur mbonna sibh le hearráid lucht coirpeachta agus bhur ndaingne a chailliúint.


text:
Ach ina ionad sin, leanaigí ar aghaidh ag bisiú i ngrásta agus in eolas ár dTiarna agus ar Slánaitheora Íosa Críost. Glóir dósan anois agus go lá na síoraíochta. Amen.


text:
<pb/><t>An ní a bhí ó thús, an ní a chualamar, an ní a chonaiceamar lenár súile féin, an ní ar leagamar súil air agus lámh, mar atá, Briathar na beatha 


text:
foilsíodh an bheatha agus chonaiceamar-na agus anois tugaimid fianaise agus fógraímid daoibhse an bheatha shíoraí a bhí fara an Athair agus a foilsíodh dúinne.


text:
Fógraímid daoibhse an ní sin a chonaiceamar agus a chualamar le go mbeadh páirt agaibh linne, fearacht mar atá againne leis an Athair agus lena Mhac Íosa Críost.


text:
<pb/><t>Agus seo é an scéala a chualamar uaidh agus a fhógraímid daoibhse: gur solas é Dia, agus gan aon dorchacht ann.


text:
Má deirimid go bhfuilimid i bpáirt leis agus sinn ag siúl sa dorchacht, déanaimid an bhréag agus ní hí an fhírinne a chleachtaimid.


text:
Más sa solas, áfach, a shiúlaimid, faoi mar atá seisean sa solas, tá páirt againn lena chéile, agus glanann fuil Íosa Críost a Mhac ón uile pheaca sinn.


text:
Má admhaímid ár bpeacaí, tá seisean dílis cóir agus maithfidh sé dúinn ár bpeacaí agus glanfaidh sinn ón uile olc.


text:
A chlann liom, scríobhaim na nithe seo chugaibh le nach ndéana sibh aon pheaca; ach má dhéanann éinne peaca, tá abhcóide againn fara an Athair, Iosa Críost atá cóir.


text:
Is é an íobairt sásaimh ar ár bpeacaí é, agus ní ar ár bpeacaíne amháin ach ar pheacaí an tsaoil uile.


text:
An té a deir go n-aithníonn é agus nach gcoinníonn a aitheanta is bréagach é agus níl an fhírinne sa duine sin.


text:
Ach an té a choinníonn a fhocalsan go deimhin tá grá Dé lánfhoirfe ann; agus is mar sin a thuigimid go mairimid ann.


text:
A chairde cléibh, ní aon nua-aithne a scríobhaim chugaibh ach an tseanaithne atá agaibh ó thús, agus sí an tseanaithne sin an focal a chuala sibh.


text:
Ach anois is mar nua-aithne a scríobhaim chugaibh arís é, agus is fíor sin ina leithsean agus in bhur leithse, óir go bhfuil an dorchacht ag glanadh agus an fíorsholas ag taitneamh cheana féin.


text:
Ach an té ar fuath leis a bhráthair tá sé sa dorchacht agus siúlann ann, agus ní fios dó cá bhfuil a thriall mar gur dhall an dorchacht a shúile.


text:
Scríobhaim chugaibhse, a aithreacha, mar gur aithnid daoibh an té a bhí ó thús. Scríobhaim chugaibhse, a ógánacha, mar gur threascair sibh an mac mallachta.


text:
Scríobh mé chugaibhse, a leanaí, mar gur aithnid daoibh an tAthair. Scríobh mé chugaibh, a aithreacha, mar gur aithnid daoibh an té atá ann ó thús. Scríobh mé chugaibhse, a dhaoine óga, mar gur tréan sibh, agus go maireann focal Dé ionaibh, agus gur threascair sibh an mac mallachta.


text:
Mar a bhfuil sa saol mian na colainne, agus mian na súl agus mórtas maoine sin nithe nach den Athair iad ach den saol.


text:
Agus imíonn an saol agus a mhianta ar ceal. An té, áfach, a dhéanann toil Dé mairfidh seisean go deo.


text:
<pb/><t>A chlann liom, is é an ré dheiridh é, agus faoi mar a chuala sibh go raibh an tAinchríost le teacht, agus cheana féin tá a liacht ainchríostanna ar fáil uaidh sin is eol dúinn an ré dheiridh a bheith ann.


text:
Uainne amach a ghabh siad; ach níor linn dáiríre iad riamh; mar dá mba linn dáiríre iad, d' fhanfaidís i gcónaí linn. Ach d' fhág siad sinn le go mba léir nár linn dáiríre iad uile.


text:
Níor scríobh mé chugaibh á rá go mba aineolach ar an bhfírinne sibh, ach go mba feasach sibh í, agus go mb' eol daoibh nach den fhírinne aon bhréag.


text:
Cé tá bréagach murab é sin a shéanann gurb é Íosa an Críost? Seo é an tAinchríost, an té a shéanann an tAthair agus an Mac.


text:
Gach duine a shéanann an Mac, níl an tAthair aige ach an oiread. An té a admhaíonn an Mac, tá an tAthair freisin aige.


text:
Ach maidir libhse, maireadh agaibh an ní a chuala sibh ó thús. Má mhaireann agaibh ar chuala sibh ó thús, mairfidh sibhse freisin sa Mhac agus san Athair.


text:
Ach maidir libhse, maireann fós ionaibh an t-ungadh a fuair sibh uaidh, agus ní call daoibh go múinfeadh aon duine sibh mar gur mhúin a ungadhsan gach ní daoibh. Agus is fíortheagasc é, agus ní aon bhréag mar sin, faoi mar a mhúin sé daoibh, cloígí leis.


text:
Agus anois, a chlann liom, mairigí ann ionas nuair a fhoilseofar é go mba lánmhuiníneach sinn as, in ionad a bheith náirithe agus sinn deighilte uaidh ar theacht dó.


text:
<pb/><t>Más feasach sibh gur cóir é, bíodh a fhios agaibh fós gur uaidh a shíolraítear gach duine a shaothraíonn an fhíréantacht.


text:
Breathnaígí cad é mar ghrá a thug an tAthair dúinn! go nglaofaí clann Dé orainn, agus is amhlaidh sinn. Sé an fáth nach n-aithníonn an saol sinne mar nár aithin sé eisean.


text:
A chairde cléibh, is clann Dé cheana féin sinn, agus níor foilsíodh fós cé mar a bheimid; ach nuair a fhoilseofar é, is feasach sinn go mbeimid ina chosúlachtsan, mar go bhfeicfimid é mar atá sé.


text:
Agus gach duine a chothaíonn an dóchas diaga seo ann féin naomhaíonn é féin faoi mar atá seisean naofa.


text:
Gach duine a mhaireann ann ní dhéanann peaca, agus an té a dhéanann, ní fhaca sé é ná níor chuir sé aithne air.


text:
A chlann liom, ná cuireadh éinne amú sibh. An té a shaothraíonn an fhíréantacht, is fíréan é amhail is fíréan eisean.


text:
An té a dhéanann an peaca is den diabhal é mar gur peacach an diabhal ó thús. Is chuige seo a foilsíodh Mac Dé, go scriosfadh sé saothar an diabhail.


text:
Gach duine a shíolraigh ó Dhia, ní dhéanann peaca mar go maireann a shíolsan ann agus ní féidir dó peacú mar gur ó Dhia a shíolraigh.


text:
Mar seo a léirítear cé hiad clann Dé agus cé hiad clann an diabhail; gach duine nach saothraíonn an fhíréantacht ní ó Dhia dó, agus is é a fhearacht sin ag an té nach dtugann grá dá bhráthair.


text:
Ná bígí fearacht Cháin, ar den mhac mallachta é, agus a mharaigh a dheartháir féin. Agus cad chuige ar mharaigh sé é? Mar gurb éagórach a shaothar féin; ba shaothar cóir áfach saothar a dhearthár.


text:
An té nach dtugann grá fanann sa bhás. Gach duine ar fuath leis a bhráthair féin is dúnmharfóir é. Agus tá a fhios agaibh nach sealbhaíonn aon dúnmharfóir an bheatha shíoraí go buan ann féin.


text:
Uaidh seo a aithnímid an grá, mar gur thug seisean a anam ar ár son; agus is mithid dúinne ár n-anam a thabhairt ar son na mbráithre.


text:
Duine a bhfuil maoin an tsaoil aige agus go n-airíonn a bhráthair ar an gcaolchuid, agus go gcruann a chroí air, conas a bheadh grá Dé go buan sa duine sin?


text:
Is mar sin a aithneoimid gur de chlann na fírinne sinn, agus is mar sin a shuaimhneoimid ár gcoinsias ina láthairsean, má chiontaíonn ár gcroí sinn.


text:
Agus cibé ní a agraímid air, gheobhaimid uaidh é, ó tharla go gcoinnímid a aitheanta agus go ndéanaimid beart de réir a thaitnimh.


text:
Agus seo í an aithne a thug sé: go gcreidfimis in ainm a Mhic Íosa Críost agus go dtabharfaimis grá dá chéile, de réir mar a d' ordaigh seisean dúinn.


text:
An té a choinníonn a aitheanta, maireann i nDia, agus maireann seisean ann. Agus is mar seo a aithnímid go maireann sé ionainn, tríd an Spiorad a thug sé dúinn.


text:
Mar seo a aithnítear an spiorad ó Dhia: gach spiorad a admhaíonn gur tháinig Íosa Críost i gcolainn dhaonna, is ó Dhia dó.


text:
Agus gach spiorad a shéanann Íosa, ní ó Dhia dó, ach is é spiorad an Ainchríost é ar chuala sibh go raibh sé le teacht; agus atá ar an saol cheana féin.


text:
Sibhse, áfach, a chlann liom, is ó Dhia daoibh agus tá buaite agaibh orthu siúd, mar gur treise an té atá ionaibhse ná an té atá ar an saol.


text:
Is den saol iadsan agus dá bhrí sin is ar chúrsaí saolta a thráchtann siad, agus éisteann an saol leo.


text:
Is ó Dhia dúinne. An té a aithníonn Dia éisteann linn, agus an té nach ó Dhia dó ní éisteann. Mar sin a aithnímid spiorad na fírinne thar spiorad na hearráide.


text:
<pb/><t>A chairde cléibh, tugaimis grá dá chéile mar gur ó Dhia an grá agus an té a thugann grá is ó Dhia a rugadh é, agus aithníonn sé Dia.


text:
Seo é an grá ní gur thugamarna grá do Dhia ach gur thug seisean grá dúinne agus gur sheol uaidh a Mhac go mbeadh ina íobairt sásaimh ar ár bpeacaí.


text:
Ní fhaca aon duine Dia riamh. Má thugaimid grá dá chéile maireann Dia ionainn agus is lánfhoirfe ionainn a ghrá.


text:
Mar seo a thuigimid go mairimid ann agus go maireann seisean ionainn, gur bhronn sé orainn riar dá Spiorad féin.


text:
Agus is feasach dúinn agus creidimid an grá atá ag Dia dúinn. Is grá é Dia agus an té a mhaireann sa ghrá maireann i nDia agus maireann Dia ann.


text:
Seo mar atá an grá lánfhoirfe ionainn, go mbeimis lánmhuiníneach in aghaidh lá an bhreithiúnais, óir faoi mar atá seisean is amhlaidh atáimidne sa saol seo.


text:
Ní bhaineann eagla le grá, ach ruaigeann an grá foirfe an eagla amach; ionann a bheith eaglach agus a bheith ag súil le pionós agus an té a bhfuil eagla air ní lánfhoirfe a ghrá.


text:
Má deir duine: «Mo ghrá-sa Dia» agus gur fuath leis a bhráthair, is bréagach é, mar an té nach dtugann grá don bhráthair ar léir dó é, ní féidir leis grá a thabhairt do Dhia nach bhfaca sé riamh.


text:
Agus tá an aithne seo againn uaidh: an té a thugann grá do Dhia tugadh sé grá dá bhráthair chomh maith.


text:
<pb/><t>Gach duine a chreideann gurb é Íosa an Críost is ó Dhia a gineadh é, agus gach duine a thugann grá don té a ghin tugann grá fós don té a gineadh.


text:
Is mar seo is feasach dúinn go dtugaimid grá do chlann Dé, nuair a thugaimid grá do Dhia agus nuair a chomhlíonaimid a aitheanta.


text:
Óir gach a ghintear ó Dhia sáraíonn sé an saol agus is í an chaithréim a sháraíonn an saol, ár gcreideamh.


text:
Sé Íosa Críost an té a tháinig le huisce agus le fuil agus leis an Spiorad. Ní leis an uisce amháin ach leis an uisce agus leis an bhfuil; agus tá an Spiorad ag tabhairt fianaise, mar gurb í an fhírinne an Spiorad.


text:
Tá triúr ann a thugann fianaise (ar neamh, an tAthair, an Briathar, agus an Spiorad Naomh; agus is aon an Triúr. Agus tá triúr a thugann fianaise ar talamh:)


text:
Má ghlacaimidne le fianaise dhaonna is treise arís fianaise Dé; agus is é seo fianaise Dé gur thug sé teastas gurb é a Mhac é.


text:
An té a chreideann i Mac Dé tá an teastas sin aige ina chroí istigh; an té nach gcreideann i nDia, bréagnaíonn é mar nach gcreideann sé an teastas a thug Dia ar a Mhac féin.


text:
Scríobh mé na nithe seo chugaibh go mbeadh fhios agaibh go bhfuil an bheatha shíoraí agaibhse a chreideann in ainm Mhic Dé.


text:
Agus seo í an mhuinín atá againn ina leith, cibé céard a agraímid air de réir a thola go n-éisteann linn.


text:
Agus más eol dúinn go n-éisteann sé le cibé céard a agraímid air, tuigimid go bhfaighimid cinnte na hachainíocha a d' iarramar air.


text:
Má airíonn éinne a bhráthair ag déanamh peaca nach peaca chun báis é, cuireadh sé an duine sin faoi bhrí na guí agus tabharfaidh [Dia] dó an bheatha don dream nach peaca chun báis a bpeaca. Tá peaca ann ar peaca chun báis é; ní faoina leithéid sin a mholaim an ghuí a dhéanamh.


text:
Tá fhios againn nach ndéanann aon duine dá bhfuil ginte ó Dhia aon pheaca mar go gcumhdaíonn an té a gineadh ó Dhia é agus ní thig leis an mac mallachta baint leis.


text:
Ach is feasach dúinn fós gur tháinig Mac Dé agus gur thug éirim dúinne le go n-aithnímis an té atá fíor. Agus mairimid sa té atá fíor, is é sin ina Mhac Íosa Críost.


text:
<pb/><t>Ón Seanóir dá Soilse, í siúd atá uasaltofa agus dá clann a dtugaim fíorghrá dóibh, agus ní mise amháin ach fós gach duine arb eol dó an fhírinne,


text:
beidh grásta agus trócaire agus síocháin i bhfírinne agus i gcarthanacht orainn ó Dhia an tAthair agus ó Íosa Críost Mac an Athar.


text:
Ba mhór mo lúcháir a aireachtáil go bhfuil cuid de do chlann ag siúl san fhírinne de réir na haithne a fuaireamar ón Athair.


text:
Ach anois achainím ar do Shoilse ní amhail is dá mbeinn ag scríobh nua-aithne chugat ach an ceann a bhí againn ó thús go dtugaimis grá dá chéile.


text:
Agus is é seo an grá go siúlaimis de réir a aitheanta: Seo í an aithne, mar a chuala sibh ó thús í, go siúlaimis sa ghrá.


text:
Mar go ndeachaigh mórán mealltóirí ar an saol amach, daoine nach n-admhaíonn teacht Íosa Críost i gcolainn dhaonna. Sin é an mealltóir agus an tAinchríost.


text:
Gach duine a leanann leis ar aghaidh agus nach gcloíonn le teagasc Chríost ní shealbhaíonn Dia. An té a chloíonn leis an teagasc sealbhaíonn sé sin an tAthair agus an Mac.


text:
Má thagann aon duine chugaibh agus gan an teagasc sin aige, ná fáiltigí roimhe sa teach, agus ná beannaígí dó.


text:
Cé go bhfuil mórán agam le<pb/><t>scríobh chugaibh, b' fhearr liom gan a chur ar phár le dúch, ach tá súil agam a theacht in bhur measc agus labhairt go díreach libh le go mba lán ár lúcháir.


text:
A bhráthair na páirte, guím rathúnas ort in iomlán do ghnóthaí, agus sláinte, fearacht an rathúnais anama atá ort cheana féin.


text:
Bhí an-áthas orm, ar theacht do chuid de na bráithre, gur thug siad teastas ar do fhírinne, mar atá, go siúlann tú san fhírinne.


text:
A bhráthair na páirte, is dílis a chruthaigh tú sa mhéid go ndearna tú gar do na bráithre, agus go háirithe nuair ba choimhthígh iad, a thug teastas ar do charthanacht i bhfianaise na hEaglaise go léir.


text:
Scríobh mé focal chuig an eaglais, ach an fear sin Diotrafaes ar breá leis an ceannas ní thugann sé aon aird orainn.


text:
Dá bhrí sin, má thagaimse cuirfidh mé ina luí air céard tá ar siúl aige, é ag béadán orainn le briathra éagóracha. Agus faoi mar nach leor leis sin, ní fháiltíonn sé féin roimh na bráithre, agus coisceann sé an mhuintir a fháiltíonn agus díbríonn as an eaglais iad.


text:
A bhráthair na páirte, ná déan aithris ar an olc ach ar an maith. An té a dhéanann an mhaith is ó Dhia dó, an té a dhéanann an t-olc ní fhaca sé Dia.


text:
Tá dea-theastas ar Dhéimitrias ag gach aon duine agus ag an bhfírinne féin. Tugaimidne teastas freisin air agus is feasach duit gur fíor ár dteastas.


text:
15 Tá súil agam tú a fheiceáil gan mhoill agus labhróimid díreach le chéile.<pb/><t>Síocháin ort. Beannaíonn na cairde duit. Beannaighse do gach duine de na cairde as a ainm.


text:
<pb/><t>Iúd, seirbhíseach lenár dTiarna Íosa Críost, agus deartháir Shéamais, chucu siúd atá glaoite, a bhfuil grá dóibh i nDia an tAthair, agus atá á gcaomhnú d' Íosa Críost.


text:
A chairde cléibh, bhí an-fhonn orm scríobh chugaibh faoin slánú ina bhfuilimid páirteach; agus b' éigean dom scríobh chugaibh á impí oraibh troid go dian ar son an chreidimh a seachadadh aon uair amháin do na naoimh.


text:
Tá bheith istigh faighte ag daoine áirithe, dream a marcáladh le fada roimh ré don bhreithiúnas seo, éagráifigh a dhéanann grásta ár nDé a chlaochlú ina dhrabhlás, agus a shéanann ár n-aon mháistir agus Tiarna, Íosa Críost.


text:
Is mian liom a chur i gcuimhne daoibh, cé gurb eol daoibh gach ní cheana don aon uair amháin ar fad, gur fhuascail an Tiarna pobal ón Éigipt ach gur scrios sé ina dhiaidh sin an mhuintir nár chreid.


text:
Agus na haingil nár choinnigh a bhflaitheas féin, ach a d' fhág a láthair lonnaithe féin, tá siad coimeádta aige i gcuibhreacha síoraí thíos in ifreann i gcomhair bhreith an lae mhóir.


text:
Ba é an dála céanna é ag Sodom agus Gomorá, agus ag na cathracha ina dtimpeall; ghabh siadsan freisin le collaíocht agus drúis mhínádúrtha; fágadh mar shampla iad ag fulaingt pionós na tine síoraí.


text:
Déanann an dream seo, ámh, ar an tslí chéanna lena mbrionglóidí an cholainn a thruailliú, an t-údarás a shéanadh, agus aingil na glóire a mhaslú.


text:
Ach nuair a bhí Mícheál Ardaingeal ag achrann leis an diabhal agus ag aighneas leis faoi chorp Mhaois, níor leomhaigh sé breith aithiseach a thabhairt air siúd, ach dúirt: «Go smachtaí an Tiarna thú.»


text:
Ach an dream seo, maslaíonn siad an méid nach dtuigeann siad, agus na nithe is eol dóibh ó dhúchas dála na n-ainmhithe éigiallta, is tríothu atáthar á scriosadh.


text:
Is mairg dóibh! óir d' imigh siad leo ar bhealach Cháin, agus thug siad iad féin suas do sheachrán Bhalám ar son brabúis, agus tá siad millte i gceannairc Chorae.


text:
Is geall le fochaisí iad in bhur bhfleánna cumainn, ag comhól go dána gan aire á tabhairt acu ach dóibh féin; is scamaill gan uisce iad, á scuabadh ar aghaidh ag gaotha; crainn gan toradh iad i ndeireadh an fhómhair, marbh faoi dhó, stoite ó fhréamh;


text:
tonnta fiáine mara iad ag caitheamh a mbearta táire féin aníos mar chúrán; réaltaí fáin iad a bhfuil ifreann duairc i ndán dóibh go brách.


text:
Is fúthu seo a rinne Eineoc sa seachtú glúin ó Ádhamh fáistine á rá: «Féach, tháinig an Tiarna lena mhílte míle naomh,


text:
le breith a thabhairt ar chách agus na héagráifigh go léir a dhaoradh sna hoibreacha éagráifeacha go léir a rinne siad le barr éagráifeachta, agus sna nithe borba go léir a dúirt na peacaigh choirpeacha ina aghaidh.


text:
Iad sin lucht an mhonabhair a bhíonn ag gearán faoina gcinniúint, a ghéilleann dá n-ainmhianta, a mbíonn clab orthu le huaill agus a bhíonn ag bladar le daoine ar mhaithe leo féin.»


text:
mar dúirt siadsan libh: «Ag críoch na ré, beidh scigirí ann a dhéanfaidh de réir a n-ainmhianta coirpeachta féin.»


text:
Ach sibhse, a chairde cléibh, déanaigí sibh féin a thógáil suas ar bhonn sárnaofa bhur gcreidimh; guígí sa Spiorad Naomh,


text:
agus cumhdaígí sibh féin i ngrá Dé agus súil agaibh le trócaire ár dTiarna Íosa Críost chun na beatha síoraí.


text:
déanaigí a thuilleadh a sciobadh as an tine agus a shaoradh, agus déanaigí trócaire ar a thuilleadh fós ach eagla oraibh agus fuath agaibh fiú don léine a thruailligh an cholainn.


text:
An té sin ar féidir leis sibh a choimeád gan titim i bpeaca, agus sibh a chur gan smál i láthair a ghlóire faoi lúcháir,


text:
an t-aon Dia is slánaitheoir againn trí Íosa Críost ár dTiarna, dósan go raibh glóir agus mórgacht agus ceannas, agus cumhacht roimh gach aois agus anois agus le saol na saol. Amen.


text:
<pb/><t>Is é seo apacailipsis Íosa Críost a thug Dia dó chun go dtaispeánfadh sé dá sheirbhísigh cad iad na nithe nach foláir a theacht gan mhoill; sheol sé a aingeal uaidh agus chuir in iúl é d' Eoin a sheirbhíseach;


text:
Is méanar dó seo a léann os ard agus a éisteann le focail na fáistine seo agus a choimeádann a bhfuil scríofa inti; óir tá an uain in achomaireacht.


text:
agus ó Íosa Críost an finné dílis, an chéadghin ó mhairbh, rialtóir ríthe an domhain. Don té a bheir grá dúinn, agus a scaoil sinn ónár gcionta trína fhuil féin,


text:
agus a rinne ríocht agus sagairt dá Dhia agus dá athair dínn, don té sin go raibh glóir agus cumhacht ar feadh na síoraíochta. Amen.


text:
Féach, tá sé ag teacht ar néalta neimhe, agus feicfidh gach duine lena súile cinn é, fiú iad siúd a tholl é, agus beidh ciníocha uile an domhain ag déanamh mairgní dá bharr. Abair é! Amen.


text:
«Mise an tAlfa agus an tÓimige,» a deir an Tiarna Dia, an té atá, a bhí agus atá le teacht, an tUilechumhachtach.


text:
<pb/><t>Mise Eoin bhur mbráthair atá páirteach libh in Íosa sa duainéis, sa ríocht agus san fhoighne. Bhí mé san oileán ar a dtugtar Patmos ar son briathar Dé a fhógairt agus fianaise Íosa.


text:
Ba é lá an Tiarna é agus bhí mé faoi luí an Spioraid, agus chuala mé ar mo chúla glór tréan, mar ghlór trumpa,


text:
á rá: «Scríobh i leabhar a bhfeiceann tú agus seol é go dtí na seacht n-eaglaisí, go hEifeasas, go Smiorna, go Peargamas, go Tíaitíora, go Sairdis, go Filideilfia, agus go Láoidícéa.»


text:
D' iompaigh mé timpeall féachaint cén glor a labhair liom, agus, ar iompú dom, chonaic mé seacht gcoinnleoirí óir,


text:
agus i measc na gcoinnleoirí neach mar mhac duine, é gléasta in éide fhada agus crios órga faoina bhrollach.


text:
Bhí seacht réalta aige ina dheasláimh, agus óna bhéal ghluais claíomh géar dhá fhaobhar, agus bhí a cheannaithe ar dhealramh na gréine faoi lántaitneamh.


text:
Nuair a chonaic mé é, chaith mé mé féin ag a chosa i mo staic. Ach leag seisean a lámh dheas orm á rá: «Ná bíodh eagla ort. Mise an té atá ar tosach agus ar deireadh; an neach beo;


text:
ba mharbh dom, ach anois is beo dom ar feadh na síoraíochta, agus tá eochracha an bháis agus ifrinn agam.


text:
Maidir le rúndiamhair na seacht réalta a chonaic tú ar mo dheasláimh, agus na seacht gcoinnleoirí óir, is iad na seacht réalta aingil na seacht n-eaglaisí, agus is iad na seacht gcoinnleoirí na seacht n-eaglaisí.


text:
<pb/><t>«Scríobh go dtí aingeal na heaglaise in Eifeasas: 'Mar seo a deir an té a bhfuil greim aige ar na seacht n-eaglaisí ina dheasláimh, agus a shiúlann i measc na seacht gcoinnleoirí óir:


text:
Is eol dom d' oibreacha, agus do shaothar, agus d' fhoighne, agus mar nach féidir duit lucht an oilc a fhulaingt, agus mar a phromhaigh tú an dream a thug aspail orthu féin agus nach amhlaidh dóibh, agus mar a fuair tú bréagach iad.


text:
Cuimhnigh, más ea, ar cad as ar thit tú, agus déan aithrí agus déan na hoibreacha a rinne tú ar dtús. Mura ndéana tú, tiocfaidh mé chugat agus tógfaidh mé do choinnleoir óna ionad, mura ndéana tú aithrí.


text:
Ach tá seo i d' fhabhar, go bhfuil an ghráin agat ar oibreacha na Niocoláiteach faoi mar atá an ghráin agamsa leis.


text:
An té a bhfuil cluas air, éisteadh sé lena bhfuil á rá ag an Spiorad leis na heaglaisí: An té a bheireann bua tabharfaidh mé bia dó ó chrann na beatha atá i bparthas Dé.'


text:
<pb/><t>«Scríobh go dtí aingeal na heaglaise i Smiorna: 'Mar seo a deir an té atá ar tosach agus ar deireadh, an té ba mharbh agus ar tháinig anam ann:


text:
Is eol dom do dhuainéis agus do bhochtaine cé gur saibhir tú agus tromaíocht an dreama a thugann Giúdaigh orthu féin, ach nach amhlaidh dóibh ach gur sionagóg le Sátan iad.


text:
Ná bíodh eagla ort roimh a bhfuil le fulaingt agat. Feach! tá an diabhal ar tí cuid agaibh a chaitheamh i bpríosún d' fhonn sibh a phromhadh, agus beidh duainéis oraibh ar feadh deich lá. Bí dílis go bás, agus tabharfaidh mé duit coróin na beatha.


text:
An té a bhfuil cluas air, éisteadh sé lena bhfuil á rá ag an Spiorad leis na heaglaisí: An té a bheireann bua, ní baol dó dochar ón dara bás.'


text:
<pb/><t>«Scríobh go dtí aingeal na heaglaise i bPeargamas: 'Mar seo a deir an té a bhfuil an claíomh géar dhá fhaobhar aige:


text:
Is eol dom cá bhfuil cónaí ort, mar a bhfuil ríchathaoir Shátain; agus coinníonn tú m' ainm agus níor thréig tú do chreideamh ionam fiú i laethanta Aintipeas, an finné dílis liom a cuireadh chun báis ar an mbaile agaibh, mar a bhfuil cónaí ar Shátan.


text:
Tá beagán agam i d' aghaidh, áfach, mar tá daoine agat ansin atá ag cloí le teagasc Bhalám, an té a mhúin do Bhalac ceap tuisle a chur os comhair chlann Iosrael le go n-íosfaidís bia íobartha d' íola agus striapachas a dhéanamh.


text:
Déan aithrí dá bhrí sin. Mura ndéana tú, tiocfaidh mé chugat gan mhoill agus troidfidh mé leo le claíomh mo bhéil.


text:
An té a bhfuil cluas air, éisteadh sé lena bhfuil á rá ag an Spiorad leis na heaglaisí: An té a bheireann bua tabharfaidh mé dó cuid den mhana folaigh; agus tabharfaidh mé dó cloch gheal agus ainm nua scríofa ar an gcloch, ainm nach fios d' aon duine ach don té a ghlacann é.'


text:
<pb/><t>«Scríobh go dtí aingeal na heaglaise i dTíaitíora: 'Mar seo a deir Mac Dé, an té a bhfuil súile aige mar bhladhm thine, agus a bhfuil a chosa mar phrás líofa:


text:
Is eol dom d' oibreacha, agus do ghrá agus do chreideamh, agus do sheirbhís agus d' fhoighne, agus go sáraíonn d' oibreacha le déanaí ar d' oibreacha a chéaduair.


text:
Ach tá sé seo agam i d' aghaidh, go scaoileann tú leis an mbean Ízeibil a thugann banfháidh uirthi féin, agus a mhúineann agus a mheallann mo sheirbhísigh chun adhaltranas a dhéanamh agus bia íobartha d' íola a ithe.


text:
Féach! caithfidh mé ar leaba péine í agus lucht déanta striapachais léi i nduainéis mhór mura ndéana siad aithrí ina hoibreacha;


text:
agus imreoidh mé bás ar a clann, agus beidh fhios ag na heaglaisí uile gur mise a scrúdaíonn an aigne agus an croí, agus tabharfaidh mé do gach duine agaibh díol de réir bhur ngníomhartha.


text:
An chuid agaibhse i dTíaitíora, áfach, atá fágtha, iadsan uile nár ghlac leis an teagasc seo agus nár chuir eolas ar dhiamhra Shátain mar a thugann siad orthu, ní chuirfidh mé, a deirim libh, aon ualach eile oraibh;


text:
Agus an té a bheireann bua agus a choimeádann m' oibreacha go dtí an deireadh, tabharfaidh mé údarás dó ar na ciníocha,


text:
mar a fuair mise ó m' athair, agus déanfaidh sé iad a rialú le slat iarainn, faoi mar a bheadh soithí cré á mbascadh;


text:
<pb/><t>«Scríobh go dtí aingeal na heaglaise i Sairdis: 'Mar seo a deir an té ag a bhfuil seacht spiorad Dé agus na seacht réalta: Is eol dom d' oibreacha, go bhfuil tú in ainm a bheith beo, ach gur marbh thú.


text:
Dúisigh agus neartaigh a bhfuil fágtha agus ar tí báis, óir ní bhfuair mé d' oibreacha foirfe os comhair mo Dhé.


text:
Cuimhnigh más ea cad a ghlac tú agus a chuala tú, agus coinnigh do ghreim agus déan aithrí. Mura ndúisí tú, tiocfaidh mé mar ghadaí agus ní bheidh a fhios agat cén uair a thiocfaidh mé ort.


text:
Ach tá beagán agat i Sairdis, daoine nár shalaigh a n-éidí; agus siúlóidh siad faram in éidí geala óir is fiú iad é.


text:
An té a bheireann bua beidh sé gléasta mar sin in éidí geala, agus ní scriosfaidh mé a ainm as leabhar na beatha, agus admhóidh mé a ainm os comhair m' athar agus os comhair a aingeal.


text:
<pb/><t>«Scríobh go dtí aingeal na heaglaise i bhFilideilfia: 'Mar seo a deir an té is naofa, an té is fírinneach, an té ag a bhfuil eochair Dháiví, an té a osclaíonn agus nach ndúnann aon duine:


text:
Is eol dom d' oibreacha. Féach! chuir mé doras ar leathadh romhat, nach féidir d' aon duine a dhúnadh, óir is beag é an neart atá agat ach choinnigh tú m' fhocal agus níor shéan tú m' ainm.


text:
Féach! tabharfaidh mé do shionagóg Shátain iad siúd a deir gur Giúdaigh iad féin agus nach ea, ach gur bréag dóibh sin, agus, féach, cuirfidh mé iallach orthu teacht agus sléachtadh ag do chosa agus a thuiscint go bhfuil grá agam duit.


text:
De bhrí gur choinnigh tú focal m' fhoighne, coinneoidh mise thusa ó uair an chathaithe, atá le teacht ar an domhan go léir, chun lucht áitrithe an domhain a phromhadh.


text:
Ní fada go dtiocfaidh mé; coinnigh do ghreim ar a bhfuil agat, i dtreo nach sciobfadh aon duine do choróin.


text:
An té a bheireann bua, déanfaidh mé colún de i dteampall mo Dhé, agus ní rachaidh sé amach go deo arís; agus scríobhfaidh mé ainm mo Dhé air, agus ainm cathrach mo Dhé, an Iarúsailéim Nua, a thiocfaidh anuas ó neamh ó mo Dhia, agus m' ainm nua féin.


text:
An té a bhfuil cluas air le héisteacht, éisteadh sé lena bhfuil á rá ag an Spiorad leis na heaglaisí.'


text:
<pb/><t>«Scríobh go dtí aingeal na heaglaise i Láoidícéa: 'Mar seo a deir an tAmen, an finné dílis fírinneach, céadtús chruthúnas Dé.


text:
Óir deir tú: «Táim saibhir, táim faoi chonách, níl aon easpa orm» ; agus gan a fhios agat go bhfuil tú dearóil, truamhéileach, bocht, dall, gan éadach.


text:
Comhairlím duit ór a cheannach uaim atá profa sa tine, chun go mbeifeá saibhir; agus éidí geala le cur ort chun nár léir náire do bhall nocht; agus uinnimint le do shúile a ungadh chun go mbeadh radharc agat.


text:
Seo mé i mo sheasamh ag an doras, agus ag bualadh air; má chloiseann aon duine mo ghuth agus an doras a oscailt dom, tiocfaidh mé isteach chuige agus beidh bia agam fairis agus aigesean faramsa.


text:
An té a bheireann bua, tabharfaidh mé cead dó suí taobh liom i mo ríchathaoir, faoi mar a bhí an bua agamsa agus gur shuigh mé taobh le m' athair ina ríchathaoir.


text:
Bhí mé faoi luí an Spioraid gan mhoill, agus, féach, bhí ríchathaoir suite sna flaithis, agus neach ina shuí sa chathaoir sin.


text:
Agus an té a bhí ina shuí bhí sé ar lí seaspair agus sairdis agus bhí bogha ceatha timpeall na ríchathaoireach ar dhealramh na smaragaide.


text:
Bhí ceithre ríchathaoir fichead mórthimpeall na ríchathaoireach agus ceathrar seanóirí fichead ina suí sna ríchathaoireacha, iad gléasta in éidí geala agus corónacha óir ar a gceann.


text:
Gabhann amach ón ríchathaoir splancacha tintrí, glórtha agus toirneacha; bíonn seacht lóchrann tine ar lasadh os comhair na ríchathaoireach, agus is iadsan seacht spiorad Dé.


text:
Agus os comhair na ríchathaoireach tá mar a bheadh farraige gloine, cosúil le criostal. Agus i lár baill ag an ríchathaoir, agus mórthimpeall na ríchathaoireach, tá ceithre dhúil bheo atá lán de shúile chun tosaigh agus laistiar.


text:
Is cosúil an chéad dúil bheo le leon agus an dara dúil le damh; tá aghaidh mar aghaidh duine ar an tríú dúil, agus tá an ceathrú dúil cosúil le hiolar ar eitilt.


text:
Agus bíonn sé sciatháin ar gach ceann de na ceithre dúile beo, agus iad lán de shúile mórthimpeall agus laistigh; ní théann aon stad orthu de lá ná d' oíche ach ag rá:


text:
«Is naofa, naofa, naofa,<pb/><t>an Tiarna Dia Uilechumhachtach;<pb/><t>an té a bhí ann, atá, agus atá le teacht.»


text:
Agus i gcónaí nuair a thugann na dúile glóir agus onóir agus buíochas don té atá ina shuí sa ríchathaoir, an té a mhaireann ar feadh na síoraíochta, sléachtann an ceathrar seanóirí fichead go talamh os comhair an té atá ina shuí sa ríchathaoir, agus adhrann siad an té a mhaireann ar feadh na síoraíochta, agus caitheann a gcorónacha síos os comhair na ríchathaoireach á rá:


text:
«A Thiarna agus a Dhia linn, is fiú thú glóir agus onóir agus cumhacht a fháil, óir is tú a chruthaigh an uile ní agus is trí do thoil a tháinig siad ann agus a cruthaíodh iad.


text:
Agus chonaic mé go raibh, i ndeaslámh an té a bhí ina shuí sa ríchathaoir, scrolla ar a raibh scríbhneoireacht laistigh agus lasmuigh, agus é séalaithe le seacht séala;


text:
agus chonaic mé aingeal tréan ag fógairt de ghlór ard: «Cé hé ar fiú é an scrolla a oscailt agus a shéalaí a bhriseadh?»


text:
Ach níor fhéad aon duine ar neamh ná ar talamh ná faoin talamh an scrolla a oscailt, ná féachaint air.


text:
Ach dúirt duine de na seanóirí liom: «Ná bí ag gol. Féach! bhí an bua ag an leon de threibh Iúdá, fréamh Dháiví, i dtreo go n-osclóidh sé an scrolla agus a sheacht séala.»


text:
Agus chonaic mé an tUan, mar a bheadh tar éis a bhásaithe, ina sheasamh i lár slí, idir an ríchathaoir agus na ceithre dúile beo, agus na seanóirí; bhí seacht n-adharc air agus seacht súil aige arbh iad seacht spiorad Dé a seoladh amach ar fud an domhain uile.


text:
Agus nuair a thóg sé an scrolla, shléacht na ceithre dúile beo agus an ceathrar seanóirí fichead go talamh os comhair an Uain, agus ag cách díobh bhí cruit agus cuach óir lán de thúis urnaithe na naomh is é sin.


text:
Chan siad iomann nua á rá:<pb/><t>«Is fiú thú an scrolla a ghlacadh,<pb/><t>agus a shéalaí a bhriseadh,<pb/><t>óir básaíodh thú agus d' fhuascail tú<pb/><t>daoine do Dhia le d' fhuil,<pb/><t>as gach treibh, agus teanga, agus pobal, agus cine,


text:
Ansin san fhís dom, chuala mé glór iliomad aingeal timpeall na ríchathaoireach agus na ndúl beo, agus na seanóirí, agus ba é a líon deich míle faoi dheich míle agus na mílte ar mhílte.


text:
Agus is é a bhí á rá acu de ghlór ard: «Is fiú é an tUan arna bhású, é a fháil cumhachta, agus saibhris, agus eagna, agus nirt, agus onóra, agus glóire, agus molta.»


text:
Ansin, an uile chréatúr sna flaithis, agus ar talamh, agus faoi thalamh, agus san fharraige, chuala mé iad go léir sna baill sin, á rá: «Go raibh moladh agus onóir agus glóir agus cumhacht don té atá ina shuí sa ríchathaoir agus don Uan ar feadh na síoraíochta.»


text:
<pb/><t>Ansin san fhís dom, nuair a d' oscail an tUan an chéad cheann de na seacht séala, chuala mé ceann de na ceithre dúile beo á rá de ghlór mar thoirneach: «Tar.»


text:
D' fhéach mé agus b' shiúd an t-each bán, agus bogha ag a mharcach; tugadh coróin dó agus chuaigh sé amach faoi bhua agus chun bua a bhreith.


text:
Agus amach le heach eile, é seo craorag, agus ceadaíodh dá mharcach an tsíocháin a bhreith leis ón talamh, chun go maródh daoine a chéile; agus tugadh claíomh mór dó.


text:
Nuair a d' oscail sé an tríú séala chuala mé an tríú dúil á rá: «Tar.» D' fhéach mé agus b' shiúd an t-each dubh, agus scálaí ina láimh ag a mharcach.


text:
Agus chuala mé mar a bheadh guth i lár na gceithre dúile beo á rá: «Miosúr cruithneachta ar phingin, agus trí mhiosúr eorna ar phingin; agus ná mill an ola ná an fíon.»


text:
D' fhéach mé, agus b' shiúd an t-each báiteach bán agus «An Bás» a ba ainm don mharcach a bhí air, agus lean Ifreann é; agus tugadh dóibh cumhacht ar an gceathrú cuid den domhan chun maraithe leis an gclaíomh, le gorta, le plá agus le hainmhithe allta na talún.


text:
Nuair a d' oscail sé an cúigiú séala, chonaic mé faoin altóir a n-anmacha uile úd a maraíodh ar son bhriathar Dé agus ar son na fianaise a thug siad.


text:
Agus ghlaoigh siad de ghuth ard: «A Thiarna uasail, atá naofa fírinneach, cá fada go ndéana tú breithiúnas agus díoltas ar son ár gcuid fola ar áitritheoirí an domhain?»


text:
Ansin tugadh éide gheal do gach duine díobh agus dúradh leo feitheamh go fóillín go gcomhlíonfaí líon a gcomhsheirbhíseach agus a mbráithre a bhí le cur chun báis, a ndála féin.


text:
Nuair a d' oscail sé an séú séala, d' fhéach mé; agus tharla crith mór talún, agus dhubhaigh an ghrian mar éadach róin, agus dheargaigh an ghealach go léir mar fhuil,


text:
agus thit réaltaí neimhe chun talún faoi mar a scaoileann an crann fígí a chaora geimhridh uaidh nuair a croitheann cóch gaoithe é.


text:
Agus bhailigh an spéir léi mar scrolla ag filleadh ar a chéile agus cuireadh gach sliabh agus gach oileán as a n-ionad.


text:
Ansin, ríthe an domhain, agus na maithe móra, agus na cinn feadhma, lucht an tsaibhris agus an nirt, agus gach daor agus saor, chuaigh siad i bhfolach i bpluaiseanna agus i measc carraigeacha na gcnoc,


text:
agus iad á rá leis na cnoic agus leis na carraigeacha: «Titigí orainn agus folaigí sinn ar ghnúis an té atá ina shuí sa ríchathaoir agus ar fhearg an Uain;


text:
<pb/><t>Ina dhiaidh sin chonaic mé ceithre aingeal ina seasamh ar cheithre chúinne an domhain agus ceithre ghaoth an domhain á gcoimeád siar acu i dtreo nach séidfeadh aon ghaoth ar tír ná ar muir, ná ar aon chrann.


text:
Ansin chonaic mé aingeal eile ag gabháil suas ó éirí gréine agus séala le Dia beo aige, agus ghlaoigh sé in ard a ghutha ar na ceithre aingeal ar ar cuireadh de chúram dochar a dhéanamh do thalamh agus do mhuir,


text:
agus dúirt sé: «Ná déanaigí dochar do thalamh ná do mhuir ná do na crainn nó go gcuirfimid séala ar chláréadan sheirbhísigh Dé.»


text:
Agus chuala mé líon na ndaoine ar cuireadh an séala orthu, céad agus daichead a ceathair míle agus iad as gach treibh de chlann Iosrael.


text:
Cuireadh an séala<pb/><t>ar dhá mhíle dhéag de threibh Iúdá,<pb/><t>ar dhá mhíle dhéag de threibh Reúbaen,<pb/><t>ar dhá mhíle dhéag de threibh Ghád,


text:
ar dhá mhíle dhéag de threibh Áiséar,<pb/><t>ar dhá mhíle dhéag de threibh Naftáilím,<pb/><t>ar dhá mhíle dhéag de threibh Mhanaise,


text:
ar dhá mhíle dhéag de threibh Shimeon,<pb/><t>ar dhá mhíle dhéag de threibh Léiví,<pb/><t>ar dhá mhíle dhéag de threibh Íosácár,


text:
ar dhá mhíle dhéag de threibh Zabúlun,<pb/><t>ar dhá mhíle dhéag de threibh Iósaef,<pb/><t>ar dhá mhíle dhéag de threibh Bhiniáimin.


text:
<pb/><t>Ina dhiaidh sin b' shiúd an mathshlua mór nárbh fhéidir d' aon duine a chomhaireamh as gach cine agus treibh agus pobal agus teanga; bhí siad ina seasamh os comhair na ríchathaoireach agus os comhair an Uain, iad gléasta in éidí geala agus craobhacha pailme acu ina lámha.


text:
Bhí na haingil go léir ina seasamh mórthimpeall na ríchathaoireach agus na seanóirí agus na gceithre dhúil, agus chaith siad iad féin ar a n-aghaidh os comhair na ríchathaoireach ag adhradh Dé


text:
á rá: «Amen. Beannacht agus glóir agus eagna agus buíochas agus onóir agus cumhacht agus neart dár nDia go deo deo. Amen.»


text:
Ansin labhair duine de na seanóirí agus dúirt sé liom: «Iad seo atá gléasta in éidí geala, cé hiad féin agus cad as ar tháinig siad?»


text:
Dúirt mé mar fhreagra air: «A Thiarna liom, tá fhios agat.» Agus dúirt sé liom: «Is iadsan an dream atá gafa tríd an duainéis mhór; nigh siad agus gheal siad a n-éidí i bhfuil an Uain.


text:
Uime sin tá siad os comhair ríchathaoir Dé, agus déanann siad seirbhís dó de lá agus d' oíche ina theampall; agus, an té atá ina shuí sa ríchathaoir, beidh sé ina measc á gcosaint;


text:
Óir, an tUan atá i lár baill ag an ríchathaoir, is é a bheidh mar aoire acu, agus treoróidh sé iad go toibreacha na beatha; agus glanfaidh Dia an uile dheoir dá súile.'


text:
Nuair a d' oscail [an tUan] an seachtú séala, tharla ciúnas, mar a bheadh ar feadh leathuaire, sna flaithis.


text:
Agus tháinig aingeal eile agus sheas sé ag an altóir agus túiseoir órga aige; agus tugadh dó iliomad túise le cumasc le hurnaithe na naomh ar an altóir órga a bhí os comhair na ríchathaoireach.


text:
Agus chuaigh deatach na túise mar aon le hurnaithe na naomh go léir in airde ó lámh an aingil a bhí os comhair Dé.


text:
Ansin thóg an t-aingeal an túiseoir agus líon é le tine ón altóir agus theilg ar an domhan é. D' éirigh raistí toirní, agus tormáin, agus tintreacha, agus crith talún.


text:
Shéid an chéad aingeal a thrumpa, agus tharla clocha sneachta agus tine measctha ar fhuil agus teilgeadh ar an domhan iad; loisceadh trian an domhain, loisceadh trian na gcrann, agus loisceadh an féar glas go léir.


text:
Shéid an dara haingeal a thrumpa agus teilgeadh mar a bheadh sliabh mór ar dearglasadh amach san fharraige.


text:
Rinneadh fuil de thrian den fharraige agus fuair trian de mhíola beo na farraige bás, agus scriosadh trian na long.


text:
Shéid an tríú haingeal a thrumpa. Thit réalta mhór ó na flaithis, í ar lasadh mar a bheadh lóchrann; agus thit sí ar thrian na n-aibhneacha agus ar na toibreacha fíoruisce.


text:
«Mormónta» is ea a thugtar mar ainm ar an réalta. Agus rinne mormónta de thrian na n-uiscí, agus is iomaí duine a fuair bás ó na huiscí mar gur éirigh siad searbh.


text:
Ansin shéid an ceathrú haingeal a thrumpa agus buaileadh trian den ghrian agus den ghealach agus trian de na réaltaí, i dtreo gur dhorchaigh ar thrian díobh agus go raibh trian den lá gan soilsiú agus trian den oíche mar an gcéanna.


text:
Ansin i bhfís dom chuala mé iolar ag glaoch go hard agus é ag eitilt in arda neimhe: «Mairg, mairg, mairg dá bhfuil ag áitreabh ar thalamh, de bharr ghlór na dtrumpaí eile atá le séideadh ag na trí haingil.»


text:
<pb/><t>Ansin shéid an cúigiú haingeal a thrumpa agus chonaic mé réalta a thit chun na talún ó na flaithis agus tugadh dó eochair an phoill duibheagáin.


text:
Agus d' oscail sé an poll duibheagáin agus d' éirigh as an bpoll deatach mar dheatach bhéilteach thine agus dhorchaigh an ghrian agus an spéir ó dheatach an phoill.


text:
Ansin snigh lócaistí as an deatach ar an talamh agus tugadh dóibh cumhacht mar an gcumhacht atá ag scairpí na talún.


text:
Dúradh leo gan dochar a dhéanamh d' fhéar na talún, ná d' aon fhás ná d' aon chrann, ach amháin do na daoine nach raibh séala Dé ar a n-éadan.


text:
Ná níor tugadh de chead dóibh iad a mharú, ach a bheith á bpianadh ar feadh chúig mhí, agus cealg a bpéine mar chealg scairpe nuair a chuireann sí i nduine í.


text:
Sna laethanta úd beidh daoine ar lorg an bháis ach gan é a fháil, agus ag tnúth le bás a fháil, ach éalóidh an bás uathu.


text:
Ba chuma iad na lócaistí, le féachaint orthu, le capaill feistithe chun catha; ar a gceann bhí coróin mar a bheadh d' ór, agus a gceannaithe mar a bheadh ceannaithe daoine;


text:
Bhí lúirigh orthu mar lúirigh iarainn, agus bhí torann a sciathán mar a bheadh torann mórán carbad agus a gcapaill ar ruathar chun catha.


text:
Tá eireaball orthu cosúil le scairp agus cealg ann; agus is san eireaball atá a gcumhacht chun bheith ag pianadh na ndaoine ar feadh chúig mhí.


text:
Tá aingeal an duibheagáin acu mar rí orthu; tugtar Abadón mar ainm air san Eabhráis agus Apolúón [nó Scriostóir] sa Ghréigis.


text:
<pb/><t>Ansin shéid an séú haingeal a thrumpa, agus chuala mé an glór ag teacht ó cheithre chorr na haltóra óir a bhí os comhair Dé,


text:
agus é á rá leis an séú haingeal a raibh an trumpa aige: «Scaoil na ceithre haingil atá faoi chuibhreacha lámh le habhainn mhór an Eofrataes.»


text:
Agus scaoileadh leis na ceithre haingil a bhí ar tinneall socair don uair agus don lá agus don mhí agus don bhliain, chun go maróidís trian an chine dhaonna.


text:
Agus is mar seo a chonaic mé na heacha i m' fhís: bhí lúireacha lasracha ar dhath na hiasainte agus na ruibhe ar na marcaigh; bhí cinn na n-each mar chinn leon agus bhí tine agus deatach agus ruibh ag sileadh óna mbéala.


text:
Ba leis na trí plánna sin a maraíodh trian den chine daonna, leis an tine, leis an deatach agus leis an ruibh ag sileadh óna mbéal.


text:
Óir tá cumhacht na n-each ina mbéal agus ina n-eireaball. Tá a n-eireabaill mar nathracha nimhe, agus cinn orthu, agus is leo a dhéanaid dochar.


text:
Ach an chuid eile den chine daonna a fágadh gan marú ag na plánna seo, ní dhearna siad aithrí in oibreacha a lámh agus gan adhradh do na deamhain ná do na híola óir ná airgid ná cré-umha ná cloiche ná adhmaid, nithe atá gan cumas radhairc ná éisteachta ná siúil.


text:
Ní mó ná sin a rinne siad aithrí ina ndúnmharuithe ná ina n-asarlaíocht ná ina gcuid striapachais ná gadaíochta.


text:
<pb/><t>Ansin chonaic mé aingeal tréan eile ag tuirlingt ó na flaithis, agus néal mar éide ina thimpeall, agus an bogha sine ar a cheann. Bhí a cheannaithe mar an ngrian agus a chosa mar cholúin tine,


text:
agus bhí scrolla beag ar oscailt aige ina lámh. Chuir sé a chos dheas ar an bhfarraige agus a chos chlé ar an talamh,


text:
agus ghlaoigh sé de ghlór ard mar leon ag búireadh. Agus nuair a ghlaoigh, labhair na seacht dtoirneach lena nglór ar leith féin.


text:
Agus nuair a labhair na seacht dtoirneach, bhíos ar tí scríofa, agus chuala guth ó na flaithis á rá: «Cuir séala lena bhfuil ráite ag na seacht dtoirneach, agus ná scríobh é.»


text:
Agus an t-aingeal a chonaic mé ina sheasamh ar an bhfarraige agus ar an talamh, d' ardaigh sé a lámh chun na bhflaitheas agus


text:
mhionnaigh sé dar an té a mhaireann ar feadh na síoraíochta, an té a chruthaigh na flaithis agus a bhfuil iontu, agus an talamh agus a bhfuil air, agus an fharraige agus a bhfuil inti; mhionnaigh sé: «Ní bheidh moill ann feasta,


text:
ach sna laethanta a ghlaofaidh an seachtú haingeal, nuair a bheidh sé ar tí a thrumpa a shéideadh, ansin beidh rúndiamhair Dé arna comhlíonadh faoi mar a d' fhógair sé dá sheirbhísigh, na fáithe.»


text:
<pb/><t>Ansin an guth a chuala ó na flaithis labhair sé liom arís, agus dúirt sé liom: «Ar aghaidh leat, tóg an scrolla atá ar oscailt i lámh an aingil atá ina sheasamh ar an bhfarraige agus ar an talamh.»


text:
Chuaigh mé chun an aingil á rá leis an scrolla beag a thabhairt dom. Agus dúirt sé liom: «Tóg agus slog é, agus cuirfidh sé casadh searbh ar do ghoile, ach beidh sé milis mar mhil i do bhéal.»


text:
Thóg mé an scrolla beag, más ea, ó lámh an aingil agus shlog mé é, agus bhí sé milis mar mhil i mo bhéal, agus nuair a bhí sé ite agam tháinig casadh searbh ar mo ghoile.


text:
Ansin dúradh liom: «Ní foláir duit fáistine a dhéanamh arís i dtaobh pobal agus ciníocha (agus teangacha) agus a lán ríthe.»


text:
<pb/><t>Ansin tugadh bata dom mar shlat tomhais agus é á rá liom: Éirigh agus tomhais teampall Dé, agus an altóir agus an lucht adhartha ansiúd;


text:
ach cúirt sheachtrach an teampaill, ná bac léi, agus ná tomhais í mar tugadh í do na ciníocha agus satlóidh siad ar an gcathair naofa faoina gcosa ar feadh dhá mhí agus daichead.


text:
Ach fágfaidh mé faoi mo bheirt fhinné é, agus beidh siad ag fáidheoireacht ar feadh míle dhá chéad agus trí fichid lá, agus iad gléasta i sacéadaí.


text:
Agus más áil le haon duine dochar a dhéanamh dóibh, tagann tine as a mbéal agus slogann a naimhde. Más áil le haon duine dochar a dhéanamh dóibh, más ea, is mar sin nach foláir é a mharú.


text:
Tá sé de chumhacht acu na spéartha a iamh i dtreo nach mbeadh aon bháisteach ann le linn laethanta a bhfáidheoireachta; agus tá de chumhacht acu na huiscí a iompú ina bhfuil, agus an talamh a bhualadh le gach sórt plá a mhinice agus is mian leo.


text:
Agus ar gcríochnú a bhfianaise dóibh, an beithíoch a éiríonn aníos as an duibheagán, fearfaidh sé cogadh orthu agus cloífidh iad agus maróidh iad.


text:
Agus beidh a gcorpáin ina luí ar shráid na cathrach móire ar a dtugtar go fíorúil Sodom, agus an Éigipt mar ar céasadh a dTiarna chomh maith;


text:
agus daoine ó gach pobal agus treibh agus teanga agus cine ag stánadh ar a gcorpáin ar feadh trí lá go leith, gan cead a thabhairt iad a adhlacadh;


text:
agus gairdeas ar áitritheoirí an domhain ina dtaobh. Cuirfidh siad tabhartais chun a chéile mar gur chiap an bheirt fháidh seo áitritheoirí an domhain.»


text:
Ansin tar éis trí lá go leith chuaigh spiorad beatha ó Dhia isteach iontu, agus sheas siad ar a mbonna, agus ghabh scéin mhór a raibh ag faire orthu.


text:
Agus chuala siad guth tréan ó na flaithis á rá leo: «Tagaigí anseo aníos!» Agus chuaigh siad suas chun na bhflaitheas i néal agus a naimhde ag faire orthu.


text:
Ag an nóiméad sin tharla crith mór talún agus thit deachú den chathair, agus fuair seacht míle duine bás sa chrith talún; ghabh eagla an chuid eile agus thug siad glóir do Dhia na bhflaitheas.


text:
Ansin shéid an seachtú haingeal a thrumpa. Agus b' shiúd guthaí tréana sna flaithis á rá: «I lámh ár dTiarna agus a Chríost a tharla tiarnas an domhain agus rialóidh sé ar feadh na síoraíochta.»


text:
Agus an ceathrar seanóirí ar fhichid a bhí ina suí ina ríchathaoireacha os comhair Dé, chaith siad iad féin ar a mbéala agus thug siad adhradh do Dhia


text:
á rá:<pb/><t>«Beirimid buíochas leat, a Thiarna, a Dhia Uilechumhachtaigh, an té atá ann agus a bhí<pb/><t>mar gur ghlac tú chugat do mhórchumhacht<pb/><t>agus go ndeachaigh tú i mbun rialaithe.


text:
Ghabh fearg na ciníocha,<pb/><t>ach tháinig fraoch d' fheirge agus uain an bhreithiúnais ar na mairbh,<pb/><t>uain cúiteamh a thabhairt do do sheirbhísigh, na fáithe,<pb/><t>agus do na naoimh agus don dream ag a bhfuil urraim do d' ainm, idir bheag agus mhór,<pb/><t>uain scriosta lucht scriosta an domhain.»


text:
Ansin osclaíodh teampall Dé ar neamh, agus bhí radharc ar áirc a chonartha ina theampall agus tharla tintreacha, agus glórtha agus toirneacha, agus crith talún agus a lán clocha sneachta.


text:
<pb/><t>Ansin thaibhsigh an comhartha mór sa spéir, bean a raibh an ghrian mar bhrat uimpi agus an ghealach faoina cosa agus coróin de dhá réalta déag ar a ceann.


text:
Ansin thaibhsigh an dara comhartha sa spéir, féach, dragan mór dearg le seacht gceann agus deich n-adharc agus seacht gcoróin ar a chinn.


text:
Scuab a eireaball trian de réaltaí na spéire chun siúil agus theilg iad chun talún. Sheas an dragan os comhair na mná a bhí ar tí leanbh a bhreith d' fhonn an leanbh a shlogadh nuair a bhéarfadh sí é.


text:
Agus rug sí gin mic atá chun na ciníocha go léir a rialú le slat iarainn; agus sciobadh a mac suas chun Dé agus chun a ríchathaoireach.


text:
Ach theith an bhean léi chun an fhásaigh mar a raibh ansiúd aice áit ullamh ag Dia chun go gcuirfí cóir uirthi ar feadh míle dhá chéad agus trí fichid lá.


text:
Ansin bhris cogadh amach sna flaithis, níor mhór do Mhícheál agus dá chuid aingeal troid leis an dragan. D' fhreagair an dragan agus a chuid aingeal an cath,


text:
An dragan mór, an nathair nimhe chianaosta, an té ar a dtugtar an Diabhal agus Sátan, an té a mheallann an saol go léir, teilgeadh chun na talún é, agus teilgeadh a aingil mar aon leis.


text:
Agus chuala mé guth tréan sna flaithis á rá: «Anois tá slánú agus neart agus tiarnas ár nDé agus údarás a Chríost tagtha, óir teilgeadh anuas cúisitheoir ár mbráithre, an té a bhíodh á gcúisiú os comhair Dé de lá agus d' oíche.


text:
Agus rug siad bua air trí fhuil an Uain, agus trí bhriathar a bhfianaise mar nár chás leo a n-anam thar an mbás.


text:
Uime sin, bíodh lúcháir oraibh a fhlaitheasa, agus sibhse a chónaíonn iontu. Is mairg don talamh, agus don fharraige, óir chuaigh an diabhal síos chugaibh faoi chuthach feirge agus a fhios aige nach bhfuil aige ach uain ghearr.»


text:
Nuair a chonaic an dragan gur teilgeadh chun na talún é, chuaigh sé sa tóir ar an mbean a rug an ghin mic.


text:
Tugadh don bhean dhá sciathán iolair mhóir chun go n-eitleodh sí léi amach san fhásach ón dragan go dtí a háit féin, mar a gcuirfear cóir uirthi ar feadh trátha, dhá thráth agus leath trátha.


text:
Sceith an nathair nimhe uisce, mar abhainn, as a bhéal i ndiaidh na mná d' fhonn go bhfuadódh sé le sruth í.


text:
Ach tháinig an talamh i gcabhair ar an mbean, agus d' oscail an talamh a chraos agus shlog sé an abhainn a sceith an dragan as a bhéal.


text:
Bhí an dragan, más ea, i bhfearg leis an mbean, agus d' imigh sé leis chun cogadh a fhearadh ar an gcuid eile dá sliocht, iad siúd a choimeádann aitheanta Dé agus a thugann fianaise ar Íosa.


text:
<pb/><t>Agus sheas sé ar bhruach na farraige.<pb/><t>13:1 Ansin chonaic mé an beithíoch ag éirí as an bhfarraige, agus deich n-adharc agus seacht gceann air, agus deich gcoróin ar a dheich n-adharc, agus ainmneacha diamhaslacha ar a chinn. 12:18 


text:
Agus an beithíoch a chonaic mé ba chuma é nó liopard agus a chosa mar chosa beithre, agus a bhéal mar bhéal leoin; agus thug an dragan dó a neart agus a ríchathaoir agus a mhórchumhacht.


text:
Bhí, de réir dealraimh, goin bháis ar cheann leis ach cneasaíodh an ghoin bháis. Agus ghabh ionadh an saol mór ar fad agus lean an beithíoch.


text:
Shléacht siad le hómós don dragan mar gur thug sé an chumhacht don bheithíoch, agus shléacht siad le hómós don bheithíoch á rá: «Cé atá cosúil leis an mbeithíoch? Agus cé a fhéadann troid leis?»


text:
Agus tugadh béal don bheithíoch le diamhaslaí móra a chur as agus tugadh de chead dó sin a dhéanamh ar feadh dhá mhí agus daichead.


text:
D' oscail sé a bhéal do mhaslaí in aghaidh Dé, chun a ainm a mhaslú, agus a áitreabh agus cách a bhfuil a n-áitreabh acu sna flaithis.


text:
Agus tugadh cead dó cogadh a fhearadh ar na naoimh, agus iad a chloí; agus tugadh údarás dó ar gach treibh agus pobal agus teanga agus cine.


text:
Agus áitritheoirí uile an domhain, nach bhfuil a n-ainm scríofa ó thúsú an domhain i leabhar beatha an Uain a básaíodh, sléachtfaidh siad le hómós dó.


text:
«Má tá geibheann i ndán d' aon duine, i ngéibheann a rachaidh sé.<pb/><t>Má tá aon duine le bás a fháil le faobhar claímh, ní foláir é a bhású le claíomh.<pb/><t>Anseo a éilítear foighne agus creideamh na naomh.»


text:
<pb/><t>Ansin chonaic mé, ag éirí ón talamh, beithíoch eile ar a raibh dhá adharc mar uan agus a labhair mar dhragan.


text:
Tá cumhacht uile an chéad bheithígh aige seo á cur i bhfeidhm ina láthair; agus cuireann sé faoi deara don domhan, agus do gach duine a áitíonn ann, sléachtadh le hómós don chéad bheithíoch a bhfuil an ghoin bháis air leigheasta.


text:
Agus déanann sé comharthaí móra, á chur faoi deara fiú amháin do thine tuirlingt ar talamh ó neamh os comhair daoine.


text:
Meallann sé áitritheoirí an domhain leis na comharthaí a cheadaítear dó a dhéanamh os comhair an bheithígh, agus deir sé le háitritheoirí an domhain dealbh a dhéanamh don bheithíoch ar a raibh goin an chlaímh agus a mhair.


text:
Agus ceadaíodh dó anam a chur i ndealbh an bheithígh, i dtreo go labhródh dealbh an bheithígh fiú amháin; agus go marófaí cibé duine nach sléachtfadh le hómós do dhealbh an bheithígh.


text:
Cuireann sé iallach ar gach duine idir bheag agus mhór, idir shaibhir agus dhaibhir, idir shaor agus dhaor, marc a bhualadh ar a ndeaslámh nó ar a n-éadan


text:
agus sin i dtreo nach bhféadfadh aon duine ceannach ná díol gan an marc, ainm an bheithígh is é sin, nó uimhir a ainm, a bheith air.


text:
Anseo a éilítear an eagna! An té a bhfuil éirim ann, comhaireadh sé uimhir an bheithígh, óir is uimhir duine é. A 666 a uimhirsean!


text:
<pb/><t>Rinneadh fís dom arís: b' shiúd an tUan ina sheasamh ar chnoc Shíón, agus ina theannta bhí céad agus ceithre mhíle is daichead de dhaoine a raibh a ainm agus ainm a athar scríofa ar a n-éadan.


text:
Chuala mé glór ó neamh mar ghlór tuiltí lána, agus mar ghlór toirní tréine. Agus an glór a chuala mé, ba chuma é nó glór cruitirí ag cruitireacht lena gcruiteanna.


text:
Agus canann siad mar a bheadh caintic nua os comhair na ríchathaoireach agus os comhair na gceithre dhúil bheo agus na seanóirí; níor fhéad aon duine an chaintic a fhoghlaim seachas an céad agus ceithre mhíle agus daichead a bhí ceannaithe ón saol.


text:
Siúd iad an dream nár truaillíodh le mná, mar is aontumhaigh iad. Iadsan lucht leanta an Uain cibé áit ina ngabhann sé. Ceannaíodh iadsan as an gcine daonna mar chéadtorthaí do Dhia agus don Uan,


text:
<pb/><t>Ansin chonaic mé aingeal eile agus é ar eitilt i mbuaic neimhe; bhí dea-scéala síoraí aige le fógairt dá gcónaíonn ar talamh, agus do gach cine, agus treibh agus teanga agus pobal.


text:
Bhí sé ag glaoch go hard á rá: «Bíodh eagla Dé oraibh, agus tugaigí glóir dó, óir tá uair a bhreithiúnais tagtha. Sléachtaigí le hómós don té a rinne neamh agus talamh, an mhuir agus na toibreacha fíoruisce.»


text:
Agus lean aingeal eile, an dara ceann, é á rá: «Thit an Bhablóin Mhór, thit sí siúd a thug ar na ciníocha uile fíon feirge a striapachais a ól.»


text:
Lean aingeal eile iad, an tríú ceann, agus é ag glaoch go hard á rá: «Má shléachtann aon duine don bheithíoch agus dá dhealbh agus a chomhartha a ghabháil chuige ar a éadan nó ar a lámh,


text:
ólfaidh seisean chomh maith cuid d' fhíon feirge Dé arna dhoirteadh gan chumasc i gcupán a chuthaigh; déanfar é a phianadh le tine agus le ruibh os comhair na n-aingeal naofa agus an Uain.


text:
Tá deatach a bpianta ag éirí aníos ar feadh na síoraíochta. Ní bhíonn sos isló ná istoíche ag an dream a shléachtann le hómós don bheithíoch agus dá dhealbh ná ag aon duine a ghabhann marc a ainm chuige.»


text:
Ansin chuala an guth ó na flaithis á rá: «Scríobh: Is beannaithe na mairbh a fhaigheann bás sa Tiarna, as seo amach.» «Is beannaithe go deimhin,» a deir an Spiorad, «i dtreo go scuirfidh siad dá saothar mar tá a n-oibreacha á leanúint.»


text:
<pb/><t>Ansin bhí fís agam agus b' shiúd an néal geal agus ina shuí ar an néal, neach mar mhac duine, agus coróin óir ar a cheann agus corrán géar ina lámh.


text:
Agus tháinig aingeal eile amach ón teampall, ag glaoch in ard a ghutha ar an té a bhí ina shuí ar an néal, á rá: «Sáigh isteach do chorrán agus bain; óir tá aimsir an fhómhair tagtha agus tá fómhar an domhain seanabaí.»


text:
Ansin d' imir an té a bhí ina shuí ar an néal a chorrán ar fhómhar an domhain agus baineadh fómhar an domhain.


text:
Agus an t-aingeal a bhí i gceannas na tine, tháinig sé amach ón altóir agus ghlaoigh sé in ard a ghutha ar an té ag a raibh an corrán géar á rá: «Sáigh isteach do chorrán géar agus bailigh crobhaingí fíniúna an domhain, óir is abaí dá chaora go léir.»


text:
Agus d' imir an t-aingeal a chorrán ar an domhan, agus bhailigh sé fómhar fíniúna an domhain, agus theilg sé é i gcantaoir mhór feirge Dé.


text:
Agus pasáileadh an chantaoir lasmuigh den chathair, agus sceith fuil as an gcantaoir go sriana na n-each, agus sin míle sé chéad staid ó bhaile.


text:
<pb/><t>Ansin chonaic mé comhartha eile sna flaithis, é mór iontach: seacht n-aingeal agus seacht bplá acu, na cinn deiridh, mar is iontusan a tugadh fearg Dé chun a críche.


text:
Ansin chonaic mé mar a bheadh farraige de ghloine measctha le tine, agus an dream a bhuaigh ar an mbeithíoch agus ar a dhealbh, agus ar uimhir a ainm bhí siad ina seasamh ar an bhfarraige gloine, agus cruiteanna Dé acu,


text:
agus bhí siad ag canadh caintic Mhaois, seirbhíseach Dé, agus caintic an Uain, á rá:<pb/><t>«Is éachtach agus is iontach iad d' oibreacha,<pb/><t>a Thiarna Dia, a Uilechumhachtaigh.<pb/><t>Is cóir agus is fíor do chasáin,<pb/><t>a rí na gciníocha.


text:
Cé hé nach eagal leis thú, a Thiarna,<pb/><t>agus nach dtabharfaidh glóir do d' ainm?<pb/><t>Óir is tú amháin is naofa.<pb/><t>Agus tiocfaidh na ciníocha uile agus sléachtfaidh romhat le hómós,<pb/><t>óir foilsíodh do bhreithiúnais.»


text:
agus tháinig na seacht n-aingeal leis na seacht bplá amach as an teampall, agus iad feistithe i línéadach glan gléigeal, agus creasa óir faoina n-ucht.


text:
Agus thug ceann de na ceithre dhúile beo do na seacht n-aingeal seacht soitheach óir lán d' fhearg Dé, an té a mhaireann ar feadh na síoraíochta.


text:
Agus líonadh an teampall den deatach ó ghlóir Dé agus óna chumhacht; níorbh fhéidir d' aon duine dul isteach sa teampall nó gur tugadh seacht bplá na seacht n-aingeal chun críche.


text:
<pb/><t>Ansin chuala mé guth ard ón teampall á rá leis na seacht n-aingeal: «Imígí agus doirtigí seacht soitheach feirge Dé ar an domhan.»


text:
Agus d' imigh an chéad aingeal agus dhoirt sé a shoitheach ar an talamh; agus tháinig drochneascóid nimhneach ar na daoine ar a raibh marc an bheithígh agus a shléachtadh le hómós dá dhealbh.


text:
Dhoirt an dara haingeal a shoitheach ar an bhfarraige agus rinne fuil mar a bheadh fuil chorpáin di, agus fuair gach míol beo dá bhfuil san fharraige bás.


text:
Dhoirt an tríú haingeal a shoitheach ar na haibhneacha agus ar na toibreacha uisce agus rinneadh fuil díobh.


text:
Agus chuala mé aingeal na n-uiscí á rá: «Is cóir thú, an té atá ann, agus a bhí, ós mar seo a thug tú breith, tusa atá naofa.


text:
Óir dhoirt siad fuil na naomh agus na bhfáithe, agus thug tú fuil le hól dóibh. A chonáchsan orthu!»


text:
Agus chuala an altóir féin á rá: «Sea, a Thiarna Dia, a Uilechumhachtaigh, is fíor agus is cóir iad do bhreitheanna!»


text:
Dhoirt an ceathrú haingeal a shoitheach ar an ngrian, agus ceadaíodh dise na daoine a loscadh le tine,


text:
agus loisceadh na daoine le teann teasa, agus mhaslaigh siad ainm Dé a bhfuil cumhacht aige ar na plánna sin, ach ní dhearna siad aithrí agus glóir a thabhairt dó.


text:
Dhoirt an cúigiú haingeal a shoitheach ar ríchathaoir an bheithígh, agus luigh dorchacht ar a ríocht, agus chogain daoine a dteanga le barr péine,


text:
agus mhaslaigh siad Dia na bhflaitheas de bharr a bpianta agus a neascóidí ach ní dhearna siad aithrí ina n-oibreacha.


text:
Dhoirt an séú haingeal a shoitheach ar an abhainn mhór, an Eofrataes, agus chuaigh an t-uisce inti i ndísc, i dtreo go mbeadh bóthar ullamh do na ríthe anoir.


text:
Agus chonaic mé trí spioraid neamhghlana, mar fhrogaí, ag teacht ó bhéal an dragain agus ó bhéal an bheithígh agus ó bhéal an fháidh bhréige 


text:
spioraid deamhan iad a bhíonn ag déanamh comharthaí, agus téann siad amach chun ríthe an domhain go léir á dtionól le chéile chun catha lá mór Dé Uilechumhachtaigh.


text:
«Féach! Seo mé ag teacht mar ghadaí. Is méanar don té a dhéanann faire, gan a chuid éadaigh a chaitheamh uaidh, i dtreo nach rachadh sé timpeall lomnocht agus go bhfeicfí a náire.»


text:
Dhoirt an seachtú haingeal a shoitheach ar an aer agus tháinig an guth tréan as an teampall ón ríchathaoir, á rá: «Tá sé curtha i gcrích!»


text:
Agus tharla tintreacha agus tormáin, agus toirneacha; agus tharla crith mór talún nach raibh a leithéid ann ó tháinig daoine ar an domhan, bhí an crith talún úd chomh tréan sin.


text:
Rinne trí choda den chathair mhór, agus thit cathracha na gciníocha ar lár. Agus an Bhablóin Mhór, tháinig sí chun cuimhne i láthair Dé, d' fhonn go dtabharfaí cupán fíona chuthach feirge Dé le hól di.


text:
Agus thit clocha móra sneachta, chomh trom le tallann, anuas ó neamh ar na daoine. Agus mhaslaigh na daoine Dia de bharr plá na gclocha sneachta, óir ba rómhór mar phlá iad.


text:
<pb/><t>Ansin tháinig ceann de na seacht n-aingeal leis na seacht soitheach chugam, agus labhair sé liom á rá: «Gabh i leith! taispeánfaidh mé duit an breithiúnas ar an striapach mhór, í siúd atá ina suí ar na tuiltí lána.


text:
Rinne ríthe an domhain striapachas léi-se, agus chuir fíon a striapachais áitritheoirí an domhain ar meisce.»


text:
Rug sé leis isteach i bhfásach ansin mé faoi luí an Spioraid, agus chonaic mé an bhean ina suí ar bheithíoch craorag, agus eisean breac le hainmneacha diamhasla agus seacht gceann air agus deich n-adharc.


text:
Bhí an bhean gafa i gcorcra agus i gcraorag, agus í órmhaisithe le hór agus le cloch lómhar agus le péarlaí. Bhí cupán óir ina deaslámh agus é lán d' uafáis agus de shalachair a striapachais.


text:
Ar chlár a héadain bhí ainm scríofa (rúndiamhair é): «An Bhablóin Mhór, Máthair Striapacha agus Uafáis an Domhain.»


text:
Agus chonaic mé an bhean agus í ar meisce le fuil na naomh agus le fuil finnéithe Íosa. Arna feiceáil dom ghabh ionadh thar na bearta mé.


text:
Agus dúirt an t-aingeal liom: «Cad a bheir ionadh ort? Inseoidh mise duit rúndiamhair na mná agus an bheithígh atá á hiompar, é siúd ar a bhfuil seacht gceann agus deich n-adharc.


text:
<pb/><t>«An beithíoch a chonaic tú, bhí sé ann agus níl anois, agus tá sé le teacht aníos as an duibheagan agus tá sé ar bhóthar a léirscriosta. Agus iad siúd d' áitritheoirí an domhain, nach bhfuil a n-ainm scríofa i leabhar na beatha ó chruthú an domhain, beidh ionadh orthu nuair a fheicfidh siad an beithíoch a bhí ann agus nach bhfuil, ach atá le teacht.


text:
Éilíonn sé seo ceann lán d' eagna. Na seacht gceann, seacht gcnoc iadsan ar a bhfuil a suíochán ag an mbean,


text:
agus seachtar ríthe leis; tá cúigear díobhsan tite, tá duine díobh faoi réim, agus duine eile gan teacht fós; nuair a thiocfaidh sé, ní mór an mhoill a bheidh air.


text:
Agus an beithíoch, a bhí ann, agus nach bhfuil, eisean an t-ochtú duine, cé go bhfuil sé ar an seachtar, agus tá sé ar bhóthar a léirscriosta.


text:
Agus na deich n-adharc a chonaic tú, deichniúr ríthe iad nár ghabh ríocht fós, ach tá cumhacht le fáil acu ar feadh aon uaire amháin mar ríthe le cois an bheithígh.


text:
Fearfaidh siad sin cogadh ar an Uan, ach cloífidh an tUan iad mar is é sin tiarna na dtiarnaí agus rí na ríthe; agus a lucht leanúna, is iadsan an lucht a glaodh, na tofaigh, na dílsigh.»


text:
Lean sé air ag caint liom: «Na huiscí a chonaic tú mar a bhfuil an striapach ina suí, pobail agus slóite iad, agus ciníocha agus teangacha.


text:
Agus na deich n-adharc a chonaic tú, agus an beithíoch, tiocfaidh fuath acu don striapach, agus fágfaidh siad tréigthe lomnocht í; íosfaidh siad a cuid feola agus loiscfidh í féin le tine,


text:
óir chuir Dia ina gcroí a mhian féin a dhéanamh, a bheith d' aon mhéin, agus a ríocht a thoirbhirt don bheithíoch nó go gcomhlíonfar briathra Dé.


text:
<pb/><t>Ina dhiaidh seo i bhfís chonaic mé aingeal eile ag teacht anuas ó na flaithis, agus údarás mór aige, agus lonraigh an domhan lena ghlóir.


text:
Ghlaoigh sé in ard a ghutha á rá:<pb/><t>«Tá sí ar lár, ar lár, an Bhablóin Mhór!<pb/><t>Rinne nead lonnaithe deamhan di,<pb/><t>agus daingean gach spioraid mhíghlain,<pb/><t>agus tearmann gach éin bhréin,<pb/><t>[agus lóiste gach ainmhí neamhghlain] uafair;


text:
óir d' ól na ciníocha go léir fíon corraitheach a striapachais.<pb/><t>Rinne ríthe an domhain striapachas léi<pb/><t>Agus d' éirigh ceannaitheoirí an domhain saibhir le teann a teaspaigh.»


text:
<pb/><t>Ansin chuala guth eile ó na flaithis á rá:<pb/><t>«Amach libh aisti, a phobal liom,<pb/><t>i dtreo nach mbeadh sibh páirteach ina cionta,<pb/><t>agus nach mbeadh cuid dá plánna le hiompar agaibh.


text:
Díolaigí an comhar léi;<pb/><t>cúitígí a hoibreacha faoi dhó léi.<pb/><t>An cupán a mheasc sí [do dhaoine eile],<pb/><t>meascaigí dise é le dúbailt tomhais.


text:
De réir mar a bhí éirí in airde uirthi agus teaspach,<pb/><t>tugaigí di peannaid agus doilíos.<pb/><t>Óir is é a deir sí ina croí: 'Is banríon mé i mo chathaoir;<pb/><t>ní baintreach mé ná ní baol dom doilíos a fheiceáil.'


text:
Uime sin in aon lá amháin tiocfaidh a plánna<pb/><t>bás agus doilíos agus gorta,<pb/><t>agus loscfar í le tine.<pb/><t>Óir is tréan é an Tiarna Dia, an té a dhaor í.»


text:
<pb/><t>Agus ríthe an domhain, an dream a rinne striapachas léi agus teaspach, déanfaidh siad caoineadh agus lógóireacht fúithi nuair a fheicfidh siad deatach a tóiteáin;


text:
agus iad ina seasamh i bhfad amach uaithi le heagla a peannaide, déarfaidh siad:<pb/><t>«Is mairg duit, is mairg a chathair mhór,<pb/><t>a Bhablóin, a chathair thréan,<pb/><t>óir in aon uair amháin tháinig an bhreith ort.»


text:
Beidh ceannaitheoirí an domhain á caí agus á caoineadh mar nach gceannaíonn aon duine aon lasta leo feasta 


text:
lasta óir ná airgid, ná cloch lómhar, ná péarlaí, lasta línéadaigh mhín ná éadaigh chorcra, ná síoda, ná scarlóide, ná aon adhmad cumhra, ná aon ghréithe eabhair ná adhmaid mhórluaigh, ná práis, ná iarainn, ná marmair;


text:
ná aon chainéal, ná spíosraí, ná musc, ná miorr, ná túis; ná fíon, ná ola, ná plúr mín, na cruithneacht, ná stoc, ná caoirigh, ná capaill, ná carbaid, ná daoráin anamacha daoine is é sin.


text:
«Tá fómhar mór mhiangas d' anama éalaithe uait.<pb/><t>Tá imeacht gan teacht déanta ag do shólaistí agus ag do ghalántacht go léir.»


text:
Ceannaitheoirí na nithe seo, an lucht a rinne saibhreas tríthi, beidh siad ina seasamh i bhfad amach uaithi le heagla a peannaide agus iad ag caoi agus ag olagón,


text:
á rá:<pb/><t>«Is mairg di, is mairg don chathair mhór,<pb/><t>í siúd a bhí gléasta i línéadach mín, i gcorcra is i scarlóid,<pb/><t>agus órmhaisithe le hór agus le cloch lómhar agus le péarlaí.


text:
Óir in aon uair amháin scriosadh an saibhreas sin uile.» <pb/><t>Agus gach captaen farraige, agus cách a sheolann ar muir, agus mairnéalaigh, agus an dream a shaothraíonn a mbeatha ar farraige, sheas siad i bhfad amach


text:
agus chaoin siad go hard nuair a chonaic siad deatach a tóiteáin á rá: «An raibh leithéid eile na cathrach móire ann?»


text:
Agus chaith siad luaithreach ar a gceann agus ghoil siad go hard ag caoineadh is ag olagón:<pb/><t>«Is mairg di, is mairg don chathair mhór,<pb/><t>mar ar chruinnigh lucht na loingeas go léir ar muir saibhreas de bharr a rachmais;<pb/><t>in aon uair amháin scriosadh í.


text:
A fhlaitheasa, a naomha, agus a aspala agus a fháithe,<pb/><t>bíodh lúcháir oraibh dá barr.<pb/><t>Óir thug Dia a bhreith uirthi, breith ar bhur son.»


text:
Ansin thóg aingeal tréan carraig mar lia mór bró agus chaith sé isteach san fharraige í á rá:<pb/><t>«Mar sin is ea a theilgfear an Bhablóin, an chathair mhór, chun láir d' aon iarracht,<pb/><t>gan fáil uirthi feasta.


text:
Agus ní chloisfear a thuilleadh ionat<pb/><t>ceol na gcruitirí, ná na gcantairí,<pb/><t>ná na bpíobairí ná na dtrumpadóirí.<pb/><t>Ní bheidh ceardaí aon cheirde,<pb/><t>le fáil ionat a thuilleadh;<pb/><t>ná ní bheidh glór an mhuilinn<pb/><t>le clos ionat feasta.


text:
Ná ní shoilseoidh solas lóchrainn<pb/><t>ionat a thuilleadh;<pb/><t>ná ní bheidh guth fir ná mná céile<pb/><t>le cloisteáil ionat feasta.<pb/><t>Óir ba iad do mhangairí flatha an domhain;<pb/><t>agus mealladh na ciníocha go léir le d' asarlaíocht.


text:
Fuarthas inti fuil na bhfáithe agus na naomh go léir<pb/><t>agus a bhfuil úd uile a básaíodh ar talamh.»


text:
<pb/><t>Ina dhiaidh sin chuala mé mar a bheadh glór mathshlua mhóir sna flaithis á rá:<pb/><t>«Alleluia! Is lenár nDia slánú agus glóir agus neart.


text:
Óir is fíor iad a bhreitheanna agus is cóir.<pb/><t>Thug sé breith ar an striapach mhór<pb/><t>a thruailligh an domhan lena striapachas.<pb/><t>Agus rinne sé fuil a sheirbhíseach a agairt uirthi.»


text:
Agus chaith an ceathrar seanóirí ar fhichid agus na ceithre dhúil bheo iad féin ar an talamh agus shléacht siad do Dhia a bhí ina shuí sa ríchathaoir á rá: «Amen. Alleluia.»


text:
Agus tháinig guth ón ríchathaoir amach á rá:<pb/><t>«Molaigí bhur nDia, a sheirbhíseacha go léir leis,<pb/><t>sibhse ar a bhfuil a eagla, idir bheag agus mhór.»


text:
Ansin chuala mé glór mar a bheadh glór mathshlua mhóir agus mar a bheadh glór tuiltí lána, agus mar a bheadh glór toirní tréine, agus iad á rá:<pb/><t>«Alleluia! Óir tháinig an Tiarna, ár nDia Uilechumhachtach, i réim.


text:
Déanaimis gairdeas agus lúcháir agus tugaimis glóir dó.<pb/><t>Óir tá bainis an Uain tagtha,<pb/><t>agus tá a nuachair arna hullmhú féin.


text:
Deonaíodh di í féin a ghléasadh i línéadach mín geal glioscarnach» <pb/><t>(óir is iad oibreacha fíréantachta na naomh an línéadach mín).


text:
Agus dúirt [an t-aingeal] liom: «Is méanar dóibh siúd a fhaigheann cuireadh chun bainis an Uain.» Ansin dúirt sé liom: «Focail fhíora Dé iadsan.»


text:
Agus chaith mé mé féin ag a chosa á adhradh. Ach ar sé liom: «Cuir uait! Is comhsheirbhíseach leatsa mé agus le do bhráithre a bhfuil fianaise Íosa acu. Déan Dia a adhradh. Óir is ionann spiorad na fáidheoireachta agus fianaise Íosa.»


text:
<pb/><t>Ansin chonaic mé na flaithis ar oscailt agus b' shiúd each bán agus ag marcaíocht ar a mhuin an té ar a dtugtar Dílis agus Fírinneach, agus a dhéanann breithiúnas agus cogadh de réir an chirt.


text:
Bladhm thine a shúile, agus ar a cheann tá mórán mionn ríoga, agus tá ainm aige scríofa nach eol d' aon duine ach dó féin amháin.


text:
Agus bhí sluaite neimhe á leanúint ar eacha geala, agus iad feistithe i línéadach mín gléigeal glan.


text:
Bhí claíomh géar ag síneadh óna bhéal chun ciníocha a bhascadh. Déanann sé iad a rialú le slat iarainn agus pasálann sé cantaoir fhíon feirge Dé Uilechumhachtaigh.


text:
Ansin chonaic mé an t-aingeal ina sheasamh ar an ngrian, agus ghlaoigh sé in ard a ghutha agus dúirt sé leis na héin go léir ar eitilt i mbuaic neimhe: «Tagaigí agus cruinnigí chun fleá mhór Dé,


text:
chun go n-íosfaidh sibh feoil ríthe, agus feoil cheanafort, agus feoil na laochra, agus feoil na n-each, agus feoil a marcach, agus feoil gach n-aon idir shaoránach is dhaoránach, idir bheag agus mhór.»


text:
Agus chonaic mé an beithíoch, agus ríthe an domhain, agus a sluaite arna dtóstal chun cogadh a fhearadh ar an marcach agus ar a shlua-san.


text:
Gabhadh an beithíoch agus, in éineacht leis, an fáidh bréige, an té a rinne comharthaí os a chomhair lenar mheall sé an dream a ghlac marc an bheithígh agus a shléacht le hómós dá dhealbh. Teilgeadh iad araon ina steillbheatha isteach sa linn tine ar lasadh le ruibh.


text:
Maraíodh an chuid eile le claíomh mharcach an eich, an claíomh úd a bhí ag síneadh óna bhéal. Agus fuair na héin go léir a sáith dá bhfeoil.


text:
<pb/><t>Ansin chonaic mé an t-aingeal ag tuirlingt ó na flaithis, agus eochair an duibheagáin ina lámh aige, agus slabhra mór.


text:
Fuair sé an lámh in uachtar ar an dragan, an nathair nimhe chianaosta, an té is Diabhal agus is Sátan, chuir sé faoi chuibhreacha é ar feadh míle bliain,


text:
agus chaith sé é don duibheagán, agus d' iaigh sé air, agus bhuail sé séala os a chionn i dtreo nach meallfadh sé na ciníocha arís nó go gcomhlíonfaí an míle bliain. I gcionn an aga sin ní mór é scaoileadh ar feadh tamaillín.


text:
Agus chonaic mé na ríchathaoireacha agus daoine ina suí iontu ar tugadh údarás breithiúnais dóibh; agus chonaic mé anamacha an dreama úd a dícheannadh ar son a bhfianaise ar Íosa agus ar son bhriathar Dé, nár shléacht don bheithíoch ná dá dhealbh, agus nár ghlac a mharc ar a n-éadan ná ar a lámh. Tháinig an t-anam iontu agus rialaigh siad míle bliain le Críost.


text:
Níor tháinig an t-anam sa chuid eile de na mairbh nó go raibh an míle bliain istigh. É sin an chéad aiséirí.


text:
Is beannaithe agus is naofa an té atá páirteach sa chéad aiséirí. Ní bhaineann cumhacht an dara báis leo, ach beidh siad mar shagairt le Dia agus le Críost agus rialóidh míle bliain fairis.


text:
agus amach leis ag mealladh na gciníocha i gceithre hairde an domhain, idir Ghóg agus Mhagóg, chun iad a thionól chun catha; is mar ghaineamh na trá a líon slua.


text:
Ghabh siad suas thar chlár na talún, agus chuir siad léigear ar champa na naomh agus ar an muirnín cathrach. Ach tháinig tine ó Dhia anuas ó na flaithis agus d' alp iad.


text:
Agus an diabhal a mheall iad, teilgeadh é sa linn tine agus ruibhe mar ar teilgeadh an beithíoch agus an fáidh bréige chomh maith; beidh siad á gciapadh de lá agus d' oíche ar feadh na síoraíochta.


text:
<pb/><t>Ansin chonaic mé ríchathaoir mhór gheal agus neach ina shuí inti ar theith an talamh agus an spéir óna láthair agus nach raibh fáil ar a n-ionad níos mó.


text:
Agus chonaic mé na mairbh, idir mhór is mhion, ina seasamh os comhair na ríchathaoireach. Agus osclaíodh na leabhair, agus osclaíodh leabhar eile, leabhar na beatha is é sin. Agus tugadh breith ar na mairbh óna raibh scríofa sna leabhair, de réir a n-oibreacha.


text:
Agus thug an fharraige uaithi a raibh de mhairbh aici, agus an Bás agus Ifreann a raibh do mhairbh iontu; tugadh breith orthu, gach duine de réir a n-oibreacha.


text:
<pb/><t>Ansin chonaic mé neamh nua agus talamh nua. Bhí an chéad neamh agus an chéad talamh bailithe leo agus gan an fharraige ann feasta.


text:
Agus chonaic mé an chathair naofa, an Iarúsailéim nua, ag teacht anuas ó na flaithis, ó Dhia agus í ullamh maisithe mar nuachair i gcomhair a fir chéile.


text:
Agus chuala mé guth tréan ón ríchathaoir á rá: «Féach, tá áitreabh Dé fara daoine, agus cónóidh sé ina measc, agus beidh siad ina bpobal aige, agus beidh Dia féin faru.


text:
Glanfaidh sé gach deoir óna súile, agus ní bheidh an bás ann feasta, ná ní bheidh caoineadh ná olagón ná pian ann a thuilleadh, óir tá an seansaol thart.»


text:
Ansin dúirt an té a bhí ina shuí sa ríchathaoir: «Féach, tá gach aon ní á dhéanamh nua agam.» Agus ar sé: «Scríobh. Óir is dílis agus is fírinneach iad na focail seo.»


text:
Agus dúirt sé liom: «Tá sé curtha i gcrích. Mise Alfa agus Óimige, an tús agus an deireadh. An té a bhfuil tart air tabharfaidh mé rud le hól dó in aisce ó thobar uisce na beatha.


text:
An té a bhéarfaidh bua, beidh na nithe seo mar oidhreacht aige, agus beidh mise i mo Dhia aige, agus beidh seisean ina mhac agam.


text:
Ach na meatacháin, agus na mídhílsigh, lucht na truaillitheachta, agus na dúnmharfóirí, agus lucht an adhaltranais, na hasarlaíochta agus an íoladhartha, agus lucht an éithigh go léir, is é atá i ndan dóibh, a bheith sa linn tine agus ruibhe. É sin an dara bás.»


text:
<pb/><t>Ansin tháinig ceann de na haingil ag a raibh na seacht soitheach a bhí lán de na seacht bplá dheiridh agus d' agaill sé mé á rá: «Tar, agus taispeánfaidh mé duit an nuathair, céile an Uain.»


text:
Agus rug sé leis mé sa spiorad faoi shliabh mór ard, agus thaispeáin sé Iarúsailéim, an chathair bheannaithe, dom agus í ag tuirlingt ó neamh ó Dhia,


text:
agus glóir Dé aici. Ba chosúil a lonradh le cloch rólómhar, mar chloch sheaspair ar ghile an chriostail.


text:
Agus múr mór ard ina timpeall, ar a raibh dhá gheata dhéag, agus ar na geataí bhí dhá aingeal déag, agus ainmneacha arna scríobh ar na geataí, ainmneacha dhá threibh dhéag mhac Iosrael;


text:
bhí trí gheata ar an taobh thoir, trí gheata ar an taobh thuaidh, trí gheata ar an taobh theas, agus trí gheata ar an taobh thiar.


text:
Agus dhá chloch déag bhoinn faoi mhúr na cathrach, agus orthusan dhá ainm déag dháréag aspal an Uain.


text:
Agus bhí slat tomhais óir ag an té a bhí ag caint liom, chun an chathair agus a geataí agus a múr a thomhas.


text:
Tá an chathair arna leagan amach ina cearnóg, comhfhad comhleithead. Thomhais sé an chathair lena shlat; dhá mhíle dhéag staid; a fad, a leithead agus a hairde mar a chéile.


text:
Agus thomhais sé a múr: céad agus ceithre bhanlámh is daichead de réir tomhas fir, mar a bhí ag an aingeal.


text:
Bhí gach sórt cloch lómhar mar mhaise ar chlocha boinn mhúr na cathrach. An chéad chloch bhoinn, seaspar; an dara ceann, saifír; an tríú ceann, agáit; an ceathrú ceann, smaragaid;


text:
an cúigiú ceann, oinisc; an séú ceann, rúibín; an seachtú ceann, criosailít; an t-ochtú ceann, beiril; an naoú ceann, tópas; an deichiú ceann, criosafrás; an t-aonú ceann déag, iasaint; an dara ceann déag, aimitis.


text:
Dhá phéarla dhéag an dá gheata dhéag, agus gach ceann de na geataí d' aon phéarla amháin. Ba ór glan mar ghloine ghlé sráid na cathrach.


text:
Agus ní gá don chathair grian ná gealach chun soilsiú uirthi, mar is í glóir Dé ba sholas di, agus ba é an tUan a lóchrann.


text:
Ní rachaidh aon ní neamhghlan isteach inti go deo, ná aon duine a chleachtann truaillitheacht agus éitheach; ní rachaidh inti ach iad siúd a bhfuil a n-ainm scríofa i leabhar beatha an Uain.


text:
Ansin thaispeáin sé dom sruth uisce na beatha, é glan mar chriostal, ag teacht ó ríchathaoir Dé agus an Uain.


text:
Bhí ansiúd i lár a sráide agus ar dhá thaobh na habhann, crainn na beatha a bheireadh a dhá dtoradh déag, agus gach ceann díobh ag tabhairt a thoradh le haghaidh na míosa. Ba chun na ciníocha a leigheas duilliúr na gcrann.


text:
Ní bheidh aon ní faoi mhallacht feasta, ach beidh ríchathaoir Dé agus an Uain sa chathair, agus adharfaidh a sheirbhísigh é,


text:
Ní bheidh oíche ann feasta, agus ní bheidh gá acu le solas lóchrainn ná solas na gréine, óir lonróidh an Tiarna Dia orthu agus rialóidh siad ar feadh na síoraíochta.


text:
<pb/><t>Agus dúirt sé liom: «Briathra dílse fírinneacha iad seo. Dia, Tiarna spioraid na bhfáithe, sheol sé a aingeal chun a thaispeáint dá sheirbhísigh na nithe nach foláir a tharlú gan mhoill.


text:
Sea, féach, is gearr go deimhin go dtiocfaidh mé. Is méanar don té a choinníonn focail fháistine an leabhair seo.»


text:
Mise, Eoin, a chuala agus a chonaic na nithe seo. Nuair a chuala agus a chonaic mé, chaith mé mé féin ag cosa an aingil a d' fhoilsigh na nithe seo dom chun é a adhradh.


text:
Ach ar sé liom: «Cuir uait! Is comhsheirbhíseach leatsa mé agus le do bhráithre, na fáithe, agus leis na daoine a choinníonn briathra an leabhair seo. Déan Dia a adhradh.»


text:
Agus dúirt sé liom: «Ná cuir séala ar bhriathra fháistine an leabhair seo mar tá an uain in achomaireacht.


text:
Fear na héagóra, déanadh sé éagóir fós; agus fear an striapachais, leanadh sé dá striapachas; fear na córa, cleachtadh sé an chóir fós; agus an naomh, leanadh sé dá naofacht.»


text:
«Feach, is gearr go dtiocfaidh mé, agus mo luach saothair liom le tabhairt do gach duine de réir mar atá ag a shaothar.


text:
Is méanar dóibh siúd a níonn a n-éidí, chun go mbeadh ceart acu chun crann na beatha, agus dul na geataí isteach don chathair.


text:
Amach leis na madraí, na hasarlaithe, na hadhaltranaigh, na dúnmharfóirí, lucht an íoladhartha, agus gach duine a bhfuil cion aige ar an éitheach agus a chleachtann é.


text:
«Mise, Íosa, a sheol m' aingeal chun na nithe seo a fhógairt daoibh sna heaglaisí. Mise fréamh agus sliocht Dháiví, réalta gheal na maidine.»


text:
Deir an Spiorad agus an nuachair: «Tar.» Agus an té a chloiseann, abradh sé: «Tar.» Agus an té a bhfuil tart air tagadh sé; agus an té a bhfuil dúil aige ann, bíodh uisce na beatha in aisce aige.


text:
Tugaim rabhadh anois do gach duine a chloiseann briathra fháistine an leabhair seo. Má chuireann aon duine leo, cuirfidh Dia sa mhullach air na plánna atá scríofa sa leabhar seo.


text:
Má thógann aon duine aon chuid de bhriathra leabhar na fáistine seo; tógfaidh Dia chun siúil a chuidsean de chrann na beatha agus den chathair naofa, a bhfuil cur síos orthu sa leabhar seo.


text:
An té a thugann fianaise ar na nithe seo, deir sé: «Sea, táim ag teacht gan mhoill.» Amen. Tar, a Thiarna Íosa.


text:
<pb/><t>Sa leabhar seo insítear scéal Thóibít, mac Thóibiéil, mac Mhahainiéil, mac Adúéil, mac Ghabael, mac Rafael, mac Ragúéil, de shliocht Aisiéil, de threibh Naftáilí.


text:
In aimsir Shalmanasar, rí na nAsaíreach, díbríodh ina chime cogaidh é ó Thisbé, áit atá ar an taobh theas de Cheidis Naftáilí sa Ghailíl Uachtarach, siar ó thuaidh ó Hazór agus lastuaidh de Pheor.


text:
<pb/><t>Gach uile lá de mo shaol shiúil mise, Tóibít, de réir bealaí na fírinne agus na fíréantachta. Is iomaí déirc a thug mé do mo ghaolta agus do mo chomhthírigh a chuaigh ina gcimí cogaidh in éineacht liom go Nínivé, cathair atá san Asaír.


text:
Nuair a bhí mé i mo thír féin, Iosrael, agus mé i m' fhear óg fós, scar treibh iomlán mo shinsir Naftáilí le ríshliocht Dháiví agus le Iarúsailéim. Mar sin féin b' í sin an chathair a ndearnadh rogha di as treibheanna uile Iosrael chun gurbh inti amháin a d' ofrálfadh na treibheanna go léir íobairtí; is inti a coisriceadh an Teampall, áit chónaithe an té is Airde, a tógadh d' fhonn go seasfadh sé ó ghlúin go glúin go brách.


text:
Ach d' ofráladh mo ghaolta uile mar aon le teaghlach mo shinsir Naftáilí íobairtí don lao úd, a rinne Iarobám, rí Iosrael, i nDán, ar shléibhte uile na Gailíle.


text:
I dtaca liom féin de, théinn go minic i m' aonar go dtí Iarúsailéim ar na féilte faoi mar atá sé leagtha amach d' Iosrael go léir i reacht síoraí. Bhrostaínn liom go dtí Iarúsailéim le céadtorthaí na talún agus an tréada mar aon le deachú an eallaigh agus le céadlomadh na gcaorach.


text:
Thugainn iad do na sagairt de shliocht Árón le haghaidh na haltóra agus bhronnainn deachúna an fhíona agus an arbhair agus na hola olóige agus na bpomagránaití agus na dtorthaí eile ar na Léivítigh a bhíodh ag freastal in Iarúsailéim. Ar feadh sé bliana mhalartaínn an dara deachú ar airgead agus d' imínn go dtí Iarúsailéim in aghaidh na bliana chun é a dháileadh amach.


text:
Thugainn é do na dílleachtaí agus do na baintreacha agus do na hiompaithigh a chónaíodh i measc na nIosraelach; is amhlaidh a bheirinn liom é gach tríú bliain chun é a roinnt orthu. Bhíodh cóisir againn ansin de réir an reachta atá leagtha amach i ndlí Mhaois agus de réir na n-aitheanta a thug Deabórá, máthair ár seanathar Hanainiéil, dúinn; óir cailleadh m' athair agus fágadh i mo dhílleachta mé.


text:
Nuair a tháinig mé in aois fir, phós mé bean dár gcine féin darbh ainm Anna; rug sí mac dom agus thug mé Tóibias mar ainm air.


text:
Tar éis na díbeartha chun na hAsaíre tháinig mé i mo chime cogaidh go Nínivé. D' itheadh mo ghaolta agus mo chomhthírigh uile bia na bpágánach


text:
bhronn an Té is Airde pearsantacht chomh geanúil sin orm go raibh lé ag Salmanasar liom agus cheannaíonn dó cibé soláthairtí a bhíodh uaidh.


text:
Fad a mhair sé, théinn go dtí an Mhéide ag ceannach earraí dó. Ina theannta san chuir mé málaí a raibh deich dtallann airgid iontu i dtaisce ag m' fhear gaoil Gabael, mac Ghaibrí, i Raigéis sa Mhéide.


text:
Nuair a cailleadh Salmanasar tháinig a mhac Sanaichéiríb i gcoróin ina áit; ach d' imigh na bóithre chun na Méide óna smacht agus níorbh fheidir dom dul ann a thuilleadh.


text:
roinninn mo chuid aráin ar lucht an ocrais agus thugainn éadach don nocht; dá bhfeicfinn aon duine de mo chine féin a bhí tar éis bás a fháil agus é caite lasmuigh de bhallaí Nínivé d' adhlacfainn é.


text:
Thug mé adhlacadh chomh maith d' aon duine a mharaigh Sanaichéiríb; mar is amhlaidh a mharaigh sé a lán de mhuintir Iosrael le teann feirge tar éis dó imeacht ó Iúdáia ina theifeach nuair a chuir rí na bhflaitheas daorbhreith i bhfeidhm air de dheasca a chuid diamhaslaí. Ghoidinnse féin a gcoirp agus d' adhlacainn iad; nuair a chuardaíodh Sanaichéiríb iad ní fhaigheadh sé iad.


text:
Chuaigh duine éigin de mhuintir Nínivé, áfach, go dtí an rí agus d' inis sé dó gur mise a bhí á n-adhlacadh; mar sin de chuaigh mé i bhfolach. Ach nuair a fuair mé amach gurbh eol don rí cad a bhí déanta agam agus go rabhthas ar tí mo mharaithe tháinig eagla orm agus theith mé liom.


text:
Ansin gabhadh seilbh ar a raibh agam agus cuireadh isteach sa chiste ríoga é. Níor fágadh agamsa ach mo bhean chéile Anna agus mo mhac Tóibias.


text:
Ach laistigh de dhaichead lá dhúnmharaigh beirt dá chlann mhac Sanaichéiríb agus theith siad go dtí sléibhte Ararat. Tháinig a mhac Asaradon i gcoróin ina áit. Cheap seisean Aichícheár, mac mo dhearthár Anael, i gceannas ar chúrsaí airgeadais uile na ríochta agus bhí an riarachán go léir faoina smacht freisin.


text:
Ansin rinne Aichícheár idirghuí ar mo shon agus tháinig mé ar ais go Nínivé. Óir nuair a bhí Sanaichéiríb ina rí ar na hAsaírigh, b' é Aichícheár an príomhchornaire agus coimeádaí an tséala ríoga agus an riarthóir agus an cisteoir agus cheap Asaradon sna poist seo uile é athuair. Ar ndóigh, b' e Aichícheár mo nia agus mar sin de duine de mo lucht gaoil.


text:
<pb/><t>Ar an ábhar sin, nuair a tháinig Asaradon i réim, d' fhill mé abhaile agus tugadh mo bhean chéile Anna agus mo mhac Tóibias ar ais dom. Ar fhéile na Cincíse seo againne, is é sin, ar fhéile na Seachtainí, bhí dinnéar maith ann dom agus lig mé fúm chun é a ithe.


text:
Cóiríodh an bord dom agus cuireadh a lán mias os mo chomhair. Ansin dúirt mé le mo mhac Tóibias: «Imigh leat, a mhic, agus má fhaigheann tú duine bocht éigin dár mbráithre atá ina gcimí cogaidh anseo i Nínivé atá dílis do Dhia óna chroí go hiomlán, beir leat é agus íosfaidh sé an béile seo i mo chuideachta. Fanfaidh mé leat, a mhic, nó go dtiocfaidh tú ar ais.»


text:
D' imigh Tóibias amach, mar sin, ar lorg duine bhoicht éigin dár mbráithre. Ach tháinig sé ar ais arís agus dúirt: «A athair!» «Céard atá ort, a mhic?» arsa mise leis. Dúirt sé liom ansin do mo fhreagairt: «Féach, a athair! Dúnmharaíodh duine dár muintir agus tá a chorp ina luí amuigh ar fhaiche an mhargaidh mar ar tachtadh é tamall beag ó shin.»


text:
Léim mé i mo sheasamh láithreach agus d' fhág mé mo dhinnéar gan a bhlaiseadh; d' ardaigh mé an corp liom ó fhaiche an mhargaidh agus chuir mé isteach i seomra é agus é ar intinn agam é a adhlacadh tar éis dul faoi na gréine.


text:
Chuimhnigh mé ar na focail a dúirt an fáidh Amós i dtaobh Bhéitéil: <pb/><t>«Athrófar bhur bhféilte ina n-ócáidí bróin, <pb/><t>agus déanfar caointe de bhur n-amhráin go léir.»


text:
Agus rinne mé gol. Ansin tar éis dul faoi na gréine d' imigh mé amach agus rinne mé uaigh agus chuir mé ann é.


text:
Thosaigh mo chomharsana ag gáire fúm, á rá: «Nach bhfuil eagla air níos mó? Bhíothas ar a thóir cheana féin chun é a mharú mar gheall ar an ngníomh seo agus b' éigean dó teitheadh agus seo anois é arís agus é ag adhlacadh na marbh!»


text:
An oíche chéanna sin thug mé folcadh dom féin agus chuaigh mé isteach i mo chlós agus chuaigh mé a chodladh in aice le balla an chlóis. Ó bhí sé te d' fhág mé m' aghaidh gan chlúid.


text:
Ní raibh a fhios agam go raibh gealbháin bhinne sa bhalla os mo chionn; thit a mbualtrach te isteach i mo shúile agus tháinig spotaí bána orthu. Chuaigh mé go dtí na dochtúirí chun leigheas a fháil. Ach dá mhéad ungaidh dár chuir siad orm is ea is daille a d' éirigh mo shúile de dheasca na spotaí, nó go raibh mé dall ar fad ar deireadh thiar. Ní raibh radharc na súl agam ar feadh ceithre bliana; bhí mo ghaolta uile buartha mar gheall orm; ach thug Aichícheár aire dom ar feadh dhá bhliain nó gur imigh sé go dtí Eilíomais.


text:
Lena linn sin thug mo bhean chéile Anna faoi obair mhná a dhéanamh ar thuarastal. [Shníomhadh sí olann agus d' fhíodh sí éadach;]


text:
nuair a thugadh sí a mbíodh déanta aici dá fostóirí d' íocaidís a luach léi. An seachtú lá de Mhárta, áfach, bhí píosa éadaigh fite aici agus thug sí dá fostóirí é mar ba ghnách léi. D' íoc siadsan an luach iomlán léi ach lena chois sin thug siad meannán gabhair di le haghaidh béile.


text:
Nuair a tháinig an meannán isteach sa teach thosaigh sé ag meigeallach. Ghlaoigh mé ar Anna ansin agus dúirt mé léi: «Cad as a tháinig an meannán sin? B' fhéidir gur goideadh é! Tabhair ar ais é do na daoine ar leo é. Ní ceart dúinn rud a goideadh a ithe.»


text:
Ach dúirt sise liom: «Is amhlaidh a tugadh mar bhronntanas dom é de bhreis ar mo thuarastal.» Níor chreid mé í agus dúirt mé léi arís é a thabhairt ar ais do na daoine ar leo é agus las mé le náire ina láthair dá dheasca. Dúirt sí liom ansin: «Cá bhfuil do chuid déirce anois? Cá bhfuil do dhea-ghníomhartha? Féach, is eol do chách anois cén saghas thú!»


text:
Thit dubhnéal doilbhir cumha ar mo chroí ansin; lig mé osna asam agus rinne mé gol agus thosaigh mé ag guí agus ag caoi mar seo:


text:
«Is cóir thú a Thiarna, <pb/><t>agus is cóir iad do chuid oibreacha go léir; <pb/><t>is trócaireach agus is dílis thú de shíor, <pb/><t>agus is tusa breitheamh an domhain mhóir.


text:
Cuimhnigh orm anois, a Thiarna, agus féach orm. <pb/><t>Ná smachtaigh mé mar gheall ar mo pheacaí <pb/><t>ná in éiríc mo chionta aineolais féin <pb/><t>ná cionta aineolais mo shinsir. <pb/><t>Óir pheacaíomar i d' aghaidh


text:
agus bhriseamar d' aitheanta; <pb/><t>ach thug tú suas sinn <pb/><t>don chreachadh, don bhraighdeanas agus don bhás, <pb/><t>don mhagadh, don scige agus don mhasla <pb/><t>i bhfianaise na náisiún go léir ar scaip tú sinn ina measc.


text:
Ach is cóir iad do bhreithiúnais iomadúla, <pb/><t>nuair a chaitheann tú liom de réir mo pheacaí <pb/><t>(agus de réir peacaí mo shinsear), <pb/><t>mar níor choimeádamar d' aitheanta <pb/><t>ná níor chaitheamar ár saol go fíorchráifeach i do láthair.


text:
Déan liom anois, mar sin, mar is toil leat; <pb/><t>ordaigh an t-anam a imeacht asam <pb/><t>ionas go mbeidh mé réidh leis an saol seo <pb/><t>agus go ndéanfar cré díom arís; <pb/><t>óir is fearr dom an bás ná an bheatha, <pb/><t>mar bhí orm éisteacht le hachasáin nach raibh tuillte agam <pb/><t>agus tá mé lán de bhrón dá bharr. <pb/><t>A Thiarna, ordaigh m' fhuascailt ón ainnise seo; <pb/><t>lig dom imeacht go dtí m' áit chónaithe shíoraí; <pb/><t>ná hiompaigh d' aghaidh uaim, a Thiarna. <pb/><t>Is fearr dom bás a fháil <pb/><t>ná bheith ag fulaingt an oiread sin anró <pb/><t>ar feadh mo shaoil <pb/><t>agus ag éisteacht leis na hachasáin seo.»


text:
<pb/><t>An lá céanna sin tharla gurbh éigean do Shárá, iníon Raguéil, fear a raibh cónaí air in Eacbatana na Méide, éisteacht le hachasáin ó dhuine de chailíní aimsire a hathar.


text:
Is amhlaidh a tugadh Sárá mar bhean chéile do sheachtar fear ach mharaigh an drochdheamhan, Asmódaes, iad ina gceann agus ina gceann sula raibh aon chaidreamh acu léi faoi mar atá sé leagtha amach do mhná pósta. Is é a dúirt an cailín aimsire ná: «Is tusa a mharaíonn do chuid fear. Féach! tugadh mar bhean chéile thú do sheachtar fear cheana féin ach níor tugadh ainm aon duine amháin díobh ort riamh.


text:
Cén fáth a lascann tú sinne toisc go bhfuair do chuid fear bás? Imigh leat mar aon leo! Ná feicimisne mac ná iníon leat choíche!»


text:
An lá sin tháinig gruaim ar a croí; rinne sí gol agus chuaigh sí in airde staighre go dtí seomra uachtair i dteach a hathar agus é ar intinn aici í féin a chrochadh. Ach rinne sí athmhachnamh agus dúirt: «B' fhéidir go dtabharfaí achasán do m' athair agus go ndéarfaí leis: 'Ní raibh ach aon iníon ionúin amháin agat ach chroch sí í féin de dheasca a cuid trioblóidí.' Sa tslí sin tharraingeoinn m' athair síos san uaigh ina sheanaois le teann dobróin. B' fhearr dom gan mé féin a chrochadh ach a iarraidh ar an Tiarna ligean dom bás a fháil ionas nach mbeadh orm mo shaol a chaitheamh ag éisteacht le hachasáin.»


text:
Ag an am sin díreach leath sí a dhá láimh amach i dtreo na fuinneoige agus ghuigh sí mar seo: <pb/><t>«Is beannaithe thú, a Dhia na trocaire! <pb/><t>Moladh go deo le d' ainm! <pb/><t>Go mola d' oibreacha go léir thú go brách!


text:
Ordaigh mé a scaoileadh ón saol seo <pb/><t>agus gan mé a bheith ag éisteacht a thuilleadh le hasacháin.


text:
Is eol duit, a mháistir, go bhfuil mé geanmnaí, <pb/><t>mar nach raibh cuid agam d' aon fhear riamh.


text:
Níor shalaigh mé m' ainm féin <pb/><t>ná ainm m' athar ach oiread i dtír mo dheoraíochta. <pb/><t>Is mise aon iníon amháin m' athar <pb/><t>agus níl aon oidhre eile air ach mé. <pb/><t>Níl aon ghaol fola ná fear muinteartha aige <pb/><t>a gcoinneoinnse mé féin beo <pb/><t>chun bheith i mo bhean chéile aige ar ball; <pb/><t>cheana féin cailleadh seachtar fear céile orm; <pb/><t>cad chuige, mar sin, a gcaithfidh mé fanacht beo? <pb/><t>Mura mian leat, a Thiarna, mé bás a fháil, <pb/><t>déan trócaire orm agus ná cloisim asachán á chaitheamh liom feasta.»


text:
17\ Is amhlaidh a chuir sé Rafael uaidh chun an bheirt a leigheas: chun na spotaí bana a bhaint de shúile Thóibít ionas go bhfeicfeadh sé solas Dé lena shúile cinn agus chun Sárá, iníon Raguéil, a thabhairt do Thóibias, mac Thóibít, mar bhean chéile agus chun an drochdheamhan, Asmódaes, a dhíbirt aisti; mar bhí sé de cheart ag Tóibias í a fháil thar aon duine eile dóibh siúd a bhí ag tnúth lena pósadh. <pb/><t>18\ An nóiméad céanna ar chas Tóibít isteach ina theach féin ón gclós, tháinig Sárá, iníon Raguéil, anuas ón seomra uachtair.


text:
<pb/><t>An lá céanna sin chuimhnigh Tóibít ar an airgead a bhí curtha i dtaisce aige ag Gabael i Raigéis sa Mhéide


text:
agus dúirt sé leis féin: «Táim díreach tar éis a iarraidh bás a fháil. Cén fáth nach nglaofainn mo mhac Tóibias chugam agus a insint dó i dtaobh an airgid seo sula bhfaighe mé bás?»


text:
Ghlaoigh sé a mhac Tóibias chuige mar sin agus nuair a tháinig sé dúirt sé leis: «A mhic, nuair a gheobhaidh mé bás cuir tórramh cuí orm; tabhair urraim do do mháthair agus ná tréig í fad a bheidh sí beo; cibé ní is áil léi déan é agus ná cuir brón uirthi in aon ní ar bith.


text:
Cuimhnigh, a mhic, gurb iomaí guais a ndeachaigh sí tríd ar do shonsa nuair a bhí tú ina broinn. Nuair a gheobhaidh sí bás déan í a adhlacadh taobh liom san aon uaigh amháin.


text:
«Ar feadh do shaoil go léir, a mhic, coinnigh an Tiarna os comhair d' aigne; ná déan peaca; ná bris aon cheann ar bith dá aitheanta. Fad a mhairfidh tú déan gníomhartha fónta agus ná siúil ar bhóithre na hurchóide.


text:
Óir, má mhaireann tú de réir na fírinne cuirfidh Dia rath ar do shaothar dála na ndaoine uile a chaitheann a saol go fíréanta.


text:
«Tabhair deirc gan doicheall as a bhfuil agat; ná hiompaigh d' aghaidh ó aon duine bocht agus ní iompóidh Dia a aghaidh uait.


text:
Déan déirc de réir d' acmhainne; má bhíonn gustal mór agat, tabhair déirc mhór as go fial; mura mbíonn agat ach beagán, tabhair níos lú ach ná staon ar fad ón déirc a dhéanamh.


text:
«Seachain thú féin, a mhic, ar gach saghas drúise agus thar gach ní eile déan bean chéile a thoghadh as sliocht do shinsear. Ná togh bean choimhthíoch nach de threibh d' athar í, mar is de shliocht na bhfáithe sinn. Cuimhnigh ar Naoi agus ar Abrahám, ar Íosác agus ar Iacób, ár sinsir, a bhí ann anallód; thogh siad go léir mná céile óna gcine féin. Údar beannachtaí dóibh ba ea a gclann agus gheobhaidh a sliocht seilbh na talún.


text:
Dá bhrí sin, a mhic, bíodh grá agatsa chomh maith do do lucht gaoil. Ná bí chomh huaibhreach sin nach bpósfá duine ar bith de bhantracht do chine féin. Óir is é an t-uabhar is cúis le léirscrios agus le heasordú; is ón díomhaointeas a eascraíonn an dealús agus an t-anás; mar is é an díomhaointeas a ghineann gorta.


text:
«Ná coinnigh thar oíche tuarastal do chuid oibrithe ach íoc leo é ar an toirt. Má fhónann tú do Dhia gheobhaidh tú luach saothair. Tabhair aire duit féin, a mhic, i do ghníomhartha uile agus iompair thú féin go dea-mhúinte i gcónaí.


text:
An ní is fuath leat féin ná déan ar aon duine eile é. Ná hól an oiread sin fíona a chuirfeadh ar meisce thú. Ná bíodh an mheisce do do thionlacan ar do shlí.


text:
«Tabhair arán don ocrach agus éadach don nocht; má bhíonn fuílleach agat tabhair mar dhéirc é; ach ná déan go doicheallach é.


text:
Doirt do chuid fíona agus ofráil do chuid aráin ar thuamaí na bhfíréan ach ná tabhair iad do na peacaigh.


text:
«Iarr comhairle ar gach duine ciallmhar agus ná déan beag d' aon chomhairle a d' fhéadfadh a bheith tairbheach duit.


text:
Mol an Tiarna Dia gach uile thráth agus iarr air treoir chinnte a thabhairt duit agus an rath a chur ar a bhfuil beartaithe agat a dhéanamh. Óir níl teacht ag aon phágánach ar bith ar dhea-chomhairle; mar is é an Tiarna amháin a thugann gach dea-thabhartas. Ardaíonn an Tiarna cibé duine is mian leis agus íslíonn sé go dtí an t-ifreann is doimhne cibé is mian leis freisin. Mar sin de a mhic, coimeád cuimhne ar m' aitheanta agus ná glantar de do chroí iad go deo.


text:
«Is mian liom a chur in iúl duit anois, a mhic, gur fhág mé deich dtallann i dtaisce ag Gabael, mac Ghaibrí, i Raigéis sa Mhéide.


text:
Ná bíodh aon imní ort mar sin, a mhic, toisc sinne a bheith go beo bocht; óir má bhíonn eagla Dé ort agus gach peaca a sheachaint agus na gníomhartha a thaitníonn le do Thiarna Dia a dhéanamh beidh tú i d' fhear saibhir fós.»


text:
<pb/><t>Ansin thug Tóibias an freagra seo ar a athair, Tóibít: «Gach ní a d' ordaigh tú dom, a athair, déanfaidh mé é.


text:
Ach conas a fhéadfaidh mé an t-airgead a fháil uaidh agus gan aithne againn ar a chéile? Cén comhartha a thaispeánfaidh mé dó i dtreo go n-aithneoidh sé mé agus go gcreidfidh sé mé agus go dtabharfaidh sé an t-airgead dom; rud eile, ní eol dom ach oiread na bóithre a thabharfaidh chun na Méide mé.»


text:
Mar fhreagra air sin dúirt Tóibít lena mhac, Tóibias: «Is amhlaidh a chuireamar araon ár n-ainmneacha le hadmháil fiacha. Rinne mise dhá leath de ansin i dtreo go mbeadh leath amháin an duine againn. Choinnigh mise mo leath féin agus fágadh an leath eile leis an airgead. Agus féach, tá sé fiche bliain anois ó d' fhág mé an t-airgead sin i dtaisce aige. Anois, a mhic, faigh duine éigin iontaofa le dul in éineacht leat agus tabharfaimid luach a shaothair dó nuair a fhillfidh tú. Imigh leat mar sin agus faigh an t-airgead ó Ghabael.»


text:
D' imigh Tóibias amach ar lorg duine éigin a rachadh chun na Méide in éineacht leis agus a raibh eolas na slí aige. Chomh luath agus a tháinig sé amach fuair sé an t-aingeal Rafael os a chomhair. Ní raibh a fhios aige, áfach, gurbh aingeal Dé é


text:
agus dúirt sé leis: «Cér díobh thú, a ógánaigh?» «Iosraelach is ea mé,» ar seisean leis, «duine de do lucht gaoil féin; is amhlaidh a tháinig mé anseo ag lorg oibre.» «An eol duit an tslí chun na Méide?» d' fhiafraigh Tóibias de.


text:
«Is eol dom go deimhin,' ' ar seisean, «bhí mé ann go minic cheana; tá seanaithne agam ar an áit agus is eol dom na bealaí go léir chuige. Is minic a thaistil mé chun na Méide agus chuirinn fúm i dteach ár bhfir ghaoil, Gabael, fear atá ina chónaí i Raigéis na Méide. Tá Raigéis aistear dhá lá iomlána ó Eacbatana (agus tá sé suite sna sléibhte).»


text:
Dúirt Tóibias leis ansin: «Fan liom anseo, a ógánaigh, nó go rachaidh mé isteach chun é seo a insint do m' athair; mar tá tú ag teastáil uaim chun dul in éineacht liom agus, dar ndóigh, tabharfaidh mé luach saothair duit.»


text:
Chuaigh Tóibias isteach ansin agus d' inis sé an scéal go léir dá athair, á rá: «Táim tar éis Iosraelach a fháil chun dul liom; duine dar lucht gaoil féin is ea é.» «Glaoigh isteach chugam é, a mhic,» arsa a athair leis, «is mian liom a fháil amach cad iad an chlann agus an treibh ar díobh é agus an bhfuil sé iontaofa go leor chun dul leat.» D' imigh Tóibias amach arís ansin agus ghlaoigh sé an fear chuige, á rá: «Is mian le m' athair labhairt leat, a ógánaigh.»


text:
Chuaigh Rafael isteach chuige agus bheannaigh Tóibít dó ar dtús. Dúirt Rafael leis, á fhreagairt: «Go maire tú i bhfad faoi lúcháir.» «Cén t-ábhar lúcháire atá agamsa,» arsa Tóibít leis ansin. «Tá radharc mo shúl caillte agam; ní féidir dom solas na gréine a fheiceáil; is amhlaidh a chaithim mo shaol sa dorchadas ar nós na marbh nach bhfeiceann an solas níos mó. Cé go bhfuil mé beo is i measc na marbh a bhím; cloisim guthanna daoine ach ní fheicim iad.» Dúirt Rafael leis ansin: «Bíodh misneach agat! Tá sé beartaithe ag Dia tú a leigheas tar éis tamaillín eile; bíodh misneach agat!» «Is mian le mo mhac, Tóibias, dul chun na Méide,» arsa Tóibít leis ansin. «An bhféadfá dul in éineacht leis chun é a threorú? Dar ndóigh; a bhráthair, tabharfaidh mé luach saothair duit.» D' fhreagair Rafael é mar a leanas: «Is féidir dom dul leis; is eol dom na bealaí go léir chun na Méide agus is minic a chuaigh mé ann agus a thaistil mé a mánna agus a sléibhte uile. Ní ionadh mar sin gurb eol dom a bealaí go léir.»


text:
D' fhiafraigh Tóibít de ansin: «Cad iad an chlann agus an treibh ar díobh thú? Ar mhiste leat é sin a insint dom, a bhráthair?»


text:
D' fhreagair Rafael é, á rá: «Cad is gá fios mo threibhe a bheith agat?» «Is mian liom, a bhráthair,» arsa Tóibít, «eolas cruinn a fháil ar d' athair agus ar d' ainm féin.»


text:
Dúirt Tóibít leis ansin: «Céad míle fáilte romhat, a bhráthair! Ná bí crosta liom, a bhráthair, toisc gur mhian liom an fhírinne a fháil i dtaobh do mhuintire. Ach is amhlaidh atá gaol agatsa linn agus is de shliocht uasal macánta thú. Bhí aithne agam ar Anainias agus ar Nátán, beirt mhac an tSeimilias is sine. Théidís go Iarúsailéim in éineacht liom agus d' adhraimis Dia le chéile ann. Ní dheachaigh siad ar fán ó Dhia riamh. Daoine macánta is ea do mhuintir agus is de dhea-bhunadh thú. Is é do bheatha chugainn.»


text:
Lean sé air ansin, á rá: «Tabharfaidh mé drachma in aghaidh an lae duit mar luach saothair agus an liúntas cothaithe céanna agus a bheidh ag mo mhac. Is ea, má thaistealaíonn tú le mo mhac,


text:
cá bhfios nach méadóidh mé an luach saothair duit.» «Rachaidh mé leis,» arsa Rafael. «Ná bíodh aon eagla ort. Rachaimid ann agus fillfimid ar ais chugat go slán sábháilte mar ní baol dúinn na bóithre.»


text:
«Go soirbhí Dia duit, a bhráthair!» arsa Tóibít. Ansin ghlaoigh sé a mhac chuige agus dúirt: «Ullmhaigh a mbeidh uait ar an turas, a mhic, agus imigh leat in éineacht le d' fhear gaoil seo. Go gcumhdaí Dia na bhflaitheas sibh ar an mbóthar agus go seola sé ar ais chugam sibh go slán folláin agus go dtionlaca a aingeal naofa sibh, a mhic, ionas go mbeidh sibh saor ó gach baol.» <pb/><t>Roimh dó cur chun bóthair phóg Tóibias a athair agus a mháthair agus dúirt a athair leis: «Go n-éirí do bhóthar leat.» Ach thosaigh a mháthair ag gol agus dúirt sí le Tóibít: «Cad chuige a bhfuil mo leanbh á chur chun siúil agat uainn? Nach é ár gcrann seasta é fad a mhaireann sé inár gcuideachta?


text:
An ea nach bhfuil spéis agat in aon ní ach san airgead? Nach bhfuil ach dríodar ann i gcóimheas lenár mac?


text:
«Caith na smaointe sin as do cheann, a shiúr,» arsa Tóibít léi. «Rachaidh ár mac ann agus fillfidh sé ar ais chugainn go slán sábháilte agus feicfidh do shúile cinn é an lá a thiocfaidh sé ar ais chugat i mbarr a shláinte.


text:
Ná bíodh imní ná eagla dá laghad ort mar gheall orthu a shiúr. Óir rachaidh aingeal maith in éieacht leis agus cuirfidh Dia rath ar a thuras agus fillfidh sé slán abhaile.»


text:
2\ D' fhág an buachaill agus an t-aingeal an teach le chéile agus tháinig an gadhar amach leo agus chuaigh sé ina dteannta. Shiúil an bheirt ar aghaidh nó gur thit an oíche orthu. Rinne siad campa ansin ar bhruach na Tígrise.


text:
<pb/><t>Nuair a chuaigh an buachaill síos chun a chosa a ní san abhainn, léim iasc mór aníos as an uisce agus d' fhéach sé le cos an ógánaigh a shlogadh. Lig seisean scread as le neart uafáis 3\ 


text:
4\ ach dúirt an t-aingeal leis: «Beir ar an iasc agus ná lig dó éalú!» Rug an t-ógánach greim daingean air agus tharraing sé aníos ar an mbruach é.


text:
5\ «Scoilt é,» arsa an t-aingeal leis, «agus gearr an domlas agus an croí agus an t-ae amach as. Cuir iadsan i leataobh duit féin ach caith uait na hinní; mar is amhlaidh atá leigheas sa domlas agus sa chroí agus san ae.»


text:
6\ Mar sin de, tar éis dó an t-iasc a scoilteadh, chuir Tóibias an domlas agus an croí agus an t-ae i leataobh le chéile. Ansin rinne sé cuid den iasc a ghríoscadh agus a ithe; shaill sé an chuid eile de agus choimeád sé é don turas. Lean siad leo ar aghaidh ansin le chéile nó gur tháinig siad cóngarach don Mhéide.


text:
7\ Ansin chuir an t-ógánach an cheist seo ar an aingeal: «A Azairias, a bhráthair liom, cad é an leigheas atá sa domlas agus sa chroí agus san ae?»


text:
8\ Dúirt an t-aingeal leis, á fhreagairt: «Má dhónn tú croí agus ae an éisc i láthair duine atá á chiapadh ag deamhan nó ag drochspiorad éigin cuirfidh an deatach deireadh leis an ngéarleanúint seo agus ní fhanfaidh deamhan nó drochspiorad ar na cóngair níos mó.


text:
9\ Maidir leis an domlas, áfach, má chuimlíonn tú é do shúile a bhfuil spotaí bána orthu ní bheidh le déanamh agat ach séideadh isteach iontu ar na spotaí bána chun iad a leigheas.»


text:
11\ dúirt Rafael leis an mbuachaill: «A Thóibias, a bhráthair liom.» «Is ea,» ar seisean. Dúirt an t-aingeal leis ansin: «Caithimid cur fúinn anocht i dteach Raguéil. Gaol leatsa is ea an fear seo agus tá iníon aige darb ainm Sárá.


text:
12\ Níl aon mhac nó iníon eile aige ach í. Ós tusa is gaire gaol di, is agatsa thar aon fhear eile atá sé de cheart í a phósadh agus maoin a hathar a fháil mar oidhreacht. Is cailín stuama misniúil fíorálainn í agus tá grá as cuimse ag a hathair di.»


text:
13\ Ansin lean sé air, á rá: «Ós rud é go bhfuil sé de cheart agat í a phosadh, a bhráthair, éist liom. Labhróidh mé anocht féin i dtaobh an chailín lena hathair d' fhonn go bhfaighidh mé duit í mar bhrídeach agus beidh an pósadh againn nuair a fhillfimid ó Raigéis. Is eol dom nach féidir le Raguéil í a choimeád uait nó cleamhnas a dhéanamh idir í agus fear éigin eile. Cion báis ba ea é sin de réir an reachta atá leagtha síos i leabhar Mhaois; óir tá a fhios aige go bhfuil sé de cheart agatsa thar aon fhear eile í a phósadh. Éist liom anois, a bhráthair, mar sin. Labhróimid anocht féin leis i dtaobh an chailín agus déanfaimid cleamhnas idir í agus tusa. Nuair a fhillfimid ó Raigéis, tabharfaimid ar ais linn í chun do thí féin.»


text:
14\ Ansin dúirt Tóibias leis, á fhreagairt: «A Azairias, a bhráthair liom, chuala gur pósadh í le seachtar fear cheana féin agus gur thit gach fear díobh marbh sa seomra pósta. Is amhlaidh a d' fhaighidís bás an chéad oíche a théidís isteach chuici. Chuala mé daoine á rá gur dheamhan a mharaigh iad.


text:
15\ Mar sin de tá eagla orm; óir ní dhéanann an deamhan aon dochar dise toisc grá a bheith aige di ach maraíonn sé gach fear ar mian leis dul ina haice. Anois níl aon duine clainne ag m' athair ach mé, agus dá bhfaighinnse bás thabharfainn m' athair agus mo mháthair síos san uaigh le neart dobróin i mo dhiaidh, agus gan aon mhac eile acu chun iad a adhlacadh.»


text:
16\ «Nach cuimhin leat orduithe d' athar,» arsa Rafael leis. «D' ordaigh sé duit bean chéile a thoghadh as a mhuintir féin. Éist liom anois, a bhráthair. Ná bíodh aon imní ort mar gheall ar an deamhan ach déan Sárá a phósadh. Tá mé cinnte de go dtabharfar duit mar bhean chéile í anocht féin.


text:
17\ Nuair a rachaidh tú isteach sa seomra pósta, tóg cuid d' ae an éisc agus a chroí agus cuir ar ghríosach na túise iad.


text:
18\ Chomh luath agus a gheobhaidh an deamhan an boladh a thabharfaidh siad uathu teithfidh sé agus ní fheicfear ina haice é feasta. Ansin roimh duit comhriachtain a dhéanamh léi éirígí beirt ar dtús agus guígí le chéile ansin agus impígí ar Thiarna na bhflaitheas trócaire a dhéanamh oraibh agus sibh a shlánú. Ná bíodh eagla ar bith ort mar is duitse a ceapadh í roimh chruthú an domhain. Fuasclóidh tú í agus rachaidh sí leat. Is é mo bharúil go mbeidh clann aici leat, a dhéanfaidh ionad deartháireacha duit. Dá bhrí sin ná bíodh aon imní ar bith ort.»


text:
<pb/><t>Nuair a chuala Tóibias focail Rafael agus go raibh gaol ag Sárá leis féin toisc í a bheith de shliocht mhuintir a athar thit sé i ngrá léi go mór agus bhí a chroí casta istigh inti. 6:19\ 


text:
7:1\ Nuair a shroich siad Eacbatana dúirt Tóibias: «A Azairias, a bhráthair liom, beir leat mé láithreach go dtí teach m' fhir ghaoil, Raguéil.» Rug seisean leis é mar sin go dtí teach Raguéil agus tháinig siad air agus é ina shuí ag geata an chlóis. Bheannaigh siad dósan ar dtús agus dúirt seisean leo: «Céad míle fáilte romhaibh, a bhráithre. Is maith liom gur tháinig sibh anseo slán.» Thug sé isteach sa teach iad ansin.


text:
2\ «Nach bhfuil an buachaill seo cosúil le m' fhear gaoil, Tóibít?» ar seisean lena bhean chéile, Eadna.


text:
3\ D' fhiafraigh Eadna díobh ansin, á rá: «Cér díobh sibh, a bhráithre?» D' fhreagair siad: «De threibh Naftáilí atá ar deoraíocht anois i Nínivé.»


text:
4\ «An bhfuil aithne agaibh ar ár bhfear gaoil. Tóibít?» ar sise leo. «Tá, go deimhin,» ar siadsan léi. Ansin dúirt sí leo, «An bhfuil sé ar fónamh?»


text:
5\ «Tá sé ina bheatha agus ina shláinte go fóill,» d' fhreagair siad. «Is é m' athair féin é!» arsa Tóibias.


text:
7\ Dúirt sé leis ansin: «Bail ó Dhia ort, a bhuachaill, a mhic an dea-athar uasail! Nach trua an scéal é gur chaill fear fíréanta déirciúil mar é radharc a shúl!» Chaith sé é féin ansin ar bhráid Thóibias agus é ag gol go fuíoch


text:
8\ agus thosaigh Eadna, a bhean chéile, agus Sárá, a iníon, ag gol chomh maith mar gheall ar Thóibít.


text:
9\ Ina dhiaidh sin mharaigh sé reithe as an tréad agus cuireadh fáilte fhíorchaoin rompu. Tar éis dóibh iad féin a ní agus a fholcadh lig siad fúthu ag bord. Ansin dúirt Tóibias le Rafael: «A Azairias, a bhráthair liom, abair le Raguéil Sárá, mo bhean mhuinteartha, a thabhairt dom.»


text:
10\ Ach chuala Raguéil an chaint sin agus dúirt sé leis an mbuachaill: «Ith agus ól agus bíodh áthas ort an oíche seo, mar níl aon fhear eile ann seachas tú féin, a bhráthair liom, a bhfuil sé de cheart aige m' iníon a fháil. Mar an gcéanna, i dtaca liomsa de, níl aon údarás agam í a thabhairt d' aon fhear eile ach duitse amháin, mar is agatsa atá an gaol is gaire liom. Mar sin féin, a mhic, caithfidh mé an fhírinne iomlán a insint duit.


text:
11\ Is amhlaidh a thug mé mar chéile í do sheachtar fear dár mbráithre féin i ndiaidh a chéile, ach maraíodh gach duine díobh chomh luath agus a chuaigh siad isteach ina seomra an oíche sin. Ach ith agus ól leat anois, a mhic, agus cá bhfios nach dtabharfaidh an Tiarna a ghrásta agus a shíocháin duitse?» Ach dúirt Tóibias: «Ní íosfaidh ná ní olfaidh mé dada feasta nó go ndéanfaidh tú socrú éigin i mo thaobhsa.» «Tá go maith,» arsa Raguéil leis, «ós leatsa í de réir dlí leabhar Mhaois, ordaíonn na flaithis féin í a thabhairt duit. Mar sin de, glac cúram do mhná muinteartha ort féin. Ón uair seo amach is tusa a fear céile agus is ise do bhean chéile; is leatsa í ón lá seo amach agus go deo. Go rathaí Tiarna neimhe sibh anocht, a mhic, agus go dtuga sé grásta agus síocháin daoibh.»


text:
12\ Ansin chuir Raguéil fios ar a iníon, Sárá, agus tháinig sí chuige. Rug sé greim láimhe uirthi agus thug sé do Thóibias í á rá: «Cuirim faoi do chúram í; tugann an dlí agus an reacht atá scríofa i leabhar Mhaois duit í mar bhean chéile. Tóg í; beir leat abhaile go teach d' athar í le coinsias glan agus go rathaí Dia neimhe bhur dturas.»


text:
13\ Chuir sé fios ar a máthair ansin agus dúirt sé léi páipéar a thabhairt chuige. Ansin scríobh sé conradh pósta amach ag tabhairt Sárá dó mar bhean chéile de réir an reachta atá i ndlí Mhaois.


text:
15\ Tar éis tamaill bhagair Raguéil ar a bhean chéile, Eadna, agus dúirt sé léi: «Ullmhaigh an seomra breise, a bhean chóir, agus tabhair isteach ann í.»


text:
16\ D' imigh sise agus chóirigh sí an seomra mar a dúradh léi agus thug sí Sárá isteach ann. Thosaigh sí ag gol mar gheall uirthi ansin ach tar éis di a deora a thriomú dúirt sí le Sárá: 


text:
17\ «Múscail do mhisneach, a iníon ó! Go dtuga Tiarna na bhflaitheas áthas duit in áit an dobróin. Bíodh misneach agat, a iníon ó!» D' imigh sí amach ansin. 


text:
<pb/><t>Nuair a bhí deireadh ite agus ólta acu, ba mhian leo dul a chodladh. Rinne an tseanlánúin an buachaill a thionlacan ón seomra bia go dtí an seomra codlata.


text:
Chuimhnigh Tóibias ar bhriathra Rafael agus thóg sé ae an éisc agus a chroí as an mála mar a raibh siad aige agus leag sé ar ghríosach na túise iad.


text:
Chuir an boladh cosc ar an deamhan agus theith sé go dtí an Éigipt Uachtair. Chuaigh Rafael sa tóir air láithreach agus chuir sé ceangal na gcúig chaol air ann [agus d' fhill sé gan mhoill].


text:
Idir an dá linn d' imigh an tseanlánúin as an seomra agus dhún siad an doras ina ndiaidh. D' éirigh Tóibias amach as an leaba ansin agus dúirt sé le Sárá: «Éirigh, a stór! Guímis agus iarraimis ar ár dTiarna trócaire a dhéanamh orainn agus sinn a shlánú.»


text:
D' éirigh sise agus thosaigh siad ag guí agus ag iarraidh go slánófaí iad agus chuir Tóibias tús ar an urnaí mar seo: <pb/><t>«Is beannaithe thú, a Dhia ár sinsear; <pb/><t>go moltar d' ainm choíche agus go brách; <pb/><t>na flaithis agus gach ar chruthaigh tú, <pb/><t>go mola siad thú go deo.


text:
Is tú a rinne Ádhamh; <pb/><t>rinne tú Éabha, a bhean chéile, chomh maith <pb/><t>chun cabhair agus cúnamh a thabhairt dó; <pb/><t>agus is ón mbeirt seo a shíolraigh an cine daonna. <pb/><t>Is tú a dúirt: 'Ní maith an duine a bheith ina aonar; <pb/><t>déanaimis céile cúnta dó cosúil leis féin.'


text:
Mar sin de, ní le teann drúise <pb/><t>a ghlacaim mo bhean mhuinteartha chugam mar chéile <pb/><t>ach le croí ionraic glan. <pb/><t>Deonaigh trócaire a dhéanamh ormsa agus uirthi <pb/><t>sa chaoi go bhfaighimid aois mhaith i dteannta a chéile.»


text:
agus chodail siad ar feadh na hoíche. <pb/><t>Nuair a d' éirigh Raguéil ghlaoigh sé chuige a chuid seirbhíseach agus d' imigh siad amach agus bhain siad uaigh.


text:
Óir dúirt sé, «Is eagal liom go bhfaighidh sé bás agus go ndéanfar ceap magaidh agus aithise dínne.»


text:
Chomh luath agus a bhí an uaigh bainte acu chuaigh Raguéil isteach sa teach agus ghlaoigh sé a bhean chéile chuige


text:
agus dúirt sé léi: «Ar mhiste leat duine de na cailíní aimsire a chur isteach sa seomra féachaint an bhfuil sé beo? Óir, más amhlaidh atá sé marbh, déanaimis é a adhlacadh gan fhios d' aon duine.»


text:
Tar éis dóibh lampa a lasadh agus an doras a oscailt dúirt siad leis an gcailín dul isteach. Nuair a chuaigh sise isteach, fuair sí an bheirt acu ina sámhchodladh le chéile.


text:
Amach léi láithreach agus d' inis sí dóibh go raibh Tóibias beo agus nach ndearnadh aon dochar ar bith dó.


text:
Thosaigh siad, mar sin, ar Dhia na bhflaitheas a mholadh mar a leanas: <pb/><t>«Moladh go deo leat, a Dhia, <pb/><t>le gach moladh dá ghlaine! <pb/><t>Go moltar thú trí shaol na saol!


text:
Moladh go deo leat, a Dhia, <pb/><t>mar chuir tú áthas ormsa <pb/><t>agus níor tharla an tubaiste <pb/><t>a raibh eagla orm roimpi; <pb/><t>óir chaith tú linn <pb/><t>de réir do mhórthrócaire.


text:
Moladh go deo leat, a Dhia, <pb/><t>mar bhí trua agat don bheirt aonghin seo. <pb/><t>Déan trócaire orthu, a Thiarna, <pb/><t>agus slánaigh iad. <pb/><t>Tabhair dóibh a mbeatha a chaitheamh <pb/><t>go háthasach grámhar go deireadh a saoil.»


text:
<pb/><t>Dúirt sé lena bhean chéile ansin a lán builíní aráin a dhéanamh; d' imigh sé féin amach go dtí a thréad agus thug sé leis as dhá dhamh agus ceithre reithe agus d' ordaigh sé dá sheirbhísigh iad a mharú; tosaíodh ansin ar gach rud a ullmhú le haghaidh na bainise.


text:
Ghlaoigh sé ar Thóibias ansin agus dúirt sé leis: «Ní bhogfaidh tú ón áit seo go ceann ceithre lá dhéag ach fanfaidh tú anseo i mo chuideachta ag ithe agus ag ól; agus cuirfidh tú áthas ar chroí cráite m' iníne.


text:
Tóg leat láithreach leath amháin dá bhfuil agam agus tú ag dul abhaile chun d' athar go slán sábháilte; beidh an leath eile agaibh nuair a gheobhaidh mé féin agus mo bhean chéile bás. Bíodh misneach agat, a mhic! Is mise d' athair agus is í Eadna do mháthair; táimid chomh gaolmhar leatsa agus atáimid le do bhean chéile ionúin, anois agus choíche. Mar sin de, a mhic, bíodh misneach agat!»


text:
«A Azairias, a bhráthair liom, ar mhiste leat ceathrar seirbhíseach agus dhá chamall a bhreith leat agus dul go Raigéis. Imigh go dtí teach Ghabael agus tabhair dó an admháil fiacha úd. Faigh an t-airgead uaidh agus beir leat é féin chun na bainise.


text:
Tá a fhios agat go bhfuil m' athair ag áireamh na laethanta agus má bhím go fiú aon lá amháin déanach cuirfidh mé buairt mhór air.


text:
D' imigh Rafael mar sin leis an gceathrar seirbhíseach agus an dá chamall go Raigéis na Méide agus chuir siad fúthu i dteach Ghabael. Thug Rafael an admháil fiacha dó agus d' inis sé dó freisin go raibh Tóibias, mac Thóibít, tar éis bean a phósadh agus gur thug sé cuireadh chun na bainise dó. Chomhair Gabael na málaí séalaithe airgid amach dó ar an toirt. Go luath ar maidin lá arna mhárach chuir siad na málaí ar na camaill agus


text:
siúd chun siúil iad go léir le chéile chun na bainise. <pb/><t>Nuair a chuaigh siad isteach i dteach Raguéil fuair siad Tóibias ar a shleasluí ag an mbord. Léim sé ina sheasamh láithreach agus chuir sé fáilte is fiche roimh Ghabael. Thosaigh seisean ag gol agus thug sé a bheannacht do Thóibias, á rá: «A ógánaigh sháruasail, a mhic an dea-athar uasail ionraic dhéirciúil, go gcuire an Tiarna a bheannacht anuas ó neamh ort féin agus ar do bhean chéile agus ar d' athair agus ar mháthair do mhná céile. Moladh go deo le Dia toisc go bhfaca mé mo chol ceathrar, Tóibias. Is é a athair ina steillbheatha é.»


text:
<pb/><t>Idir an dá linn bhíodh Tóibít ag áireamh na laethanta a bhainfeadh sé as Tóibias chun imeacht agus teacht ar ais ina gceann agus ina gceann. Ach nuair a bhí na laethanta sin thart agus gan a mhac tagtha fós,


text:
dúirt sé: «B' fhéidir gur cuireadh moill air nó go bhfuair Gabael bás agus nach bhfuil aon duine ann chun an t-airgead a thabhairt dó.»


text:
Dúirt Anna, a bhean chéile, ansin: «Tá mo leanbh muirneach caillte; níl sé ar marthain níos mó.» Agus thosaigh sí ag caoineadh agus ag olagón mar gheall air agus dúirt sí:


text:
Deireadh Tóibít léi, áfach: «Éist, a bhean chóir; ná bíodh aon imní ort; tá sé slán sábháilte; ní foláir nó tá siad gafa ag gnó éigin ann; ina theanntasan is iontaofa an fear a chuaigh in éineacht leis; duine dár muintir féin is ea é; ná bíodh aon bhuaireamh ort ina thaobh, a bhean chóir; beidh sé i láthair anseo gan mhoill.»


text:
<pb/><t>Nuair a bhí deireadh le ceithre lá dhéag na bainise a gheall Raguéil dá iníon faoi mhionn, chuaigh Tóibias chuige agus dúirt sé leis, «Lig dom imeacht mar is eol dom go gceapann m' athair agus mo mháthair nach bhfeicfidh siad mé go deo. Impím ort anois, a athair, ligean dom imeacht chun go rachaidh mé abhaile go dtí m' athair féin. D' inis mé duit cheana féin cén bhail a bhí air nuair a d' fhág mé é.» «Bí i do thost,» a deireadh sise leis. «Ná bí ag iarraidh dallamullóg a chur orm. Tá mo leanbh muirneach caillte.» Agus théadh sí amach gach lá chun an bóthar a bhí gafa ag a mac a fhaire agus ní thugadh sí cluas d' aon duine. Le fuineadh na gréine théadh sí isteach arís agus chaitheadh sí an oíche go léir ag caoineadh agus ag olagón sa chaoi nach gcodlaíodh sí néal. 


text:
Ach dúirt Raguéil leis: «Fan go fóill, a mhic; fan anseo i mo chuideachta agus cuirfidh mé teachtairí go dtí d' athair chun a insint dó conas atá tú.»


text:
Thug Raguéil a bhean chéile, Sárá, suas do Thóibias ansin gan a thuilleadh moille mar aon le leath dá mhaoin uile: sclábhaithe fear agus ban, ba agus caoirigh, asail agus camaill, éadaí agus airgead agus airnéis tí.


text:
Nuair a bhí sé ag cur slán leo abhaile rug sé barróg ar Thóibias agus dúirt sé leis: «Slán leat, a mhic; go n-éirí an bóthar leat. Go gcuire Tiarna na bhflaitheas rath ort féin agus ar do bhean chéile, Sárá, agus go bhfeice mé bhur gclann sula bhfaighidh mé bás.»


text:
12\ Ansin dúirt sé lena iníon, Sárá: «Imigh leat go dtí teach d' athar chéile; óir as seo amach is iad do thuismitheoirí féin iad an oiread céanna agus na daoine a ghin thú. Imigh faoi shíocháin, a iníon ó; fad a mhairfidh mé nár chloise mé fút ach an dea-scéal.» Faoi dheireadh chuir sé faoi choimirce Dé iad agus scaoil sé uaidh iad. <pb/><t><pb/><t>13\ Dúirt Eadna ansin le Tóibias: «A leanbh liom agus a chol cheathrar dhílis, go dtuga an Tiarna slán abhaile thú agus go maire mé féin fada go leor chun clann a fheiceáil agatsa agus ag m' iníon, Sárá, le mo shúile cinn; i bhfianaise an Tiarna cuirim m' iníon faoi do chúram; ná cuirse aon bhuaireamh uirthi ar feadh do shaoil; imigh leat faoi shíocháin, a mhic; as seo amach is mise do mháthair agus is í Sárá do bhean chéile mhuirneach. Go raibh rath orainn go léir an dá lá dhéag agus an fad a mhairfimid.» Phóg sí an bheirt acu ansin agus chuir sí slán abhaile leo. <pb/><t><pb/><t>14\ Nuair a scar Tóibias le Raguéil bhí sé an-sásta leis féin agus lán d' áthas agus fíorbhuíoch de Thiarna na bhflaitheas agus an domhain, Rí na nUile, toisc go raibh sé tar éis rath a chur ar a thuras. Faoi dheireadh thiar d' fhág sé slán ag Raguéil agus ag a bhean chéile, Eadna, á rá: «Go dtuga Dia dom onóir a thabhairt daoibh fad a mhairfidh mé.»


text:
Brostaímis linn ar aghaidh roimh do bhean chéile chun an teach a ullmhú fad a bheidh an chuid eile den chuideachta ag teacht inár ndiaidh.»


text:
Ghluais an bheirt acu ar aghaidh, mar sin, le chéile agus dúirt Rafael le Tóibias: «Beir leat domlas an éisc.» Agus bhí an gadhar ag rith lena sála.


text:
Chonaic sí uaithi é ag teacht agus dúirt sí leis an athair: «Seo chugainn do mhac agus a chomhthaistealaí.»


text:
Smear a shúile le domlas an éisc; crapfaidh an t-ungadh seo an screamh bhán agus tosóidh sí ag scamhadh dá shúile. Tiocfaidh a radharc do d' athair arís agus feicfidh sé an solas.»


text:
<pb/><t>Ansin rith Anna chun tosaigh agus chaith sí í féin ar bhráid a mic agus dúirt sí leis: «Ní miste liom bás a fháil anois, a mhic, mar táim tar éis tú a fheiceáil arís.» Agus rinne sí gol.


text:
D' éirigh Tóibít ina sheasamh ansin agus tháinig sé doras an chlóis amach agus é ag tarraingt na gcos ina dhiaidh.


text:
Shiúil Tóibias suas chuige agus domlas an éisc ina láimh aige. Shéid sé isteach ina shúile; rug greim air agus dúirt: «Múscail do mhisneach, a athair!»


text:
Ansin chuir sé an t-ungadh air agus chuimil sé isteach é agus ag tosú dó ag cúinní a shúl bhain sé an screamh bhán díobh lena dhá láimh.


text:
agus rinne sé gol agus dúirt: «Feicim thú, a mhic, a sholas mo shúl!» Lean sé air: <pb/><t>«Moladh go deo le Dia! <pb/><t>Moladh lena ainm mór! <pb/><t>Moladh lena aingil naofa go léir! <pb/><t>Go gcumhdaí a ainm mór sinn <pb/><t>agus go moltar a chuid aingeal go léir <pb/><t>go brách agus choíche.


text:
Óir bíodh is gur thug sé sciúrsáil dom, <pb/><t>feicim mo mhac, Tóibias, anois.» <pb/><t>Chuaigh Tóibias isteach ansin agus é lán d' áthas agus ag moladh Dé in ard a ghutha. D' inis sé dá athair gur éirígh thar barr lena thuras; go raibh sé tar éis an t-airgead a fháil agus Sárá, iníon Raguéil, a phósadh agus nárbh fhada go dtiocfadh sise i láthair mar go raibh sí an-ghairid do gheata Nínivé cheana féin.


text:
Amach le Tóibít féin ar an toirt go dtí geata Nínivé chun bualadh le bean chéile a mhic agus é lán d' áthas agus ag moladh Dé. Tháinig ionadh ar mhuintir Nínivé nuair a chonaic siad é ag gabháil go beo bríomhar tríd an gcathair agus gan aon duine á threorú.


text:
Thug Tóibít buíochas do Dhia os a gcomhair go léir de bhrí go ndearna sé trócaire air agus gur oscail sé a shúile. Nuair a tháinig sé i ngar do Shárá, bean chéile a mhic, Tóibias, bheannaigh sé di, á rá: «Céad míle fáilte romhat, a iníon! Moladh go deo le do Dhia a sheol chugainn thú, a iníon! Beannacht Dé ar d' athair agus ar mo mhac, Tóibias, agus ort féin, a iníon! Tar isteach i do theach féin; go bhfága Dia do shláinte agat agus go raibh rath agus lúcháir ort de shíor; isteach leat, a iníon ó!» Ba mhór ar fad an t-áthas a cuireadh ar na Giúdaigh a bhí i Nínivé an lá sin.


text:
<pb/><t>Nuair a bhí an bhainis thart, ghlaoigh Tóibít a mhac, Tóibias, chuige agus dúirt sé leis. «Is mithid duit, a mhic, a thuarastal a thabhairt do do chomhthaistealaí; agus cuir breis bheag éigin leis.»


text:
«Cé mhéad a íocfaidh mé leis, a athair?» arsa Tóibias. «Ní dhéanfadh sé aon dochar ar bith domsa leath dár rug sé ar ais mar aon liom a thabhairt dó.


text:
Tá sé tar éis mé a threorú go slán sábháilte; leigheas sé mo bhean chéile; rug sé an t-airgead ar ais mar aon liom; leigheas sé thusa chomh maith. Cé mhéad airgid sa bhreis a thabharfaidh mé dó?»


text:
Mar sin de, ghlaoigh Tóibias a chomhthaistealaí chuige agus dúirt: «Tóg leat mar thuarastal leath dár thug tú ar ais leat agus go dté tú slán.»


text:
<pb/><t>Ansin thóg Rafael an bheirt acu i leataobh agus dúirt sé leo: «Molaigí Dia agus gabhaigí buíochas leis i láthair na mbeo go léir as ucht na maitheasaí a bhronn sé oraibh ionas go molfaidh agus go mórfaidh cách a ainm le dánta diaga. Fógraígí don uile dhuine na héachtaí atá déanta aige agus tugaigí ómós dó agus bígí ag gabháil buíochais leis gan leisce gan leimhe.


text:
Is ceart, dar ndóigh, rún rí a choimeád faoi cheilt ach is ceart chomh maith éachtaí Dé a fhógairt agus a fhoilsiú. Mar sin de ghabhaigí buíochas leis mar is cóir. Déanaigí an mhaith agus ní thiocfaidh aon olc oraibh.


text:
Urnaí agus troscadh le chéile, déirc agus dea-iompar le chéile, is fearr go mór iad sin ná saibhreas cam. Is fearr déirc a thabhairt ná ór a chnuasach.


text:
Na daoine a dhéanann déirc gheobhaidh siad aois mhaith; ach na daoine a dhéanann an peaca agus an t-éigeart déanann siad a n-aimhleas féin.


text:
«Ach inseoidh mé an fhírinne iomlán daoibh anois; ní cheilfidh mé dada oraibh. Cheana féin dúirt mé libh go soiléir gur ceart rún rí a choimeád faoi cheilt ach gur ceart leis éachtaí Dé a fhoilsiú mar ba chóir.


text:
Más ea, nuair a bhí tusa agus Sárá ag guí is mise a d' ofráil bhur n-urnaithe suas mar chuimhneachán i láthair ghlóir an Tiarna agus a léigh iad; agus ba é an scéal céanna é nuair a bhítheá ag adhlacadh na marbh.


text:
cuireadh chugat mé chun tú a thástáil agus ag an am céanna chuir Dia uaidh mé chun thú féin agus Sárá, bean chéile do mhic, a leigheas.


text:
Is mise Rafael, ceann den seachtar aingeal atá ina lucht freastail ar Dhia na glóire agus a théann isteach ina láthair.»


text:
Nuair a bhí mé in bhur gcuideachta ní de thoradh mo dhea-mhéine féin amháin a bhí mé ann ach toisc gurbh áil le Dia é. Dá bhrí sin bígí ag moladh Dé ó lá go lá agus ag canadh iomann dó.


text:
Bíodh a fhios agaibh nár ith mé greim bia in bhur gcuideachta; is amhlaidh a bhí fís á fheiceáil agaibh.


text:
Molaigí an Tiarna anois ar talamh agus leanaigí libh ag gabháil buíochais leis. Táimse féin ar tí dul suas go dtí an té a chuir uaidh mé. Scríobh cuntas ar na heachtraí go léir a tharla daoibh.» D' imigh sé suas uathu ansin.


text:
Ansin thosaigh siad ag moladh Dé agus ag canadh iomann dó agus ag gabháil buíochais leis i dtaobh na sáréachtaí sin a rinne sé nuair a thaispeáin a aingeal é féin dóibh.


text:
<pb/><t>Dúirt Tóibít ansin: <pb/><t>Moladh le Dia a mhaireann go deo; <pb/><t>moladh lena ríocht bhuanseasmhach!


text:
Óir cé go ngabhann sé de sciúirsí orainn, <pb/><t>maitheann sé ár bpeacaí dúinn chomh maith; <pb/><t>bíodh go gcaitheann sé daoine síos go hifreann, <pb/><t>tógann sé aníos iad ón duibheagán athuair; <pb/><t>níl aon rud ann ar aon chor <pb/><t>ar féidir dó éalú óna láimh.


text:
Gabhaigí buíochas leis, a chlann Iosrael, <pb/><t>i bhfianaise na gciníocha uile. <pb/><t>Mar bíodh gur scaip sé sibhse ina measc,


text:
is ann a thaispeáin sé a mhórgacht daoibh. <pb/><t>Molaigí é i láthair na mbeo go léir, <pb/><t>mar is é ár dTiarna é agus ár nDia. <pb/><t>Is é ár nAthair é chomh maith <pb/><t>agus ár nDia go brách agus choíche.


text:
Sciúrsálfaidh sé sibh de dheasca bhur gcionta, <pb/><t>ach déanfaidh sé trócaire oraibh uile leis; <pb/><t>mar cruinneoidh sé sibh as na ciníocha uile <pb/><t>a raibh sibh scaipthe ina measc.


text:
Nuair a iompóidh sibh chuige <pb/><t>le bhur gcroí agus le bhur n-anam go hiomlán <pb/><t>chun sibh féin a iompar go hionraic ina láthair, <pb/><t>iompóidh seisean chugaibhse ansin, <pb/><t>agus ní cheilfidh sé a ghnúis oraibh níos mó. <pb/><t>Cuimhnigí anois ar a ndearna sé ar bhur son, <pb/><t>agus gabhaigí buíochas leis in ard bhur ngutha. <pb/><t>Molaigí Tiarna na Fíréantachta <pb/><t>agus móraigí Rí na Síoraíochta. <pb/><t>Gabhaimse féin buíochas leis i dtír mo dheoraíochta, <pb/><t>agus léirím a neart agus a mhórgacht do chine peacúil. <pb/><t>Iompaigí ar ais chuige, a pheacacha, <pb/><t>chun an fhíréantacht a chleachtadh ina láthair. <pb/><t>Cá bhfios daoibh nach mbeidh gnaoi aige oraibh, <pb/><t>agus nach nglacfaidh sé trua daoibh?


text:
Sciúrsálfaidh sé thú, a Iarúsailéim, a chathair naofa, <pb/><t>mar gheall ar dhrochghníomhartha d' áitritheoirí; <pb/><t>ach déanfaidh sé trócaire athuair <pb/><t>ar shliocht na bhfíréan.


text:
Gabhaigí buíochas leis an Tiarna go cuí, <pb/><t>agus molaigí an Rí Síoraí, <pb/><t>le go n-atógfaí do shanctóir duit go háthasach. <pb/><t>Go gcuire Dia gliondar ar na deoraithe go léir ionat; <pb/><t>go raibh grá aige do lucht an dobróin ionat, <pb/><t>agus do na glúine uile atá le teacht.


text:
Soilseoidh solas geal uait <pb/><t>go críocha uile na cruinne; <pb/><t>tiocfaidh mórán náisiún chugat ó thíortha i gcéin, <pb/><t>ó imill uile an domhain chun cónaí i do láthair naofa, <pb/><t>agus bronntanais ina lámha acu do Rí na bhFlaitheas. <pb/><t>Ligfidh glúine gan áireamh gártha áthais ionat, <pb/><t>agus mairfidh ainm na cathrach tofa go brách.


text:
Is mallaithe iad siúd go léir, <pb/><t>a thugann masla cainte duit; <pb/><t>is mallaithe iad siúd go léir, a dhéanann léirscrios ort, <pb/><t>agus a leagann do bhallaí ar lár, <pb/><t>agus a scartálann do thúir, <pb/><t>agus a chuireann do thithe trí thine; <pb/><t>ach is beannaithe go brách iad siúd go léir, <pb/><t>a thugann ómós duit.


text:
Imigh leat, mar sin, agus déan gairdeas <pb/><t>mar gheall ar shliocht na bhfíréan. <pb/><t>Óir, cruinneofar iad go léir le chéile, <pb/><t>agus tabharfaidh siad moladh don Tiarna Síoraí.


text:
Is méanar dóibh siúd a mbíonn grá acu duit, <pb/><t>agus a dhéanann gairdeas toisc tú a bheith faoi rath. <pb/><t>Is méanar dóibh sin uile a mbíonn buairt orthu <pb/><t>faoin angar a fhulaingíonn tú. <pb/><t>Óir, beidh lúcháir orthu ar do shonsa <pb/><t>agus feicfidh siad an t-áthas a bheidh ort go deo.


text:
Molann m' anamsa an Tiarna, an Rí mór, <pb/><t>mar atógfar cathair Iarúsailéim mar áitreabh dó go brách.


text:
Nárbh aoibhinn dom dá dtarlódh sé d' fhuíoll mo shleachta, <pb/><t>do ghlóir a fheiceáil agus buíochas a ghabháil do Rí na bhFlaitheas. <pb/><t>Déanfar geataí Iarúsailéim de shaifír agus de smaragaid, <pb/><t>agus do bhallaí uile de chlocha lómhara. <pb/><t>Is d' ór a thógfar túir Iarúsailéim <pb/><t>agus d' ór glan a cuid forbhallaí.


text:
Canfaidh geataí Iarúsailéim amhráin áthais, <pb/><t>agus déarfaidh a tithe go léir: <pb/><t>Alleluia! Moladh go deo le Dia Iosrael! <pb/><t>Ós eisean a chuir rath agus bláth orthu, <pb/><t>molfaidh siad a ainm naofa go brach agus choíche. 


text:
<pb/><t>Mar sin a chríochnaigh na briathra buíochais a chan Tóibít. D' éag sé go suaimhneach agus é in aois a chéad agus dhá bhliain déag agus tugadh adhlacadh cuí urramach dó i Nínivé.


text:
Bhí sé dhá bhliain agus seasca d' aois nuair a rinneadh díobháil dá shúile agus tar éis dó radharc a shúl a fháil arís mhair sé faoi shéan agus faoi mhaise, agus é ag déanamh déirce agus ag moladh Dé agus ag fógairt a mhórgachta gan sos.


text:
Nuair a bhí sé ag fáil bháis, chuir sé fios ar a mhac, Tóibias, agus thug sé na horduithe seo dó: «Beir leat do chlann, a mhic,


text:
agus teith isteach sa Mhéide mar creidimse na briathra a labhair Dia in aghaidh Nínivé trí bhéal Nahúm. Tiocfaidh gach rud i gcrích agus tarlóidh sé don Asaír agus do Nínivé. Gach uile ní dár fhógair na fáithe a chuir Dia uaidh chun Iosrael, titfidh sé amach. Níl aon fháistine ar bith orthu go léir a dhéanfar maolú uirthi; is amhlaidh a chomhlíonfar gach ceann díobh ina hionú féin. Mar sin de, beidh sé níos sábháilte sa Mhéide ná mar a bheidh sé san Asaír nó sa Bhablóin. Óir, tá mé cinnte dearfa de go gcomhlíonfar gach rud a dúirt Dia. Titfidh siad amach agus ní bhréagnófar ceann ar bith dá bhriathra. Scaipfear ár muintir uile a chónaíonn in Iosrael agus tabharfar ina gcimí cogaidh iad as an tír álainn sin. Déanfar fásach de thalamh Iosrael go léir agus bánófar an tSamáir agus Iarúsailéim. Beidh Teampall Dé féin go hainnis mar is amhlaidh a dhófar go talamh é.


text:
«Ach glacfaidh Dia trua dóibh athuair agus tabharfaidh sé ar ais go dtí talamh Iosrael iad. Atógfaidh siad an Teampall ach ní bheidh sé cosúil leis an gcéad cheann nó go dtaga an t-am atá ceaptha chuige. Ina dhiaidh sin fillfidh siad go léir abhaile ón deoraíocht agus atógfaidh siad Iarúsailéim le barr breáthachta. Tógfar Teampall Dé inti chomh maith faoi mar a thairngir fáithe Iosrael ina taobh.


text:
Iompófar ciníocha uile na cruinne agus tabharfaidh siad fíoradhradh do Dhia. Tréigfidh siad go léir a gcuid íol, a chuir ar seachrán iad go fealltach


text:
agus molfaidh siad Dia na síoraíochta de réir a dhlí. Gach duine de chlann Iosrael a bheidh go beo beathach sna laethanta sin cuimhneoidh sé go dílis ar Dhia agus baileofar le chéile iad agus rachaidh siad go Iarúsailéim. Tabharfar talamh Abrahám dóibh agus cónóidh siad ann go slán sábháilte go deo. Beidh áthas ar na daoine a mbeidh fíorghrá acu do Dhia ach leáfaidh lucht déanta an oilc agus na héagóra as an tír ar fad.


text:
«Anois, a chlann liom, ordaím daoibh Dia a riaradh go dílis agus gach ní is taitneamhach leis a dhéanamh agus bhur gclann a oiliúint chun an t-ionracas a chleachtadh agus déirc a thabhairt agus cuimhne a choinneáil ar Dhia agus fíormholadh a thabhairt gan sos dá ainm naofa óna neart go hiomlán.


text:
Chomh luath agus a beidh do mháthair adhlactha agat le mo thaobh ná caith go fiú aon oíche amháin eile laistigh dá teorainneacha. Óir, feicim go ndéantar a lán éagóra agus bearta fealltacha inti gan náire. Cuimhnigh, a mhic, ar a ndearna Nádáb ar Aichícheár, an fear macánta a thóg é. Nárbh éigean dó dul i bhfolach faoin talamh agus é fós ina shaol agus ina shláinte? <pb/><t>Ach bhain Dia cúiteamh amach san easonóir sin dó os comhair a shúl. Is amhlaidh a tháinig Aichícheár amach arís faoi sholas an lae ach chuaigh Nádáb isteach sa dorchadas síoraí toisc go ndearna sé iarracht ar Aichícheár a mharú. Is de bhrí gur thug sé déirc domsa a d' éalaigh Aichícheár as an ngaiste a bhí curtha ag Nádáb dó. Rugadh ar Nádáb féin i ngaiste báis agus bascadh é.


text:
Mar sin de, a chlann liom, féachaigí anois an dea-thoradh a bhíonn ar an déirc agus an drochthoradh a bhíonn ar an éagoir an bás. Ach tá m' anam ar tí scaradh liom anois.» Chuir siad ar a leaba é ansin agus nuair a fuair sé bás tugadh adhlacadh cuí urramach dó.


text:
<pb/><t>D' imigh sé féin agus a bhean chéile ansin chun na Méide agus chuir siad fúthu in Eacbatana i gcuideachta athair a chéile, Raguéil. Nuair a d' éag a mháthair chuir Tóibias taobh lena athair í.


text:
Thug sé urraim agus aire do thuismitheoirí a mhná céile in earr a n-aoise agus chuir sé sa chré iad in Eacbatana na Méide. Fuair sé maoin Raguéil le hoidhreacht chomh maith le maoin a athar féin, Tóibít.


text:
Ach sula bhfuair sé bás chuala sé mar gheall ar léirscrios Nínivé agus chonaic sé cimí cogaidh na cathrach, a ndearna Cuaxáras, rí na Méide, bránna díobh, á dtabhairt isteach sa Mhéide. Mhol sé Dia as ucht a ndearna sé in aghaidh mhuintir Nínivé agus na hAsaíre. Sular éag sé rinne sé gairdeas mar gheall ar ar tharla do Nínivé agus thug sé moladh don Tiarna Dia a mhaireann trí shaol na saol. Amen.


text:
<pb/><t>Bhí rí na hAsaírigh fadó, Nabúcadnazar, a raibh cónaí air i gcathair mhór Nínivé. Sa dara blian déag ina rí dhó, chuir sé cogadh ar Arfacsad, rí na Méideach, a chónaigh in Eacbatana.


text:
Bhí seisean tar éis múrtha cosanta a thógáil timpeall ar chathair Eacbatana a bhí seachtó banlámh ar airde, agus caoga banlámh ar tiús. Clocha snoite a bhí sna múrtha sin, sé faoi thrí bhanlámh i ngach cloch acu.


text:
Bhí túir le hais na ngeataí a raibh a mbarr céad banlámh san aer agus a bhí trí fichid ar leithead thíos ina mbonn.


text:
Na geataí féin a rinne sé, seachtó banlámh ar airde a bhíodar, agus daichead trasna, i dtreo go bhféadfadh mórfhórsaí míleata an rí, saighdiúirí coise agus uile, máirseáil tríothu amach in eagar.


text:
Agus sheas ar aon taobh leis na treibheanna go léir sna sléibhte agus cois Eofrataes agus cois Tígrise agus cois Hídeaspaes, agus an méid de mhuintir an mhachaire a bhí faoi Airíoch, rí Eiliomáis an-chuid ciníocha ar fad acu a chuir a nguaillí le guaillí na gCaildéach sa slogadh.


text:
Chuir Nabúcadnazar fios ar mhuintir na Peirse agus ar ar chónaigh as sin siar chomh maith, sa tSiléis agus sa Damaisc, sa Liobáin agus san Aintiliobáin agus cois farraige,


text:
i measc na gciníocha ar Chairmeil agus i nGileád, in uachtar na Gailíle agus ar mhachaire mór Easdraelón,


text:
sa tSamáir agus sna bailte máguaird, lastall den Iordáin agus sna haird as sin ó dheas Iarúsailéim agus an Bheatáin agus Cealos agus Cáidéis agus Abhainn na hÉigipte, ansin Tafnas agus Ramasaes agus ceantar Ghoisin ar fad;


text:
Ach sa réimse sin tíre ba bheag a mbeann ar a ndúirt Nabúcadnazar, rí na nAsaíreach, leo. Níor bhaol go rachaidís chun cogaidh ina theannta, mar ní raibh scáth dá laighead orthu roimhe. Cad a bhí ann ach fear mar chách eile, dúradar, agus chuireadar uathu abhaile a chuid teachtairí, gan de thoradh ar a dturas ach an tarcaisne.


text:
Ghabh racht feirge Nabúcadnazar leis an dúiche sin ar fad agus thug sé na mionna móra, chomh cinnte is bhí sé ina rí agus ríchathaoir faoi, dúirt sé, go mbainfeadh sé díoltas amach ar na críocha sin uile, sa tSiléis agus sa Damaisc agus sa tSír, gan duine a dhul beo óna chlaíomh i Móáb ná Amón ná Iúdáia, ná san Éigipt féin síos amach go dtí an dá chósta dhi.


text:
Ar aon nós, amach leis i gcoinne Arfacsad lena raibh leis, agus é seacht mbliana déag ina rí an bhliain sin. Rinne sé slad agus eirleach ar arm Arfacsad eachra agus carbaid agus uile.


text:
Ghabh sé gach cathair dá raibh aige, fiú Eacbatana féin, agus níor fhág sé túr ann gan a shárú, ná sráid gan a creachadh, go dtí go raibh an chathair álainn sin ina tranglam briste aige.


text:
Tháinig sé suas le hArfacsad féin i sléibhte Ráige; bás an ainmhí a thug sé air le sleánna fiaigh, agus chuir deireadh go deo leis.


text:
Abhaile le Nabúcadnazar ansin, é féin agus a raibh tar éis troid ina theannta, slua ollmhór saighdiúirí, agus ligeadar a scíth ar feadh céad lá is fiche, gan imní ná easnamh orthu, an rí agus an t-arm le chéile.


text:
<pb/><t>San ochtú bliain déag dá réimeas, an dara lá fichead den chéad mhí, tugadh anuas i bpálás Nabúcadnazar, rí na nAsaíreach, an díoltas seo a bhí geallta aige ar an réigiún thiar ar fad, mar a bhí ráite aige.


text:
Ghlaoigh sé chuige le chéile a gharda uile agus príomhoifigigh a airm agus mhínigh dóibh an rún a bhí glactha aige. D' inis sé tríd síos ina fhocail féin an t-olc go léir a bhí déanta ag muintir an réigiúin sin.


text:
Sea, níor thúisce ráite ná beartaithe é, agus níor thúisce beartaithe é ná ghlaoigh Nabúcadnazar, rí na nAsaíreach, ar Holofarnaes chuige. B' shin ardcheannasaí an airm, fear nach raibh os a chionn ach an rí féin.


text:
«Seo mar a ordaíonn an t-ardrí, tiarna an domhain,» ar seisean leis. «Bí chun bóthair uaim, agus beir leat fir nach bhfuil amhras faoina gcumas, timpeall céad agus a fiche míle de choisithe agus eachra chomh maith dhá mhíle déag marcach.


text:
Abair leo cré agus uisce a bheith ullamh acu, mar go mbeadsa chucu i bhfearg. Ní bheidh fód caol dá dtír nach leagfaidh saighdiúir liom cos air, agus é tugtha dóibh agamsa mar chreach.


text:
Ní bheidh clais ná cumar nach mbeidh lán suas d' fhir ghonta agus beidh na sileáin agus na haibhneacha thar a mbruacha amach lena mbeidh de chorpáin caite iontu.


text:
Seo leat mar sin: gabh tiarnas ar an réigiún sin go léir i mo chomhair. Géillfidh siad duit agus coinneoidh tú smacht orthu go dtiocfaidh an lá chun díoltas a imirt orthu.


text:
Aon duine nach ngéilleann duit, ná bíodh léas trócaire i do shúil dó; ná bíodh le fáil aige sa cheantar sin ach slad agus eirleach.


text:
Déansa a bhfuil ordaithe agam, gach pioc de, mar is mise do thiarna. Gach pioc riamh, a deirim, agus déan gan mhoill é.»


text:
Amach le Holofarnaes as láthair a thiarna, agus ghlaoigh sé chuige a raibh de thaoisigh agus de cheannairí agus d' oifigigh in arm na nAsaíreach,


text:
agus cheap sé na saighdiúirí ab fhearr, de réir mar a d' ordaigh a thiarna céad agus a fiche míle acu agus dhá mhíle déag marcach agus bogha ag gach fear acu.


text:
Chomh maith, bhailigh sé táin mhór de chamaill agus d' asail agus de mhiúileanna chun a gcuid trealaimh a iompar dóibh. Agus chun bia, bhí aige tréad mór bó agus caorach agus gabhar, nach raibh aon chomhaireamh orthu.


text:
Bhí lón maith flaithiúil don bhóthar ag gach saighdiúir san arm sin, agus flúirse óir agus airgid de chuid an rí ina phóca.


text:
Ghreadadar leo, é féin agus an slua sin go léir, chun an t-iarthar ar fad a sceitheadh lena gcuid carbad agus capall agus laochra tofa, agus a fhios acu go mbeadh an rí Nabúcadnazar ina ndiaidh.


text:
Agus ghluais cosmhuintir i dteannta an airm a bhí mar shaithe lócaistí nó néal deannaigh, bhíodar chomh líonmhar dí-áirithe sin.


text:
Thugadar trí lá ag máirseáil ó Nínivé i dtreo mhachaire Bheictilit, agus tar éis dóibh Beictilit a fhágáil ina ndiaidh, rinneadar campa in aice leis an sliabh atá lastuaidh d' uachtar na Siléise.


text:
Réab sé bealach dó féin trí Phút agus Lúd, agus do chreach sé cine Raisis agus muintir Ísmeáéil a chónaíonn ar imeall an fhásaigh laisteas de cheantar na gCeileach.


text:
Thug sé rúid trasna an Eofrataes agus tríd an Measpatáim ansin, agus sháraigh sé na bailte cnoic go léir atá ar feadh an tsileáin Abróna síos go dtí an fharraige.


text:
Ina dhiaidh sin, ghabh sé an tSiléis agus rinne sceanairt de chách a sheas ina choinne, chomh fada le críocha Iáfat agus ó dheas i dtreo na hAráibe,


text:
go dtí go raibh muintir Mhidián uile i súil ribe aige. Ansin chuir sé a gcuid bothanna trí thine agus d' ardaigh leis a raibh de chaoirigh sna banracha acu.


text:
Síos leis ansin ar mhachaire na Damaisce an t-am a raibh an chruithneacht á baint ann. Níor fhág sé gort gan a dhó, ná tréad caorach nó bó gan a chreachadh, ná cathair gan a scriosadh, ná fearann gan milleadh, ná fear óg gan bás an chlaímh a imirt air.


text:
Chuir sin scéin agus critheagla ar an muintir go léir a mhair ar na feoranna, i dTuír agus i Síodón, agus lucht Shúr agus Óicíneá agus Iaimniá. Muintir Azótas agus Aiscileon leis, bhí sceitimíní eagla orthu roimhe.


text:
Tá a bhfuil againn os do chomhair tithe, feirmeacha agus goirt arbhair agus tréada caorach agus bó agus banracha lena mbothanna déan leo mar is toil leat.


text:
Féach, ár mbailte leis agus a gcónaíonn iontu. Seirbhísigh leat iad uile; tar agus déan leo mar is toil leat.»


text:
Ghluais sé roimis go dtí cósta na farraige, é féin agus a arm, agus ní raibh baile cnoic sa tír nár chuir sé garastún ann agus nár thóg sé as togha na bhfear chun troda ina arm féin.


text:
Muintir na mbailte sin agus muintir na tuaithe mórthimpeall, thagaidís ag failtiú roimhe mar dhea, agus fleasca bláth orthu agus iad ag bualadh bodhrán agus ag rince.


text:
Níor fhág sé scrín ar na cnoic nár leag sé go talamh, ná coill dhraíochta nár ghearr sé anuas, mar b' shin mar a ordaíodh dó déithe na tíre uile a dhíothú, i dtreo gurbh é Nabúcadnazar amháin a bheadh á adhradh ag na ciníocha go léir, agus gach treibh acu ag guí chuige, mar Dhia, ina dteanga féin.


text:
Sa tslí sin, tháinig sé go himeall mhachaire Easdraelón, in aice le Dótán, agus sléibhte arda Iúdáia trasna uaidh.


text:
Rinne sé campa ansan, idir Gabaí agus Sciotopoil, agus níor tháinig níos faide go ceann míosa, go dtí go raibh an t-arm ina lán-neart arís.


text:
<pb/><t>Ar ndóigh chuala muintir Iosrael a bhí ina gcónaí i Iúdáia na rudaí seo go léir a raibh déanta do na ciníocha ag Holofarnaes, ardcheannasaí airm Nabúcadnazar, rí na nAsaíreach, go háirithe, conas mar a réab agus a dhíothaigh sé teampaill a ndéithe orthu.


text:
Bhíodar scéinte ina mbeatha roimhe, agus an baol do Iarúsailéim agus do Theampall an Tiarna, Dia, a chuir barr buartha orthu.


text:
Ní rabhadar ach tagtha ar ais óna mbraighdeanas agus níorbh fhada ó chruinnigh pobal Iúdáia le chéile agus ó coisriceadh arís an altóir agus a trealamh agus an Teampall féin a truaillíodh fadó.


text:
Chuireadar glaoch cogaidh amach ar fud na tíre, go dtí an tSamáir agus Cóna agus Béit Horón agus Beilmein agus Ireachó agus Cóba agus Aesóra agus Gleann Shailéim.


text:
Cuireadh fir armtha ag gardáil barr na gcnoc, daingníodh na bailte beaga sléibhe, agus cuireadh bia i dtaisce le haghaidh cogaidh; bhí an t-ádh leo nach raibh an fómhar ach bainte acu.


text:
Agus scríobh Ióacaím, an t-ardsagart a bhí in Iarúsailéim an t-am sin, chun muintir Bhéitiúilia agus Bhéiteomastaím, dhá bhaile atá ar imeall mhachaire Easdraelón, díreach trasna ó Dhótán.


text:
Dúirt sé leo saighdiúirí a chur ag gardáil na gconairí sléibhe, mar gur tríothu aníos a d' fhéadfaí teacht ar Iúdáia. Ón uair nach raibh slí sna conairí céanna ach do bheirt le chéile, níor dheacair aon namhaid a choimeád amach.


text:
Sin mar d' ordaigh Ióacaím an t-ardsagart agus seanad Iosrael uile a bhí cruinnithe in Iarúsailéim, agus sin mar a rinneadh.


text:
Agus chuaigh impí dhílis suas chun Dé ó chroí gach fir in Iosrael. D' umhlaíodar iad féin síos roimhe le lánchroí


text:
agus chuireadar sacéadach timpeall orthu, iad féin, agus a mbantracht, agus a gclann, agus a lucht oibre, agus sclábhaithe nár d' Iosrael in aon chor iad, agus fiú a gcuid ainmhithe.


text:
Agus a raibh d' Iosrael in Iarúsailéim féin, fear agus bean agus leanbh acu, chaitheadar iad féin ar an talamh os comhair an Teampaill, agus chuireadar luaithreach ar a gceann, agus shíneadar amach a [lámha] chun an Tiarna. Altóir an Teampaill féin, chuireadar sacéadach uirthi,


text:
agus d' impíodar Dia Iosrael d' aon ghuth ard gan a gcuid leanaí a ligean chun eirligh, ná a gcuid ban chun fuadaigh, ná a mbailte dúchais chun scriosta, ná an Teampall naofa chun sáraithe agus truaillithe agus fonóide ag ginte na hurchóide.


text:
Thug an Tiarna cluas dá n-achainí, agus d' fhéach sé le taise ar a ngátar. Mar ní aon lá amháin, ach tamall fada, a thug an pobal ar troscadh in Iúdáia agus in Iarúsailéim féin os comhair thearmann an Tiarna uilechumhachtaigh.


text:
Ióacaím an t-ardsagart, agus foireann sagart uile an Teampaill, a d' fhónadh don Tiarna, bhí sacéadach orthu agus an ghnáthíobairt loiscthe agus íobairtí dúthrachta agus dualgais na ndaoine á n-ofráil acu.


text:
Bhí luaithreach ar a gceannbheart acu, agus iad ag guí chun an Tiarna le neart a gcroí fóirithint ar theaghlach Iosrael.


text:
<pb/><t>Chuaigh an scéal chun Holofarnaes, ardcheannasaí airm na nAsaíreach, i dtaobh an ullmhúchán cogaidh seo a bhí ar siúl ag muintir Iosrael na conairí sléibhe druidte ag gardaí, múrtha cosanta ar bharr na gcnoc agus bábhúin chun ceataí thíos sa réidh.


text:
Ní miste á rá go raibh fearg air. Ghlaoigh sé chuige taoisigh Mhóáb agus ceannairí Amón agus rialtóirí an chósta thiar.


text:
«Canánaigh sibhse,» ar seisean leo, «agus ba cheart go mbeadh aithne agaibh ar an gcine seo sna cnoic. Abraigí liom: Cén sórt iad? Cad iad na cathracha atá acu? An bhfuil arm mór acu? Nó cad is mó a thugann neart agus crógacht dóibh?


text:
Aichíór, taoiseach chlann Amón go léir, a thug freagra air. «A thiarna liom,» ar sé, «murar mhiste dom focal a rá, féadaimse an fhírinne a insint duit faoin gcine seo atá ag cur fúthu sna sléibhte i do chóngar. Ní bheidh focal bréige le cloisteáil ó bhéal do shearbhónta.


text:
ach chuireadar fúthu sa Mheaspatáim toisc nach rabhadar sásta leanúint de na déithe a d' adhradh a sinsir i dtír na gCaildéach.


text:
Chaitheadar uathu nósanna a n-aithreacha agus chuadar ag adhradh Dé na spéire, a rabhadar tar éis aithne a chur air. Ní ligfí cónaí mar a raibh na seandéithe á n-adhradh, agus is ansin a theitheadar go dtí an Mheaspatáim, áit ar thugadar tamall maith ann.


text:
Ansin dúirt Dia leo aistriú arís ón áit ina rabhadar ag cur fúthu go dtí Canán, agus chuireadar fúthu ansin agus chruinníodar ór agus airgead agus tréada móra bó.


text:
Ach tháinig gorta géar tráth ar fud Chanán, agus dhruideadar leo síos go dtí an Éigipt. D' fhanadar ansin an fad a bhí bia ann dóibh, agus tháinig méadú mór orthu ann, i dtreo go mba chine thar comhaireamh sa deireadh iad.


text:
«Tháinig an lá, áfach, gur iompaigh rí na hÉigipte ina gcoinne, agus bhíothas ag teacht i dtír orthu as sin amach. Cuireadh orthu sclábhaíocht i ndéantús brící, gan an dara rogha acu, agus bhíothas á mbrú síos chun bochtanais agus chun braighdeanais.


text:
Screadadar os ard chun an Dé a bhí acu, agus chuir seisean plánna ar an Éigipt uile nach raibh leigheas orthu. Níorbh ionadh ina dhiaidh san gur chuir muintir na hÉigipte chun bóthair as a radharc iad.


text:
agus seo leo trí Shíonái agus Cáidéis Bairneá, eisean á dtreorú agus treibheanna an fhásaigh á gcur as seilbh i ndiaidh a chéile acu.


text:
Chuireadar fúthu i dtír na nAmórach agus rinneadar sceanairt de mhuintir Heisbeon le neart airm. Ina dhiaidh sin, chuireadar an Iordáin díobh anoir, agus ghabhadar seilbh ar na cnoic theas ansiúd.


text:
Na Canánaigh agus na Pirizigh agus na Iabúsaigh agus muintir Sheicim agus na Giorgáisigh, na treibheanna a bhí ann rompu, ghlanadar as a slí iad, agus d' áitíodar féin sa tír ar feadh i bhfad.


text:
«An fad nach ndearnadar aon pheaca in aghaidh an Dé a bhí acu, bhí leo, mar Dia is ea é ar gráin leis an éagóir.


text:
Ach nuair a d' iompaíodar i leataobh ón mbóthar a bhí leagtha amach aigesean dóibh, bhí scéal eile ann. Cuireadh cath i ndiaidh catha orthu, agus maraíodh cuid mhór acu san ár agus tógadh cuid eile i mbraighdeanas go dtí tír iasachta. Níor fágadh de Theampall a nDé ach an dúshraith fuar, agus bhí a gcuid cathracha ar fad i seilbh a naimhde.


text:
Ach le tamall anuas tá siad tar éis iompú arís ar a nDia, agus tá siad tagtha ar ais ón deoraíocht agus ón scaipeadh agus tá seilbh acu arís ar Iarúsailéim, mar a bhfuil a dTeampall acu, agus gabháltais arís ar na cnoic acu, áit nach raibh duine beo tráth.


text:
«Éist liom anois, a thiarna agus a shoilse. Abair go bhfuil dul amú ar an gcine seo, agus peaca á dhéanamh acu i gcoinne a nDé dá bharr; má aithnimidne go cruinn céard a chuirfeadh an laige seo orthu, níl le déanamh ach siúl suas isteach ina gcoinne agus tabhairt fúthu.


text:
Ach más rud é nach bhfuil aon choir ar an gcine seo glac mo chomhairle, a thiarna liom; fág ansin iad, mar ní fios duit nach mbeadh lámh chosanta tharstu ag an Tiarna agus dídean ón Dia sin acu. Má tá, beimidne inár gceap magaidh ag an tír uile.»


text:
Ach níor thúisce an méid sin ráite ag Aichíór na d' éirigh monabhar agóide ón slua timpeall bhoth an cheannaire. Bhí caint i measc ardoifigeach Holofarnaes agus muintir an chósta agus muintir Mhóáb ar é a stolladh ó chéile.


text:
«Níl aon eagla orainne roimh chlann Iosrael,» ar siad. «Dream gan éifeacht is ea iad, nach bhfuil de neart iontu fiú ord maith catha a chur orthu féin inár gcoinne.


text:
Sea cheana, suas linn chucu! Le méid an airm seo atá agat, a Holofarnaes, a thaoisigh, ní bheidh iontu ach greim inár mbéal!»


text:
<pb/><t>D' fhan Holofarnaes, ardcheannaire airm na nAsaíreach, gur stad an clampar seo ar fud an chruinnithe. Ansin thug sé d' Aichíór é os comhair na n-eachtrannach uile agus chlann Mhóáb.


text:
«Cé thusa, a Aichíór,» ar seisean, «thú féin agus do chuid amhas ó Amón, go mbeifeá ag tabhairt tairngreachtaí uait anseo an saghas ruda atá cloiste againn inniu? Ní ceart cogadh a chur ar Iosrael, an ea? Beidh a nDia ag fóirithint orthu, deir tú?


text:
Ach cén dia a chuirfeá i gcomórtas le Nabúcadnazar? Ní gá dó ach a neart a chur i bhfeidhm orthu chun iad a dhíothú de dhroim an domhain, agus ní shábhálfaidh a nDia iad. Sinne, seirbhísigh Nabúcadnazar, buailfimid iad faoi mar nach mbeadh iontu ach fear aonarach amháin i gcoinne nirt ár gcapall. Ní bheidh seasamh iontu.


text:
Loiscfimid ina mbeatha iad: cuirfimid sléibhte na tíre ar meisce lena gcuid fola agus líonfaimid na machairí lena gcoirp. Ní bheidh seasamh a gcos acu romhainn: múchadh na gríosaí atá i ndán dóibh! An rí Nabúcadnazar, tiarna an domhain uile, a dúirt é, agus ní bhréagnófar a fhocal!


text:
«Agus tusa, a Aichíór, a tháinig anseo ó Amón ag tuilleamh do choda, is léanmhar duit an lá a scaoil tú an méid sin seafóide asat. Ní fheicfidh tú mo ghnúis-se as seo go dtí an lá a dhéanfaidh mé díoltas ar an ngraimisc teifeach seo ón Éigipt.


text:
Nuair a chuirfidh mé chucu, beidh claimhte mo chuid saighdiúirí agus sleánna mo ghardaí trí do dhá thaobh, agus tú tite i measc a ngoinfear d' Iosrael.


text:
Tabharfaidh mo ghiollaí suas sna sléibhte thú, agus cuirfidh siad thú i gceann de na bailte atá ar an tslí suas.


text:
Ach ar ndóigh, tá dóchas i do chroíse nach ngabhfar iad; ní gá aon cheann faoi a bheith ort mar sin! Sea; tá raite agam! Ní bhréagnófar aon fhocal dá ndúirt mé.»


text:
Agus d' ordaigh Holofarnaes do na giollaí a bhí thart timpeall air ina bhoth breith ar Aichíór agus é ardú leo go Béitiúilia agus é thabhairt do mhuintir Iosrael.


text:
Ghabh na giollaí é agus thógadar leo amach as an gcampa é. Ansan thugadar a gcúl don mhachaire agus a n-aghaidh ar na sléibhte, go dtángadar go dtí na toibreacha uisce atá laistíos de chathair Bhéitiúilia.


text:
Ní túisce a thug gardaí na cathrach thuas faoi deara iad ná rugadar ar a gcuid arm agus amach leo go dtí barr na fána agus gach fear orthu a raibh crann tabhaill aige, bhí sé ag gabháil de chlocha síos orthu, i dtreo nár fhéadadar aon chor a thabhairt aníos.


text:
D' fhanadar ar foscadh thíos ag bun an chnoic mar sin, fad a bhí cuibhreacha á gcur ar Aichíór acu. Ansan d' fhágadar caite ansin é, agus abhaile leo go dtí a máistir.


text:
Ar ball, bhí muintir Iosrael anuas as an mbaile, agus nuair a thángadar chomh fada leis, bhaineadar na cuibhreacha de. Suas leo go dtí Béitiúilia ansin agus thugadar os comhair mhaoir an bhaile é.


text:
Uizíá mac Mhíceá de threibh Shimeon agus Chaibris mac Ghotoiníéil agus Chairmis mac Mheilcíéil na maoir a bhí ann an t-am san.


text:
Chuireadarsan fios chun cruinnithe ar sheanóirí an bhaile, agus bhí an t-aos óg agus na mná chucu ar sodar chomh maith. Cuireadh Aichíór ina sheasamh i lár an tslua, agus cheistigh Uizíá é i dtaobh ar tharla.


text:
D' inis sé dóibh a ndúradh i gcomhairle Holofarnaes, an méid a dúirt sé féin os comhair taoiseach na nAsaíreach, agus an bladhmann go léir a bhí ag Holofarnaes i dtaobh a ndéanfadh sé do mhuintir Iosrael.


text:
«A Thiarna, Dia na bhFlaitheas,» ar siad, «féach an mór is fiú atá ar siúl acu, agus déan trócaire ar ar gcine atá faoin mbráca. Táimid coisricthe duit, agus is chugat atá ár súile: féach orainn le taise inniu.»


text:
Thug Uizíá abhaile go dtí a theach féin é tar éis an chruinnithe agus chuir sé cóir dí ar na seanóirí ann ina theannta. Agus thugadar an oíche sin go léir ag iarraidh cabhrach ar Dhia Iosrael.


text:
<pb/><t>An lá ina dhiaidh sin, d' ordaigh Holofarnaes dá arm go léir agus do na cathláin iasachta a tháinig leo sa slógadh bogadh as an gcampa i dtreo Bhéitiúilia. An chéad rud a bhí le déanamh sa chogadh seo i gcoinne chlann Iosrael ná bheith rompu agus greim a fháil ar na conairí suas go dtí na sléibhte.


text:
Ghluaiseadar leo an lá céanna, gach fear san arm sin a raibh troid ann céad seachtó míle acu ar a gcois agus dhá mhíle dhéag ar mhuin capaill agus a gcuid trealaimh ina ndiaidh agus an slua mór coisithe a lean é.


text:
Suas an gleann i gceantar Bhéitiúilia a chuadar, chomh fada le tobar atá ann, agus bhíodar leata amach ó Dhótán go Bealbáim, agus ag síneadh ó Bhéitiúilia siar go dtí Cúamón atá ag féachaint síos amach ar Easdraelón.


text:
Thit an lug ar an lag ar mhuintir Iosrael nuair a chonaiceadar a raibh ann díobh. Bhí gach duine acu ag rá leis an bhfear in aice leis: «Bánóidh siad seo an tír fúthu agus uathu! Na sléibhte arda agus na cumair agus na cnoic conas a sheasfaidh siad faoina bhfuil ag brú anuas orthu?»


text:
Thógadar chucu a gcuid arm agus lasadar tinte ar na túir agus thugadar an oíche sin ar fad ag faire.


text:
An lá ina dhiaidh sin thug Holofarnaes a chuid marcach ar fad amach os comhair na nIosraelach a bhí i mBéitiúilia.


text:
Scrúdaigh sé na bealaí suas isteach don bhaile, chuaigh timpeall na dtoibreacha uisce agus ghabh seilbh orthu. D' fhág sé garda ina dhiaidh ar gach tobar acu, agus d' fhill sé ar an slua.


text:
Ar ball, bhí chuige taoisigh chlann Éasáu, agus oifigigh uile chathláin Mhóáb agus ceannairí an chósta thiar.


text:
«A thiarna linn,» ar siad, «más é do thoil é, éist le focal uainn, agus ní baol aon bhriseadh ar d' arm.


text:
Ní ar neart a gcuid sleánna atá an mhuintir seo Iosrael ag brath ach ar bheanna arda na gcnoc ina bhfuil siad ina gcónaí. Mar ní aon dóichín le dreapadh iad na beanna céanna.


text:
Anois, a thiarna, seachain nach cath riartha a chuireann tú orthu. Ní gá go dtitfeadh oiread agus fear amháin de do shlua;


text:
fan i do champa anseo agus coinnigh do chuid saighdiúirí slan gach fear acu. Faighimisne, do ghiollaí, greim ar an bhfuarán uisce atá ag brúchtaíl amach ag bun an chnoic:


text:
as san a fhaigheann pobal Bhéitiúilia uile a gcuid uisce. Cloífidh an tart iad agus géillfidh siad an baile. Rachaimidne agus ár gcuid fear in airde ar bheanna na gcnoc is giorra dóibh agus fanfaimid faoi airm ann ag faire. Mar sin, ní fhéadfaidh duine acu éalú as an mbaile,


text:
agus caillfear leis an ocras iad, agus a gcuid ban agus páistí ina dteannta. Sínfear marbh iad sa tsráid ina gcónaíonn siad, gan aon chlaíomh a theacht ina dtreo.


text:
Bainfidh tú díoltas dian amach orthu thar ceann an dúshláin a thugadar duit, in ionad teacht chugat go síochánta.»


text:
Thaitin an chaint seo le Holofarnaes agus lena raibh timpeall air, agus d' ordaigh sé go ndéanfaí mar a bhí ráite acu.


text:
Ghluais buíon de mhuintir [Mhóáb] chun cinn agus cúig mhíle de shaighdiúirí Asaíreacha ina dteannta. Suas isteach sa ghleann leo agus ghabhadar na srutháin agus na fuaráin uisce a bhíodh á n-usáid ag muintir Iosrael.


text:
Ag an am céanna ghluais cuid de mhuintir Éasáu agus Amón agus rinneadar a gcampa thuas sna sléibhte os comhair Dhótán. As sin chuireadar roinnt dá gcuid fear soir ó dheas os comhair Eicribil atá in aice le Chús ar bhruach abhann Mochmúr. Rinne an chuid eile d' arm na nAsaíreach campa sa mhachaire, lán an mhachaire acu aon lear de bhothanna agus de threalamh, agus slua mór groí acu féin.


text:
Ghlaoigh clann Iosrael os ard ar an Tiarna, a nDia, agus an misneach ag teipeadh orthu, mar bhí a naimhde go léir mórthimpeall orthu anois, agus gan deis éalaithe fágtha acu.


text:
Ar feadh ceithre lá tríochad d' fhan arm mór na hAsaíre timpeall orthu coisithe agus carbaid agus capaill. Chuaigh na prócaí uisce go léir i ndísc ar mhuintir Bhéitiúilia uile;


text:
agus na sistéil faoi thalamh féin, níorbh fhada go mbeidís folamh. Ní raibh a sáith le hól acu aon lá anois, mar ní thugtaí ach an áirithe sin uisce amach do gach duine.


text:
Bhí a gcuid leanaí ag cnaí, agus a gcuid ban agus ógánach ag dul i laige le teann tarta. Thitidís agus iad ag gabháil sráideanna an bhaile nó ag dul amach na geataí, gan aon neart fágtha iontu a thuilleadh.


text:
Tháinig muintir an bhaile go léir timpeall ar Uizíá agus na maoir eile an t-aos óg agus na mná agus na leanaí féin, agus míle murdar astu ansin os comhair na seanóirí go léir.


text:
«Mhaise, go maithe Dia daoibh é,» ar siad, «nach ndéanfadh sibh síocháin leis na hAsaírigh, in ionad an donas a thabhairt anuas orainn!


text:
Nach bhfeiceann sibh nach bhfuil aon chabhair fágtha againn agus nach bhfuil Dia féin dár gcosaint anois: táimid caite chucu aige, agus gan i ndán dúinn ach an tart is an t-angar go mbeimid sínte marbh os a gcomhair.


text:
Féach, glaoigí isteach anois láithreach iad agus tugaigí an baile go léir mar chreach do mhuintir Holofarnaes agus dá arm!


text:
Sclábhaíocht a bheadh i ndán dúinn, ach b' fhearr titim chucu mar chreach agus bheith beo ná bheith ag féachaint ar ár gclann ag fáil bháis lenár súile cinn, agus ár gcuid ban is naíonán i ndeireadh na dé.


text:
Mura ndéantar seo inniu, tá an spéir agus an talamh á nglaoch againn mar fhínnéithe in bhur n-aghaidh tá, agus Dia féin, tiarna ár sinsear, atá ag agairt ár bpeacaí agus peacaí ár n-aithreacha orainn.»


text:
Agus scairt an cruinniú sin amach le chéile, ag olagón in ard a gcinn, agus gach béic astu chun an Tiarna Dia.


text:
Labhair Uizíá leo. «Misneach, a dhaoine!» ar seisean. «Féach: fanfaimid cúig lá eile agus beidh an Tiarna, ár nDia, chugainn lena chineáltas. Ní chaithfidh sé uaidh ar fad sinn, cinnte.


text:
Agus scaoil sé uaidh na daoine, gach duine acu chun a áite féin. Chuaigh na fir in airde ar na múrtha agus na túir, agus chuireadar abhaile chun a dtithe a gcuid ban agus leanaí. Agus is iad a bhí in umar na haimiléise sa bhaile sin.


text:
<pb/><t>Bhí bean darbh ainm Iúidit, agus ní gan fhios di a tharla eachtraí na haimsire sin. Maráraí ab ainm dá hathair Maráraí mac Ócs, mac Iósaef, mac Uizíéil, mac Eilcíá, mac Anainias, mac Ghideon, mac Rofaím, mac Aichítiúb, mac Eilíá, mac Cheilcís, mac Eilíáb, mac Natanael, mac Shalaimíéil, mac Sharasadaí, mac Iosrael.


text:
Is amhlaidh a bhí sé amuigh sa ghort ag déanamh maoirseachta ar cheangal na bpunann, agus ghoin an brothall a cheann. Thug sé an leaba air féin agus níor tháinig sé aisti beo. I mBéitiúilia, a bhaile dúchais, a cailleadh é, agus i reilig a shinsear, idir Dótán agus Balamón, a cuireadh é.


text:
Trí bliana agus ceithre mhí roimhe seo a tharla sin, agus an fad sin, saol na baintrí a bhí á chaitheamh ag Iúidit sa bhaile ina teach féin.


text:
Bhí seomra breise tógtha aici ar dhíon an tí di féin. Chaitheadh sí sacéadach faoina coim, agus éide bhaintrí thairis.


text:
D' fhan sí ar troscadh ó cailleadh a fear, ach amháin lá na sabóide agus an lá roimhe, féile na nuaghealaí agus an lá roimpi sin, agus laethanta deabhóide nó gairdis a chomóradh náisiún Iosrael le chéile.


text:
B' álainn an bhean ina pearsa í, bean a thógfadh do shúil. Chomh maith, bhí aici fós an méid a d' fhág a fear, Manaise, aici ór agus airgead, buachaillí agus cailíní aimsire, ba agus talamh.


text:
Chuala Iúidit i dtaobh ar tharla an ganntanas uisce agus an lagmhisneach a thug ar mhuintir an bhaile labhairt mar sin go searbh leis an maor, agus an freagra a thug Uizíá orthu, gur gheall sé dóibh faoi bhrí na mionn go dtabharfadh sé an baile suas do na hAsaírigh i gceann cúig lá.


text:
Chuir sí an seirbhíseach mná a bhí i bhfeighil a cuid gnóthaí aici ag triall ar Uizíá agus Chaibris agus Chairmis, ag iarraidh orthu teacht chuici.


text:
«Éistigí, sibhse atá os cionn phobal Bhéitiúilia,» ar sise leo nuair a bhíodar tagtha. «Ba lag an mhaise daoibh a ndúirt sibh leis an bpobal inniu, agus an margadh sin a rinne sibh le Dia gur gheall sibh an baile a thabhairt suas dár naimhde mura dtiocfaidh an Tiarna i gcabhair arís orainn laistigh den áirithe sin laethanta.


text:
Cé sibhse, an dóigh libh, agus a rá gur thug sibh dúshlán Dé mar sin inniu, agus go bhfuil sibh do bhur gcur féin in airde os a chionn agus clann an duine ag féachaint oraibh?


text:
Ní éireoidh libh doimhneas croí an duine a thomhas, ná breith a thabhairt ar na smaointe atá ina cheann; conas mar sin a thiocfaidh sibh suas leis an Dia a rinne na rudaí seo go léir, nó eolas a chur ar a aigne, nó a mhachnamh a thuiscint? Faire, faire, a dheartháireacha: ná bígí ag cur feirge ar an Tiarna bhur nDia!


text:
Tharlódh nár thoil leis teacht i gcabhair orainn laistigh de na cúig laethanta, ach tá ar a chumas aige sinn a chumhdach aon fhad laethanta is maith leis, nó, chomh maith, sinn a dhíothú os comhair ár naimhde.


text:
Ach ná bígíse ag tabhairt bannaí ar rúin ár nDé, mar ní féidir cur ar Dhia mar a chuirfeá ar dhuine, ná rud a leagan amach dó mar a dhéanfá le mac an duine.


text:
Fanaimis mar sin le slánú uaidh, agus iarraimis air cabhrú linn; tabharfaidh sé aird ar ár nguth, más toil leis é.


text:
Tar éis an tsaoil, lenár linn-ne agus inniu féin, níl aon treibh ná teaghlach ná sráidbhaile ná cathair dár gcuidne a chuaigh ag adhradh déithe de dhéantús daoine.


text:
Dhéantaí a leithéid sin fadó, agus sin a thug an claíomh agus an chreach ar ár sinsir, agus a thug anuas chun raice roimh a naimhde iad.


text:
Ach ní aithnímidne aon dia ach eisean; nach dtugann sin dóchas dúinn nach súil dhúnta a thabharfaidh sé orainn ná ar aon duine dár gcine?


text:
«Agus rud eile: má ghabhtar sinne, tiocfaidh an scrios céanna ar Iúdáia uile, agus slad ar an Teampall naofa. Sinne a chaithfidh freagairt [lenár bhfuil] as an truailliú sin.


text:
Bíodh go mbeimid inár sclábhaithe in áit éigin i gcéin i measc na nginte, orainn a éileoidh Dia éiric ár mbráithre a bheidh marbh, agus ár dtíre a bheidh faoi chois, agus ár n-oidhreachta a bheidh bánaithe. Núis agus náire a fheicfidh ár máistrí ionainn.


text:
Ní aon dea-mhéin a thuillfidh ár sclábhaíocht dúinn mar sin ach an aithis. Sin mar a réiteoidh an Tiarna, ár nDia, é.


text:
«Anois, a dheartháireacha liom, tugaimis dea-shampla don chuid eile, mar is orainne a bhraitheann a mbeo sea, agus an Teampall naofa, idir áras agus altóir, chomh maith leo.


text:
Ar shlí, cuis chun bheith buíoch don Tiarna, ár nDia, is ea ár gcás. Táimid faoi thriail aige anois. Ach nár chuir sé triail ar ár n-aithreacha chomh maith?


text:
Cuimhnigí ar a ndearna sé d' Abrahám agus na trialacha a chuir sé ar Íosác, agus ar tharla do Iacób i Measpatáim na Síre agus é i bhfeighil caorach a uncail, Lábán.


text:
Dílse a gcroí a bhí á promhadh aige agus an céasadh sin á chur orthu aige. Mar sin linne: ní díoltas an cruatan seo atá á chur orainn ag an Tiarna, ach ceacht á mhuineadh aige do mhuintir a pháirte.»


text:
Uizíá a d' fhreagair í. «As dea-chroí amach a tháinig gach focal dá bhfuil ráite agat,» ar seisean. «Ní fhéadfadh aon duine é a bhréagnú.


text:
Ná ní inniu a tháinig an chiall amach ionat; riamh ó laethanta d' óige d' aithníodh an pobal ar fad an tuiscint a bhí agat, agus an croí geal ina theannta.


text:
Ach bhí na daoine spallta leis an tart, an dtuigeann tú, agus chuireadar iallach orainn déanamh mar a bhí ráite againn leo, fiú, mionn a thabhairt, mionn nach bhféadfaimid dul siar air anois.


text:
Guigh ar ár son, ó tá an chráifeacht ionat. Tá seans go gcuirfidh an Tiarna tuile bháistí chugainn a líonfaidh na sistéil dúinn agus go mbeidh deireadh lenár laigíocht.»


text:
«Éistigí liom anois,» arsa Iúidit leo. «Táimse chun gníomh a dhéanamh a bheidh á insint d' aos óg ár gcine ó ghluin go glúin.


text:
Bígíse ag an ngeata anocht. Rachadsa amach agus mo bhanseirbhíseach le mo chois. Ghlac sibhse rún an baile a ghéilleadh dár naimhde tar éis an áirithe sin laethanta; ní bheidh na laethanta sin istigh nuair a dhéanfaidh an Tiarna beart d' Iosrael tríomsa.


text:
Ná fiafraígí díom cad táim chun a dhéanamh; ní inseoidh mé daoibh cad tá ar siúl agam go dtí go mbeidh sé déanta.»


text:
«Seo leat faoi shíocháin,» arsa Uizíá agus maoir an bhaile léi, «agus go soirbhí an Tiarna Dia duit an scéim díoltais seo ar ár naimhde.»


text:
<pb/><t>Ansin bhain Iúidit di anuas go dtí an sacéadach a bhí uimpi, chuir luaithreach ar a ceann, agus shín í féin béal fúithi ar an talamh. An t-am sin díreach de thráthnóna a bhí an íobairt túise á hofráil os comhair sanctóra Dé in Iarúsailéim, agus d' éigh Iúidit amach in ard a cinn chun an Tiarna:


text:
«A Thiarna, a Dhia Shimeon mo dhuine sinsir, fadó chuir ginte masla agus náire agus aithis ar mhaighdean. Scaoil siad a crios agus nocht a ceathrúna agus d' éignigh a broinn. Ach chuir tusa claíomh i láimh Shimeon chun díoltais orthu. Bhí tú tar éis a rá: 'Ná déantar seo,'


text:
agus féach go ndearnadar é. Mar gheall air sin thug tú a gcuid taoiseach suas d' eirleach, agus d' ordaigh tú díol fola ar an leaba a raibh smál a gcuid fill uirthi, agus threascair tú idir íseal is uasal díobh, fiú an t-uasal ar a chathaoir ríoga.


text:
D' ordaigh tú a gcuid ban a dhul mar chreach, agus a gcuid iníonacha mar sclábhaithe, agus a gcuid maoine uile a roinnt ar chine do pháirte, an mhuintir ar dhíograis dóibh do chúis agus ar ghráin leo an aithis sin ar a sliocht, agus gur chugat a ghlaodar ag iarraidh cabhrach. <pb/><t>«A Dhia, a Dhia liom, éist liomsa leis, ar baintreach mé.


text:
Tusa faoi deara seo go léir, agus ar tháinig roimhe agus a dtiocfaidh as: tusa a cheap gach a bhfuil ann anois agus gach a dtiocfaidh. Na rudaí a mheabhraigh tusa, tharla siad;


text:
na rudaí ba mhian leat, bhíodar chugat agus ' Féach! táimid anseo,' ina mbéal acu. An bóthar a ghabhann tú, bíonn sé ceaptha roimh ré; bíonn súil romhat agus breith á tabhairt agat.


text:
«Féach na hAsaírigh seo i mbarr a mustair iad ag maíomh as a bhfuil de chapaill agus de mharcaigh acu, agus ag déanamh mórtais as neart a gcoisithe. An sciath is an tsleá is an bogha is an crann tabhaill is ábhar muiníne dóibh, mar tá siad dall air seo gur tusa an Tiarna a chuireann cogaí faoi do chois.


text:
An Tiarna is ainm duit! <pb/><t>«Cloíghse an neart sin acu le do chumhacht: glac fearg agus bris a gcuid fórsaí. Mar tá sé de rún acu do thearmann naofa a shárú agus an taibearnacal mar a lonnaíonn d' ainm glórmhar a thruailliú, agus maise d' altóra a threascairt leis an gclaíomh.


text:
Féach an sotal seo acu agus tar sa mhullach anuas orthu le d' fhearg. Neartaigh lámh na baintrí seo don ghníomh atá beartaithe agam.


text:
Trí chluain mo bheol, tabhair bascadh ar an sclábhaí i dteannta an duine uasail acu, ar an duine uasal i dteannta a gharda. Cloígh an t-éirí in airde seo acu le tréithláimh mná.


text:
Ní ionann do neartsa agus neart na sluaite; ní cumas gaiscíoch do chumas-sa. Ní hea tusa Dia na mbochtán, agus cosantóir a bhfuil faoin mbráca, agus taca na lag; is tú tearmann a bhfágtar gan chabhair agus slánaitheoir a mbíonn gan dóchas.


text:
«Ó a Dhia, a Dhia mo shinsir, a Dhia a bhí riamh ag Iosrael, a Thiarna neimhe agus talún, a chruthaigh na huiscí fadó, a Rí na cruinne uile, éist le mo ghuí.


text:
Cuir i mo bhéal an focal mealltach a bheidh mar chneá is mar ghoin orthu seo, a bhfuil díol dian beartaithe acu i gcoinne do chonartha agus d' árais naofa agus cnoic Shíón agus an tí atá ag do chlann.


text:
Sa tslí sin, léirigh do do mhuintir uile agus do gach cine ar domhan gur tusa Dia; gur leat gach cumhacht is cumas, agus gur tú amháin is dídean do phobal Iosrael.»


text:
<pb/><t>Nuair a scoir Iúidit dá glao chun Dé Iosrael agus go raibh deireadh aici leis na focail sin go léir,


text:
d' éirigh sí ón áit ina raibh sí ina luí, ghlaoigh ar a hionailt agus d' imigh síos chun an tí ina gcaitheadh sí na laethanta sabóide agus na féilte.


text:
Bhain sí di an t-éadach róin a bhí á chaitheamh aici agus a feisteas baintrí; nigh a corp go léir le huisce, agus d' ung í féin le cumhráin luachmhara, chíor a cuid gruaige, chuir a ceannbheart ar a ceann, agus ghléas í féin san fheisteas ba lúcháirí a bhí aici, an feisteas a chaitheadh sí nuair a bhí a céile Manaise beo.


text:
Chuir sí uirthi a cuaráin, a muincí agus braisléid, a fáinní méar agus cluas, agus a hornáidí go léir; mhaisigh sí í féin le barr scéimhe le go meallfadh sí croí gach fir a leagfadh súil uirthi. (Agus bhronn an Tiarna maise bhreise uirthi, ós rud é nach ó mhacnas ach ó shuáilce a tháinig an maisiú seo go léir).


text:
Thug sí seithe fíona agus buidéal ola dá hionailt; líon sí mála le heorna rósta agus le císte de thorthaí tíortha agus le harán mín; rinne sí na gréithe sin go léir a cheangal ina mbeartán agus thug dá hionailt iad le hiompar.


text:
D' imíodar leo amach go geata bhaile Bhéitiúilia, agus fuaireadar Uizíá ansiúd ina sheasamh mar aon le seanóirí an bhaile, Chaibris agus Chairmis.


text:
Nuair a chonaiceadar í agus í ar malairt dreach agus i malairt feistis, rinneadar ardionadh dá scéimh, agus dúradar léi:


text:
«Go raibh gnaoi Dhia ár sinsear ort agus go gcomhlíona sé do phleananna chun glóir chlann Iosrael agus do mhóradh Iarúsailéim.»


text:
D' umhlaigh sí do Dhia agus dúirt leo: «Ordaigí geata an bhaile a oscailt dom le go rachainn amach agus go gcuirfinn i gcrích a bhfuil ráite agaibh fúm.» D' ordaíodar do na hógfhir oscailt di mar a dúirt sí.


text:
Nuair a bhí déanta amhlaidh acu, ghabh Iúidit amach agus a hionailt lena cois; d' fhair fir an bhaile í nó gur ghabh sí an cnoc síos agus go ndeachaigh sí trasna an ghleanna agus gur imigh sí as a radharc.


text:
agus ghabh siad Iúidit agus d' fhiafraigh di: «Cér díobh thú? Cá has a bhfuil tú ag teacht? agus cá bhfuil tú ag dul?» D' fhreagair sí: «Duine d' iníonacha na nEabhrach mé, agus táim ag teitheadh uathu, mar go bhfuil siad ar tí titim in bhur gcraos le halpadh.


text:
Táim ag dul i láthair Holofarnaes, ceannaire bhur n-airm, chun tuairisc fhírinneach a thabhairt dó; agus taispeánfaidh mé conair dó trínar féidir leis dul agus na hardáin go léir a ghabháil gan fear leis a ghabháil ná a chailliúint.»


text:
D' éist na fir leis na focail sin uaithi agus iad ag stánadh ar a haghaidh, mar dhealraigh sí álainn thar na bearta dóibh; agus dúirt siad léi:


text:
«Rug tú do bheo leat nuair a bhrostaigh tú anuas i láthair ár dtiarna; téigh gan mhoill chun a bhotha; déanfaidh cuid againn thú a thionlacan agus a thabhairt ar láimh dó.


text:
Agus ag seasamh duit os a chomhair, ná bíodh eagla chroí ort, ach inis dó díreach mar atá ráite agat, agus cuirfidh sé cóir mhaith ort.»


text:
Thogh siad céad fear as a líon le hí féin agus a hionailt a thionlacan, agus thug siad iad go puball Holofarnaes.


text:
Bhí an-scleondar sa longfort mar leath sé ó bhoth go both go raibh sí tagtha; agus tháinig slua ina timpeall agus í ag feitheamh lasmuigh de bhoth Holofarnaes, fad bhíothas á insint dó ina taobh.


text:
Rinneadar ardionadh dá háille, agus ionadh de chlann Iosrael dá barr; agus dúirt gach duine lena chomharsa: «Cé a d' fhéadfadh drochmheas a bheith aige ar phobal mar seo, a bhfuil mná mar seo ina measc? Ambasa gur fearr gan fear díobh a fhágáil beo, mar má scaoilimid leo beidh ar a gcumas an saol go léir a mhealladh.»


text:
Bhí Holofarnaes ag ligean a scíth ar a leaba faoi cheannbhrat fite de chorcra agus d' ór agus de smaragaid agus de chlocha lómhara.


text:
Nuair a d' insíodar a scéala dó tháinig sé ar aghaidh go béal na botha agus lampaí airgid á n-iompar roimhe.


text:
Nuair a tháinig Iúidit ina láthair agus i láthair a ghiollaí, rinne siad go léir ionadh de scéimh a ceannaithe; chrom sise síos go talamh in ómós dó, agus rinne a dhaoráin í a chur ina seasamh.


text:
<pb/><t>Ansin dúirt Holofarnaes léi: «Bíodh misneach agat a bhean agus ná bíodh eagla chroí ort, mar ní dhearna mé dochar riamh d' aon duine a chuir roimhe géilleadh do Nabúcadnazar, rí an domhain go léir.


text:
Agus anois féin mura mbeadh gur mhaslaigh do mhuintir, a bhfuil cónaí orthu sna hardáin, mé ní thógfainn an tsleá ina n-aghaidh; ach iad féin a thug é seo go léir sa mhullach orthu féin.


text:
Inis domsa anois, más ea, cén fáth ar theith tú uathu agus ar tháinig tú chugainne, óir tá tú ar láimh shábháilte.


text:
Bíodh misneach agat; cuirfidh tú an oíche dhíot slán sábháilte, agus beidh tú amhlaidh as seo amach. Ní chuirfidh aon duine isteach ort, ní dhéanfaidh sin, ach caithfidh cách go maith leat mar a dhéanann siad le searbhóntaí mo thiarna Nabúcadnazar rí.»


text:
D' fhreagair Iúidit: «Tabhair cluas do bhriathra do dhaoirsí, agus labhróidh d' ionailt i do láthair; ní inseoidh mé aon éitheach do mo thiarna anocht.


text:
Má dhéanann tú de réir mar a deir d' ionailt, tabharfaidh Dia do shaothar chun dea-chríche; agus rithfidh le mo thiarna a chuspóirí a chur i gcrích.


text:
Fad saoil do Nabúcadnazar, rí an domhain uile, an té a sheol thú le gach duine beo a threorú; go maire a fhlaitheas. Ní hiad an cine daonna amháin a dhéanann seirbhís dó tríotsa, ach ainmhithe an mhachaire, an t-eallach agus na héin mairfidh siad faoi scáth Nabúcadnazar agus a theaghlaigh go léir trí do chumhachtsa.


text:
Óir chualamar trácht ar d' eagna agus ar d' éirim, agus tá sé i mbéal an uile dhuine nach bhfuil do leithéid le fáil san impireacht ar fad le cumas agus le taithí agus le barr clisteachta ag fearadh cogaidh.


text:
Chualamar freisin na nithe úd a dúirt Aichíór in bhur gcomhairle; rinne muintir Bhéitiúilia anacal anama air agus d' inis sé dóibh gach a ndúirt sé leatsa.


text:
Anois más ea, a thiarna agus a mháistir, ná déan faillí ina ndúirt sé, ach taiscigh i do chroí é, mar is fíor é; ní féidir ár gcine a phionósú, ná níl cumhacht ag an gclaíomh ina n-aghaidh, mura bpeacaíonn siad in aghaidh a nDé.


text:
Ach anois, i dtreo nár bhaol do mo thiarna go mbrisfí air agus go dteipfeadh air, tá an bás i ndán dóibh, óir tá peaca tagtha sa mhullach orthu, peaca trína gcuirfidh siad fearg ar a nDia, gach uair a dhéanfaidh siad é.


text:
Tá easpa bia orthu agus tá a gcuid uisce go léir imithe i ndísc, agus bheartaigh siad a n-eallach a mharú, agus chinn siad feidhm a bhaint as na nithe úd go léir a choisc Dia orthu lena dhlíthe a ithe.


text:
Ní hé amháin go bhfuil sé socair acu céadtorthaí an arbhair agus deachúna an fhíona agus na hola a chaitheamh, cé go bhfuil siadsan coisricthe agus tíolactha do na sagairt a dhéanann freastal i láthair ár nDé in Iarúsailéim, agus ní cheadmhach don phobal fiú baint leis na nithe sin lena lámha.


text:
Sheol siad teachtairí go Iarúsailéim tá an rud céanna ar siúl ag an muintir ansiúd le cead a thabhairt ar ais chucu ón seanad.


text:
Mar seo a bheidh: nuair a gheobhaidh siad scéala agus go ndéanfaidh siad dá réir, an lá ceannann céanna sin, tabharfar suas duitse iad le scrios.


text:
Nuair a fuair mise, do dhaoirseach, an méid sin go léir amach, theith mé uathu. Agus chuir Dia mé le nithe a bhainfidh creathadh as an domhan go léir, de réir mar a chloisfidh siad fúthu, a chur i gcrích i do theannta.


text:
Bean dheabhóideach is ea do dhaoirseach, agus déanann sí freastal ar Dhia na bhFlaitheas de lá agus oíche. Fanfaidh mé farat dá bhrí sin, a thiarna; rachaidh do dhaoirseach amach faoin ngleann gach oíche agus guífidh mé chun Dé agus déarfaidh sé liom cathain a bheidh peaca déanta acu.


text:
Ansin tiocfaidh mé agus inseoidh mé duit é agus gluaisfidh tú amach le do shlua go léir agus ní sheasóidh aon duine díobh an fód i d' aghaidh.


text:
Ansin déanfaidh mé thú a threorú trí cheartlár Iúdáia nó go sroichfidh tú Iarúsailéim; agus cuirfidh mé do ríchathaoir ansiúd ina lár; agus déanfaidh tú iad a threorú mar dhéanfa caoirigh gan aoire; agus ní leomhfaidh fiú madra sceamh a thabhairt i d' aghaidh. Fuaireas an méid sin amach trí réamheolas; fógraíodh domsa é agus seoladh mé le hé a insint duit.»


text:
Thaitin a cuid cainte le Holofarnaes agus lena ghiollaí go léir, agus rinne siad ionadh dá heagna á rá:


text:
Dúirt Holofarnaes léi: «Is maith a rinne Dia é, tú a chur ar aghaidh roimh do phobal lenár lámha a neartú agus le scrios a thabhairt orthu siúd a thug masla do mo thiarna.


text:
«Ní amháin go bhfuil tú sciamhach snó, ach eagnaí briathar freisin; má dhéanann tú mar atá ráite agat, beidh do Dhia mar Dhia agamsa, agus cuirfidh tú fút i bpálás Nabúcadnazar rí, agus beidh cáil ort ar fud na cruinne go léir.»


text:
Ansin thug sé faoi deara í a bhreith isteach mar a raibh a ghréithe airgid féin leagtha, agus d' ordaigh dóibh cóir a chur uirthi óna bhia féin, agus óna chuid fíona féin.


text:
Ach dúirt Iúidit: «Ní íosfainn é seo le heagla go mba choir dom é; is leor liom na nithe a thug mé liom.»


text:
Dúirt Holofarnaes: «Má ídítear do lón, cá bhféadfaimid a thuilleadh mar é a fháil le tabhairt duit? Níl aon duine de do chine anseo farainn.»


text:
D' fhreagair Iúidit: «Dar m' anam agus dar mo shláinte, a thiarna liom, ní bheidh a bhfuil de lón agam caite ag do dhaoirseach, nó go mbeidh a chuspóir curtha i gcrích ag an Tiarna trí mo láimhse.»


text:
Ansin thug giollaí Holofarnaes isteach sa bhoth í agus chodail sí go meán oíche. I dtreo faire na maidine d' éirigh sí,


text:
agus chuir sí teachtaire go Holofarnaes á rá: «Ordaíodh mo thiarna anois cead a thabhairt dá dhaoirseach dul amach agus guí.»


text:
Agus thug Holofarnaes ordú dá bhuíon chosanta gan cosc a chur léi. D' fhan sí sa longfort trí lá agus théadh sí amach gach oíche go Gleann Bhéitiúilia, agus dhéanadh í féin a ní sa tobar (sa champa).


text:
Ag teacht aníos di, ghuíodh sí chun Tiarna Dia Iosrael lena stiúradh ar an mbealach lena pobal a fhuascailt.


text:
D' fhilleadh sí arna híonghlanadh agus d' fhanadh sí sa bhoth nó go gcaitheadh sí a cuid i dtreo an tráthnóna.


text:
<pb/><t>Ar an gceathrú lá bhí fleá ag Holofarnaes dá ghiollaí féin amháin, gan aon chuireadh a thabhairt d' aon duine dá fheidhmeannaigh.


text:
Dúirt sé le Bagóas, an coillteán a bhí i bhfeighil a ghnóthaí pearsanta go léir: «Imigh anois agus áitigh ar an Eabhraíoch atá faoi do chúram teacht agus bia agus deoch a chaitheamh farainn.


text:
Ba náire agus ba aithis é dá ligfimis do bhean dá leithéid imeacht gan caidreamh a bheith againn léi; mura meallfaimid í, déanfaidh sí fonóid fúinn.»


text:
Ghabh Bagóas amach dá bhrí sin ó láthair Holofarnaes agus chuaigh ag triall ar Iúidit agus dúirt: «Ar mhiste leis an ionailt sciamhach seo teacht chun mo thiarna agus onóir a fháil ina láthair, agus fíon a ól agus scléip a bheith aici inár gcuideachta, agus í féin a iompar inniu mar bhean choimhdeachta de chuid na nAsaíreach i bpálás Nabúcadnazar.»


text:
D' fhreagair Iúidit: «Cé hí mise a rá is go ndiúltóinn mo thiarna? Déanfaidh mé gan mhoill, ar ndóigh, cibe ní is áil leis, agus beidh sin mar lúcháir agam go dtí lá mo bháis.»


text:
D' éirigh sí dá bhrí sin, agus ghléas sí í féin le barr maise banúla; ghabh a hionailt roimpi amach agus leath os comhair Holofarnaes na seithí boga a fuair sí ó Bhagóas dá gnáthúsáid le go luífeadh sí orthu agus í ag caitheamh bia.


text:
Ansin tháinig Iúidit isteach agus luigh síos. Chuir sí draíocht ar chroí Holofarnaes agus suaitheadh ó bhonn é, agus tháinig fonn tréan air luí léi; ón gcéad lá a leag sé súil uirthi, bhí sé ag faire na faille chun cluain a chur uirthi.


text:
Dúirt Iúidit leis: «Déanfaidh mé agus fáilte, a thiarna,» ar sise, «mar sháraigh an saol atá agam inniu ar aon lá ó rugadh mé.»


text:
Chuir sí áthas croí ar Holofarnaes, agus d' ól sé a lán fíona, i bhfad níos mó ná mar a d' ól sé aon lá riamh ó rugadh é.


text:
<pb/><t>Nuair a chuaigh sé i ndéanaí, bhrostaigh a ghiollaí leo, agus d' iaigh Bagóas an bhoth ó lasmuigh, agus chuir ar shiúl ó láthair a thiarna an mhuintir a bhí timpeall air; chuadar a chodladh mar bhí tuirse orthu go léir tar éis an charbhais a bhí chomh fada sin.


text:
Fágadh Iúidit ina haonar sa bhoth, agus Holofarnaes sínte ar a leaba agus é ar deargmheisce le fíon.


text:
Dúirt Iúidit lena hionailt fanacht lasmuigh den seomra leapa agus feitheamh nó go dtiocfadh sí amach mar a rinne gach lá; mar a dúirt sí go mbeadh sí ag dul amach le guí a dhéanamh. Bhí an rud céanna ráite aici le Bagóas.


text:
D' imigh gach duine amach dá bhrí sin, agus níor fágadh aon duine, beag ná mór, sa seomra leapa. Bhí Iúidit ina seasamh ansiúd cois na leapa agus dúirt sí léi féin ina croí: «A Thiarna, a Dhia uilechumhachtaigh, féach ag an am seo ar bhearta mo lámh chun glóire Iarúsailéim.


text:
Anois an uain le teacht i gcabhair ar d' oidhreacht, agus mo sheift a chur i gcrích leis na naimhde atá éirithe amach inár gcoinne a scriosadh.»


text:
Ansin chuaigh suas go cearchaill na leapa os cionn cheann Holofarnaes agus thóg anuas a chlaíomh a bhí ar crochadh ansiúd.


text:
Dhruid sí lena leaba agus rug ar mhothall a chinn air agus dúirt: «Treisigh liom inniu, a Thiarna, Dia Iosrael.»


text:
Ansin tharraing sé a chorp den leaba agus strac anuas an ceannbhrat dá chuaillí; d' imigh sí amach ansin tar éis tamaill bhig agus thug ceann Holofarnaes dá hionailt,


text:
<pb/><t>Ghabh an bheirt acu amach le chéile ansin faoi mar ba ghnáth leo chun urnaí; nuair a scaradar leis an longfort, rinneadar timpeall an ghleanna agus chuadar an cnoc suas go Béitiúilia agus shroicheadar a gheataí. agus chuir sise ina mála bia é.


text:
Ghlaoigh Iúidit ó chéin chun an lucht faire ag na geataí agus dúirt: «Osclaígí, osclaígí an geata! Tá Dia, ár nDia farainn fós lena neart a imirt in Iosrael, agus a lámh láidir a nochtadh in aghaidh a naimhde, rud a rinne sé inniu féin!»


text:
Nuair a chuala muintir na cathrach a guth, bhrostaigh siad anuas go geata an bhaile agus chuir siad gairm ar sheanóirí an bhaile.


text:
Tháinig siad go léir idir bheag agus mhór le chéile le barr luais, mar bhí sé dochreidte acu í a fhilleadh; d' oscail siad an geata agus scaoil isteach iad, d' adhain siad tine le solas a thabhairt agus chruinnigh siad ina dtimpeall.


text:
Ansin dúirt sí in ard a gutha: «Molaigí Dia! Moladh dó! Molaigí Dia óir níor dhiúltaigh sé a thrócaire do theaghlach Iosrael, ach ár naimhde a scriosadh trí mo láimhse anocht féin!»


text:
Ansin thóg sí an ceann as an mála, thaispeáin dóibh é, agus dúirt leo: «Seo é ceann Holofarnaes, ceann feadhna arm na hAsaíre, agus seo é an ceannbhrat ar luigh sé faoi agus é ar deargmheisce. Leag an Tiarna ar lár é le láimh mná.


text:
Dar an Tiarna beo, an té sin a chosain mé ar mo bhealach, ba i m' aghaidh a mheall é chun a scriosta, ach, féach, nach ndearna sé aon choir liom chun m' aithise agus mo náirithe.»


text:
Bhí ardionadh ar an bpobal ar fad, agus chrom siad go talamh in ómós do Dhia agus dúirt siad d' aonghuth: «Moladh leat, a Dhia linn, óir chuir tú náire ar naimhde do phobail inniu.»


text:
Agus dúirt Uizíá le [Iúidit]: «Is beannaithe thú ag Dia, an té is airde, thar mná an domhain go léir; moladh leis an Tiarna Dia, a chruthaigh neamh agus talamh, agus a threoraigh thú lena cheann a theascadh de cheannaire ár naimhde.


text:
Ní rachaidh cuimhne ar an muinín a nocht tú ar ceal ó chroíthe daoine go brách fad a bheidh cuimhne acu ar neart Dé.


text:
Go ndeonaí Dia é seo a bheith mar onóir bhuan agat agus go seola sé beannachtaí i do bhóthar; óir ní dhearna tú d' anam féin a choigilt nuair a bhí ár gcine sa díog, ach chosain tú sinn ar an tubaiste agus ghabh tú an cosán díreach i láthair ár nDe.» Agus d' fhreagair an pobal ar fad: «Amen! Amen!»


text:
<pb/><t>Dúirt Iúidit leo ansin: «Éistigí liom, a bhráithre, agus tógaigí an ceann seo agus cuirigí ar crochadh le forbhalla bhur múrtha é.


text:
Le breacadh an lae agus le héirí gréine, tógadh gach duine suas a chuid airm agus gluaiseadh gach fear infheidhme amach as an mbaile; ceapaigí ceann feadhna i gceannas orthu amhail is go mbeadh sibh ar bhur mbealach síos go dtí an machaire in aghaidh urphost na nAsaíreach ach na déanaigí amhlaidh.


text:
Béarfaidh siadsan greim ar a dtrealamh catha, agus imeoidh leo chun an longfoirt, agus glaofaidh siad ar cheannairí arm na hAsaíre; ansin rithfidh siadsan go both Holofarnaes, ach ní bhfaighidh siad ann é. Tiocfaidh scéin orthu ansin, agus teithfidh siad as bhur radharc.


text:
Rachaidh sibhse agus an mhuintir go léir ar a bhfuil cónaí i gcríocha Iosrael sa tóir orthu agus leagfaidh sibh ar lár iad agus iad ag teitheadh leo.


text:
Ach sula ndéanann sibh na nithe sin go léir, tugaigí Aichíór an tAmónach anseo chugam, agus feiceadh sé agus aithníodh sé an té úd ar bheag leis teaghlach Iosrael agus a sheol chugainn é amhail is dá mba chun a bháis.»


text:
Chuir siad fios ar Aichíór dá bhrí sin ó theach Uizíá agus nuair a tháinig sé agus go bhfaca sé ceann Holofarnaes ina láimh ag duine i gcomhthionól an phobail, thit sé ar a bhéal agus ar a fhiacla i bhfantais.


text:
Nuair a d' ardaíodar é, chaith sé é féin ag cosa Iúidit, agus chuaigh ar a ghlúine os a comhair á rá: «Go raibh tú beannaithe i ngach both de chuid Iúdá agus i ngach náisiún; an mhuintir a chloisfidh d' ainm, tiocfaidh scanradh orthu.


text:
Agus anois, más ea, inis dom céard a rinne tú le roinnt laethanta anuas.» Ansiúd i lár an phobail d' inis Iúidit dó gach rud a rinne sí ón lá a d' fhág sí go dtí an uair a raibh sí ag caint leo.


text:
Nuair a bhí deireadh ráite aici, chuir an pobal gáir mhór suas, agus bhain siad macalla áthais as an mbaile.


text:
Nuair a chonaic Aichíór a raibh déanta ag Dia Iosrael, chreid sé go daingean i nDia, ghlac le timpeallghearradh, agus ghabh le teaghlach Iosrael go dtí an lá seo féin.


text:
Le breacadh an lae chuir siad ceann Holofarnaes ar crochadh leis an mballa. Rug gach fear ar a chuid airm agus amach leo ina mbuíonta faoi bhealaí an tsléibhe.


text:
Nuair a chonaic na hAsaírigh iad, chuir siad scéala chun a gceannasaithe, a gceannairí míle, agus a lucht ceannais go léir.


text:
Tháinig siad go both Holofarnaes agus dúirt leis an té a bhí bhfeighil a chúraimí go léir: «Dúisigh ár dtiarna; bhí sé de dhánaíocht sna daoir úd teacht anuas chun catha inár gcoinne le go scriosfaí ó thalamh iad!»


text:
Chuaigh Bagóas isteach agus bhuail ar dhoras na botha agus é á mheas go raibh Holofarnaes ina chodladh le Iúidit.


text:
Ach nuair nár tugadh aon aird air, tharraing sé siar an cuirtín, chuaigh isteach sa seomra leapa agus fuair ansiúd marbh é caite ar an tairseach agus an ceann de agus é sciobtha ar shiúl.


text:
Chuaigh sé isteach ansin sa bhoth ina raibh Iúidit ag cur fúithi, agus nuair nach bhfuair sé í rith sé amach chun an tslua ag béiceach:


text:
«Chuir na daoir an dallamullóg orainn! Tá táir agus tarcaisne tugtha ag aon Eabhrach mná amháin ar theaghlach an rí Nabúcadnazar. Mar féach, siúd é Holofarnaes faon marbh, agus an ceann de!»


text:
Nuair a chuala ceannairí fórsaí na hAsaíre é sin, sracadar a lúireacha, agus suaitheadh go smior iad, agus bhí macalla a mbéicíola agus a liúirí le clos ar fud an longfoirt.


text:
Tháinig scéin agus eagla a gcroí orthu i dtreo gur theith gach fear fiú óna chomharsa agus gur bhrúchtadar go léir amach de ruathar ar gach bealach trasna an mhachaire agus faoin sliabh suas.


text:
An dream a bhí i gcampaí timpeall ar Bhéitiúilia, theith siad leo chomh maith. Ansin rinne clann Iosrael, gach saighdiúir ina measc, ruathar fúthu.


text:
Chuir Uizíá teachtairí go Béiteomastaím, go Baebaí, go Chóbaí, go Chólá agus ar fud ardáin Iosrael á fhógairt céard a tharla agus ag spreagadh cách chun fogha a thabhairt faoi na naimhde agus iad a scriosadh.


text:
A luaithe a fuair clann Iosrael an scéala thugadar fogha fúthu le chéile agus bhíodar á dtreascairt ar feadh na slí go léir go Chóbaí. Tháinig muintir Iarúsailéim agus na n-ardán go léir freisin le bheith páirteach leo mar insíodh dóibh cad a thit amach i longfort a naimhde. Ansin thug an mhuintir i nGileád agus sa Ghailíl fúthu ón gcliathán agus rinne iad a phleancadh go dian nó gur shroicheadar an Damaisc agus a críocha.


text:
An chuid eile de mhuintir Bhéitiúilia, thug siad fogha faoi longfort na hAsaíre, chreach é, agus fuair a lán éadála.


text:
Nuair a d' fhill clann Iosrael ón eirleach, ghabhadar a raibh fágtha; fuair na bailte agus na sráidbhailte ar na hardáin agus sna hísleáin a lán creiche chomh maith, mar bhí sí ann go flúirseach agus go raidhsiúil.


text:
<pb/><t>Ansin tháinig Ióacaím an t-ardsagart agus seanad chlann Iosrael a bhí ag cur fúthu in Iarúsailéim le lán na súl a fháil de na nithe fónta a rinne an Tiarna do Iosrael agus le Iúidit a fheiceáil agus gairdeas a dhéanamh léi.


text:
Nuair a tháinig siad chun a tí, cheiliúir siad go léir di d' aonghuth, agus dúirt: <pb/><t>«Is tú glóir Iarúsailéim: <pb/><t>Is tú ábhar mórmhaíte Iosrael! <pb/><t>Is tú barr onóra ár gcine!


text:
Le neart do láimhe féin a rinne tú an méid sin uile! <pb/><t>Is mór an chomaoin a chuir tú ar Iosrael! <pb/><t>Agus is gean le Dia do bheart. <pb/><t>Go raibh beannacht ón Uilechumhachtach ort <pb/><t>Go brách na breithe.» <pb/><t>Agus d' fhreagair an pobal ar fad: «Amen. Amen.»


text:
Bhí an longfort á chreachadh ag an bpobal go léir ar feadh deich lá fichead. Thug siad both Holofarnaes, a ghréithe airgid go léir, a tholga, a mhiasa, agus a throscán do Iúidit. Thóg sí léi iad; chuir ualach díobh ar a miúil, ghabh a trucailí agus chruach an airnéis in airde orthu.


text:
Ansin bhrostaigh mná Iosrael go léir le chéile le hí a fheiceáil, agus mhol í, agus chóirigh iad féin ina bhfoirne rince ina honóir; fuair sí craobha agus dháil sí ar a lucht coimhdeachta iad;


text:
ansin chuir sí féin agus a bantracht fleasca olóige orthu féin. Chuaigh sí ar thosach na buíne go léir, ag cur ceann ar rince na mban go léir.


text:
<pb/><t>Ansin, agus Iosrael go léir ina timpeall, chuir Iúidit ceann ar an laoi mholta seo, agus chan an pobal go léir an t-iomann seo in ard a gcinn


text:
Dúirt Iúidit: <pb/><t>Crochaigí suas do Dhia é ar na tiompáin! <pb/><t>Ceolaigí don Tiarna leis na ciombail! <pb/><t>Déanaigí comhcheadal sailm agus caintice dó! <pb/><t>Déanaigí a ainm a mhóradh agus a ghairm.


text:
Óir is Dia a bhascann cogaí é an Tiarna, <pb/><t>Mar shuigh sé a longfort i measc a phobail. <pb/><t>Agus d' fhuascail mé ó lámha mo naimhde.


text:
Tháinig an tAsaíreach aduaidh ó na sléibhte; <pb/><t>Tháinig sé leis na mílte ar mhílte dá shluaite; <pb/><t>Rinne a mhathshlua coisithe na gleannta a thachtadh, <pb/><t>Agus bhí a mharcshlua mar bhrat ar na sléibhte.


text:
Mhaígh sé go gcuirfeadh sé mo chríocha trí thine, <pb/><t>Agus go n-imreodh sé faobhar claímh ar m' ógfhir, <pb/><t>Go mbascfadh sé mo naíonáin ar an urlár, <pb/><t>Go bhfuadódh sé mo leanaí mar bhrad, <pb/><t>Agus mo mhaighdeana mar chreach;


text:
Óir ní le lámh na n-ógánach a thit a gcumasach, <pb/><t>Ná ní hiad clann na dTíotan a leag ar lár é, <pb/><t>Ná ní hiad na fathaigh uallacha a rinne an fogha; <pb/><t>Ach is í Iúidit, iníon Mharáraí, <pb/><t>A scrios é le scéimh a ceannaithe.


text:
Mar bhain sí di a feisteas baintrí, <pb/><t>D' fhonn misneach a thabhairt do lucht an drochmhisnigh in Iosrael. <pb/><t>Rinne sí a haghaidh a ungadh le hola,


text:
Rinne a cuarán a shúil a mhealladh, <pb/><t>Agus chuir a háille cluain ar a aigne, <pb/><t>Agus ghabh an claíomh trína mhuineál!


text:
Tháinig [critheagla] orthu nuair a liúigh mo phobal tláth. <pb/><t>Tháinig ballchrith orthu nuair a liúigh siad níos airde, <pb/><t>Agus theith siad nuair a chuir siad an liú is airde astu.


text:
Chuir clann mhac na gcailíní an tsleá tríothu, <pb/><t>Agus ghoin iad mar dhéanaidís leanaí na dteifeach. <pb/><t>Cailleadh iad os comhair arm eagraithe mo Thiarna.


text:
Canfaidh mé iomann nua do mo Dhia. <pb/><t>A Thiarna, is mór é thú agus is glórmhar, <pb/><t>Is éachtach thú i neart, agus ní féidir thú a chloí.


text:
Go bhfóna do chruthaíocht go léir duit, <pb/><t>Óir labhair tú agus rinneadh iad. <pb/><t>Sheol tú do spiorad uait agus chum sé iad. <pb/><t>Níl aon duine ann a d' fhéadfadh cur i gcoinne do ghlóire.


text:
Creathfar na sléibhte óna mbonn <pb/><t>Ina meascán leis na huiscí. <pb/><t>Leáfaidh na carraigeacha romhat <pb/><t>Faoi mar a dhéanfadh an chéir. <pb/><t>Ach beidh tú trócaireach i gcónaí <pb/><t>Leis an muintir ar a bhfuil eagla romhat.


text:
Is suarach é gach íobairt mar ofráil chumhra. <pb/><t>Agus sé is lú ar fad ná an tsaill d' íobairt loiscthe. <pb/><t>An té ar a bhfuil eagla ar an Tiarna, beidh tathag ann go brách.


text:
Is mairg do na náisiúin a éiríonn in aghaidh mo chine! <pb/><t>Déanfaidh mo Thiarna uilechumhachtach <pb/><t>díoltas a imirt orthu lá na breithe; <pb/><t>Seolfaidh sé tine agus cruimheanna ina bhfeoil <pb/><t>Agus goilfidh siad le pian go deo.


text:
Nuair a shroicheadar Iarúsailéim d' adhradar Dia, agus a luaithe a bhí an pobal íonghlanta rinneadar a n-íobairtí loiscthe agus a n-íobairtí deonacha agus a mbronntanais a ofráil.


text:
Rinne Iúidit gréithe uile Holofarnaes, a thug an pobal di, agus an ceannbhrat a thug sí féin léi ón seomra leapa, a thíolacadh do Dhia mar ofráil mhóide.


text:
Bhí an pobal ag ceiliúradh in Iarúsailéim os comhair an Teampaill ar feadh trí mhí agus d' fhan Iúidit ina dteannta.


text:
<pb/><t>Nuair a bhí na laethanta sin thart d' fhill gach duine ar a oidhreacht féin; chuaigh Iúidit ar ais go Béitiúilia agus chuir fúithi ina tailte féin; bhí meas uirthi ar fud na tíre go léir lena linn.


text:
Bhí a lán daoine á tochmharc, ach níor phós sí ar ais le haon duine ar feadh a saoil ón lá a d' éag a céile, Manaise, agus a bailíodh é chun a mhuintire.


text:
Leath a clú agus a cáil i bhfad i gcéin de réir mar chuaigh sí in aois i dteach a fear céile nó go raibh sí céad agus a cúig bliain d' aois. Thug sí a saoirse dá hionailt. Fuair sí bás i mBéitiúilia agus chuireadar í in uaimh a fear céile, Manaise,


text:
agus chaoin teaghlach Iosrael í ar feadh seacht lá. Sula bhfuair sí bás roinn sí a maoin ar ghaolta a fir, Manaise, agus a gaolta féin. Níor chuir aon duine scanradh ar chlann Iosrael go deo arís go lá a báis ná ar feadh aga fhada ina dhiaidh sin.


text:
Óir is iad na daoine nach mbaineann triail as <pb/><t>a fhaigheann é; <pb/><t>taispeánann sé é féin <pb/><t>do na daoine nach ndiúltaíonn creidiúint ann.


text:
Is iad na smaointe mímhacánta <pb/><t>a scarann an duine ó Dhia; <pb/><t>agus nuair a chuirtear féachaint ar a Uilechumhacht <pb/><t>bascann sí lucht na díchéille.


text:
Óir ní rachaidh an eagna isteach in anam cealgach, <pb/><t>ná ní dhéanfaidh sí cónaí <pb/><t>i gcorp atá faoi dhaorbhroid an pheaca.


text:
Teitheann spiorad naofa na dea-oiliúna ón gcamastaíl, <pb/><t>agus tugann sé a chúl le smaointe gan chiall, <pb/><t>agus baintear siar as le teacht na hurchóide.


text:
Spiorad daonnachtúil is ea an eagna <pb/><t>ach ní mhaithfidh sé a bhriathra don diamhaslóir. <pb/><t>Óir tá Dia ina fhinné ar na mianta is doimhne atá ann, <pb/><t>agus breathnaíonn sé a chroí go fírinneach <pb/><t>agus éisteann sé lena chuid cainte.


text:
Mar tá Spiorad an Tiarna <pb/><t>tar éis an domhan go léir a líonadh; <pb/><t>agus is eol dó siúd a choinníonn gach ní le chéile <pb/><t>an uile fhocal a labhraítear.


text:
Ar an ábhar sin ní fhanfaidh duine ar bith i bhfolach <pb/><t>a labhraíonn go héagórach, <pb/><t>agus nuair a thabharfaidh an chóir breithiúnas, <pb/><t>ní scaoilfidh sí thairsti é.


text:
Cuirfear fiafraí ghéar ar sheifteanna an duine aindiaga <pb/><t>agus tabharfar tuairisc do Dhia ar a bhriathra <pb/><t>chun go smachtófar é de dheasca a choireanna.


text:
Óir tá cluais chruinnaireach ag éisteacht le gach uile ní <pb/><t>agus níl cogarnaíl chnáimhseála ar bith a fhágfar faoi cheilt.


text:
Seachnaígí cnáimhseáil éadairbheach; <pb/><t>coinnigí bhur dteanga ón mbéadán; <pb/><t>óir an chaint a dhéantar faoi choim <pb/><t>ní rachaidh sí saor ó phionós, <pb/><t>agus milleann béal bréagach an t-anam.


text:
Ná cuir thú féin i mbaol báis <pb/><t>trí dhul ar seachrán ó bhealach na beatha; <pb/><t>ná tarraing léirscrios anuas ort féin le do mhíghníomhartha.


text:
Is amhlaidh a chruthaigh sé gach rud <pb/><t>chun go mairfeadh sé go deo. <pb/><t>Is folláin iad dúile an domhain; <pb/><t>níl aon nimh mharfach iontu, <pb/><t>ná níl aon tiarnas ag ifreann ar talamh.


text:
<pb/><t>Ach ghlaoigh daoine aindiaga an bás chucu <pb/><t>lena ngníomhartha agus lena mbriathra araon. <pb/><t>Cheap siad gurbh é a gcara é <pb/><t>agus bhíodh siad ag meath le cumha ina dhiaidh; <pb/><t>rinne siad conradh leis, <pb/><t>ar is iad atá oiriúnach le bheith i bpáirt leis.


text:
De dheasca a gclaonmhachnaimh dúirt siad le chéile: <pb/><t>«Is gairid dobrónach é ár saol; <pb/><t>agus nuair a bhíonn an bás ag teannadh leis an duine <pb/><t>ní bhíonn aon leigheas aige air; <pb/><t>ná ní fios ar fhill aon duine ó ifreann riamh.


text:
Óir is de thaisme a rugadh sinn, agus san am atá le teacht <pb/><t>beimid amhail is nach rabhamar ann riamh. <pb/><t>Puth deataigh is ea an anáil atá inár bpolláirí <pb/><t>agus níl inár réasún ach spréach a ghineann bualadh ár gcroí.


text:
Nuair a mhúchfar í, déanfar luaith dár gcorp <pb/><t>agus scaipfear anáil na beatha <pb/><t>ar nós an aeir neamhsheasmhaigh.


text:
Le himeacht aimsire ligfear ár n-ainm i ndearmad <pb/><t>agus ní chuimhneoidh aon duine ar ár ngníomhartha. <pb/><t>Séidfear ár mbeatha chun siúil ar nos dhlaíóg dheiridh scamaill, <pb/><t>agus scaipfear í mar cheobhrán atá á thóraíocht <pb/><t>ag gathanna na gréine <pb/><t>agus á chloí ag a teas.


text:
Go deimhin níl inár mbeatha ach scáth a ghluaiseann thart; <pb/><t>agus ní féidir ár mbás a chur ar gcúl, mar tá séala curtha air; <pb/><t>agus níl aon duine a fhilleann ar ais.


text:
Téanam ort, mar sin, agus bainimis aoibhneas <pb/><t>as na maitheasaí atá ann. <pb/><t>Bainimis earraíocht as nithe cruthaithe <pb/><t>le díocas dúthrachtach na hóige.


text:
Bíodh ár lándóthain againn <pb/><t>d' fhíon costasach agus de chumhráin; <pb/><t>ná fágaimis gan baint go fiú aon bhláth earraigh amháin.


text:
Corónaímis sinn féin le cocáin róis súla bhfeofaidh siad; <pb/><t>(ná bíodh aon mhóinéar ann <pb/><t>nach ngabhfaidh ar ndrabhlás tríd).


text:
Ná bíodh aon duine againn ann <pb/><t>nach mbeidh páirteach inár ragairne; <pb/><t>fágaimis comharthaí áineasa i ngach uile áit; <pb/><t>óir is é sin ár gcuid agus ár gcinniúint.


text:
Déanaimis leatrom ar an mbochtán fíréanta; <pb/><t>agus ná bíodh trua againn do bhaintreacha; <pb/><t>ná tugaimis ómós do sheanghruaig liath an duine aosta.


text:
Déanaimis luíochán roimh an bhfíréan <pb/><t>mar cuireann sé as dúinn, <pb/><t>agus ní áil leis ár ngníomhartha; <pb/><t>casann sé linn ár gcionta in aghaidh an dlí <pb/><t>agus cuireann sé cúl le cine inár leith.


text:
Is ann a fhaigheann ár smaointe a ndaoradh; <pb/><t>is mór an crá croí dúinn bheith ag féachaint air.


text:
Óir is neamhchosúil a shaol le saol daoine eile; <pb/><t>a mhalairt ar fad de nósanna beatha atá aige.


text:
Daoine bréagchráifeacha atá ionainne, dar leis; <pb/><t>coinníonn sé amach uainn mar a sheachnódh sé an brocamas. <pb/><t>Dearbhaíonn sé gurb é an sonas is críoch don fhíréan, <pb/><t>agus go bhfuil Dia aige féin mar athair.


text:
Cuirimis promhadh air le cruatan agus le céasadh <pb/><t>go bhfeicfimid an cheansacht atá ann <pb/><t>agus go mbainfimid triail as a fhoighne.


text:
Daoraimis chun báis náirigh é <pb/><t>mar beidh cabhair le fáil aige <pb/><t>is é féin a dúirt linn é.»


text:
Mar sin a bhí siad ag cur is ag cúiteamh <pb/><t>ach bhí dul amú orthu; <pb/><t>chuir a n-urchóid féin púicín ar a n-intinn.


text:
Níorbh eol dóibh na rúin atá ar eolas ag Dia, <pb/><t>ní raibh dóchas acu go bhfaigheadh an ceart a dhíol, <pb/><t>agus go dtabharfaí luach saothair do lucht na dea-bheatha.


text:
Ach chruthaigh Dia an duine <pb/><t>chun nach bhfaigheadh sé bás go deo. <pb/><t>Ar dheilbh a nádúir féin a rinne sé é.


text:
Trí éad an diabhail tháinig an bás isteach sa saol <pb/><t>agus is iad na daoine atá i bpairt leis-sean a bhlaisfidh é.


text:
Ba dhóigh le lucht na díchéille go raibh siad marbh, <pb/><t>agus measadh gur thubaiste ab ea a mbás,


text:
agus gurbh ionann agus díothú a n-imeacht uainn. <pb/><t>Ach is amhlaidh atá siad faoi shuaimhneas anois.


text:
Óir bíodh gur fhulaing siad pionós os comhair an tsaoil, <pb/><t>bhí siad lán de dhóchas go mairfidís go deo.


text:
Tar éis dóibh beagán smachtaithe a fhulaingt <pb/><t>bronnfar mórán tíolacthaí orthu. <pb/><t>Mar chuir Dia féachaint orthu, agus fuair sé a dhíol iontu.


text:
Ar uair a chuairte drithleoidh siad go lonrach, <pb/><t>agus beidh siad ag gluaiseacht <pb/><t>mar lasracha tríd an gcoinleach.


text:
Tabharfaidh siad breith ar chiníocha <pb/><t>agus beidh ceannas acu ar náisiúin <pb/><t>agus beidh Dia féin ina rí orthu go brách.


text:
Na daoine a chuireann a muinín ann, tuigfidh siad an fhírinne; <pb/><t>agus na daoine a fhanann dílis dó, <pb/><t>cónóidh siad ina fhochair faoi ghrá; <pb/><t>mar faigheann a phobal tofa grásta agus trócaire uaidh.


text:
Ach smachtófar na héagráifigh <pb/><t>de réir mar a thuillfidh a gcuid machnaimh; <pb/><t>mar thug siad faillí san fhíréan(tacht) agus thréig siad an Tiarna.


text:
Is díol trua iad na daoine <pb/><t>a chaitheann drochmheas ar an eagna agus ar an smacht; <pb/><t>mar bíonn a ndóchas díomhaoin agus a saothar in aisce acu, <pb/><t>agus a ngníomhartha gan éifeacht.


text:
Bíonn a mná céile gan chiall <pb/><t>agus a gclann gan mhaith <pb/><t>agus is mallaithe é a sliocht.


text:
<pb/><t>Is méanar don bhean aimrid atá gan cháim, <pb/><t>don bhean nach raibh cuid aici d' fhear go peacúil riamh; <pb/><t>nuair a dhéanfar scrúdú ar anamacha, <pb/><t>is ansin a bheidh a toradh ar fáil di.


text:
Is méanar chomh maith don choillteán, <pb/><t>nach ndearna aon choir i gcoinne an dlí <pb/><t>agus nár chothaigh drochsmaointe <pb/><t>in aghaidh an Tiarna riamh <pb/><t>mar de bharr a dhílse bronnfar togha duaise air <pb/><t>agus oidhreacht níos aoibhne fós i dTeampall an Tiarna.


text:
Ach ní thiocfaidh clann adhaltrach chun aibíochta choíche; <pb/><t>agus an sliocht a ghintear as comhriachtain neamhdhleathach, <pb/><t>rachaidh siad ar ceal.


text:
Fiú amháin má bhíonn saol fada acu <pb/><t>ní bheidh aon mheas orthu <pb/><t>agus ní thabharfar ómós dóibh ina seanaois.


text:
Agus má fhaigheann siad bás go hóg ní bheidh aon dóchas acu, <pb/><t>ná ní bheidh aon sólás acu ach oiread lá an bhreithiúnais.


text:
Is fearr aimride gheanmnaí ná é sin; <pb/><t>óir an aimride a gcoimeádtar cuimhne uirthi <pb/><t>tá neamhbhásmhaireacht ag gabháil léi, <pb/><t>mar bíonn ardmheas ag Dia agus ag daoine uirthi.


text:
Nuair a bhíonn sí ann déantar aithris uirthi; <pb/><t>ach bíonn cumha ar dhaoine ina diaidh nuair a imíonn sí léi; <pb/><t>gluaiseann sí ar aghaidh go caithréimeach <pb/><t>ar feadh na síoraíochta faoi choróin bláthanna, <pb/><t>mar tá sí tar éis an bua a bhreith léi <pb/><t>i gcomórtas le haghaidh duaiseanna gan cháim.


text:
Ach ní bheidh rath ná bail <pb/><t>ar shliocht líonmhar na n-éagráifeach. <pb/><t>Ó fhásann said ó mheatháin bhréige, <pb/><t>ní chuirfidh siad fréamhacha doimhne, <pb/><t>ná ní bheidh greim daingean acu san ithir ach oiread.


text:
Óir fiú amháin má chuireann siad craobhacha amach ar feadh tamaill, <pb/><t>bainfidh an ghaoth croitheadh astu, <pb/><t>toisc iad a bheith éadaingean <pb/><t>agus stoithfidh sí óna bhfréamhacha iad lena neart.


text:
Brisfear craobhacha craptha díobh; <pb/><t>beidh a dtorthaí gan mhaith; <pb/><t>beidh siad róghlas le hithe <pb/><t>agus gan fiúntas ar bith iontu.


text:
Óir an chlann a ghintear <pb/><t>de dheasca comhriachtana neamhdhleathaí, <pb/><t>bíonn siad ina bhfinnéithe ar urchóid a dtuismitheoirí <pb/><t>nuair a dhéantar mionscrúdú orthu.


text:
Ba ríthaitneamhach le Dia é agus thug Dia grá dó; <pb/><t>agus ó bhí cónaí air i measc peacach, aistríodh é.


text:
Fuadaíodh é ar eagla go n-athródh an t-olc a thuiscint <pb/><t>nó go meallfadh an chealgaireacht a chroí.


text:
Óir milltear an mhaith le draíocht na baoise <pb/><t>agus truaillíonn seachránacht na hainmhéine an aigne shaonta.


text:
Ba thaitneamhach a chroí leis an Tiarna; <pb/><t>ar an ábhar sin thóg sé leis go tapa é ó lár an oilc.


text:
Chonaic na daoine é seo ach níor thuig siad é <pb/><t>ná ní mó ná rith sé leo go bhfaigheann muintir thofa an Tiarna <pb/><t>grásta agus trócaire uaidh, agus go dtugann sé aire dá naoimh.


text:
Daorann an fíréan marbh na héagráifigh beo, <pb/><t>agus an óige a tugadh chun foirfeachta go tapa, <pb/><t>lochtaíonn sí seanaois bhlianach an drochdhuine.


text:
Feicfidh siad bás an eagnaí ach ní thuigfidh siad <pb/><t>céard a bhí ceaptha ag Dia dó <pb/><t>nó cad chuige ar chuir sé ar láimh shábháilte é.


text:
Feicfidh siad é agus caithfidh siad drochmheas air <pb/><t>ach déanfaidh an Tiarna gáire fonóideach fúthu.


text:
Ina dhiaidh seo mar sin déanfar corpáin gan onóir díobh, <pb/><t>agus beidh siad ina gceap magaidh i measc na marbh go deo; <pb/><t>mar leagfaidh an Tiarna ar lár iad ina mbalbháin <pb/><t>agus bogfaidh sé óna mbonn iad; <pb/><t>scriosfar iad ar fad, agus beidh siad á gcrá <pb/><t>agus rachaidh siad i ndearmad agus i ndíchuimhne.


text:
<pb/><t>Tiocfaidh siad agus eagla a n-anama orthu <pb/><t>an lá a dhéanfar a bpeacaí a áireamh, <pb/><t>agus de dheasca a ndrochghníomhartha <pb/><t>abharfar daorbhreith ina n-aghaidh.


text:
An uair úd seasfaidh an fíréan go mórmhuiníneach <pb/><t>os comhair na ndaoine a d' imir géarleanúint air <pb/><t>agus a rinne beag is fiú dá anró.


text:
Nuair a fheicfidh siad é, glacfaidh siad scanradh mór <pb/><t>agus cuirfidh a shlánú alltacht orthu, <pb/><t>toisc nach raibh súil ar bith acu leis.


text:
Déarfaidh siad le cheile <pb/><t>agus iad faoi bhráca an aithreachais <pb/><t>agus ag osnaíl go léanmhar:


text:
«Nach é seo an duine a ndéanaimis <pb/><t>staicín áiféise agus ceap magaidh de? <pb/><t>Le barr díchéille cheapamar nach raibh sa saol a chaith sé <pb/><t>ach buile agus báiní agus gurbh easonórach é an bás a fuair sé.


text:
Cad é is cúis leis gur áiríodh ar chlann mhac Dé é <pb/><t>agus go bhfuil a ionad féin aige i measc na naomh?


text:
Mar sin de, ní foláir <pb/><t>nó go ndeachamar ar fán ó shlí na fírinne <pb/><t>agus nár shoilsigh solas na fíréantachta dúinn <pb/><t>agus nár éirigh an ghrian orainn.


text:
Bhí ár sáith againn de chásain na hurchóide agus an bhasctha; <pb/><t>chuamar ar fán trí fhásaigh dhíbhealaigh <pb/><t>agus níorbh eol dúinn slí an Tiarna.


text:
nó mar long a sheolann trí uisce treathnach <pb/><t>nuair atá sí imithe thart ní bhíonn rian di ar fáil <pb/><t>ná lorg a cíle sna tonnta;


text:
nó faoi mar nach bhfaightear fianaise ar bith <pb/><t>de chosán éin a eitlíonn tríd an aer <pb/><t>is amhlaidh a bhuailtear an t-aer éadrom le buillí a sciathán; <pb/><t>scoiltear é le fuinneamh a ruathair, <pb/><t>agus téitear tríd le corraí a eití <pb/><t>ach ina dhiaidh sin ní bhfaightear <pb/><t>comhartha dá laghad ann dá chursa;


text:
nó faoi mar a ghearrtar an t-aer <pb/><t>nuair a chaitear saighead le sprioc, <pb/><t>ach go ndlúthaítear le chéile arís é ar an toirt, <pb/><t>sa chaoi nach léir a bealach tríd;


text:
sin mar a bhí an scéal againne <pb/><t>níor luaithe a rugadh sinn ná d' éagamar <pb/><t>agus ní raibh comhartha ionracais le taispeáint againn. <pb/><t>Óir is i lár ár n-urchóide féin a ídíodh sinn.»


text:
Is cosúil dóchas an éagráifigh <pb/><t>le lochán a ardaíonn an ghaoth léi; <pb/><t>agus le cáitheadh mín na farraige, <pb/><t>a thiomáineann an stoirm roimpi, <pb/><t>agus le deatach a scaiptear le hanfa <pb/><t>agus leis an mearchuimhne a choimeádtar ar aoi aon lae.


text:
Ach maireann na fíréin go deo; <pb/><t>agus tá a luach saothair i lámha an Tiarna, <pb/><t>agus déanann an Té is Airde cúram díobh.


text:
Dá bhrí sin, gheobhaidh siad coróin thaibhseach <pb/><t>agus ceannbheart niamhrach ó láimh an Tiarna; <pb/><t>óir cumhdóidh sé lena dheasláimh iad <pb/><t>agus cosnóidh sé iad lena ghéag láidir.


text:
Beidh a ghrá éadmhar mar airm agus éide aige <pb/><t>agus armálfaidh sé gach ar chruthaigh sé <pb/><t>chun díoltas a imirt ar a naimhde.


text:
Cuirfidh sé an fhíréantacht air féin mar lúireach <pb/><t>agus an breithiúnas neamhchlaon mar chlogad;


text:
Cuirfidh sé faobhar ar an bhfearg fhíochmar, <pb/><t>chun go mbeidh sí aige mar chlaíomh. <pb/><t>Troidfidh an chruinne ina theannta in aghaidh na ngealt.


text:
Bladhmfaidh splancacha tintrí amach go ceart caol díreach <pb/><t>agus léimfidh siad i dtreo na sprice ó na scamaill <pb/><t>amhail is gur caitheadh iad ó bhogha lánlúbtha.


text:
Teilgfear clocha sneachta leo go fraochmhar le crann tabhaill; <pb/><t>beidh uisce na farraige ag coipeadh ina n-aghaidh, <pb/><t>agus slogfaidh na haibhneacha iad gan taise.


text:
Séidfidh anáil an Uilechumhachtaigh ina n-éadan <pb/><t>agus scuabfaidh sí chun siúil iad mar a scuabfadh stoirm cáith. <pb/><t>Déanfaidh an t-aindlí fásach den domhan go léir <pb/><t>agus leagfaidh an urchóid cathaoireacha prionsaí ar lár.


text:
Tugaigí cluas, sibhse atá i gceannas ar na sluaite daoine <pb/><t>agus atá mórálach as oll-líon bhur ngéillsineach.


text:
Óir is é an Tiarna a thug an ceannas daoibh <pb/><t>agus is ón Té is Airde a fuair sibh an flaitheas. <pb/><t>Cuirfidh sé fiafraí ghéar ar bhur ngníomhartha <pb/><t>agus déanfaidh sé mionscrúdú ar bhur n-intinní.


text:
Mar is sibhse riarthóirí a ríochta, <pb/><t>ach os amhlaidh nár thug sibh breitheanna córa <pb/><t>agus nár chomhlíon sibh an dlí, <pb/><t>agus nár thug sibh bhur saol de réir thoil Dé,


text:
tiocfaidh sé in bhur gcoinne go haduafar tobann; <pb/><t>óir is dian í an bhreith a thugtar ar lucht an cheannais.


text:
Ní chúbfaidh Tiarna na nUile roimh dhuine ar bith, <pb/><t>ná níl beann aige ar an mustar, <pb/><t>mar is é a chruthaigh mion agus mór <pb/><t>agus tugann sé an aire chéanna dóibh araon.


text:
Chugaibhse, mar sin, a fhlatha, mo bhriathra <pb/><t>le súil go bhfoghlaimeoidh sibh an eagna <pb/><t>agus nach ndéanfaidh sibh peacaí.


text:
Óir naomhófar na daoine <pb/><t>a chaomhnaíonn nithe naofa go cráifeach; <pb/><t>agus na daoine ar múineadh dóibh iad, <pb/><t>gheobhaidh siad cóir chosanta iontu.


text:
Bíodh dúil agaibh, mar sin, i mo bhriathra; <pb/><t>bígí ag tnúthán leo agus gheobhaidh sibh múineadh iontu.


text:
<pb/><t>Is niamhrach domhúchta í an eagna; <pb/><t>na daoine a bhfuil grá acu di, <pb/><t>tugann siad faoi deara í gan dua; <pb/><t>agus na daoine a bhíonn á lorg, <pb/><t>faigheann siad í go furasta.


text:
An té a éiríonn go moch ar a tóir <pb/><t>ní bheidh a shaothar in aisce aige, <pb/><t>mar gheobhaidh sé í ina suí ag a gheataí.


text:
Is é barr na tuisceana é machnamh uirthi; <pb/><t>agus an té a dhéanann faire ar a son <pb/><t>is gairid go mbeidh sé saor ó imní.


text:
Óir téann sí féin timpeall <pb/><t>ag lorg a díol de dhaoine; <pb/><t>agus le neart dea-mhéine <pb/><t>taispeánann sí í féin dóibh ar na bóithre, <pb/><t>agus gluaiseann sí faoina ndéin <pb/><t>gach uair a smaoiníonn siad uirthi.


text:
agus bunaíonn an grá comhlíonadh a haitheanta, <pb/><t>agus is ionann coinneáil a haitheanta <pb/><t>agus urraíocht ar an mbeatha shíoraí.


text:
Dá bhrí sin, a rialtóirí ciníocha, <pb/><t>má bhaineann sibh aoibhneas as ríchathaoireacha <pb/><t>agus as ríshlata, <pb/><t>tugaigí ómós don eagna chun go mbeidh sibh ag rialú go deo.


text:
<pb/><t>Míneoidh mé daoibh cén ní í an eagna <pb/><t>agus conas a tháinig sí ann. <pb/><t>Ní cheilfidh mé aon rúndiamhra oraibh; <pb/><t>Is amhlaidh a dhéanfaidh mé a lorg óna fíorthosach amach <pb/><t>agus cuirfidh mé eolas soiléir ar fáil ina taobh. <pb/><t>Ní ghluaisfidh mé thar an bhfírinne,


text:
agus ní mó ná sin a thaistealóidh mé <pb/><t>i gcuideachta an éada mhífholláin, <pb/><t>mar ní dhéanann an t-éad aon chaidreamh leis an eagna.


text:
<pb/><t>Duine básmhar ar nós gach duine eile is ea mise freisin; <pb/><t>shíolraigh mé ón gcéad fhear <pb/><t>a dealbhaíodh as an luaithreach; <pb/><t>ar feadh deich mí múnlaíodh mo cholainn <pb/><t>i mbroinn mo mháthar,


text:
Nuair a rugadh mé, <pb/><t>tharraing mé isteach anáil den ghnáthaer, <pb/><t>agus thit mé síos ar an talamh, <pb/><t>a bhí d' aon mhianach liom féin; <pb/><t>ar nós cách b' í an chéad fhuaim a rinne mé uaill chaointe.


text:
Óir, níl ach an t-aon bhealach amháin <pb/><t>isteach sa saol seo ag cách <pb/><t>agus an t-aon bhealach amháin amach as mar an gcéanna.


text:
Ghuigh mé, mar sin, agus tugadh bua na tuisceana dom; <pb/><t>rinne mé achainí agus tháinig spiorad na heagna chugam.


text:
ba í mo rogha í thar shlata agus thar chathaoireacha ríoga, <pb/><t>agus ba neamhní liom an saibhreas lena hais.


text:
Níor chuir mé cloch lómhar ar aon chéim léi, <pb/><t>mar i gcóimheas léi níl in ór an domhain ach beagán gainimh <pb/><t>agus níl san airgead ach láib i gcomórtas léi.


text:
B' ansa liom í ná an tsláinte nó an áilleacht <pb/><t>agus b' fhearr liom í ná an solas féin <pb/><t>mar ní mheathfaidh a loinnir go deo.


text:
Mar sin féin, tháinig gach maith chugam in éineacht léi <pb/><t>agus fuair mé saibhreas gan áireamh tríthi.


text:
Bhí athas orm mar gheall orthu sin go léir, <pb/><t>óir is í an eagna a riarann iad; <pb/><t>ach níorbh eol dom gurbh ise a máthair.


text:
Is le hintinn ghlan a d' fhoghlaim mé <pb/><t>agus tugaim uaim gan doicheall; <pb/><t>ní choinním a saibhreas i bhfolach.


text:
Óir is stór do-ídithe do dhaoine é; <pb/><t>agus an mhuintir a fhaigheann é <pb/><t>snaidhmeann siad cairdeas le Dia, <pb/><t>mar is taitneamhach leis iad <pb/><t>de bharr na dtíolacthaí a fhaigheann siad óna teagasc.


text:
Go dtuga Dia domsa labhairt mar is áil leis <pb/><t>agus meas cóir a bheith agam ar a thabhartais; <pb/><t>óir is é treoraí na heagna agus stiúrthóir na saoithe é.


text:
Óir is é a thug eolas cruinn dom ar a bhfuil ann, <pb/><t>ionas go dtuigfinn comhdhéanamh na cruinne <pb/><t>agus oibriú na ndúl,


text:
dúchas na n-ainmhithe agus iompar na mbeithíoch allta, <pb/><t>cumhachta gaoth agus smaointe daoine, <pb/><t>saghsanna na bplandaí agus buanna a bhfréamhacha.


text:
<pb/><t>Tá spiorad intleachtúil naofa san eagna, <pb/><t>é uathúil, ildánach, grinn, <pb/><t>aclaí, soiléir, gan smál, <pb/><t>cinnte, domhillte, dea-chroíoch, géar, <pb/><t>do-choiscthe, mar b' í an eagna, ceardaí oilte an uile ní, a mhúin mé.


text:
dea-ghníomhach, daonnachtúil, <pb/><t>buanseasmhach, daingean, saor ó imní, <pb/><t>uilechumhachtach, uilebhreathnaitheach, <pb/><t>agus é fite fuaite i ngach uile spiorad <pb/><t>intleachtúil, glan, sárghrinn eile.


text:
Is gasta í an eagna ná gach gluaiseacht eile; <pb/><t>de bharr a glaine tá sí fite fuaite i ngach uile ní.


text:
Anáil chumhachtach Dé is ea í, <pb/><t>eisileadh fíorghlan ó ghlóir an Uilechumhachtaigh. <pb/><t>Ar an ábhar sin, ní féidir le haon ní salach <pb/><t>téaltú isteach inti.


text:
Scáil niamhrach an tsolais shíoraí is ea í <pb/><t>agus scáthán neamhtheimhlithe éifeachtúlacht Dé <pb/><t>agus íomhá a mhaitheasa.


text:
Níl inti féin ach aon ní amháin <pb/><t>ach is féidir léi gach uile ní a dhéanamh; <pb/><t>fanann sí istigh inti féin <pb/><t>ach déanann sí gach uile ní a athbheochan. <pb/><t>I ngach uile ghlúin téann sí a chónaí in anamacha cráifeacha <pb/><t>agus déanann sí cairde Dé agus fáithe díobh.


text:
Is áille í ná an ghrian; <pb/><t>is gile í ná gach uile réaltbhuíon atá ann. <pb/><t>Má chuirtear i gcóimheas leis an solas féin í <pb/><t>faightear níos lonraí í na é;


text:
Leathann an eagna go láidir ó imeall go himeall na cruinne <pb/><t>agus riarann sí gach uile ní go maith.


text:
Dise a thug mé gean; <pb/><t>is í a bhí á lorg agam ó m' oige anall; <pb/><t>ba mhian liom í a bheith agam mar nuachar, <pb/><t>óir chuir a háilleacht draíocht orm.


text:
Más earra inmhianaithe é an saibhreas sa saol seo, <pb/><t>cad is saibhre ná an eagna? Nach í a dhéanann an uile ní?


text:
Agus má ghránn aon duine an fhíréantacht, <pb/><t>is suáilcí iad torthaí a saothair. <pb/><t>Óir múineann sí an mheasarthacht agus an chríonnacht, <pb/><t>an ceartas agus an chrógacht; <pb/><t>agus níl rud ar bith sa saol seo <pb/><t>atá níos tairbhí do dhaoine ná iad sin.


text:
Más mian le haon duine eolas fairsing a fháil, <pb/><t>bíonn iarbhios ar ar tháinig <pb/><t>agus réamhfhios ar a dtiocfaidh aici; <pb/><t>agus tuigeann sí conas nathanna a chumadh <pb/><t>agus tomhaiseanna a réiteach; <pb/><t>comharthaí agus éachtaí, <pb/><t>torthaí na dtráthanna agus na n-aoiseanna, <pb/><t>is eol dise iad go léir.


text:
<pb/><t>Ar an ábhar sin, shocraigh mé <pb/><t>ar í a thabhairt chun aontís liom, <pb/><t>mar bhí a fhios agam go dtabharfadh sí dom <pb/><t>comhairle le linn an tséin agus sólás in aimsir na himní <pb/><t>agus an bhróin.


text:
Tríthi dar liom, gheobhainn moladh ó na sluaite, <pb/><t>agus dá óige féin mé, thabharfaí gradam dom <pb/><t>i gcomhluadar seanóirí.


text:
Nuair a thabharfainn breith, d' aithneofaí géire m' intinne, <pb/><t>agus bheadh meas ag na huaisle orm.


text:
Dá bhfanfainn i mo thost, d' fhanfaidís-sean <pb/><t>go dtosóinn ag caint; <pb/><t>agus thabharfaidís aird orm, nuair a labhróinn; <pb/><t>agus dá leanfainn liom ag labhairt ar feadh i bhfad, <pb/><t>leagfaidís lámh ar a mbéal le barr iontais.


text:
Tríthi leis gheobhainn bua na neamhbhásmhaireachta <pb/><t>agus bheadh cuimhne orm go deo acu siúd <pb/><t>a thiocfadh i mo dhiaidh.


text:
Thiocfadh critheagla ar thíoránaigh fhíochmhara, <pb/><t>nuair a chloisfidís iomrá orm. <pb/><t>Chruthóinn go maith mar rí i leith mo mhuintire féin <pb/><t>agus bheinn cróga sa chogadh.


text:
Nuair a d' fhillfinn abhaile, ligfinn mo scíth ina teannta; <pb/><t>mar ní rachadh mo chaidreamh léi chun searbhais choíche. <pb/><t>Óir, ní buaireamh ach áthas agus lúcháir <pb/><t>a chuireann aontíos léi ar dhuine.


text:
<pb/><t>Tar éis dom na nithe sin a mheá i m' aigne, <pb/><t>agus a mheabhrú dom féin i mo chroí istigh, <pb/><t>go bhfaightear neamhbhásmhaireacht ó bheith <pb/><t>gaolmhar leis an eagna,


text:
agus fíoraoibhneas ó chairdeas a shnaidhmeadh léi <pb/><t>agus saibhreas do-ídithe ó shaothar a lámh, <pb/><t>agus gaois óna comhluadar a thaithí <pb/><t>agus dea-chlú ó chomhrá a dhéanamh léi, <pb/><t>chuaigh mé timpeall chun a fháil amach <pb/><t>cén chaoi a ngabhfainn chugam féin í.


text:
Ba thréitheach an leanbh mé féin ó dhúchas <pb/><t>agus thit sé de chrann orm go bhfuair mé anam uasal,


text:
Ach ó thuig mé nach raibh aon slí eile ann dom <pb/><t>chun seilbh a fháil uirthi ach go dtabharfadh Dia dom í <pb/><t> agus ba chomhartha tuisceana é a aithint <pb/><t>cé uaidh a dtiocfadh an tabhartas seo <pb/><t>d' iompaigh mé chun an Tiarna á agairt <pb/><t>agus dúirt mé leis ó mo chroí amach:


text:
agus go rialódh sé an chruinne le naofacht agus le fíréantacht, <pb/><t>agus go mbainfeadh sé feidhm as a údarás le hintinn dhíreach,


text:
tabhair dom an eagna sin <pb/><t>a bhíonn ina suí le hais do ríchathaoireach; <pb/><t>ná diúltaigh áit a thabhairt dom i measc do ghiollaí.


text:
Mar is mé do sheirbhíseach agus mac do bhanóglaigh, <pb/><t>duine tréithlag gearrshaolach, <pb/><t>ar róbheag í a thuiscint i gcúrsaí cirt agus dlíthe.


text:
Óir, dá fhoirfe féin é duine ar bith den Ádhamhchlann, <pb/><t>mura mbíonn an eagna a thagann uaitse aige, <pb/><t>ní bheidh meas ag aon duine air.


text:
Is tú a thogh mé le bheith i mo rí ar do phobal <pb/><t>agus i mo bhreitheamh ar do chlann mhac agus iníonacha.


text:
D' ordaigh tú dom teampall a thógáil ar do shliabh naofa, <pb/><t>agus altóir sa chathair ina gcónaíonn tú, <pb/><t>macasamhail den bhoth naofa sin <pb/><t>a bhí ullmhaithe agat féin ón tosach.


text:
Tá an eagna i do chuideachta; <pb/><t>is eol di d' oibreacha go léir; <pb/><t>bhí sí i láthair nuair a bhí tú ag cruthú na cruinne, <pb/><t>tuigeann sí céard is taitneamhach leat <pb/><t>agus céard is ceart de réir d' aitheanta.


text:
Seol amach as na flaithis naofa í; <pb/><t>cuir chugam í ó do ríchathaoir ghlórmhar <pb/><t>chun go mbeidh sí ag cuidiú agus ag comhoibriú liom <pb/><t>i dtreo is go bhfoghlaimeoinn céard is áil leat.


text:
Mar tá fios gach feasa aici agus tuigeann sí an uile ní; <pb/><t>treoróidh sí mé go stuama i mo ghnóthaí uile <pb/><t>agus cosnóidh sí mé lena [cumhacht].


text:
Ansin beidh mo ghníomhartha taitneamhach leat <pb/><t>agus rialóidh mé do phobal go hionraic <pb/><t>agus beidh ríchathaoir m' athar tuillte agam.


text:
Cén duine ar féidir leis fios a fháil ar rún Dé <pb/><t>nó a dhéanamh amach céard is toil leis an Tiarna?


text:
Óir tá an corp somhillte ina ualach ar an anam <pb/><t>agus tá an bhoth thalmhaí ina meáchan ar an aigne shuaite.


text:
Is ar éigean is féidir linn a bhfuil ar an talamh a thomhas <pb/><t>agus ní gan dua a fhaighimid a bhfuil in aice láimhe. <pb/><t>Cé hé ar féidir dó, mar sin, a bhfuil ar neamh a rianú?


text:
Cé a fuair fios ar do rún riamh murar thug tusa an eagna dó <pb/><t>agus murar chuir tú do spiorad naofa chuige ó na flaithis?


text:
Sa tslí sin díríodh bóithre mhuintir an tsaoil seo <pb/><t>agus múineadh do dhaoine céard ab áil leatsa, <pb/><t>agus sábháladh iad tríd an eagna.


text:
Nuair a thréig an drochdhuine í le teann feirge, <pb/><t>bascadh é de dheasca a chuthaigh fhionaíolaigh.


text:
Nuair a tháinig an díle ar an domhain mar gheall air, <pb/><t>shábháil an eagna arís é; <pb/><t>mar thug sí stiúradh don dea-dhuine <pb/><t>trí phíosa beagmhaitheasach adhmaid.


text:
Nuair a bhí na gintlithe ina gcíor thuathail, <pb/><t>toisc iad a bheith ar aon aigne le chéile sa mhallaitheacht, <pb/><t>is í an eagna a d' aithin an dea-dhuine <pb/><t>agus a choimeád saor ó locht é i láthair Dé <pb/><t>agus a chuir ar a chumas gan géilleadh <pb/><t>don trua a bhí aige dá leanbh féin.


text:
Nuair a bhí na héagráifigh á ndíothú, <pb/><t>is í an eagna a tharrtháil an dea-dhuine, <pb/><t>nuair a bhí sé ag teitheadh ón tine <pb/><t>a tháinig anuas ar na cúig chathair,


text:
mar a bhfuil anois, mar chruthú ar a mallaitheacht, <pb/><t>fásach a bhíonn ag cur deataigh uaidh de shíor, <pb/><t>agus plandaí a thugann torthaí uathu nach n-aibíonn riamh, <pb/><t>agus gallán salainn atá mar leacht cuimhne <pb/><t>ar anam díchreidmheach.


text:
Ó nár thug siad aird ar an eagna, <pb/><t>ní hé amháin gur coisceadh iad ón mhaith a aithint, <pb/><t>ach d' fhág siad cuimhne a mbaoise ag an saol freisin <pb/><t>sa chaoi nach bhféadfaí a bhfaillí a cheilt.


text:
Nuair a bhí an dea-dhuine ag teitheadh ó fhearg a dhearthár, <pb/><t>is í an eagna a threoraigh é ar bhóithre díreacha, <pb/><t>agus a thaispeáin ríocht Dé dó, <pb/><t>agus a thug eolas dó ar nithe naofa. <pb/><t>Chuir sí rath ar a shaothar agus rinne sí a chuid oibre torthúil.


text:
Nuair a tugadh faoi chalaois a dhéanamh air le barr sainte, <pb/><t>sheas sise ceart dó agus rinne sí fear saibhir de.


text:
Chosain sí ar a naimhde é agus chumhdaigh sí é <pb/><t>orthu siúd a bhí ag déanamh luíocháin roimhe; <pb/><t>thug sí an bua i ndianchomhrac dó chun go dtuigfeadh sé <pb/><t>gur cumhachtaí an chráifeacht ná aon ní eile.


text:
Níor thréig sise an dea-dhuine <pb/><t>nuair a díoladh ina sclábhaí é; <pb/><t>ach choimeád sí saor ó pheaca é.


text:
Chuaigh sí síos sa charcair ina theannta <pb/><t>agus nuair a bhí sé i ngéibheann, <pb/><t>níor fhág sí é gur thug sí dó slat ríoga <pb/><t>agus údarás ar an dream a bhí ag déanamh foréigin air; <pb/><t>thaispeáin sí nach raibh ach lucht éithigh <pb/><t>sa dream a rinne lochtú air <pb/><t>agus thug sí dó clú buanmharthanach.


text:
<pb/><t>Is í an eagna a d' fhuascail pobal naofa, cine gan cháim, <pb/><t>ó náisiún a bhí ag imirt foréigin orthu.


text:
Chuaigh sí isteach in anam shearbhónta an Tiarna, <pb/><t>agus sheas sí in aghaidh ríthe aduafara <pb/><t>le héachtaí agus le comharthaí.


text:
Thug sí luach a saothair do na dea-dhaoine <pb/><t>agus threoraigh sí ar bhóthar iontach iad; <pb/><t>bhí sí ina scáth dóibh i rith an lae <pb/><t>agus ina réaltbhuíon lonrach dóibh ar feadh na hoíche.


text:
Dá thoradh sin bhain na dea-dhaoine a gcuid arm de na héagráifigh, <pb/><t>agus chan siad iomann, a Thiarna, do d' ainm naofa <pb/><t>agus mhol siad do lámh chosantach d' aon ghuth;


text:
Ghluais siad trí dhíthreabh neamháitrithe <pb/><t>agus shuigh siad a mbothanna i bhfásaigh dhíbhealaigh.


text:
Nuair a bhí tart orthu, ghlaoigh siad ortsa, <pb/><t>agus tugadh uisce dóibh as carraig rite chrua <pb/><t>chun a dtart a mhúchadh.


text:
<pb/><t>Na nithe a bhí ina dtrúig smachtaithe dá naimhde, <pb/><t>is tríothu a cuireadh an rath orthusan <pb/><t>nuair a bhí siad i gcruachás.


text:
mar dhaorbhreith ar an reacht <pb/><t>a d' ordaigh marú na naíonán, <pb/><t>thug tú do na fíréin flúirse uisce <pb/><t>nach raibh súil acu léi;


text:
tar éis duit a thaispeáint dóibh <pb/><t>tríd an tart a bhí orthu féin san am <pb/><t>conas a smachtaigh tú a naimhde.


text:
Óir nuair a cuireadh féachaint orthu féin <pb/><t>siúd is gur mhaolaigh an trócaire déine an chéachta <pb/><t>thuig siad conas a bhí na héagráifigh á gciapadh, <pb/><t>ar tugadh daorbhreith orthu le teann feirge.


text:
Mar rinne tú dream amháin a phromhadh, <pb/><t>ag cur comhairle orthu mar athair; <pb/><t>ach chéas tú an dream eile, <pb/><t>ag tabhairt daorbhreith orthu mar rí cruachroíoch.


text:
Is amhlaidh a bhí siad á gcrá <pb/><t>nuair a bhí siad as láthair [na bhfíréan] <pb/><t>chomh maith céanna agus a bhí siad <pb/><t>nuair a bhí siad ina láthair.


text:
Tháinig brón orthu a méadaíodh faoi dhó <pb/><t>agus thosaigh siad ag éamh <pb/><t>nuair a thug siad chun cuimhne <pb/><t>céard a tharla dóibh.


text:
Óir nuair a chuala siad <pb/><t>gur tháinig rath ar na fíréin <pb/><t>trí bhíthin a gcuid peannaidí féin <pb/><t>thuig siad gurbh é an Tiarna faoi deara é.


text:
An té a shéan siad go fonóideach <pb/><t>nuair a caitheadh amach gan cosaint é tráth, <pb/><t>rinne siad iontas de i ndeireadh na dála, <pb/><t>mar níorbh ionann an tart a bhí orthu féin <pb/><t>agus a bhí ar na fíréin.


text:
<pb/><t>Mar chúiteamh ar a mbaothsmaointe urchóideacha <pb/><t>a chuir ar seachrán iad, <pb/><t>sa chaoi go n-adhraidís péisteanna díchéillí agus feithidí gránna, <pb/><t>scaoil tú scata mór d' ainmhithe éigiallta leo <pb/><t>chun díoltas a imirt orthu,


text:
ionas go gcuirfí ina luí orthu <pb/><t>go smachtaítear an duine <pb/><t>leis na nithe a bpeacaíonn sé trína mbíthin.


text:
Ní raibh sé thar acmhainn do láimhe uilechumhachtaí, <pb/><t>a chruthaigh an domhan as bunábhar éagruthach <pb/><t>scata mathghamhna nó leoin fhiáine <pb/><t>a shaighdeadh ina n-aghaidh,


text:
nó brúideanna nuachruthaithe fíochmhara anaithnide a shá leo, <pb/><t>a bheadh ag séideadh puthanna tintrí anála, <pb/><t>nó ag brúchtaíl bréandeataigh go glórach, <pb/><t>nó ag radadh spréacha aduafara as a súile,


text:
agus a d' fhéadfadh iad a dhíothú <pb/><t>ní amháin leis an drochíde a thabharfaidís orthu <pb/><t>ach leis an scéin a chuirfeadh a ndreach orthu chomh maith.


text:
Go fiú gan trácht ar na harrachtaigh sin ar aon chor <pb/><t>d' fhéadfaí iad a leagan ar lár <pb/><t>le haon phuth anála amháin, <pb/><t>nuair a rachadh an díoltas sa tóir orthu <pb/><t>agus a cháithfeadh d' anáil chumhachtach féin iad. <pb/><t>Ach ní hé sin an rud a tharla, <pb/><t>mar tá gach uile ní eagraithe agat <pb/><t>de réir tomhais agus lín agus meáchain.


text:
Óir is féidir duit cumhacht mhór a usáid i gcónaí, <pb/><t>agus cé a fhéadann cur i gcoinne chumas do chuisle?


text:
Mar i do láthair tá an domhan go léir mar dhúradán deannaigh <pb/><t>a chuireann an mheá ó chothrom <pb/><t>agus mar bhraon drúchta a thiteann ar an talamh <pb/><t>go moch ar maidin.


text:
Tá trua agat do gach uile ní <pb/><t>mar is féidir leat gach uile ní a dhéanamh; <pb/><t>scaoileann tú tharat peacaí an domhain <pb/><t>le súil go ndéanfaidh siad aithrí iontu.


text:
Óir tá grá agat do gach uile ní atá ann <pb/><t>agus ní ábhar déistine duit aon ní dá ndearna tú. <pb/><t>Mar dá mba fhuath leat ní ar bith <pb/><t>ní bheifeá tar éis é a chruthú.


text:
Conas a d' fhéadfadh aon ní maireachtáil <pb/><t>murach gur toil leatsa é? <pb/><t>Conas a d' fhéadfaí aon ní a chaomhnú <pb/><t>dá mba rud é nach raibh gairm faighte aige uaitse?


text:
Beagán ar bheagán, mar sin, <pb/><t>ceartaíonn tú na daoine a dhéanann peacaí; <pb/><t>cuireann tú a gcionta i gcuimhne dóibh <pb/><t>agus tugann tú rabhadh dóibh fúthu <pb/><t>d' fhonn go scarfar iad ón olc <pb/><t>agus go gcuirfidh siad a muinín ionatsa, a Thiarna.


text:
mar gheall ar na nósanna fíorghráiniúla asarlaíochta <pb/><t>agus na deasghnátha mínaofa a chleachtaídís.


text:
Dúnmharfoirí éadrócaireacha leanaí ba ea iad, <pb/><t>daoine a chaitheadh fleánna íobartacha <pb/><t>a n-ití feoil agus fuil dhaonna lena linn, <pb/><t>daoine a glacadh isteach [i saobhchreideamh mire],


text:
tuismitheoirí a bhásaigh naíonáin gan chosaint lena lámha féin. <pb/><t>Chinn tú ar iad a dhíothú le lámha ár sinsear,


text:
ionas go bhfaigheadh an tír ab ansa leat <pb/><t>thar gach tír eile sa domhan <pb/><t>a dhíol de choilínigh i gclann mhac Dé.


text:
Mar sin féin, ó ba dhaoine iad, <pb/><t>chaith tú leo go trócaireach, <pb/><t>mar sheol tú cearnabháin chucu, <pb/><t>mar réamtheachtairí roimh d' arm <pb/><t>chun iad a dhísciú diaidh ar ndiaidh.


text:
Ní amhlaidh nach raibh sé ar do chumas <pb/><t>a ligean do na fíréin <pb/><t>na héagráifigh a threascairt i gcath riartha <pb/><t>nó iad a dhísciú le beithígh allta <pb/><t>nó le haon fhocal géar amháin ar an toirt.


text:
Nuair nár imir tú díoltas orthu <pb/><t>ach diaidh ar ndiaidh, áfach, <pb/><t>thug tú ré aithrí dóibh, <pb/><t>bíodh gur mhaith ab eol duit, <pb/><t>gur tháinig siad de dhrochphór <pb/><t>agus go raibh an urchóid iontu ó dhúchas <pb/><t>agus nach dtiocfadh athrú dá laghad <pb/><t>ar a meon go brách na breithe,


text:
mar ba mhallaithe an cine iad ón tosach. <pb/><t>Ní amhlaidh ach oiread <pb/><t>gur le teann eagla roimh dhuine éigin <pb/><t>nár agair tú a ndrochbhearta orthu.


text:
Óir cé ar féidir dó a rá leatsa: <pb/><t>«Céard atá déanta agat?» <pb/><t>Nó cé a chuirfidh in aghaidh do bhreithiúnais-sé? <pb/><t>Cé a chúiseoidh thú i ndíothú ciníocha <pb/><t>ar tú féin a chruthaigh iad? <pb/><t>Nó cé a thiocfaidh os do chomhair sa chúirt <pb/><t>chun cúis choirpeach a agairt leat?


text:
Níl aon Dia eile ann seachas thú féin <pb/><t>a bhfuil cúram na cruinne air <pb/><t>le go gcaithfeá-sa a chruthú dó <pb/><t>nár thug tú breith éagórach uait riamh.


text:
Ní féidir le rí nó le tíoránach ar bith <pb/><t>aghaidh a thabhairt ort ach oiread <pb/><t>mar gheall orthu siúd a smachtaigh tú.


text:
Ach ós cóir tú féin, is go cóir a riarann tú gach ní, <pb/><t>mar is é do mheas nach mbeadh sé ag teacht le do chumhacht <pb/><t>aon duine a dhaoradh nach mbeadh pionós tuillte aige.


text:
Óir is í do chumhachtsa tobar na córa; <pb/><t>is é an tiarnas atá agat ar an uile ní <pb/><t>a thugann ort iad go léir a choigilt.


text:
Taispeánann tú do chumhacht <pb/><t>nuair nach dtugtar aitheantas d' iomláine do nirt <pb/><t>agus daorann tú sotal na ndaoine a bhfuil eolas acu air.


text:
Ach cé go bhfuil cumhacht iomlán agat <pb/><t>is cneasta an bhreith a thugann tú <pb/><t>agus rialaíonn tú sinn le trócaire. <pb/><t>Óir, cibé uair is toil leat é, <pb/><t>is féidir duit do chumhacht a chur i bhfeidhm.


text:
<pb/><t>Mhúin tú do do phobal leis na bearta sin <pb/><t>nach foláir don fhíréan bheith cineálta; <pb/><t>agus chuir tú dóchas láidir i gcroíthe do chlainne <pb/><t>de bhrí go dtugann tú maithiúnas i bpeacaí.


text:
Óir má chuir tú pionós ar naimhde do sheirbhíseach féin <pb/><t> daoine a raibh an bás tuillte acu <pb/><t>lena leithéid sin de chúram agus de bhoigéis, <pb/><t>agus cairde agus caoi á dtabhairt agat dóibh <pb/><t>chun an urchóid a chur díobh,


text:
nach go géarchúiseach chomh maith <pb/><t>a thug tú breith ar do mhuintir féin, <pb/><t>dream a ndearna tú lena sinsir conarthaí faoi mhionn <pb/><t>a raibh gealltanais iontu a bhí ag tuar na maitheasa?


text:
Mar sin de, tugann tú ceacht dúinne <pb/><t>nuair a smachtaíonn tú ár naimhde [le barr measarthachta], <pb/><t>le hionchas go ndéanfaimid dianmhachnamh ar do chineáltas <pb/><t>nuair a bheidh breith á tabhairt againn, <pb/><t>agus go mbeimid ag súil le trócaire uaitse, <pb/><t>nuair a bheidh breith á tabhairt orainn féin.


text:
<pb/><t>Dá bhrí sin, na drochdhaoine a bhí ag tabhairt a saoil le baois, <pb/><t>chiap tú iad lena n-íola gráiniúla féin,


text:
mar bhí siad tar éis dul rófhada ar strae ar an mbóthar mícheart. <pb/><t>Is amhlaidh a mealladh iad mar pháistí baotha <pb/><t>sa chaoi go raibh meas déithe acu <pb/><t>ar na hainmhithe ba tháire agus ba shuaraí a bhí ann.


text:
Dá dheasca sin, chuir tú mionphionós orthu ar dtús <pb/><t>chun fonóid a dhéanamh fúthu mar a dhéanfá faoi pháistí gan chiall.


text:
Ach nuair nár cuireadh comhairle orthu <pb/><t>le mionphionóis a d' oirfeadh do pháistí, <pb/><t>bhí pionós le fulaingt acu ab fhiú do Dhia a ghearradh orthu.


text:
Óir, nuair a bhí siad ag fulaingt, <pb/><t>tháinig olc orthu chun na nithe ar mheas siad gur dhéithe iad <pb/><t>de bhrí gur tríothu-san a smachtaíodh iad; <pb/><t>rud eile, chonaic siad agus d' aithin siad gurbh é an fíorDhia é <pb/><t>an té a raibh siad tar éis diúltú dó roimhe sin. <pb/><t>Sin é an fáth ar gearradh orthu an pionós ba dhéine dá raibh ann.


text:
<pb/><t>Is baoth ó nádúr iad na daoine go léir a bhí aineolach ar Dhia <pb/><t>agus nach raibh sé ar a gcumas fios a fháil <pb/><t>ar an Té Atá Ann, ó na nithe maithe atá le feiceáil <pb/><t>agus nár chuir aithne ar an gceardaí <pb/><t>trí mhachnamh a dhéanamh ar a oibreacha,


text:
ach a cheap gur dhéithe a rialaíonn an domhan iad <pb/><t>an tine nó an ghaoth nó an t-aer mear <pb/><t>nó ciorcal na réaltaí nó an t-uisce suaite nó soilse neimhe.


text:
Má mheas siad gur dhéithe iad na nithe seo <pb/><t>toisc gurbh ábhar aoibhnis dóibh a n-áilleacht, <pb/><t>bíodh a fhios acu a oiread is atá a máistir níos fearr ná iad, <pb/><t>óir is é údar na háilleachta a chruthaigh iad.


text:
Má chuir a gcumhacht agus a n-éifeacht ionadh orthu <pb/><t>tuigidís uathu a oiread is atá a ndealbhóir níos láidre ná iad.


text:
Ach mar sin féin is beag is inlochtaithe iad na daoine seo. <pb/><t>Óir b' fhéidir nach ndéanann siad ach dul ar seachrán <pb/><t>agus iad ag lorg Dé agus dúil acu lena fháil.


text:
Ag maireachtáil dóibh i measc a oibreacha leanann siad orthu á mionscrúdú. <pb/><t>Ach is amhlaidh a chuireann a ndealramh cluain orthu <pb/><t>toisc gurb álainn iad na nithe atá le feiceáil.


text:
Óir, má bhí sé ar a gcumas an oiread sin feasa a fháil, <pb/><t>gurbh fhéidir leo tuairimíocht a dhéanamh faoin saol, <pb/><t>cén fáth nár chuir siad aithne ar mháistir na nithe seo níos luaithe?


text:
<pb/><t>Baothdhóchas atá bunaithe ar nithe marbha, áfach, <pb/><t>is ea dóchas an dreama a thugann déithe ar nithe <pb/><t>a rinne lámha daoine: <pb/><t>ar ór agus ar airgead, a múnlaíodh go healaíonta <pb/><t>chun íomhánna d' ainmhithe a dhéanamh, <pb/><t>nó ar cheap cloiche gan mhaith, <pb/><t>a dhealbhaigh lámha snoíodóra éigin fadó.


text:
Mar shampla, gearrann saor adhmaid éigin <pb/><t>crann so-oibrithe anuas; <pb/><t>feannann sé an choirt go léir de go deaslámhach; <pb/><t>agus le barr ceardaíochta déanann sé soitheach áisiúil as <pb/><t>chun riaradh ar riachtanais laethúla na beatha.


text:
Ansin, baineann sé feidhm as an dramhadhmad <pb/><t>chun béile a ullmhú dó féin, agus itheann sé a sháith.


text:
Agus má bhíonn blogh den dramhadhmad fágtha <pb/><t>nach bhfuil maitheas ar bith ann <pb/><t>toisc é a bheith cam agus lán d' fhadharcáin, <pb/><t>tógann sé ina láimh é agus tosaíonn sé ar é a ghearradh <pb/><t>leis an neamhaire sin a ghabhann le tráth scíthe; <pb/><t>agus snoíonn sé le ceardachas slamchúiseach é <pb/><t>agus cuireann sé cló duine air b' fhéidir,


text:
nó déanann sé mionsamhail d' ainmhí suarach éigin de. <pb/><t>Ansin, smearann sé ócar air <pb/><t>agus deargann sé a dhromchla le breasal <pb/><t>nó go gclúdaíonn sé gach máchail atá air.


text:
Déanann sé cillín dó ansin agus greamaíonn sé don bhalla é <pb/><t>á dhaingniú ann le bacán iarainn.


text:
Bíonn air seiftiú a dhéanamh roimh ré ar a shon, <pb/><t>más ea, ar eagla go dtitfeadh sé; <pb/><t>óir is eol dó nach féidir leis déanamh dó féin; <pb/><t>mar, níl ann, tar éis an tsaoil, ach íomhá, <pb/><t>a mbíonn géarghá aige le cabhair i gcónaí.


text:
Ina dhiaidh sin agus uile, nuair a dhéanann sé urnaí <pb/><t>ar son a mhaoine nó a mhná céile nó a chlainne, <pb/><t>ní náir leis labhairt le rud gan anam.


text:
Iarrann sé sláinte ar lagrachán agus lorgann sé <pb/><t>beatha ó mharbhán; <pb/><t>iarrann sé cabhair ar rud atá go fíor-neamhoilte ar fad, <pb/><t>agus turas faoi rath ar rud nach féidir dó cos leis a bhogadh.


text:
Impíonn sé ar rud a bhfuil lámha gan éifeacht ar bith aige, <pb/><t>éifeacht a bhronnadh air <pb/><t>i cúrsaí brabaigh agus trachtála agus lámhcheardaíochta rathúla.


text:
Arís, nuair a bhíonn duine ag ullmhú le haghaidh aistear mara, <pb/><t>agus é ar tí seoladh amach san fharraige chraosach, <pb/><t>éann sé ar smut adhmaid atá níos sobhriste <pb/><t>ná an long a iompróidh é.


text:
Ach is í d' oirchillse, a athair, a stiúrann í. <pb/><t>Óir rinne tú bóthar fiú amháin san fharraige féin, <pb/><t>agus réitigh tú bealach sábháilte tríd na tonnta.


text:
Ar an gcuma seo taispeánann tú gur féidir duit <pb/><t>daoine a tharrtháil ón uile bhaol, <pb/><t>sa chaoi go bhféadann duine <pb/><t>nach bhfuil scil ar bith aige dul ar bord loinge.


text:
Óir, na gléasanna a cheapann d' eagna-sa, <pb/><t>is mian leat nach bhfágfaí díomhaoin iad. <pb/><t>Ar an ábhar sin taobhaíonn daoine a mbeo <pb/><t>go fiú le blúire adhmaid atá an-bheag ar fad, <pb/><t>agus tar éis dóibh seoladh tríd an bhfarraige shuaite ar rafta <pb/><t>baineann siad a gceann scríbe amach gan bascadh gan bárthain.


text:
Fiú amháin i dtús an tsaoil, <pb/><t>nuair a bhí na fathaigh uaibhreacha á ndíothú, <pb/><t>d' éalaigh dóchas an domhain ar bord rafta <pb/><t>agus faoi threoir do láimhe-sé d' fhág sé síol ag an saol <pb/><t>a bhfásfadh cine nua as.


text:
Is mallaithe an t-íol lámhdhéanta <pb/><t>agus an fear a shnoigh é freisin, <pb/><t>mar gurbh eisean a rinne an obair <pb/><t>agus gur tugadh «Dia» ar an rud somhillte féin.


text:
Is fuath le Dia an t-éagráifeach féin <pb/><t>agus tá a chuid éagráifeachta chomh fuafar céanna aige.


text:
Go deimhin, cuirfear pionós ní amháin ar an rud a rinneadh <pb/><t>ach ar an bhfear a rinne é chomh maith.


text:
Ar an ábhar sin imreofar díoltas ar íomhánna na bpágánach leis <pb/><t>mar, bíodh gur cuid de chruthaíocht Dé iad, <pb/><t>tá an dearg-ghráin aige orthu; <pb/><t>óir níl iontu ach ceap tuisle don ghnáthdhuine, <pb/><t>agus bobghaiste do chosa amadán.


text:
Trí bhaothdhíomas daoine a tháinig siad isteach sa saol <pb/><t>agus tá críoch thobann ceaptha dóibh.


text:
De dheasca bhás anabaí a mhic a sciobadh uaidh go tobann, <pb/><t>bhí de chumha ar a athair go ndearna sé dealbh de, <pb/><t>agus ansin gur thug sé an onóir is dual do Dhia amháin <pb/><t>do dhune a bhí tar éis bháis, <pb/><t>agus gur fhág sé searmanais agus deasghnátha rúnda <pb/><t>le cleachtadh ag a chleithiúnaithe.


text:
Ansir le himeacht aimsire neartaigh ar an nós éagráifeach seo <pb/><t>nó go raibh feidhm dlí aige, <pb/><t>ags go dtugtaí adhradh d' íomhánna greanta ar ordú prionsaí.


text:
Ansin nuair nárbh fhéidir le daoine <pb/><t>onóir a thabhairt do rialtóirí ina láthair <pb/><t>toisc iad a bheith ina gcónaí i bhfad ar shiúl, <pb/><t>shamhlaigh siad dóibh féin cló an rí a bhí i bhfad uathu, <pb/><t>ach ar mhian onóir a thabhairt dó, <pb/><t>agus rinne siad dealbh shofheicthe de <pb/><t>chun go ndéanfaidís lútáil go díograiseach leis an té <pb/><t>a bhí as láthair amhail is go raibh sé i láthair.


text:
Ansin chun an cultas seo a neartú ghríosaigh <pb/><t>ceardaithe glóirmhianacha <pb/><t>fiú amháin daoine nárbh aithnid dóibh an rí ar aon chor.


text:
Óir de bhrí, b' fhéidir, gur mhian leo <pb/><t>sásamh a thabhairt don rialtóir, <pb/><t>chuireadh siad cló níos deise fós ar an íomhá <pb/><t>le cuidiú a gcuid ceardaíochta.


text:
Dá bharr sin, chuir áilleacht na healaíne <pb/><t>draíocht ar na gnáthdhaoine, <pb/><t>sa chaoi gur cheap siad gur cheart dóibh <pb/><t>ábhar adhartha a dhéanamh den té a raibh siad <pb/><t>tar éis onóir a thabhairt dó tamall gearr roimhe sin mar dhuine.


text:
Bhí sé seo ina bhobghaiste do dhaoine; <pb/><t>óir nuair a bhí siad faoi bhráca an bhróin, <pb/><t>nó faoi chuing na tíorántachta, thug siad an tAinm dorannta <pb/><t>ar chlocha agus ar cheapa adhmaid.


text:
<pb/><t>Ansin níor leor leo dul amú maidir lena gcuid eolais ar Dhia; <pb/><t>ach cé go maireann siad i lár chogadh mór aineolais <pb/><t>tugann siad síocháin ar a leithéid sin d' olloilc.


text:
Óir, cibé acu a chleachtann siad <pb/><t>deasghnátha tionscanta naíonmharaithe, <pb/><t>nó a bhíonn siad páirteach i searmanais rúnda, <pb/><t>nó a dhéanann siad pléaráca drabhlásach buile,


text:
ní choimeádann siad a mbeatha ná a bpóstaí slán <pb/><t>gan cháim níos mó. <pb/><t>Ach déanann fear luíochán ar fhear eile <pb/><t>agus maraíonn sé é; <pb/><t>nó meallann sé a bhean chéile chun adhaltranas a dhéanamh leis <pb/><t>agus cuireann sé brón agus buairt air dá bharr.


text:
Tá gach uile shórt trína chéile; <pb/><t>níl le feiceáil ach doirteadh fola agus feallmharú, <pb/><t>gadaíocht agus caimiléireacht, lofacht agus mídhílseacht, <pb/><t>clampar agus mionnú éithigh,


text:
buairt á cur ar dhaoine macánta, míbhuíochas, <pb/><t>truailliú anamacha, collaíocht mhínádurtha, <pb/><t>ainrialtacht i gcúrsaí pósta, adhaltranas agus ainriantacht.


text:
Óir adhradh íol, nár cheart fiú amháin a n-ainmneacha a lua, <pb/><t>tús agus cúis agus críoch an uile oilc.


text:
Mar téann a lucht adhartha as a meabhair <pb/><t>le barraíocht scléipshuilt, <pb/><t>nó déanann siad tairngreachtaí bréagacha, <pb/><t>nó maireann siad go hainfhíréanta, <pb/><t>nó tugann siad mionnaí bréige go meargánta.


text:
Óir de bhrí gur neamhbheo iad na híola <pb/><t>a gcuireann siad a muinín iontu, <pb/><t>is dóigh leo, nuair a dhéanann siad mionnú éithigh, <pb/><t>nach ndéanfaidh sé sin aon dochar dóibh.


text:
Ach bainfear cúiteamh astu ar dhá chúis: <pb/><t>toisc go raibh drochmheas acu ar Dhia <pb/><t>agus gur thug siad ró-aird ar íola, <pb/><t>agus toisc gur mhionnaigh siad go héagórach le teann cluaine <pb/><t>agus go ndearna siad a bheag den fhíorchráifeacht.


text:
Óir ní hí cumhacht na nithe a mionnaítear astu <pb/><t>ach an pionós atá tuillte ag peacaigh <pb/><t>a bhíonn ag síorbhagairt ar chionta na n-éagráifeach.


text:
<pb/><t>Is cneasta, dílis, fadfhulangach thú, a Dhia linn, <pb/><t>agus rialaíonn tú a bhfuil ann le barr trócaire.


text:
Má pheacaíomar féin, is leatsa sinn <pb/><t>agus is eol dúinn do chumhacht; <pb/><t>ach ní dhéanfaimid aon pheacaí feasta, <pb/><t>mar is eol dúinn go n-áirítear sinn ar do mhuintir.


text:
Óir is í iomláine na fíréantachta í aithne a bheith ag duine ort; <pb/><t>agus is í fréamh na neamhbhásmhaireachta í <pb/><t>eolas a bheith ag duine ar do chumhacht.


text:
Níor chuir aon dealbh bhaothealaíonta daoine amú sinn <pb/><t>ná aon saothar díomhaoin péintéirí <pb/><t>ná íomhá éigin a bhí smeartha le dathanna éagsúla,


text:
sa chaoi, nuair a fheiceann amadán éigin iad, <pb/><t>go músclaítear antoil bhuile ann <pb/><t>agus go gcuireann sé dúil i gcruth neamhbheo deilbhe mairbhe.


text:
Na daoine a dhéanann na híola seo, agus a chuireann dúil iontu, <pb/><t>agus a thugann adhradh dóibh, gránn siad an t-olc <pb/><t>agus tá sé tuillte acu gan aon ní níos fearr ná iad a bheith acu <pb/><t>a d' fhéadfaidís a muinín a chur astu.


text:
<pb/><t>Agus seo sampla eile fós: <pb/><t>Fuineann an criadóir an chré bhog le mórán dua; <pb/><t>ansin múnlaíonn sé gach sort árthaigh aisti mar áis dúinn; <pb/><t>is as an gcnap céanna cré a mhúnlaíonn sé <pb/><t>ní amháin na hárthaí a fhónann do ghnóthaí glana <pb/><t>ach na cinn freisin a mbaintear malairt feidhme astu; <pb/><t>mar sin féin, is ar an gcuma chéanna a dhéantar iad go léir. <pb/><t>Is é an potaire féin, áfach, a shocraíonn <pb/><t>cé acu de na feidhmeanna seo a bhíonn ag gach árthach díobh.


text:
Ansin le dua éigríonna múnlaíonn sé dia díomhaoin <pb/><t>as an gcré chéanna, <pb/><t>siúd is gur fear é féin a rinneadh as an talamh <pb/><t>tamaillín roimhe sin, <pb/><t>agus a fhillfidh arís ar ball beag ar an talamh ar tógadh as é, <pb/><t>nuair a iarrfar air an t-anam a fuair sé ar iasacht <pb/><t>a thabhairt ar ais.


text:
Ach is róchuma leis-sean go bhfuil an bás i ndán dó, <pb/><t>ná gur gearr é an saol a bheidh aige abhus. <pb/><t>Is amhlaidh a théann sé ag iomaíocht le hórcheardaithe <pb/><t>agus le gaibhne geala, <pb/><t>agus déanann sé aithris ar ghaibhne copair <pb/><t>agus ceapann sé gur mór an clú dó é dealbha bréige a mhúnlú.


text:
Tá a chroí ina luaithreach, <pb/><t>is suaraí ná an chréafóg a dhóchas, <pb/><t>agus is anuaisle ná an láib féin a bheatha.


text:
Óir ní aithnid dó an té a mhúnlaigh é, <pb/><t>agus a shéid anam bíogúil isteach ann <pb/><t>agus a chuir anáil na beatha faoi.


text:
Is amhlaidh a mheasann sé nach bhfuil inár saol ach siamsa <pb/><t>agus gurb ionann ár mbeatha agus aonach brabachóireachta. <pb/><t>«Óir ní foláir do dhuine,» deir sé, <pb/><t>«brabach a dhéanamh ar ais nó ar éigean.»


text:
Is eol don fhear seo thar aon duine eile go bhfuil <pb/><t>peaca á dhéanamh aige, <pb/><t>nuair a dhéanann sé árthaí sobhriste agus íola as cré na talún.


text:
<pb/><t>Naimhde uile do phobailse, <pb/><t>iad siúd go léir a d' imir ansmacht orthu, <pb/><t>tá siad an-díchéillí ar fad <pb/><t>agus is truamhéilí ina meon iad ná naíonán somheallta.


text:
Mar cheap siad gur dhéithe iad íola uile na bpágánach, <pb/><t>d' ainneoin go bhfuil súile acu nach bhfeiceann <pb/><t>agus polláirí nach dtarraingíonn anáil <pb/><t>agus cluasa nach n-éisteann <pb/><t>agus meara nach mothaíonn <pb/><t>agus cosa nach féidir leo siúl.


text:
Óir is duine daonna a rinne iad <pb/><t>agus neach ar tugadh a anam ar iasacht dó a mhúnlaigh iad; <pb/><t>níl sé ar chumas aon fhir bheo dia a dhealbhú <pb/><t>a bheidh cosúil leis féin.


text:
Mar tá sé féin so-mharaithe, <pb/><t>agus is marbh é an rud a dhéanann sé lena lámha <pb/><t>go mídhleathach. <pb/><t>Óir is fearr é féin ná na nithe a adhrann sé; <pb/><t>ar a laghad ar bith tá seisean beo; ní bheidh siadsan beo go deo.


text:
<pb/><t>Ainmhithe Díobhálacha, Gearra Goirt <pb/><t>Adhrann [naimhde do phobailse] ainmhithe, <pb/><t>agus go fiú na hainmhithe is gráiniúla ina measc; <pb/><t>nuair a mheastar na hainmhithe seo ó thaobh na héigéille de, <pb/><t>is measa iad ná na hainmhithe eile go léir.


text:
Fiú amháin mar ainmhithe, níl dealramh <pb/><t>chomh dathúil sin orthu <pb/><t>go gcuirfeadh aon duine dúil iontu; <pb/><t>thairis sin, níor tháinig moladh nó beannacht ó Dhia riamh ina dtreo.


text:
Dá dheasca sin, uile, cuireadh an pionós a bhí tuillte acu <pb/><t>ar na daoine seo le hainmhithe den chineál céanna <pb/><t>agus ciapadh iad le sluaite feithidí.


text:
In áit na pianpháise seo, áfach, <pb/><t>is amhlaidh a chuir tusa comaoin ar do phobal féin; <pb/><t>d' ullmhaigh tú gearra goirt mar bhia dóibh, <pb/><t>mar shócamais a shásódh an goile géar a bhí acu,


text:
ionas, nuair a bhuailfeadh fonn ite an dream eile úd, <pb/><t>go mbainfeadh na hainmhithe urghránna a chuirfí chucu, díobh <pb/><t>fiú amháin an goile nádúrtha a bhí acu don bhia <pb/><t>a bhí riachtanach dóibh <pb/><t>agus ar an taobh eile de go mbeadh <pb/><t>sócaimis le hithe ag do phobal féin <pb/><t>tar éis dóibh bheith ar an ngannchuid ar feadh tamaillín.


text:
Óir ba ghá go bhfágfaí ganntanas doleigheasta <pb/><t>ar na tíoránaigh úd, <pb/><t>ach níor ghá ach go dtaispeánfaí do do phobal féin <pb/><t>conas a bhí a naimhde á gciapadh.


text:
Ba mar rabhadh dóibh a cuireadh imeagla orthu <pb/><t>ar feadh tamaillín, <pb/><t>ach tugadh comhartha slánaithe dóibh ansin <pb/><t>chun go gcoinneoidís cuimhne ar aitheanta do dhlíse.


text:
Óir gach duine a thug a aghaidh ar an gcomhartha seo, <pb/><t>ní tríd an rud a chonaic sé a sábháladh é, <pb/><t>ach tríotsa, slánaitheoir na n-uile.


text:
Leis an gcomhartha seo chomh maith <pb/><t>chuir tú ina luí ar ár naimhde, <pb/><t>gur tusa amháin a shaorann daoine ó gach olc.


text:
Óir maraíodh iad siúd le cealga lócaistí agus cuileog <pb/><t>agus bhí sé tuillte acu go bpionósfaí iad <pb/><t>lena leithéid sin d' fheithidí.


text:
Níor cloíodh do chlann mhac féin, áfach, <pb/><t>le fiacla nathracha nimhe, <pb/><t>mar tháinig do thrócaire i gcabhair orthu, agus leigheasadh iad.


text:
Cealgadh iad ar ndóigh, <pb/><t>i dtreo go gcoinneoidís cuimhne ar do chuid oracal; <pb/><t>ach is go tapa a tarrtháladh ansin iad, <pb/><t>ar eagla go mbéarfadh díchuimhne dholeigheasta greim orthu, <pb/><t>agus go dtarraingeofaí a n-intinn ó do chineáltas.


text:
Ní luibh ná ceirín a shlánaigh iad <pb/><t>ach do bhriathar féin amháin, a Thiarna, <pb/><t>a leigheasann an uile ní.


text:
Is agatsa amháin atá cumhacht ar bhás agus ar bheatha daoine. <pb/><t>Seolann tú síos go geataí ifrinn iad agus aníos arís.


text:
I dtaca leis an duine de, áfach, <pb/><t>d' fhéadfadh sé duine eile a mharú le corp mailíse, <pb/><t>ach níl sé ar a chumas an spiorad atá imithe a thabhairt ar ais <pb/><t>nó an t-anam atá gafa a scaoileadh saor.


text:
<pb/><t>Óir dhiúltaigh na héagraifigh géilleadh duit; <pb/><t>dá dheasca sin, thug do chuisle chumhachtach sciúrsáil dóibh, <pb/><t>agus ciapadh iad le ceathanna uafásacha báistí agus cloch shneachta <pb/><t>a tháinig anuas orthu ina nduartan, agus ídíodh iad go hiomlán le tine.


text:
Agus b' é an rud ab aistí orthu go léir <pb/><t>gur mhóide éifeacht na tine í a bheith san uisce, <pb/><t>rud ar dual dó gach uile ní a mhúchadh; <pb/><t>ar ndóigh troideann an chruinne féin ar son na bhfíréan.


text:
Uaireanta, mhaolaigh ar na lasracha úd <pb/><t>ionas nach n-ídeodh siad na hainmhithe, <pb/><t>a seoladh in aghaidh na n-éagráifeach, <pb/><t>ach go dtuigfidís, nuair a d' fheicfidís é seo, <pb/><t>gurb í daorbhreith Dé a bhí ar a dtí.


text:
Uaireanta eile, fiú amháin i lár an uisce, <pb/><t>bhí na lasracha níos tréine ná gnáththine, <pb/><t>sa chaoi go scriosfaidís barra na talún mallaithe.


text:
Ina ionad sin go léir, áfach, <pb/><t>chothaigh tú do phobal féin le bia aingeal, <pb/><t>agus chuir tú arán chucu ó neamh <pb/><t>nár sholáthraigh siad féin lena gcuid oibre <pb/><t>ach a bhí cóirithe dóibh cheana féin, <pb/><t>agus a raibh gach uile shuairceas ann, <pb/><t>sa chaoi go bhfaigheadh cách blas air.


text:
Óir, an lón seo a chuir tusa ar fáil, <pb/><t>thaispeáin sé chomh lách is a bhí tú le do phobal; <pb/><t>is amhlaidh a réitigh sé le goile gach duine a chaith é <pb/><t>mar athraíodh é de réir mar ba mhian le cách.


text:
Sheas an sneachta agus an t-oighear an tine, <pb/><t>agus níor leáigh siad ionas go mbeadh a fhios ag do phobal féin <pb/><t>go raibh torthaí a naimhde á n-ídiú ag an tine <pb/><t>a bhí ag bladhmadh sa chloch shneachta, <pb/><t>agus ag spréacharnach sna múrtha báistí.


text:
Óir, ag freastal di ortsa, an cruthaitheoir, <pb/><t>luíonn an chruthaíocht amach uirthi féin chun drochdhaoine a smachtú, <pb/><t>ach maolaíonn sí a fuinneamh ar mhaithe leo siúd <pb/><t>a chuireann a muinín ionatsa.


text:
Ar an ábhar sin, an uair úd féin, <pb/><t>tháinig an uile shaghas athrú uirthi <pb/><t>de réir do chuid flaithiúlachta uilechothaithí, <pb/><t>ionas go sásódh sí dúil na ndaoine a bhí ag éamh ort,


text:
agus go bhfoghlaimeodh do chlann mhac féin, a Thiarna, <pb/><t>a raibh an oiread sin grá agat dóibh, <pb/><t>nach é táirgeadh torthaí a chothaíonn an duine <pb/><t>ach gurbh é do bhriatharsa a chaomhnaíonn a bhfuil <pb/><t>a muinín acu asat.


text:
Óir, an lón bia nár scriosadh le tine, <pb/><t>leáigh sé gan mhoill, <pb/><t>nuair nach ndearnadh ach é a théamh <pb/><t>le spalladh beag gréine.


text:
Tharla sé seo chun go dtuigfí <pb/><t>nach foláir do dhuine bheith ina shuí roimh éirí gréine <pb/><t>chun buíochas a ghabháil leat, <pb/><t>agus a ghuí a chur suas chugat le lonradh an lae.


text:
Óir tiocfaidh leá an tseaca geimhridh <pb/><t>ar dhóchas an duine dhíomaigh, <pb/><t>agus snífidh sé leis mar uisce fuíll.


text:
<pb/><t>Is mór iad do bhreithiúnais, a Thiarna, <pb/><t>agus tá sé deacair iad a léirmhíniú; <pb/><t>sin é an fáth a ndeachaigh na dubh-ainbhiosáin ar strae.


text:
Óir, nuair a shíl lucht na míréire <pb/><t>an náisiún naofa a choinneáil faoi smacht, <pb/><t>rinneadh priosúnaigh an dorchadais <pb/><t>agus cimí na hoíche fada díobh, <pb/><t>agus bhí siad ina luí faoi ghlas faoi dhíonta a dtithe féin <pb/><t>mar theifigh ó oirchill shíoraí Dé.


text:
Mar, díreach nuair a bhí siad ag ceapadh <pb/><t>nach dtabharfaí a bpeacaí rúin faoi deara, <pb/><t>toisc iad a bheith folaithe faoi bhrat dubh na díchuimhne, <pb/><t>cuireadh scaipeadh na mionéan orthu, <pb/><t>agus bhí siad ar aon bharr amháin creatha <pb/><t>agus iad á scanrú ag na nithe a bhí á dtaibhreamh dóibh.


text:
Fiú amháin na seomraí cúil ina raibh siad <pb/><t>níor chosain siad ar an imeagla iad; <pb/><t>bhí fuaimeanna scéiniúla ag plimpíl ina dtimpeall; <pb/><t>thaispeáin taibhsí cromshúileacha gruama iad féin dóibh;


text:
ní raibh sé de chumhacht ag tine ar bith solas a sholáthar dóibh, <pb/><t>ná níor fhéad gathanna geala na réaltaí <pb/><t>an oíche dhúdhorcha úd a shoilsiú ach oiread.


text:
Ní raibh ag lonrú orthu tríd an dorchadas <pb/><t>ach bladhairí scanrúla a las suas uathu féin. <pb/><t>Le neart an anbhá a chuir an fhís dhoiléir sin orthu, <pb/><t>cheap siad go raibh na nithe a chonaic siad <pb/><t>níos measa ná mar a bhí siad dáiríre.


text:
Bhí cleasaíocht a gcuid draíochta gan éifeacht; <pb/><t>agus an chlisteacht a mbídís ag maíomh aisti <pb/><t>cáineadh go feanntacht fonóideach í.


text:
Óir, an dream a thug orthu féin <pb/><t>eagla agus buairt a dhíbirt ón anam tinn, <pb/><t>bhí siad féin chomh tinn sin de dheasca a n-imní <pb/><t>go ndearnadh ceap magaidh díobh.


text:
Óir, d' ainneoin nach raibh aon arrachtach ann <pb/><t>chun iad a scanrú, <pb/><t>chuir gluaiseacht feithidí agus sioscarnach nathrach scaoll iontu;


text:
bascadh go hiomlán iad le corp critheagla <pb/><t>agus iad ag diúltú fiú amháin aghaidh a thabhairt ar an aer féin, <pb/><t>rud nach féidir éalú uaidh áit ar bith.


text:
Is meata an ní í an mhallaitheacht inti féin <pb/><t>agus daortar ar a fianaise féin í. <pb/><t>Faoi bhrú a coinsiasa, bíonn sí ag déanamh áibhéile i gcónaí <pb/><t>ar na tubaistí a bhíonn ag bagairt uirthi.


text:
nuair a laghdaítear ón taobh istigh de dhuine <pb/><t>an tsúil atá aige le cúnamh, is mó a ghoilleann sé air <pb/><t>é bheith aineolach faoi fhíorchúis na hainnise.


text:
Mar sin de, i rith na hoíche sin, <pb/><t>nach raibh cumhacht dá laghad aici, <pb/><t>agus a bhí tar éis teacht aníos orthu <pb/><t>ó phrochóga ifrinn éagumasaigh, <pb/><t>chodail siad go léir ar an gcuma chéanna;


text:
uaireanta, bhí siad á dtiomáint ag taibhsí urghránna; <pb/><t>uaireanta eile, bhí siad ina staic <pb/><t>toisc gur chlis a n-anamacha orthu; <pb/><t>óir, i dtobainne, bhuail eagla iad nach raibh coinne acu léi.


text:
Cibé ar bith duine a bhí ann, mar sin, thit sé ar lár mar a raibh sé <pb/><t>agus bhí sé á choimeád mar chime i gcarcair gan ghlas.


text:
Cibé acu a bhí sé ina fheirmeoir nó ina aoire, <pb/><t>nó ina fhear oibre a bhí ag saothrú san fhásach, <pb/><t>gabhadh é agus b' éigean do an t-angar dosheachanta a fhulaingt; <pb/><t>óir bhí siad go léir cuibhrithe le haon slabhra amháin dorchadais.


text:
Agus cibé acu siosarnach na gaoithe, <pb/><t>nó ceol binn na n-éan sna crainn leathanghéagacha, <pb/><t>nó monabhar tomhaiste srutháin mhearchúrsaigh, <pb/><t>nó tormán toll cloch ag titim hé haill,


text:
nó trostal trom ainmhithe dofheicthe ar léim lúith, <pb/><t>nó búiríl agus béiceach beithíoch garbhallta, <pb/><t>nó macalla a frithchaitheadh ó ascaillí na gcnoc a bhí ann, <pb/><t>rinneadh staic díobh go léir le teann imeagla.


text:
Bhí an saol go léir á shoilsiú le solas geal <pb/><t>agus ag dul i mbun a ghnóthaí gan chosc gan cheangal.


text:
Is thar an dream eile úd amháin a leath an oíche thromdhorcha, <pb/><t>samhail den dorchadas a raibh sé i ndán dó glacadh leo; <pb/><t>ach is mó a bhí siad féin ina dtrillín orthu féin ná mar a bhí an dorchadas.


text:
Bhí solas sárgheal ann do do chuid naomh; <pb/><t>chuala a naimhde, áfach, a nglór, ach ní bhfuair siad <pb/><t>aon radharc orthu, <pb/><t>agus ó nach raibh siad tar éis pianpháis a fhulaingt mar iad féin <pb/><t>bhí siad á rá gur mhéanar dóibh.


text:
Bhí siad buíoch díobh, freisin, <pb/><t>toisc nach ndearna siad aon dochar dóibh <pb/><t>d' ainneoin go ndearnadh leatrom orthu féin roimhe sin; <pb/><t>agus d' iarr siad mar ghrásta orthu imeacht.


text:
Mar sin de, in ionad an dorchadais, <pb/><t>sholáthraigh tú colún lasrach <pb/><t>mar threoraí dóibh ar bhóthar anaithnid, <pb/><t>agus mar ghrian neamhdhíobhálach le linn <pb/><t>a n-imirce glórmhaire.


text:
Bhí sé tuillte, ar ndóigh, ag a naimhde go mbainfí an solas díobh <pb/><t>agus go mbeidís ina gcimí sa dorchadas; <pb/><t>óir bhí siad tar éis do chlann mhac a choimeád i mbraighdeanas <pb/><t>ar tríothu a thabharfaí solas domhúchta an dlí don saol.


text:
<pb/><t>Shocraigh siad ar naíonáin na naomh a mharú; <pb/><t>bhí leanbh amháin ina measc, áfach, <pb/><t>a cuireadh amach ach a sábháladh, <pb/><t>chun cúiteamh a bhaint díobh ar ball. <pb/><t>Is amhlaidh a chuir tú slua mór dá leanaí dá gcois <pb/><t>agus dhíothaigh tú iad go léir le chéile san uisce domhain.


text:
Tugadh fáistine dár sinsir i dtaobh na hoíche sin, <pb/><t>ionas go nglacfaidís misneach nuair <pb/><t>a bheadh a fhios acu go cinnte <pb/><t>cén sórt iad na mionnaí ar chuir siad a muinín astu.


text:
Óir, faoi mar a smachtaigh tú ar naimhde, <pb/><t>sin mar a ghlaoigh tú chugat féin sinn <pb/><t>agus a thug gradam dúinn dá bharr.


text:
Óir bhí íobairt á hofráil faoi cheilt <pb/><t>ag clann chráifeach na bhfíréan, <pb/><t>agus de thoil a chéile rinne siad an comhaontú diaga seo, <pb/><t>go mbeadh siad rannpháirteach sna maitheasaí céanna <pb/><t>agus sna contúirtí céanna chomh maith, <pb/><t>agus iomainn mholta na sinsear á gcanadh acu <pb/><t>mar réamhcheol cheana féin.


text:
Mar fhreagra air sin bhí a naimhde ag ligean <pb/><t>gártha míbhinne astu, <pb/><t>agus chualathas ar fud na dúiche <pb/><t>an caoineadh agus an t-olagón a bhí siad a dhéanamh ar son a leanaí.


text:
Cuireadh an pionós céanna ar sclábhaí agus ar a mháistir araon; <pb/><t>agus bhí an phianpháis chéanna á fulaingt <pb/><t>ag an ngnáthdhuine agus a bhí ag an rí.


text:
Ag gach uile dhuine acu bhí líon do-áirithe marbhán <pb/><t>a fuair bás ar an gcuma chéanna; <pb/><t>níor leor na beo féin chun iad a adhlacadh <pb/><t>mar díothaíodh an chuid ab uaisle dá gclann <pb/><t>in aon nóiméad amháin.


text:
Óir, siúd is nár chreid siad ní ar bith <pb/><t>de dheasca a gcuid asarlaíochta, <pb/><t>nuair a díscíodh a gcéadghineanna <pb/><t>d' admhaigh siad gurbh é mac Dé é an pobal.


text:
léim do bhriathar uilechumhachtach anuas ó na flaithis, <pb/><t>óna chathaoir ríoga, isteach i lár na tíre damnaithe, <pb/><t>mar churadh cruachroíoch


text:
agus claíomh géar do reachta dho-athraithe ina láimh aige. <pb/><t>Nuair a thuirling sé, leath sé an bás ar fud na tíre go léir; <pb/><t>agus theagmhaigh sé fós leis an spéir <pb/><t>d' ainneoin go raibh ina sheasamh ar an talamh.


text:
Ansin chuir na taibhsí a chonaic siad i mbrionglóidí <pb/><t>trí chéile iad go mór ar an mball, <pb/><t>agus gabh eagla agus uafás iad gan choinne.


text:
Caitheadh síos ar an talamh iad leathmharbh, <pb/><t>duine anseo agus duine eile ansiúd, <pb/><t>agus nocht siad cén fáth a raibh siad ag fáil bháis.


text:
Óir, na taibhrimh a chuir trí chéile iad, <pb/><t>thug siad an t-eolas seo dóibh roimh ré <pb/><t>ionas nach gcaillfí iad agus gan a fhios a bheith acu, <pb/><t>cén fáth a raibh pianpháis á fulaingt acu.


text:
Theagmhaigh an bás leis na fíréin chomh maith <pb/><t>agus bascadh slua mór díobh san fhásach; <pb/><t>ach níorbh fhada a lean an díbheirg.


text:
Óir ba ghearr gur thosaigh fear gan smál ag troid ar a son, <pb/><t>agus é ag beartú airm a sheirbhíse sagartúla, <pb/><t>an urnaí agus an túis leorghníomhach; <pb/><t>is amhlaidh a sheas sé in aghaidh na díbheirge <pb/><t>agus a chuir sé deireadh leis an anachain, <pb/><t>rud a thaispeáin gurbh é do shearbhónta é;


text:
ní le neart coirp nó le treise lann, áfach, <pb/><t>a threascair sé an díbheirg, <pb/><t>ach ba lena bhriathar amháin a cheansaigh sé an smachtóir, <pb/><t>nuair a thug sé chun cuimhne <pb/><t>na conarthaí faoi mhionn a rinneadh lenár sinsir.


text:
Nuair a bhí na marbháin tar éis titim cheana féin <pb/><t>ar mhullach a chéile ina gcairn, <pb/><t>sheas seisean suas i lár baill, agus bhrúigh sé an díbheirg siar <pb/><t>agus dhún sé an bealach chun na mbeo uirthi.


text:
Óir bhí an domhan go léir á chomharthú ar a róba lánfhada, <pb/><t>agus ainmneacha oirirce ár sinsear <pb/><t>greanta ar na ceithre shraith de chlocha lómhara, <pb/><t>agus do mhórgacht féin á léiriú ar an gcoróin a bhí ar a cheann.


text:
Ghéill an scriostóir do na nithe seo, mar b' eagal leis iad. <pb/><t>Óir ba leor do na fíréin blaiseadh a fháil den díbheirg.


text:
<pb/><t>Ach d' ionsaigh díbheirg neamhthrócaireach <pb/><t>na héagráifigh go bun an angair, <pb/><t>mar bhí a fhios [ag Dia] roimh ré céard a dhéanfaidís:


text:
Is é sin, go gceadóidís do do phobal imeacht <pb/><t>agus go seolfaidís uathu iad gan mhoill ar dtús, <pb/><t>ach ansin go dtiocfaidís ar mhalairt intinne <pb/><t>agus go rachaidís sa tóir orthu.


text:
Óir, cé go raibh siad gafa fós ag na gnása adhlactha, <pb/><t>agus ag déanamh mairgní ar bhruacha uaigheanna na marbh, <pb/><t>tharraing siad chucu scéim bhaoth eile: <pb/><t>mar atá, na daoine a raibh siad <pb/><t>tar éis a iarraidh orthu mar ghrásta imeacht <pb/><t>a thóraíocht mar theifigh.


text:
Is amhlaidh a bhí cinniúint éigin, a bhí tuillte acu, <pb/><t>á mbrú i dtreo na críche déanaí seo <pb/><t>agus ag tabhairt orthu dearmad a dhéanamh <pb/><t>ar a raibh tar éis titim amach dóibh cheana féin, <pb/><t>ionas go bhfulaingeoidís roimh [a mbás] an t-aon phionós amháin dá bpianpháis a bhí fágtha,


text:
agus chun go ndéanfadh do phobal féin turas trasna míorúilteach <pb/><t>ach go bhfaigheadh an dream eile úd bás éagsúlach.


text:
<pb/><t>Óir bhí an chruthaíocht uile á dealbhú féin as an nua <pb/><t>ina nádúr agus ag géilleadh do d' aitheanta <pb/><t>ionas go gcoimeádfaí do chlannsa slán ó dhochar.


text:
Chonacthas an scamall ag caitheamh scáile ar an gcampa <pb/><t>agus talamh tirim ag éirí aníos mar a raibh uisce roimhe sin; <pb/><t>rinneadh bealach gan bhac den Mhuir Rua <pb/><t>agus machaire féarmhar den fharraige fhraochmhar


text:
trínar ghabh an náisiún go léir <pb/><t>a bhí faoi dhídean do láimhe, in aon bhuíon amháin, <pb/><t>tar éis dóibh éachtaí iontacha a fheiceáil.


text:
Ansin bhí siad ag ceáfráil ar nós capall ar féarach, <pb/><t>agus ag léim timpeall cosúil le huain <pb/><t>agus iad do do mholadh, a Thiarna, <pb/><t>mar is tusa a d' fhuascail iad.


text:
Ba chuimhin leo go fóill <pb/><t>an saol eachtrach a chaith siad le linn a ndeoraíochta: <pb/><t>conas mar a thug an talamh corrmhíolta uaidh <pb/><t>in ionad ainmhithe, <pb/><t>agus mar a sceith an abhainn lear mór froganna in áit báirí eisc,


text:
agus mar a chonaic siad cineál nua d' éanlaith ina dhiaidh sin <pb/><t>nuair a d' iarr siad sócamais le haonchorp suthaireachta.


text:
<pb/><t>Imríodh díoltas ar na peacaigh, <pb/><t>ach ní dhearnadh é gan rabhadh a thabhairt dóibh <pb/><t>roimh ré trí dhéine na gcaor tine. <pb/><t>Go deimhin, de dheasca a gcoireanna féin, <pb/><t>is le ceart a bhí pianpháis á fulaingt acu; <pb/><t>óir ba nimhní ná aon fhuath a bhí ann riamh roimhe sin, <pb/><t>an ghráin dhearg a bhí acusan ar a n-aíonna.


text:
Is amhlaidh a bhí daoine eile ann tráth, <pb/><t>nach ndearna ach diúltú glacadh le strainséirí <pb/><t>nuair a tháinig siad ar cuairt chucu; <pb/><t>ach rinne an dream seo sclábhaithe d' aíonna, <pb/><t>a bhí tar éis comaoin a chur orthu.


text:
Ach ní hé sin amháin é. <pb/><t>Óir, cibé ar bith maolú pionóis a bheidh ann, <pb/><t>bainfidh an chéad dream leas as <pb/><t>mar ní raibh siad ach ag doicheall roimh allúraigh.


text:
Ní amhlaidh sin don dara dream, áfach. <pb/><t>Óir chuir siadsan fáilte agus fleá roimh do phobal <pb/><t>agus bhronn siad orthu na cearta céanna agus a bhí acu féin; <pb/><t>ach ansin chiap siad iad <pb/><t>le daoroibreacha dianmhaslacha.


text:
Ar nós an chéad dreama a bhí ina seasamh ag doras an fhíréin, <pb/><t>baineadh radharc na súl den dara dream freisin, <pb/><t>ach thit dorchadas chomh tiubh leathan sin orthu <pb/><t>go raibh gach uile dhuine acu ag amarcaíl ar lorg a dhorais féin.


text:
<pb/><t>Óir comhcheanglaíodh na dúile le chéile i slite éagsúla, <pb/><t>go díreach mar a atheagraítear nótaí na cruite <pb/><t>chun foinn le rithimí nua a dhéanamh, <pb/><t>ach gan nóta díobh a airde cheart féin a chailleadh. <pb/><t>Sin é an tátal soiléir atá le baint as iniúchadh <pb/><t>a dhéanamh ar a bhfuil tar éis titim amach.


text:
Óir rinneadh ainmhithe uisce de bheithígh thalún, <pb/><t>agus d' aistrigh snámhairí leo go talamh tirim.


text:
Go fiú san uisce, choinnigh an tine a gnáthfhuinneamh féin, <pb/><t>agus rinne an t-uisce féin dearmad ar a éifeacht mhúchta.


text:
Ar an taobh eile de, theip ar na lasracha <pb/><t>feoil na n-ainmhithe somhillte <pb/><t>a bhí ag gabháil timpeall ina measc a ídiú; <pb/><t>agus ní mó ná sin a leáigh siad <pb/><t>an bia oighearchruthach soleáite neamhaí.


text:
<pb/><t>Óir, ar gach uile shlí, a Thiarna, <pb/><t>thug tú ardréim agus gradam do do phobal, <pb/><t>agus níorbh fhaillí duit gan seasamh leo <pb/><t>riamh agus i gcónaí i ngach aon bhall.


text:
Gaineamh na mara agus braonta na fearthainne, <pb/><t>agus laethanta na síoraíochta, cé dhéanfaidh iad a áireamh?


text:
Eisean an Tiarna, a chruthaigh [an eagna]; <pb/><t>eisean a chonaic agus a mheas í, <pb/><t>agus a dhoirt amach í ar a oibreacha go léir.


text:
Thug sé mar bhronntanas í don chine daonna ar fad, <pb/><t>agus dháil sé í ar na daoine a bhfuil grá acu dó.


text:
Cuireann eagla an Tiarna lúcháir ar an gcroí, <pb/><t>tugann sí aoibhneas agus áthas agus fad saoil.


text:
An té arb eagla leis an Tiarna beidh an rath air ag ceann cúrsa; <pb/><t>agus beidh beannacht air lá a bháis.


text:
D' fhéach an Tiarna uirthi agus rinne í a mheas; <pb/><t>dhoirt sé anuas léann agus eolas na tuisceana, <pb/><t>agus mhóraigh glóir lucht a sealbhaithe.


text:
(Tógann eagla an Tiarna peacaí ar shiúl; <pb/><t>agus an té a mhaireann dílis, casann sé an fhearg i leataobh.) 


text:
<pb/><t>Ní dhéanfaidh fearg [an choirpigh an coirpeach] fíréanta; <pb/><t>óir is é buile a fheirge a leagann ar lár é.


text:
<pb/><t>I gciste na heagna tá ráite críonna, <pb/><t>ach is fuath leis an gcoirpeach an fhíréantacht.


text:
Óir is é is eagna agus teagasc ann ná eagla an Tiarna, <pb/><t>agus is gean leis an dílse agus an cheansacht.


text:
Ná hardaigh thú féin le heagla go dtitfeá, <pb/><t>agus go dtabharfá aithis ort féin; <pb/><t>nochtfaidh an Tiarna do rúin, <pb/><t>agus caithfidh anuas thú i láthair an chomhthionóil, <pb/><t>mar nár tháinig tú faoi eagla an Tiarna <pb/><t>ach do chroí lán de chalaois.


text:
<pb/><t>A mhic, má thugann tú faoi sheirbhís a dhéanamh don Tiarna, <pb/><t>ullmhaigh thú féin chun cathú a sheasamh.


text:
Cloígh leis [an Tiarna] agus ná himigh uaidh, <pb/><t>agus tabharfar onóir duit ag deireadh do shaoil.


text:
Cibé cor a thabharfar ort, ná diúltaigh dó; <pb/><t>agus bí foighneach fadaraíonach má thugtar isliú céime duit.


text:
Bíodh muinín agat as an Tiarna agus fóirfidh sé ort; <pb/><t>déan díreach do chuid bealaí agus cuir do dhóchas ann.


text:
Sibhse a bhfuil eagla an Tiarna oraibh, bígí ag tnúth lena thrócaire; <pb/><t>ná hiompaígí i leataobh ar eagla go dtitfeadh sibh ar lár.


text:
Sibhse a bhfuil eagla an Tiarna oraibh, bíodh muinín agaibh as; <pb/><t>agus ní cheilfear bhur luach saothair oraibh.


text:
Sibhse a bhfuil eagla an Tiarna oraibh, bígí ag súil leis an maith, <pb/><t>agus le haoibhneas síoraí agus trócaire.


text:
Breathnaígí na glúine atá imithe romhaibh, agus osclaígí bhur súile, <pb/><t>cé a chuir a mhuinín sa Tiarna riamh agus gur náiríodh é? <pb/><t>Nó cé a raibh eagla air roimhe go buan agus gur tréigeadh é? <pb/><t>nó cé a ghlaoigh air riamh agus gur tugadh cluas bhodhar dó?


text:
Óir tá an Tiarna truachroíoch agus trócaireach; <pb/><t>maitheann sé ár bpeacaí agus sábhálann sé sinn in aimsir na trioblóide.


text:
Is mairg do chroíthe gan mhisneach, agus do lámha gan fhuinneamh, <pb/><t>agus don pheacach a shiúlann mar Thadhg an dá thaobh.


text:
Is mairg don chroí fann, mar go bhfuil sé gan mhuinín, <pb/><t>agus ní bhfaighidh sé dídean dá bharrsan.


text:
Is mairg daoibhse ar theip ar bhur dtairiseacht, <pb/><t>céard a dhéanfaidh sibh nuair a fhiosróidh an Tiarna sibh?


text:
An mhuintir a bhfuil eagla an Tiarna orthu, ní dhéanann siad neamhaird dá bhriathra; <pb/><t>an mhuintir a bhfuil grá acu dó, leanfaidh siad dá bhealaí.


text:
An mhuintir a bhfuil eagla an Tiarna orthu, beidh siad ag iarraidh é a shásamh; <pb/><t>agus beidh an mhuintir a bhfuil grá acu dó lán den dlí.


text:
An mhuintir a bhfuil eagla an Tiarna orthu, déanfaidh siad a gcroí a ullmhú; <pb/><t>agus iad féin a isliú ina láthair.


text:
Titimis i lámha an Tiarna, <pb/><t>seachas i lámha daoine; <pb/><t>óir mar atá a mhórgacht, <pb/><t>is amhlaidh dá thrócaire.


text:
<pb/><t>A leanaí, éistigí liomsa, bhur n-athair; <pb/><t>agus déanaigí rud orm le go mbeadh sibh slán.


text:
Tugann an Tiarna onóir don athair trí bhíthin a chlainne, <pb/><t>agus déanann sé údarás na máthar ar a cuid clainne a dhaingniú.


text:
An té a mbíonn urraim aige dá athair, beidh a chlann féin ina n-ábhar áthais dó, <pb/><t>agus nuair a dhéanfaidh sé guí, éistfear leis.


text:
An té a thugann onóir dá athair, beidh fad saoil aige, <pb/><t>agus an té a dhéanann rud ar an Tiarna, tabharfaidh sé sólás dá mháthair.


text:
Bíodh urraim agat do d' athair ó ghníomh agus ó bhriathar, <pb/><t>i dtreo go dtiocfaidh beannacht ort uaidh.


text:
Óir daingníonn beannacht athar tithe na clainne, <pb/><t>ach déanann mallacht máthar iad a staitheadh óna mbonn.


text:
Is ón urraim a thugann sé dá athair a bhláthaíonn glóir dhuine, <pb/><t>agus is náire do leanaí masla a thabhairt dá máthair.


text:
A mhic, glac cúram d' athar ort féin i ndeireadh a shaoil <pb/><t>agus ná cuir brón air fad is beo dó.


text:
Fiú amháin má thagann meath ar a mheabhair, bí foighneach leis; <pb/><t>ná bíodh drochmheas agat air, toisc, tú féin a bheith i mbarr do mhaítheasa.


text:
Óir an charthanacht a dhéanann tú ar d' athair, ní dhéanfar dearmad uirthi choíche, <pb/><t>agus cuirfear síos duit é in aghaidh do pheacaí.


text:
I lá na cúngrachta rachaidh a chuimhne chun sochair duit; <pb/><t>leáfaidh do pheacaí dála an tseaca san aimsir bhreá.


text:
An té a thréigeann a athair, ní fearr é ná diamhaslóir; <pb/><t>agus an té a chuireann fearg ar a mháthair, tá mallacht an Tiarna air.


text:
<pb/><t>A mhic, déan do chuid oibre le ceansacht; <pb/><t>agus an mhuintir is gean leis an Tiarna, beidh grá acu duit.


text:
Dá airde céim thú, is amhlaidh is córa duit thú féin a ísliú, <pb/><t>agus beidh gnaoi an Tiarna ort.


text:
(Is líonmhar iad lucht mustair agus toirtéise, <pb/><t>ach is don mhuintir uiríseal a nochtann sé a rúin.) 


text:
Ná bí ag lorg eolais ar nithe atá ródheacair duit, <pb/><t>agus ná cuir fiafraí ar nithe atá thar do chumas.


text:
Déan machnamh ar na horduithe a tugadh duit, <pb/><t>ní gá duit bheith buartha faoi na nithe atá folaithe uait.


text:
Is iomaí duine ar chuir a bharúil féin ar seachrán é, <pb/><t>agus ar chlaon a bhaoth-thuairimí féin a chumas breithúnais.


text:
<pb/><t>Déanfar an duine ceanndána a chiapadh ar deireadh; <pb/><t>agus an té ar gean leis an dainséar, caillfear ann é.


text:
Déanfar an duine ceanndána a bhuaireamh le triobloidí, <pb/><t>agus déanfaidh an peacach peaca a charnadh ar pheaca.


text:
Déanfaidh an duine críonna machnamh ar pharabal ina chroí, <pb/><t>agus cluas le héisteacht is mian leis an eagnaí.


text:
An té a dhíolann an comhar, tá sé ag smaoineamh ar an lá amárach; <pb/><t>nuair a thitfidh sé gheobhaidh sé tacaíocht.


text:
Ná diúltaigh an té a dhéanann achainí chugat ó umar na haimléise; <pb/><t>agus ná tabhair an t-eiteachas don bhochtán.


text:
Ná hiompaigh do shúil ón duine atá i ngátar, <pb/><t>agus ná tabhair leithscéal d' aon duine mallacht a chur ort;


text:
Óir, má chuireann duine mallacht ort le barr seirfin chroí, <pb/><t>tabharfaidh a chruthaitheoir cluas dá urnaí.


text:
Fuascail as láimh an ghéarleantóra an té ar a bhfuil sé ag luí; <pb/><t>ná bí suarach ag tabhairt breithiúnais;


text:
Bí i d' athair ag na dílleachtaí, <pb/><t>agus chomh maith le céile dá máthair; <pb/><t>beidh tú mar mhac leis an Té is Airde, <pb/><t>agus tabharfaidh sé grá duit thar mar a dhéanfadh do mháthair.


text:
<pb/><t>Tugann an eagna ardú céime dá clann mhac féin, <pb/><t>agus fóireann sí ar an muintir a lorgann í.


text:
An té a bhfuil grá aige di, tá grá aige don bheatha; <pb/><t>an mhuintir a chuardaíonn í go dícheallach, líonfar le háthas iad.


text:
An té a chloíonn léi, tabharfar gradam dó mar oidhreacht, <pb/><t>agus cibé áit ina rachaidh sé, cuirfidh an Tiarna an rath air.


text:
Na daoine a bhíonn ag seirbhís di, is ar an Aon Naofa a dhéanfaidh siad freastal, <pb/><t>agus tá grá ag an Tiarna dóibh siúd a bhfuil grá acu di.


text:
An té a bhíonn umhal di, tugann sé breith uaidh [mar is cóir]; <pb/><t>an té a thugann aird uirthi, mairfidh sé slan ó bhaol.


text:
Má chuireann sé é féin faoina coimirce, gheobhaídh sé í mar oidhreacht; <pb/><t>agus beidh seilbh ag a shliocht uirthi go deo.


text:
Óir, fiú má sheolann sí é feadh conairí cama i dtosach báire, <pb/><t>agus go gcuireann sí eagla agus lagmhisneach air, <pb/><t>í ag crá a chroí le teagasc <pb/><t>nó go mbíonn iontaoibh aici as <pb/><t>agus á phromhadh lena reachtanna,


text:
Seolfaidh sí ar ais é ar an mbóthar díreach ar deireadh thiar, <pb/><t>cuirfidh lúcháir air, <pb/><t>agus ligfidh leis a cuid rúin.


text:
<pb/><t>A mhic, bí ag faire na faille, agus seachain an t-olc, <pb/><t>agus ná tabhair náire anama duit féin..


text:
Ná déan leathchuma ar dhuine, rud a mbeifeá thíos leis; <pb/><t>agus ná bí ag lútáil le haon duine, rud a mhillfeadh thú.


text:
<pb/><t>Ná bíodh do chroí i do chuid maoine, <pb/><t>agus ná habair: «Fágann seo beag beann ar gach duine mé.»


text:
Ná géill do do dhrochchlaonta ná do do neart, <pb/><t>agus ná déan beart de réir ainmhianta do chroí.


text:
Ná habair: «Cén duine a mbeidh údarás aige ormsa?» <pb/><t>óir imreoidh an Tiarna díoltas ort go cinnte.


text:
Ná habair: «Pheacaigh mé! Ach céard a tharla dom dá dheasca?» <pb/><t>mar is foighneach é an Tiarna.


text:
Ná habair: «Is mór í a thrócaire; <pb/><t>maithfidh sé mo pheacaí go léir dom» ; <pb/><t>óir tá idir thrócaire agus fhearg ag baint leis <pb/><t>agus luíonn a chuthach go trom ar na peacaigh.


text:
Iompaigh chun an Tiarna gan a thuilleadh moille, <pb/><t>ná cuir ar cairde é ó lá go lá; <pb/><t>óir tiocfaidh racht feirge ar an Tiarna go tobann, <pb/><t>agus díothófar tú go hiomlán lá an díoltais.


text:
Ná bíodh do chroí casta agat i maoin choiriúil, <pb/><t>óír ní rachaidh sí chun tairbhe duit lá na tubaiste.


text:
<pb/><t>Ná déan do chaitheadh le gach gaoth, <pb/><t>agus ná siúil ar gach casán, <pb/><t>(sin é nós an pheacaigh chalaoisigh).


text:
Má thuigeann tú an scéal, tabhair freagra ar do chomharsa; <pb/><t>mura dtuigeann, cuir do lámh thar do bhéal.


text:
Ná bíodh cáil an chúlchainteora ort, <pb/><t>agus ná bíodh do theanga ar tinneall mar ghaiste agat; <pb/><t>óir bíonn an naire i ndán don ghadaí, <pb/><t>agus daorbhreith throm don chalaoiseach.


text:
Seachain an t-ainbheart sa bheag agus sa mhór, <pb/><t>agus ná déantar namhaid díot in áit a bheith i do chara;


text:
Óir tuilleann míchlú táir agus tarcaisne, <pb/><t>agus is mar sin a tharlaíonn don pheacach calaoiseach.


text:
Agus go n-alpfadh sé do dhuilliúr agus go geaillfeá do thorthaí <pb/><t>agus go bhfágfaí thú mar chrann feoite.


text:
<pb/><t>Dá shéimhe an comhrá is ea is líonmhaire iad na cairde; <pb/><t>dá dhea-mhúinte í an teanga is ea is iomadúla iad na dea-bhéasa.


text:
Bíodh lucht aitheantais gan áireamh agat, <pb/><t>ach ná bíodh ach duine as míle ina chomhairleoir agat.


text:
Tá cara eile ann a thitfeadh amach leat <pb/><t>agus a sceithfeadh ar an aighneas, rud a náireodh thú.


text:
Tá cara eile fós ann a chaithfeadh béile i do chuideachta, <pb/><t>ach nach seasódh le do thaobh ar uair na práinne;


text:
Nuair atá ag éirí go maith leat, bíonn sé ar chomhchéim leat féin, <pb/><t>agus déanann sé buannaíocht ar do chuid seirbhíseach.


text:
Ach má leagtar ar lár thú choíche, iompóidh sé i do choinne, <pb/><t>agus rachaidh sé i bhfolach ó do radharc.


text:
Sláníoc na beatha is ea cara dílis; <pb/><t>na daoine a bhfuil eagla an Tiarna orthu, gheobhaidh siad ceann.


text:
An té a bhfuil eagla an Tiarna air, déanann sé cairdeas mar is cóir; <pb/><t>óir, mar atá an duine, sin mar a bhíonn a chomharsa chomh maith.


text:
<pb/><t>A mhíc, ó d' óige ar aghaidh, togh an teagasc <pb/><t>agus beidh an eagna á haimsiú agat go laethe liatha.


text:
Tar chuici mar dhuine a threabhann agus a chuireann síol, <pb/><t>agus fan lena fómhar fónta; <pb/><t>óir déanfaídh tú saothar ar feadh tamaill ina seirbhís, <pb/><t>ach ní fada go n-íosfaidh tú a torthaí.


text:
Luífidh sí air mar [dhearbhchloch] throm, <pb/><t>agus ní dhéanfaidh sé moill ach í a chaítheamh de.


text:
Déan í a thóraíocht agus a lorg, agus cuirfidh tú aithne uirthi; <pb/><t>agus nuair a gheobhaidh tú greim uirthi, ná lig uait í.


text:
Faoi dheireadh gheobhaidh tú suaimhneas inti, <pb/><t>agus déanfar í a chlaochlú in aoibhneas duitse.


text:
Caithfidh tú í mar a dhéanfá éide ghlórmhar, <pb/><t>agus cuirfidh tú ar do cheann í, mar a dhéanfá coróin áthais.


text:
Más mian leat é, déanfar thú a theagasc, a mhic, <pb/><t>agus má chuireann tú chuige beidh tú ildánach.


text:
Más breá leat bheith ag éisteacht, beidh foghlaim ort <pb/><t>agus má bhíonn cluas le héisteacht ort, beidh tú eagnaí.


text:
Éist le fonn le haon tuairisc a thagann ó Dhia, <pb/><t>agus na scaoil aon seanfhocail ghaoise thar do chluasa.


text:
Má fheiceann tú duine tuisceanach, tabhair cuairt air go luath; <pb/><t>agus caith a thairseach le rian do choise.


text:
Déan do mhachnamh ar orduithe an Tiarna, <pb/><t>agus bí de shíor ag déanamh cúraim dá aitheanta; <pb/><t>eisean a shoilseoidh do chroí, <pb/><t>agus tabharfar duit an eagna lena bhfuil tú ag tnúth.


text:
Ná bí ag iarraidh a bheith i do bhreitheamh, <pb/><t>le heagla nach bhféadfá an éagóir a scrios, <pb/><t>agus go mbeadh lé agat le duine cumhachtach, <pb/><t>agus go gcuirfeá smál ar d' ionracas.


text:
Ná mealltar chun peaca faoi dhó thú, <pb/><t>óir ní thabharfaidh tú na cosa leat ón bpionós ar son aon chinn amháin.


text:
Ná habair: «Tabharfaidh [Dia] aird ar líon mo thíolacthaí, <pb/><t>agus nuair a dhéanfaidh mé íobairt don Té is Airde, glacfaidh sé liom.»


text:
Ná déan ceap magaidh den té atá searbh ina chroí, <pb/><t>óir tá neach ann a íslíonn agus a uaislíonn.


text:
Seachain an leadrán cainte i gcomhthionól na seanóirí; <pb/><t>agus ná bí ag dul siar ar do phaidreacha.


text:
Ná bíodh col agat le saothar dian, <pb/><t>ná leis an bhfeirmeoireacht, rud a chruthaigh an Té is Airde.


text:
Ná bí garg le seirbhíseach a dhéanann a ghnó go hionraic; <pb/><t>ná le fostúch a thaobhaíonn é féin leat.


text:
<pb/><t>An bhfuil stoc agat? Tabhair aire dóibh; <pb/><t>má tá siad ag dul chun sochair duit, coimeád iad.


text:
An bhfuil bean ar do mhian agat? Ná caith amach í, <pb/><t>ach mura dtaitníonn sí leat, ná taobhaigh thú féin léi.


text:
Cuimhnigh gur tríothu a tháinig tú ar an saol, <pb/><t>agus cén cúiteamh cóir a dhéanfaidh tú in a ndearna siad duit?


text:
Bíodh eagla an Tiarna ort, agus tabhair urraim don sagart, <pb/><t>agus tabhair dó a chuid mar atá ordaithe duit: <pb/><t>na céadtorthaí, na híobairtí cúitimh, an ofráil ghuailleach, <pb/><t>an íobairt naomhaithe agus céadtorthaí na nithe naofa.


text:
<pb/><t>Ná téigh chun cocaíochta le fear cumhachtach, <pb/><t>le heagla go bhfaigheadh sé greim ort uair éigin.


text:
Ná bí in earraid le fear gustalach, <pb/><t>le heagla go leagfadh sé an mheá ort, <pb/><t>mar is iomaí duine a scrios an t-ór, <pb/><t>agus chlaon sé an croí ag ríthe.


text:
Ná bíodh drochmheas agat ar an té atá ag iompú ón bpeaca; <pb/><t>cuimhnigh go bhfuilimid go léir ciontach.


text:
<pb/><t>Ná tabhair neamhaird ar chaint na saoithe, <pb/><t>ach bí taitheach ar a seanfhocail; <pb/><t>óir gheobhaidh tú teagasc uathu <pb/><t>agus foghlaim le freastal ar dhaoine tábhachtacha.


text:
Ná bíodh beagmheas agat ar ráite na sean, <pb/><t>óir d' fhoghlaim siadsan óna sinsir; <pb/><t>gheobhaidh tú críonnacht uathusan, <pb/><t>agus eolas ar conas freagra a thabhairt go tráthúil.


text:
Ná bítear ag spochadh asat i láthair dhuine uallaigh <pb/><t>chun nach ndéanfadh sé mar a bheadh luíochán ar do bhriathra.


text:
Ná tabhair iasacht do dhuine is láidre ná thú, <pb/><t>agus má thugann tú iasacht, glac leis go bhfuil tú thíos leis.


text:
Ná téigh i mbannaí thar do chumas, <pb/><t>ach má théann tú i mbannaí bí ar an tuiscint go gcaithfidh tú íoc.


text:
Ná téigh ar aistear i gcuideachta dhuine bhaoth, <pb/><t>d' fhonn nach mbeadh sé ina cheataí duit; <pb/><t>óir déanfaidh seisean de réir a thola, <pb/><t>agus de bharr a bhaoise scriosfar thú mar aon leis.


text:
Ná bí ag achrann le fear drochmhianaigh, <pb/><t>agus ná taisteal leis tríd an bhfásach; <pb/><t>óir ní aon ní fuil ina shúilesean, <pb/><t>agus leagfaidh sé ar lár thú mar nach bhfuil cabhair ar fáil.


text:
<pb/><t>Ná bíodh éad ort le do chéile cumainn, <pb/><t>agus ná múin droch-cheacht di a ghoillfeadh ort féin.


text:
Ná stán ar mhaighdean, <pb/><t>le heagla go mbainfí tuisle asat agus go mbeifeá páirteach ina cuid pionós.


text:
Claon do shúil ó bhean sciamhach, <pb/><t>agus ná stán ar mhaise nach leat; <pb/><t>chuir maise mhná a lán ar seachrán, <pb/><t>agus déanann sí mian a adhaint mar thine.


text:
Ná suigh chun boird le bean duine eile, <pb/><t>agus seachain carús fíona ina cuibhreann, <pb/><t>le heagla go meallfaí do chroí léi <pb/><t>agus go sciobfaí chun díthe thú le teann dúthrachta.


text:
<pb/><t>Ná tréig seanchara, <pb/><t>mar níl dul ag an gcara nua air; <pb/><t>cara nua nó fíon nua <pb/><t>nuair a rachaidh sé in aois, ólfaidh tú é le fonn.


text:
Ná bain aoibhneas as an ní is gean leis na héagráifigh; <pb/><t>cuimhnigh nach rachaidh siad chun na huaighe gan chiontacht.


text:
Fan siar ón té a bhfuil cumhacht ar bhás is ar bheatha aige, <pb/><t>agus ní chuirfidh eagla an bháis aon imní ort; <pb/><t>má théann tú ina ghaire, ná cuir cos amú, <pb/><t>le heagla go gcaillfeá d' anam leis; <pb/><t>bíodh a fhios agat go bhfuil tú ag siúl i measc na ngaistí, <pb/><t>agus ag faoileáil ar fhorbhallaí na cathrach.


text:
Tabhair buille faoi thuairim i dtaobh do chomharsana, mar is fearr is féidir duit, <pb/><t>agus téigh i gcomhairle le lucht na heagna.


text:
Bíodh daoine córa ag suí chun boird leat, <pb/><t>agus bíodh eagla an Tiarna agat mar ábhar mórtais.


text:
Molfar obair de bharr chumas lámh na gceardaithe, <pb/><t>ach is ina bhriathra a thaispeántar gaois cheannasaí an phobail.


text:
Tá eagla roimh an duine béalscaoilteach ina bhaile féin, <pb/><t>agus beidh an ghráin ar an té atá gan srian ar a theanga.


text:
<pb/><t>Déanfaidh an giúistís críonna a phobal a theagasc, <pb/><t>agus beidh eagar ar riail an eagnaí.


text:
Mar a bhíonn ag an ngiúistís, is mar sin a bhíonn ag a fheidhmeannaigh. <pb/><t>mar a bhíonn ag rialtóir na cathrach, is mar sin a bhíonn ag a háitritheoirí go léir.


text:
Déanfaidh an rí gan oiliúint a phobal a scriosadh, <pb/><t>ach fásfaidh cathair trí thuiscint a flatha.


text:
Tá ceannas na cruinne i láimh an Tiarna, <pb/><t>agus cuirfidh sé an fear cuí ina feighil in am trátha.


text:
<pb/><t>Ná bí i bhfearg le do chomharsa faoi gach éagóir, <pb/><t>agus ná déan beart choíche le teann feirge.


text:
Céard a bhéarfadh éirí in airde ar an té nach bhfuil ann ach cré agus luaithreach? <pb/><t>óir fiú i gcaitheamh a shaoil tagann faoina ionathar.


text:
Tar éis bháis do dhuine, <pb/><t>gheobhaidh péisteanna, ainmhithe fiáine, <pb/><t>agus cruimheanna é mar oidhreacht.


text:
An Tiarna a thréigean is tosach ag uabhar an duine; <pb/><t>óir bíonn a chroí scartha lena chruthaitheoir.


text:
An peaca tús an uabhair, <pb/><t>agus an té a chloíonn leis, sceithfidh a bhrocamas as; <pb/><t>uime sin is ea a thug an Tiarna na trioblóidí aisteacha sa mhullach orthu, <pb/><t>agus scrios sé glan amach iad.


text:
Leag an Tiarna cathaoireacha na rialtóirí ar lár <pb/><t>agus chuir lucht na huirísle ina suí ina n-áit.


text:
Rinne an Tiarna na ciníocha a staitheadh óna bhfréamhacha, <pb/><t>agus phlandaigh sé lucht na humhlaíochta ina n-áit.


text:
<pb/><t>Cén cine is díol urraime? An cine daonna. <pb/><t>Cén cine is díol urraime? An mhuintir lenarb eagal an Tiarna. <pb/><t>Cén cine is díol easonóra? An cine daonna. <pb/><t>Cén cine is díol easanóra? An mhuintir a bhriseann na haitheanta.


text:
Is díol urraime an ceannasaí i measc a bhráithre, <pb/><t>agus an mhuintir arb eagla leo an Tiarna, is fiú iad onóir ina láthair.


text:
Tabharfar onóir don uasal, don bhreitheamh, don fhlaith, <pb/><t>ach ní mó aon duine díobh ná an té arb eagal leis an Tiarna.


text:
Beidh saoránaigh ag fónamh do dhaorán ciallmhar, <pb/><t>agus ní bheidh fear na tuisceana ag gearán.


text:
Is fearr saothraí a bhfuil flúirse de gach sort aige, <pb/><t>ná duine a théann timpeall ag maíomh ach é ar easpa aráin.


text:
A mhic, bíodh cáil na humhlaíochta ort, <pb/><t>agus bíodh meas agat ort féin de réir mar is dual duit.


text:
Cé a chinnteoidh ceart don té a chiontaíonn ina aghaidh féin? <pb/><t>agus cé thabharfaidh onóir don té nach bhfuil meas aige ar a bheatha féin?


text:
Má bhíonn meas ar dhuine agus é ar an ngannchuid, nach mó ná sin a bheidh agus raidhse aige! <pb/><t>ach má bhíonn sé gan mheas agus é saibhir, nach lú ná sin a bheidh meas air agus é bocht!


text:
<pb/><t>Tabharfaidh eagna an duine umhail ardú cinn dó, <pb/><t>agus cuirfidh ina shuí é i measc na gceannasach.


text:
Ná bíodh clóchas ort faoi d' éidí breátha, <pb/><t>agus ná bíodh éirí in airde ort lá d' onóra, <pb/><t>óir is iontach iad oibreacha an Tiarna, <pb/><t>agus tá a oibreacha ceilte ar dhaoine.


text:
Is iomaí rí a thug seal ina shuí sa deannach, <pb/><t>agus an té nach raibh aird ag aon duine air, chaith sé an choróin.


text:
Is iomaí rialtóir a fuair táir agus tarcaisne, <pb/><t>agus cuireadh daoine táscúla faoi bhois daoine eile.


text:
<pb/><t>Ná lochtaigh roimh iniúchadh a dhéanamh; <pb/><t>déan do mhachnamh ar dtús, agus ansin ceartaigh.


text:
Ná bí ag aighneas faoi ghnó nach mbaineann leat; <pb/><t>agus ná suigh le peacaigh agus iad i mbun breithiúnais.


text:
A mhic, ná tarraing an iomad cúraimí ort féin; <pb/><t>má mhéadaíonn tú ar líon do ghnóthaí, beidh tú síos leis; <pb/><t>má dhéanann tú tóraíocht, ní bhfaighidh tú greim; <pb/><t>má theitheann tú, ní éalóidh tú.


text:
Fear an tsaothair, na fuirse, agus na deifre, <pb/><t>níl aige dá mbarr ach a bheith níos mó chun deiridh.


text:
<pb/><t>Tá ainniseoir eile ann agus cabhair á lorg aige; <pb/><t>tá neart de dhíth air, agus an bhochtaine ar snámh air; <pb/><t>ach tá súil an Tiarna air le gnaoi, <pb/><t>agus ardaíonn sé é as clais na hainnise,


text:
(Is ón Tiarna a thagann an eagna, tuiscint, agus eolas ar an dlí; <pb/><t>Is uaidh an déirc agus bealaí na ndea-oibreacha; 


text:
Cruthaíodh an seachrán agus an dorchadas mar aon leis na peacaigh; <pb/><t>rachaidh an t-olc in aois leo siúd a bhaineann taitneamh as an olc.) 


text:
Maireann tabhartas an Tiarna do na fíréin, <pb/><t>agus beidh rith an rása go brách leis an ní is gean leis.


text:
Éiríonn fear saibhir le barr díchill agus sprionlaitheachta, <pb/><t>agus seo é an luach saothair is dual dó:


text:
Nuair a deir sé: «Tá suaimhneas faighte agam, <pb/><t>agus anois is féidir dom sásamh a bhaint as mo mhaoin,» <pb/><t>ní eol dó cén fad a mhairfidh an scéal amhlaidh, <pb/><t>agus go bhfágfaidh sé ag daoine eile í, agus go bhfaighidh sé bás.


text:
Ná cuireadh éachtaí an pheacaigh ionadh ort, <pb/><t>ach bíodh muinín agat as an Tiarna agus lean ort le do shaothar; <pb/><t>mar ní aon dua é i súile an Tiarna <pb/><t>bochtán a shaibhriú go tobann gan choinne.


text:
Bíonn beannacht an Tiarna mar luach saothair ag an bhfíréan, <pb/><t>agus cuireann Dia bláth ar a bheannacht gan mhoill.


text:
Ní aon nath é i láthair an Tiarna <pb/><t>luach saothair a thabhairt do dhuine lá a bháis de réir a bheart.


text:
Tá aigne an uaibhrigh mar an bpatraisc bhréige i gcliabh; <pb/><t>agus tá sé ag faire na faille ort dála an spiaire.


text:
As sméaróid aonair, is iomaí spré a adhntar: <pb/><t>agus bíonn an peacach i luíochán ag súil le fuil a dhoirteadh.


text:
Seachain an coirpeach, mar tá an urchóid á beartú aige, <pb/><t>le heagla go bhfágfadh sé aithis go brach ort.


text:
Tabhair strainséar chun do thí, agus déanfaidh sé thú a shuaitheadh le tríoblóidí, <pb/><t>agus a chur in earraid le do chlann.


text:
<pb/><t>Má chuireann tú comaoin ar dhuine, faigh amach cé hé, <pb/><t>agus beifear buíoch duit ar son do bheart fónta.


text:
Cuir comaoin ar an bhfíréan, agus gheobhaidh tú luach saothair, <pb/><t>agus mura bhfaighidh tú uaidhsean é, gheobhaidh tú ón Té is Airde go cinnte.


text:
Déan an mhaith don duine uiríseal, <pb/><t>ach ná tabhair aon ní don éagráifeach; <pb/><t>diúltaigh a chuid aráin dó agus ná tabhair dó é, <pb/><t>le heagla go gcloífeadh sé thú dá bharr; <pb/><t>óir gheobhaidh tú an t-olc ar ais faoi dhó <pb/><t>mar chúiteamh ar a ndéanann tú de mhaith dó.


text:
Óir is gráin leis an té is Airde na peacaigh, <pb/><t>agus déanfaidh sé díoltas a imirt ar na heágráifigh.


text:
Nuair a bhíonn ag rith le duine, bíonn a naimhde go duairc; <pb/><t>nuair a bhíonn an scéal go hainnis aige, déanfaidh fiú a chara é a sheachaint.


text:
Ná bíodh muinín agat go brách as do namhaid, <pb/><t>óir tagann smál ar a choirpeacht dála an chopair.


text:
Fiú má umhlaíonn sé é féin agus dul ag lútáil thart, <pb/><t>fair amach duit féin, agus seachain thú féin air; <pb/><t>deileáil leis dála an té a chuir snas ar scáthán, <pb/><t>agus beidh a fhios agat nach mairfidh an smál air go brách.


text:
Ná cuir ina sheasamh taobh leat é, <pb/><t>le heagla go leagfadh sé ar lár thú agus d' áit a thógáil; <pb/><t>ná cuir ina shuí ar do dheis é, <pb/><t>le heagla go rachadh sé sa tóir ar do shuíochán féin, <pb/><t>agus tuigfidh tú faoi dheireadh brí mo bhriathra, <pb/><t>agus braithfidh tú an chealg i mo chuid cainte.


text:
Cé ag a mbeadh trua don mhealltóir nathrach a bhfaigheadh an nathair greim air? <pb/><t>nó don mhuintir a théann sa seans le hainmhithe allta?


text:
Beidh mil ar a bheola ag an namhaid, <pb/><t>ach ina chroí beidh sé á bheartú thú a chaitheamh sa díog; <pb/><t>beidh deora ina shúile ag an namhaid, <pb/><t>ach má fhaigheann sé faill, ní shásóidh fuil féin é.


text:
Má thagann mí-ádh ort, gheobhaidh tú ansiúd romhat é; <pb/><t>beidh sé ag cabhrú leat mar dhea, <pb/><t>ach cor coise a thabharfaidh sé duit.


text:
Croithfidh sé a cheann agus buailfidh sé a bhosa; <pb/><t>beidh a lán cogarnaíola aige, agus cuirfidh sé guthaí de.


text:
<pb/><t>An té a chuirfidh a lámh ar an bpic, saileofar é; <pb/><t>an té a mbíonn caidreamh aige ar an uaibhreach, éireoidh sé cosúil leis.


text:
Ná hiompair ualach atá róthrom duit, <pb/><t>agus ná taithigh duine níos cumhachtaí ná níos saibhre ná thú; <pb/><t>cén gnó atá ag an bpota cré le taobh an choire iarainn? <pb/><t>buailfidh an coire ina choinne, agus brísfear é.


text:
Déanann an duine saibhir éagóir, agus caitheann asacháin de bhreis air sin; <pb/><t>déantar éagóir ar an mbochtán, agus gabhann sé leithscéal.


text:
Má bhíonn aon tairbhe ionat, bainfidh sé feidhm asat; <pb/><t>munar féidir leat coinneáil suas leis, fágfaidh sé ansin thú.


text:
Má tá rud agat, mairfidh sé farat; <pb/><t>déanfaidh sé do chuid a ídiú, ach ní chuirfidh sin mairg air.


text:
An bhfuil gá aige leat? cuirfidh sé an dallamullóg ort; <pb/><t>déanfaidh sé gáire leat agus ardóidh do dhóchas, <pb/><t>agus labhróidh go séimh leat agus déarfaidh: «Cad ab áil leat?»


text:
Cuirfidh sé náire ort lena bhéilí, <pb/><t>nó go lomfaidh sé thú faoi dhó nó faoi thrí, <pb/><t>agus thiar ó dheireadh déanfaidh sé ceap magaidh díot; <pb/><t>má leagann sé súil ort ina dhiaidh sin, déanfaidh sé neamhaird díot, <pb/><t>agus croithfidh sé a cheann i do thaobh.


text:
Nuair a thugann duine mór le rá cuireadh duit, tóg go réidh é, <pb/><t>agus is móide a dhéanfaidh sé a chuireadh a thathant ort.


text:
Ná sáigh thú féin chun cinn agus ná brúitear i leataobh thú; <pb/><t>ná fan as an tslí le nach ndéanfar faillí ort.


text:
Ná lig ort gurb ionann tú agus é, <pb/><t>agus ná geill do thuile a bhriathra; <pb/><t>níl ina chaint go léir ach é do do thriail d' aon ghnó, <pb/><t>agus ar chúl a gháire níl sé ach do do thomhas.


text:
Is duine gan taise an duine béalscaoilteach, <pb/><t>ní chosnóidh sé thú ar phian ná ar chuibhreacha.


text:
Bí ag breith chugat féin agus ar d' fhaire go géar, <pb/><t>óir tá tú ag gabháil timpeall le do thubaiste féin!


text:
(Nuair a chloiseann tú an méid sin, múscail as do shuan; <pb/><t>bíodh grá agat don Tiarna i gcaitheamh do shaoil, agus glaoigh air chun do shlánaithe.) 


text:
Bíonn caidreamh ag gach ainmhí beo ar a chineál féin; <pb/><t>agus cloíonn gach duine lena leithéid féin.


text:
Cén cumann atá ag an mac tíre leis an uan? <pb/><t> is é an dála céanna é ag an bpeacach agus an fíréan.


text:
Cén tsíocháin is féidir a bheith idir an faolchú agus an madra? <pb/><t>agus cén tsíocháin is féidir a bheith idir an bocht agus an saibhir?


text:
Bíonn na hasail fhiáine mar sheilg ag na leoin san fhásach, <pb/><t>mar an gcéanna a bhíonn na boicht á bhfiach ag lucht an tsaibhris.


text:
Is gráin leis an uaibhreach an umhlaíocht, <pb/><t>agus is gráin leis an saibhir an bocht sa tslí chéanna.


text:
Nuair a bhaintear tuisle as an duine saibhir, faigheann sé taca óna chairde; <pb/><t>nuair a leagtar an bochtán, brúnn a chairde as an tslí é.


text:
Nuair a shleamhnaíonn an fear saibhír bíonn a lán réidh le breith air; <pb/><t>nuair a labhraíonn sé ráiméis, déanann siad é a chosaint; <pb/><t>nuair a shleamhnaíonn an bochtán, cuirtear milleán air; <pb/><t>fág go labhraíonn sé le ciall, ní thugtar áit dó.


text:
Labhraíodh an duine saibhir, agus bíonn cách ina dtost, <pb/><t>agus molann siad a chaint go hard na spéire; <pb/><t>labhraíodh an duine bocht, agus deir cách: «Cé hé siúd?» <pb/><t>agus má bhaintear tuisle as, buailtear cos air.


text:
Is maith é an saibhreas mura bhfuil peaca ag dul leis; <pb/><t>agus is olc é an bochtanas dar leis an éagráifeach.


text:
<pb/><t>Is méanar don fhear nach ndearna a bhotún lena bhéal, <pb/><t>agus nach gá dó bheith á chiapadh féin faoina pheacaí.


text:
An té a chnuasaíonn le barr cruatain, is ar mhaithe le daoine eile a chnuasaíonn sé, <pb/><t>agus bainfidh daoine eile súp as a mhaoin.


text:
Má bhíonn duine gortach leis féin, cé leis a mbeidh sé fial? <pb/><t>ní bhainfidh sé sásamh fiú as a shaibhreas féin.


text:
Ní sprionlaithe aon duine ná an té atá sprionlaithe leis féin, <pb/><t>agus sin mar a dhéanann an urchóid díoltas a imirt air.


text:
Má dhéanann sé an mhaith féin, is gan chuimhneamh é <pb/><t>agus ar deireadh thiar sceitheann sé ar a choirpeacht.


text:
Is olc é fear shúil an éada, <pb/><t>agus é ag casadh a ghnúise i leataobh agus ag déanamh neamhaird dá phobal.


text:
A mhic, cuir cóir ort féin de réir mar a bhíonn agat, <pb/><t>agus tabhair tabhartais go fiúntach don Tiarna.


text:
Déan an mhaith do do chara roimh bás duit, <pb/><t>sín do lámh chuige agus tabhair dó oiread agus is féidir leat.


text:
Nach gcaithfidh tú toradh do shaothair a fhágáil ag duine eile; <pb/><t>agus fómhar do chuid oibre a fhágáil le roinnt ar crainn?


text:
Téann gach dúil bheo in aois mar bhrat, <pb/><t>óir is é an conradh é ó anallód: «Níl dul as ón mbás agat.»


text:
Mar chrann craobhach faoina dhuillí bláfara, <pb/><t>a shileann cuid dóibh, ach a eascrann lena thuilleadh, <pb/><t> sé an dála céanna é ag glúine fola agus feola; <pb/><t>cailltear glúin, beirtear glúin eile.


text:
Téann lobhadh ar gach saothar agus imíonn sé ar ceal, <pb/><t>agus imíonn fear a dhéanta ar shiúl mar aon leis.


text:
<pb/><t>Is méanar don fhear a mhachnaíonn ar an eagna, <pb/><t>agus a dhéanann a chuid argóinte le dea-chiall;


text:
An té a théann chun lonnaithe i gcóngar a tí, <pb/><t>déanfaidh sé pionna a bhotha a ghreamú ina fallaí.


text:
An té a bhfuil eagla an Tiarna air, déanfaidh sé mar sin; <pb/><t>agus an té a dhéanann a chuid féin den dlí, gheobhaidh sé bua na heagna.


text:
Tiocfaidh sí ina airicis ar nós máthar, <pb/><t>agus glacfaidh sí chuici é mar a dhéanfadh maighdean brídeoige.


text:
Beidh sí mar thaca aige agus ní thitfidh sé; <pb/><t>beidh a mhuinín aige aisti agus ní náireofar é.


text:
Ardóidh sí os cionn a chomharsana é, <pb/><t>agus tabharfaidh sí bua na cainte dó i láthair an chomhthionóil.


text:
Gheobhaidh sé aoibhneas agus barr áthais uaithi, <pb/><t>agus bainfidh sé clú buanmharthanach amach mar oidhreacht.


text:
<pb/><t>Ná habair: «Sé an Tiarna faoi deara mé a dhul ar seachrán,» <pb/><t>mar ní dhéanann sé an ní is fuath leis.


text:
Is gráin leis an Tiarna gach truaillitheacht, <pb/><t>agus is fuath iad leo siúd ar a bhfuil a eagla.


text:
Más áil leat é, is féidir duit na haitheanta a choimeád, <pb/><t>agus ort féin atá sé ag brath a bheith dílis.


text:
Tá tine agus uisce curtha aige os do chomhair; <pb/><t>sín amach do lámh chuig cibé acu is rogha leat.


text:
Bíonn a shúile ar na daoine a bhfuil eagla orthu roimhe, <pb/><t>agus is eol dó gach beart dá ndéanann an duine.


text:
Níor ordaigh sé d' aon duine riamh a bheith aindiaga, <pb/><t>ná níor thug sé cead d' aon duine riamh peaca a dhéanamh.


text:
<pb/><t>Ná bí ag tnúth le slua leanbh gan mhaith, <pb/><t>agus ná cuireadh clann mhac éagráifeach lúcháir ort.


text:
Ná cuir do mhuinín as fad saoil dóibh, <pb/><t>agus ná bí ag brath ar a líon, <pb/><t>óir is fearr duine aonair ná míle, <pb/><t>agus is fearr bás gan leanbh ná a bheith beo le clann éagráifeach.


text:
Óir líonfaí cathair le síol aon duine amháin eagnaí, <pb/><t>ach d' fhágfadh treibh choirpeach ina fásach í.


text:
Is iomaí ní den sórt sin a chonaic mé le mo shúile cinn, <pb/><t>agus is éachtaí fós ná iad a bhfuil cloiste ag mo chluais.


text:
Ní raibh trua aige don chine a raibh scrios i ndán dóibh, <pb/><t>agus a milleadh trína gcionta féin;


text:
Mura mbeadh ann ach aon duine amháin ceanndána, <pb/><t>ba ionadh dá rithfeadh leis gan phionós; <pb/><t>mar tá trócaire agus fearg le chéile i seilbh [an Tiarna], <pb/><t>agus is tréan é le maitheamh agus le fearg a dhoirteadh amach.


text:
Is mór í a thrócaire ach is mór í a dhéine chomh maith, <pb/><t>tugann sé breith ar gach duine de réir a oibreacha.


text:
Beidh a áit féin ag gach beart trócaireach; <pb/><t>déanfar cúiteamh le gach duine de réir a oibreacha.


text:
(Chruaigh an Tiarna croí Fhorainn i dtreo nár aithin sé é, <pb/><t>i dtreo go mba eol a oibreacha faoi stua na spéire. 


text:
Nochtann a thrócaire í féin don chruthaíocht uile; <pb/><t>roinn sé a sholas agus a dhorchadas ar dhaoine.) 


text:
<pb/><t>Ná habair: «Rachaidh mé i bhfolach ón Tiarna; <pb/><t>cé a chuimhneoidh orm ansiúd thuas? <pb/><t>Ní thabharfar faoi deara mé i slua chomh mór leis seo; <pb/><t>céard é mise sa chruthaíocht gan teorainn?»


text:
Féach, crithfidh an spéir agus spéir na spéartha, <pb/><t>an duibheagán agus an talamh nuair a dhéanfaidh sé fiosrú.


text:
Tagann creathán agus suaitheadh ar na sléibhte freisin agus ar uaithní na cruinne, <pb/><t>nuair a fhéachann sé orthu.


text:
Níl aon duine le machnamh ar na nithe seo ina chroí, <pb/><t>agus cé tá le scrúdú a dhéanamh ar a bhealaí?


text:
Sin mar a mheasann an té atá ar bheagán tuisceana, <pb/><t>an fear gan chiall gan stiúir ar baoth iad a smaointe.


text:
<pb/><t>Éist liom anois, a mhic, agus faigh greim ar an eolas; <pb/><t>tabhair aird go cruinn ar mo bhriathra.


text:
Nuair [a chruthaigh] Dia a oibreacha i dtús báire <pb/><t>roinn sé orthu a bpáirteanna a luaithe a chum sé iad.


text:
D' eagraigh sé a oibreacha le haghaidh na síoraíochta, <pb/><t>óna dtúsú go dtí na glúine i bhfad anonn; <pb/><t>ní thagann ocras ná tuirse orthu, <pb/><t>ná ní scoireann siad dá saothar.


text:
Ní bhíonn siad ag brú a chéile i leataobh, <pb/><t>ná ní bheidh siad go brách easumhal dá bhriathar.


text:
Chlúdaigh sé aghaidh na talún le gach sórt ainmhí, <pb/><t>agus is uirthi a bhíonn a dtriall ar ais.


text:
Thug sé an áirithe sin laethanta dóibh mar théarma saoil, <pb/><t>agus thug sé údarás dóibh ar a raibh ar talamh.


text:
Thug sé ar gach ní beo eagla a ghlacadh rompu, <pb/><t>agus rinne sé máistrí díobh ar bheithígh agus ar éanlaith.


text:
(Fuair siad feidhm na gcúig chumhacht ón Tiarna, agus, mar shéú ceann, <pb/><t>roinnt den intleacht, agus, mar sheachtú, an réasún a mhíníonn a chumhachtaí.) 


text:
Dúirt sé leo: «Seachnaígí an uile shaghas urchóide» ; <pb/><t>agus thug sé aithne do gach duine díobh i dtaobh a chomharsan.


text:
(Tá a mbealaí ag seoladh chun na hurchóide óna n-óige; <pb/><t>ní féidir leo an croí cloiche úd a mhalartú ar chroí feola; 


text:
Óir,.ag roinnt ciníocha na cruinne dó) cheap sé rialtóir ar gach cine; <pb/><t>ach sé Iosrael cuid an Tiarna féin.


text:
(Sé a chéadghin é, a oileann sé le smacht, <pb/><t>ar a mbronnann sé solas a ghrá gan é a threigean.) 


text:
Tá a n-oibreacha go léir ar nós na gréine os a chomhair, <pb/><t>agus tá a shúile de shíor ar a slite.


text:
(Is maith é an Tiarna, agus is eol dó a chréatúirí; <pb/><t>ní dhéanann sé iad a scriosadh ná a thréigean, ach iad a choigilt.) 


text:
Is cuma déirc duine nó fáinne séala os comhair [an Tiarna]; <pb/><t>déanann sé féile duine a chaomhnú mar mhac imreasan a shúl.


text:
Éireoidh sé ina dhiaidh seo agus déanfaidh sé aisíoc leo; <pb/><t>tabharfaidh sé luach a saothair sa mhullach orthu.


text:
Ligeann [Dia] do lucht na haithrí filleadh air, <pb/><t>agus cuireann sé misneach ar na daoine a bhfuil a ndóchas ag meath.


text:
<pb/><t>Iompaigh chun an Tiarna agus fág do pheacaí i do dhiaidh; <pb/><t>guigh os a chomhair agus laghdaigh do choir.


text:
Fill ar ais ar an Té is Airde agus tabhair do chúl leis an urchóid, <pb/><t>agus bíodh an dearg-ghráin agat ar an ngráiniúlacht.


text:
Ní mó an moladh a fhaightear ó na mairbh ná ó dhaoine nach bhfuil ann chor ar bith. <pb/><t>Is é an duine beo folláin ar féidir leis an Tiarna a mholadh.


text:
Nach mór é trócaire an Tiarna, <pb/><t>agus an maithiúnas a thugann sé dóibh siúd a iompaíonn chuige.


text:
Céard is gile ná an ghrian? Ach tagann urú uirthi; <pb/><t>ní bhíonn fuil agus feoil ag machnamh ach ar an olc.


text:
Déanann sé sluaite na spéire thuas a iniúchadh; <pb/><t>níl ach cré agus luaithreach sa chine daonna go léir.


text:
Stiúrann sé an chruinne le cor dá láimh, agus géilleann gach ní dá thoil; <pb/><t>is rí é ar an uile ní agus scarann sé an naofa ón gcoitianta ina measc lena chumhacht.) 


text:
Níor thug sé cumhacht d' aon duine a éachtaí a fhógairt; <pb/><t>agus cé ar féidir leis a fhearta a spiúnadh?


text:
Cé ar féidir leis a chumhacht mhaorga a thomhas? <pb/><t>agus cé ar féidir leis dul ar aghaidh agus bearta a thrócaire go léir a ríomhadh?


text:
Nuair a bheidh deireadh déanta ag duine, níl sé ach ag tosú; <pb/><t>nuair a stadfaidh sé, beidh sé fós i bponc.


text:
Ar aon dul le braon ó uisce na farraige, nó gráinne gainimh, <pb/><t>sin mar atá ag beagán blianta seachas an tsíoraíocht.


text:
Chonaic sé agus tá a fhios aige go mbeidh droch-chríoch orthu; <pb/><t>uime sin maitheann sé dóibh go fial.


text:
Bíonn trua ag an duine dá chomharsa, <pb/><t>ach bíonn trua ag an Tiarna don uile dhúil bheo; <pb/><t>smachtaíonn sé oileann, tugann teagasc, <pb/><t>agus seolann sé ar ais iad mar a dhéanfadh aoire a thréad.


text:
Déanann sé trócaire orthu siúd a ghlacann lena smacht, <pb/><t>agus a bhíonn ag tnúth lena bhreitheanna.


text:
<pb/><t>A mhic, ná cuir ceartú mar eireaball le dhea-bhearta, <pb/><t>ná briathra géara le haon tabhartas.


text:
Agus féach, nach fearr focal ná bronntanas maith? <pb/><t>ach tá siad araon le fáil ón bhfear gnaíúil.


text:
Bíonn an t-amadán tuathalach maslaitheach; <pb/><t>agus déanann tabhartas an doicheallaigh na súile a chiapadh.


text:
<pb/><t>Foghlaim sula labhraíonn tú, <pb/><t>agus tabhair aire do do shláinte sula mbuailtear tinn thú.


text:
Déan tú féin a iniúchadh roimh an mbreithiúnas, <pb/><t>agus in uain an fhiosraithe gheobhaidh tú maithiúnas.


text:
Ná déanadh aon ní thú a chosc ó mhóid a chomhlíonadh i dtráth, <pb/><t>agus ná fan go bás le bheith saor uaithi.


text:
Cuimhnigh ar a fhearg sna laethanta deiridh, <pb/><t>ar uain an díoltais, nuair a iompóidh sé a aghaidh i leataobh;


text:
In am na flúirse, cuimhnigh ar am an ghorta; <pb/><t>agus ar bhochtaine agus ar ghannchúis i laethanta na maoine.


text:
Sleamhnaíonn an t-am ar aghaidh ó mhaidin go trathnóna; <pb/><t>bíonn luas faoi gach ní i láthair an Tiarna.


text:
Bíonn an duine eagnaí cáiréiseach i ngach gnó, <pb/><t>agus i laethanta an pheaca bíonn sé ar a fhaire in aghaidh na coiriúlachta.


text:
An mhuintir a thuigeann seanfhocail éiríonn siad féin eagnaí, <pb/><t>agus sceitheann nathanna cuí uathu féin.


text:
Má ligeann tú duit féin sásamh a bhaint as do mhiangais, <pb/><t>déanfaidh sin ceap magaidh díot ag do naimhde.


text:
Ná déan bochtán díot féin le cóisireacht ar airgead iasachta, <pb/><t>agus gan aon ní agat i do sparán.


text:
Ní éireoidh oibrí meisciúil saibhir choíche; <pb/><t>an té a dhéanann faillí i nithe beaga, titfidh sé beagán ar bheagán.


text:
Beidh sé mar oidhreacht ag brocamas agus ag cruimheanna; <pb/><t>agus an té atá gan náire, caillfear é.


text:
<pb/><t>Duine gan stuaim an té a chuireann a mhuinín i ndaoine ar an toirt; <pb/><t>an té a dhéanann peaca, déanann sé díobháil dó féin.


text:
An té a dhéanann lúcháir faoin [olc], daorfar é, <pb/><t>(ach an té a dhiúltaíonn don phléisiúr, cuireann sé coróin ar a shaol;


text:
An té a smachtaíonn a theanga, mairfidh sé gan bhuaireamh) <pb/><t>agus an té ar beag leis béadán, seachnaíonn sé an t-olc.


text:
Óir chloisfeadh duine éigin thú, agus bheifí ag faire ort, <pb/><t>agus, in am trátha, thabharfaí fuath duit.


text:
Cuir ceist ar chara; b' fhéidir nach ndearna sé aon ní; <pb/><t>ach má rinne sé aon ní, ná déanadh sé go deo arís é.


text:
Cuir ceist ar do chomharsa; b' fhéidir nár dhúirt sé aon ní; <pb/><t>ach má dúirt sé é, ná habradh sé arís é.


text:
D' fhéadfadh duine botún a dhéanamh agus nach dá dheoin é; <pb/><t>cé nach ndearna peaca riamh lena theanga?


text:
Cuir ceist ar do chomharsa roimh bagairt air; <pb/><t>agus fág faoi dhlí an Té is Airde a chúrsa a rith.


text:
Oiliúint chun na beatha is ea eolas ar aitheanta an Tiarna; <pb/><t>an mhuintir a dhéanann a réir bailíonn siad <pb/><t>cnuas de chrann na neamhbhásmhaireachta.) 


text:
<pb/><t>Sé is iomlán na heagna ann ná eagla an Tiarna; <pb/><t>agus níl san eagna ar fad ach comhlíonadh an dlí (agus eolas ar a uilechumhacht;


text:
An searbhónta a deir lena mháistir: 'Ní dhéanfaidh mé mar is áil leat,» <pb/><t>cuireann sé fearg ar fhear a chothaithe fiú má dhéanann sé é ina dhiaidh sin). 


text:
Is fearr a bheith ar bheagán céille agus ar mhórán eagla, <pb/><t>ná bheith lán d' éirim, ach bheith ag briseadh an dlí.


text:
Tá clisteacht ann atá beacht, gan a bheith cóir; <pb/><t>agus tá an sórt duine ann a bhaineann feidhm as comaoin le breith a fháil ina fhabhar.


text:
Tá coirpeach ann a ghabhann thart cromtha mar dhea le dólás, <pb/><t>ach atá lán de chalaois laistigh.


text:
Cuireann sé folach ar a aghaidh, agus ligeann air a bheith bodhar, <pb/><t>agus nuair nach mbíonn súil leis, faigheann sé an buntáiste ort.


text:
Agus má theipeann air peaca a dhéanamh cheal cumais, <pb/><t>déanfaidh sé an t-olc nuair a gheobhaidh sé an fhaill air.


text:
Is féidir duine a aithint ar a chuntanós; <pb/><t>agus is féidir fear tuisceanach a aithint ar dhealramh a cheannaithe.


text:
Nach fearr go mór ceartú a dhéanamh ná fanacht i bhfearg! <pb/><t>an té a admhaíonn a locht, cosnaítear ar an olc é.


text:
(Nach breá é aithrí a dhéanamh go follas nuair a cheartaítear thú, <pb/><t>mar ansin seachnóidh tú peaca d' aontoisc.)


text:
Is geall le coillteán ag tnúth le maighdean a mhilleadh, <pb/><t>an té a bhíonn ag cur a cháis in iúl le láimh láidir.


text:
Bíonn duine ann a fhanann ina thost agus faigheann sé cáil na heagna; <pb/><t>bíonn duine eile béalscaoilteach, agus tugtar fuath dó.


text:
Fanann duine ina thost mar nach mbíonn freagra aige; <pb/><t>fanann duine eile ina thost mar go mbíonn fios na faille aige.


text:
Fanfaidh an saoi ina thost nó go dtaga a uain; <pb/><t>ach an bladhgaire baoth, ní aimsíonn sé an uain cheart.


text:
Beidh an ghráin ar an té a bhíonn róchainteach, <pb/><t>agus tabharfar fuath don té a théann thar fóir le caint.


text:
<pb/><t>Bíonn duine ann ar a dtagann an rath agus é faoi bhráca; <pb/><t>agus is féidir d' fháltas gan choinne dul chun dochair.


text:
Bíonn dochar ann de bhíthin glóíre, <pb/><t>agus bíonn daoine a fhaigheann ardú cinn ó lár na hainnise.


text:
Ní rachaidh tabhartas an amadáin chun tairbhe duit, <pb/><t>óir tá mórchuid súl aige in áit an aoin.


text:
Is beag a bhronnann sé ach is mór a cháineann; <pb/><t>bíonn a chlab ar leathadh dála an challaire; <pb/><t>tugann sé iasacht inniu, agus éilíonn í ar ais amárach; <pb/><t>duine gránna a leithéid.


text:
An mhuintir a itheann [mo] chuid aráin, tá teanga shuarach acu» ; <pb/><t>nach iomaí duine a dhéanann fonóid faoi, agus nach minic!


text:
<pb/><t>Is fearr tuisle ar an tsráid ná tuaiplis ar an teanga; <pb/><t>mar sin a thagann tubaiste sa mhullach ar dhroch-dhaoine gan mhoill.


text:
An té a gcoisceann an bhochtaine air peaca a dhéanamh, <pb/><t>ní bhíonn aon bhuaireamh aigne air nuair a ligeann sé a scíth.


text:
<pb/><t>Máchail ghránna ar dhuine an t-éitheach <pb/><t>ach bíonn sé i gcónaí ar bhéal na n-ainbhiosán.


text:
<pb/><t>Cuireann an saoi é féin chun cinn lena bhriathra; <pb/><t>tabharfaidh an duine ciallmhar taitneamh do fhlatha.


text:
An té a shaothraíonn an talamh, beidh fómhar fial aige; <pb/><t>agus an té a thugann taitneamh do fhlatha, maithfear a choir dó.


text:
Déanann bronntanais agus tabhartais súile na saoithe a dhalladh, <pb/><t>agus múchann siad gearáin mar a dhéanfadh pusachán.


text:
<pb/><t>An ndearna tú peaca a mhic? Ná déan amhlaidh arís, <pb/><t>ach bí ag guí faoina bhfuil déanta agat.


text:
Teith ón bpeaca mar a dhéanfá ó nathair nimhe <pb/><t>má théann tú ina ghaire, béarfaidh sé ort; <pb/><t>tá a fhiacla mar fhiacla leoin, <pb/><t>agus stollann siad an t-anam as daoine.


text:
Déanann scanradh agus dásacht maoin a scriosadh; <pb/><t>agus mar sin a scriosfar teach an uaibhrigh.


text:
Téann guí an bhoicht óna bheola caol díreach go cluasa [Dé], <pb/><t>agus tagann a bhreithiúnas gan mhoill.


text:
An té ar fuath leis ceartú, siúlfaidh sé i rian an pheacaigh; <pb/><t>ach an té arb eagal leis an Tiarna, déanfaidh sé aithrí ina chroí.


text:
An té a bhfuil cumas teanga aige, tá aithne air i gcéin; <pb/><t>ach tugann an duine tuisceanach faoi deara nuair a dhéanann sé dearmad.


text:
An té a thógann a theach le hairgead daoine eile, <pb/><t>is cuma é nó fear a bhailíonn clocha dá [thuama féin].


text:
Is cuma comhthionól na gcoirpeach nó barrach ina charn; <pb/><t>bladhm thine an chríoch a bheidh orthu.


text:
<pb/><t>An té a choinníonn an dlí, beidh smacht aige ar a mhianta; <pb/><t>sí an eagna buaic eagla an Tiarna.


text:
Má chloiseann fear tuisceanach caint chiallmhar, <pb/><t>molfaidh sé í agus cuirfidh sé léi; <pb/><t>má chloiseann macnasaí í, ní thaitneoidh sí leis <pb/><t>agus caithfidh sé laistiar dá dhroim í.


text:
Beifear ag tnúth go géar sa chomhthionól le focail an duine chliste, <pb/><t>agus déanfar a chuid cainte a mheá ó chroí.


text:
Is cuma nó fothrach tí an eagna don daoi; <pb/><t>agus níl in eolas an bhaotháin ach giofaireacht gan éifeacht.


text:
Níl san oideachas don duine gan éirim, ach mar laincis faoina chosa, <pb/><t>nó mar chuibhreach ar a láimh dheas.


text:
Gáireann an t-amadán in ard a ghutha, <pb/><t>ach tagann meangadh gáire go réidh ar an duine stuama.


text:
Is cuma nó ornáid óir an t-oideachas don duine géarchúiseach, <pb/><t>nó bráisléad ar a láimh dheas.


text:
Bíonn fuadar faoi chois an amadáin isteach i dteach, <pb/><t>ach seasann fear na taithí go hurramach os a chomhair.


text:
Mímhúineadh is ea a bheith ag cúléisteacht ag doras; <pb/><t>chuirfeadh a leithéid náire ar dhuine tuisceanach.


text:
Beidh focail daoine eile ar a mbéal [ag lucht na cúlchainte], <pb/><t>déanfar focail lucht na tuisceana a mheá go cruinn.


text:
Nuair a chuireann an t-éagráifeach mallacht ar a [namhaid], <pb/><t>cuireann sé mallacht ar a anam féin.


text:
Is geall le cnapán aoiligh fear na leisce; <pb/><t>gach duine a bheireann greim air, croitheann sé dá láimh é.


text:
Tugann iníon easumhal náire dá hathair agus dá fear céile, <pb/><t>agus beidh drochmheas acu araon uirthi.


text:
Is cuma nó ceol ag tórramh, eachtra a insint go míthráthúil; <pb/><t>ach tá ciall gach tráth le pionós agus le smachtú.


text:
Clann atá gan urraim, gan mhúineadh, gan chneastacht, <pb/><t>(tugann siad masla d' uaisleacht a muintire.) 


text:
<pb/><t>Is cuma a bheith ag teagasc daoi nó a bheith ag dlúthú smidiríní pota le chéile, <pb/><t>nó ag dúiseacht duine atá i dtromshuan.


text:
Is cuma a bheith ag insint scéil do dhaoi nó do chodlatán: <pb/><t>nuair a bheidh deireadh ráite déarfaidh sé: «Céard é sin?»


text:
Bí ag caoineadh an mhairbh, mar tá an solas de dhíth air; <pb/><t>bí ag caoineadh an daoi, mar tá ciall de dhíth air; <pb/><t>ná goil chomh goirt ar an marbh, mar tá sé ar a shuaimhneas; <pb/><t>Is measa ná bás beatha daoi.


text:
Seacht lá a mhaireann caoineadh an mhairbh, <pb/><t>ach caointear an daoi agus an coirpeach ar feadh a saoil.


text:
Ná cuir focail amú ar an dúr <pb/><t>agus fan amach ón bhfear gan éirim; <pb/><t>seachain é d' fhonn nach mbeadh trioblóid ort, <pb/><t>agus go bhfágfadh sé smál ort agus é ag imeacht leis; <pb/><t>fair amach dó agus beidh suaimhneas agat, <pb/><t>agus ní chuirfidh a bhaois go deo aon suaitheadh ort.


text:
An chearchaill a ghreamaítear i bhfoirgneamh, <pb/><t>ní bhogfaidh crith talún é; <pb/><t>sé an dála céanna é ag an aigne meáite ar dhea-chomhairle, <pb/><t>ní chlisfidh sí in uair na cinniúna.


text:
An fál cuaillí ar an ard, <pb/><t>ní sheasóidh sé an fód in aghaidh na gaoithe; <pb/><t>sé an dála céanna é ag croí an daoi, <pb/><t>scanraíonn a smaointe féin é, <pb/><t>agus ní sheasóidh sé an fód in aghaidh na heagla.


text:
Caith clocha le héanlaith, agus scaipfidh siad le heagla; <pb/><t>caith asachán le cara, agus scaipfidh tú an cairdeas.


text:
Má oscail tú do bhéal i gcoinne do charad, <pb/><t>ná bíodh imní ort, bíonn súil le hathchairdeas; <pb/><t>ach i gcás asacháin, díomais, sceitheadh rún, buille fill <pb/><t>teithfidh gach cara sna cúinsí sin.


text:
Gnóthaigh muinín do chomharsan lá a ghátair, <pb/><t>le go ndéanfaidh tú lúcháir leis lá a shéin; <pb/><t>bí taobh leis in am a thrioblóide, <pb/><t>le go mbeidh tú i bpáirt leis ina oidhreacht.


text:
Gabhann gal agus deatach ón sorn sula lasann sé, <pb/><t>agus sé an dála céanna é ag maslaí roimh dhoirteadh fola.


text:
<pb/><t>Cé a chuirfidh garda ar mo theanga <pb/><t>agus séala na críonnachta ar mo bheola? <pb/><t>le mé a choimeád ó thitim, <pb/><t>agus nac scriosfadh mo theanga mé.


text:
A Thiarna, a athair agus a mháistir mo bheatha, <pb/><t>ná fág mé faoina gcomhairle, <pb/><t>agus ná lig dom titim dá mbarr.


text:
Cé a imreoidh lasca ar mo smaointe, <pb/><t>agus a chuirfidh laincis na heagna ar m' aigne? <pb/><t>d' fhonn nach ndéanfaí tláithínteacht liom i m' earráidí, <pb/><t>agus nach n-éalódh aon pheaca liom slán;


text:
Le heagla go méadófaí ar líon m' earráidí <pb/><t>agus go rachadh mo pheacaí i líonmhaire, <pb/><t>agus go dtitfinn os comhair mo naimhde <pb/><t>agus go mbeadh áthas ar m' eascara de mo chionn.


text:
<pb/><t>Éistigí, a chlann ó, le teagasc faoin teanga; <pb/><t>an té a choimeádfaidh é, ní bhéarfar amuigh air choíche.


text:
Titeann an peacach i ngaiste a theanga, <pb/><t>agus is ceap tuisle í don aithiseach agus don uaibhreach.


text:
Ná téadh do bhéal i dtaithí na mionn, <pb/><t>agus na bíodh ainm an Té is Naofa de shíor ar do theanga.


text:
An daorán a bhíonn de shíor á fhaire <pb/><t>ní bhíonn sé saor ó riastaí; <pb/><t>is é an dála céanna é ag an té a thugann mionna agus a ghlaonn ar an ainm gan stad, <pb/><t>ní ghlanfar é ón bpeaca.


text:
Líonfar le hurchóid fear tabhartha a lán mionn; <pb/><t>ní fhágfaidh an sciúirse a theaghlach; <pb/><t>má pheacaíonn sé, fanfaidh a pheaca air; <pb/><t>má mhionnaíonn sé gan ábhar, déanfaidh sé peaca faoi dhó; <pb/><t>má thugann sé mionn éithigh, ní fhíréanfar é, <pb/><t>mar líonfar a theach le hainnise.


text:
Tá nós cainte ann ar a bhfuil aibíd an bháis; <pb/><t>ná faightear go deo é in oidhreacht Iacóib! <pb/><t>fanfaidh an dream diagaithe i bhfad i gcéin uaidhsean, <pb/><t>agus ní shiúlfaidh siad go glúine i bpeacaí.


text:
Ná tabhair taithí na graostachta agus na gáirsiúlachta do do theanga, <pb/><t>mar gabhann caint pheacúil leis an sórt sin.


text:
Cuimhnigh ar d' athair agus ar do mháthair <pb/><t>nuair a shuíonn tú i measc na bhflatha, <pb/><t>le heagla go ndéanfá dearmad os a gcomhair, <pb/><t>agus go mbeadh meas amadáin ort de bharr do bhéas; <pb/><t>b' fhearr leat ansin nach saolófaí chuige thú, <pb/><t>agus chuirfeá mallacht ar lá do bhreithe.


text:
<pb/><t>Cuireann dhá shórt fir le líon na bpeacaí, <pb/><t>agus titeann fraoch na feirge ar an tríú sort;


text:
An croí a bhíonn á dhó mar thine loiscneach <pb/><t>ní mhúchfar é nó go gcaitear ar fad é; <pb/><t>an té a dhéanann collaíocht lena ghaol fola <pb/><t>ní rachaidh aon stad air nó go ndófar gach pioc de; <pb/><t>is milis leis an adhaltranach gach bia, <pb/><t>agus ní rachaidh aon stad air go bás.


text:
An té a pheacaíonn in aghaidh leaba a phósta, <pb/><t>agus a deir leis féin: «Cé tá ag faire orm? <pb/><t>tá an dorchadas i mo thimpeall agus tá na fallaí do mo cheilt; <pb/><t>ní fheiceann aon duine mé; cén fáth go mbeadh imní orm? <pb/><t>ní thabharfaidh an Té is Airde aon aird ar mo pheacaí.»


text:
Súile daoine is eagal leis, <pb/><t>ní thuigeann sé go bhfuil súile an Tiarna <pb/><t>níos gile faoina deich ná an ghrian; <pb/><t>go mbíonn siad ag faire ar bhealaí uile an duine <pb/><t>agus gur léir dóibh fiú na póirsí folaigh.


text:
Sular ceapadh an chruinne ba eol dó í go léir; <pb/><t>agus b' amhlaidh a bhí tar éis í go léir a chumadh.


text:
Cuirfear pionós ar an bhfear seo ar shráideanna na cathrach; <pb/><t>agus gabhfar é san áit is lú a mbeidh coinne aige leis.


text:
Beidh an scéal céanna ag an mbean a thréigfidh a fear <pb/><t>agus a mbeidh oidhre aici le fear eile.


text:
Sa chéad áit, ní raibh sí umhal do dhlí an Té is Airde; <pb/><t>sa dara háit, rinne sí coir in aghaidh a fir chéile; <pb/><t>sa tríú háit, rinne sí adhaltranas trína striapachas, <pb/><t>agus ghabh sí clann le fear eile.


text:
An mhuintir a mhairfidh ina diaidh, <pb/><t>beidh a fhios acu nach sáraíonn aon ní eagla an Tiarna. <pb/><t>agus nach milse aon ní na cloí le haitheanta an Tiarna.


text:
Osclóidh sí a béal i gcomhthionól an Té is Airde <pb/><t>agus déanfaidh sí mórtas i láthair a shlua.


text:
Tá sealúchas agam i dtonnta na bóchna, agus ar fud an domhain, <pb/><t>i ngach pobal agus i ngach cine.


text:
Ansin thug cruthaitheoir an uile ní ordú dom, <pb/><t>agus cheap an té a chruthaigh mé láthair do mo bhoth; <pb/><t>dúirt sé: 'Déan cónaí i Iacób, <pb/><t>agus bíodh Iosrael agat mar oidhreacht.'


text:
Ón tsíoraíocht roimh thúsú an domhain, chruthaigh sé mé, <pb/><t>agus beidh mé ann go brách na breithe.


text:
Mar an gcéanna chuir sé i mo chónaí mé sa chathair is ansa leis, <pb/><t>agus is in Iarúsailéim atá mo thiarnas agam.


text:
Chuir mé fréamhacha amach i bpobal a bhí faoi ghradam, <pb/><t>i sealúchas an Tiarna arb é a oidhreacht é.


text:
D' fhás mé suas go hard mar chrann pailme in Éan Geidí, <pb/><t>agus mar mhuine rós in Ireachó, <pb/><t>mar ológ mhaisiúil ar mhachaire; <pb/><t>agus mar chrann plána d' fhás mé aníos.


text:
Thug mé cumhracht uaim mar chainéal agus acaicia, <pb/><t>agus spréigh mé musc mar thogha an mhiorr, <pb/><t>mar ghalbanam, onux, agus stactae, <pb/><t>agus mar chumhracht na túise sa bhoth.


text:
Dála na fíniúna, d' eascair craobha áille asam, <pb/><t>agus tá glóir agus saibhreas mar thoradh ar mo bhláth.


text:
(Mise máthair an ghrá álainn, na heagla, an eolais, agus an dóchais bhúidh; <pb/><t>tugtar mé dá bhrí sin do mo chlann go léir ón tsíoraíocht, dóibh siúd go léir a ainmníonn sé.) 


text:
Tagaigí chugam sibhse go léir a bhfuil dúil agaibh ionam, <pb/><t>agus ithigí bhur sáith de mo chuid torthaí.


text:
Óir is milse ná mil a bheith ag cuimhneamh orm, <pb/><t>agus is dea-bhlasta fós ná cíor mheala mé a shealbhú.


text:
Beidh dúil i mbreis ag an muintir a itheann mé <pb/><t>agus tart chun a thuilleadh fós ar an muintir a ólfaidh mé.


text:
Ní náireofar an té a éisteann liom, <pb/><t>agus a mhuintir a dhéanann rud orm, ní dhéanfaidh siad peaca choíche.»


text:
<pb/><t>Sé conradh Dé in airde é seo go léir, <pb/><t>an dlí a d' ordaigh Maois dúinn, <pb/><t>oidhreacht do chomhthionóil Iacóib;


text:
(Ná scoir de bheith tréan sa Tiarna; <pb/><t>cloígh leis le go neartódh sé thú; <pb/><t>sé an Tiarna Uilechumhachtach amháin is Dia; <pb/><t>níl slánaitheoir ann ach é.) 


text:
Sin é a chuireann an eagna thar maoil mar an Piseón, <pb/><t>agus mar an Tígris i séasúr na gcéadtorthaí;


text:
Sin é a chuireann an teagasc [ina thuile mar an Níl,] <pb/><t>agus mar an nGíohón i bhfómhar an fhíona.


text:
Mar nach bhfuair an chéad fhear aithne cheart uirthi, <pb/><t>agus níor thomhais an té is déanaí go baileach í.


text:
Dúirt mé: «Déanfaidh mé m' úllord a uisciú, <pb/><t>agus mo luibhghort a lánfhliuchadh.» <pb/><t>Agus féach, rinneadh abhainn de mo chanáil <pb/><t>agus muir de m' abhainn.


text:
Cuirfidh mé teagasc ag taitneamh mar an láchaint, <pb/><t>agus spréifidh mé a sholas i bhfad i gcéin.


text:
Déanfaidh mé eolas a dhoirteadh amach mar thairngreacht, <pb/><t>agus fágfaidh mé é do ghlúine le teacht.


text:
<pb/><t>[Is geal le mo chroí trí nithe, <pb/><t>agus is geal le Dia agus le daoine iad] <pb/><t> tuiscint idir deartháireacha, cairdeas idir comharsana, <pb/><t>agus lánúin a mhaireann go sona sásta lena chéile.


text:
Tá trí shórt duine is fuath le mo chroí, <pb/><t>agus is mór mar a ghoilleann a saol orm <pb/><t> bochtán a bhorrann le huabhar, bréagaire saibhir, <pb/><t>agus adhaltranach aosta gan chiall.


text:
Ritheann naoi smaoineamh liom a chuireann gliondar ar mo chroí, <pb/><t>agus tá an deichiú ceann ar bharr mo theanga: <pb/><t>fear ar a gcuireann a chlann lúcháir, <pb/><t>fear a mhaireann le turnamh a naimhde a fheiceáil;


text:
Is aoibhinn don fhear a dhéanann aontíos le bean chiallmhar, <pb/><t>agus nach ndearna botún ina chaint, <pb/><t>agus nach ndearna seirbhís do dhuine níos táire ná é;


text:
Nach éachtach é an té a d' aimsigh an eagna, <pb/><t>ach níl sárú ar an té ar a bhfuil eagla an Tiarna.


text:
Sáraíonn eagla an Tiarna an uile ní <pb/><t>agus cé is inchomhórtais leis an té atá ina mháistir uirthi?


text:
Drochmhisneach, gnúis ghruama, agus croí briste, <pb/><t> sin iad na nithe a thugann drochbhean chun críche; <pb/><t>lámha gan fhuinneamh agus glúine laga, <pb/><t>bean nach gcuireann lúcháir ar a fear is cúis leo.


text:
Cuireann bean chéile dhiongbháilte áthas ar a fear, <pb/><t>agus caitheann sé a shaol faoi shuaimhneas.


text:
Tabhartas breá is ea bean chéile mhaith; <pb/><t>bronnfar í mar chuid an té a bhfuil eagla an Tiarna air.


text:
Más bocht saibhir é, bíonn a chroí go sona sasta; <pb/><t>agus bíonn aoibh an gháire ar a bhéal i gcónaí.


text:
Tá trí nithe ann a chuireann scanradh croí orm, <pb/><t>agus cuireann an ceathrú ceann scéin orm <pb/><t>cúlghearradh sa chathair, daoscarshlua ag tionól, <pb/><t>agus daoradh san éagóir is measa iadsan go léir ná an bás:


text:
Ach nuair a bhíonn bean in éad le bean eile, bíonn briseadh croí agus brón; <pb/><t>agus fógraíonn lasc na teanga don saol é.


text:
Cuing damh nach luíonn i gceart is ea drochbhean; <pb/><t>is cuma lámh a leagan uirthi nó greim a bhreith air scairp.


text:
Bíodh faire dhian ar iníon cheanndána, <pb/><t>nó, nuair a bheidh cead a cinn aici, <pb/><t>bainfidh sí feidhm dhíobhálach as.


text:
Faoi mar a osclaíonn taistealaí a bhéal le barr tarta <pb/><t>agus a ólann sé aon uisce a thagann ina threo, <pb/><t>suífidh sí os comhair gach cuaille, <pb/><t>agus osclóidh sí a bolgán don tsaighead.


text:
Mar an ghrian ag éirí de dhroim sléibhte an Tiarna, <pb/><t>is mar sin atá ag áille dea-mhná i dteach dea-riartha.


text:
Mar an choinneal ag taitneamh ar an gcoinnleoir naofa, <pb/><t>is mar sin atá ag ceannaithe áille ar cholainn chórach.


text:
Cuardaigh an machaire go léir le haghaidh ghoirt thorthúil; <pb/><t>cuir do shíol féin ann, le barr muiníne as feabhas do phóir.


text:
Tugtar bean aindiagaithe mar chuid do choirpeach, <pb/><t>ach bean chráifeach don fhear arb eagal leis an Tiarna.


text:
Ní théann stad ar an mbean mhínaireach ó bhearta náireacha; <pb/><t>ach bíonn an iníon gheanmnaí cúthail fiú lena fear céile féin.


text:
Is eagnaí le cách an bhean a bhfuil meas aici ar a fear: <pb/><t>ach an té a bhfuil drochmheas aici air le barr uabhair, is éagráifeach í dar le cách; <pb/><t>is méanar do chéile na dea-mhná, mar méadófar líon a bhlianta faoi dhó.


text:
Clabaire béalscaoilteach mná, is geall le trumpa í á shéideadh le ruathar a thabhairt faoin namhaid; <pb/><t>agus aon fhear faoin gcuing léi, caitheann sé a shaol i mbuaireamh an chogaidh.)


text:
<pb/><t>Cuireann dhá ní buairt ar mo chroí, agus cuireann an tríú ní fraoch feirge orm: <pb/><t>curadh á shnoí le bochtaine, <pb/><t>drochmheas ar lucht éirime, <pb/><t>agus fear ag casadh ón bhfíréantacht ar ais ar an bpeaca <pb/><t> déanfaidh an Tiarna an té sin a choiriú do bhás le faobhar claímh.


text:
Is iomaí duine a rinne peaca ar son [brabúis]; <pb/><t>an té ar mian leis a bheith saibhir, ní foláir dó [a bheith bómanta].


text:
Faigheann cuaille greim daingean i scoilt idir carraigeacha; <pb/><t>déanann an peaca ding de féin idir díol agus ceannach.


text:
Mura gcloíonn duine go díograiseach le heagla an Tiarna, <pb/><t>ní fada an mhoill ar a theaghlach titim óna chéile.


text:
Nuair a chroitear an criathar fágtar an dramhaíl ann; <pb/><t>mar an gcéanna feictear lochtanna an duine trí bhíthin a chuid cainte.


text:
Taispeánann toradh an chrainn an aire a tugadh dó; <pb/><t>mar an gcéanna taispeánann briathra an duine claonta a chroí.


text:
Má théann tú sa tóir ar an gcóir, déanfaidh tú í a ghnóthú, <pb/><t>agus a chaitheamh mar fhallaing ghlórmhar.


text:
Déanann an leon luíochán ar a chreach, <pb/><t>agus sa tslí chéanna an peaca ar lucht déanta an oilc.


text:
Is críonna i gcónaí í caint an duine chráifigh, <pb/><t>ach tá an t-éaganta chomh guagach leis an ngealach.


text:
Chuirfeadh caint lucht mionnaí a thabhairt do ghruaig ar bior; <pb/><t>agus chuirfeadh a gcuid aighneas ort do mhéara a chur i do chluasa.


text:
Doirteadh fola is críoch le hachrann na ndíomasach; <pb/><t>chuirfeadh sé masmas ort éisteacht lena gcuid asachán.


text:
Bíodh cion agat ar do chara, agus bí dílis dó; <pb/><t>ach má sceith tú a rúin, ná rith ina dhiaidh arís.


