# verses

text:
<pb/><t>Cuirigí uain mar bhronntanas<pb/><t>chuig rialtóir na tíre,<pb/><t>ón gCarraig ar thaobh na díthreibhe<pb/><t>go sliabh iníon Shíón.


text:
Ag cleitearnach anonn is anall<pb/><t>mar a bheadh nead scolamán tréigthe,<pb/><t>is amhlaidh atá iníonacha Mhóáb<pb/><t>cois áthanna an Arnón.


text:
«Tabhair comhairle dúinn,<pb/><t>tabhair breith ar ár gcas.<pb/><t>Sín amach do scáth mar bheadh coim na hoíche ann<pb/><t>i lár an lae ghil.<pb/><t>Cuir iad siúd atá scaipthe i bhfolach,<pb/><t>ná déan brath ar an teifeach.


text:
Lig dóibh cur fúthu i do theach,<pb/><t>muintir scaipthe sin Mhóáb;<pb/><t>bí i do thearmainn acu<pb/><t>i gcoinne an chreachadóra.<pb/><t>Nuair a bheidh deireadh leis an ansmacht,<pb/><t>críoch leis an gcreachadóireacht,<pb/><t>agus lucht chosarbolg imithe as an tír,


text:
is ann a bhunófar an chathaoir ríoga faoi chineáltas,<pb/><t>agus beidh ina shuí inti faoi dhílseacht,<pb/><t>i mboth Dháiví,<pb/><t>breitheamh ar mór leis an ceart<pb/><t>agus ar luath chuige cíocras na córach.»


text:
<pb/><t>Chualamar trácht ar uabhar Mhóáb,<pb/><t>uabhar as miosúr,<pb/><t>uaillmhian agus borr agus bród,<pb/><t>mórtas tóin gan taca.


text:
Dá dheasca sin, tá muintir Mhóáb ag caoineadh Mhóáb.<pb/><t>Tá siad go léir ag caoineadh le chéile.<pb/><t>i ndiaidh cístí rísín Chír Harasait<pb/><t>tá siad ag mairgneach go cráite.


text:
Óir tá tailte Heisbeon faoi chrann smola<pb/><t>agus fíniúin Shibmeá,<pb/><t>a mbeireadh a gcrobhaingí bua<pb/><t>ar thiarnaí na náisiún.<pb/><t>Shroiseadh siad fhad le Iazaer,<pb/><t>bhíodh siad spréite amach chomh fada leis an bhfásach;<pb/><t>bhí a gcraobhacha ag leathadh amach<pb/><t>thar farraige anonn.


text:
Uime sin, tá mé ag caoineadh mar a chaoineann Iazaer,<pb/><t>i ndiaidh fíniúin Shibmeá;<pb/><t>silfidh mé mo dheora oraibh go fras<pb/><t>a Heisbeon agus a Eileálae.<pb/><t>Óir thar do thorthaí agus thar fhómhar an fhíona<pb/><t>chualathas gáir chatha;


text:
tá an t-áthas agus an lúcháir<pb/><t>imithe as gort agus garraí.<pb/><t>Sna fíonghoirt níl ceol<pb/><t>ná liú áthais le cloisint;<pb/><t>níl aon fhíon á fháscadh sna cantaoirí,<pb/><t>tá an húrla-hárla ina thost.


text:
Dá bharr sin, ar son Mhóáb<pb/><t>tá mo chliabh mar chláirseach ar crith,<pb/><t>agus mo chroí istigh ar son Chír Harasait.


text:
Saothar in aisce ag Móáb a theacht chun teampaill,<pb/><t>á thraochadh féin ag scrínte na n-ardán;<pb/><t>a dhul isteach ina shanctóir a ghuí,<pb/><t>níl gar ann dó.


text:
Ach anois deir sé: «I gcionn trí bhliain, ag áireamh mar a dhéanfadh fear aimsire, beidh maise agus mórgacht Mhóáb ina ndíol tarcaisne d' ainneoin líon a mhuintire, agus beidh a bhfuílleach tearc, tanaí, gan acmhainn.»


text:
<pb/><t>Fáistine i gcoinne na Damaisce.<pb/><t>Tá an Damaisc chun scor mar chathair,<pb/><t>ní bheidh ann ach carnán fothrach.


text:
Beidh a cuid bailte tréigthe go deo,<pb/><t>agus tréada ag iníor ina n-áit;<pb/><t>luífidh siad síos iontu gan duine lena ruaigeadh.


text:
Tá Eafráim ag dul a dhúnphort a chailliúint,<pb/><t>agus an Damaisc a réimeas;<pb/><t>caithfear le fuílleach Arám<pb/><t>mar a chaithfear le glóir chlann Iosrael.<pb/><t>Briathar Thiarna na Slua.


text:
Amhail nuair a tharraingíonn an buanaí gabháil den arbhar chuige,<pb/><t>agus go mbaineann a lámh na diasa;<pb/><t>amhail nuair a bhíonn na ceannóga á gcnuasach i ngleann Rafáím.


text:
Níl fágtha ach an cnuasach;<pb/><t>amhail nuair a bhuailtear crann olóige,<pb/><t>a dó nó a trí de chaora fágtha ar a bharr,<pb/><t>a ceathair nó a cúig ar ghéaga an chrainn.<pb/><t>Briathar an Tiarna, Dia Iosrael.


text:
Sa lá sin breathnóidh an duine ar a Chruthaitheoir agus casfaidh a shúile i dtreo Neach Naofa Iosrael.


text:
Ní bhreathnóidh sé níos mó i leith na n-altóirí, déantús a lámh féin, ná ní amharcfaidh ar an rud a rinne a mhéara féin. na cuaillí coisricthe agus galláin na gréine.


text:
<pb/><t>Sa lá sin, beidh do bhailte tréigthe<pb/><t>mar a bhí bailte mhuintir [Amór agus Hiv,]<pb/><t>a fágadh nuair a bhí clann Iosrael ag teacht.<pb/><t>Díthreabh a bheidh iontu,


text:
mar go ndearna tú dearmad ar Dhia do shlánaithe,<pb/><t>agus nár choinnigh tú cuimhne ar Charraig do nirt.<pb/><t>Óir plandaíonn tú plandáil in onóir d' Adóinis,<pb/><t>cuireann tú slapair de chuid na coigríche inti;


text:
an lá a gcuireann tú iad, bíonn siad ag geamhrú agat,<pb/><t>agus le teacht na maidine bíonn bláth ar do churadóireacht;<pb/><t>ach beidh an fómhar millte lá an léin,<pb/><t>agus an phian gan leigheas.


text:
<pb/><t>Och: búiríl na sluaite ollmhóra,<pb/><t>búiríl mar a bheadh búiríl na mórmhara,<pb/><t>tuargaint na náisiún ag tuargaint<pb/><t>mar a bheadh tuargaint an lán mara.


text:
Bagraíonn sé orthu,<pb/><t>scinneann siad i bhfad ar shiúl láithreach,<pb/><t>á siabadh mar lochán i mbéal na gaoithe ar na harda,<pb/><t>mar a bheadh sí gaoithe i mbéal na stoirme.


text:
Um thráthnóna, scéin ar fad;<pb/><t>roimh mhaidin níl siad ann níos mó.<pb/><t>Is í seo cinniúint ár gcreachadóirí,<pb/><t>is é is dán don dream a rinne slad orainn.


text:
<pb/><t>Chugatsa atáim, a thír na sciathán seabhránach,<pb/><t>ar an taobh thall d' aibhneacha Chúis,


text:
tusa a sheolann do chuid teachtaí uait ar an bhfarraige,<pb/><t>ag taisteal in árthaí giolcach ar dhroim na n-uiscí.<pb/><t>Imígí libh, a theachtairí meara,<pb/><t>chun cine na scafairí griandaite,<pb/><t>chuig an náisiún a raibh eagla rompu riamh anall,<pb/><t>cine cumhachtach caithréimeach,<pb/><t>sa tír a shileann na haibhneacha.


text:
A mhuintir an domhain uile,<pb/><t>a áitreabhacha na talún go léir,<pb/><t>breathnaígí, tá an comhartha á chrochadh in airde;<pb/><t>éistigí, tá an stoc á shéideadh.


text:
Óir is é seo atá an Tiarna a rá liom:<pb/><t>«Ón áit a bhfuil mo chónaí,<pb/><t>tá mé ag breathnú uaim go socair,<pb/><t>le linn loinnir agus ruithne teasa,<pb/><t>le ceo drúchta i mbrothall an fhómhair.»


text:
Roimh fhómhar an fhíona, agus aimsir na mbachlóg thart,<pb/><t>nuair a aibíonn an bláth chun caor,<pb/><t>gearrtar na péacáin leis an gcorrán,<pb/><t>déantar beangáin a scoitheadh agus a theascadh.


text:
Fágfar ansin iad go léir<pb/><t>le haghaidh éin chreiche na sléibhte<pb/><t>agus ainmhithe allta na talún.<pb/><t>Caithfidh na héin an samhradh ag gabháil dóibh,<pb/><t>agus na hainmhithe allta an geimhreadh.


text:
Ag an am sin tabharfar bronntanais chuig Tiarna na Slua ó chine na scafairí griandaite, ón náisiun a raibh eagla rompu riamh anall, ón gcine cumhachtach caithréimeach sa tír a shileann na haibhneacha; tabharfar iad chuig an áit ina lonnaíonn ainm Thiarna na Slua, ar shliabh Shíón.


text:
<pb/><t>Fáistine i gcoinne na hÉigipte.<pb/><t>Seo an Tiarna ag teacht, ag marcaíocht go mear ar scamall;<pb/><t>chun na hÉigipte atá a thriall.<pb/><t>Tá íola na hÉigipte ar crith roimhe,<pb/><t>tá tuirse chroí ar mhuintir na hÉigipte.


text:
Dreasóidh mé na hÉigiptigh in éadan a chéile,<pb/><t>beidh siad ag troid bráthair in aghaidh bráthar,<pb/><t>cara in aghaidh carad, baile in aghaidh baile,<pb/><t>ríocht in aghaidh ríochta.


text:
Beidh mearbhall ar an Éigipt,<pb/><t>mar cuirfidh mé a gcomhairle trí chéile;<pb/><t>beidh siad ag lorg faisnéise ó dhéithe bréige agus ó dhraoithe,<pb/><t>ó lucht feasa agus asarlaíochta.


text:
Tá mé chun an Éigipt a thabhairt<pb/><t>isteach i lámha aintiarna,<pb/><t>agus beidh réimeas ag rí danartha orthu.<pb/><t>Seo é briathar Thiarna Dia na Slua.


text:
beidh boladh bréan ó na díogacha,<pb/><t>agus srutháin na Níle ag titim agus ag triomú.<pb/><t>Seargfaidh na feagacha agus na giolcacha,


text:
agus gach a bhfásann ar bhruacha na Níle.<pb/><t>Críonfaidh plandaí na Níle go léir,<pb/><t>siabfar ar shiúl agus ní fheicfear iad níos mó.


text:
Beidh na hiascairí ag mairgneach<pb/><t>agus lucht caite duan sa Níl ag caoineadh;<pb/><t>lucht spréite eangacha ar an uisce,<pb/><t>beidh siad ag olagón.


text:
Bainfear siar as lucht saothraithe an lín,<pb/><t>as lucht cardála fós agus lucht fite an éadaigh bháin.


text:
Amadáin chríochnaithe iad, prionsaí Zoan;<pb/><t>na comhairleoirí is críonna atá ag Forann, tá siad dobhránta.<pb/><t>Conas a leomhann sibh a rá le Forann:<pb/><t>«Dalta de chuid na saoithe is ea mise,<pb/><t>de shliocht na seanríthe anallód» ?


text:
Cá bhfuil siad, na saoithe seo agaibh?<pb/><t>Amach leo anois agus léiríodh siad duit<pb/><t>a bhfuil socraithe ag Tiarna na Slua<pb/><t>a bhfuil i ndán aige don Éigipt.


text:
Amadáin iad prionsaí Zoan;<pb/><t>tá prionsaí Nof á mealladh féin.<pb/><t>Tá an Éigipt ar seachrán acu,<pb/><t>ag ceannairí seo a cuid cúigí.


text:
Chuir an Tiarna isteach iontu<pb/><t>meadhrán agus mearbhall intinne.<pb/><t>Tá an Éigipt ag tuisleadh acu i ngach rud a dhéanann sí,<pb/><t>mar a bheadh fear meisce ag tuisleadh ina chuid orla.


text:
Ní bheidh dada san Éigipt gur féidir leo a dhéanamh,<pb/><t>le ceann ná le heireaball, le pailm ná le giolcach.


text:
<pb/><t>Sa lá sin, beidh na hÉigiptigh mar mhná, scaoll agus scanradh iontu ó bhagairt na láimhe atá an Tiarna a bhagairt orthu.


text:
Beidh dúiche Iúdá ina hábhar uamhain ag an Éigipt. Gach uair a luafar leo í, tiocfaidh eagla orthu de bharr na seifte atá ceaptha ag Tiarna na Slua ina gcoinne.


text:
Sa lá sin, beidh cúig bailte i dtír na hÉigipte agus teanga Chanán á labhairt acu, a thabharfaidh mionn dar Tiarna na Slua; beidh Cathair na Gréine ar cheann acu.


text:
Sa lá sin, beidh altóir in onóir don Tiarna i lár thír na hÉigipte agus gallán coisricthe dó in aice na teorann.


text:
Beidh siad ina gcomhartha agus ina bhfianaise do Thiarna na Slua i dtír na hÉigipte. Nuair a ghlaofaidh siad ar an Tiarna in am an leatroim, cuirfidh sé slánaitheoir chucu á gcosaint agus á bhfuascailt.


text:
Agus cuirfidh an Tiarna é féin in aithne do na hÉigiptigh agus admhóidh siad é agus déanfaidh umhlóid dó le híobairtí agus le hofrálacha. Déanfaidh siad móideanna don Tiarna agus comhlíonfaidh iad.


text:
Ansin, má bhuail an Tiarna na hÉigiptigh go crua féin, leigheasfaidh sé iad. Iompóidh siad i leith an Tiarna agus tabharfaidh sé toradh ar a nguí agus leigheasfaidh iad.


text:
Sa lá sin, beidh bealach mór ann ón Éigipt go dtí an Asaír. Tiocfaidh an Asaír chun na hÉigipte, agus an Éigipt chun na hAsaíre. Beidh an Éigipt agus an Asaír ag adhradh Dé le chéile.


text:
24a Sa lá sin, beidh beannacht ar Iosrael, mar aon leis an Éigipt agus an Asaír, a dtriúr, i lár na talún.


text:
24b Beannóidh Tiarna na Slua iad, á rá: «Bíodh beannacht ar mo phobal, an Éigipt, ar an Asaír, déantús mo lámh, agus ar Iosrael, m' oidhreacht.»


text:
<pb/><t>An bhliain ar tháinig an tArdoifigeach go hAisdeod, arna chur uaidh ag Sargon, rí na hAsaíre, d' ionsaigh sé Aisdeod agus ghabh é.


text:
San am sin, bhí an Tiarna tar éis labhairt trí mhinistreacht Íseáia mhic Ámóz. Dúirt sé leis: «Gabh agus scaoil an t-éadach róin atá thart ar do choim agat agus bain na cuaráin de do chosa.» Rinne sé amhlaidh agus bhí sé ag gabháil thart tarnocht agus cosnocht.


text:
Ansin dúirt an Tiarna: «Díreach mar bhí mo sheirbhíseach Íseáia ag gabháil thart tarnocht agus cosnocht ar feadh trí bhliain, ina chomhartha agus ina mhana don Éigipt agus do Chúis,


text:
is amhlaidh a dhéanfaidh rí na hAsaíre cimí na hÉigipte agus deoraithe Chúis a chinnireacht ar shiúl leis, idir óg agus aosta, tarnocht agus cosnocht agus másnocht.


text:
Agus beidh eagla agus náire oraibh as Cúis, a raibh bhur muinín ann, agus as an Éigipt, a raibh sibh chomh teann sin aisti.


text:
Agus déarfaidh muintir an chósta anseo: 'Féach ar tharla don té a raibh muinín againn ann agus a ndeachaigh muid chuige ar lorg cabhrach agus dídine ar rí na hAsaíre. Cén bealach éalaithe atá againn anois?' »


text:
<pb/><t>Fáistine i dtaobh an mhachaire cois na farraige.<pb/><t>Gairfean chugainn<pb/><t>ar nós séideáin ag scuabadh an deiscirt,<pb/><t>ag teacht isteach as an bhfásach,<pb/><t>isteach as tír an uafáis


text:
is scáfar an fhís a fuair mé <pb/><t>tá fear na creiche i mbun creiche,<pb/><t>tá an sladaí ag slad.<pb/><t>«Suas leat, a Éalám,<pb/><t>suas chun an léigir libh, a Mhéideacha!<pb/><t>Cuirfidh mise críoch leis an gcaoineadh.»


text:
Is uime sin atá mo chorróga<pb/><t>ar bhall amháin creatha;<pb/><t>fuair na freanga greim orm,<pb/><t>mar bheadh freanga mná seolta;<pb/><t>tá mé róbhuartha le cloisint,<pb/><t>róscanraithe le feiceáil.


text:
Tá mearbhall ar mo chroí;<pb/><t>tá scaoll orm de bharr an chreatha;<pb/><t>an clapsholas a raibh mé ag dréim leis,<pb/><t>is cúis chearthaí dom é.


text:
Tá an bord á chóiriú<pb/><t>agus á chlúdach le héadach;<pb/><t>táthar ag ithe agus ag ól?<pb/><t>Suas libh, a cheanna feadhna!<pb/><t>Smearaigí bhur sciath.


text:
Óir seo an rud a dúirt an Tiarna liom:<pb/><t>«Gabh agus cuir fear i mbun faire,<pb/><t>fógraíodh sé an méid atá le feiceáil aige.


text:
Feiceann sé marcshlua,<pb/><t>marcaigh ina mbeirt agus ina mbeirt,<pb/><t>marcaigh ar asail, marcaigh ar chamaill.<pb/><t>Tá sé ag airdeall, ag airdeall go haireach.»


text:
Scairt an fear faire ansin:<pb/><t>«Ar thúr na faire, a Thiarna,<pb/><t>tá mé i mo sheasamh an lá ar fad,<pb/><t>agus oíche in aghaidh na hoíche i mbun mo gharda.


text:
Féach, seo chugainn an marcshlua,<pb/><t>na marcaigh ina mbeirt agus ina mbeirt.» <pb/><t>Agus tháinig an freagra ar ais:<pb/><t>«Tá sí ar lár, tá an Bhablóin ar lár,<pb/><t>agus dealbha a cuid déithe uile<pb/><t>ina smionagar ar talamh.»


text:
A phobal liom atá do do bhualadh<pb/><t>i do choirce ar an láithreán buailte,<pb/><t>an ní a chuala mé ó Thiarna na Slua, ó Dhia Iosrael,<pb/><t>is é atá á fhógairt agam duit.


text:
<pb/><t>Fáistine i dtaobh Eadóm.<pb/><t>Táthar ag glaoch orm as Saeír:<pb/><t>«A fhir fhaire, cá fada fós an oíche?<pb/><t>A fhir fhaire, cá fada fós an oíche?»


text:
Is é freagra an fhir fhaire:<pb/><t>«Chugainn an mhaidin,<pb/><t>agus an oíche arís ina diaidh.<pb/><t>Más gá daoibh fiafraí, bígí ag fiafraí;<pb/><t>ach iompú thart is gá daoibh, agus filleadh.


text:
<pb/><t>Fáistine fá choinne an mhachaire.<pb/><t>A bhuíonta fáin na nDéadánach,<pb/><t>arb é scrobarnach an mhachaire is ceathrúin oíche daoibh,


text:
tugaigí uisce libh in airicis lucht an íota;<pb/><t>a mhuintir Théamá, amach libh le bia ar chionn na dteifeach.


text:
Óir is ón gclaíomh atá siad ag teitheadh,<pb/><t>ó fhaobhar an chlaímh,<pb/><t>ón mbogha agus é lúbtha,<pb/><t>agus ó bhroid an chatha.


text:
<pb/><t>Is ea, labhair an Tiarna liom mar seo: «Bliain amháin eile, a háireamh mar a dhéanfadh fear aimsire, agus beidh críoch le glóir agus le neart Chéadár.


text:
De líon lucht na mboghanna, de ghaiscígh chlann Chéadár, is beag a bheidh fágtha, óir is é an Tiarna, Dia Iosrael, a dúirt é.»


text:
<pb/><t>Fáistine in aghaidh Ghleann Hionnom.<pb/><t>Cad tá ort go bhfuil tú imithe suas ar fad<pb/><t>ar bharr na dtithe,


text:
a chathair an challáin, a bhaile na círéibe,<pb/><t>agus tú lán de ghairdeas?<pb/><t>Ní coscar claímh do choscar,<pb/><t>ná ní sa chath a thit do chuid marbh;


text:
tá do cheannfoirt uile i ndiaidh a thabhairt do na boinn,<pb/><t>ina bpríosúnaigh gan bogha a lúbadh.<pb/><t>An chuid is cróga agaibh, tá siad ina bpríosúnaigh,<pb/><t>tar éis gur theith siad i bhfad ar shiúl.


text:
Is ar an ábhar sin a deirim:<pb/><t>«Iompaígí uaim go gcaoine mé go goirt;<pb/><t>ná bígí ag brú sóláis orm<pb/><t>i ndíothú iníon mo mhuintire.»


text:
Óir lá trioblóide agus treascartha agus tranglaim atá chugainn,<pb/><t>agus is é an Tiarna Dia na Slua faoi deara é.<pb/><t>Sa ghleann sin Hionnom tá ballaí á leagan,<pb/><t>táthar ag scairteadh ar chabhair ar an sliabh.


text:
Tá Éalám ag breith chuige a bholgán saighead,<pb/><t>agus Arám ag dul sa diallait;<pb/><t>tá Cír ag baint an chumhdaigh dá sciath.


text:
An chuid is áille de do ghleannta,<pb/><t>tá siad breac le carbaid;<pb/><t>tá an marcshlua in ionad os coinne na ngeataí.


text:
<pb/><t>Bhí do shúil an lá sin<pb/><t>le harmlann Áras na Foraoise. Agus sin críoch le cosaint Iúdá.


text:
Bhreathnaigh sibh chomh líonmhar<pb/><t>agus bhí na bearnaí i múr chathair Dháiví.<pb/><t>Cheap sibh uiscí na Linne Íochtair.


text:
I lár báire, rinne sibh obair idir an dá mhúr<pb/><t>faoi choinne uisce na Seanlinne.<pb/><t>Ach níor chuimhnigh sibh ar an gCruthaitheoir<pb/><t>ná ní fhaca an Té a mhúnlaigh an t-iomlán fadó riamh.


text:
Bhí an Tiarna Dia na Slua ag glaoch oraibh an lá sin<pb/><t>chun caoineadh a dhéanamh agus mairgneach,<pb/><t>chun sibh féin a bhearradh agus éadach róin a chur oraibh.


text:
Ina ionad sin, siamsa atá ar siúl agus sult,<pb/><t>mairt á marú agus caoirigh á gcoscairt,<pb/><t>feoil á halpadh agus fíon á ól; agus sibh ag ceapadh:<pb/><t>«Ithimis agus ólaimis,<pb/><t>mar beidh an bás againn amárach.»


text:
Fuair mo chluasa an foilsiú seo ó Thiarna na Slua:<pb/><t>«Ní dhéanfar sásamh sa pheaca seo go deo,<pb/><t>go dtí go bhfaighe sibh bás,» <pb/><t>a deir an Tiarna Dia na Slua.


text:
<pb/><t>Seo mar a deir an Tiarna Dia na Slua:<pb/><t>«Imigh leat chuig an feidhmeannach seo,<pb/><t>chuig Seabná, maor an pháláis, agus abair leis:


text:
' Cén ceart nó cén gnó atá agat anseo<pb/><t>go bhfuil tú ag gearradh tuama duit féin ann,<pb/><t>ag gearradh amach tuama ar an ard,<pb/><t>ag snoí seomra duit féin sa charraig?'


text:
Féach, steallfaidh an Tiarna amach thú<pb/><t>d' aon steall amháin;<pb/><t>tá sé ag dul i ngleic agus i ngreim leat.


text:
Corann agus cornann sé thú i do chorna,<pb/><t>agus caitheann i do cheirtlín thú i dtír leitheadach amach.<pb/><t>Is ann a gheobhaidh tú bás,<pb/><t>agus is ann a fhágfar na carbaid a bhfuil tú chomh teann astu;<pb/><t>tusa atá i do chúis náire do theaghlach do thiarna.»


text:
Tá mé chun a ghléasadh i d' ionarsa,<pb/><t>chun é a fheistiú le do shursaing,<pb/><t>agus tugaim do chumhacht isteach ina láimh,<pb/><t>agus beidh sé ina athair ag muintir Iarúsailéim,<pb/><t>agus ag teaghlach Iúdá.


text:
Tá mé ag leagan eochair theach Dháiví ar a ghualainn;<pb/><t>má osclaíonn sé, ní dhúnfar;<pb/><t>má dhúnann, ní osclófar.


text:
Cuirim i bhfostú é mar bheadh tairne in áit dhaingean:<pb/><t>déanfar cathaoir onóra de i gcomhair theaghlach a athar.


text:
<pb/><t>Beidh maoin theaghlach a athar ar fad crochta as idir shíol agus shliocht na mionghréithe go léir, idir choirn agus chrúisciní.


text:
Sa lá sin briathar Thiarna na Slua tabharfaidh sé uaidh, an tairne sin a cuireadh i bhfostú san áit dhaingean. Ropfar amach é agus titfidh sé. Agus an t-ualach iomlán atá ag crochadh as, brisfear é, óir tá an Tiarna tar éis labhairt.


text:
<pb/><t>Fáistine i dtaobh na Tuíre.<pb/><t>Caoinigí, a longa Thairsís,<pb/><t>mar tá bhur longfort scriosta.<pb/><t>Ar a mbealach ó thír Chitím<pb/><t>is ea chuala siad an scéala.


text:
Déanaigí mairgneach, a mhuintir an chósta,<pb/><t>a cheannaithe Shíodóine,<pb/><t>a mbíodh bhur bhfeidhmeannaigh ag taisteal na bhfarraigí


text:
agus na bóchna móire.<pb/><t>Arbhar na Níle agus fómhar na hAbhann<pb/><t>a rinne a saibhreas,<pb/><t>agus bhíodh sí ag díol leis an domhan mór.


text:
Náire agus ceann faoi ort, a Shíodón,<pb/><t>óir seo mar a labhraíonn an tréanmhuir:<pb/><t>«Tinneas clainne níl orm feasta, ná ní bheirim leanbh;<pb/><t>níl clann mhac agam le tógáil<pb/><t>ná iníonacha le hoiliúint.»


text:
Nuair a gheobhaidh siad an tuairisc san Éigipt,<pb/><t>beidh siad ar crith de bharr chinniúint na Tuíre.


text:
An é sin bhur gcathair ghriothalánach,<pb/><t>a bhfuil cáil uirthi ón seanam anall,<pb/><t>a dtugadh a cosa ag taisteal i bhfad i.,<pb/><t>chun cónaí a dhéanamh i gcéin?


text:
Cé a cheap an beart seo<pb/><t>i gcoinne Tuír na gcoróineacha,<pb/><t>a mbíodh a ceannaithe ina bprionsaí,<pb/><t>agus a trádálaithe ar mhóruaisle na talún?


text:
Is é Tiarna na Slua a bheartaigh,<pb/><t>chun díomas a scéimhe a ísliú,<pb/><t>chun toicithe na talún a chaitheamh síos.


text:
Shín an Tiarna amach a lámh os cionn na farraige<pb/><t>agus chroith sé a cuid ríochtaí;<pb/><t>thug sé an t-ordú go scriosfaí dúnfoirt Chanán.


text:
Dúirt sé: «Ná bíodh lúcháir ort níos mó,<pb/><t>a mhaighdean ar a ndearnadh éigean,<pb/><t>a iníon Shíodóine!<pb/><t>Dá n-éireofá agus triall anonn go Citím;<pb/><t>thall ansin fiú, níl scíth i ndán duit ach oiread.»


text:
Féach an tír seo dár dhual longa!<pb/><t>Thóg na Caildéigh a dtúir léigir.<pb/><t>Leag siad a cuid daingean<pb/><t>agus d' fhág ina ballóg í.


text:
<pb/><t>Tarlóidh sé an lá sin go ndéanfar dearmad ar an Tuír go cionn deich mbliana agus trí scór. Ach nuair a thiocfaidh rí eile i gcoróin, i gcionn deich mbliana agus trí scór, beidh an Tuír cosúil le striapach an amhráin:


text:
Tóg do chláirseach, déan cuairt na cathrach,<pb/><t>a striapach bhocht thréigthe!<pb/><t>Seinn go binn, croch suas do cheol,<pb/><t>spreag cuimhne ort sna daoine arís!


text:
Mar sin i gcionn deich mbliana agus trí scór tiocfaidh an Tiarna ar a chuairt chuig an Tuír. Tosóidh sí arís ar chúiteamh a cuid striapachais a fháil. Deanfaidh sí striapach di féin le ríochtaí an domhain uile ar dhroim talún.


text:
Ach déanfar a sochar agus a tuarastal a thiomnú don Tiarna; ní chruinneofar ná ní chuirfear i dtaisce iad. Is dóibh siúd a chaitheann a saol os comhair an Tiarna a rachaidh a sochar, chun go mbeidh a sáith le hithe acu agus éadach galánta.


text:
idir chléir agus thuath, idir uasal agus íseal,<pb/><t>máistreás agus searbhónta, díoltóir agus ceannaitheoir,<pb/><t>iasachtóir agus iasachtaí, creidiúnaí agus féichiúnaí.


text:
Creachta agus seanchreachta atá sí, mar thalamh;<pb/><t>sladaithe agus deargshladaithe a bheidh,<pb/><t>mar a d' ordaigh an Tiarna.


text:
Tá an talamh faoi bhrón agus in ísle brí,<pb/><t>tá an domhan ag meath agus in ísle brí,<pb/><t>tá neamh agus talamh ag meath.


text:
Tá an talamh truaillithe<pb/><t>faoi chosa a cuid áitreabhach,<pb/><t>óir sháraigh siad na dlíthe, bhris na reachtanna,<pb/><t>choill an conradh síoraí.


text:
Is ar an ábhar sin atá crann smola ag alpadh na talún<pb/><t>agus a háitreabhaigh ag íoc as a gcionta.<pb/><t>Is uime sin atá áitreabhaigh na talún ina ngualach dóite,<pb/><t>agus gan ach beagán den chine daonna fágtha.


text:
Tá deireadh le meadhar na mbodhrán,<pb/><t>agus críoch le callán lucht gairdis;<pb/><t>tá deireadh le meadhar na gcláirseach.


text:
Táthar ag mairgneach sna sráideanna cheal fíona;<pb/><t>tá deireadh leis an uile lúcháir,<pb/><t>tá an t-áthas díbeartha ón tír.


text:
Is amhlaidh sin a bheidh an talamh ar fad,<pb/><t>i gcás na gciníocha uile,<pb/><t>mar a bhíonn na crainn olóige nuair a chraitear an toradh astu,<pb/><t>mar a bheadh deasca na fíniúna agus fómhar an fhíona déanta.


text:
Gáireann daoine amach in ard a gcinn, liúnn siad le barr áthais;<pb/><t>canann siad mórgacht an Tiarna ó chois na farraige thiar.


text:
Sna hoileáin freisin táthar ag glóiriú an Tiarna,<pb/><t>agus i gcríocha na farraige ainm an Tiarna, Dia Iosrael.


text:
Ó chríocha na cruinne cloisimid iad ag ceol: «Glóir don Fhíréan!» <pb/><t>Ach deirimse: «Is leor, is leor sin!<pb/><t>Drochrath ar lucht fill a dhéanann feall,<pb/><t>ar lucht fill a dhéanann feall go fealltach!»


text:
<pb/><t>Óir tá fuinneoga na bhflaitheas ar leathadh,<pb/><t>agus bunsraith na talún ar crith. An té a theitheann ó thorann na scéine,


text:
Tá an talamh briste ina smionagar,<pb/><t>tá an talamh á scoilteadh agus á scáineadh,<pb/><t>tá an talamh ag crith agus ag creathnú.


text:
Tá an talamh ag stangadh mar bheadh fear meisce ann,<pb/><t>tá sé ag longadán mar bheadh scáthlán ann;<pb/><t>is trom é an t-ualach air a chuid peacaí,<pb/><t>titeann sé gan éirí i ndán dó.


text:
Baileofar i dtoll a chéile iad ar nós cimí i bpluais,<pb/><t>caithfear isteach sa charcair iad<pb/><t>agus i ndiaidh na mblianta fada gheobhaidh siad a bpionós.


text:
Beidh náire ar an ngealach, agus ceann faoi ar an ngrian,<pb/><t>óir déanfar rí de Thiarna na Slua<pb/><t>ar shliabh Shíón in Iarúsailéim<pb/><t>agus foilseofar a ghlóir i láthair a sheanóirí.


text:
<pb/><t>A Thiarna, is tú mo Dhia;<pb/><t>móraim thú agus ceiliúraim d' ainm;<pb/><t>mar chuir tú do bheartaíocht iontach i gcrích,<pb/><t>comhairle ar cinneadh uirthi fadó riamh,<pb/><t>chuir go fíréanta agus go fírinneach.


text:
Óir d' fhág tú cathracha ina gcarnáin chloch<pb/><t>agus bailte poirt ina gconamar.<pb/><t>Ní baile é feasta dúnfort na ndíomasach,<pb/><t>ní dhéanfar a atógáil arís go deo.


text:
Is uime sin a thugann an cine borb seo glóir duit;<pb/><t>uime sin atá eagla ar chathracha na náisiún danartha romhat.


text:
Mar is tearmann thú don dearóil,<pb/><t>tearmann don dealbh in am a ghátair;<pb/><t>dídean ón stoirm agus scáth ón teas,<pb/><t>mar is cosúil confa na mborb le doineann gheimhridh.


text:
Mar a bheadh spalladh triomaigh ar an bhfásach,<pb/><t>ceansóidh tú gleo lucht an díomais;<pb/><t>mar a mhúchtar an teas faoi scáth scamaill,<pb/><t>cuirfear ceol na mborb ina thost.


text:
<pb/><t>Ullmhóidh Tiarna na Slua<pb/><t>ar an sliabh seo le haghaidh na gciníocha go léir<pb/><t>cóisir saille, cóisir do rogha na bhfíonta,<pb/><t>de smior na saille, de thogha agus de rogha na bhfíonta;


text:
agus tógfaidh sé ar shiúl an chaille bhróin<pb/><t>a bhí ag clúdach na gciníocha go léir,<pb/><t>agus an eisléine a bhí ag folach na náisiún uile;


text:
cuirfidh sé an bás ar ceal go deo.<pb/><t>Triomóidh Dia na deora de na gnúiseanna go léir;<pb/><t>tógfaidh sé an milleán dá phobal agus den domhan uile;<pb/><t>óir is é an Tiarna a dúirt é.


text:
Déarfar an lá sin: «Breathnaígí, is é ár nDia é,<pb/><t>a raibh muid ag dréim le slánú uaidh;<pb/><t>is é an Tiarna é, a raibh muid ag dréim leis.<pb/><t>Déanaimid gairdeas agus lúcháir mar gur shlánaigh sé sinn» ;


text:
óir tá lámh an Tiarna ag lonnú ar an sliabh seo.<pb/><t>Tá Móáb á shatailt síos ina áit féin,<pb/><t>mar a shatlaítear cochán síos i gclais aoiligh;


text:
agus síneann sé amach a lámha ansin,<pb/><t>mar a shíneann snámhadóir amach iad chun snámha.<pb/><t>Ach tugann an Tiarna béim síos dá uabhar<pb/><t>le gach bang dá ndéanann sé.


text:
Do bhábhúin arda uaibhreacha<pb/><t>scriosann sé iad, leagann sé iad,<pb/><t>caitheann sé síos iad sa láib.


text:
<pb/><t>An lá sin, beidh an laoi seo á ceol ar thalamh Iúdá:<pb/><t>«Tá baile daingean againn;<pb/><t>leag sé amach bábhún agus forbhalla dár ndídean.


text:
d' ísligh sé an dream a bhí ina gcónaí ar na harda,<pb/><t>muintir an dúnfoirt daingin,<pb/><t>leagann sé iad, leagann iad ar lár,<pb/><t>caitheann sé síos iad sa láib;


text:
Is ea, ar bhealach do chuid breithiúnas<pb/><t>tá muid ag fanacht ort, a Thiarna,<pb/><t>is é d' ainm agus do chuimhne tnúthán ár n-anama.


text:
Bíonn m' anam ag dréim leat san oíche,<pb/><t>agus mo spiorad do do lorg ionam féin istigh;<pb/><t>nuair a fhoilsítear do bhreithiúnais ar talamh,<pb/><t>foghlaimíonn muintir an domhain ceart agus cóir.


text:
Má thugtar fabhraíocht don urchóideach,<pb/><t>ní fhoghlaimíonn sé ionracas.<pb/><t>i dtír na córa, déanann sé urchóid;<pb/><t>ní fheiceann sé maorgacht an Tiarna.


text:
A Thiarna, tá do lámh tógtha in airde;<pb/><t>ní fheiceann siad í.<pb/><t>Feiceadh siad do dhúthracht i leith an phobail seo, is bíodh náire orthu;<pb/><t>an tine a lasadh le haghaidh do naimhde, alpfaidh sí iad.


text:
A Thiarna, is tú a thugann síocháin dúinn,<pb/><t>óir caitheann tú linn de réir mar tá tuillte againn.


text:
A Thiarna, a Dhia linn,<pb/><t>bhí réim ag tiarnaí seachas tú féin orainn<pb/><t>ach ní aithnímid ach tusa feasta,<pb/><t>ní aithnímid ach d' ainmse amháin.


text:
Marbh atá siad siúd, agus níl saol i ndán dóibh arís.<pb/><t>Scáilí is ea iad, ní éireoidh siad níos mó,<pb/><t>mar tá siad smachtaithe scriosta agat<pb/><t>agus tá a gcuimhne curtha ar ceal.


text:
Méadaigh do phobal, a Thiarna, méadaigh é;<pb/><t>tabhair glóir don phobal,<pb/><t>cuir fairsinge le críocha na tíre go léir!


text:
A Thiarna, san anbhroid dúinn tá muid do do lorg;<pb/><t>anacair agus ansmacht, ba iad siúd do phionós orainn.


text:
Mar bhean ag iompar, ag lúbarnach is ag screadach i dtinneas clainne,<pb/><t>is amhlaidh dúinn féin, a Thiarna, os do chomhair;


text:
ghabh muid gin, tá muid i bpriacal mar bheimis ag saolú;<pb/><t>ach níor thug muid spiorad an tslánaithe ar an saol,<pb/><t>níl áitritheoirí á mbreith don domhan níos mó.


text:
Beidh saol ag do chuid marbhánach arís,<pb/><t>éireoidh a gcoirp as an nua;<pb/><t>músclaígí, déanaigí gairdeas,<pb/><t>sibhse uile atá sínte sa láib;<pb/><t>óir is geal é mar dhrúcht do dhrúchtsa,<pb/><t>agus tiocfaidh sliocht ar thír na scáth.


text:
<pb/><t>Imigh, a phobal liom, gabh isteach i do sheomraí<pb/><t>agus dún na doirse i do dhiaidh.<pb/><t>Gabh i bhfolach seal nóiméid<pb/><t>go dtí go dté an fhearg thart.


text:
Óir féach, tá an Tiarna ag teacht as a áras amach<pb/><t>chun a n-urchóid a aifirt ar mhuintir an domhain go léir.<pb/><t>Tá an talamh chun an fhuil a doirteadh air a aiseag,<pb/><t>agus ní choinneoidh sé a chuid marbh faoi chlúdach níos mó.


text:
An lá sin, smachtóidh an Tiarna<pb/><t>lena chlaíomh crua, lena chlaíomh mór laidir,<pb/><t>Leiviatan, an nathair éalaitheach,<pb/><t>Leiviatan, an nathair lúbarnach:<pb/><t>maróidh sé dragan na farraige.


text:
Mise, an Tiarna, atá i mo chaomhnóir air;<pb/><t>bím de shíor ag coinneáil uisce leis<pb/><t>ar eagla go dtitfeadh a dhuilliúr;<pb/><t>de lá agus d' oíche bím á chaomhnú.


text:
Fearg níl orm a thuilleadh!<pb/><t>Fiú má bhíonn sceacha agus driseacha ann,<pb/><t>cuirfidh mé cogadh orthu, dófaidh mé iad go léir!


text:
Sin nó cead acu dul ar mo choimirce<pb/><t>agus síocháin a dhéanamh liom.<pb/><t>Is mairg nach ndéanann siad síocháin liom!


text:
<pb/><t>Sna laethe atá le teacht cuirfidh Iacób péacáin amach,<pb/><t>tiocfaidh bláth agus toradh ar Iosrael;<pb/><t>líonfaidh sé aghaidh na talún le torthaí.


text:
An é gur leadhb Dia é mar a leadhb sé lucht a leadhbtha?<pb/><t>Ar bhásaigh é mar a bhásaigh sé lucht a bhásaithe?


text:
Chuir tú smacht air, á thiomáint amach agus á dhíbirt;<pb/><t>chuir sé an ruaig air lena anáil bhorb, mar bheadh an ghaoth anoir ann.


text:
Is amhlaidh sin a dhéantar leorghníomh in urchóid Iacóib<pb/><t>agus seo é an luach a ghlanfaidh a pheaca:<pb/><t>go gcaitheann sé le clocha na n-altóirí go léir<pb/><t>mar a chaithfeadh leis an chloch aoil a mheiltear.<pb/><t>Cuaillí beannaithe ná galláin na gréine ní fhágfar ina seasamh


text:
óir tá an chathair dhaingean ina fásach,<pb/><t>tá sí tréigthe dearóil mar bheadh díthreabh ann.<pb/><t>Is ann a thagann an tréad ag iníor,<pb/><t>is ann a luíonn siad fúthu agus a chrinneann na craobhacha.


text:
Tá na géaga críon, sa chaoi go scoitear iad;<pb/><t>tagann mná agus lasann siad an tine leo.<pb/><t>Óir is pobal é seo atá gan tuiscint,<pb/><t>mar sin, an té a chruthaigh iad, níl trua aige dóibh;<pb/><t>an té a dhealbhaigh iad, ní thaispeánann fabhar dóibh.


text:
<pb/><t>An lá sin, déanfaidh an Tiarna an grán a bhualadh<pb/><t>ó shruth na hAbhann go caise na hÉigipte,<pb/><t>agus baileofar sibh aon ar aon, a chlann Iosrael.


text:
An lá sin, séidfear an stoc mór<pb/><t>agus tiocfaidh siad siúd a bhí caillte i dtír na hAsaíre<pb/><t>agus iad siad a díbríodh go críocha na hÉigipte,<pb/><t>agus adhrfaidh siad an Tiarna ar an sliabh beannaithe in Iarúsailéim.


text:
Féach, seo chugainn duine cumhachtach tréan ón Tiarna,<pb/><t>mar bheadh siabadh clocha sneachta ann, mar bheadh stoirm dhíobhálach,<pb/><t>mar bheadh díle d' uiscí tréana ag cur thar bruach;<pb/><t>agus caithfidh sé síos lena láimh iad ar lár.


text:
agus bláth feoite a háilleachta agus a huabhair,<pb/><t>in airde mar atá siad os cionn an ghleanna mhéith.<pb/><t>Mar bheadh fige luath i dtús an tsamhraidh:<pb/><t>an té a fheiceann é, stoitheann é<pb/><t>agus ní luaithe ina láimh é ná tá sé slogtha aige.


text:
An lá sin, coróin ghlóire a bheidh i dTiarna na Slua,<pb/><t>mionn ríoga álainn i gcomhair fuílleach a phobail;


text:
anáil an chirt a bheidh ann faoin té atá i gcathaoir an bhreithiúnais,<pb/><t>agus anáil na calmachta faoi lucht ruaigthe an namhad ón ngeata.


text:
<pb/><t>Tá siad siúd ag stangaireacht faoi oibriú an fhíona,<pb/><t>tá siad ar seachrán ag an bpóit.<pb/><t>Tá meadhrán sna sagairt agus sna fáithe le barr dí,<pb/><t>tá mearbhall orthu le fíon;<pb/><t>tá siad ar seachrán ag an bpóit,<pb/><t>tá siad ag stangaireacht agus ag aislingíocht,<pb/><t>tá siad ag tuisliú agus iad ag tabhairt a mbreithiúnas.


text:
«Cé atá sé ag iarraidh a chur ar an eolas, an fáidh seo?<pb/><t>Cé dhó ab áil leis a shoiscéalaíocht a mhíniú?<pb/><t>Do pháistí, an ea, nua-choiscthe ón mbainne,<pb/><t>do leanaí atá á mbaint den chíoch?


text:
Níl aige ach:<pb/><t>' Reacht i ndiaidh reachta, reacht i ndiaidh reachta,<pb/><t>ceacht i ndiaidh ceachta, ceacht i ndiaidh ceachta,<pb/><t>breis bheag anseo, breis bheag ansiúd.' »


text:
Is ea cinnte, is le beola stadacha agus i dteanga eachtrannach<pb/><t>atá sé ag dul a labhairt leis an bpobal seo,


text:
pobal ar dhúirt sé leo uair: «Seo scíth daoibh!<pb/><t>Tabhair scíth don duine tuirseach!<pb/><t>Is é seo an suaimhneas!» <pb/><t> Ach níorbh áil leo éisteacht.


text:
Agus sin é an fáth gur mar seo atá an Tiarna ag labhairt leo:<pb/><t>«Reacht i ndiaidh reachta, reacht i ndiaidh reachta,<pb/><t>ceacht i ndiaidh ceachta, ceacht i ndiaidh ceachta,<pb/><t>breis bheag anseo, breis bheag ansiúd,» <pb/><t>sa chaoi go dtitfidh siad i ndiaidh a gcúil as a gcoiscéim,<pb/><t>go mbrisfear iad, agus go sáinneofar agus go ngabhfar.


text:
<pb/><t>Éistigí le briathar an Tiarna, a lucht na hábhachta,<pb/><t>atá ag rialú an phobail seo in Iarúsailéim!


text:
Deir sibh: «Tá conradh déanta againn leis an mBás,<pb/><t>agus le Seól tá muid tagtha ar réiteach.<pb/><t>Rabharta an aimhlis, nuair a thiocfaidh sé thart,<pb/><t>ní shroichfidh sé fad linne;<pb/><t>mar tá dídean faighte againn sa bhréag,<pb/><t>agus sa chealg fuaireamar foscadh.»


text:
<pb/><t>Is uime sin a labhraíonn an Tiarna Dia mar seo:<pb/><t>«Féach, tá cloch á leagan agam i Síón, cloch dhearfa,<pb/><t>cloch choirnéil luachmhar, cloch bhoinn:<pb/><t>an té a bhfuil creideamh aige, ní chlisfidh sé.


text:
Agus is í an chóir a bheas ina dorú ingir agam<pb/><t>agus an fhíréantacht mar leibhéal agus mé á leagan.<pb/><t>Ach scuabfaidh an clochshneachta dídean na mbréag leis<pb/><t>agus cartfaidh na huiscí bhur bhfoscadh chun siúil» ;


text:
brisfear bhur gconradh leis an mBás,<pb/><t>agus bhur réiteach le Seól ní sheasfaidh.<pb/><t>Nuair a thagann rabharta an aimhlis,<pb/><t>brúfaidh sé síos lena thoirt sibh;


text:
gach uair a dtagann, sroichfidh sé sibh.<pb/><t>Maidin in aghaidh na maidne tiocfaidh sé ar a chuairt,<pb/><t>tiocfaidh de lá agus d' oíche;<pb/><t>agus cúis scéine a bheidh ann a scéal a scaoileadh.


text:
Beidh an leaba róghairid le síneadh uirthi,<pb/><t>agus an clúdach róchaol chun tú féin a shoipriú ann.


text:
Is ea, éireoidh an Tiarna mar a d' éirigh sé ar shliabh Parazaím;<pb/><t>tiocfaidh riastradh air mar a tháinig i ngleann Ghibeón<pb/><t>chun a ghníomh a chur i gcrích agus is ait an gníomh é! <pb/><t>chun a shaothar a shaothrú agus is aduain an saothar sin!


text:
Dá bhrí sin, scoirigí den ábhacht,<pb/><t>ar eagla go dteannfaí bhur gcuibhreacha oraibh;<pb/><t>óir chuala mé anois scrios na tíre go hiomlán<pb/><t>á fhógairt thar ceann an Tiarna Dia na Slua.


text:
<pb/><t>Tugaigí cluas agus éistigí le mo ghlór,<pb/><t>bígí aireach agus tugaigí libh a bhfuil á rá agam.


text:
An é nach ndéanann an treabhdóir dada seachas treabhadh,<pb/><t>seachas an talamh a bhriseadh agus a fhuirseadh?


text:
An amhlaidh, nuair a bhíonn sé cothrom aige,<pb/><t>nach gcraitheann sé lus mín air, nach gcuireann sé coimín,<pb/><t>agus cruithneacht agus eorna ina dhiaidh sin,<pb/><t>agus an spealt ar an imeall amuigh?


text:
Agus ar ndóigh, ní bhuailtear an lus mín le carr sleamhnáin,<pb/><t>ná coimín le roth cairte;<pb/><t>ach buailtear an lus mín le slat<pb/><t>agus coimín le súiste.


text:
Ná ní dhéantar arbhar an aráin a bhrú go hiomlán;<pb/><t>an té a thiomáineann rothaí na cairte air,<pb/><t>buaileann sé amach é, ach ní dhéanann sé a bhrú.


text:
Ó Thiarna na Slua an méid sin freisin;<pb/><t>is iontach é le haghaidh comhairle<pb/><t>agus is cumasach a chríonnacht.


text:
<pb/><t>Och, a Airéal, a Airéal,<pb/><t>a chathair ba longfort do Dháiví.<pb/><t>Cuir bliain i gceann bliana,<pb/><t>tagadh na féilte thart ina gcúrsa;


text:
ansin cuirfidh mé Airéal i ngéibheann,<pb/><t>beidh éagaoin ann agus éagnach.<pb/><t>Beidh tú i d' Airéal agam go dearfa, i do thóiteán tine;


text:
suífidh mé campa i do choinne mar a rinne Dáiví,<pb/><t>cuirfidh mé túir léigir thart timpeall ort,<pb/><t>tógfaidh mé claíocha léigir i d' éadan.


text:
Beidh tú leagtha ar lár do ghlór ag labhairt ón talamh<pb/><t>agus do chaint ag teacht go húiríseal ón láib.<pb/><t>Tiocfaidh do ghlór as an talamh aníos mar bheadh glór taibhse ann,<pb/><t>agus do chaint as an láib ina gíogarnach.<pb/><t>


text:
5a Ar nós deannach mín a bheidh slua do naimhde ansin<pb/><t>5b agus mar lóchán á shiabadh le gaoth an slua danartha.<pb/><t>5c Agus go tobann, gan choinne,


text:
beidh cuairt agat ó Thiarna na Slua,<pb/><t>le toirneach, le torann agus le fuaim ollmhór,<pb/><t>le doineann agus le hanfa agus lasair de thine loiscneach


text:
Mar bhrionglóid agus mar fhís de chuid na hoíche<pb/><t>do shluaite na gciníocha agus iad ag cur cogaidh ar Airéal.


text:
Amhail duine ocrach a dhéanann brionglóid go bhfuil sé ag ithe,<pb/><t>músclaíonn sé agus a bholg folamh;<pb/><t>nó duine tartmhar ag brionglóideach go bhfuil sé ag ól,<pb/><t>músclaíonn sé go fannlag agus é spallta;<pb/><t>is amhlaidh a bheidh le sluaite na gciníocha<pb/><t>a chuireann comhrac ar shliabh Shíón.


text:
Bígí bómánta agus dobhránta,<pb/><t>bígí dall agus caoch;<pb/><t>bígí ar meisce, ach ní le fíon,<pb/><t>ag tuisliú, ach ní le tréan póite.


text:
Óir tá an Tiarna tar éis toirchim suain<pb/><t>a dhoirteadh sa mhullach oraibh;<pb/><t>thug sé dúnadh ar bhur súile, na fáithe,<pb/><t>agus chuir sé dallóg ar bhur gceann, an lucht físe.


text:
<pb/><t>Tá fís agus fáistine mar bheadh na focail i leabhar séalaithe agaibh anois. Tabhair a leithéid sin de leabhar do dhuine a bhfuil léamh aige agus abair leis: «Léigh sin.» Is é a fhreagraíonn sé: «Ní féidir liom, mar tá an leabhar faoi shéala.»


text:
Nó tabhair an leabhar do dhuine nach bhfuil léamh aige agus abair leis: «Léigh sin.» Is é a fhreagra: «Níl léamh agam.»


text:
<pb/><t>Deir an Tiarna:<pb/><t>«De bharr nach dtaobhaíonn an pobal seo mé ach ina gcaint,<pb/><t>agus nach dtugann onóir dom ach ó bheola,<pb/><t>san áit gur fada uaim atá a gcroí<pb/><t>agus nach bhfuil ina gcráifeacht ach aitheanta daonna<pb/><t>atá de ghlanmheabhair acu,


text:
mar sin féach, seo arís mé i gcionn éachta leo,<pb/><t>éacht i ndiaidh éachta agus eachtra.<pb/><t>Cuirfear eagna a lucht eagna ar ceal,<pb/><t>tiocfaidh claochló ar éirim a lucht éirime.»


text:
<pb/><t>Is mairg dóibh siúd a théann i bhfolach go domhain<pb/><t>d' fhonn a seifteanna a cheilt ar an Tiarna,<pb/><t>ag beartú a gcealga sa dorchadas<pb/><t>agus á rá: «Cé fheiceann sinn ná cé aithníonn sinn?»


text:
Bunoscionn atá cúrsaí agaibh!<pb/><t>An ionann an criadóir agus a chuid cré?<pb/><t>An féidir don déantús a rá faoi fhear a dhéanta:<pb/><t>«Ní dá dhéanamh siúd mise» ?<pb/><t>nó don bpota a rá faoin bpotaire:<pb/><t>«Níl ceird ar bith aige» ?


text:
Achar gairid fós, agus is gairid é,<pb/><t>go mbeidh an Liobáin ag tiontú ar ais ina ghairdín,<pb/><t>agus gairdín a áireofar ina choill ar a bhoirbe fáis.


text:
An lá sin, beidh na focail le clos ag bodhair agus leabhar á léamh,<pb/><t>agus as lár an dúcháin agus an dorchadais<pb/><t>tiocfaidh radharc i súile na ndall.


text:
Beidh gairdeas ar na dearóile as an Tiarna arís,<pb/><t>agus aoibhneas ar dhaoine bochta as Neach Naofa Iosrael,


text:
mar ní ann don aintiarna níos mó, tá críoch le fear na fonóide,<pb/><t>agus tá lucht drochfhuadair á ndísciú go léir:


text:
an dream seo a chiontaíonn duine le focal,<pb/><t>a chuireann gaiste i mbealach an bhreithiúin sa gheata,<pb/><t>a chuireann cúis chóir ó mhaith le fianaise bhréige.


text:
Dá thairbhe sin, is mar seo a labhraíonn an Tiarna,<pb/><t>Dia theaghlach Iacóib,<pb/><t>an té a rinne Abrahám a fhuascailt:<pb/><t>«Ní bheidh náire ar Iacób feasta,<pb/><t>ní bheidh sé bán san aghaidh níos mó,


text:
óir feicfidh sé saothar mo lámh ina láthair<pb/><t>agus déanfaidh sé m' ainmse a naomhú.<pb/><t>Beidh Neach Naofa Iacóib á naomhú,<pb/><t>beidh eagla roimh Dhia Iosrael.


text:
Tiocfaidh lucht an mhearbhall intinne chun tuisceana,<pb/><t>agus rachaidh lucht manráin le foghlaim.»


text:
<pb/><t>Is mairg do chlann na ceannairce!<pb/><t> briathar an Tiarna é seo.<pb/><t>Tá beart á chur i bhfeidhm acu nach liomsa é,<pb/><t>ag snaidhmeadh páirtíochta nár shéid m' anáilse fúithi,<pb/><t>ionas go bhfuil cion sa mhullach ar chion á charnadh acu.


text:
Tá siad bailithe leo ag tarraingt ar an Éigipt,<pb/><t>gan comhairle a iarraidh ó mo bhéal,<pb/><t>ag lorg dídine faoi dhídean Fhorainn<pb/><t>agus foscadh ar scáth na hÉigipte.


text:
Ina hábhar náire agaibh a bheidh an dídean sin Fhorainn,<pb/><t>foscadh scáth na hÉigipte ina chúis mearbhaill daoibh;


text:
Tá féiríní ar iompar acu siúd uile<pb/><t>chuig pobal nach fearrde iad é,<pb/><t>nach dtabharfaidh cabhair ná cúnamh dóibh<pb/><t>ach náire agus masla.


text:
<pb/><t>Fáistine dar teideal: Ainmhithe na Tíre Theas.<pb/><t>Trí dhúiche an anró agus na hanbhuaine<pb/><t>is fearann don leon baineann, do leon na búiríola,<pb/><t>don nathair nimhe agus don dragan eiteogach,<pb/><t>a saibhreas ar dhroim asal acu,<pb/><t>a dtaiscí ar chruit chamall acu,<pb/><t>agus iad á n-iompar chuig pobal nach fearrde iad é.


text:
Óir tá cabhair na hÉigipte díomhaoin agus baoth;<pb/><t>is é sin an fáth a dtugaim mar ainm uirthi:<pb/><t>Ráhab na leisce.


text:
<pb/><t>Imigh anois, gearr ar tháibléad an méid seo,<pb/><t>scríobh ar scrolla é,<pb/><t>chun go mbeidh sé san am atá le teacht<pb/><t>ina fhianaise bhuan:


text:
Is pobal míréireach iad seo,<pb/><t>is clann bhréagach,<pb/><t>clann nach áil leo éisteacht<pb/><t>le reacht an Tiarna.


text:
Deir siad le lucht físe:<pb/><t>«Ná bíodh físeanna agaibh» .<pb/><t>agus leis na fáithe:<pb/><t>«Ná tuaraigí an ceart dúinn» .<pb/><t>«Déanaigí plámas linn,<pb/><t>bíodh físeanna mealltacha agaibh dúinn;


text:
Ar an ábhar sin a deir Neach Naofa Iosrael:<pb/><t>«De bhrí gur beag libh an rabhadh seo,<pb/><t>agus go bhfuil bhur muinín sa chamastaíl agus san fheall,<pb/><t>agus gurb iad is crann taca agaibh,


text:
léireofar daoibh an cion seo<pb/><t>a bheith mar a bheadh balla ard<pb/><t>agus gág anuas ann,<pb/><t>bolg amach air agus é i ríocht titim,<pb/><t>a dtagann maidhm air go tobann, i seal faiteadh súl,


text:
a bhriseann ar nós soitheach potaire<pb/><t>á smísteáil síos gan trua gan taise,<pb/><t> ionas nach bhfuil le fáil sa chonamar<pb/><t>oiread agus sligín a chorródh an tine ar an teallach<pb/><t>nó a thaoscfadh uisce as an sistéal.»


text:
Óir is mar seo a labhraíonn an Tiarna Dia, Neach Naofa Iosrael:<pb/><t>San iompú croí agus sa chiúnas a bhí an slánú i ndán daoibh,<pb/><t>sa suaimhneas agus sa mhuinín a bhí bhur neart,<pb/><t>ach níorbh áil libh.»


text:
Dúirt sibh: «Ní amhlaidh! Teithfimid ar muin chapaill!» <pb/><t>Go deimhin féin, is ag teitheadh a bheidh sibh!<pb/><t>«I gcarbaid mheara a theithfimid!» <pb/><t>Maith go leor! Is mear mar a rachfar sa tóir oraibh!


text:
Teithfidh míle, agus gan ach duine aonair ag bagairt,<pb/><t>bagairt ó chúigear agus teithfidh deich míle,<pb/><t>go dtí nach mbeidh fágtha díbh<pb/><t>ach mar bheadh cuaille ar bharr cnocáin,<pb/><t>mar bheadh comhartha ar mhullach sléibhe.


text:
Ach tá an Tiarna ag fanacht le hionú an mhaithiúnais,<pb/><t>is ar an ábhar sin a éiríonn sé agus a ghlacann trua daoibh;<pb/><t>óir Dia cóir is ea an Tiarna,<pb/><t>is méanar don dream a bhfuil a súil leis.


text:
<pb/><t>Sea, a phobal Shíón, a bhfuil cónaí ort in Iarúsailéim, ní bheidh tú ag gol níos mó. Maithfidh sé duit ar chloisteáil do chaoineadh dó, agus tabharfaidh sé toradh air ar an toirt.


text:
Cé go dtugann an Tiarna duit arán na hanbhuaine agus uisce na duainéise, an té a theagascann thú, ní cheilfidh é féin feasta, agus feicfidh do shúile an Té a theagascann thú.


text:
Cloisfidh do chluasa an focal seo i do dhiaidh: «Seo an bealach, leanaigí é» , cuma ar dheis nó ar chlé a chasfaidh sibh.


text:
Measfaidh tú ansin gur neamhghlan do phlátáil airgid do chuid íol agus do chlúdach óir do chuid dealbh. Caithfidh tú uait iad mar bheadh rud truaillithe ann; «Gread leat!» a déarfaidh tú leo.


text:
Agus tabharfaidh sé báisteach le haghaidh an tsíl a chuirfidh tú sa talamh, agus an t-arán a thugann an talamh uaidh, beidh sé blasta agus beathúil. Beidh do chuid eallaigh ag innilt an lá sin ar fhéarach leathan.


text:
Na daimh agus na hasail a threabhann an talamh, beidh coirce blasta le hithe acu, a ndearnadh cáitheadh air le sluasaid agus le cáiteog.


text:
Agus ar gach sliabh ard agus gach cnoc mór beidh srutháin uisce agus sreabha lá an áir nuair a thitfidh na dúnfoirt.


text:
Beidh solas na gealaí ar aon dul le solas na gréine agus solas na gréine seacht n-uaire níos gile fós, ar nós solas seacht lá le chéile, sa lá a gceanglóidh an Tiarna créacht a phobail agus a leigheasfaidh sé fearbacha a bhuillí.


text:
<pb/><t>Breathnaigí! Tá ainm an Tiarna ag teacht ó chríoch i gcéin,<pb/><t>is loiscneach a fhearg, is trom an t-ualach atá air.<pb/><t>tá a bheola ag cur thar maoil le cuthach,<pb/><t>agus a theanga ina tine chraosach.


text:
Tá a anáil mar thuile in abhainn,<pb/><t>a thiocfadh go muineál ar dhuine.<pb/><t>Tá sé ag teacht chun na náisiúin a chriathrú i gcriathar an mhillte,<pb/><t>chun béalbhach a chuid srianta a chur le giall na gciníocha.<pb/><t>ABN: 28, 30, 31, 32a, 29, 32b, 33


text:
Beidh bhur gceolsa, áfach, mar bheadh oíche chinn féile ann,<pb/><t>agus aoibhneas ar chroí gach aon.<pb/><t>Ar nós an té a bhuaileann bóthar le ceol na bhfeadóg<pb/><t>ar a bhealach ionsar shliabh an Tiarna, ionsar charraig Iosrael,


text:
Tabharfaidh an Tiarna faoi deara go gcloisfear mórgacht a ghlóir,<pb/><t>agus taispeánfaidh sé lascadh a láimhe,<pb/><t>i bhfraoch a chuid feirge, i gceartlár tine craosaí,<pb/><t>i séideán báistí agus clochshneachta.


text:
32a gach buille den bhata<pb/><t>agus den phionós a leagfaidh an Tiarna uirthi.<pb/><t>32b le bodhráin agus le cláirseacha agus le damhsaí?


text:
Óir is fada leac teallaigh ullamh cois Toifit,<pb/><t>agus ullamh le haghaidh Mhoilic chomh maith,<pb/><t>clais dhomhain leathan, lán cocháin agus adhmaid,<pb/><t>agus anáil an Tiarna ag cur tine leis, mar a bheadh rabharta ruibhe ann.


text:
<pb/><t>Mo léan iad siúd atá ag dul síos chun na hÉigipte ar lorg dídine,<pb/><t>atá ag cur a muiníne i gcapaill,<pb/><t>agus a ndóchas i líon na gcarbad<pb/><t>agus i marcshlua neartmhar,<pb/><t>ach nach bhfuil a súil le Neach Naofa Iosrael ar aon chor<pb/><t>ná nár lorg comhairle an Tiarna.


text:
Ina dhiaidh sin féin, tá an Tiarna seiftiúil go leor<pb/><t>chun an tubaiste a chur faoi deara freisin;<pb/><t>ní dual dó dul siar ar a fhocal,<pb/><t>ach éireoidh sé amach in éadan baicle na n-urchóideach,<pb/><t>ina gcoinne siúd a chuidíonn le lucht na míghníomhartha.


text:
Daoine is ea na hÉigiptigh agus ní déithe;<pb/><t>is feoil a gcuid each agus ní spiorad;<pb/><t>agus nuair a shínfidh an Tiarna amach a lámh,<pb/><t>bainfear tuisle as fear an chuidithe<pb/><t>agus titfidh an fear ar cuidíodh leis ina theannta,<pb/><t>agus caillfear iad go léir le chéile.


text:
<pb/><t>Sea, is mar seo a dúirt an Tiarna liom:<pb/><t>Mar a bheadh leon nó coileán leoin ag gnúsacht os cionn a chreiche,<pb/><t>agus na haoirí á ngairm amach líon a slua ina choinne,<pb/><t>gan scáth a theacht air lena scairteach,<pb/><t>ná scaoll lena gcallán,<pb/><t>is amhlaidh a thiocfaidh Tiarna na Slua anuas chun catha<pb/><t>ar shliabh Shíón agus ar a chnocán ard.


text:
Ar nós mar bhíonn éanlaith ar foluain,<pb/><t>is amhlaidh a dhéanfaidh Tiarna na Slua cumhdach ar Iarúsailéim,<pb/><t>á cumhdach agus á baint as braighdeanas,<pb/><t>ag ligean léi agus á scaoileadh saor.


text:
Sea, an lá sin caithfidh gach duine uaidh<pb/><t>na híola airgid agus na híola óir<pb/><t>atá dealbhaithe agaibh le bhur lámha ciontacha.


text:
Rachaidh an Asaír síos roimh chlaíomh nach ón duine é<pb/><t>agus alpfar é le claíomh nach daonna;<pb/><t>teithfidh sé ar aghaidh an chlaímh<pb/><t>agus déanfar sclábhaithe dá chuid óglach.


text:
Tréigfidh sé a dhúnfort le tréan eagla<pb/><t>agus fágfaidh a thaoisigh an meirge le barr scéine.<pb/><t>Fáistine é seo ón Tiarna féin a bhfuil tine ar lasadh aige i Síón<pb/><t>agus foirnéis aige in Iarúsailéim.


text:
is cosúil gach aon acu le foscadh ón ngaoth, le fothain ón anfa,<pb/><t>amhail srutháin uisce i dtalamh tirim,<pb/><t>amhail fuarthan carraige móire i bhfearann spallta.


text:
beidh croí lucht luathintinne ag cleachtadh críonnachta<pb/><t>agus teanga na dtrudairí ag labhairt go héasca agus go soiléir;


text:
<pb/><t>Óir bíonn an t-amadán ag stealladh amaidí<pb/><t>agus a chroí ag meabhrú an oilc,<pb/><t>chun an urchóid a chur i gcrích,<pb/><t>chun labhairt go hiomrallach faoin Tiarna,<pb/><t>chun an t-ocrach a fhágáil agus a bholg folamh<pb/><t>agus deoch a dhiúltú don té a bhfuil tart air.


text:
Maidir leis an gcaimiléirí, tá a chaimiléireacht mallaithe;<pb/><t>bíonn sé ag ceapadh seifteanna chun na bochtáin a mhilleadh le bréaga,<pb/><t>fiú agus an ceart ag cúis na ndearóile;


text:
<pb/><t>A mhná an tsócúil, bígí in bhur seasamh,<pb/><t>éistigí le mo ghlór;<pb/><t>a iníonacha na rómhuiníne,<pb/><t>tugaigí cluas do mo chaint!


text:
I gcionn bliana agus corradh<pb/><t>beidh sibh ar crith, a mhná na rómhuiníne,<pb/><t>óir meathfaidh barr na fíniúna;<pb/><t>fómhar ní bheidh ann ar aon chor.


text:
Bígí ar crith, a mhná an tsócúil,<pb/><t>bíodh buaireamh oraibhse atá rómhuiníneach;<pb/><t>bainigí díbh, nochtaigí sibh féin,<pb/><t>fáiscigí suas bhur gcóitiní oraibh!


text:
Buailigí bhur n-ucht<pb/><t>i ndiaidh na dtailte taitneamhacha,<pb/><t>i ndiaidh na fíniúna a bhí torthúil,


text:
i ndiaidh dúiche mo mhuintire<pb/><t>mar a bhfuil sceacha agus driseacha ag fás,<pb/><t>i ndiaidh gach teach a raibh lúcháir ann<pb/><t>sa chathair chaithréimeach.


text:
Óir tá an pálás tréigthe,<pb/><t>agus torann an bhaile ina thost;<pb/><t>beidh cnoc Oifil agus an Port Mór<pb/><t>ina bpluaiseanna go deo,<pb/><t>réimse macnais do na hasail allta,<pb/><t>féarach na dtréad.


text:
<pb/><t>Doirtfear orainn as an nua<pb/><t>an Spiorad ón aird thuas;<pb/><t>déanfar gairdín den fhásach ansin<pb/><t>agus fásfaidh an gairdín ina choill chraobhach.


text:
an tsíocháin a bheidh mar thoradh ar an gcóir,<pb/><t>agus is é is tairbhe don cheart suaimhneas agus sábháilteacht go deo.


text:
Is méanar daoibh ansin agus sibh ag cur síl le hais gach srutháin,<pb/><t>agus an damh agus an t-asal a scaoileadh agaibh saor amach.


text:
<pb/><t>Och, a chreachadóir, agus tú féin gan creachadh,<pb/><t>a fheallaire nach ndearnadh feall ort fós!<pb/><t>nuair a bheidh deireadh le do chreachadh, déanfar creach ortsa;<pb/><t>nuair a bheidh críoch le feall agat, déanfar feall ort féin.


text:
A Thiarna, bí ceansa linn,<pb/><t>is leatsa atá ár súil.<pb/><t>Bí i do lámh shábhála againn gach maidin,<pb/><t>slánaigh sinn in aimsir trioblóide.


text:
Le torann do theacht teitheann na ciníocha,<pb/><t>nuair a éiríonn tú, as go brách leis na náisiúin;


text:
scuabtar suas a gcreach mar a scuabfadh lócaistí í,<pb/><t>tugtar áladh uirthi ar nós áladh de chuid na míolta sin.


text:
Tá an Tiarna in airde, mar tá a chónaí san aird thuas;<pb/><t>líonann sé Síón le ceart agus le cóir.


text:
Is é cúl taca na haimsire é;<pb/><t>an eagna agus an t-eolas, is iad sin an stór a shlánaíonn,<pb/><t>is í eagla an Tiarna is taisce dó.


text:
<pb/><t>Éist mar tá fir chalma ag glaoch ar chabhair os ard,<pb/><t>na teachtaí a cuireadh ag lorg síochána, tá siad ag gol go léanmhar.


text:
Tá na bealaí móra tréigthe,<pb/><t>níl aon duine ag taisteal na mbóithre.<pb/><t>Tá an conradh briste, agus drochmheas ar na finnéithe,<pb/><t>ní thugtar aird ar an duine a thuilleadh.


text:
Tá an tír ag mairgneach agus ag meath;<pb/><t>tá an Liobáin feoite le náire.<pb/><t>Is geall le gaineamhlach Seárón;<pb/><t>tá Báiseán agus Cairmeil suaite lomtha.


text:
«Anois,» arsa an Tiarna, «táimse ag éirí,<pb/><t>anois éireoidh mé i mo sheasamh, anois ardóidh mé mé féin.


text:
Caith is ea a ghabh sibh sa bhroinn, agus conlach a chuirfidh sibh ar an saol;<pb/><t>tiocfaidh gaoth mar a bheadh tine ann chun sibh a alpadh.


text:
Beidh na ciníocha á ngoradh go dtí go bhfágtar ina luaithreán iad,<pb/><t>mar a bheadh dealgacha á ngearradh agus á gcur sa tine.


text:
Sibhse atá i bhfad i gcéin, éistigí lena bhfuil déanta agam;<pb/><t>agus a mhuintir anseo in aice liom, admhaígí mo chumhacht.»


text:
Tá uamhan ar na peacaigh i Síón,<pb/><t>tá na haindiagaigh ar bhall amháin creatha.<pb/><t>Iad ag fiafraí: «Cé againn a sheasfaidh loisceadh na tine seo?<pb/><t>Cé acu againn a sheasfaidh na lasracha síoraí?»


text:
An té a mhaireann go fíréanta, a labhraíonn go hionraic,<pb/><t>agus a chuireann suas do bhrabús na héagóra,<pb/><t>a bhagraíonn a lámh chun an bhreab a dhiúltú,<pb/><t>a dhúnann a chluas i gcoinne beartais fhola<pb/><t>agus a dhruideann a shúile chun nach bhfeicfeadh sé an t-olc


text:
beidh a chónaí siúd san aird thuas,<pb/><t>dún suite ar charraig is ea a thabharfaidh dídean dó,<pb/><t>soláthar cinnte aráin aige, agus uisce nach dtéann i ndísc.


text:
<pb/><t>Feicfidh do shúile an rí seo ina áilleacht,<pb/><t>dearcfaidh siad ar dhúiche chianchríochach;


text:
meabhróidh tú an rud a b' uafás croí duit:<pb/><t>Cá bhfuil sé siúd a bhíodh ag cuntas?<pb/><t>Cá bhfuil an té a dhéanadh an meá?<pb/><t>Cá bhfuil fear comháirimh na seod?


text:
Go deo arís ní fheicfidh tú an cine barbartha,<pb/><t>cine na hurlabhra doiléire dothuisceana,<pb/><t>cine na briotaíola gan bhrí.


text:
Dearc ar Shíón, cathair ár gcuid féilte,<pb/><t>luíodh do shúile ar Iarúsailéim,<pb/><t>í ina háitreabh daingean, ina both nach dual di aistriú,<pb/><t>nach stoithfear a cuaillí, nach mbrisfear a cordaí choíche.


text:
Is ann is álainn don Tiarna inár bhfianaise,<pb/><t>ceantar aibhneacha agus sruthán craobhach,<pb/><t>mar nach dtriallann soitheach rámha ar bith,<pb/><t>mar nach seolann aon árthach arrachtach;<pb/><t>ABN: 21, 23a, 22, 23b, 24


text:
Óir is é an Tiarna ár mbreitheamh, is é an Tiarna ár reachtóir,<pb/><t>is é an Tiarna ár rí agus ár bhfuascailteoir.


text:
23a tá a théada scaoilte,<pb/><t>ní choinníonn siad an crann seoil níos mó,<pb/><t>ní chrochann siad an comhartha in airde.<pb/><t>23b Roinnfear creach agus éadáil mhór ansin;<pb/><t>go fiú na bacaigh, déanfaidh siad slad.


text:
Níl áitreabhach a déarfaidh choíche arís: «Tá mé breoite» ;<pb/><t>an pobal a lonnóidh ann, maithfear dóibh a gcionta go léir.


text:
<pb/><t>Gabhaigí i leith, a chiníocha, go n-éiste sibh;<pb/><t>a phobala, tugaigí aire;<pb/><t>éisteadh an talamh agus gach a bhfuil ann,<pb/><t>an domhan cláir agus a shliocht go léir!


text:
Óir tá fearg ar an Tiarna leis na ciníocha ar fad,<pb/><t>tá sé i bhfíoch leis an slua acu go léir;<pb/><t>tá siad curtha faoi gheasa a millte aige,<pb/><t>tá siad tugtha suas aige don ár.


text:
Tá a gcuid marbhán á gcartadh amach,<pb/><t>agus boladh ag éirí óna gcoirp;<pb/><t>tá a gcuid fola ina slaoda ar na sléibhte;


text:
tá slua na spéartha ar fad ag titim as a chéile.<pb/><t>Tá na spéartha á gcornadh suas mar bheadh scrolla ann<pb/><t>agus slua na reann ag feo,<pb/><t>mar a bheadh craobhacha fíniúna ag feo,<pb/><t>mar dhuilliúr feoite an chrann figí.


text:
Óir tá mo chlaíomh ar maos sna spéartha?<pb/><t>Féach, tá sé ag tuirlingt ar Eadóm,<pb/><t>ar an gcine atá daortha damhnaithe agam.


text:
Tá claíomh ag an Tiarna agus é sách le fuil,<pb/><t>tá sé bealaithe le blonag,<pb/><t>le fuil na n-uan agus na ngabhar,<pb/><t>le geir cheathrún na reithí.<pb/><t>Mar tá íobairt ag an Tiarna i mBozrá<pb/><t>agus eirleach mór aige i bhfearann Eadóm.


text:
Tá ciníocha ag titim mar a thitfeadh damhra allta,<pb/><t>in ionad tarbh, tá pobal gaiscíoch á leagan.<pb/><t>Tá a dtalamh siúd múchta le fuil,<pb/><t>agus a gcréafóg á leasú le geir.


text:
Beidh srutháin thír Eadóm arna n-iompú ina bpic<pb/><t>agus a créafóg ina cloch ruibhe;<pb/><t>tá an dúiche in aon dóiteán pice amháin.


text:
Oíche nó lá ní théann múchadh uirthi,<pb/><t>tá an toit ag dul suas uaithi de shíor;<pb/><t>beidh ina fásach ó ghlúin go glúin,<pb/><t>duine daonna ní ghabhfaidh tríthi go deo.


text:
Beidh sí ina gnáthóg ag an mbonnán buí agus ag an ngráinneog;<pb/><t>beidh cónaí ann ag an scréachóg agus ag an bhfiach dubh;<pb/><t>sínfidh an Tiarna dorú an éagrutha léi,<pb/><t>agus leibhéal na foilmhe.


text:
Beidh [a n-áit chónaithe ag na púcaí inti];<pb/><t>ní bheidh a cuid uaisle ar fáil níos mó,<pb/><t>ní ghairfear ríthe inti feasta<pb/><t>agus beidh a taoisigh go léir ina neamhní.


text:
Ina cuid pálás beidh sceacha ag fas,<pb/><t>agus driseacha agus feochadáin ina dúnta;<pb/><t>beidh sí ina huaimheanna ag madraí allta,<pb/><t>mar áitreabh ag ulchabháin.


text:
Casfaidh cait allta le faolchúnna inti,<pb/><t>agus beidh na púcaí ansin ag glaoch ar a chéile;<pb/><t>is inti a rachaidh an chailleach oíche ar ceathrúin,<pb/><t>ar lorg suaimhnis di féin.


text:
Déanfaidh an nathair a nead inti agus béarfaidh a cuid uibheacha;<pb/><t>is inti a rachaidh sí ar gor agus a ligfidh amach a hál;<pb/><t>is inti fós a bhaileoidh na seabhaic le chéile,


text:
16a Cuardaigí i leabhar an Tiarna agus léigí;<pb/><t>oiread agus ceann amháin níl in easnamh!<pb/><t>16b Óir is é a bhéalsan a d' ordaigh é,<pb/><t>agus a spioradsan a thug le chéile iad.<pb/><t>16c gach aon acu agus a leathéan in éineacht leis.<pb/><t>ABN: 16c, 16a, 16b


text:
Óir tá a gcinniúint uile curtha ar chrainn aige.<pb/><t>is í a lamhsan a roinn a gcuid orthu leis an dorú.<pb/><t>Beidh seilbh acu uirthi go deo,<pb/><t>beidh siad ina gcónaí inti ó ghlúin go glúin.


text:
<pb/><t>Déanadh an díthreabh agus tír an triomaigh lúcháir,<pb/><t>bíodh gairdeas ar an ngaineamhlach agus é faoi bhláth;<pb/><t>tagadh bláthanna air chomh tiubh leis an gcróch,<pb/><t>déanadh sé gairdeas le gártha agus le ceol.


text:
Maise na Liobáine tugtar dó,<pb/><t>scéimh Chairmell agus Sheárón lena chois sin;<pb/><t>beidh maise an Tiarna le feiceáil acu seo<pb/><t>agus scéimh an Dé seo againne.


text:
abraigí le lucht an chroí mhearaithe:<pb/><t>«Músclaígí bhur misneach; ná bíodh eagla oraibh.<pb/><t>Breathnaígí! Is é bhur nDia atá ann,<pb/><t>tá sé chugaibh leis an díoltas atá ag dul daoibh;<pb/><t>Dia atá ann ag agairt a chúitimh,<pb/><t>agus é ag teacht do bhur slánú.»


text:
beidh an bacach ag léimneach mar a bheadh fia ann<pb/><t>agus teanga an bhalbháin ag gabháil ceoil le lúcháir.<pb/><t>Óir brúchtfaidh uisce aníos san fhásach<pb/><t>agus srutháin i bhfearann an triomaigh;


text:
déanfar linn den talamh spallta<pb/><t>agus toibreacha uisce de thír an tarta.<pb/><t>Na huaimheanna mar a dtéadh na madraí allta a chónaí,<pb/><t>beidh siad ina mothar cíbe agus giolcach?


text:
Beidh bealach mór agus bóthar ansin<pb/><t>a dtabharfar mar ainm air an Bealach Beannaithe;<pb/><t>ní shiúlfaidh an neamhghlan an treo sin,<pb/><t>ná ní bheidh lucht baoise ag fánaíocht ar a fhad.


text:
Ní bheidh leon ar bith ansin feasta<pb/><t>ná aon chreachadóir d' ainmhí allta;<pb/><t>ach an dream atá i ndiaidh a bhfuascailte, is iad a shiúlfaidh é,


text:
agus an dream atá saortha ag an Tiarna, leanfaidh siad abhaile é.<pb/><t>Tiocfaidh siad go Síón, ag liúireach le gairdeas,<pb/><t>agus aoibhneas síoraí ina choróin ar a gceann;<pb/><t>tiocfaidh áthas agus aoibhneas ag triall ina gcuideachta,<pb/><t>agus beidh casaoid agus crá bailithe leo ar shiúl.


text:
<pb/><t>Sa cheathrú bliain déag de réimeas an rí Hiziciá, thug Sanaichéiríb, rí na hAsaíre, faoi dhúnbhailte Iúdá agus ghabh sé iad.


text:
Ó Láicis chuir rí na hAsaíre an tArdoifigeach mar aon le slua mór saighdiúirí ag triall ar Hiziciá rí in Iarúsailéim. Thóg siad ionad in aice le sileán na Linne Uachtair ar an mbóthar go Gort an Úcaire.


text:
Chuaigh reachtaire an pháláis Eiliácaím mac Hilcíá, Seabná an rúnaí, agus Ióách mac Ásáf an callaire, chuaigh siad amach ina airicis.


text:
Dúirt an tArdoifigeach leo: «Abraigí le Hiziciá gurb í seo teachtaireacht an rí mhóir, rí na hAsaíre: Cad is bun leis an muinín seo agat?


text:
An dóigh leat gur fiú focail bhaotha comhairle agus laochas chun cogaidh? Cé air a bhfuil tú ag brath anois gur éirigh tú amach i m' éadan?


text:
Ar an Éigipt? Más ea, tá tú ag brath ar shifín briste nach ndéanann ach lámh aon duine atá ag baint taca as a tholladh is a threaghdadh. Mar sin atá ag Forann, rí na hÉigipte, le daoine a chuireann a muinín ann.


text:
Déarfaidh sibh liom, b' fhéidir: 'Is sa Tiarna ár nDia atá ar muinín,' ach nár leis siúd na hardáin bheannaithe agus na haltóirí a thóg Hiziciá chun siúil, á rá le muintir Iúdá agus Iarúsailéim: 'Is os comhair na haltóra seo amháin a sléachtfaidh sibh.'


text:
Seo anois, cuir an geall seo le mo thiarna rí na hAsaíre: Tabharfaidh mé dhá mhíle each duit ach tú marcaigh a chur ar fáil dóibh.


text:
An gcuirfidh tú suas fiú don duine is lú de shearbhóntaí mo thiarna, agus tú ag brath ar an Éigipt le haghaidh carbad agus marcach?


text:
Rud eile fós, an dóigh leat gur gan fhios agus ar neamhchead don Tiarna atá mé i ndiaidh a theacht chun an tír seo a ionsaí agus a scrios? Ní amhlaidh; ach an Tiarna féin a dúirt liom: 'Gabh suas i gcoinne na tíre sin agus scrios í!' »


text:
Dúirt Eiliácaím, Seabná agus Ióách leis an Ardoifigeach: «Má is é do thoil é, labhair linn do sheirbhísigh in Aramais, óir tuigimid í; ná labhair linn in Eabhrais in éisteacht an phobail atá ar na ballaí.»


text:
Ach dúirt an tArdoifigeach leo: «An le do thiarna agus leatsa a chuir mo thiarnasa uaidh mé le seo á rá? Ní hea, ach leis na daoine seo atá ina suí ar na ballaí agus gur dual dóibh a gcac féin a ithe agus a mún féin a ól bhur ndála féin?»


text:
Ansin d' éirigh sé ina sheasamh agus scairt sé amach in ard a chinn in Eabhrais: «Éistigí le teachtaireacht an rí mhóir, rí na hAsaíre!


text:
Seo iad focail an rí: Ná cuireadh Hiziciá an dallamullóg oraibh! Ní bheidh sé in ann sibh a shábháil.


text:
Ná bíodh muinín agaibh as an Tiarna ar chomhairle Hiziciá, agus é á rá: Tiocfaidh an Tiarna ár dtarrtháil cinnte, ní ghéillfear an chathair seo suas do rí na hAsaíre.


text:
géilligí domsa agus beidh gach duine agaibh ag ithe toradh a fhíniúna féin agus a chrann figí féin, agus ag ól uisce a umair féin, go dtí go dtaga mise chun sibh a thabhairt go tír cosúil le bhur dtír féin, tír gráin agus fíona, tír aráin agus fíonghort.


text:
Ná cuireadh Hiziciá amú sibh, á rá: 'Sábhálfaidh an Tiarna sibh.' An bhfuil dia ar bith de dhéithe na náisiún a bhí in ann a thír a shábháil ar rí na hAsaíre?


text:
Cá bhfuil déithe Hamát agus Arpád? Cá bhfuil déithe Shafaravaím? Cá bhfuil déithe thír na Samáire? Ar shábháil siad an tSamáir orm?


text:
De dhéithe na dtíortha uile, cé acu a shábháil a dtír orm? Agus cén chaoi a bhfuil an Tiarna le Iarúsailéim a shábháil?»


text:
D' fhan na daoine ina dtost gan focal astu, óir ba é a d' ordaigh an rí dóibh: «Ná tugaigí freagra air.»


text:
Tháinig reachtaire an pháláis Eiliácaím mac Hilcíá, Seabná an rúnaí agus Ióách mac Ásáf an callaire, tháinig siad ar ais i láthair Hiziciá agus a gcuid éadaigh stróicthe acu, agus d' inis dó ar dhúirt an tArdoifigeach.


text:
<pb/><t>Ar a chlos sin dó, stróic an rí Hiziciá a chuid éadaigh, chuir éadach róin air féin agus chuaigh isteach i dTeampall an Tiarna.


text:
Chuir sé reachtaire an pháláis Eiliácaím, Seabná rúnaí agus seanóirí na sagart, iad go léir gléasta in éadach róin, go dtí an fáidh Íseáia mac Ámóz.


text:
Dúirt siad leis: «Seo teachtaireacht ó Hiziciá: Lá anbhuaine is ea é seo, lá aithise agus náire. Tá na leanaí i mbéal a mbreithe agus níl an neart ann lena saolú.


text:
Éisteadh an Tiarna do Dhia le focail an Ardoifigigh a chuir rí na hAsaíre uaidh chun an Dia beo a mhaslú, agus baineadh sé éiric amach sna focail a chuala sé! Cuir suas paidir ar son an fhuíll atá fágtha.»


text:
dúirt seisean leo: «Déarfaidh sibh le bhur máistir: Seo é briathar an Tiarna: Ná bíodh eagla ort tar éis a bhfuil cloiste agat nuair a bhí giollaí rí na hAsaíre ag caitheamh masla liom.


text:
Tá mé chun spiorad a chur ann agus cloisfidh sé scéala a thabharfaidh ar ais chuig a thír féin é; cuirfidh mé faoi deara go dtitfidh sé leis an gclaíomh ansin.


text:
<pb/><t>D' imigh an tArdoifigeach leis ar ais agus fuair sé rí na hAsaíre ag déanamh ionsaí ar Libneá, mar bhí cloiste aige go raibh sé tar éis Láicis a fhagáil.


text:
Ach nuair a fuair Sanaichéiríb scéala go raibh Tiorhácá, rí Chúis, ar a bhealach chun cath a chur air, chuir sé teachtairí ionsar Hiziciá an dara huair lena rá leis:


text:
«Seo mar a labhróidh sibh le Hiziciá, rí Iúdá: An Dia seo agat a bhfuil do mhuinín ann, ná cuireadh sé amú thú lena gheallúint nach dtabharfar Iarúsailéim isteach i lámha rí na hAsaíre.


text:
Chuala tú cinnte a bhfuil déanta ag ríthe na hAsaíre ar na tíortha go léir, á dtabhairt suas don léirscrios, agus an dóigh leat go dtiocfaidh tusa slán?


text:
Ar fhéad a gcuid déithe na náisiúin a chreach mo shinsir a tharrtháil Gózán, Hárán, Reizif, agus muintir Éidin a bhí i dTeil [Básár]?


text:
Thóg Hiziciá an litir ó lámha na dteachtairí agus léigh í. Ansin chuaigh sé suas go Teampall an Tiarna agus spréigh sé amach os comhair an Tiarna í.


text:
«A Thiarna na Slua, a Dhia Iosrael, atá anseo i do shuí ríoga ar na ceiribíní, is tusa aon Dia ríochtaí an domhain ar fad, is tusa a rinne neamh agus talamh.


text:
Claon do chluas chugam, a Thiarna, agus éist liom;<pb/><t>oscail do shúile, a Thiarna, agus amharc orainn.<pb/><t>Éist le focail Shanaichéiríb<pb/><t>a chuir sé uaidh a mhaslú Dé bheo.


text:
chaith siad a ndéithe sa tine, óir ní déithe a bhí iontu ach saothar ó lámha daoine, adhmad agus cloch; agus ar an ábhar sin, cuireadh ar ceal iad.


text:
Ach anois, a Thiarna, a Dhia linn, sábháil sinn ar a neart, impím ort, agus bíodh fhios ag náisiúin uile an domhain gur tú amháin is Dia ann, a Thiarna!»


text:
<pb/><t>Ansin chuir Íseáia mac Ámóz an teachtaireacht seo chuig Hiziciá: «Seo mar a deir an Tiarna, Dia Iosrael, de thairbhe na paidre a chuir tú suas chugam mar gheall ar Shanaichéiríb, rí na hAsaíre.


text:
Seo é an fógra a thug an Tiarna uaidh ina choinne:<pb/><t>Caitheann sí tarcaisne, caitheann sí achasán leat,<pb/><t>an mhaighdean, iníon Shíón;<pb/><t>craitheann sí a ceann ar do chúla,<pb/><t>iníon Iarúsailéim.


text:
Cé dhó ar thug tú masla agus aithis?<pb/><t>Cé ina choinne ar labhair tú in ard do chinn<pb/><t>agus ar bhreathnaigh tú suas go sotalach?<pb/><t>I gcoinne Neach Naofa Iosrael!


text:
Trí do ghiollaí thug tú masla don Tiarna.<pb/><t>Dúirt tú: Le hiomad mo charbad<pb/><t>chuaigh mé suas ar mhullach na sléibhte,<pb/><t>ar bheanna iargúlta na Liobáine.<pb/><t>Ghearr mé anuas an chuid is airde dá céadrais,<pb/><t>an chuid is áille dá cufróga.<pb/><t>Bhain mé amach an ascaill is uaigní ann<pb/><t>agus na cluainte i lár a cuid caschoille.


text:
Thochail mé toibreacha agus d' ól mé uiscí na coigríche;<pb/><t>thriomaigh mé le bonn mo choise<pb/><t>srutháin na hÉigipte go léir.


text:
An ea nár chuala tú? Fadó riamh<pb/><t>a bhí sin leagtha amach agam;<pb/><t>sna laethe anallód a bheartaigh mé é,<pb/><t>anois tá sé á chur i gcrích agam.<pb/><t>Ba é ba chinniúint duitse<pb/><t>dúnbhailte a réabadh ina mollta conamair.


text:
Bhí a lucht cónaithe gan lúth na lámh,<pb/><t>lán uafáis agus scéine,<pb/><t>ar nós lusra na mbánta agus na scratha glasa,<pb/><t>féar bharr na dtithe agus na ngort<pb/><t>á sheargadh ag an gaoth anoir.


text:
Is eol dom nuair a éiríonn tú agus nuair a shuíonn tú,<pb/><t>nuair a ghabhann tú amach agus isteach.


text:
Ó tharla gur thug tú aghaidh do chraois orm<pb/><t>agus gur tháinig do shotal fad le mo chluasa,<pb/><t>cuirfidh mé fáinne i do shrón<pb/><t>agus mo bhéalbhach le do bheola,<pb/><t>agus déanfaidh mé thú a chinnireacht ar ais,<pb/><t>siar an bealach a tháinig tú!


text:
<pb/><t>Beidh sé seo ina chomhartha agat:<pb/><t>Íosfar i mbliana grán a d' fhás ar bhranar<pb/><t>agus an bhliain seo chugainn a bhfásann as sin arís,<pb/><t>ach an tríú bliain, cuirigí síol agus bainigí fómhar,<pb/><t>cuirigí fíonghoirt agus ithigí a dtoradh.


text:
An fuílleach a bheidh fágtha de theaghlach Iúdá,<pb/><t>cuirfidh sé amach fréamhacha úra thíos agus toradh ar barr.


text:
Óir as Iarúsailéim rachaidh fuíoll áir amach<pb/><t>agus iarmhar ó shliabh Shíón.<pb/><t>Dúthracht Thiarna na Slua a chuirfidh an méid sin i gcrích.


text:
<pb/><t>Mar sin, seo é briathar an Tiarna i dtaobh rí na hAsaíre:<pb/><t>Ní thiocfaidh sé sa chathair seo isteach,<pb/><t>saighead ní scaoilfidh sé inti,<pb/><t>sciath ní ardóidh sé ina coinne,<pb/><t>Ní thógfaidh sé múr léigir ina haghaidh.


text:
An bealach a tháinig sé, fillfidh sé ar ais;<pb/><t>ní thiocfaidh sé isteach sa chathair seo briathar an Tiarna.


text:
Déanfaidh mé an chathair a chaomhnú agus a shábháil<pb/><t>ar mo shon féin agus ar son Dháiví, mo shearbhónta.»


text:
<pb/><t>An oíche chéanna sin, chuaigh aingeal an Tiarna amach agus bhuail sé céad agus a hochtó cúig míle fear i gcampa na nAsaíreach. Tráth dúiseachta ar maidin, bhí siad go léir sínte marbh.


text:
Lá amháin, agus é ag adhradh i dteampall Niosroc, an dia a bhí aige, tháinig a bheirt mhac, Adraimeilic agus Seaireizir, agus mharaigh siad é le claíomh agus d' imigh ar a seachnadh go tír Ararat. Rinneadh rí dá mhac Éasarchadón ina ionad.


text:
<pb/><t>Sna laethanta sin, buaileadh Hiziciá tinn agus bhí sé le bás. Tháinig an fáidh Íseáia mac Ámóz chuige agus dúirt leis: «Seo mar a deir an Tiarna: Déan do thiomna le do theaghlach, mar tá an bás agat; níl téarnamh i ndán duit.»


text:
«Uch, a Thiarna, cuimhnigh, impím ort, mar a d' iompair mé mé féin i d' fhianaise le dílseacht agus faoi chroí mór maith, agus an rud a bhí maith i do shúile á dhéanamh agam.» Agus chaoin sé uisce a chinn.


text:
«Gabh agus abair le Hiziciá: Seo mar a deir an Tiarna, Dia Dháiví do shinsear: Tá d' urnaí cloiste agam agus do dheora feicthe agam. Tá mé chun tú a leigheas; faoi chionn trí lá, rachaidh tú suas go Teampall an Tiarna. Cuirfidh mé cúig bliana déag le do shaol.


text:
Bí ag coimhéad scáth na gréine ar chéimeanna Áchaz, tabharfaidh mé air filleadh deich gcéimeanna ar ais.» Agus d' fhill an ghrian ar ais na deich gcéimeanna a bhí sí tar éis a dhul síos.


text:
Bhí mé á rá: i mbláth mo mhaitheasa<pb/><t>ní foláir dom imeacht liom<pb/><t>go geataí Seól síos; is ann a choinneofar mé<pb/><t>ar feadh a bhfanann agam de bhlianta.


text:
Bhí mé á rá: Ní fheicfidh mé an Tiarna níos mó<pb/><t>i dtír na mbeo,<pb/><t>ní fheicfidh mé a thuilleadh<pb/><t>aon duine de mhuintir an tsaoil seo.


text:
Tá m' áit chónaithe bainte dhíom,<pb/><t>tá sí stoite ar nós an phubaill a bhíonn ag aoirí;<pb/><t>mar a dhéanfadh fíodóir, tá mo shaol cornta suas agat,<pb/><t>agus tú ar tí an uige a ghearradh.<pb/><t>Ó mhaidin go faoithin tá tú do mo thabhairt chun críche,


text:
agus mé ag screadaíl ansin go teacht na maidine;<pb/><t>tá mo chnámha ina gconamar, mar bhrisfeadh leon iad,<pb/><t>ó mhaidin go faoithin tá tú do mo thabhairt chun críche.


text:
Mar a bheadh fáinleog ann, tá mé ag bíogarnach,<pb/><t>tá mé ag olagón ar nós colúir;<pb/><t>tá mo shúile á n-iompú agam i dtreo na n-ard,<pb/><t>amharc i mo dhiaidh agus bí i d' urra agam.


text:
Cad is féidir liom a rá, ná a chaitheamh suas leis an Tiarna,<pb/><t>ó tharla gurb é féin a rinne an beart seo;<pb/><t>beidh mé ag fánaíocht romham an dá lá a mhairfidh mé,<pb/><t>agus m' anam go goirt ionam istigh.


text:
Ach, a Thiarna, ina dhiaidh sin beidh m' anam beo i do chuideachta;<pb/><t>is tú a thabharfaidh suaimhneas do mo spiorad.<pb/><t>Beidh fáil ar théarnamh agam agus fadú saoil.


text:
Óir an donas seo, tá sé á chlaochlú ina shéan;<pb/><t>is tú a shábháil mé ar dhuibheagán an neamhní,<pb/><t>óir chaith tú ar do chúla mo pheacaí go léir.


text:
Ní thugann Seól moladh duit,<pb/><t>ní féidir don Bhás tú a cheiliúradh;<pb/><t>an dream a théann síos sa duibheagán,<pb/><t>níl dóchas acu as do dhílseacht níos mó.


text:
An beo, an beo amháin a cheiliúrann thú,<pb/><t>mar a dhéanaim féin inniu.<pb/><t>Athair mé ag meabhrú do dhílseachta dá chlann.


text:
Tá an Tiarna i ngar chun mé a shábháil;<pb/><t>mar sin seinnfimid ceol molta ar théada<pb/><t>laethanta uile ár saoil os comhair Theampall an Tiarna.


text:
Dúirt Íseáia: «Cuirigí ceirín figí ar an neascóid agus tiocfaidh biseach air.» <pb/><t>ABN: 6, 21, 22, 7, 8, 9, 10, 11, 12, 13, 14, 15, 16, 17, 18, 19, 20


text:
<pb/><t>San am sin, chuir Marodac Baladán mac Bhaladán, rí na Bablóine, chuir sé litreacha agus bronntanas chuig Hiziciá, mar gur chuala sé trácht ar a bhreoiteacht agus ar a théarnamh.


text:
Ba mhór le Hiziciá sin agus thaispeáin sé do na teachtairí a státchiste, idir ór agus airgead, idir spíosra agus ola luachmhar, chomh maith lena armlann agus gach a raibh ina chuid stóras. Dada ní raibh ina phálás ná ina chríocha ar fad nár thaispeáin Hiziciá dóibh.


text:
Ansin tháinig an fáidh Íseáia fá dhéin an rí Hiziciá agus d' fhiafraigh de: «Cad dúirt na daoine sin agus cá has ar tháinig siad go dtí tú?» D' fhreagair Hiziciá: «Tháinig siad ó thír i bhfad i gcéin, ón mBablóin.»


text:
D' fhiafraigh Íseáia arís: «Cad a chonaic siad i do phálás?» D' fhreagair Hiziciá: «Chonaic siad gach a bhfuil i mo phálás: Níl ní ar bith i mo chuid stóras nár thaispeáin mé dóibh.»


text:
Tiocfaidh na laethanta a dtabharfar ar shiúl chun na Bablóine gach a bhfuil i do phálás, gach ar chuir do shinsir i dtoll a chéile go dtí an lá inniu. Ní fhágfar aon ní, a deir an Tiarna.


text:
Cuid de do chlann mhac féin a shaolófar duit, tabharfar ar shiúl iad agus beidh siad ina gcoillteáin i bpálás rí na Bablóine.»


text:
Dúirt Hiziciá le hÍseáia ansin: «Briathar sin an Tiarna agat, is dea-scéala é.» Óir ba é a bhí ina aigne: «Beidh síocháin agus slándáil ann le mo ré féin.»


text:
<pb/><e>Leabhar Shólás Iosrael</e> <pb/><t>«Sólás, beirigí sólás chuig mo mhuintir,» <pb/><t>a deir bhur nDia.


text:
«Labhraigí le croí Iarúsailéim agus fógraígí di<pb/><t>go bhfuil aimsir a seirbhíse istigh,<pb/><t>go bhfuil a peaca maite,<pb/><t>go bhfuair sí ó láimh an Tiarna<pb/><t>pionós faoi dhó ina cionta go léir.»


text:
Tá glór ag fógairt:<pb/><t>«Réitigí cosán san fhásach<pb/><t>le haghaidh an Tiarna.<pb/><t>Déanaigí díreach thar an machaire<pb/><t>bealach mór dár nDia.


text:
Líontar isteach gach gleann,<pb/><t>agus íslítear gach sliabh agus gach cnoc;<pb/><t>déantar achréidh de na hailteanna<pb/><t>agus míntír den gharbhchríoch.


text:
Ansin foilseofar glóir an Tiarna<pb/><t>agus feicfidh an uile fheoil í in éineacht.<pb/><t>Óir tá béal an Tiarna tar éis labhairt.»


text:
Deir glór: «Glaoigh!» <pb/><t>agus deirimse ar ais: «Cad a ghlaofaidh mé?» <pb/><t> «Tá an uile fheoil mar an féar<pb/><t>agus a scéimh ar fad mar bhláth an mhachaire.


text:
Feonn an féar, tréigeann an bláth,<pb/><t>nuair a shéideann anáil an Tiarna orthu.<pb/><t>(Is ea, is é an pobal an féar.)


text:
<pb/><t>Suas leat ar shliabh ard,<pb/><t>a challaire an dea-scéala chuig Síón.<pb/><t>Ardaigh do ghlór go láidir,<pb/><t>a challaire an dea-scéala chuig Iarúsailéim.<pb/><t>Ardaigh do ghlór gan eagla,<pb/><t>abair le bailte Iúdá:<pb/><t>«Seo é bhur nDia.»


text:
Féach an Tiarna Dia ag teacht lena neart,<pb/><t>agus a lámh ag smachtú roimhe!<pb/><t>Tá a luach saothair leis ina sheilbh,<pb/><t>agus a éadáil ag dul roimhe amach.


text:
Mar a dhéanfadh aoire ag aoireacht a thréada dó,<pb/><t>ag bailiú na n-uan chuige ina bhaclainn,<pb/><t>á n-iompar ar chlár a uchta<pb/><t>agus ag fosaíocht na gcaorach tórmaigh.


text:
<pb/><t>Cé a thomhais i gcroí a bhoise uiscí na farraige<pb/><t>agus a leag amach na spéartha lena réise?<pb/><t>a chruinnigh cré na talún i miosúr,<pb/><t>a rinne na sléibhte a mheá sna scálaí<pb/><t>agus na cnocáin in ainsiléad?


text:
Cé air a d' iarrfadh sé comhairle chun breithiúnas,<pb/><t>chun eolas a chur ar bhealach na córach,<pb/><t>chun slí na tuisceana a aimsiú?


text:
Féach, tá na ciníocha mar bheadh braon i mbuicéad aige!<pb/><t>níl iontu ach deannach ar an ainsiléad.<pb/><t>Tógann sé suas na hoileáin mar nach mbeadh iontu ach dúlagáin.


text:
Níor leor an Liobáin ar fad le haghaidh connaidh,<pb/><t>ná níor leor a hainmhithe le haghaidh íobairt loiscthe.


text:
Íol, an ea? Rud a theilgeann ceardaí i múnla,<pb/><t>a gcuireann gabha screamh óir air,<pb/><t>agus a ngaibhníonn sé slabhraí airgid dó.


text:
Lorgann snoíodóir cliste adhmad crann pailme dó,<pb/><t>adhmad nach lobhann, chun dealbh théagartha a chur suas.<pb/><t>ABN: 40:20, 41:6-7, 40:21-41:5, 41:8


text:
An ea nárbh eol daoibh? An ea nár chuala sibh?<pb/><t>An ea nár insíodh daoibh é ón tús?<pb/><t>An ea nach bhfuil sé tuigthe agaibh ó bunaíodh an domhan?


text:
Tá cónaí air in airde os cionn roth na cruinne,<pb/><t>agus a muintir sin ar nós dreoiliní teaspaigh.<pb/><t>Leath sé amach na spéartha mar a bheadh brat iontu,<pb/><t>spréigh sé amach iad ar nós both chónaithe.


text:
Ní luaithe beangán nó síol uathu i dtalamh,<pb/><t>ní luaithe fréamh curtha síos ag a ngas<pb/><t>ná séideann sé orthu. Seargann siad ar an toirt<pb/><t>agus tugann an stoirm ar shiúl iad ar nós coinlín.


text:
Tógaigí bhur súile in airde ansin agus breathnaígí:<pb/><t>Cé a chruthaigh na réanna úd<pb/><t>murarb é an té a scarann amach in eagar slua iad<pb/><t>agus a ghlaonn orthu go léir ina n-ainm?<pb/><t>Tá a chumhacht chomh mór sin agus a neart chomh láidir<pb/><t>nach bhfuil aon cheann acu a loiceann air.


text:
<pb/><t>Cén fáth a ndeir tú, a Iacóib,<pb/><t>agus a maíonn tú, a Iosrael:<pb/><t>«Tá mo chinniúint ceilte ar an Tiarna<pb/><t>agus mo cheart scaoilte thairis ag mo Dhia» ?


text:
An ea nach bhfuil fhios agat?<pb/><t>An ea nach eol duit é?<pb/><t>Dia síoraí is ea an Tiarna,<pb/><t>is é a chruthaigh críocha na talún.<pb/><t>Ní thagann tuirse air ná traochadh<pb/><t>agus níl léamh ar a eagna.


text:
Fiú an t-aos óg, bíonn siad tuirseash traochta,<pb/><t>agus baintear tuisliú as fir óga chomh maith.


text:
Ach an dream a bhfuil a súil leis an Tiarna, tagann neart úr iontu,<pb/><t>éiríonn siad ar eití mar a bheadh iolair.<pb/><t>Ritheann siad gan a bheith cortha,<pb/><t>siúlann siad rompu gan tuirse a theacht orthu.


text:
<pb/><t>Bígí in bhur dtost i mo láthair, a insí na farraige,<pb/><t>déanadh na ciníocha a neart a athnuachan;<pb/><t>tagadh siad chun tosaigh agus labhraíodh siad.<pb/><t>Tagaimis le chéile i láthair an bhreithiúnais, mise agus iad.


text:
«Cé a mhúscail é siúd as an Oirthear,<pb/><t>a bhfuil an bua ag fáiltiú roimhe gach áit a dtriallann sé?<pb/><t>Cé a thugann na ciníocha ar láimh dó<pb/><t>agus a thugann béim síos do na ríthe os a chomhair?<pb/><t>Déanann a chlaíomh deannach díobh<pb/><t>agus scaipeann a bhogh iad ina gcoinleach cáite.


text:
Cuireann sé an ruaig orthu agus ar aghaidh leis san sábháilte<pb/><t>is ar éigean má bhaineann a chosa leis an mbealach.


text:
Cé hé a rinne an gníomh seo,<pb/><t>murarb é an té a ghlaonn ar na glúine ó thosach?<pb/><t>Mise, an Tiarna, atá i dtús ann<pb/><t>agus a bheidh ar deireadh; is mise é!»


text:
Feiceann insí na farraige é agus gabhann eagla iad,<pb/><t>tá an talamh ar crith ó cheann ceann;<pb/><t>tá siad ag tarraingt orainn, tá siad i láthair.


text:
[Cuidíonn duine lena chomharsa,<pb/><t>agus deir lena bhráthair: «Misneach!» <pb/><t>ABN: 40:20, 41:6-7, 40:21-41:5, 41:8


text:
Spreagann an ceardaí an gabha óir;<pb/><t>gríosaíonn fear an chasúir ghreanta fear buailte na hinneona.<pb/><t>Deir sé faoin phlátáil: «Tá sé déanta go maith.» <pb/><t>Agus daingníonn le tairní é sa chaoi nach mbogfaidh sé.]


text:
<pb/><t>Is tusa, a Iosrael, mo ghiolla;<pb/><t>tusa, a Iacóib, atá tofa agam,<pb/><t>síol Abrahám, mo chara.


text:
Tusa a thug mé ó chríocha na talún<pb/><t>agus ar ghlaoigh mé ort ó iargúil na cruinne;<pb/><t>tusa ar dhúirt mé leat: «Is tú mo ghiolla,<pb/><t>tá tú tofa agam, níor thug mé droim láimhe leat.»


text:
Ná bíodh eagla ort, tá mise i d' fhochair;<pb/><t>ná bíodh faitíos ort, mar is mé do Dhia.<pb/><t>Cuirimse neart ionat agus cuidím leat,<pb/><t>coinním suas le mo dheasláimh bhuach thú.


text:
Sea, beidh náire agus ceann faoi orthu,<pb/><t>iad siúd uile a bhí go fíochmhar i do choinne.<pb/><t>Beidh siad mar neamhní agus rachaidh siad ar ceal,<pb/><t>an dream a bhí ag iomaíocht leat.


text:
Beidh tú á lorg agus ní bheidh fáil agat orthu,<pb/><t>na céilí comhraic seo agat;<pb/><t>dísceofar iad, cuirfear ar neamhní iad,<pb/><t>an dream atá ag cur catha ort.


text:
Óir mise, an Tiarna, do Dhia,<pb/><t>tá greim agam ar do láimh dheas;<pb/><t>deirim leat: «Ná bíodh eagla ort,<pb/><t>táimse ag teacht i gcabhair ort.»


text:
Ná bíodh eagla ort, a Iacóib, a chnumhóigín,<pb/><t>a fhrídín, a Iosrael.<pb/><t>Táimse ag teacht i gcabhair ort briathar an Tiarna <pb/><t>is é Neach Naofa Iosrael d' fhuascailteoir.


text:
Seo, tá mé chun cliath buailte a dhéanamh díot,<pb/><t>é úrnua agus dhá chíor fiacal ann.<pb/><t>Buailfidh tú agus meilfidh tú na sléibhte,<pb/><t>déanfaidh tú lóchán mín de na cnoic.


text:
Cáithfidh tú iad agus tabharfaidh an ghaoth ar shiúl iad,<pb/><t>cuirfidh an stoirm scaipeadh orthu.<pb/><t>Maidir leat féin, beidh lúcháir ort sa Tiarna,<pb/><t>beidh tú ag déanamh mórtais as Neach Naofa Iosrael.


text:
<pb/><t>Tá na dearóile agus na bochtáin ag lorg uisce, agus níl sé ann.<pb/><t>Tá an teanga spallta iontu le tart.<pb/><t>Ach mise, an Tiarna, tabharfaidh mé éisteacht dóibh,<pb/><t>mise, Dia Iosrael, ní thréigfidh mé iad.


text:
Ar na dumhcha osclóidh mé aibhneacha<pb/><t>agus fuaráin uisce i lár na ngleannta.<pb/><t>Déanfaidh mé lochán den ghaineamhlach<pb/><t>agus toibreacha den talamh tirim.


text:
San fhásach cuirfidh mé crainn chéadrais,<pb/><t>crainn acáise agus crainn mhiortail agus crainn olóige.<pb/><t>Sa díthreabh cuirfidh mé an t-aiteal,<pb/><t>crann plána agus cufróg le hais a chéile.


text:
Chun go bhfeice daoine agus go n-aithní siad,<pb/><t>chun go meabhraí siad agus go dtuige siad le chéile<pb/><t>gurb í lámh an Tiarna a rinne an méid sin,<pb/><t>gurb é Neach Naofa Iosrael a chuir i gcrích.


text:
<pb/><t>«Tugaigí bhur gcúis i láthair,» a deir an Tiarna;<pb/><t>«déanaigí bhur bpléadáil,» a deir rí Iacóib.


text:
«Tagadh siad chun tosaigh, na déithe bréige seo,<pb/><t>agus foilsíodh siad dúinn cad tá le titim amach.<pb/><t>Cad a thaispeáin siad dúinn san am atá thart<pb/><t>go dtabharfaimis aird ar bith orthu?<pb/><t>Nó an é go bhfuil sibh chun na rudaí atá le teacht a nochtadh<pb/><t>chun go mbeidh a fhios againn an toradh a bheidh orthu.


text:
Foilsígí dúinn cad a bheidh ann amach anseo,<pb/><t>chun go bhfeice muid an déithe sibh.<pb/><t>Déanaigí rud éigin, olc, maith nó dona,<pb/><t>chun go n-airí muid agus go bhfeice muid go léir é.


text:
Ar ndóigh, ní dada sibh agus is neamhní bhur saothar,<pb/><t>is gráiniúil an rud é dul i bpáirt libh.»


text:
<pb/><t>Mhúscail mé as an Tuaisceart é agus tháinig sé,<pb/><t>ghlaoigh mé air as an Oirthear ina ainm.<pb/><t>Shatail sé ar mhaoir chúige mar a bheadh láib iontu,<pb/><t>mar a dhéanfadh potaire a chuid cré a phasáil.


text:
Cé a d' fhoilsigh é anallód, go mbeadh a fhios againn?<pb/><t>fadó riamh, chun go ndéarfaí: «Tá sé ceart» ?<pb/><t>Ach ní raibh duine ar bith ann a d' fhoilsigh é,<pb/><t>duine ar bith a d' fhógair é,<pb/><t>duine ar bith a chuala focal uait.


text:
Bhí sé ráite agam le Síón roimh ré: «Seo chugainn iad» ;<pb/><t>bhí teachtaire dea-scéala curtha agam chuig Iarúsailéim.


text:
Bhí mé ag breathnú uaim agus ní raibh aon duine ann,<pb/><t>ní raibh ceann comhairle ar bith ina measc<pb/><t>go bhféadfainn ceist a chur air agus a thabharfadh freagra dom.


text:
Ní dada iad agus iad a chur le chéile;<pb/><t>neamhní is ea a n-oibreacha,<pb/><t>níl ina gcuid íol ach gaoth agus baois.


text:
<pb/><t>Seo é mo ghiolla a bhfuil mé ag tabhairt taca dó,<pb/><t>mo rogha a bhfuil páirt mo chléibhe leis.<pb/><t>Tá mo spiorad curtha anuas agam air<pb/><t>chun go bhfoilsí sé an ceart do na ciníocha.


text:
Ní bhriseann sé an sifín brúite,<pb/><t>ná ní mhúchann an lasair chreathanach.<pb/><t>Soláthraíonn sé an ceart go dílis,


text:
ní chreathann sé féin ná ní bhrúitear síos é<pb/><t>nó go mbeidh an ceart bunaithe ar talamh,<pb/><t>óir tá críocha na farraige ag dréim lena reacht.


text:
Is amhlaidh a deir an Tiarna Dia,<pb/><t>an té a chruthaigh na spéartha agus a spréigh amach iad,<pb/><t>a phasáil amach an talamh agus a thug toradh ann,<pb/><t>a chuir anáil sna daoine atá ina gcónaí air<pb/><t>agus meanma sa dream a shiúlann é:


text:
Mise, an Tiarna, ghlaoigh mé ort san fhíréantacht,<pb/><t>rug mé ar láimh ort agus rinne mé thú a mhúnlú,<pb/><t>agus cheap mé thú i do chonradh leis an bpobal<pb/><t>agus i do sholas do na ciníocha,


text:
chun súile na ndall a oscailt,<pb/><t>chun na cimí a scaoileadh as an gcarcair<pb/><t>agus as an bpríosún an dream atá ina suí sa dorchadas.


text:
Mise, arb é an Tiarna is ainm dom,<pb/><t>ní ligfidh mé mo ghlóir le haon dia eile<pb/><t>ná m' onóir leis na híola.


text:
Na fáistiní túis, seo tagtha chun críche iad.<pb/><t>Anois tá rudaí úra á bhfoilsiú agam;<pb/><t>sula dtagann siad i ngeamhar, tá siad á bhfógairt agam.


text:
<pb/><t>Canaigí don Tiarna amhrán úr!<pb/><t>Moladh leis ó cheann ceann na talún!<pb/><t>Móradh an fharraige é agus gach a bhfuil ann,<pb/><t>insí na farraige agus a muintir go léir!


text:
Ardaíodh an fásach agus a chathracha a nglór,<pb/><t>agus na campaí mar a gcónaíonn clann Chéadar!<pb/><t>Tógadh muintir Charraig Sheala liú<pb/><t>agus gártha ar mhullach na mbeann!


text:
Tá an Tiarna ag triall amach mar bheadh laoch ann,<pb/><t>tagann riastradh air mar a thiocfadh ar ghaiscíoch;<pb/><t>cuireann sé an gháir chatha as, tógann sé liú,<pb/><t>agus ar aghaidh leis ina laoch i gcoinne a naimhde.


text:
«Le fada riamh bhí mé i mo thost,<pb/><t>d' fhan mé ciúin agus choinnigh smacht orm féin?<pb/><t>Ach anois tá mé ag olagón ar nós mná seolta,<pb/><t>tá cneadach agus saothar anála orm.


text:
Tá mé ag dul sléibhte agus cnocáin a chríonadh<pb/><t>agus a nduilliúr ar fad a sheargadh;<pb/><t>déanfaidh mé locháin dá n-aibhneacha<pb/><t>agus triomóidh mé a linnte go léir.


text:
Ach treoróidh mé na daill ar an mbealach mór<pb/><t>agus deánfaidh mé iad a chinnireacht ar bhóithre nach eol dóibh.<pb/><t>Athróidh mé an dorchadas ina sholas rompu<pb/><t>agus cosáin chama ina siúlóid réidh.<pb/><t>Sin iad na gealltanais a chomhlíonfaidh mé,<pb/><t>ní bheidh dul siar orthu.»


text:
Druidfidh siad ar gcúl agus náire orthu,<pb/><t>iad siúd a bhfuil a muinín in íola,<pb/><t>iad siúd a deir leis na dealbha leáite seo:<pb/><t>«Sibhse ár ndéithe.»


text:
Cé atá dall, murab é mo shearbhónta é,<pb/><t>nó cé atá chomh bodhar leis an teachtaire a chuir mé uaim?<pb/><t>Cé atá chomh dall le fear muiníne Dé<pb/><t>nó chomh bodhar le giolla an Tiarna?


text:
Ach is pobal é seo a creachadh agus a scriosadh,<pb/><t>tá siad go léir sáinnithe i bprochóga<pb/><t>agus faoi bhraighdeanas i bpríosúin.<pb/><t>Táthar á gcreachadh agus gan duine lena saoradh,<pb/><t>á slad agus gan duine lena rá: «Tabhair ar ais é.»


text:
An bhfuil aon duine in bhur measc ag éisteacht?<pb/><t>Aon duine a chuirfidh cluas air le haghaidh an am atá ag teacht?


text:
Cé thug Iacób ar láimh don chreachadóir<pb/><t>agus Iosrael do lucht a scriosta?<pb/><t>Nárbh é an Tiarna é? Ó rinne muid peaca ina aghaidh<pb/><t>agus nár mhian linn a bhealaí siúd a leanúint,<pb/><t>ná éisteacht lena reacht.


text:
Sa dóigh gur dhoirt sé fraoch agus fearg air<pb/><t>agus fíoch an chogaidh.<pb/><t>Agus chuir an fhearg sin trí thine é thart timpeall gan fhios dó,<pb/><t>loisc sí é, agus ní dhearna sé a mhachnamh air.


text:
<pb/><t>Anois, seo mar a deir an Tiarna,<pb/><t>do Chruthaitheoirse, a Iacóib,<pb/><t>agus fear do dhealfa, a Iosrael:<pb/><t>«Ná bíodh eagla ort, óir tá tú fuascailte agam;<pb/><t>ghlaoigh mé ort i d' ainm, agus is liomsa thú.


text:
Má ghabhann tú trí uiscí doimhne, táimse leat;<pb/><t>má ghabhann tú trí aibhneacha, ní bháfaidh siad thú.<pb/><t>Má shiúlann tú tríd an tine, ní dhófaidh tú thú féin,<pb/><t>ná ní loiscfidh an lasair thú.


text:
Óir is mise an Tiarna, do Dhia,<pb/><t>Neach Naofa Iosrael, d' fhuascailteoir.<pb/><t>Tugaim an Éigipt uaim mar luach d' fhuascailte,<pb/><t>Cúis agus Saba mar éiric ionat.


text:
Mar is luachmhar thú i mo shúile,<pb/><t>is mór liom thú agus is mór é mo chion ort.<pb/><t>Is ar an ábhar sin a thugaim daoine uaim i d' ionad,<pb/><t>agus ciníocha in éiric d' anama.


text:
Ná bíodh eagla ort, mar tá mise leat.<pb/><t>As oirthear domhain tabharfaidh mé do shliocht<pb/><t>agus cruinneoidh mé thú as an domhan thiar.


text:
Déarfaidh mé leis an Tuaisceart: 'Tabhair ar ais iad!' <pb/><t>agus leis an Deisceart: 'Ná coinnigh seilbh orthu!' <pb/><t>Seol ar ais mo chlann mhac as an imigéin<pb/><t>agus m' iníonacha ó chríocha na talún,


text:
cách a nglaoitear dó m' ainmse,<pb/><t>óir is ar mhaithe le mo ghlóir a chruthaigh mé iad,<pb/><t>is í faoi deara dom a ndealbhú agus a ndéanamh.»


text:
<pb/><t>Chun tosaigh leis an bpobal seo atá dall cé go bhfuil súile iontu,<pb/><t>an dream bodhar a bhfuil cluasa acu.


text:
Bailíodh na náisiúin go léir le chéile<pb/><t>agus cruinníodh na ciníocha.<pb/><t>Cé ina measc a d' fhoilsigh sin<pb/><t>nó a d' fhógair é anallód?<pb/><t>Tugadh siad a bhfinnéithe i láthair le go dtugtar ceart dóibh,<pb/><t>cloistear iad chun gur féidir á rá: «Tá sin fíor!' '


text:
Is sibhse mo chuidse finnéithe briathar an Tiarna <pb/><t>agus mo ghiollaí atá tofa agam,<pb/><t>ionas go mbeidh aithne agaibh orm agus go gcreidfidh sibh mé<pb/><t>agus go dtuigfidh sibh gur mise é.<pb/><t>Romhamsa níor dealbhaíodh aon dia,<pb/><t>ná ní bheidh a leithéid ann arís i mo dhiaidh.


text:
Is mise a rinne foilsiú agus slánú agus fógairt.<pb/><t>Ní bheidh dia eachtrannach ar bith in bhur measc!<pb/><t>Is sibhse mo chuid finnéithe briathar an Tiarna <pb/><t>agus is mise Dia;


text:
ó gheal an lá is mise é.<pb/><t>Agus níl aon duine ann a bhogfaidh mo ghreim;<pb/><t>déanaimse beart, agus cé chuirfeadh bac orm?


text:
<pb/><t>Is mar seo a deir an Tiarna,<pb/><t>bhur bhfuascailteoir, Neach Naofa Iosrael:<pb/><t>«Ar bhur sonsa tá mé ag cur chuig an Bhablóin;<pb/><t>leagfaidh mé na Caildéigh agus iad ag teitheadh<pb/><t>agus déanfar olagón dá ngártha caithréime.


text:
<pb/><t>Is mar seo a deir an Tiarna,<pb/><t>a rinne bealach mór tríd an bhfarraige,<pb/><t>cosán thar an mbóchna thréamanta;


text:
a sheol carbaid agus capaill chun catha<pb/><t>agus slua ollmhór lena gcois;<pb/><t>luigh siad fúthu gan éirí i ndán dóibh,<pb/><t>múchadh iad mar bheadh barrach dóite:


text:
Féach an nuacht atá á cur i gcrích agam,<pb/><t>tá sí ag gobadh amach, nach léir daoibh é?<pb/><t>Sea, tá mé chun bealach a réiteach san fhásach<pb/><t>agus cosáin san uaigneas.


text:
Na hainmhithe allta, tabharfaidh siad glóir dom,<pb/><t>na mic tíre agus na hulchabháin,<pb/><t>óir beidh mé ag soláthar uisce san fhásach,<pb/><t>aibhneacha sa dúiche fhiáin,<pb/><t>chun tart mo phobail thofa a chosc.


text:
<pb/><t>A Iacóib, ní tusa a ghlaoigh ormsa,<pb/><t>ná [níor chuir tú aon stró ort féin] ar mo shonsa, a Iosrael!


text:
Níor thug tú tabhartas loiscthe chugam as do thréada,<pb/><t>níor thug tú onóir dom le híobairtí.<pb/><t>Níor leag mise ofrálacha ina ndaorsmacht ort,<pb/><t>níor thuirsigh mé thú ag éileamh túise ort.


text:
Níor cheannaigh tú giolcach chumhra dom ar luach airgid,<pb/><t>níor líon tú mé le saill do chuid íobairtí.<pb/><t>Ach leag tú daoirse do chuid peacaí orm,<pb/><t>thuirsigh tú mé le do choireanna.


text:
Cuimhnigh siar agus tugaimis breith ar an scéal le chéile,<pb/><t>déan do chuntas tú féin le go saortar thú ó chion.


text:
Rinne do chéad sinsear peaca,<pb/><t>agus do theangacha labhartha, d' éirigh siad amach i mo choinne.


text:
Thruailligh do phrionsaí mo shanctóir.<pb/><t>Dá bharr sin lig mé Iacób uaim faoi chrann smola<pb/><t>agus Iosrael faoi ainíde agus faoi achasán.


text:
a Iosrael, atá tofa agam.<pb/><t>Seo mar a deir an Tiarna a rinne thú,<pb/><t>a dhealbhaigh ón mbroinn i leith thú agus a chabhraíonn leat:<pb/><t>Ná bíodh eagla ort, a ghiolla liom, a Iacóib,<pb/><t>a Isiriún atá tofa agam.


text:
Óir doirtfidh mé uisce anuas ar an triomlach,<pb/><t>uisce ina thuilte ar an talamh spalptha.<pb/><t>Doirtfidh mé mo spiorad ar do phór,<pb/><t>mo bheannacht ar shliocht do shleachta.


text:
Déarfaidh an duine seo: 'Is leis an Tiarna mé' ,<pb/><t>tabharfaidh duine eile ainm Iacóib air féin.<pb/><t>Scríobhfaidh duine eile ar a láimh ' An Tiarna' ,<pb/><t>agus sloinnfidh é féin ó Iosrael.»


text:
<pb/><t>Mar seo a labhraíonn an Tiarna, rí Iosrael,<pb/><t>agus a fhuascailteoir, Tiarna na Slua:<pb/><t>«Is mise an tús agus an deireadh;<pb/><t>ach mise amháin, níl déithe ar bith eile ann.


text:
Cé atá inchurtha liomsa? Amach leis anseo agus labhraíodh sé;<pb/><t>taispeánadh sé é féin agus cuireadh sé a chás i mo láthair!<pb/><t>Cé hé a thug le fios anallód a raibh le teacht?<pb/><t>Fógraíodh siad na rudaí atá chugainn!


text:
Ná bíodh uamhan ná eagla oraibh:<pb/><t>Nár thug mé le fios agus nár fhógair mé sin daoibh fadó?<pb/><t>Tá sibh féin in bhur bhfinnéithe agam,<pb/><t>an bhfuil Dia eile ann seachas mé féin?<pb/><t>Níl aon Charraig eile ann; ní eol dom a leithéid!»


text:
<pb/><t>Lucht déanta íol iad go léir is neamhní iad agus níl aon sochar sna rudaí seo ar a bhfuil a ngnaoi. Níl radharc ná tuiscint ag a lucht freastail agus dá bharr sin beidh siad náirithe go deo.


text:
Is amhlaidh a bheidh náire ar fhíréin na deilbhe sin agus ceann faoi ar lucht a déanta. Bailíodh siad le chéile agus seasadh siad amach. Beidh idir uamhan agus náire orthu le chéile.


text:
Saothraíonn an gabha os cionn na tine é, cumann sé lena chasúr é agus gaibhníonn é lena láimh láidir. Nuair a thagann ocras air, imíonn a neart uaidh; mura bhfuil uisce le hól aige, tagann laige air.


text:
Tógann an saor adhmaid an tomhas, dearann sé an íomhá lena chailc, snoíonn sé í le siséal agus leanann sé an dearadh le compás. Cuireann sé crot agus ceannaithe duine dhaonna uirthi chun go dté sí a chónaí i dteampall.


text:
Bhí sé tar éis céadras a ghearradh, nó cufróg nó dair a roghnú i measc crainn na foraoise, nó b' fhéidir gur céadras a chuir sé agus gur chuir an fhearthainn ag fás é.


text:
Dar le daoine ansin nach bhfuil ann ach ábhar tine. Tógann siad cuid de le hiad féin a théamh. Dóitear cuid de le harán a dhéanamh. Ach an duine seo, dealbhaíonn sé dia as agus caitheann é féin ar a bhéal faoi os a chomhair.


text:
Leath amháin de, adaíonn sé tine leis, róstann feoil air agus itheann a dhóthain. Déanann sé a ghoradh féin chomh maith á rá: «Á, tá mé do mo ghoradh féin agus ag breathnú isteach sa tine.»


text:
Lena bhfuil fágtha déanann sé dia dó féin, íol a sléachtann sé agus a síneann sé é féin béal faoi os a chomhair, ag guí chuige agus á rá: «Saor mé, óir is tú mo dhia.»


text:
Níl eolas ná tuiscint ag a leithéidí. Tá a súile dúnta sa chaoi nach bhfeiceann siad, agus a gcroí sa chaoi nach dtuigeann.


text:
Ní smaoiníonn siad orthu féin, níl sé de chiall ná de réasún acu a rá: «An ea nár dhóigh mé a leath ar an tine, nach ndearna mé arán a bhruith ar an ngríosach agus feoil a róstadh le hithe? An bhfuil mé chun rud úrghránna a dhéanamh as an gcuid eile? An bhfuil mé chun sléachtadh i láthair ceap adhmaid?»


text:
An té a bhfuil dúil aige sa luaithreach ar an dóigh sin, tá mearbhall ar a intinn agus é ar seachrán. Níl sé in ann é féin a shábháil agus a rá: «An rud seo i mo láimh agam, níl ann ach cur i gcéill!»


text:
<pb/><t>A Iacóib, cuimhnigh ar an méid seo,<pb/><t>cuimhnigh gur tusa mo ghiolla, a Iosrael.<pb/><t>Is mé a dhealbhaigh thú i do ghiolla dom;<pb/><t>a Iosrael, ní ligfidh mé chun dearmaid thú.


text:
Tá do pheacaí scaipthe agam mar a bheadh néal<pb/><t>agus do chionta ar nós scamaill.<pb/><t>Fill chugam ar ais mar tá tú fuascailte agam.


text:
<pb/><t>A spéartha, liúirígí le háthas,<pb/><t>mar tá an Tiarna i mbun gnímh.<pb/><t>Scairtigí amach, a dhuibheagáin na talún!<pb/><t>A shléibhte, ceolaigí le háthas,<pb/><t>agus tusa freisin, a fhoraois, agus gach crann atá ionat!<pb/><t>Óir tá an Tiarna tar éis Iacób a scaoileadh saor<pb/><t>agus a ghlóir a fhoilsiú in Iosrael!


text:
<pb/><t>Is amhlaidh a deir an Tiarna, d' fhuascailteoir,<pb/><t>an té a dhealbhaigh thú ón mbroinn i leith:<pb/><t>Is mise, an Tiarna, a rinne an uile rud,<pb/><t>a spréigh na spéartha amach ar mo chonlán féin.<pb/><t>Chuir mé bun faoin talamh, agus cé bhí ag cuidiú liom?


text:
Is mise a chuireann éarlaisí na ndraíodóirí ó rath<pb/><t>agus a chuireann lucht asarlaíochta as a gcéill,<pb/><t>a sheolann na saoithe ar a gcúil uaim<pb/><t>agus a dhéanann seafóid dá stuaim,


text:
a chuireann téagracht i mbriathar mo shearbhónta,<pb/><t>a chuireann bearta mo theachtaí i gcrích.<pb/><t>Is mise a deir i dtaobh Iarúsailéim: «Bíodh cónaí inti!» <pb/><t>agus faoi bhailte Iúdá: «Tógtar iad arís!» <pb/><t>agus a dhéanann na ballóga sin a atógáil.


text:
Is mise a deir i dtaobh Chíorais: «Is é mo thréadaí é!<pb/><t>déanfaidh sé mar is rún liom,» <pb/><t>ag rá i dtaobh Iarúsailéim: «Tógtar suas arís í.» <pb/><t>Agus i dtaobh an Teampaill: «Cuirtear ar bun é as an nua!»


text:
<pb/><t>Is amhlaidh seo a labhraíonn an Tiarna lena ungthach, Cíoras,<pb/><t>an té ar rug sé ar láimh dheis air<pb/><t>chun na ciníocha a leagan ina fhianaise<pb/><t>agus claíomhchrios na ríthe a scaoileadh ó chéile;<pb/><t>chun na comhlaí a bhriseadh roimhe isteach<pb/><t>ionas nach mbeidh na doirse dúnta níos mó.


text:
«Siúlfaidh mise romhat mé féin<pb/><t>chun na cnapáin a dhéanamh cothrom.<pb/><t>Déanfaidh mé smionagar de na comhlaí práis,<pb/><t>gearrfaidh mé na barraí iarainn ó chéile.


text:
Tabharfaidh mé ar láimh duit taiscí faoi choim<pb/><t>atá cnuasta i gcillíní rúin,<pb/><t>chun go dtuige tú gur mise an Tiarna,<pb/><t>Dia Iosrael atá ag glaoch ort i d' ainm.


text:
Is ar mhaithe le mo ghiolla Iacób<pb/><t>agus le hIosrael, mo rogha,<pb/><t>a ghlaoigh mé i d' ainm ort,<pb/><t>ag tabhairt gradaim duit agus gan aithne agat orm.


text:
Is mise an Tiarna; níl m' athrach eile ann;<pb/><t>ach mise amháin, níl aon dia ann.<pb/><t>Gan aithne agat orm, tá tú i mbun airm agam


text:
cumaim an solas agus cruthaím an dorchadas.<pb/><t>Tugaim an sonas ann agus spreagaim an donas,<pb/><t>is mise an Tiarna a dhéanann é ar fad.


text:
A spéartha, fearaigí anuas fíréantacht mar bheadh drúcht ann,<pb/><t>ligeadh na néalta anuas í ina báisteach!<pb/><t>Osclaíodh an talamh lena gabháil<pb/><t>agus tagadh an slánú aníos ina gheamhar!<pb/><t>Fásadh suas ina theannta sin an fhuascailt<pb/><t>atá mise, an Tiarna, lena chruthú!


text:
<pb/><t>An dual don phota dul a chonspóid leis an bpotaire,<pb/><t>nó an próca le fear a dhealfa sa chré?<pb/><t>An dual don chreafóg a rá le fear a múnlaithe: «Cad tá ar bun agat?» <pb/><t>An bhfuil a shaothar chun a rá leis: «Níl lámha ar bith ort» ?


text:
Is mairg a deir lena athair: «Cad é seo a ghin tú?» <pb/><t>nó lena mháthair: «Cad é a thug tú ar an saol?»


text:
Is amhlaidh seo a deir an Tiarna,<pb/><t>an Neach Naofa, an té a mhúnlaíonn Iosrael:<pb/><t>«An daoibhse is dleacht mé a cheistiú i dtaobh mo chlainne,<pb/><t>nó orduithe a thabhairt dom faoi shaothar mo lámh?


text:
Is mise a rinne an talamh,<pb/><t>is mé a chruthaigh an duine atá ina chónaí air.<pb/><t>Mise le mo lámha féin a spréigh amach na spéartha<pb/><t>agus tá ceannas agam ar a slua go léir.


text:
An duine seo, is mé a ghríosaigh chun bua é,<pb/><t>tá an bealach réitithe agam roimhe.<pb/><t>Déanfaidh sé mo chathair a atógáil<pb/><t>agus mo dheoraithe a scaoileadh saor abhaile<pb/><t>gan éiric gan airgead fuascailte,» <pb/><t>a deir Tiarna na Slua.


text:
<pb/><t>Is amhlaidh seo a labhraíonn an Tiarna:<pb/><t>[Scológa] na hÉigipte agus [ceannaithe] Chúis,<pb/><t>muintir Shaba na bhfear mór ard,<pb/><t>tiocfaidh siad anall agus rachaidh siad i bpáirt leat;<pb/><t>siúlfaidh siad i do dhiaidh agus slabhraí orthu.<pb/><t>Sléachtfaidh siad i do láthair,<pb/><t>agus guífidh siad thú, á rá:<pb/><t>«Faratsa amháin atá Dia, agus níl a leithéid eile ann;<pb/><t>níl dia eile ann ach é.»


text:
An dream a thug do dhúshlán, beidh mearbhall agus ceann faoi orthu;<pb/><t>imeoidh siad leo faoi náire, lucht déanta na n-íol.


text:
Tá Iosrael slánaithe ag an Tiarna,<pb/><t>tá sibh slánaithe aige go deo.<pb/><t>Ní bheidh mearbhall ná ceann faoi oraibhse<pb/><t>ar feadh saol na saol go brách.


text:
<pb/><t>Is ea, is amhlaidh seo a labhraíonn an Tiarna,<pb/><t>Cruthaitheoir na spéartha,<pb/><t>arb é Dia é,<pb/><t>arb é a dhealbhaigh an talamh agus a rinne é,<pb/><t>a chuir bun faoi<pb/><t>agus nár chruthaigh in anord é<pb/><t>ach a rinne áit chónaithe de:<pb/><t>«Is mise an Tiarna, níl m' athrach ann.


text:
Níor labhair mé i modh rúin<pb/><t>ná áit éigin i gcríoch dhorcha.<pb/><t>Níor dhúirt mé le sliocht Iacóib:<pb/><t>Cuardaígí mé san éagruth.<pb/><t>Mise, an Tiarna, labhraím ceart<pb/><t>agus cuirim mé féin in iúl le cruinneas focal.


text:
<pb/><t>Bailígí timpeall, tagaigí, cruinnigí uile le chéile,<pb/><t>sibhse a mhair de na ciníocha!<pb/><t>Níl eolas ar bith acu siúd<pb/><t>a bhfuil a n-íol adhmaid á iompar thart acu,<pb/><t>ná acu siúd a bhíonn ag glaoch ar dhia<pb/><t>nach bhfuil an slánú ar a chumas.


text:
Déanaigí fógra, cuirigí bhur gcás i láthair,<pb/><t>gabhaigí i gcomhairle le chéile fiú amháin:<pb/><t>Cé a d' fhógair an méid sin roimh ré,<pb/><t>nó cé a d' fhoilsigh é ag an am?<pb/><t>An ea nach mise, an Tiarna, a rinne?<pb/><t>Níl aon dia eile ann ach mé féin,<pb/><t>Dia cóir agus Fuascailteoir;<pb/><t>níl dada eile ann ach mise amháin.


text:
Iompaigí chugamsa agus tá sibh slánaithe,<pb/><t>a chríocha na talún uile,<pb/><t>óir is mise Dia, agus níl m' athrach ann!


text:
Mionnaim dar mé féin;<pb/><t>is í an fhírinne a thagann as mo bhéal,<pb/><t>geallúint nach bhfuil dul siar uirthi:<pb/><t>' Os mo chomhairse cromfar gach glúin,<pb/><t>dar mise is ea a thabharfaidh gach teanga a mionn.'


text:
Tríd an Tiarna amháin, a déarfaidh daoine,<pb/><t>a thagann bua agus neart!<pb/><t>Chuigesean a thiocfaidh siad agus náire orthu,<pb/><t>iad siúd uile a thug a dhúshlán.


text:
<pb/><t>Tá Béil ar a ghlúine! Tá Neabó tar éis cúbadh chuige féin!<pb/><t>Tá a n-íola ar dhroim ainmhithe agus beithígh iompair,<pb/><t>ina n-ualach anuas ar bheithígh thraochta.


text:
Cúbann siad agus cromann siad uile;<pb/><t>gan ar a n-acmhainn a lucht iompair féin a shábháil,<pb/><t>ag imeacht mar aon leo i mbraighdeanas iad féin.


text:
«Éistigí liom, a theaghlach Iacóib,<pb/><t>a iarmhair uile de theaghlach Iosrael!<pb/><t>sibhse a bhí ar iompar agam ó saolaíodh sibh,<pb/><t>a bhí mar chúram agam ó bhroinn na máthar i leith.


text:
Go dtí bhur seanaois beidh mise mar atá mé,<pb/><t>agus go liatha bhur gceann beidh mise i mo thaca agaibh.<pb/><t>Is é a rinne mé cheana nuair a d' iompair mé sibh;<pb/><t>beidh mé mar thaca agaibh agus mar fhuascailt.»


text:
<pb/><t>Cé leis a gcuirfidh sibh i gcomparáid agus i gcóimheas mé,<pb/><t>cé leis a gcuirfidh sibh mé i gcomórtas agus i gcosúlacht?


text:
Tá dream ann a dhoirteann ór go fial as a sparán<pb/><t>agus meánn siad airgead ar an ainsiléad.<pb/><t>Fostaíonn siad orcheard chun dia a dhéanamh dóibh<pb/><t>sléachtann siad síos agus tugann adhradh dó!


text:
Tógann siad suas ar a nguaillí agus iompraíonn siad é,<pb/><t>cuireann siad é san ionad ar dual dó seasamh ann.<pb/><t>As an ionad ina bhfuil sé ní féidir leis bogadh.<pb/><t>An té a ghlaonn air, ní thugann sé freagra dó,<pb/><t>óna thrioblóid ní fhéadann sé a shábháil.


text:
<pb/><t>Meabhraígí sin, a lucht an éirí in airde,<pb/><t>déanaigí machnamh air agus tagaigí ar bhur gciall;


text:
cuimhnigí ar rudaí atá thart le fada an lá.<pb/><t>Is mise Dia agus níl m' athrach ann<pb/><t>is mise Dia agus níl mo leithéid eile ar fáil!


text:
Foilsím ón tús an deireadh a bheidh ann,<pb/><t>foilsím riamh anall rudaí nár cuireadh i gcrích go fóill!<pb/><t>Deirim: Déanfar mar a bheartaím<pb/><t>agus gach is áil liom cuirfidh mé i gcrích.


text:
Scairtim ar éan creiche anoir,<pb/><t>ar fhear na cinniúna as tír i gcéin.<pb/><t>Ní luaithe ráite ná déanta é!<pb/><t>Ní luaithe beartaithe ná curtha i gcrích!


text:
Tá mo bhua á thabhairt i ngar agam, ní fada uaibh é,<pb/><t>ní bheidh moill ar mo shlánú.<pb/><t>Deonóidh mé an slánú i Síón,<pb/><t>ar mhaithe le hIosrael mo ghlóir!


text:
<pb/><t>Síos leat! Buail fút sa láib,<pb/><t>a mhaighdean, a iníon na Bablóine!<pb/><t>Anuas leat ó do chathaoir ríoga agus suigh ar an talamh,<pb/><t>a iníon na gCaildéach!<pb/><t>Óir ní thabharfar ort níos mó<pb/><t>maoth ná muirneach.


text:
Chuig na clocha brón leat agus meil an mhin!<pb/><t>Scaoil díot do chaille;<pb/><t>tóg suas do sciortaí, taispeáin do chosa,<pb/><t>siúl tríd na haibhneacha.


text:
Taispeáin tú féin tarnocht<pb/><t>go bhfeice daoine do náire!<pb/><t>Tá mé ar son díoltais<pb/><t>agus ní chuirfear isteach orm.


text:
Suigh fút, bí i do thost, agus isteach sa dorchadas leat, <pb/><t>a iníon na gCaildéach.<pb/><t>Óir ní thabharfar ort níos mó choíche<pb/><t>máistreás na ríochtaí.


text:
Bhí colg orm chuig mo mhuintir,<pb/><t>agus d' fhág mé smál ar m' oidhreacht.<pb/><t>Lig mé isteach i do lámhasa iad,<pb/><t>ach ní dhearna tú trua dá laghad díobh.<pb/><t>Ar an seanduine bhuail tú anuas<pb/><t>do chuing go róthrom.


text:
Bhí sé ina dheilín agat: «Choíche is go brách<pb/><t>beidh mise i mo mháistreás.» <pb/><t>Níor mhachnaigh tú ar na rudaí seo i do chroí,<pb/><t>ná níor chuimhnigh ar an deireadh a bheadh orthu.


text:
Anois, éist leis seo, a chailín an mhacnais,<pb/><t>atá i do shuí go te<pb/><t>á rá leat féin i do chroí:<pb/><t>«Mise, mé féin amháin!<pb/><t>Ní bheidh mise i mo bhaintreach choíche,<pb/><t>ná ní dual dom mo chlann a chailliúint.»


text:
Tiocfaidh an dá rud seo díreach sa mhullach ort<pb/><t>d' aon iarraidh agus in aon lá amháin.<pb/><t>Caill do chlainne agus baintreachas,<pb/><t>tiocfaidh siad ort go tobann,<pb/><t>d' ainneoin do chuid asarlaíochta go léir<pb/><t>agus ilchumas do dhraíochta.


text:
Bhí tú muiníneach as do mhailís, á rá:<pb/><t>«Ní fheiceann aon duine mé.» <pb/><t>Do chríonnacht agus d' eolas,<pb/><t>is iad a mhearaigh thú.<pb/><t>Bhítheá á rá leat féin i do chroí istigh:<pb/><t>«Mise, mé féin amháin!»


text:
Ach tiocfaidh tubaiste ort<pb/><t>nach mbeidh dul agat [a chur faoi chónaí];<pb/><t>titfidh matalang ort<pb/><t>nach mbeidh tú in ann a chur díot;<pb/><t>bainfidh míchríoch díot<pb/><t>nach bhfuil coinne agat léi.


text:
Fan i mbun d' asarlaíochta mar sin<pb/><t>agus d' ildraíochta,<pb/><t>ar chaith tú do dhua leo ó d' óige i leith.<pb/><t>B' fhéidir go mbainfidh tú tairbhe astu!<pb/><t>B' fhéidir go spreagfaidh tú scéin fós!


text:
Ach tá tú tuirseach d' iomad do lucht comhairle.<pb/><t>Seasadh siad amach anois le tú a shábháil,<pb/><t>lucht chomhaireamh na spéartha,<pb/><t>lucht scrúdaithe na réaltaí,<pb/><t>an dream a fhoilsíonn in aghaidh na míosa<pb/><t>cad tá le titim amach.


text:
Beidh siad ar nós na gcoinlíní<pb/><t>a dhónn an tine.<pb/><t>Ní shábhálfaidh siad a mbeo<pb/><t>ar ghreim na lasrach.<pb/><t>Ná ní aon ghríosach í seo chun do ghoradh a dhéanamh,<pb/><t>ní aon teallach é le suí os a chomhair.


text:
Sin agat anois do lucht draíochta,<pb/><t>lenar chaith tú do dhua ó d' óige i leith!<pb/><t>Imeoidh siad leo, gach aon acu ag dul roimhe,<pb/><t>gan de chumas iontu tú a shábháil.


text:
<pb/><t>Éistigí leis seo, a theaghlach Iacóib,<pb/><t>ar a dtugtar ainm Iosrael<pb/><t>agus a tháinig ó fhréamh Iúdá;<pb/><t>sibhse a mhionnaíonn dar ainm an Tiarna<pb/><t>agus a tharraingíonn anuas Dia Iosrael<pb/><t>gan dea-rún gan fíréantacht.


text:
Óir ainmníonn sibh sibh féin as an chathair bheannaithe<pb/><t>agus ligeann sibh bhur dtaca le Dia Iosrael<pb/><t>arb é Tiarna na Slua is ainm dó.


text:
Na rudaí a tharla, bhí siad foilsithe agam fadó,<pb/><t>bhí siad imithe amach as mo bhéal agus fógraithe;<pb/><t>leis sin rinne mé beart agus tháinig siad i gcrích.


text:
Óir bhí fhios agam go raibh tú ceanndána;<pb/><t>is geall le féithleog iarainn do mhuineál,<pb/><t>agus tá clár d' éadain ina phrás.


text:
Is uime sin a d' fhoilsigh mé rudaí duit roimh ré;<pb/><t>sula dtarlódh siad, d' fhógair mé duit iad,<pb/><t>ionas nach mbeifeá á rá: «M' íol is é a rinne iad;<pb/><t>mo dhealbh shnoite, mo dhealbh leáite a d' ordaigh!»


text:
Chuala tú agus chonaic tú sin go léir anois,<pb/><t>nach bhfuil sé chomh maith agat é a admháil?<pb/><t>Anois tá mé chun rudaí nua a fhoilsiú duit,<pb/><t>rudaí folaithe nárbh eol duit,


text:
a cruthaíodh anois beag,<pb/><t>nár chuala tú caint orthu go dtí seo,<pb/><t>nach féidir leat á rá fúthu: «Ar ndóigh, bhí a fhios agam sin.»


text:
Níor chuala tú trácht riamh orthu,<pb/><t>níorbh eol duit iad,<pb/><t>ní raibh do chluas oscailte agam dóibh roimh ré.<pb/><t>Óir bhí a fhios agam an feall atá ionat,<pb/><t>agus clú na ceannairce a bheith ort ón mbroinn.


text:
Ar son m' ainm chuirinn m' fhearg ar cairde,<pb/><t>ar mhaithe le mo chlú choinninn srian léi agus ní bhrisinn thú.


text:
Is amhlaidh a chuir mé an tine leat, ar nós airgid;<pb/><t>chuir mé féachaint ort i bhfoirnéis na buartha.


text:
Ar mo shon féin amháin is ea dhéanaim é,<pb/><t>óir cén chaoi a mbeadh m' ainm á thruailliú?<pb/><t>Ní ligfidh mé mo ghlóir le haon dia eile.


text:
<pb/><t>Éist liom, a Iacóib,<pb/><t>a Iosrael, ós ortsa a ghlaoigh mé:<pb/><t>Is mise an tús<pb/><t>agus is mise fós an deireadh.


text:
Mo lámh is í a bhunaigh an talamh,<pb/><t>mo dheaslámh a scar amach na spéartha.<pb/><t>Ach mé a ghlaoch orthu,<pb/><t>éiríonn siad aniar chugam in éineacht.


text:
Bailigí go léir le chéile agus éistigí;<pb/><t>cé acu a d' inis na rudaí seo roimh ré?<pb/><t>«Déanfaidh fear mo pháirte rud orm<pb/><t>i gcoinne na Bablóine agus sliocht na gCaildéach.»


text:
Gabhaigí i leith chugam go gcloise sibh an méid seo:<pb/><t>«Ón tús níor labhair mé libh faoi choim,<pb/><t>agus ón am a tharla seo tá mise ann.» <pb/><t> «Agus anois tá an Tiarna Dia tar éis mé a chur uaidh,<pb/><t>mar aon lena spiorad.»


text:
<pb/><t>Seo mar a deir an Tiarna, d' fhuascailteoir, Neach Naofa Iosrael:<pb/><t>Is mise, an Tiarna do Dhia, a thugann teagasc do leasa duit,<pb/><t>is mé a threoraíonn thú sa treo is dual duit.


text:
Och, dá mba gur thug tú aire do m' aitheanta!<pb/><t>Ar nós abhann is ea a bheadh do shonas<pb/><t>agus an rath ba dhual duit ar nós tonnta na farraige!


text:
Mar an ngaineamh is ea bheadh do shliocht<pb/><t>agus bheadh clann do bhroinne chomh tiubh lena ghráinní!<pb/><t>Choíche go deo ní bheadh d' ainm stoite scriosta os mo chomhair.


text:
<pb/><t>Amach libh as an mBablóin! Greadaigí chun siúil ó na Caildéigh!<pb/><t>Le gártha áthais foilsigí, fógraígí an scéala;<pb/><t>craolaigí é go críocha na talún.<pb/><t>Abraigí: Tá an Tiarna tar éis a ghiolla Iacób a fhuascailt!


text:
Ní raibh tart orthu agus iad á gcinnireacht tríd an bhfásach aige;<pb/><t>chuir sé uisce ag scairdeadh as an gcarraig dóibh,<pb/><t>scoilt sé an charraig agus bhrúcht an t-uisce amach aisti.


text:
<pb/><t>A insí na farraige, éistigí liomsa;<pb/><t>tugaigí aire, a chiníocha i gcéin!<pb/><t>Ghairm an Tiarna mé sa bhroinn dom,<pb/><t>agus mé i gcoim mo mháthar luaigh sé m' ainm.


text:
Rinne sé claíomh faobhrach de mo bhéal,<pb/><t>chuir sé i bhfolach mé faoi scáth a láimhe.<pb/><t>Saighead líofa a rinne sé díom,<pb/><t>agus leag sé thart mé ina bholgán saighead.


text:
Agus bhí mise á rá liom féin: «Tá mo shaothar in aisce agam,<pb/><t>tá mo neart caite agam gan éifeacht.» <pb/><t>Ach bhí mo cheart le fáil agam i bhfochair mo Thiarna,<pb/><t>agus mo chúiteamh i bhfochair mo Dhé.


text:
Bhí maise orm i súile an Tiarna,<pb/><t>ba é mo Dhia mo neart.<pb/><t>Agus anois tá an Tiarna tar éis labhairt,<pb/><t>an té a dhealbhaigh mé ón mbroinn i leith i mo ghiolla dó,<pb/><t>le go mbailínn Iacób ar ais chuige,<pb/><t>le go gcruinnínn Iosrael le chéile dó:


text:
«Is fánach an mhaise duit a bheith i do ghiolla agam<pb/><t>chun treibheanna Iacóib amháin a thabhairt chucu féin,<pb/><t>chun ar slánaíodh d' Iosrael a thabhairt ar ais.<pb/><t>Ceapfaidh mé thú i do sholas do na ciníocha,<pb/><t>chun go dté mo shlánú go críocha na cruinne.»


text:
<pb/><t>Is amhlaidh seo a deir an Tiarna,<pb/><t>fuascailteoir agus Neach Naofa Iosrael,<pb/><t>leis an té atá ina ábhar tarcaisne agus gráin ag na ciníocha air,<pb/><t>le sclábh na dtíoránach:<pb/><t>Éireoidh ríthe ina seasamh ach súil a leagan ort,<pb/><t>rachaidh prionsaí ar a mbéal fúthu,<pb/><t>de dheasca an Tiarna agus a dhílseachta,<pb/><t>Neach Naofa Iosrael a thogh thú.


text:
Is amhlaidh seo a deir an Tiarna:<pb/><t>i dtráth mo pháirte tabharfaidh mé toradh ort,<pb/><t>lá na fuascailte tiocfaidh mé i gcabhair ort.<pb/><t>(Tá tú coinnithe caomhnaithe agam mar chonradh leis an bpobal.)<pb/><t>Cuirfidh mé an tír ina ceart arís;<pb/><t>roinnfidh mé oraibh as an nua na gabháltais scriosta;


text:
déarfaidh mé leis na cimí: «Amach libh!» <pb/><t>agus leo siúd atá sa dorchadas: «Amach go bhfeicimid sibh!» <pb/><t>Ar na bealaí go léir beidh siad ag iníor,<pb/><t>ar gach dumhach ghainimh gheabhaidh siad féarach.


text:
Ocras ná tart ní bheidh orthu feasta,<pb/><t>ní loiscfear iad le gaoth ná le grian.<pb/><t>Óir an té a ghlac trua dóibh, beidh sé á gcinnireacht<pb/><t>agus á mbuachailleacht cois toibreacha fíoruisce.


text:
Tá dream acu ag triall ó chríoch i gcéin,<pb/><t>dream aduaidh agus dream aniar,<pb/><t>dream eile fós ó Shíním aneas.


text:
Canaigí le lúcháir, a spéartha, agus déan gairdeas, a thalaimh!<pb/><t>a shléibhte, gairigí amach bhur racht áthais!<pb/><t>Óir tá an Tiarna ag tabhairt sóláis dá mhuintir<pb/><t>agus ag glacadh trua dá chlann dearóil.


text:
An ndéanann bean dearmad ar leanbh a cíche,<pb/><t>an mbíonn deireadh lena grá do mhac a broinne?<pb/><t>Agus dearmad dá ndéanfadh féin,<pb/><t>ní dhéanfaidh mise dearmad ortsa go deo!


text:
Tá lucht d' atógála chugat faoi dheifir,<pb/><t>agus lucht do scriosta agus do chreachta ag imeacht asat amach.


text:
Ardaigh do shúile agus breathnaigh mórthimpeall uait:<pb/><t>tá siad siúd go léir ag cruinniú agus ag déanamh ort.<pb/><t>Ar mo bheo is é an Tiarna atá á mhionnú <pb/><t>seoda is ea iad le tú féin a mhaisiú,<pb/><t>le cur ort ar nós feisteas brídeoige!


text:
Óir na ceantair bhánaithe chreachta sin agat,<pb/><t>agus do dhúiche shladta go léir <pb/><t>róchúng a bheidh tú feasta do do lucht áitrithe,<pb/><t>agus beidh an dream a thug aghaidh a gcraois ort i bhfad i gcéin.


text:
Beidh siad á rá arís i d' éisteacht,<pb/><t>an chlann mhac sin a shíl tú a bheith caillte:<pb/><t>«Tá an áit seo róchúng dom,<pb/><t>déan slí dhom go socraí mé isteach!»


text:
Beidh tú á rá leat féin i do chroí istigh:<pb/><t>«Cé a shaolaigh iad siúd go léir dom?<pb/><t>Bhí mé gan chlann agus mé aimrid,<pb/><t>ach iad seo, cé a thóg suas iad?» <pb/><t>Bhí mé fágtha liom féin,<pb/><t>an dream úd mar sin, cá has a dtagann siad?


text:
Is amhlaidh seo a labhraíonn an Tiarna Dia:<pb/><t>Seo chuige! Bagraím lámh ar na ciníocha<pb/><t>agus cuirim suas mo mheirge le haghaidh na náisiún.<pb/><t>Tabharfaidh siad do mhic ar ais chugat ina mbaclainn<pb/><t>agus d' iníonacha ar a ngualainn.


text:
Beidh ríthe ina n-aithreacha altrama agat<pb/><t>agus a mbanríona agat mar bhanaltraí cíche.<pb/><t>Sléachtfaidh siad romhat agus a mbéal fúthu ar an talamh<pb/><t>agus lífidh siad an dusta de do chosa.<pb/><t>Beidh a fhios agat gur mise an Tiarna;<pb/><t>an dream a bhfuil a súil liom, ní chuirfear iad dá ndóchas.


text:
Is ea, ach seo é freagra an Tiarna:<pb/><t>Bainfear a phríosúnach den ghaiscíoch féin,<pb/><t>déanfar creach an aintiarna a tharrtháil!<pb/><t>Troidfidh mise lena dtroidfidh leat,<pb/><t>agus sábhálfaidh mé do chlann orthu.


text:
Cuirfidh mé lucht do bhrúite ag ithe a bhfeola féin,<pb/><t>beidh siad ar meisce lena bhfuil féin mar a bheadh fíon úr ann.<pb/><t>Agus beidh a fhios ag an uile fheoil<pb/><t>gur mise an Tiarna do Shlánaitheoir,<pb/><t>agus gurb é d' fhuascailteoir Tréanlaoch Iacóib.


text:
<pb/><t>Is amhlaidh seo a deir an Tiarna:<pb/><t>Cá bhfuil bille dealaithe do mháthar, más ea,<pb/><t>an dintiúr lenar chuir mé uaim í?<pb/><t>Nó cé acu de mo chreidiúnaithe<pb/><t>ar dhíol mé sibh leis?<pb/><t>De dheasca bhur gcionta is ea díoladh sibh,<pb/><t>de thairbhe bhur gcoireanna a séanadh bhur máthair.


text:
Cén fáth, nuair a tháinig mé, nach raibh aon duine ann romham,<pb/><t>agus nuair a ghlaoigh mé, nach raibh duine le mé a fhreagairt?<pb/><t>An amhlaidh, dar libh, atá mo lámh róghearr chun fuascailte?<pb/><t>An é nach bhfuil cumas ionam chun tarrthála?<pb/><t>Focal aithise uaim agus triomaím an fharraige,<pb/><t>déanaim gaineamhlach de na haibhneacha;<pb/><t>tá a gcuid éisc marbh cheal uisce agus ag morgadh leis an triomach.


text:
An Tiarna Dia, is é a d' oscail mo chluas.<pb/><t>Maidir liom féin, níor chuir mé ina choinne,<pb/><t>níor theann mé ar gcúl.


text:
Lig mé mo dhroim le lucht a bhuailte<pb/><t>agus mo ghruanna leo siúd a bhí ag piocadh na féasóige asam;<pb/><t>níor cheil mé mo ghnúis<pb/><t>ar mhasla ná ar sheile.


text:
Tá an Tiarna Dia ag teacht i gcabhair orm,<pb/><t>is é sin an fáth nach mothaím an masla.<pb/><t>Mar sin, chruaigh mé mo ghnúis mar an chloch ghlas,<pb/><t>bhí a fhios agam nach mbeinn meallta.


text:
An té a shaorfaidh mé ar chion, tá sé i ngar.<pb/><t>An bhfuil aon duine a chuirfeadh cúis orm?<pb/><t>Tagaimis beirt i láthair, má tá.<pb/><t>An bhfuil aon duine ag éileamh ceart orm?<pb/><t>Seasadh sé chugam amach!


text:
Tá an Tiarna Dia ag cuidiú liom,<pb/><t>cé a thabharfadh ciontach mé?<pb/><t>Beidh siad spíonta smolchaite ar nós giobal éadaigh,<pb/><t>agus iad á gcreimeadh ag leamhain.


text:
<pb/><t>Aon duine in bhur measc a bhfuil eagla air roimh an Tiarna,<pb/><t>éisteadh sé le glór a Ghiolla!<pb/><t>An té a shiúlann sa dorchadas<pb/><t>agus gan léas le feiceáil aige,<pb/><t>cuireadh sé a mhuinín in ainm an Tiarna,<pb/><t>baineadh sé taca as a Dhia.


text:
Ach sibhse uile, fadaíonn sibh tine,<pb/><t>corraíonn sibh suas an ghríosach.<pb/><t>Isteach libh i lasracha na tine sin agaibh<pb/><t>agus sa ghríosach atá adhainte agaibh.<pb/><t>Mo lámhsa a chaithfidh libh ar an dóigh sin,<pb/><t>suífidh sibh fúibh i bpeannaid.


text:
<pb/><t>Éistigí liom, sibhse go léir atá ar lorg an chirt,<pb/><t>atá ag iarraidh an Tiarna.<pb/><t>Breathnaígí an charraig as ar gearradh sibh,<pb/><t>agus an cairéal ar tochlaíodh sibh amach as.


text:
Breathnaígí Abrahám bhur n-athair<pb/><t>agus Sárá a thug ar an saol sibh.<pb/><t>Óir bhí sé ina aonar nuair a ghairm mise é<pb/><t>agus bheannaigh mé é agus rinne mé líonmhar é.


text:
Is ea, tá trua ag an Tiarna do Shíón,<pb/><t>tá trua aige di ina ballóga ar fad mar atá.<pb/><t>As an díthreabh sin aici déanfaidh sé Éidin,<pb/><t>agus as a gaineamhlach gairdín don Tiarna.<pb/><t>Cloisfear gártha áthais agus lúcháire ann,<pb/><t>altú buíochais agus siansa ceoil.


text:
<pb/><t>Tugaigí aird orm, a chiníocha;<pb/><t>a náisiúna, cuirigí cluas oraibh le héisteacht liom.<pb/><t>Óir is uaimse a thagann an reacht<pb/><t>agus beidh mo bhreithiúnas ina sholas do na ciníocha.


text:
Tabharfaidh mé mo cheart i láthair go tobann,<pb/><t>tiocfaidh mo shlánú ar nós an tsolais.<pb/><t>Tá mo lámh ar tí breith a thabhairt ar na ciníocha.<pb/><t>Tá súil ag insí na farraige liom<pb/><t>agus iad muiníneach as neart mo láimhe.


text:
Ardaígí bhur súile i dtreo na spéire<pb/><t>agus breathnaígí ar an talamh síos.<pb/><t>Scaipfidh na spéartha ar nós deataigh,<pb/><t>imeoidh an talamh ina scifleoga mar a bheadh giobal éadaigh ann,<pb/><t>gheobhaidh lucht a áitrithe bás ar nós na míoltóg.<pb/><t>Ach mo shlánúsa, beidh sé buan,<pb/><t>agus mo chumhacht chun cirt ní rachaidh i léig.


text:
Éistigí liom, sibhse a bhfuil eolas an chirt agaibh,<pb/><t>a phobal a mheabhraíonn mo dhlíthe in bhur gcroí.<pb/><t>Ná bíodh eagla oraibh roimh mhasla daoine<pb/><t>ná anbhuain de bharr a gcuid achasán.


text:
Óir creimfidh an leamhan iad ar nós giobal éadaigh,<pb/><t>mar bheadh olann iontu íosfaidh na péisteoga iad.<pb/><t>Ach mo chumhachtsa chun cirt, mairfidh sí buan<pb/><t>agus mo shlánú ó ghlúin go glúin!


text:
<pb/><t>Múscail, múscail, cuir umat do neart,<pb/><t>a lámh an Tiarna,<pb/><t>Múscail mar a dhéantá sa seanam,<pb/><t>in aimsir na nglún a d' imigh.<pb/><t>An ea nach tusa a scoilt Ráhab,<pb/><t>a pholl an Dragan ina lár?


text:
An ea nach tusa a thriomaigh an fharraige,<pb/><t>uiscí an Aigéin mhóir,<pb/><t>chun bealach mór a dhéanamh as duibheagáin na farraige,<pb/><t>le go bhféadfadh an dream a fuasclaíodh dul trasna?


text:
An pobal atá saortha ag an Tiarna, tá siad ag filleadh,<pb/><t>tá siad ag teacht go Síón ag liúireach le gairdeas.<pb/><t>Tá aoibhneas síoraí ina choróin ar a gceann,<pb/><t>áthas agus aoibhneas ag triall ina gcuideachta,<pb/><t>casaoid agus crá bailithe leo ar shiúl.


text:
<pb/><t>Mise mé féin, is mé a thugann sólás duit.<pb/><t>Cé hé tusa go bhfuil eagla ort roimh an duine,<pb/><t>an duine ar dual dó an bás,<pb/><t>an duine seo nach buaine é ná an féar?


text:
Tá dearmad déanta agat ar an Tiarna a rinne thú,<pb/><t>a spréigh na spéartha amach agus a chuir bun faoin talamh;<pb/><t>agus tá crith ort i gcónaí agus gach uile lá<pb/><t>roimh fhraoch an aintiarna agus é faoi réir le tú a scrios.<pb/><t>Ach cá bhfuil sé, an fraoch seo an aintiarna?


text:
<pb/><t>Tá an cime ar tí a scaoilte amach; ní bhfaighidh sé bás i dtóin díge agus ní bheidh ganntanas aráin air.


text:
Is mise an Tiarna do Dhia a chorraíonn an fharraige agus a chuireann a tonnta ag torann; Tiarna na Slua is ainm dom.


text:
Chuir mé mo chuid focal i do bhéal, ar scáth mo láimhe chuir mé i bhfolach thú, nuair a spréigh mé amach na spéartha agus chuir mé bun faoin tálamh agus dúirt le Síón: «Is tú mo phobal.»


text:
<pb/><t>Dúisigh, dúisigh suas! Bí i do shuí, a Iarúsailéim!<pb/><t>Tusa a d' ól ó láimh an Tiarna cupán a fheirge.<pb/><t>Corn an mhearbhaill, d' ól tú é, d' ól tú siar é ar fad.


text:
Níl agat feasta chun tú a chinnireacht<pb/><t>duine ar bith den chlann mhac a shaolaigh tú,<pb/><t>ná chun tú a choinneáil suas lena láimh<pb/><t>duine ar bith den chlann mhac a thóg tú.


text:
Tá an dá olc seo tar éis teacht ort<pb/><t> cé a bheadh ag maíomh do dhóigh ort?<pb/><t>Creach agus scrios, claíomh agus gorta,<pb/><t> cé a thabharfadh sólás duit?


text:
Tá do mhic ina luí gan lúth<pb/><t>ar choirnéal gach uile shráide<pb/><t>chomh lag le heilit i mbarrach,<pb/><t>ar meisce le fearg an Tiarna,<pb/><t>le bagairtí do Dhé.


text:
seo mar a deir Dia do Thiarna,<pb/><t>do Dhiasa agus curadh cosanta do mhuintire:<pb/><t>Seo, tá mé á thógáil as do láimh,<pb/><t>an cupán sin an mhearbhaill;<pb/><t>corn mo chuid feirge,<pb/><t>ní ólfaidh tú as níos mó.


text:
Cuirfidh mé isteach i lámha lucht do chéasta é,<pb/><t>iad sin a deireadh leat:<pb/><t>«Luigh fút, agus siúlfaimid sa mhullach ort.» <pb/><t>Agus dhéantá cabhsa as do dhroim,<pb/><t>mar a bheadh bealach mór ann le haghaidh lucht siúil.


text:
Dúisigh, dúisigh suas!<pb/><t>Cuir umat do neart, a Shíón!<pb/><t>Cuir ort an chuid is galánta de d' éadach,<pb/><t>a Iarúsailéim, a chathair bheannaithe.<pb/><t>Óir ní thiocfaidh isteach chugat níos mó<pb/><t>duine gan timpeallghearradh ná duine neamhghlan.


text:
Craith díot an dusta sin! Bí i do shuí,<pb/><t>a Iarúsailéim, a bhraighdeanaigh!<pb/><t>Scaoil do mhuineál as a gheimhleacha,<pb/><t>a iníon Shíón, a bhraighdeanaigh!


text:
<pb/><t>Sea, seo mar a deir an Tiarna: Díoladh saor in aisce sibh agus ceannófar ar ais sibh gan airgead.


text:
Sea, seo mar a deir an Tiarna: Chuaigh mo mhuintir síos chun na hÉigipte anallód agus d' fhan ansin; ina dhiaidh sin d' imir an Asaír ansmacht agus foréigean orthu.


text:
Ach anois cad atá agam anseo? a deir an Tiarna, ó tógadh mo mhuintir ar shiúl saor in aisce agus lucht smachtaithe ag déanamh gaisce, a deir an Tiarna, agus ó mhaidin go hoíche gan stad tá m' ainm á mhaslú.


text:
Sin é an fáth a gcuirfidh mo mhuintir aithne ar m' ainm; tuigfidh siad, an lá sin, gur mise a deir: «Seo anseo mé!»


text:
<pb/><t>Nach álainn ar na sléibhte<pb/><t>cosa an té a bhfuil dea-scéala leis,<pb/><t>síocháin á craoladh aige, maitheas á fógairt aige,<pb/><t>fuascailt á craoladh aige, á rá le Síón:<pb/><t>«Tá do Dhia tar éis teacht i réim.»


text:
Éist! Tá do lucht faire ag ardú a nglór,<pb/><t>ag liúireach le háthas in éineacht,<pb/><t>óir is léir dóibh lena súile cinn<pb/><t>an Tiarna ag filleadh ar Shíón.


text:
Scairtigí amach le háthas,<pb/><t>a bhallóga Iarúsailéim!<pb/><t>mar tá an Tiarna ag tabhairt sóláis dá mhuintir,<pb/><t>tá sé ag fuascailt Iarúsailéim.


text:
Tá an Tiarna ag nochtadh a láimhe naofa<pb/><t>os comhair súile na gciníocha go léir,<pb/><t>agus feicfidh críocha uile na talún<pb/><t>beart tarrthála ár nDé.


text:
«Amach libh! Amach! Amach as an mBablóin,<pb/><t>ná bainigí le rud ar bith atá neamhghlan!<pb/><t>Amach libh as lár na háite sin! Glanaigí sibh féin,<pb/><t>a lucht iompair shoithigh an Tiarna!


text:
Óir ní rachaidh sibh amach faoi dheifir,<pb/><t>ní imeoidh sibh mar bheadh teifigh ionaibh.<pb/><t>Ar cheann bhur slua beidh an Tiarna ag máirseáil,<pb/><t>agus ag déanamh sciath thar lorg oraibh beidh Dia Iosrael.»


text:
<pb/><t>Is amhlaidh a bheidh rath ar mo Ghiolla,<pb/><t>gheobhaidh sé gradam agus céimíocht agus oirearcas thar cuimse.


text:
Mar a bhí scéin trath ar na sluaite ar a fheiceáil,<pb/><t>(bhí sé chomh loite sin ina chuma<pb/><t> ní raibh cruth duine dhaonna air níos mó)


text:
is amhlaidh fós a bheidh alltacht ar an iomad ciníocha;<pb/><t>fágfar ríthe ina mbalbháin os a chomhair.<pb/><t>Óir feicfidh siad rud nach raibh insint scéil air<pb/><t>agus breathnóidh siad rud nár chualathas a leithéid riamh:


text:
Amhail bachlóg is ea a d' fhás sé os ár gcomhair<pb/><t>a mbeadh a fréamh i dtalamh tirim.<pb/><t>Níl cruth ná cumthacht air, dá bhfaca sinne<pb/><t>ná scéimh ar bith go mbeadh dúil againn ann;


text:
ach é ina dhíol tarcaisne agus tréigthe ag daoine,<pb/><t>fear pianta agus seanaithne ag an mbreoiteacht air;<pb/><t>a ndála siúd a gclúdaímid ar n-aighthe ina bhfianaise,<pb/><t>ba tháir agus ba tharcaisne linn é.


text:
Ní hea! ach ár mbreoiteachtaí a bhí sé a iompar<pb/><t>agus ár bpianta, ba iad a thromualach.<pb/><t>Sinne, áfach, dar linn gur milleadh é,<pb/><t>gur leag Dia lámh air agus go raibh sé cloíte.


text:
Goineadh é as ucht ár gcoireanna,<pb/><t>bascadh é as ucht ár gcionta.<pb/><t>Airsean a cuireadh an pionós a thug sláinte dúinn<pb/><t>agus trína fhearbacha tháinig cneasú orainne.


text:
Sinn uile, amhail caoirigh, bhíomar ar seachrán,<pb/><t>gach aon ag dul a bhealach féin.<pb/><t>Agus d' aifir an Tiarna airsean ár gcionta go léir.


text:
Fuair sé ainíde agus rinne sé beag de féin,<pb/><t>agus níor oscail sé a bhéal.<pb/><t>Mar a bheadh uan á chinnireacht chuig an seamlas,<pb/><t>mar bheadh caora ina tost os comhair lucht a lomtha,<pb/><t>níor oscail sé a bhéal.


text:
Le barr éigin agus le breithiúnas tugadh ar shiúl é;<pb/><t>cé atá buartha faoina chríoch?<pb/><t>Sea! Teascadh é as tír na mbeo;<pb/><t>as ucht ár gcoireanna a ciorraíodh é.


text:
Tugadh uaigh dó i measc na gcoirpeach<pb/><t>agus tuama i gcuideachta na saibhre,<pb/><t>cé nach ndearna sé éagóir ar aon duine<pb/><t>agus nach raibh cluain ná cealg ina bhéal.


text:
Ba thoil leis an Tiarna é a bhascadh le breoiteacht.<pb/><t>Má thugann sé a anam in éiric an pheaca,<pb/><t>feicfidh sé a shliocht, cuirfidh sé fad lena shaol,<pb/><t>agus rachaidh toil an Tiarna chun cinn ina lámha.


text:
«Tar éis saothar a anama,<pb/><t>feicfidh sé an solas agus beidh sásamh air.<pb/><t>Lena phianta déanfaidh mo ghiolla fíréin de na sluaite,<pb/><t>á luchtú féin le hualach a gcionta.


text:
Is é sin an fáth a ndáilfidh mé na sluaite air<pb/><t>agus roinnfidh sé an chreach leis na tréana,<pb/><t>cionnas gur scaoil sé a anam leis an mbás<pb/><t>agus gur áiríodh é ar líon na bpeacach,<pb/><t>cé go raibh coireanna na sluaite ar iompar aige<pb/><t>agus é ag déanamh eadrána ar son na bpeacach.»


text:
<pb/><t>Gáir le háthas, a bhean aimrid nár shaolaigh clann;<pb/><t>bris amach i ngártha áthais agus lúcháire, tusa nach raibh i bpriacal riamh!<pb/><t>Óir is líonmhaire clann na mná tréigthe<pb/><t>ná clann na mná céile, a deir an Tiarna.


text:
Cuir méid le hurlár do phubaill,<pb/><t>sín amach bratacha d' áit chónaithe,<pb/><t>scaoil amach iad; cuir fad le do chordaí agus téagar i do sháiteáin!


text:
Óir réabfaidh tú amach as do chríocha ar dheis agus ar chlé.<pb/><t>Cuirfidh do shliocht na ciníocha as a seilbh,<pb/><t>agus déanfaidh áitreabh dóibh féin as cathracha tréigthe.


text:
<pb/><t>Ná bíodh eagla ort, mar ní thabharfar do náire;<pb/><t>ná bí buartha, ní bhainfear lasadh asat níos mó.<pb/><t>Óir déanfaidh tú dearmad ar náire d' óige<pb/><t>agus ní bheidh cuimhne agat feasta ar mhíchlú do bhaintreachais.


text:
Óir do Chruthaitheoir, is é is céile duit,<pb/><t>agus Tiarna na Slua is ainm dó;<pb/><t>Neach Naofa Iosrael, is é do shlánaitheoir é,<pb/><t>ar a dtugtar Dia an domhain uile.


text:
Sea! i do bhean tréigthe mar atá tú agus an t-anam cráite ionat,<pb/><t>tá Dia ag glaoch ar ais ort.<pb/><t>Cé a shéanfadh an bhean atá mar chéile aige óna hóige?<pb/><t>a deir do Dhia.


text:
Seal beag agus racht fraoich agus feirge orm<pb/><t>cheil mé mo ghnúis ort.<pb/><t>Ach tá trua agam duit anois le caoindúthracht shíoraí,<pb/><t>a deir an Tiarna, do shlánaitheoir.


text:
Is ionann cás dom anois agus in aimsir Naoi<pb/><t>nuair a mhionnaigh mé i dtaobh uiscí na Díleann<pb/><t>nach sceithfeadh siad thar an talamh níos mó.<pb/><t>Mionnaim mar an gcéanna i dtaobh na feirge a bhí orm leat<pb/><t>agus i dtaobh na haithise a chaith mé leat.


text:
Óir féadann na sléibhte imeacht<pb/><t>agus na cnocáin bogadh leo,<pb/><t>ach mo chaoindúthracht duitse ní imeoidh<pb/><t>ná mo chonradh síochána leat ní bhogfar,<pb/><t>a deir an Tiarna, a bhfuil trua aige duit.


text:
<pb/><t>A chathair atá cráite, stoirmshuaite, gan sólás,<pb/><t>is amhlaidh a leagfaidh mé do chlocha ar charmhogail<pb/><t>agus do dhúshraith ar shaifírí.


text:
Déanfaidh mé binn agus buaic duit de rúibíní,<pb/><t>geataí den chriostal duit,<pb/><t>agus de liaga lómhara do chompal uile.


text:
Do chlann go léir beidh siad á dteagasc ag an Tiarna<pb/><t>agus is mór an rath a bheidh orthu mar chlann.


text:
Beidh tú bunaithe ar an bhfíréantacht;<pb/><t>i bhfad uait an leatrom, agus ní bheidh eagla ort,<pb/><t>i bhfad uait an scéin, mar ní thiocfaidh sí i do chomhair.


text:
Má dhéantar ionsaí ort, ní uaimse a thiocfaidh sé;<pb/><t>an té a dhéanann ionsaí ort, caillfear é dá bharr.


text:
Seo, is mise a chruthaigh an gabha,<pb/><t>an té a shéideann tine na gceartaí<pb/><t>agus a tháirgeann airm de réir na feidhme atá leo.<pb/><t>Ach is mise fós a chruthaigh fear a scriosta agus a ndíobhála.


text:
Níl arm dá ndearna gabha a mbeidh aon mhaith leis i do choinne.<pb/><t>Duine ar bith a chuireann cúis dlí ort, casfaidh tú an t-éitheach lena bhéal.<pb/><t>Sin mar atá i ndán do shearbhóntaí an Tiarna;<pb/><t>sin mar a sheasfaidh mé a gceart dóibh, briathar an Tiarna.


text:
<pb/><t>Hóigh, a lucht an íota, tagaigí faoi choinne uisce;<pb/><t>fiú mura bhfuil airgead agaibh, tagaigí;<pb/><t>Ceannaigí cruithneacht agus ithigí gan díol as,<pb/><t>agus fíon agus bainne gan íoc.


text:
Cén fáth a gcaitheann sibh airgead air rud nach arán é,<pb/><t>agus luach bhur saothair ar rud nach bhfuil sásamh ann?<pb/><t>Éistigí liomsa agus beidh sólaistí le hithe agaibh<pb/><t>agus beidh taitneamh á bhaint agaibh as togha an bhia.


text:
<pb/><t>Déanfaidh mé conradh libh, conradh buan an uair seo,<pb/><t>an chomaoin cheanúil a chur oraibh a ba mhinic ag Dáiví. Tugaigí cluas agus tagaigí chugam,


text:
Is amhlaidh atá tú mar fhinné agam do na ciníocha,<pb/><t>i do cheannaire agus i do cheann comhairle ar na náisiúin.


text:
Seo, glaofaidh tú ar chiníocha nárbh aithin duit<pb/><t>agus tiocfaidh ciníocha gan aithne ort chugat ina rith.<pb/><t>Toisc an Tiarna, do Dhia,<pb/><t>agus Neach Naofa Iosrael, ós é a chuir maise ort.


text:
<pb/><t>Lorgaigí an Tiarna, fad a chuireann sé é féin air fáil;<pb/><t>glaoigí air, fad atá sé i ngar.


text:
Fágadh an coirpeach a dhrochnós<pb/><t>agus fear na hurchóide a bhearta.<pb/><t>Filleadh sé ar an Tiarna, a ghlacfaidh trua dó,<pb/><t>agus ar ár nDia, atá fial faoi mhaithiúnas.


text:
Óir ní hiad mo bhearta bhur mbearta,<pb/><t>ná ní hiad bhur mbealaíse mo bhealaíse, briathar an Tiarna.


text:
Is ard iad na spéartha os cionn na talún,<pb/><t>agus is comh-ard mo bhealaí os cionn bhur mbealaí<pb/><t>agus mo bhearta os cionn bhur mbearta.


text:
<pb/><t>Óir mar a thagann báisteach agus sneachta anuas ó na spéartha agus nach bhfilleann suas ar ais gan an talamh a fhliuchadh, gan fás agus eascar a chur ann, chun go dtuga sé síol don síoladóir agus arán le hithe,


text:
is amhlaidh don bhriathar a théann as mo bhéal, ní fhilleann orm gan toradh, gan an rud a b' áil liom a dhéanamh agus mo bheart a chur i gcrích.


text:
<pb/><t>Sea, imeoidh sibh amach faoi lúcháir<pb/><t>agus tabharfar abhaile sibh slán sábháilte.<pb/><t>Sléibhte agus cnoic, ligfidh siad gártha áthais romhaibh<pb/><t>agus beidh crainn uile na tíre ag bualadh bos.


text:
In ionad driseacha beidh an chufróg ag fás,<pb/><t>agus in áit na neantóg an miortal.<pb/><t>Déanfaidh sin clú agus cáil don Tiarna,<pb/><t>beidh ina chomhartha nach gcaitear agus nach mbristear!


text:
Is méanar don duine a dhéanann amhlaidh agus do mhac an duine a chloíonn go docht leis: ag coinneáil na sabóide gan truailliú agus á choimeád féin ó gach droch ghníomh.


text:
Ná habradh mac an eachtrannaigh a chuaigh leis an Tiarna: «Cinnte, coinneoidh an Tiarna amach as a phobal mé.» Ná habradh an coillteán: «Níl ionamsa ach crann seasc.»


text:
Óir is mar seo a deir an Tiarna: Na coillteáin a choinníonn mo shabóidí, a théann leis an ní a thaitníonn liom agus a chloíonn go docht le mo chonradh,


text:
tabharfaidh mé dóibh leacht agus ainm i mo theach féin agus laistigh de mo bhallaí, rud is fearr ná clann mhac agus iníonacha; tabharfaidh mé dóibh ainm síoraí, ainm nach gcealófar go deo.


text:
Agus clann na n-eachtrannach chomh maith, a chloígh leis an Tiarna chun fónamh dó, chun grá a thabhairt d' ainm an Tiarna agus chun bheith ina seirbhísigh aige, iad siúd uile a choinníonn an tsabóid gan truailliú agus a chloíonn go docht le mo chonradh,


text:
déanfaidh mé a gcinnireacht go dtí mo shliabh beannaithe. Tabharfaidh mé aoibhneas dóibh i mo theach urnaí. Glacfar air m' altóir lena dtabhartais loiscthe agus lena n-íobairtí, óir gairfear de mo theachsa teach urnaí na gciníocha go léir.


text:
Seo é briathar an Tiarna Dia a chruinníonn muintir scaipthe Iosrael. Cruinneoidh mé tuilleadh fós in éindí leo siúd atá cruinnithe cheana.


text:
<pb/><t>A ainmhithe uile an mhachaire, tagaigí;<pb/><t>a ainmhithe uile na foraoise, tagaigí agus sásaigí bhur gcraos.


text:
Ár lucht faire, tá siad ar fad dall,<pb/><t>ní léir dóibh dada!<pb/><t>Madaí balbha iad go léir,<pb/><t>nach féidir leo tafann.<pb/><t>Ag brionglóideach atá siad, ina luí fúthu,<pb/><t>a ndúil sa chodladh.


text:
Madaí craosacha iad nach féidir a shásamh,<pb/><t>tréadaithe nach dtuigeann dada.<pb/><t>Téann siad go léir a mbealach féin,<pb/><t>gach aon riamh acu ar lorg a leasa féin.


text:
«Tagaigí!» a deir siad, «tá mé ag dul a lorg fíona;<pb/><t>líonfaimid sinn féin le biotáille,<pb/><t>agus beidh an lá amárach mar an lá inniu,<pb/><t>lá mór má bhí a leithéid riamh ann!»


text:
Téann an fíréan in éag<pb/><t>agus ní mheabhraíonn aon duine ina chroí é.<pb/><t>Tógtar lucht na caoindúthrachta ar shiúl<pb/><t>gan duine ar bith a thabhairt aird air.


text:
Is ea, de bharr na hurchóide tógtar an fíréan ar shiúl<pb/><t>ach isteach sa tsíocháin a théann sé.<pb/><t>Tá siad ag ligean a scíthe ar a leaba dheireanach,<pb/><t>iad siúd a shiúil bealach na córa.


text:
Ach tagaigí sibhse i leith anseo, a chlann na caillí feasa,<pb/><t>a phór an adhaltranaigh agus na striapaí.


text:
Cé faoi atá sibh ag fonóid, cé faoi an clab sin oraibh,<pb/><t>agus cé chuige a shánn sibh amach bhur dteanga?<pb/><t>Síol an pheaca atá ionaibh<pb/><t>agus pór na mbréag!


text:
Sibhse a dhéanann drúis faoi na crainn teiribinte,<pb/><t>faoi gach crann glas<pb/><t>ag íobairt páistí sna haltáin sléibhe,<pb/><t>i scealpacha na gcarraig!


text:
<pb/><t>Clocha snoite na n-altán, sin iad do chuibhreann,<pb/><t>is iad, is iad do chuid.<pb/><t>Ar a son siúd a dhoirteann tú deochanna ofrála,<pb/><t>chucusan a thugann tú ofrálacha bia.<pb/><t>An bhfuil sásamh le fáil agam ina leithéid?


text:
Ar shliabh mór ard<pb/><t>atá do leaba cóirithe agat.<pb/><t>Is ann freisin a chuaigh tú suas<pb/><t>a dhéanamh do chuid íobairtí.


text:
Ar chúl an dorais agus na hursan<pb/><t>is ea a chuir tú do chloch chuimhne in airde.<pb/><t>D' imigh tú uaim agus bhain tú díot,<pb/><t>chuaigh tú ar an leaba fhairsing a bhí cóirithe agat.<pb/><t>Tá conradh déanta agat leo siúd<pb/><t>ar mhór leat a leaba,<pb/><t>ag síorstriapachas leo<pb/><t>agus do shúile ar an dia bréige.


text:
Chuir tú maise ort féin le hola ar son Mhoilic,<pb/><t>ag stealladh cumhrán ort féin;<pb/><t>chuir tú do theachtairí i bhfad i gcéin,<pb/><t>chuir tú iad síos go Seól fiú.


text:
Tuirseach is mar bhí tú leis an bhfánaíocht ar fad,<pb/><t>níor dhúirt tú: «Tá mé ag éirí as.» <pb/><t>Fuair tú neart agus urra as an nua,<pb/><t>mar sin níl tú tuirseach fós.


text:
Cé a chuir an eagla agus an t-uamhan ort<pb/><t>gur shéan tú mé,<pb/><t>go ndearna tú dearmad orm<pb/><t>agus nár choinnigh tú áit i do chroí dom?<pb/><t>Ach mise, an ea nár fhan mé i mo thost, nár dhún mé mo shúile?<pb/><t>Mar sin níl eagla ort romhamsa.


text:
Ach anois tá mé chun an fhíréantacht seo agat a léiriú go hoscailte,<pb/><t>agus do ghnóthaí gan rath.


text:
Nuair a screadann tú, sábháladh do dhéithe bréige gránna thú!<pb/><t>Cartfar ar shiúl leis an ngaoth an t-iomlán acu,<pb/><t>siabfaidh anáil ar shiúl iad.<pb/><t>Ach an té a chuireann a iontaoibh ionamsa, gheabhaidh sé an tír mar oidhreacht,<pb/><t>agus beidh seilbh aige ar mo shliabh beannaithe.


text:
<pb/><t>Agus cloisfear glór á rá:<pb/><t>Tógaigí suas tóchar agus réitigí an bealach,<pb/><t>glanaigí gach constaic as cosán mo mhuintire


text:
Óir is mar seo a deir an Té is airde,<pb/><t>a bhfuil a chónaí sa tsíoraíocht<pb/><t>agus a bhfuil a ainm naofa:<pb/><t>«Tá cónaí orm in áras atá ard agus naofa,<pb/><t>agus fós i bhfochair an té atá brúite uiríseal ó spiorad,<pb/><t>chun misneach a mhúscailt arís i spiorad na n-uirísle,<pb/><t>chun misneach a chur ar ais sna croíthe brúite.


text:
Óir ní bheidh mé ag sárú oraibh i gcónaí,<pb/><t>agus ní bheidh fearg á cothú istigh agam i dtólamh;<pb/><t>mar sa tslí sin mheathfadh romham an bheatha féin<pb/><t>agus gach dúil bheo dá ndearna mé.


text:
Coiriúlacht agus bradaíl Iosrael a chuir fearg orm seal;<pb/><t>cheil mé mo ghnúis air agus bhuail mé le teann feirge.<pb/><t>D' imigh sé leis fiáin sna bealaí a b' áil lena chroí;


text:
chonaic mé féin iad na bealaí céanna.<pb/><t>Ach leigheasfaidh mé é agus tabharfaidh mé sólás dó;<pb/><t>líonfaidh mé le suaimhneas é,<pb/><t>é féin agus lucht a chaointe,


text:
á dhéanamh sin le briathra mo bheola:<pb/><t>Síocháin! Síocháin don uile dhuine, i bhfad agus i ngar!<pb/><t>a deir an Tiarna. Sea go deimhin, tá mé chun tú a leigheas.»


text:
Ach tá lucht na hurchóide ar nós farraige suaite,<pb/><t>farraige nach féidir di bheith ciúin,<pb/><t>a mbíonn a tonnta ag caitheamh suas salachair agus láibe.


text:
<pb/><t>Glaoigh amach in ard do chinn, na coinnigh siar é,<pb/><t>ardaigh do ghlór mar a bheadh adharc á séideadh.<pb/><t>Taispeáin do mo phobal a gcoireanna<pb/><t>agus do theaghlach Iacóib a bpeacaí.


text:
Lá in aghaidh an lae tá siad do mo thaithí,<pb/><t>ag maíomh toil a bheith acu agus tuiscint do mo shlite,<pb/><t>amhail pobal a bheadh ag cleachtadh fíréantachta,<pb/><t>in áit a bheith ag tabhairt cúl le dleacht a nDé.<pb/><t>Bíonn siad ag cur tuairisc orm faoi dhlíthe córa;<pb/><t>is áil leo, más fíor dóibh, druidim le Dia:


text:
«Cad chuige ár dtroscadh mura bhfeiceann tusa é,<pb/><t>ár gcrá anama, mura dtugann tú aird air?» <pb/><t>Ach bhur laethanta troscaidh bíonn gnóthaí ar siúl agaibh,<pb/><t>bíonn sibh ag tromaíocht ar bhur n-oibrithe go léir.


text:
Déanann sibh troscadh agus sibh ag bruíon agus ag troid<pb/><t>agus ag bualadh dorn ar a chéile le binb.<pb/><t>Troscadh mar atá ar siúl agaibh faoi láthair, ní hé a leithéid<pb/><t>a gheobhaidh éisteacht thuas do bhur nglór.


text:
An é sin an troscadh is rogha liom,<pb/><t>lá cránais den chineál seo i láthair?<pb/><t>Duine ag cromadh a chinn mar a bheadh giolcach ann,<pb/><t>agus é sínte ar éadach róin agus ar luaithreach,<pb/><t>an air seo a thabharfá troscadh,<pb/><t>agus lá taitneamhach i láthair an Tiarna?


text:
An troscadh is áil liom, nach é seo é?<pb/><t>dar briathar an Tiarna Dia:<pb/><t>Geimhleacha na héagóra a scaoileadh,<pb/><t>an ceangal a bhaint den chuing;<pb/><t>an dream a smachtaíodh a scaoileadh saor amach,<pb/><t>an uile chuing a bhriseadh;


text:
do chuid aráin a roinnt le lucht ocrais,<pb/><t>dídean a thabhairt do bhochtáin gan teach gan treabh,<pb/><t>éadach a chur ar an té a fheiceann tú nocht<pb/><t>agus gan faillí a dhéanamh i do dhualgas i leith do mhuintire.


text:
Ansin scallfaidh do sholas amach mar an maidneachan<pb/><t>agus is gearr go dtaga cneasú ar do chréachtaí.<pb/><t>Rachaidh d' fhíréantacht romhat amach<pb/><t>agus glóir an Tiarna i do dhiaidh.


text:
Ansin, má ghlaonn tú, tabharfaidh an Tiarna freagra ort;<pb/><t>nuair a scairtfidh tú, déarfaidh sé: «Seo anseo mé.» <pb/><t>Má dhíbríonn tú an leatrom as do chúrsaí,<pb/><t>bagairt na méire agus an chaint urchóideach,


text:
má thugann tú do chuid aráin don ocrach<pb/><t>agus a sháith don duine dearóil,<pb/><t>éireoidh do sholas sa dorchadas<pb/><t>agus beidh do ghruaim ina loinnir mheán lae.


text:
Beidh an Tiarna do do threorú de shíor<pb/><t>agus ag riar do ghá faoi loscadh na gréine.<pb/><t>Cuirfidh sé smior i do chnámha<pb/><t>agus beidh tú mar ghairdín a fuair riar uisce,<pb/><t>ar nós tobar nach dtéann a chuid uiscí i ndísc.


text:
Agus beidh tú ag tógáil arís ar na fothracha ársa<pb/><t>agus ag foirgniú ar dhúshraith na seanaimsire.<pb/><t>Tabharfar ort fear líonta na bearna,<pb/><t>fear cóirithe na n-áitreabh scriosta.


text:
<pb/><t>Má scorann tú den tsabóid a bhrú faoi chois<pb/><t>agus de do ghnóthaí a dhéanamh ar an lá beannaithe;<pb/><t>má ghlaonn tú lá aoibhnis ar an tsabóid,<pb/><t>agus lá urraime ar lá beannaithe an Tiarna;<pb/><t>má thugann tú onóir dó agus gan taisteal a dhéanamh air,<pb/><t>ná gnóthaí a dhéanamh ná dul i ndáil chomhairle;


text:
is ansin a bheidh d' aoibhneas sa Tiarna;<pb/><t>cuirfidh mé i do mharcach thú ar mhullaí cosanta na tíre.<pb/><t>Beathóidh mé thú le hoidhreacht Iacóib, d' athair,<pb/><t>óir tá béal an Tiarna tar éis labhairt.


text:
<pb/><t>Ní hé go bhfuil lámh an Tiarna chomh giorraithe sin<pb/><t>nach bhfuasclaíonn,<pb/><t>ná a chluas chomh mall nach gcloiseann.


text:
Ach is iad bhur gcionta atá ina nduibheagán<pb/><t>idir sibh agus bhur nDia.<pb/><t>Thug bhur bpeacaí air a aghaidh a chlúdach<pb/><t>ionas nach gcloiseann sé sibh.


text:
Óir tá bhur lámha truaillithe le fuil<pb/><t>agus bhur méara le cionta.<pb/><t>Tá an bhréag ar bhur mbeola<pb/><t>agus monabhar an éigirt ar bhur dteanga.


text:
Éileamh ar cheart ní dhéantar sa chúirt,<pb/><t>ná ní théitear chun dlí go hionraic.<pb/><t>Cuirtear muinín sa díomhaointeas agus cantar bréaga;<pb/><t>gabhtar an míghníomh sa bhroinn agus saolaítear buaireamh.


text:
Ar gor ar uibheacha nathrach atá siad,<pb/><t>agus ag fíodóireacht líonta damhán alla;<pb/><t>an té a itheann a n-uibheacha, faigheann sé bás,<pb/><t>agus má bhristear ceann acu, nathair nimhe a thagann amach.


text:
Maidir lena líonta, ní dhéanfaidh siad gnó éadaigh,<pb/><t>ná ní dhéanfar clúdach dóibh as saothar a láimhe.<pb/><t>A saothar siúd, is é saothar an donais é<pb/><t>agus is réidh chucu an gníomh garbh.


text:
Ritheann a gcosa chun an oilc,<pb/><t>agus deifir orthu fuil neamhurchóideach a dhoirteadh.<pb/><t>Bearta coiriúla is ea a mbearta,<pb/><t>níl ach scrios agus slad ina ndiaidh aniar.


text:
Bealach na síochána ní eol dóibh,<pb/><t>ná níl ionracas ar bith i rian a n-imeachta.<pb/><t>Cosáin chama atá réitithe amach acu;<pb/><t>an té a shiúlann iad, níl síocháin i ndán dó.


text:
Dá thairbhe sin is fada an ceart uainn<pb/><t>agus ní thagann an fhíréantacht suas linn.<pb/><t>Bímid ag dréim leis an solas, agus seo dorchadas,<pb/><t>le gealán gréine, agus tá muid ag siúl faoi ghruaim.


text:
Tá muid ag gliúmáil romhainn inár ndaill cois balla;<pb/><t>mar a dhéanfadh daoine gan súile atá ár ngliúmáil.<pb/><t>Tá muid ag tuisliú um nóin mar bheadh sa chlapsholas,<pb/><t>tá cónaí orainn sa dorchadas ar nós na marbh.


text:
Tá muid uile ag gnúsacht mar bheadh béir ionainn,<pb/><t>ag ochlán agus ag éagaoin ar nós colúr.<pb/><t>Tá ár súil leis an gceart ach ní ann dó,<pb/><t>le fuascailt, ach is fada uainn í.


text:
Óir is líonmhar ár bpeacaí i do láthair,<pb/><t>agus tá ár gcionta ag tabhairt fianaise inár n-aghaidh.<pb/><t>Mar is feasach sinn ar bpeacaí,<pb/><t>agus is eol dúinn go maith ár gcoireanna:


text:
an Tiarna a thréigean agus a shéanadh<pb/><t>agus imeacht ar shiúl ónár nDia,<pb/><t>a bheith ag beartú ansmachta agus ceannairce,<pb/><t>agus ag monabhar bréaga inár gcroí.


text:
Caitear an ceart i leataobh<pb/><t>agus seasann an fhíréantacht siar.<pb/><t>Mar baineadh leagan as an iontaoibh ar fhaiche na cathrach,<pb/><t>agus níl cead isteach ag an macántacht.


text:
<pb/><t>Tá an t-ionracas in easnamh<pb/><t>agus déantar slad ar fhear seachanta an oilc.<pb/><t>Chonaic an Tiarna sin agus níor thaitin sé leis<pb/><t>nach raibh ceart le fáil os a chomhair.


text:
Chonaic sé nach raibh aon duine ann,<pb/><t>agus b' iontach leis gan fear eadrána bheith le fáil.<pb/><t>Mar sin rinne a lámh féin slánú dó<pb/><t>agus ba í a fhíréantacht a chrann taca.


text:
Chuir sé an fhíréantacht air ina lúireach<pb/><t>agus clogad an tslánaithe ar a cheann.<pb/><t>Chuir sé éadach an díoltais uime ina léine<pb/><t>agus chlúdaigh é féin le díbheirg mar chlóca.


text:
Beidh urraim d' ainm an Tiarna aniar<pb/><t>agus dá ghlóir ó éirí na gréine.<pb/><t>Óir tiocfaidh sé mar a bheadh tuile á cúnglú idir dhá bhruach<pb/><t>agus siorradh ón Tiarna á siabadh.


text:
Ach tiocfaidh sé go Síón mar fhuascailteoir,<pb/><t>chuig muintir Iacóib agus a bpeacaí tréigthe acu.<pb/><t>Briathar féin an Tiarna an méid sin!


text:
Maidir liom féin, is é seo mo chonradh leo, a deir an Tiarna: Mo spioradsa atá ag lonnú ort agus mo bhriathra atá curtha i do bhéal agam, ní imeoidh siad as do bhéal, ná as béal do shleachta, ná as béal shliocht do shleachta feasta go deo. Sin é a deir an Tiarna.


text:
ainneoin go bhfuil an dorchadas ag leathadh thar an talamh<pb/><t>agus dúchan na hoíche ar na ciníocha.<pb/><t>Os do chionnsa tá an Tiarna ag éirí<pb/><t>agus tá a ghlóir le feiceáil anuas ort.


text:
Ardaigh do shúile agus breathnaigh mórthimpeall:<pb/><t>táthar ag bailiú le chéile agus ag triall ort.<pb/><t>Tá do chlann mhac ag teacht ó i bhfad i gcéin,<pb/><t>d iníonacha fós agus iad á n-iompar ar an leis.


text:
Ar a fheiceáil duit, beidh loinnir i do ghnúis,<pb/><t>beidh do chroí ag borradh ionat le tocht:<pb/><t>óir casfar flúirse na farraige i do threo,<pb/><t>tiocfaidh saibhreas na náisiún ag triall ort.


text:
Beidh tú ar do chlúdach le camaill ina sluaite,<pb/><t>scoth chamaill Mhidián agus Éafá,<pb/><t>iad siúd go léir ag triall as Seabá,<pb/><t>ór agus túis ar iompar acu,<pb/><t>agus iad ag fógairt moltaí an Tiarna.


text:
Tréada uile Chéadar, cruinneoidh siad le chéile duit;<pb/><t>beidh reithí Nabáiót ag riar ar do ghá.<pb/><t>Rachaidh siad suas agus beidh glacadh leo air m' altóir,<pb/><t>cuirfear maise le maise mo Theampaill.


text:
Soithí is ea iad ag bailiú as críocha na farraige,<pb/><t>agus longa Thairsís ar a gceann,<pb/><t>ag iompar do chlann mhac ó i bhfad i gcéin<pb/><t>agus a gcuid óir agus airgid in éindí leo,<pb/><t>ar son ainm an Tiarna do Dhia<pb/><t>agus Neach Naofa Iosrael, os é a chuir maise ort.


text:
Beidh clann na gcoimhthíoch ag tógáil do mhúrtha as an nua,<pb/><t>agus a ríthe ag déanamh freastail ort.<pb/><t>Óir cé gur bhasc mé thú nuair a bhí an taom feirge orm,<pb/><t>is tú mo pháirt anois agus ghlac mé trua duit.


text:
Beidh do gheataí ar leathadh de shíor,<pb/><t>de lá ná d' oíche ní bheidh siad dúnta,<pb/><t>chun go dtugtar chugat saibhreas na gciníocha<pb/><t>agus a ríthe ar téad dá gcinnireacht.


text:
Óir náisiún nó ríocht nach stríocann duit, caillfear iad,<pb/><t>agus déanfar slad ar thíortha iomlána.


text:
Maise na Liobáine tiocfaidh ag triall ort,<pb/><t>giúis agus ailm agus cufróg ar fad le chéile,<pb/><t>chun slacht a chur ar láthair mo shanctóra,<pb/><t>agus scéimh san áit ar lonnaigh mo chosa.


text:
Tiocfaidh clann lucht an ansmachta ag cromadh síos i do láthair;<pb/><t>sléachtfaidh ag do chosa an dream a mba tháir leo thú.<pb/><t>Tabharfaidh siad Cathair an Tiarna ort,<pb/><t>Síón Neach Naofa Iosrael.


text:
In ionad a bheith tréigthe mar a bhí tú,<pb/><t>i do chéile a raibh fuath ort agus tú fágtha,<pb/><t>déanfaidh mé ábhar mórála díot go deo,<pb/><t>cúis ghairdis ó ghlúin go glúin.


text:
Diúlfaidh tú bainne na gciníocha,<pb/><t>diúlfaidh tú saibhreas na ríthe.<pb/><t>Agus tuigfidh tú gur mise an Tiarna is slánaitheoir duit,<pb/><t>gurb é Neach Tréan Iacóib d' fhuascailteoir.


text:
In ionad umha, tabharfaidh mé ór chugat;<pb/><t>in ionad iarainn, tabharfaidh mé airgead;<pb/><t>in ionad adhmaid, umha; in ionad cloiche, iarann.<pb/><t>Gnó do chuid reachtairí fágfaidh mé ag an tsíocháin,<pb/><t>agus feidhm do mhaor ag an bhfíréantacht.


text:
Ní bheidh trácht ar fhoréigean i do dhúiche níos mó,<pb/><t>ar scrios ná ar shlad i do chríocha.<pb/><t>Goirfidh tú Saoirse do do mhúrthaí.


text:
Ní bheidh an ghrian mar sholas agat feasta sa lá<pb/><t>ná loinnir ghealaí le teacht na hoíche.<pb/><t>Is é an Tiarna a bheidh agat ina sholas síoraí<pb/><t>agus do Dhia ina bharr maise ort.


text:
Ní rachaidh do ghrian faoi go deo arís<pb/><t>ná urú ní thiocfaidh ar do ghealach,<pb/><t>óir beidh an Tiarna agat mar sholas síoraí<pb/><t>agus cuirfear críoch le laethanta do bhróin.


text:
Beidh do mhuintir go léir ina bhfíréin<pb/><t>agus seilbh acu ar an tír go deo,<pb/><t>ina mbachlóg de chuid plandála an Tiarna,<pb/><t>saothar ó mo lámha féin ar mhaithe le mo ghlóir.


text:
An té is lú díobh déanfar míle de,<pb/><t>agus cine láidir as an mbaicle bheag.<pb/><t>Mise an Tiarna, tá mé tar éis labhairt;<pb/><t>in am trátha cuirfidh mé i gcrích é.


text:
<pb/><t>Tá spiorad an Tiarna Dia orm<pb/><t>de bhrí go ndearna an Tiarna mé a choisreacan,<pb/><t>chun dea-scéala a bhreith liom chuig na dearóile,<pb/><t>chun cóir leighis a chur ar chroíthe brúite,<pb/><t>chun cead a gcos a fhógairt do na cimí<pb/><t>agus fuascailt do phríosúnaigh;


text:
chun bliain logha a fhógairt thar ceann an Tiarna,<pb/><t>agus lá díoltais dár nDia;<pb/><t>chun sólás a thabhairt do lucht an dobróin


text:
agus bláthfhleasc in ionad luaithrigh,<pb/><t>ola na lúcháire in ionad éide an bhróin,<pb/><t>moladh in ionad éadóchais.<pb/><t>Goirfear dóibh Crainn na Córa,<pb/><t>a chuir an Tiarna i dtalamh ar mhaithe lena ghlóir.


text:
Tógfaidh siad suas arís na fothracha ársa,<pb/><t>beidh siad ag foirgniú ar bhallóga an tseanama;<pb/><t>deiseoidh siad na cathracha creachta<pb/><t>agus na ballóga atá uaigneach leis na cianta.


text:
Beidh eachtrannaigh ag buachailleacht bhur dtréada daoibh,<pb/><t>agus coimhthígh ag saothrú bhur dtalaimh agus bhur bhfíniúna.


text:
Ach goirfear daoibhse sagairt an Tiarna<pb/><t>agus tabharfar oraibh lucht freastail ár nDé.<pb/><t>Beidh saibhreas na gciníocha agaibh le caitheamh<pb/><t>agus a maoin ar fad faoi réir agaibh.


text:
Ó tharla go bhfuair mo mhuintir a dhá oiread náire<pb/><t>agus gur masla agus magadh a tháinig ar a gcrann,<pb/><t>gheobhaidh siad a dhá oiread rathúnais ina dtír féin<pb/><t>agus lúcháir shíoraí atá i ndán dóibh.


text:
Óir mise, an Tiarna, is ionúin liom an ceart<pb/><t>agus is gráin liom slad agus éagóir.<pb/><t>Tabharfaidh mé a luach saothair dóibh go dílis,<pb/><t>agus déanfaidh mé conradh síoraí leo.


text:
Beidh cáil ar a sliocht os comhair na gciníocha<pb/><t>agus ar shliocht a sleachta i measc na náisiún.<pb/><t>Admhóidh gach aon dá bhfeiceann iad gur cine iad<pb/><t>atá beannaithe ag an Tiarna.


text:
«Gáirim le gairdeas sa Tiarna,<pb/><t>tá lúcháir ar m' anam i mo Dhia.<pb/><t>Óir chuir sé an slánú umam ina éadach,<pb/><t>rinne sé mé a chuachadh i mbrat na fíréantachta,<pb/><t>ar nós buachaill óg ag cur bláthfhleasc air chun a phósta<pb/><t>nó brídeach á maisiú féin lena seoda.


text:
Óir, mar a chuireann an talamh aníos a gheamhair,<pb/><t>ar nós gairdín ag geamhrú ón síolchur,<pb/><t>is amhlaidh a chuirfidh an Tiarna Dia aníos mar gheamhar<pb/><t>fíréantacht agus moladh i bhfianaise na gciníocha go léir.»


text:
<pb/><t>Ar mhaithe le Síón ní fhanfaidh mé i mo thost,<pb/><t>agus mar gheall ar Iarúsailéim ní mian liom bheith socair,<pb/><t>nó go dté a fíréantacht amach mar an maidneachan<pb/><t>agus a slánú mar bheadh lóchrann ag lonrú.


text:
Is ann a fheicfidh na ciníocha d' fhíréantacht<pb/><t>agus na ríthe uile do ghlóir;<pb/><t>agus tabharfar ainm nua ort,<pb/><t>ainm a fhógróidh béal an Tiarna féin.


text:
Ní déarfaidh siad Uaigneach leat feasta,<pb/><t>ná ní ghairfear Fásach do do dhúiche.<pb/><t>Ach is é ainm a bheidh ort féin «Bean mo rúin» <pb/><t>agus «an Céile» a bheidh ar do dhúiche.<pb/><t>Óir lig an Tiarna a rún leat<pb/><t>agus gheobhaidh do dhúiche é mar chéile.


text:
Díreach mar a phósann ógfhear cailín,<pb/><t>is é an Saor féin a phósfaidh thusa;<pb/><t>agus mar is cúis ghairdis a chéile don fhear nuaphósta,<pb/><t>beidh tú féin i do chúis ghairdis ag do Dhia.


text:
Ar do mhúrtha, a Iarúsailéim, tá lucht faire i gceann poist agam<pb/><t>nach dual tost dóibh de lá ná d' oíche;<pb/><t>Sibhse a mheabhraíonn ár gcás don Tiarna,


text:
níl sos i ndán daoibh agus ná tugaigí sos dósan<pb/><t>nó go gcuire sé Iarúsailéim ar bun<pb/><t>ina duan molta dó go deo ar talamh.


text:
Tá an Tiarna tar éis a mhionn a thabhairt<pb/><t>dar a dheasláimh agus dar neart a ghualann:<pb/><t>«Ní baol feasta go dtabharfaidh mé do chruithneacht<pb/><t>mar bhia do do naimhde.<pb/><t>Eachtrannaigh ní ólfaidh níos mó do chuid fíona<pb/><t>ar chaith tú do shaothar leis.


text:
Ach an dream a rinne an t-arbhar a tharlú,<pb/><t>íosfaidh siad féin é agus molfaidh siad an Tiarna.<pb/><t>Is iad lucht cnuasaithe na gcaora fíona<pb/><t>a bheidh ag ól i mo chúirteanna beannaithe.»


text:
<pb/><t>Amach libh, amach trí na geataí!<pb/><t>Réitigí bealach do mo mhuintir!<pb/><t>Tógaigí tóchar, tógaigí suas é;<pb/><t>glanaigí na carraigeacha ar shiúl!<pb/><t>Ardaigí an comhartha le haghaidh na gciníocha!


text:
Seo é fógra an Tiarna<pb/><t>go críocha na cruinne féin:<pb/><t>«Abraigí le hiníon Shíón:<pb/><t>Seo chugat d' fhuascailteoir.<pb/><t>Tá a luach saothair leis ina sheilbh<pb/><t>agus a chúiteamh á iompar roimhe amach.


text:
Gairfear dóibh Pobal Naofa,<pb/><t>Cion Fuascailte an Tiarna,<pb/><t>agus duit féin a mbíonn síorthriall ort<pb/><t>Cathair nach dtréigtear.»


text:
<pb/><t>Cé hé seo chugainn as Eadóm,<pb/><t>as Bozrá agus é dearg ina chuid éadaigh?<pb/><t>É i mborr agus i mbláth faoina chulaith,<pb/><t>ag céimniú i mbarr a nirt.<pb/><t> Mise atá ann, ag fógairt fíréantachta,<pb/><t>mise atá in acmhainn slánaithe!


text:
Cén fáth gur dearg ar fad atá do chulaith ort,<pb/><t>ar nós éadach duine a bheadh ag satailt sa dabhach fíona?


text:
Phasáil mé an chantaoir i m' aonar;<pb/><t>duine de mo mhuintir ní raibh in éindí liom.<pb/><t>Mar sin shatail mé orthu agus mo racht feirge orm,<pb/><t>agus shiúil mé orthu i gcuthach dom;<pb/><t>steall súlach a gcroí ar mo chulaith<pb/><t>agus smálaigh mo chuid éadaigh ar fad.


text:
Mar bhí cinnte ar lá an díoltais i mo chroí agam,<pb/><t>agus bhí bliain fuascailte mo mhuintire tagtha.


text:
Bhreathnaigh mé timpeall; ní raibh duine le cuidiú liom;<pb/><t>agus b' iontach liom nach raibh taca le fáil.<pb/><t>Mo lámh féin mar sin a chuidigh liom,<pb/><t>agus m' fhearg, is í a rinne taca dom.


text:
Bhasc mé na ciníocha le cuthach,<pb/><t>shatail mé orthu le teann feirge,<pb/><t>agus sceith mé a súlach amach ar an talamh.


text:
<pb/><t>Is mian liom comharthaí caoindúthrachta an Tiarna a aithris,<pb/><t>agus éachtaí an Tiarna a fhógairt,<pb/><t>gach a ndearna an Tiarna ar ár son<pb/><t>agus a iolmhaitheasa i leith teaghlach Iosrael,<pb/><t>gach ar bhronn sé orthu le barr dáimhe<pb/><t>agus ilchomharthaí a chaoindúthrachta.


text:
Dúirt sé: «Cinnte is iad mo mhuintir iad,<pb/><t>mo chlann mhac nach dual dóibh bréag.» <pb/><t>Agus bhí sé ina shlánaitheoir acu


text:
ina dtrioblóidí go léir.<pb/><t>Ní teachtaire ná aingeal<pb/><t>ach é féin a scaoil saor iad.<pb/><t>Le teann grá agus trua<pb/><t>d' fhuascail sé féin iad;<pb/><t>thóg sé suas agus d' iompair iad<pb/><t>sna laethanta sin uile anallód.


text:
Ach d' éirigh siad amach ina choinne<pb/><t>agus chuir brón ar a spiorad naofa.<pb/><t>Is leis sin a d' iompaigh sé ina namhaid dóibh<pb/><t>agus chuir sé cogadh orthu é féin.


text:
Ansin chuimhnigh siad ar na laethanta a bhí<pb/><t>agus ar Mhaois a thug a mhuintir chun saoirse:<pb/><t>Cá bhfuil an té úd a thug aníos ón muir<pb/><t>iad féin agus tréadaí a thréada?<pb/><t>Cá bhfuil an té a chuir isteach ann a spiorad naofa;


text:
a chuir a chumhacht ghlórmhar uaidh<pb/><t>ag gluaiseacht ar dheasláimh Mhaois;<pb/><t>a scoilt na huiscí ó chéile rompu<pb/><t>chun ainm síoraí a bhaint amach dó féin;


text:
gan tuisliú ach oiread le heallach<pb/><t>ag druidim síos bun gleanna,<pb/><t>agus spiorad an Tiarna á seoladh chun suaimhnis.<pb/><t>Is amhlaidh sin a threoraigh tú do mhuintir<pb/><t>chun clú agus mórcháil a thuilleamh duit féin.


text:
Breathnaigh anuas ó na flaithis agus féach,<pb/><t>ó arda na naofachta agus na glóire mar a bhfuil do chónaí.<pb/><t>Cá bhfuil do dhíbheirg agus do ghaisce,<pb/><t>do theasghrá agus do thrócaire chugainn?<pb/><t>Ná seas i leataobh uainn


text:
óir is tusa ár n-athair,<pb/><t>cé nach n-aithníonn Abrahám sinn<pb/><t>agus nach cuimhin le hIosrael sinn níos mó.<pb/><t>Tusa, a Thiarna, is athair dúinn;<pb/><t>ár bhfuascailteoir, is é sin d' ainm riamh anall.


text:
Cén fáth, a Thiarna, a bhfuil muid ar seachrán agat i bhfad ó do shlite,<pb/><t>agus ár gcroíthe á gcruachan ionas nach eagal leo thú níos mó?<pb/><t>Fill ar ais ar son do sheirbhíseach,<pb/><t>ar son treibheanna d' oidhreachta.


text:
Och, dá roisfeá na flaithis ó chéile agus teacht anuas,<pb/><t>ag cur na sléibhte ar crith os do chomhair,


text:
mar a lasann tine ina bladhaire trí bhrosna,<pb/><t>mar a chuireann tine uisce ag fiuchadh;<pb/><t>ansin bheadh aithne ag do naimhde ar d' ainm<pb/><t>agus ciníocha ar crith roimh do theacht.


text:
Cluas níor chuala ná súil ní fhaca<pb/><t>dia ar bith ach tusa ag seasamh leis an té a chuir a mhuinín ann.


text:
Cuireann tú fáilte roimh an dream a chleachtann an ceart<pb/><t>agus a mbíonn cuimhne acu ort féin agus ar do bhealaí.<pb/><t>Tá fearg ort, agus déanaimid peaca dá ainneoin sin;<pb/><t>is fada sinn ag déanamh ceannairce i do choinne.


text:
Bhíomar go léir ar nós duine atá neamhghlan<pb/><t>agus ár ndea-ghníomhartha uile mar ghiobail bhrocacha.<pb/><t>Tá muid seargtha ar fad mar bheadh duilleoga,<pb/><t>dár siabadh linn ag ár gcionta ar nós na gaoithe.


text:
Duine níl ann a ghlaonn ar d' ainm,<pb/><t>ná a mhúsclaíonn é féin chun teannadh go dlúth leat.<pb/><t>óir tá tú tar éis do ghnúis a cheilt orainn,<pb/><t>agus sinn fágtha agat faoi smacht ár gcoireanna.


text:
Ach fós féin, a Thiarna, is tú ár n-athair.<pb/><t>Sinne an chré, tusa an potaire,<pb/><t>agus saothar do láimhe is ea sinn go léir.


text:
Ná bíodh fearg rómhór ort, a Thiarna,<pb/><t>ná meabhraigh an urchóid de shíor!<pb/><t>Féach orainn go léir, breathnaigh ar do mhuintir.


text:
Tá do chathracha beannaithe ina ndíthreibh,<pb/><t>tá Síón ina díthreibh agus Iarúsailéim ina fásach.


text:
Ár dTeampall a ba bheannaithe agus a b' álainn,<pb/><t>mar a mbíodh ár n-aithreacha do do mholadh,<pb/><t>tá sé dóite go talamh le tine,<pb/><t>agus gach a raibh ár ndúil ann, tá sé ina léirscrios.


text:
Ina dhiaidh sin, a Thiarna, an bhfuil tú chun srian a chur leat féin,<pb/><t>chun fanacht i do thost agus sinn a smachtú thar cuimse?


text:
<pb/><t>Bhí mé ansin le lorg ag dream nach raibh do m' iarraidh agus bhí fáil orm ag dream nach raibh do mo chuartú. Bhí mé ag rá: «Seo anseo mé, seo anseo mé,» le cine nach raibh ag glaoch ar m' ainm.


text:
Bhí mo lámha sínte amach agam an lá ar fad chuig pobal míréireach agus iad ag dul bealach nárbh fhónta, de réir a dtallann féin,


text:
ag tabhairt mo dhúshlán gan sos suas le mo bhéal, ag déanamh íobairtí i ngairdíní, ag dó túise ar altóirí bríce,


text:
ag gnáthú uaigheanna agus ag faire go maidin i gcúinní dorcha, ag ithe feoil mhuice agus súlach salachair ina gcoirí acu.


text:
«Fan mar a bhfuil tú,» a deir siad, «ná bain díom; óir is naofa ná tusa mé.» Toit i mo shrón is ea an dream seo, tine nach múchtar ar feadh an lae.


text:
a n-urchóidí féin agus urchóidí a n-aithreacha, an t-iomlán le chéile, a deir an Tiarna, an dream a bhíodh ag dó túise ar na sléibhte agus ag tabhairt mo dhúshlán ar na cnoic. Díolfaidh mé an comhar leo go huile agus go hiomlán.


text:
Seo mar a deir an Tiarna: Nuair a bhíonn fíon úr le fáil i dtriopall caora fíniúna, deirtear: «Ná mill é; tá beannacht ann.» Déanfaidh mise mar an gcéanna ar son mo sheirbhíseach. Ní mhillfidh mé an náisiún ar fad.


text:
Tabharfaidh mé sliocht ar Iacób agus oidhrí air Iúdá a mbeidh seilbh acu ar mo shléibhte. Beidh siad mar oidhreacht acu siúd atá tofa agam, agus mar áit chónaithe ag mo sheirbhísigh.


text:
Beidh Seárón ina réimse ag tréada caorach agus Gleann Áchór ina fhéarach eallaigh, agus iad i seilbh mo mhuintire a lorgann mé.


text:
Ach sibhse atá i ndiaidh an Tiarna a thréigean,<pb/><t>a bhfuil mo shliabh beannaithe dearmadta agaibh,<pb/><t>a chóiríonn tábla faoi choinne dia na cinniúna,<pb/><t>agus a leagann amach cupán fíona do dhia an áidh,


text:
tugaim suas don chlaíomh sibh<pb/><t>agus titfidh sibh ar lár san eirleach.<pb/><t>Óir ghlaoigh mé agus níor thug sibh freagra,<pb/><t>labhair mé agus níor éist sibh.<pb/><t>Ach rinne sibh rudaí a b' olc liom,<pb/><t>agus an rud nár thoil liom, ba é bhur rogha é.


text:
Dá bharr sin, seo mar a deir an Tiarna Dia:<pb/><t>Beidh mo sheirbhísigh ag ithe, ach beidh ocras oraibhse;<pb/><t>beidh mo sheirbhísigh ag ól, agus beidh tart oraibhse;<pb/><t>beidh lúcháir ar mo sheirbhísigh, ach náire a bheidh oraibhse.


text:
Beidh mo sheirbhísigh ag ceol, agus áthas ina gcroí.<pb/><t>Ach sibhse, beidh sibh ag éagaoin le doilíos croí,<pb/><t>agus ag olagón le hanbhuain anama.


text:
Beidh bhur n-ainm ina eascaine ag mo mhuintir thofa, agus tabharfaidh an Tiarna Dia bhur mbás. Ach do mo sheirbhísigh tabharfar ainm nua.


text:
An té a mbeidh beannacht uaidh ar talamh, beannacht ó Dhia na fírinne a bheidh uaidh, agus an té a thabharfaidh a mhionn ar talamh, dar Dia na fírinne a mhionnóidh sé, óir ligfear amhgar an tseanama i ndearmad agus beidh sé ceilte ar mo radharc.


text:
Óir tá mé chun spéartha nua agus talamh nua a chruthú agus ní mheabhrófar feasta na rudaí a tharla, ná ní thabharfar chun cuimhne iad níos mó.


text:
Ach déanáigí gairdeas agus bíodh lúcháir oraibh go deo agus go brách as a bhfuil á chruthú agam, mar tá mé chun Iarúsailéim a chruthú ina lúcháir agus a muintir ina ngairdeas.


text:
Beidh lúcháir orm féin as Iarúsailéim, beidh gairdeas orm as mo mhuintir. Ní chloisfear ann choíche glór an chaointe ná glaoch ar chabhair.


text:
Ní bheidh níos mó ann naíonán nach maireann ach beagán laethanta ná seanduine nach dtugann a sheal. An té a mhaireann céad bliain, ní bheidh ann ach ógánach; agus an té nach maireann an céad, beidh sé amuigh air gur faoi chrann smola a bhí sé.


text:
Tógfaidh siad tithe agus déanfaidh siad cónaí iontu; cuirfidh siad fíniúin agus íosfaidh siad a toradh.


text:
Ní dhéanfaidh siad tógáil a bheidh mar áit chónaithe ag daoine eile; ní chuirfidh siad síol le go mbeidh daoine eile ag ithe. Óir tabharfaidh mo mhuintir saol fada leo ar nós saol na gcrann, agus is fada a bheidh mo dhaoine tofa ag baint leas as saothar a lámh.


text:
Ní bheidh siad ag sclábhaíocht in aisce ná ag saolú clainne chun a gcaillte, mar bunadh is ea iad a bhfuil beannacht ón Tiarna orthu, agus a sliocht ina ndiaidh.


text:
Is amhlaidh a thabharfaidh mé freagra sula nglao siad; agus iad fós ag caint, beidh siad cloiste agam.


text:
Beidh an mac tíre agus an t-uan ag iníor le chéile, íosfaidh an leon cochán ar nós na mart, agus beathóidh an nathair í féin le deannach. Díth ná dochar ní dhéanfar níos mó ar mo shliabh beannaithe ar fad, a deir an Tiarna.


text:
<pb/><t>Seo mar a deir an Tiarna:<pb/><t>Is iad na spéartha mo chathaoir ríoga<pb/><t>agus an talamh stól mo chos!<pb/><t>Cá bhfuil an teach a d' fhéadfadh sibh a thógáil dom?<pb/><t>Cén áit a dhéanfadh cónaí dom?


text:
Na rudaí seo ar fad is de dhéantús mo láimhe iad;<pb/><t>is liom féin an t-iomlán, briathar an Tiarna.<pb/><t>Ach an té a dtugaimse aird air,<pb/><t>is é an bochtán é agus fear an chroí bhrúite,<pb/><t>an té a bhfuil urraim aige do mo bhriathar.


text:
<pb/><t>An té a íobraíonn mart, agus a leagann duine mar an gcéanna,<pb/><t>a mharaíonn uan agus a thachtann madadh,<pb/><t>a ofrálann arbhar, agus a thoirbhríonn fuil mhuice,<pb/><t>a dhónn túis mar chuimhneachán, agus a thugann ómós d' íola,<pb/><t>tá a mbealach féin roghnaithe ag a leithéidí,<pb/><t>agus dúil a n-anama ina gcuid gráiniúlachta.


text:
Ar an gcuma chéanna, roghnóidh mé féin amhgar dóibhsean,<pb/><t>agus tarraingeoidh mé orthu na rudaí is mó is eagal leo.<pb/><t>Óir ghlaoigh mé agus níor fhreagair aon duine,<pb/><t>labhair mé agus ní raibh aon duine ag éisteacht.<pb/><t>Rinne siad an rud a b' olc i mo shúile,<pb/><t>agus an rud a thaitneodh liom, níorbh áil leo.


text:
<pb/><t>Éistigí le briathar an Tiarna,<pb/><t>sibhse a bhfuil urraim agaibh dá bhriathar<pb/><t>Bhur muintir féin gur fuath leo sibh,<pb/><t>agus a thugann droim láimhe libh de dheasca m' ainm,<pb/><t>deir siad: «Taispeánadh an Tiarna a ghlóir,<pb/><t>go bhfeicimid sibh ag déanamh gairdis.» <pb/><t>Ach is orthu féin a bheidh an náire.


text:
An ghlóraíl agus an ghlafarnach sin sa chathair,<pb/><t>an glór ag teacht ón Teampall,<pb/><t>glór an Tiarna is ea é<pb/><t>agus é ag baint sásaimh as a naimhde.


text:
Cé a chuala trácht ar a leithéid,<pb/><t>cé a chonaic a leithéid riamh?<pb/><t>An saolaítear tír in aon lá amháin,<pb/><t>an dtugtar náisiún chun breithe d' aon uain amháin?<pb/><t>Ach níor luaithe Síón ina luí seoil<pb/><t>ná thug sí clann mhac ar an saol!


text:
An dtabharfaidh mé chun breithe, gan an bhreith a thabhairt chun críche?<pb/><t>a deir an Tiarna.<pb/><t>Mise a ghin, an ndúnfaidh mé an bhroinn?<pb/><t>a deir do Dhia.


text:
Bíodh lúcháir ort, a Iarúsailéim,<pb/><t>bíodh áthas oraibh, a lucht na páirte, mar gheall uirthi!<pb/><t>Gáirigí le gairdeas mar gheall uirthi,<pb/><t>sibh uile a raibh éide bhróin oraibh ina diaidh!


text:
Ionas go dtálfar bhur sáith oraibh<pb/><t>ó chíocha na sólás,<pb/><t>ionas go mblaisfidh sibh go fonnmhar<pb/><t>de dhiúl a glóire.


text:
Óir is mar seo a deir an Tiarna:<pb/><t>Cuirfidh mé an tsíocháin uaim<pb/><t>ag triall uirthi mar bheadh abhainn ann,<pb/><t>agus ar nós tuile ag sceitheadh thar bruacha<pb/><t>saibhreas na gciníocha.<pb/><t>Beidh a leanaí cíche á n-iompar ar an leis<pb/><t>agus á luascadh ar ghlúine.


text:
Mar a bheadh máthair ag cur páiste chun suaimhnis,<pb/><t>mise chomh maith, tabharfaidh mé suaimhneas daoibhse.<pb/><t>(In Iarúsailéim a gheobhaidh sibh suaimhneas.)


text:
Ar a fheiceáil daoibh, beidh lúcháir ar bhur gcroí,<pb/><t>agus beidh bhur gcnámha chomh húr le geamhar féir.<pb/><t>Léireoidh an Tiarna a neart dá sheirbhísigh<pb/><t>agus cuirfidh a naimhde aithne ar a fhearg.


text:
Óir féach, tá an Tiarna ag teacht i gcaor thine<pb/><t>agus a charbadra ar nós guairneán gaoithe,<pb/><t>chun a chuid feirge a scaoileadh ina fraoch,<pb/><t>agus a aithis in aon bharr amháin lasrach.


text:
Mar tá an Tiarna chun breith a thabhairt le tine,<pb/><t>chun an cine daonna a chiontú lena chlaíomh,<pb/><t>agus marófar mórán leis an Tiarna.


text:
<pb/><t>An dream a choisreacann agus a ghlanann iad féin i ngairdíní,<pb/><t>duine i ndiaidh an duine i bhfáinne draíochta,<pb/><t>a itheann feoil mhuice agus luchóg agus péisteanna gránna,<pb/><t>béarfaidh drochchríoch ar an iomlán acu,<pb/><t>briathar an Tiarna.


text:
<pb/><t>Tá mé ag teacht chun ciníocha na n-uile theanga a chruinniú le chéile. Tiocfaidh siad a bhreathnú ar mo ghlóir.


text:
Tabharfaidh mé comhartha dóibh agus cuirfidh mé cuid dár tháinig slán díobh amach chuig na náisiúin: chuig Tairsís, Pút, Lúd, Móiséic, Róis, Túbal agus Iáván, i dtreo insí na farraige i gcéin nár chuala trácht orm agus nach bhfaca mo ghlóir.


text:
Agus ar ais as na náisiúin uile, ina dtabhartais don Tiarna, tabharfaidh siad leo bhur muintir go léir ar muin capaill, i gcarbaid agus ar eileatroim, ar mhiúileanna agus ar chamaill rásaíochta go dtí mo shliabh beannaithe in Iarúsailéim, a deir an Tiarna, ar nós mar iompraíonn clann Iosrael an tabhartas i soithí glana go teampall an Tiarna.


text:
Óir na spéartha nua agus an talamh nua<pb/><t>atá á gcruthú agam,<pb/><t>díreach mar a bheidh siadsan buan i mo láthair, briathair an Tiarna,<pb/><t>is amhlaidh a bheidh bhur gcine agus bhur n-ainm buan chomh maith.


text:
Mí in aghaidh na míosa le teacht na ré nua,<pb/><t>agus seachtain in aghaidh na seachtaine lá na sabóide,<pb/><t>tiocfaidh an cine daonna go léir ag sléachtadh i mo láthair,<pb/><t>a deir an Tiarna.


text:
Agus nuair a théann siad amach,<pb/><t>feicfidh siad corpáin na ndaoine sin<pb/><t>a rinne ceannairc i m' aghaidh.<pb/><t>A gcnumhóg siúd, ní rachaidh in éag<pb/><t>ná a dtine ní mhúchfar<pb/><t>ábhar gránach a bhéas iontu ag an gcine daonna go léir.


text:
Tháinig briathar an Tiarna chuige i laethanta Ióisíá mac Amón, rí Iúdá, sa tríú bliain déag dá réim.


text:
Tháinig sé mar an gcéanna i laethanta Iahóiácaím mac Ióisíá, rí Iúdá, go deireadh an aonú bliain déag de Zidicíá mac Ióisíá, rí Iúdá, go breith Iarúsailéim ar shiúl i mbraighdéanas sa chúigiú mí.


text:
«Sular chum mé thú sa bhroinn bhí aithne agam ort;<pb/><t>sular rugadh thú choisric mé thú;<pb/><t>d' ordaigh mé thú i d' fháidh do na ciníocha.»


text:
Ach dúirt an Tiarna liom:<pb/><t>«Ná habair, ' Is leanbh mé.' <pb/><t>Téigh anois chuig gach duine chuig a gcuirfidh mise thú,<pb/><t>agus cibé ní a ordóidh mise duit, déarfaidh tú é.


text:
Ná bíodh faitíos ort rompu,<pb/><t>óir tá mise leat agus tusa faoi mo choimirce,<pb/><t>is é an Tiarna a labhraíonn.»


text:
Ansin shín an Tiarna a lámh amach agus bhain le mo bhéal agus dúirt liom:<pb/><t>«Féach, táim ag cur mo bhriathra i do bhéal.<pb/><t>Ceapaim thú inniu os cionn ciníocha agus os cionn ríochtaí,


text:
a réabadh aníos agus a leagan síos,<pb/><t>a mhilleadh agus a scriosadh,<pb/><t>a thógáil agus a phlandú.»


text:
Tháinig briathar an Tiarna chugam: «rí Irimia, céard a fheiceann tú?» «Feicim slat almóinne,» arsa mise.


text:
Ansin dúirt an Tiarna liom: «Is maith a chonaic tú, óir déanaimse faire ar mo bhriathar go gcomhlíonfar é.»


text:
Tháinig briathar an Tiarna chugam an dara huair: «Céard a fheiceann tú?» Arsa mise: «Feicim pota ar fiuchadh agus a aghaidh anall ón Tuaisceart.»


text:
Ansin dúirt an Tiarna:<pb/><t>«Is é an Tuaisceart an áit a bhfuil an tubaiste ag cur thar maoil le haghaidh an uile dhuine a chónaíonn sa tír seo;


text:
óir táim anois ag cur fios ar threibheanna ríochtaí uile an Tuaiscirt is é an Tiarna a labhraíonn.<pb/><t>Tiocfaidh siad, agus suífidh gach aon díobh a ríchathaoir<pb/><t>i mbéal geataí Iarúsailéim, in aghaidh a ballaí uile maguaird,<pb/><t>agus in aghaidh bailte uile Iúdá.


text:
Tabharfaidh mise mo bhreithiúnas ina n-aghaidh<pb/><t>i ndíol an uile oilc a rinne siad; mar thréig siad mise<pb/><t>chun túis a loscadh do dhéithe eile<pb/><t>agus oibreacha a lámh féin a adhradh.


text:
Tusa, crioslaigh thú féin mar sin chun comhraic.<pb/><t>Éirigh agus abair leo gach a n-ordaímse duit.<pb/><t>Ná bíodh eagla ort ina bhfianaise,<pb/><t>ar fhaitíos go gcuirfinnse eagla ort ina bhfianaise.


text:
I dtaca liomsa de, déanfaidh mise díot inniu<pb/><t>cathair dhaingean, cuaille iarainn, agus balla práis<pb/><t>in aghaidh na tíre seo go hiomlán,<pb/><t>in aghaidh ríthe Iúdá, in aghaidh a prionsaí,<pb/><t>a sagart agus mhuintir na tíre.


text:
Troidfidh siad i d' aghaidh, ach ní bhéarfaidh siad bua ort,<pb/><t>óir táimse leat agus tusa faoi mo choimirce <pb/><t>is é an Tiarna a labhraíonn.»


text:
«Imigh agus fógair é seo in éisteacht Iarúsailéim: Seo mar a deir an Tiarna:<pb/><t>' Cuimhním ar dhíograis d' óige, do ghean brídeoige<pb/><t>an t-am ar shiúil tú i mo dhiaidh san fhásach,<pb/><t>i bhfearann nár cuireadh.


text:
Bhí Iosrael coisricthe don Tiarna, céadtorthaí a fhómhair;<pb/><t>Ní raibh aon duine, dár bhlais de, nár íoc as;<pb/><t>tháinig an anachain orthu,<pb/><t>is é an Tiarna a labhraíonn.' »


text:
Seo mar a deir an Tiarna:<pb/><t>«Cén t-easnamh a bhraith bhur n-aithreacha ormsa<pb/><t>a thug orthu mise a thréigean?<pb/><t>Shiúladar ar lorg díomhaointis,<pb/><t>agus rinneadh díomhaoin iad.


text:
Ní dúirt siad riamh: 'Cá bhfuil an Tiarna,<pb/><t>a thug aníos sinn as tír na hÉigipte,<pb/><t>a threoraigh sinn tríd an bhfiántas,<pb/><t>trí fhearann lom fásaigh,<pb/><t>tír thriomaigh dhorcha,<pb/><t>tír nach siúlann aon taistealaí<pb/><t>agus nach bhfuil cónaí duine ann?'


text:
Thug mé sibh go tír thorthúil,<pb/><t>a ithe a torthaí agus a maitheasa;<pb/><t>ach níor luaithe sibh ann ná gur thruailligh sibh mo dhúiche<pb/><t>go ndearna sibh m' oidhreacht fuafar.


text:
Níor fhiafraigh na sagairt riamh: 'Cá bhfuil an Tiarna?' <pb/><t>Lucht riartha an dlí ní eol dóibh mé.<pb/><t>D' éirigh na tréadaithe amach i m' aghaidh;<pb/><t>rinne na fáithe tairngreacht trí Bhál,<pb/><t>ag leanúint nithe nach dtairbhíonn.


text:
Ar an ábhar sin cuirfidh mé triail arís oraibh<pb/><t>an Tiarna a labhraíonn <pb/><t>agus ar chlann bhur gclainne cuirfidh mé triail.


text:
Seolaigí go hoileáin Chitím nó cuirigí fios go Céadár.<pb/><t>Meabhraígí go cúramach<pb/><t>féachaint ar tharla a leithéid seo riamh.


text:
An malartaíonn cine a ndéithe?<pb/><t> agus ní déithe in aon chor iad seo!<pb/><t>Ach mhalartaigh mo phobalsa a nglóir<pb/><t>ar rud gan mhaith.


text:
Bíodh uafás oraibh, a neamha;<pb/><t>faoin ní seo bíodh uamhan oraibh<pb/><t>crithigí le heagla<pb/><t> an Tiarna a labhraíonn.


text:
Mar rinne mo phobalsa coir dhúbalta:<pb/><t>thréig siad mise, foinse an uisce bheo,<pb/><t>agus thochail siad dabhcha dóibh féin,<pb/><t>dabhcha pollta nach gcoinníonn uisce.


text:
An sclábhaí mar sin Iosrael?<pb/><t>Nó an le haghaidh na daoirse a rugadh é,<pb/><t>go ndéantar é a chreachadh mar seo?


text:
Bhúir na leoin air,<pb/><t>thógadar a nguth in ard a gcinn.<pb/><t>Rinneadar fásach dá dhúiche;<pb/><t>tá a bhailte dóite, gan áitritheoirí.


text:
Cén mhaith duit anois do thriall ar an Éigipt,<pb/><t>a ól uisce na Níle?<pb/><t>Cén mhaith duit do thriall ar an Asaír,<pb/><t>a ól uisce na hAbhann?


text:
Tá d' olc féin do do smachtú,<pb/><t>do shleamhnú thar n-ais do do cheartú;<pb/><t>bíodh a fhios go maith agat<pb/><t>gur searbh agus gurb olc an mhaise duit<pb/><t>an Tiarna do Dia a thréigean<pb/><t>agus gan m' eagla a bheith ionat<pb/><t> is é Tiarna na Slua a labhraíonn.


text:
Is fada ó shin anois ó bhris tú do chuing,<pb/><t>ó réab tú do chuibhreacha,<pb/><t>á rá: 'Ní bheidh mise i mo shearbhónta.' <pb/><t>Ina dhiaidh sin, áfach, ar an uile chnoc ard<pb/><t>agus faoi gach crann craobhach<pb/><t>luigh tú siar mar a dhéanfadh meirdreach.


text:
Ach phlandaigh mise thú i d' fhíniúin uasal,<pb/><t>ceap fírinneach tríd agus tríd.<pb/><t>Conas, más ea, ar éirigh tú i do phlanda fiáin,<pb/><t>a fhíniúin thruaillithe?


text:
Bíodh go nífeá thú féin i mbuac<pb/><t>agus go dtógfá chugat mórán gallúnaí,<pb/><t>bhraithfinn ina dhiaidh sin sal do choire<pb/><t> is é an Tiarna Dia a labhraíonn.


text:
Conas a fhéadann tú a rá: 'Níl mise truaillithe,<pb/><t>ní dheachaigh mise i ndiaidh na mBálaím' ?<pb/><t>Féach, lorg do chos sa ghleann,<pb/><t>agus admhaigh céard tá déanta agat.<pb/><t>Camall baineann anonn agus anall,


text:
déanann sí ar an bhfásach<pb/><t>ag smúrthacht ar an ngaoth go macnasach.<pb/><t>Cé a fhéadann í siúd a smachtú agus í ar dáir?<pb/><t>Ní bheidh stró ar an té a bheidh á lorg.<pb/><t>Gheofar í [ag cúpláil].


text:
Fainic! Ní fada go siúla do chosa féin gan bhróga,<pb/><t>go mbeidh do theanga féin ina spalladh le tart.<pb/><t>Ach dúirt tú: 'Nach cuma?<pb/><t>Óir táim i ngrá le strainséirí<pb/><t>agus is ar a lorg siúd a rachaidh mé.'


text:
Mar a bhíonn náire ar ghadaí nuair a bheirtear air,<pb/><t>is mar sin a bheidh ag teach Iosrael;<pb/><t>iad uile, a ríthe, a bprionsaí,<pb/><t>a sagairt, a bhfáithe,


text:
a deir le smután adhmaid: 'Is tú m' athair,' <pb/><t>le cloch: 'Is tú a thug ar an saol mé.' <pb/><t>Iompaíonn siad a ndroim liomsa<pb/><t>agus ní hé a n-aighthe;<pb/><t>ach in am a mbuartha béiceann siad:<pb/><t>' Éirigh agus sábháil sinn.'


text:
Cá bhfuil na déithe sin leat a rinne tú duit féin?<pb/><t>Éirídís siúd, má fhéadann siad do shábháil in am do bhuartha!<pb/><t>Óir ní lia bailte agat, a Iúdá, ná déithe;<pb/><t>ní lia sráideanna ag Iarúsailéim ná altóirí ag Bál.


text:
Cén chúis ghearáin atá agaibh orm?<pb/><t>D' éirigh sibh uile amach i m' aghaidh<pb/><t> is é an Tiarna a labhraíonn.


text:
Is go díomhaoin a bhuail mé síos bhur gclann mhac;<pb/><t>níor ghabh sibh aon cheartú;<pb/><t>bhur gclaíomh féin, mar leon craosach,<pb/><t>a mharaigh bhur bhfáithe.


text:
A bhaicle gan náire! Éistigí le briathar an Tiarna Dia:<pb/><t>An raibh mise i m' fhásach do Iosrael,<pb/><t>nó i m' fhearann dlúth dorcha?<pb/><t>Cad chuige mar sin go n-abrann mo phobalsa:<pb/><t>' Tá cead ár gcos againn, ní thiocfaimid chugat feasta' ?


text:
An ndéanann maighdean dearmad ar a hornáidí,<pb/><t>nó brídeog dearmad ar a feisteas pósta?<pb/><t>Ach ina dhiaidh sin dhearmad mo phobal mise<pb/><t>laethanta gan áireamh.


text:
Nach maith is eol duit an tslí ar lorg grá!<pb/><t>Go deimhin shiúil tú chomh eolach sin<pb/><t>i slí na gciontach,


text:
go léiríonn do lámha<pb/><t>lorg fola na neamhchiontach.<pb/><t>Agus ní i gcionn tochailte a rug tú orthu siúd!<pb/><t>Ach freagróidh tú astu seo uile go cinnte.


text:
Deir tú: 'Táimse saor ó locht,<pb/><t>tá a fhearg iompaithe uaim.' <pb/><t>Agus féach anois mé ag tabhairt breithe ort<pb/><t>mar go n-abrann tú: 'Níor pheacaigh mé.'


text:
Nach guagach a thugann tú faoi mhalairt chúrsa!<pb/><t>Ach cuirfear as do dhóchas thú ag an Éigipt<pb/><t>díreach faoi mar cuireadh thú as do dhóchas ag an Asaír.


text:
Beidh ort imeacht as an áit sin freisin<pb/><t>agus do lámha ar do chloigeann agat,<pb/><t>mar tá fir do dhóchais caite uaidh ag an Tiarna,<pb/><t>agus ní dhéanfaidh tú biseach leo.»


text:
<pb/><t>Tháinig briathar an Tiarna chugam á rá:<pb/><t>«Má scarann fear lena bhean<pb/><t>agus go n-imíonn sí uaidh<pb/><t>agus go mbíonn sí ag fear eile,<pb/><t>an bhféadann sí filleadh air arís?<pb/><t>Nár truaillíodh an giodán talún sin go mór?<pb/><t>Agus tusa a rinne striapach díot féin<pb/><t>leis an oiread sin leannán,<pb/><t>an bhfillfeása orm? is é an Tiarna a labhraíonn.


text:
Tóg do shúile chuig na harda loma agus féach!<pb/><t>An bhfuil áit ar bith nár luíodh leat?<pb/><t>Shuigh tú sna bealaí rompu<pb/><t>ar nós Arabaigh san fhásach.<pb/><t>Tá an talamh truaillithe<pb/><t>ag do striapachas agus do chionta.


text:
Sin é an fáth ar coinníodh siar na ceathanna,<pb/><t>agus nach raibh fearthainn an earraigh ann.<pb/><t>Agus choinnigh tú go dána ort d' aghaidh striapaí,<pb/><t>b' fhada uait lasadh agus náire.


text:
An leanfaidh sé dá fhearg go brách,<pb/><t>an gcoinneoidh sé an racht go deireadh?' <pb/><t>Sin a dúirt tú, ach ina dhiaidh sin níor scoir tú<pb/><t>den pheacú, bhí tú chomh ceanndána sin.»


text:
Dúirt an Tiarna liomsa i laethanta Ióisíá an rí: «An bhfaca tú céard a rinne Iosrael mhídhílis, cé mar chuaigh sí suas ar gach aon sliabh ard agus faoi gach aon chrann glas, agus d' imir ansin an striapach?


text:
Cheap mise: 'Tar éis di seo uile a dhéanamh fillfidh sí ormsa.' Ach níor fhill. Chonaic a deirfiúr fhealltach Iúdá é seo.


text:
Chonaic freisin gur mar gheall ar an uile adhaltranas a bhí déanta ag Iosrael mhídhílis a chuir mise uaim í agus thug scríbhinn dealaithe di. Níor ghabh eagla a deirfiur fhealltach Iúdá, áfach, ach d' imigh sise freisin agus d' imir an striapach.


text:
Bhí a striapachas chomh mínáireach sin gur thruailligh sí an talamh as a dheireadh; rinne adhaltranas le clocha agus le smutáin adhmaid.


text:
Níos measa ná seo uile: níor fhill a deirfiúr fhealltach Iúdá orm ó chroí ach go bréagach is é an Tiarna a labhraíonn.»


text:
Éirigh, mar sin, agus fógair na briathra seo leis an taobh ó thuaidh:<pb/><t>Fill, a Iosrael mhídhílis is é an Tiarna a labhraíonn.<pb/><t>Ní bheidh strainc orm leat feasta,<pb/><t>óir táim trócaireach is é an Tiarna a labhraíonn.<pb/><t>Ní choinneoidh mé mo racht go síoraí.


text:
Ach amháin admhaigh do chionta:<pb/><t>an chaoi ar éirigh tú in aghaidh an Tiarna do Dhia<pb/><t>gur imigh ag spallaíocht le strainséirí<pb/><t>agus nár umhlaigh do mo ghuthsa is é an Tiarna a labhraíonn.


text:
«Filligí a chlann mhídhílis is é an Tiarna a labhraíonn óir is mise amháin bhur máistir. Glacfaidh mé duine as cathair, beirt as clann agus tabharfaidh mé sibh go Síón.


text:
Agus nuair a líonfar agus a mhéadófar sibh sa tír, ansin an Tiarna a labhraíonn ní déarfaidh aon duine arís go deo: 'Áirc chonradh an Tiarna' , ná ní bheidh smaoineamh uirthi ná cuimhne, ní bheidh caitheamh ina diaidh ná ní dhéanfar arís í.


text:
Nuair a thiocfaidh an t-am sin gairfear de Iarúsailéim: 'Ríchathaoir an Tiarna' ; cruinneoidh na ciníocha uile chuici in ainm an Tiarna, agus ní shiúlfaidh siad níos mó de réir spreagadh a ndroch-chroí féin.


text:
Sna laethanta sin aontófar teach Iúdá le teach Iosrael; tiocfaidh siad in éineacht as tír an Tuaiscirt go dtí an dúiche a thug mise ina oidhreacht do bhur n-aithreacha.


text:
Agus bhí mé ag ceapadh:<pb/><t>Cé mar ba mhaith liom thusa a áireamh ar mo chlann mhac,<pb/><t>agus go dtabharfainn duit dúiche aoibhinn,<pb/><t>an oidhreacht is deise ar na ciníocha uile.<pb/><t>Cheap mé go dtabharfása orm: rí Athair liom,<pb/><t>agus nach n-imeofá go deo ó mo lorg.


text:
Ach fearacht bean a imíonn go fealltach óna leannán<pb/><t>d' fheall teach Iosrael ormsa<pb/><t> is é an Tiarna a labhraíonn.' »


text:
Tá gleo le clos ar na harda loma:<pb/><t>Caoineadh agus impí chlann Iosrael,<pb/><t>óir is fada amú a chuaigh siad,<pb/><t>agus rinne dearmad ar an Tiarna a nDia.


text:
«Filligí, a mhaca mídhílse,<pb/><t>leigheasfaidh mise bhur mídhílseacht.» <pb/><t>«Táimid anseo, is ortsa atá ár dtriall, óir is tú an Tiarna ár nDia.


text:
Is díomhaoin ina dhiaidh sin súil a bheith leis na harda,<pb/><t>mar an gcéanna le scléip na sléibhte.<pb/><t>Go deimhin is é an Tiarna ár nDia slánú Iosrael.


text:
Shlog an rud náireach saothar ár n-aithreacha<pb/><t>ónár n-óige anall,<pb/><t>a dtréada agus a dtáinte, a mic agus a n-iníonacha.


text:
Luímis síos inár náire, agus folaíodh ár n-easonóir sinn,<pb/><t>óir pheacaíomar in aghaidh an Tiarna ár nDia<pb/><t>(sinn féin agus ár n-aithreacha ónár n-óige go dtí inniu;<pb/><t>agus níor éisteamar le guth an Tiarna ár nDia).»


text:
<pb/><t>«Más mian leat filleadh, a Iosrael,<pb/><t> is é an Tiarna a labhraíonn <pb/><t>Is ormsa nár mhór duit filleadh.<pb/><t>Cuir deireadh le do ghráiniúlacht<pb/><t>agus ní bheidh aon chall agat mé a sheachaint.


text:
Má mhionnaíonn tú: 'Go maire an Tiarna' <pb/><t>go fírinneach, go fíréanta agus go macánta,<pb/><t>beannóidh na ciníocha iad féin ionat,<pb/><t>agus is ionat a bheidh a nglóir.»


text:
Óir is mar seo a deir an Tiarna<pb/><t>le fir Iúdá agus le háitritheoirí Iarúsailéim:<pb/><t>«Glanaigí go maith bhur bhfearann branair,<pb/><t>ná síolchuirigí i measc spíonta.


text:
Timpeallghearraigí sibh féin don Tiarna,<pb/><t>bainigí díbh forchraiceann bhur gcroí,<pb/><t>(a fheara Iúdá, agus a áitritheoirí Iarúsailéim),<pb/><t>ar fhaitíos go léimfeadh m' fhearg amach ar nós tine,<pb/><t>agus go loscfadh agus nach bhféadfadh aon duine í a mhúchadh,<pb/><t>mar gheall ar olc bhur ngníomhartha.


text:
Foilsígí é in Iúdá, fógraígí é in Iarúsailéim!<pb/><t>Séidigí an stoc faoin tuaith,<pb/><t>fógraígí os ard agus abraigí:<pb/><t>' Cruinnígí! teannaigí leis na bailte daingne!'


text:
Déanaigí eolas an bhealaigh go Síón;<pb/><t>teithigí, ná déanaigí moill!<pb/><t>Tugaimse olc oraibh ón Tuaisceart,<pb/><t>milleadh mór.


text:
Tá an leon aníos óna dhoire,<pb/><t>tá scriosadóir na gciníocha ar a shlí,<pb/><t>tá sé tagtha óna bhaile<pb/><t>chun do fhearann a bhánú.<pb/><t>Déanfar conamar de do bhailte<pb/><t>gan duine ná deoraí iontu.


text:
Crioslaígí sibh féin mar sin le sacéadach,<pb/><t>caoinigí agus uailligí,<pb/><t>mar níor iompaíodh fearg bhorb an Tiarna ar ais uainn.


text:
An lá sin is é an Tiarna a labhraíonn <pb/><t>clisfidh croí an rí<pb/><t>agus croí na bprionsaí mar an gcéanna;<pb/><t>beidh uafás ar na sagairt,<pb/><t>beidh mearbhall ar na fáithe.»


text:
[Déarfaidh daoine] ansin, «Ó, a Thiarna Dia,<pb/><t>nach mór a mheall tú sinn á rá:<pb/><t>' Beidh síocháin agaibh' ,<pb/><t>ar an uair féin atá an claíomh ag ár scornach!»


text:
San am sin déarfar<pb/><t>leis an bpobal seo agus le Iarúsailéim:<pb/><t>«Séideann gaoth dhóiteach as na harda loma san fhásach<pb/><t>ar iníon mo phobail,<pb/><t>agus ní do cháitheadh ná do ghlanadh í.


text:
Tá gaoth [bhagartha] ag teacht ar m' ordú.<pb/><t>Anois is mé féin atá ar tí<pb/><t>breithiúnas a thabhairt orthu!»


text:
Féach, tá sé ag teannadh chun tosaigh ar nós na néalta,<pb/><t>is cosúil le camghaoth a charbaid,<pb/><t>is mire a eachra ná iolair,<pb/><t>is mairg dúinn, táimid caillte!


text:
Nigh do chroí ó urchóid<pb/><t>ionas go sábháilfear thú, a Iarúsailéim.<pb/><t>Cá fhad a lonnfaidh i do chroí do smaointe mailíseacha?


text:
Fógair a theacht le Iúdá, abair é in Iarúsailéim:<pb/><t>' Tá [naimhde] ag teacht as an imigéin;<pb/><t>ardaíonn siad a ngáir chatha in aghaidh bailte Iúdá.


text:
Tá siad timpeall Iarúsailéim agus máguaird<pb/><t>fearacht lucht coimhéadta goirt,<pb/><t>de bhrí go raibh sí easumhal domsa an Tiarna a labhraíonn.


text:
Thug d' iompar féin agus do ghníomhartha na nithe seo ort.<pb/><t>Is í seo do chinniúint, agus is searbh í.<pb/><t>Cé mar a shroicheann sé do chroí istigh!»


text:
Tá mé faoi chrá. Tá mé ag lúbarnaíl le pian.<pb/><t>Á, ballaí mo chroí! Tá mo chroí á shníomh.<pb/><t>Ní fhéadaim gan labhairt, óir chuala mé<pb/><t>fuaim an stoic agus dreasú an chatha.


text:
Níl de scéala ach anachain ar muin anachaine;<pb/><t>déantar fásach den dúiche ar fad;<pb/><t>scriostar mo bhothanna go tobann,<pb/><t>mo dhídean, in imeacht nóiméid.


text:
«Is mar seo atá sé óir tá mo phobal dallaigeanta;<pb/><t>níl aithne acu orm.<pb/><t>Is clann dúr iad, gan aon cheann orthu.<pb/><t>Tá siad glic go leor chun olc a dhéanamh,<pb/><t>ach do dhéanamh maitheasa níl tuiscint acu.»


text:
D' fhéach mé ar an talamh, agus ní raibh ann ach folús;<pb/><t>ar na spéartha, agus ní raibh solas iontu.


text:
D' amharc mé, agus, féach, bhí an dúiche choillteach ina fásach,<pb/><t>bhí a bailte uile scriosta,<pb/><t>i bhfianaise an Tiarna, i bhfianaise a fheirge fíochmhaire.


text:
Óir is mar seo a deir an Tiarna:<pb/><t>«Scriosfar an tír ar fad,<pb/><t>cuirfidh mise críoch leis den turas deireanach;


text:
Is uime seo a chaoinfidh an talamh<pb/><t>agus éireoidh na spéartha thuas dubh.<pb/><t>Óir tá sé raite agam, is é atá curtha romham,<pb/><t>ní thiocfaidh malairt intinne dom, ní rachaidh mé ar gcúl.»


text:
Leis an scairt: «Marcshlua agus boghdóirí» <pb/><t>teitheann an tír ar fad;<pb/><t>tugann dream amháin na doirí orthu,<pb/><t>dreapann dream eile suas ar na creaga;<pb/><t>tréigtear [an tír uile],<pb/><t>ní fhágtar duine ann.


text:
Agus tusa, céard tá ar intinn agat a dhéanamh?<pb/><t>Bíodh go gcóiríonn tú thú féin faoi scarlóid,<pb/><t>go maisíonn thú féin le hornáidí órga,<pb/><t>go léiríonn do shúile le dathú,<pb/><t>is go díomhaoin a dhéanann tú thú féin sciamhach.<pb/><t>Tarcaisníonn d' aos grá thú,<pb/><t>is é do bhás a shantaíonn siad.


text:
Cluinimse an screadaíl a dhéanfadh bean ag druidim le clann,<pb/><t>íona na mná a bheireann a céad leanbh;<pb/><t>is é screadaíl iníon Shíón é,<pb/><t>a croí ina béal aici, a lámha uaithi amach:<pb/><t>«Uch, a thrua mise! i gceartlár lucht marfa.»


text:
<pb/><t>Gabh anonn agus anall trí shráideanna Iarúsailéim,<pb/><t>féach anois, agus bíodh a fhios agat,<pb/><t>cuardaigh a cearnóga;<pb/><t>má éiríonn leat fear a fháil,<pb/><t>oiread agus fear a dhéanann an ceart<pb/><t>agus a iarrann an fhírinne,<pb/><t>tabharfaidh mise ansin maithiúnas di,<pb/><t>[a deir an Tiarna].<pb/><t>ABN: 1, 3a, 2, 3b, 4


text:
Ach bíodh go n-abrann siad: «Go maire an Tiarna,» <pb/><t>ina dhiaidh sin mionnaíonn siad go bréagach.


text:
3a A Thiarna, nach é mian do shúl an fhírinne?<pb/><t>3b Bhuail tú iad, ach ní raibh doilíos orthu.<pb/><t>Bhasc tú iad, ach níor ghlac siad ceartú.<pb/><t>Rinne siad a n-aighthe níos crua ná carraig.<pb/><t>Dhiúltaigh siad aithrí a dhéanamh.


text:
«Is iad na miondaoine amháin nach bhfuil aon chiall acu,» <pb/><t>arsa mise, «mar níl a fhios acu slí an Tiarna,<pb/><t>ná reacht a nDé.


text:
Rachaidh mé go dtí na daoine a bhfuil an chumhacht acu<pb/><t>agus labharfaidh mé leo,<pb/><t>óir beidh a fhios acu sin slí an Tiarna agus reacht a nDé.» <pb/><t>Ach bhí an chuing briste,<pb/><t>na cuibhreacha réabtha acu siúd freisin.


text:
Sin é an fáth go maraíonn leon as an bhforaois iad,<pb/><t>go ndéanann mac tíre an fhásaigh slad orthu,<pb/><t>go bhfuil liopard i bhfolach ag faire ar a mbailte;<pb/><t>cibé duine a ghabhann amach astu sractar ó chéile é <pb/><t>mar is do-áirithe a gcionta,<pb/><t>is ag dul i méid atá a séanadh.


text:
«Cad chuige go maithfinn duit é?<pb/><t>Thréig do chlann mhac mé,<pb/><t>agus mhionnaigh siad i ndéithe nach déithe iad in aon chor.<pb/><t>Choinnigh mé bia leo, agus ghabh siad le hadhaltranas.<pb/><t>Ghnáthaigh siad tithe na meirdreach.


text:
Bhíodar ina staileanna macnasacha, iad beathaithe,<pb/><t>gach aon duine acu ag seitreach i ndiaidh bean a chomharsan.


text:
An é nach smachtóidh mise iad mar gheall ar na nithe sin an Tiarna a labhraíonn<pb/><t>nach n-agróidh mise mo dhíoltas<pb/><t>ar a leithéid seo de náisiún?


text:
Dreapaigí suas ar a sraitheanna: Scriosaigí!<pb/><t>Críochnaígí ar fad í!<pb/><t>Bainigí anuas di a briongláin,<pb/><t>ní leis an Tiarna iad.


text:
Shéan siad an Tiarna; dúirt siad: 'Ní dhéanfaidh sé dada;<pb/><t>ní thiocfaidh aon olc chugainn,<pb/><t>claíomh ná gorta ní fheicfimid.


text:
Ar an ábhar sin a deir an Tiarna, Dia na Slua <pb/><t>Is mar seo a dhéanfar leo<pb/><t>as ucht é sin a rá:<pb/><t>déanfaidh mise m' fhocail ina thine ar do bhéal,<pb/><t>agus an pobal seo ina bhrosna,<pb/><t>le go loscfaidh an tine iad.


text:
Tabharfaidh mé anois oraibh uile, cine ón imigéin<pb/><t>a theach Iosrael is é an Tiarna a labhraíonn <pb/><t>is náisiún dochloíte é, náisiún seanda,<pb/><t>náisiún nach aithnid duitse a theanga,<pb/><t>ní thuigeann tú focal a deir siad.


text:
Slogfaidh siad an fómhar agat agus an t-arán,<pb/><t>slogfaidh siad do mhic agus d' iníonacha,<pb/><t>slogfaidh do thréada agus do shealbháin,<pb/><t>d' fhíniúna agus do chrainn figí,<pb/><t>scriosfaidh siad do bhailte daingne<pb/><t>ina bhfuil do dhóchas.


text:
Agus nuair a déarfaidh siad: 'Cad chuige a ndearna an Tiarna, ár nDia, na nithe seo linn?' freagróidh tusa mar seo iad: 'Faoi mar a thréig sibhse mise agus a rinne sibh fónamh do dhéithe iasachta ar bhur dtailte féin, mar an gcéanna caithfidh sibh fónamh do dhaoine iasachta i ndúiche nach libh féin.' »


text:
«Éistigí seo anois, a phobal dallintinneach gan tuiscint,<pb/><t> ag a bhfuil súile agus nach bhfeiceann,<pb/><t>cluasa agus nach gcluineann.


text:
Nach bhfuil aon eagla oraibh romhamsa?<pb/><t> an Tiarna a labhraíonn <pb/><t>An é nach gcreathnóidh sibh i mo láthairse,<pb/><t>mise a chuir an gaineamh ina theorainn don fharraige,<pb/><t>ina chlaí buan nach bhfuil aon dul thairis;<pb/><t>tiomáineann na tonnta ach ní bheireann bua,<pb/><t>tonngháireann siad, níl dul thairis acu.


text:
Ach tá croí ainrianta, easumhal ag an bpobal seo;<pb/><t>d' éirigh siad amach is maith chuige sin iad!


text:
Ní dúirt siad ina gcroí: 'Seo anois, bíodh eagla an Tiarna, ár nDia orainn;<pb/><t>tugann sé fearthainn go luath, agus go déanach gach bliain go tráthúil,<pb/><t>coimeádann dúinn seachtainí cinnte an fhómhair.'


text:
Is ea, tá drochdhaoine le fáil i measc mo phobail;<pb/><t>spréann siad a líonta;<pb/><t>fearacht éanairí cuireann siad dol,<pb/><t>agus gabhann daoine.


text:
Mar a bheadh cliabhán ann lán d' éanlaith<pb/><t>amhlaidh sin tá a dtithe lán de chreach;<pb/><t>d' éirigh siad mór agus saibhir dá bharr,


text:
d' éirigh siad méith agus sleamhain.<pb/><t>Go deimhin níl teorainn leo le holcas,<pb/><t>níl meas acu ar an gceart,<pb/><t>ní trua leo cás an dílleachta,<pb/><t>cúis na mbocht, ní chosnaíonn siad.


text:
An é nach gcaithfidh mé nithe dá shórt a chúiteamh leo<pb/><t> an Tiarna a labhraíonn <pb/><t>ná mo dhíoltas a agairt<pb/><t>ar a leithéid seo de náisiún?»


text:
tairngreann na fáithe go bréagach,<pb/><t>teagascann na sagairt ar a gcomhairle féin.<pb/><t>Agus is maith le mo phobal é.<pb/><t>Ach i ndeireadh na cúise, céard a dhéanfaidh sibh?


text:
<pb/><t>Teithigí le bhur n-anam a chlann Bhiniáimin as lár Iarúsailéim<pb/><t>Séidigí an stoc i dTeacóa, ardaígí bratach i mBéit hac Ceirim!<pb/><t>Óir tá tubaiste ag bagairt as an Tuaisceart,<pb/><t>díobháil mhór.


text:
Tagann aoirí lena dtréada ina coinne.<pb/><t>Shuíodar a mbothanna timpeall uirthi.<pb/><t>Tá gach fear acu ag iníor ina rogha ceapach.


text:
«Gléasaigí cath uirthi! Faoi airm!<pb/><t>Déanaimis ionsaí uirthi i lár an lae ghil.» <pb/><t>«rí mhairg dúinne! Tá an lá ag imeacht tharainn,<pb/><t>tá néalta nóna ag síneadh.»


text:
Óir is mar seo a deir Tiarna na Slua:<pb/><t>«Gearraigí síos na crainn,<pb/><t>tógaigí móta in aghaidh Iarúsailéim;<pb/><t>is í Cathair na mBréag í,<pb/><t>gan inti ina lár ach leatrom.


text:
Amhail mar a choinníonn tobar a uisce úr,<pb/><t>coinníonn sise a mailís úr.<pb/><t>Foréigean agus milleadh a bhíonn le clos inti;<pb/><t>i mo fhianaise i gcónaí<pb/><t>bíonn galair agus cneácha.


text:
Gabhsa rabhadh, a Iarúsailéim,<pb/><t>ar eagla go n-iompóinn uait,<pb/><t>agus fásach a dhéanamh díot, tír gan áitritheoirí.


text:
Is mar seo a deir Tiarna na Slua:<pb/><t>«Deasc fuíoll Iosrael,<pb/><t>deasc é mar a dhéanfá le fíniúin;<pb/><t>mar a dhéanfadh an fómharaí fíonchaor,<pb/><t>cuir do lámh arís sna craobhacha.»


text:
Cé leis a labhróidh mise,<pb/><t>cé dhó a dtabharfaidh mé rabhadh le go gcluine siad?<pb/><t>Is follas go bhfuil a gcluasa dúnta,<pb/><t>ní fhéadann siad éisteacht.<pb/><t>Is follas gur suarach leo briathar an Tiarna,<pb/><t>níl dúil acu ann.


text:
Tá mé lán d' fhearg an Tiarna<pb/><t>táim tuirseach de bheith á coinneáil istigh.<pb/><t>«Doirt amach mar sin é ar na leanaí sa tsráid,<pb/><t>agus ar oireachtas na n-ógfhear in éineacht.<pb/><t>Tógfar uile iad: an fear agus an bhean,<pb/><t>an seanóir liath agus an té atá lán de laethanta.


text:
Fágfar faoi dhaoine eile a dtithe,<pb/><t>a bhfearann agus a mná in éineacht.<pb/><t>Sínfidh mise amach mo lámh<pb/><t>ar dhúchasaigh na tíre seo<pb/><t> an Tiarna a labhraíonn.


text:
Santaíonn gach aon díobh an brabach mí-ionraic,<pb/><t>ón té is lú go dtí an té is mó;<pb/><t>an sagart agus an fáidh araon,<pb/><t>déanann siad uile bearta bréagacha.


text:
Is gan mhairg a chóiríonn siad créacht mo phobail,<pb/><t>á rá: 'Síocháin! Síocháin!' ,<pb/><t>ach níl aon síocháin ann.


text:
Náire ba chóir a bheith orthu mar gheall ar a n-imeachtaí gránna.<pb/><t>Beag an baol! Níl ciall do náire acu,<pb/><t>ní mó is féidir leo lasadh.<pb/><t>Ar an ábhar sin mar a thiteann daoine eile,<pb/><t>titfidh siadsan freisin;<pb/><t>teilgfear anuas iad nuair a thiocfaidh mise ar cuairt acu<pb/><t> a deir an Tiarna.»


text:
Is mar seo a deir an Tiarna:<pb/><t>«Seasaigí i mbealaí an tseansaoil<pb/><t>cuirigí tuairisc na seanchasán<pb/><t>cé acu ab ea an tslí mhaith? Siúlaigí inti ansin<pb/><t>agus gheobhaidh sibh suaimhneas.<pb/><t>Ach dúirt siadsan: 'Ní shiúlfaimid inti.'


text:
Chuir mé fir faire ar mhaithe leo:<pb/><t>éistigí le glor an stoic!<pb/><t>Ach dúirt siadsan: 'Ní éisteoimid.'


text:
Cluinigí mar sin, a chiníocha,<pb/><t>bíodh a fhios agaibh, a oireachtais,<pb/><t>céard tá i ndán dóibh.


text:
Éist, a thalaimh,<pb/><t>táim ag breith tubaiste ar an bpobal seo:<pb/><t>de bhrí nár éist siad le mo bhriathra,<pb/><t>agus, maidir le mo reacht, dhiúltaigh siad dó.


text:
Nach cuma liomsa túis anall ó Sheabá,<pb/><t>nó giolcóg chumhra ón imigéin?<pb/><t>Ní taitneamhach bhur n-ofrálacha loiscthe,<pb/><t>ní milis liom bhur n-íobairtí.


text:
Dá bhrí sin mar seo a deir an Tiarna:<pb/><t>' Cuirfidh mé cip thuislithe roimh an bpobal seo<pb/><t>le go dtitfidh siad orthu;<pb/><t>an t-athair agus an mac in éineacht,<pb/><t>an chomharsa agus an cara, caillfear iad uile.' »


text:
Is mar seo a deir an Tiarna:<pb/><t>«Anois tá cine ag teacht ón tír thuaidh,<pb/><t>ó chríocha imigéiniúla na talún<pb/><t>gluaiseann náisiún mór;


text:
tá bogha agus gath i ngreim acu,<pb/><t>tá siad cruálach, míthrócaireach;<pb/><t>is cosúil a bhfuaim le búiríl na farraige;<pb/><t>tá siad ag marcaíocht ar eachra,<pb/><t>tá gach fear acu in eagar catha<pb/><t>i d' aghaidhse, a iníon Shíón.


text:
Chualamar an scéala;<pb/><t>titeann ár lámha go faonlag,<pb/><t>rug doigh greim orainn,<pb/><t>pian mar a bheadh ag bean le híona.


text:
Ná himígí amach faoin tuath,<pb/><t>ná siúlaigí ar na bóithre,<pb/><t>óir tá claíomh an namhad ann,<pb/><t>agus scanradh ar gach aon taobh.


text:
Crioslaigh thú féin i sacéadach,<pb/><t>ó a iníon mo dhaoine,<pb/><t>únfairtigh thú féin i luaithreach,<pb/><t>déan olagón mar a dhéanfá ar son aonmhic,<pb/><t>caoineadh róghéar.<pb/><t>Óir tá an scriosadóir ag teacht go tobann orainn.


text:
Cheap mé thú i do mheisiúnóir ar mo phobal,<pb/><t>le go mbeadh a fhios agat agus go meisiúnófá a n-iompar.


text:
Séideann na boilg go fíochmhar<pb/><t>go ndéana an tine an luaidhe a dhó.<pb/><t>Is díomhaoin don fhear leáite a shaothar,<pb/><t>ní ghlantar an conamar as.


text:
«Téigh agus seas i ngeata Theampall an Tiarna agus fógair an teachtaireacht seo. Abair: Éistigí le briathar an Tiarna, a fheara uile Iúdá, a thagann isteach sna geataí seo chun an Tiarna a adhradh.


text:
Is mar seo a deir Tiarna na Slua, Dia Iosrael: Leasaigí bhur n-iompar agus bhur ngníomhartha agus fanfaidh mise libh san áit seo.


text:
Ná taobhaigí leis na briathra mealltacha seo: Seo é sanctóir an Tiarna, sanctóir an Tiarna, sanctóir an Tiarna!


text:
Ach má leasaíonn sibh bhur n-iompar agus bhur ngníomhartha, má chaitheann sibh go cothrom lena chéile,


text:
gan sochar a bhaint as an strainséir, an dílleachta agus an bhaintreach (agus gan fuil neamhchiontach a dhoirteadh san áit seo), gan dul i ndiaidh déithe eile chun bhur ndochair féin,


text:
An ndéanfaidh sibh goid, an ea, agus marú, adhaltranas, agus mionna bréige a thabhairt, agus túis a loscadh do Bhál, agus imeacht i ndiaidh déithe eile nach fios daoibh?


text:
Agus ansin teacht agus seasamh i mo láthair sa Teampall seo a ghairtear i m' ainm, agus a rá: Anois táimid slán sábháilte sábháilte chun leanacht de dhéanamh na gráiniúlachta seo uile!


text:
An Teampall seo a ghairtear i m' ainmse, an bhfuil sé ina phrochóg ladrann dar libhse? Ach ní dall atá mise is é an Tiarna a labhraíonn.


text:
«Téigí anois don ionad liom a bhí i Sileo, áit ar shuigh mé m' ainm an chéad uair; féachaigí céard a rinne mé i ndíol olc mo phobail Iosrael.


text:
Agus anois, de bhrí go ndearna sibh na peacaí seo uile an Tiarna a labhraíonn agus gur dhiúltaigh sibh éisteacht nuair a labhair mé go moch agus go mall, agus nár fhreagair sibh nuair a ghlaoigh mé oraibh,


text:
uime sin déanfaidh mé leis an Teampall seo a ghairtear i m' ainm, ina bhfuil bhur muinín, agus leis an áit a thug mé daoibh agus do bhur n-aithreacha, mar do rinne mé le Sileo.


text:
«Agus thusa, ná guighse ar son na ndaoine seo, ná tóg achainí ná urnaí ar a son; ná cuir impí ormsa, mar ní éisteoidh mé leat.


text:
Cruinníonn na leanaí brosna, deargann na haithreacha an tine, suaitheann na mná an taos le cácaí a dhéanamh do bhanríon neimhe; agus, le holc ormsa, doirteann siad amach ofrálacha dlí do dhéithe eile.


text:
An ormsa dáiríre a dhéanann siad a n-olc an Tiarna a labhraíonn nach orthu féin go deimhin a dhéanann siad sin, á mearú féin?


text:
Dá bhrí sin, is mar seo a deir an Tiarna Dia: Doirtfear mo fhearg agus mo chuthach ar an áit seo, ar dhuine agus ar ainmhí, ar chrainn na tuaithe agus ar thorthaí na talún; loscfaidh sé agus ní mhúchfar é.»


text:
Is mar seo a deir Tiarna na Slua, Dia Iosrael: «Cuirigí bhur n-ofrálacha loiscthe i gcionn bhur n-íobairtí agus ithigí an fheoil ar fad.


text:
Óir níor labhair mise ná níor thug mise aon ordú dóibh i dtaobh ofrálacha ná íobairtí an t-am ar thug mé bhur n-aithreacha as talamh na hÉigipte.


text:
Is mar seo a d' ordaigh mé dóibh: Éistigí le mo ghlór, agus beidh mise i mo Dhia agaibhse, agus beidh sibhse in bhur bpobal agamsa. Siúlaigí ar feadh na slí a ordaím daoibh, agus beidh an rath oraibh.


text:
Ach níor éist siad liom ná níor thug siad aird orm; ach lean siad i gcomhairlí a ndrochchroí féin, dhiúltaigh aghaidh a thabhairt orm ach thug liom a gcúl.


text:
Ón lá a tháinig bhur n-aithreacha amach as críoch na hÉigipte go dtí inniu chuir mé chugaibh gan scor, lá i ndiaidh lae, mo sheirbhísigh uile, na fáithe.


text:
Ina dhiaidh sin níor éist siad liom, ná níor thug siad aon aird orm, ach chruaigh siad a muineál. Rinne siad níos measa ná a n-aithreacha.


text:
Ar an ábhar sin déarfaidh tú na briathra seo uile leo, ach ní éistfidh siad sin leat; gairfidh tú orthu, ach ní fhreagróidh siad thú.


text:
Mar sin déarfaidh tú é seo leo: 'Seo é an cine nach n-umhlaíonn do ghuth an Tiarna, a nDia, agus nach ngabhann smacht. D' éag an fhírinne, gearradh amach í óna mbéal.


text:
Gearr díot do thrilse, caith uait iad.<pb/><t>Tóg suas caoineadh ar na harda loma.<pb/><t>Óir tharcaisnigh an Tiarna, thréig sé, ál a fhuathaíonn sé.'


text:
«Sea, rinne clann mhac Iúdá an rud nach dtaitníonn liom an Tiarna a labhraíonn chuireadar a ngráiniúlachtaí sa Teampall a ghairtear i m' ainmse, á thruailliú.


text:
Thóg siad áit ard Thoifit i nGleann Bein Hionnom, do loscadh a gclann mhac agus a n-iníonacha sa tine; rud nár ordaigh mise riamh ná níor tháinig i mo chroí.


text:
Mar sin tá na laethanta ag teacht an Tiarna a labhraíonn nach dtabharfar Toifit air níos mó ná Gleann Bein Hionnom, ach Gleann an Áir. Déanfar a n-adhlacah i dToifit, cheal spáis;


text:
beidh corpáin na ndaoine seo ina mbia ag éanlaith an aeir agus ag beithígh na talún, agus ní bheidh fear a ruaigthe ann.


text:
Coscfaidh mé guth an tsubhachais agus na lúcháire, glór an fhir nuaphósta agus na brídeoige i mbailte Iúdá agus i sráideanna Iarúsailéim, óir déanfar fásach den dúiche ar fad.»


text:
<pb/><t>«Nuair a thiocfaidh an t-am sin an Tiarna a labhraíonn tabharfar amach as a n-uaigheanna cnámha ríthe Iúdá, cnámha na bprionsaí, na sagart, na bhfáithe agus áitritheoirí Iarúsailéim.


text:
Déanfar iad a spré i bhfianaise na gréine, na gealaí, agus slua neimhe uile, a b' ionúin leo agus dá ndearna siad fónamh, a lean siad, a n-iarr siad comhairle orthu, agus a d' adhar siad. Ní chruinneofar ná ní adhlacfar arís iad ach beidh siad chun aoiligh ar chraiceann na talún.


text:
Agus béarfar bás de rogha ar bheatha leis an méid a bheidh fágtha den droch-mhuintir seo uile, cibé áit a ndíbreoidh mise iad, a deir Tiarna na Slua.


text:
«Déarfaidh tú leo: Is mar seo a deir an Tiarna:<pb/><t>Má thiteann tú, nach féidir leat éirí arís?<pb/><t>má théann tú amú, nach bhféadann tú fílleadh athuair?


text:
Cad chuige go leanann an pobal seo de bheith ag séanadh,<pb/><t>i gcónaí ag séanadh?<pb/><t>Leanann siad den seachrán agus diúltaíonn siad filleadh.


text:
D' éist mise go haireach,<pb/><t>níl an chaint cheart acu;<pb/><t>ní dhearna aon duine aithrí ina olc<pb/><t>á rá: 'Céard tá déanta agam?' <pb/><t>Mar a réabann an t-each chun catha<pb/><t>is mar sin a théann gach aon duine amú ag leanacht a chúrsa féin.


text:
Fiú amháin an chorr bhán sa spéir<pb/><t>bíonn fios a haimsire aici;<pb/><t>comhairíonn an turtúr, an fháinleog, an chorr ghlas,<pb/><t>am a dteachta.<pb/><t>Ach ní fheadar mo dhaoine rialú an Tiarna.


text:
Nach dána an mhaise daoibh a rá: 'Táimid críonna,<pb/><t>agus is againn atá dlí an Tiarna' ?<pb/><t>Féach, cé mar a falsaíodh é<pb/><t>le peann bréagach na scríobhaithe.


text:
Beidh náire ar na daoine críonna,<pb/><t>beidh mearbhail orthu agus díomá.<pb/><t>Féach, cé mar a dhiúltaigh siad do bhriathar an Tiarna!<pb/><t>Cén tairbhe dóibh mar sin a gcríonnacht?


text:
Tabharfaidh mé mar sin a mná céile do fhir eile,<pb/><t>a bhfearainn do shealbhóirí nua,<pb/><t>óir gach aon díobh ón té is lú go dtí an té is mó,<pb/><t>santaíonn sé an brabach mí-ionraic;<pb/><t>an sagart agus an fáidh araon,<pb/><t>cleachtaíonn siad caimiléireacht.


text:
Is gan mhairg a chóiríonn siad créacht mo phobail<pb/><t>á rá: 'Síocháin! Siocháin!' <pb/><t>agus níl aon síocháin ann.


text:
Náire ba chóir a bheith orthu<pb/><t>mar gheall ar a n-imeachtaí gránna.<pb/><t>Beag an baol! Níl ciall do náire acu,<pb/><t>ní mó is féidir leo lasadh.<pb/><t>Ar an ábhar sin, mar a thiteann daoine eile,<pb/><t>titfidh siadsan freisin;<pb/><t>teilgfear anuas iad nuair a thiocfaidh mise ar cuairt acu,<pb/><t>a deir an Tiarna.


text:
Ba mhaith liom dul a bhaint fómhair ann, a deir an Tiarna.<pb/><t>Ach níl fíonchaora ar an bhfíniúin,<pb/><t>ná figí ar an gcrann figí<pb/><t>agus na duilleoga féin, tá siad feoite.<pb/><t>Mar sin é óir thug mise sladairí orthu<pb/><t>le slad a dhéanamh orthu.»


text:
Cruinnígí! Déanaimis isteach sna bailte daingne<pb/><t>agus faighimis bás iontu,<pb/><t>mar cinntíonn an Tiarna ár nDia an bás dúinn;<pb/><t>tugann sé uisce nimhe dúinn le hól,<pb/><t>óir pheacaíomar ina aghaidh.


text:
Bhí súil againn le síocháin<pb/><t> ach níor tháinig maith ar bith,<pb/><t>le haimsir shlánaithe, ach féach an scéin!


text:
«Tá cuachaíl a n-eachra le clos ó Dhán;<pb/><t>creathnaíonn an tuath uile<pb/><t>le fuaim sheitreach a staileanna.<pb/><t>Tagann siad a mhilleadh na tíre agus a bhfuil inti,<pb/><t>na mbailte agus gach a gconaíonn iontu.


text:
Is ea, cuirim chugaibh anois<pb/><t>péisteanna agus nathracha nimhe<pb/><t>nach ngéilleann d' orthaí;<pb/><t>bainfidh siad greim asaibh <pb/><t>an Tiarna a labhraíonn [a bheidh gan leigheas].»


text:
Éist! Tá guth iníon mo dhaoine ag éamh<pb/><t>ó cheann ceann na tíre,<pb/><t>«Nach bhfuil an Tiarna a thuilleadh i Síón?<pb/><t>Nach bhfuil a Rí inti níos mó?» <pb/><t>(Cad chuige ar bhrostaigh siad mise chun feirge<pb/><t>lena n-íola greanta,<pb/><t>leis na náideanna iasachta seo?)


text:
<pb/><t>Chuaigh an fómhar tharainn,<pb/><t>tá deireadh leis an samhradh,<pb/><t>agus níor tugadh tarrtháil orainn!


text:
Mar gheall ar ghortú iníon mo dhaoine<pb/><t>tá mise gortaithe freisin,<pb/><t>is dubhach liom mo shaol, beireann eagla greim orm.


text:
Nach bhfuil íocshláinte feasta i nGileád?<pb/><t>Nach bhfuil aon lia ann?<pb/><t>Cad chuige mar sin nach ndéanann sé aon dul ar aghaidh,<pb/><t>an leigheas seo iníon mo dhaoine?


text:
8:23 Cé a dhéanfaidh foinse de mo cheann,<pb/><t>agus de mo shúile tobar deor,<pb/><t>a bhfuil de mhairbh as iníon mo dhaoine?


text:
<pb/><t>Nach trua gan bothán fear taistil agam san fhásach,<pb/><t>2 go bhfágfaidh mé mo phobal,<pb/><t>go n-imeoidh mé i bhfad uathu!<pb/><t>Óir is adhaltranaigh iad uile,<pb/><t>agus buíon daoine fealltacha. 1 


text:
Claonann siad a dteanga ar nós bogha;<pb/><t>ní fírinne ach bréaga atá in uachtar sa tír;<pb/><t>téann siad ó olc go holc.<pb/><t>Diúltaíonn aithne a thabhairt don Tiarna.


text:
Bíodh gach aon duine san airdeall ar a chara;<pb/><t>ná taobhaigh le do dheartháir,<pb/><t>mar go deimhin is forghabhálaí gach deartháir,<pb/><t>is cúlghearrthóir dícheallach gach cara.


text:
Meallann gach aon acu a chéile,<pb/><t>ní labhraíonn siad an fhírinne.<pb/><t>Mhúin siad dá dteanga bréaga a rá,<pb/><t>tá siad truaillithe agus níl aithrí ag teacht leo.


text:
Leatrom ar muin leatroma! cealg ar muin ceilge!<pb/><t>Diúltaíonn siad aithne a thabhairt don Tiarna.


text:
Uime sin, is mar seo a deir Tiarna na Slua:<pb/><t>«Féach, dearbhóidh mé anois iad sa soitheach leáite<pb/><t> nó céard eile a dhéanfaidh mé, mar gheall ar a n-olcas?


text:
Is saighead mharfa a dteanga, labhraíonn siad go cealgach;<pb/><t>' Síocháin' , a deir duine ó bhéal lena chomharsa<pb/><t>ach ina chroí cuireann sé luíochán roimhe.


text:
An é nach n-agróidh mise na nithe seo orthu?<pb/><t> is é an Tiarna a labhraíonn <pb/><t>an é nach ndéanfaidh mise díoltas<pb/><t>ar a leithéid seo de náisiún?


text:
<pb/><t>Ar son na sléibhte tógaigí suas golgháire agus gubha,<pb/><t>agus ar son féarach an fhásaigh, caoineadh;<pb/><t>óir bánaíodh iad; ní ghabhann aon duine ann,<pb/><t>ní chluintear níos mó géimneach na dtréad.<pb/><t>Éanlaith an aeir agus na beithígh,<pb/><t>theith siad araon, níl siad ann.


text:
Déanfaidh mé Iarúsailéim ina carnán cloch,<pb/><t>ina huaimh seacál,<pb/><t>déanfaidh mé fásach gan áitreabh de bhailte Iúdá.»


text:
Cé hé an duine críonna a thuigfidh é seo? Cé leis a labhair béal an Tiarna féin le go bhfoilseodh sé: Cad chuige ar scriosadh an tír, agus go ndearnadh fásach di gan siúl aon duine inti?


text:
Dúirt an Tiarna: «Mar seo é, mar gur thréig siad mo dhlí a chuir mé rompu agus nár umhlaigh siad do mo ghuth agus nár lean é,


text:
ach gur lean siad comhairlí a ndrochchroí féin i ndiaidh na mBálaím mar a mhúin a n-aithreacha dóibh.


text:
Mar sin, is mar seo a deir Tiarna na Slua, Dia Iosrael: Anois beathóidh mé an pobal seo le mormónta, agus tabharfaidh mé uisce nimhiúil dóibh le hól.


text:
Scaipfidh mé i measc ciníocha iad narbh aithnid dá n-aithreacha ná dóibh féin; agus cuirfidh mé an claíomh ina ndiaidh go scriosfaidh mé iad.»


text:
Seo mar a deir Tiarna na Slua:<pb/><t>«Thusa ansin! Glaoigh ar na mná caointe! Tagaidís!<pb/><t>Cuir fios ar na mná is fearr chuige! Tagaidís siúd!


text:
Déanaidís deifir go dtóga siad caoineadh dúinne!<pb/><t>Go sile ár súile le deora, go sceithe ár bhfabhraí le huisce!


text:
Sea, tá an caoineadh le clos as Síón,<pb/><t>' Cé mar atáimid sladta!<pb/><t>Cé mar atáimid náirithe go deo!<pb/><t>Óir tá orainn imeacht as an tír, agus slán a fhágáil<pb/><t>ag teach agus treabh!' »


text:
Agus sibhse, a mhná, éistigí anois le briathar an Tiarna,<pb/><t>gabhadh bhur gcluasa focal a bhéal.<pb/><t>Múinigí do bhur n-iníonacha caoineadh,<pb/><t>múinigí dá chéile olagón.


text:
Tháinig an bás suas chun ar bhfuinneog,<pb/><t>agus rinne a bhealach isteach inar bpáláis;<pb/><t>ghearr sé anuas na leanaí sa tsráid,<pb/><t>na fir óga ar an bhfaiche.


text:
Tá corpáin daoine ina luí<pb/><t>amhail aoileach ar aghaidh an mhachaire,<pb/><t>amhail punanna i ndiaidh an bhuanaí,<pb/><t>agus ní chruinníonn aon duine iad.


text:
Is mar seo a deir an Tiarna:<pb/><t>«Ná déanadh an fear críonna glóir as a chríonnacht,<pb/><t>ná maíodh an fear cumasach as a chumas,<pb/><t>ná an fear saibhir as a shaibhreas!


text:
Ach an té a dhéanfadh glóir, déanfadh sé glóir as seo:<pb/><t>go dtuigeann agus go n-aithníonn sé mise.<pb/><t>Óir is mé an Tiarna, rialaím ar talamh,<pb/><t>le cineáltas, le ceart agus le fíréantacht;<pb/><t>sea, is iontu seo atá mo dhúil an Tiarna a labhraíonn.»


text:
«Féach, tá na laethanta ag teacht an Tiarna a labhraíonn agus gearrfaidh mé pionós ar a bhfuil de dhaoine atá timpeallghearrtha san fheoil amháin:


text:
An Éigipt, Iúdá, Clann Amón, Móáb agus na Bearracháin uile a chónaíonn san fhásach. Óir tá na ciníocha seo uile, agus fós teach Iosrael go hiomlán, gan timpeallghearradh sa chroí.»


text:
Is mar seo a deir an Tiarna:<pb/><t>«Ná toghaigí bealaí na náisiún,<pb/><t>ná bíodh eagla oraibh roimh chomharthaí neimhe,<pb/><t>bíodh agus go mbíonn eagla ar na náisiúin rompu.


text:
Is neamhní é uafás na bpobal,<pb/><t>ní mó ná crann é a leagadh san fhoraois,<pb/><t>saothar lámh an oibrí leis an tua,<pb/><t>ABN: 3, 4a, 9, 4b, 5, 6, 7, 8, 10


text:
4a maisíodh ansin é le hairgead agus le hór.<pb/><t>4b Daingníonn siad le tairní agus le casúr iad,<pb/><t>le nach dtitfeadh siad.


text:
Is taibhsí préachán iad i ngarraí mealbhacán,<pb/><t>agus balbh dá réir;<pb/><t>is éigean a n-iompar, ó tharla gan siúl acu.<pb/><t>Ná bígí eaglach rompu: ní thig leo olc a dhéanamh<pb/><t>ná fós, an mhaith!»


text:
Cé hé an té nach dtabharfadh urraim duit,<pb/><t>ó a Rí na gciníocha?<pb/><t>Sea, is duitse is dual é seo.<pb/><t>De bhrí nach bhfuil i measc críonna uile na gciníocha,<pb/><t>agus ina ríochtaí uile, aon duine cosúil leatsa.


text:
airgead spréite as Tairsís, agus ór as Óifír <pb/><t>obair an tsnoíodóra agus saothar an cheardaí óir;<pb/><t>saothar ceardaí éigin iad go huile;<pb/><t>gléastar iad in éadach, corcra agus corcairghorm.


text:
Ach is é an Tiarna an Dia fíor, an Dia bithbheo.<pb/><t>Is é an Rí síoraí é.<pb/><t>Creathnaíonn an talamh nuair atá sé i bhfeirg,<pb/><t>ní fhéadann na ciníocha a fhraoch a fhulaingt.


text:
(Inis é seo dóibh: «Na déithe nach ndearna na spéartha ná an talamh, imeoidh siad ón talamh agus ó faoi na spéartha.» )


text:
Is é a rinne an talamh lena chumhacht,<pb/><t>is é a dhaingnigh an chruinne lena eagna,<pb/><t>agus a spréigh amach na spéartha lena ghrinneas.


text:
Nuair a dhéanann sé toirneach<pb/><t>bíonn tormán uisce sna flaithis;<pb/><t>tugann sé ar na néalta éirí ó chríocha na talún,<pb/><t>déanann tintreach le haghaidh na fearthainne<pb/><t>agus tugann an ghaoth as a ionad taisce.


text:
Ar an uair sin tagann ionadh agus alltacht ar gach aon duine,<pb/><t>deargann gach órcheard mar gheall ar íol a lámh.<pb/><t>óir is bréaga a chuid íol gan puth anála iontu.


text:
Ní cosúil leo siúd «Roinn Iacóib» ,<pb/><t>óir is é cruthaitheoir an uile ní é,<pb/><t>agus is é Iosrael treibh a oidhreachta.<pb/><t>Tiarna na Slua is ainm dó.


text:
Óir is mar seo a deir an Tiarna:<pb/><t>«Teilgfidh mé amach anois muintir na tíre, an uair seo,<pb/><t>agus cuirfidh mé i sáinn iad,<pb/><t>féachaint an bhfaighidh siad ansin mé!»


text:
Mo thrua mise de bhrí mo chréachta!<pb/><t>Tá mo chneá gan leigheas!<pb/><t>Dúirt mé liom féin:<pb/><t>«Is doilíos é seo d' fhéadfaí a fhulaingt;


text:
ach anois tá mo bhoth scriosta,<pb/><t>mo rópaí uile briste,<pb/><t>d' imigh mo chlann mhac uaim agus níl siad ann;<pb/><t>níl duine fágtha agam a shínfidh mo bhoth an athuair,<pb/><t>ná a chrochfaidh na scáthéadaí taoibhe.»


text:
Is iad na tréadaithe a bhí dallaigeanta;<pb/><t>ní dheachaigh siad ar lorg an Tiarna. Ar an ábhar sin<pb/><t>ní raibh an rath orthu agus scaipeadh a dtréad ar fad.


text:
Scéala! Scéala chugainn!<pb/><t>Ruathar millteach ag teacht ón tuaisceart<pb/><t>le go ndéanfar bailte Iúdá ina bhfásach, ina n-uamha seacál.


text:
<pb/><t>Is maith atá a fhios agat, a Thiarna,<pb/><t>nach ann féin atá slí duine, ná ní sa duine<pb/><t>a shiúlann atá díriú a choiscéimeanna.


text:
Doirt amach do dhíbheirg ar na náisiúin<pb/><t>nach dtugann aithne duit,<pb/><t>agus ar na ciníocha nach ngaireann ar d' ainm,<pb/><t>óir d' ith siad Iacób agus shlog siad é,<pb/><t>agus rinne siad a áitreabh uaigneach.


text:
Abair leo: Is mar seo a deir an Tiarna Dia Iosrael: Gura mallaithe an té nach n-éisteann briathra an chonartha seo


text:
a d' ordaigh mé do bhur n-aithreacha nuair a thug mé ón bhfoirnéis iarainn iad, as críoch na hÉigipte. Umhlaígí do mo ghlóir, dúirt mise leo, déanaigí an uile ní a ordóidh mise daoibh, is ansin a bheidh sibhse in bhur bpobal agamsa agus beidh mise i mo Dhia agaibh,


text:
le go gcomhlíonfar an mionn a thug mé do bhur n-aithreacha, fearann a thabhairt dóibh le mil agus le bainne ina slaoda mar atá sé inniu.» D' freagair mise: «Déanfaidh mé sin, a Thiarna.»


text:
Ansin dúirt an Tiarna liomsa: «Fógair é seo uile i mbailte Iúdá agus i sráideanna Iarúsailéim: Éistigí briathra an chonartha seo agus déanaigí iad.


text:
Mar an lá a thug mé bhur n-aithreacha aníos as críoch na hÉigipte, thug mise rabhadh dóibh go dúthrachtach, agus níor scoir mé den rabhadh go dtí inniu: Umhlaigí dom ghlóir.


text:
Ach níor umhlaigh siad, níor thug dom cluas; shiúil gach aon díobh i gcomhairle a dhrochchroí féin. Ar an ábhar sin chomhlíon mé ina gcoinne briathra uile an chonartha seo a d' ordaigh mé dóibh a dhéanamh, ach nach ndearna siad.»


text:
Dúirt an Tiarna liomsa: «Is follas go bhfuil feall i measc fir Iúdá agus i measc áitritheoirí Iarúsailéim.


text:
Tá siad iompaithe ar ais ar chionta a n-aithreacha rompu, a dhiúltaigh mo bhriathra a éisteacht; tá siad seo freisin ag dul i ndiaidh déithe eile agus ag fónamh dóibh. Tá an conradh a rinne mé lena n-aithreacha briste ag teach Iosrael agus ag teach Iúdá.


text:
Ar an ábhar sin is mar seo a deir an Tiarna tabharfaidh mé olc anois orthu nach mbeidh aon dul as acu; má ghlaonn siad orm ní éistfidh mé leo.


text:
Imíodh bailte Iúdá agus áitritheoirí Iarúsailéim agus éimhidís ar na déithe dá loscann siad túis, ach ní cabhair iad siúd in aon chor dóibh in am a n-anó.


text:
Óir ní lia bailte agat, a Iúdá, ná déithe,<pb/><t>ní lia sráideanna ag Iarúsailéim ná altóirí túis ag Bál.


text:
«Agus thusa, ná guighse ar son na ndaoine seo, ná tóg achainí ná urnaí ar a son; mar ní éistfidh mé leat in am a n-anó.


text:
Céard tá á dhéanamh ag mo ghrá i mo theachsa?<pb/><t>Tá cur i gcéill ar siúl aici!<pb/><t>An bhféadann móideanna agus<pb/><t>feoil choisricthe do chiontacht a chur díot?<pb/><t>An é go ndéanfaidh mise glan thú dá bharr?


text:
Crann ola breá géagach, daingean,<pb/><t>a thug an Tiarna d' ainm ort.<pb/><t>Faoi ghreadadh gaoithe móire<pb/><t>cuireann sé tine lena dhuilliúr;<pb/><t>tá a chraobhacha ar lasadh.


text:
«Agus d' fhógair Tiarna na Slua, a chuir i dtalamh thusa, olc i d' aghaidh mar gheall ar choir theach Iosrael agus theach Iúdá do mo ghríosú chun feirge, as túis a loscadh do Bhál.»


text:
<pb/><t>D' fhoilsigh an Tiarna domsa é; cuireadh fainic orm. A Thiarna is í sin an uair ar chuir tú a gcomhcheilg ar mo shúile dom. ABN: 11:18, 12:6, 11:19


text:
Ach bhí mise mar a bheadh uan mín ann a sheoltar chun a mharaithe, agus mé ar neamheolas na ceilge a bhí á cumadh acu i m' aghaidh, á rá: «Scriosaimis an crann lena thorthaí, gearraimis amach é as tír na mbeo, ionas nach mbeidh cuimhne ar a ainm go deo.»


text:
Ach, a Thiarna na Slua,<pb/><t>is tú an breitheamh cóir,<pb/><t>is tú a scrúdaíonn na háranna agus an croí;<pb/><t>feicimse do dhíoltas orthu,<pb/><t>mar is i do lámha a chuir mé mo chúis.


text:
Is mar seo a labhair an Tiarna in éadan mhuintir Anatót a iarrann mo bhás agus a bhagair orm: «Ná tairngir in ainm an Tiarna, nó éagfaidh tú faoinár lámha.»


text:
«Is mar seo a smachtóidh mise iad,» a deir Tiarna na Slua, «titfidh a n-ógánaigh leis an gclaíomh, éagfaidh a mic agus a n-iníonacha le gorta.


text:
<pb/><t>Is ceart atá tú, a Thiarna,<pb/><t>nuair a dhéanaim casaoid ort.<pb/><t>Ach lig dom pointe breithiúnais a cheistiú.<pb/><t>Cad chuige a mbíonn an rath ar dhrochdhaoine?<pb/><t>Go mbíonn siad siúd sona a dhéanann olc?


text:
Plandaíonn tú iad agus gabhann siad fréamh,<pb/><t>fásann agus tugann siad toradh.<pb/><t>Tá tusa i gcónaí ar a mbéal,<pb/><t>ach i bhfad óna gcroí.


text:
Is aithnid duitse mé, a Thiarna, tá do shúile orm;<pb/><t>dearbhaíonn tú mo chroí atá i do lámha.<pb/><t>Tarraing amach iad mar chaoirigh chun an áir,<pb/><t>coinnigh iad faoi choinne lá an mharaithe.


text:
(Cá fada a bheidh an tír ag caoineadh, agus féar na tuaithe ag seargadh? Tá eallach agus éanlaith ag fáil bháis mar gheall ar mhailís na n-áitritheoirí.)<pb/><t>De bhrí go n-abrann siad:<pb/><t>«Ní fheiceann Dia ár n-iompar.»


text:
Má ritheann tú in iomaíocht le coisithe,<pb/><t>agus go dtraochann siad thú,<pb/><t>conas a rachaidh tú i gcomórtas le heachra?<pb/><t>Má tá tú míshocair i dtír na síochána,<pb/><t>céard a dhéanfaidh tú i bhfásra borb faoi Iordán?


text:
«Feallann do dheartháireacha féin agus teach dathar ort. Ar do chúl, lochtaíonn siad freisin thú go hoscailte. Ná cuir do mhuinín iontu nuair is cairde leat iad, mar dhea. » ABN: 11:18, 12:6, 11:19


text:
«Thréig mé mo theach,<pb/><t>d' fhág mé m' oidhreacht,<pb/><t>thug mé an rud ab ionúin liom<pb/><t>i láimh a naimhde.


text:
Tá m' oidhreacht domsa<pb/><t>mar bheadh leon san fhoraois;<pb/><t>búireann sí liom go fíochmhar;<pb/><t>mar sin, fuathaím anois í.


text:
Nó an cosúil m' oidhreacht le héan breac<pb/><t>a mbeadh an éanlaith ag bailiú anuas uirthi ó gach taobh?<pb/><t>Tagaigí, a bheithíocha allta,<pb/><t>cruinnígí chun slogtha.


text:
Scrios iomad tréadaithe mo gharraí fíniúna,<pb/><t>shatail siad faoi chois mo chomhroinn,<pb/><t>rinne siad m' oidhreacht shólásach ina fásach aonraic.


text:
Rinneadh aonaránach í,<pb/><t>áit uaigneach i mo shúile.<pb/><t>Rinneadh fásach den dúiche ar fad,<pb/><t>agus ní mheabhraíonn aon duine ina chroí.


text:
Tá na scriosadóirí tagtha<pb/><t>go gach cnocán lom san fhásach<pb/><t>(óir beartaíonn an Tiarna claíomh a shlogann);<pb/><t>ó cheann ceann na tíre<pb/><t>ní bhfaigheann feoil ar bith síocháin.


text:
Cruithneacht a chuir siad i dtalamh,<pb/><t>ach baineann siad dreas.<pb/><t>Chuir siad iad féin chun saothair,<pb/><t>ach ba é an saothar in aisce é.<pb/><t>Loiceann barraí an fhómhair orthu,<pb/><t>mar gheall ar fhearg an Tiarna.»


text:
Is mar seo a deir an Tiarna: «Maidir leis na drochchomharsana agam uile, a thóg i láimh an oidhreacht a bhronn mise ar mo phobal Iosrael, tarraingeoidh mé as a ndúichí anois iad. (Ach tarraingeoidh mé teach Iosrael as a lámha.)


text:
Ach tar éis dom iad a tharraingt amach beidh trua agam dóibh agus tabharfaidh mé ar ais iad, gach uile dhuine chun a oidhreachta, gach aon duine chun a dhúiche.


text:
Agus má thabharfaidh siad dá n-aire slí mo phobail a fhoghlaim agus mionnú i m' ainmse: Go maire an Tiarna; mar a mhúin siad siúd do mo phobal mionnú faoi Bhál, ansin beidh áit acu i measc mo phobail.


text:
Ach má dhiúltaíonn aon chine éisteacht, tarraingeoidh mé as a fhréamhacha é agus scriosfaidh mé an cine sin an Tiarna a labhraíonn.»


text:
<pb/><t>Dúirt an Tiarna é seo liom: «Imigh agus ceannaigh duit féin crios línéadaigh agus cuir faoi do chom é. Ach ná tum in uisce é.»


text:
«Tóg an crios a cheannaigh tú agus atá faoi do chom; éirigh agus imigh leat go dtí an Eofrataes agus folaigh ansin é i bpoll sa charraig.»


text:
Tar éis mórán laethanta dúirt an Tiarna liom: «Éirigh agus imigh leat go dtí an Eofrataes agus tóg as sin an crios a d' ordaigh mé duit a fholach ann.»


text:
D' imigh mé ansin go dtí an Eofrataes, thochail mé agus thóg an crios as an áit ar fholaigh mé é. Bhí an crios millte, gan mhaith.


text:
An pobal dona seo a dhiúltaíonn mo bhriathar a éisteacht, a imíonn de réir comhairle a gcruachroí féin, a chuaigh i ndiaidh déithe eile, a dhéanamh freastail orthu agus á n-adhradh, bídís ar nós an chreasa seo, gan mhaith.


text:
Óir díreach mar a theannann an crios le com duine, is mar sin ba rún domsa teach Iúdá uile a theannadh liomsa an Tiarna a labhraíonn go mbeidís ina bpobal agam, ina nglóir, ina n-onóir, ina moladh agam. Ach níor éist siad.'


text:
«Abair leis an bpobal seo: 'Is féidir aon chrúsca a líonadh le fíon.' Agus má fhreagraíonn siad thú: 'Nach fios dúinne go deimhin gur féidir aon chrúsca a líonadh le fíon?'


text:
séard a déarfaidh tusa leo: 'Is mar seo a deir an Tiarna: Líonfaidh mé anois áitritheoirí uile na tíre seo le meisce, na ríthe a shuíonn i ríchathaoir Dháiví, na sagairt agus na fáithe, agus muintir uile Iarúsailéim.


text:
Déanfaidh mé iad a ghreadadh in aghaidh a chéile, athair agus mac in éineacht an Tiarna a labhraíonn. Ní bheidh trua agam, ní choigleoidh mé, ní dhéanfaidh mé trócaire, ach scriosfaidh mé iad.' »


text:
Tugaigí glóir don Tiarna ár nDia<pb/><t>sula mbéarfaidh sé dorchadas anuas,<pb/><t>sula dtuisleoidh bhur gcosa ar na sléibhte dorcha.<pb/><t>Tá súil agaibh le solas, ach fillfidh seisean i scáile é,<pb/><t>déanfar de dorchacht tiubh.


text:
Mura n-éisteann sibh leis an rabhadh seo,<pb/><t>caoinfidh mé go haonraic bhur n-uabhar,<pb/><t>líonfaidh mo shúile le deora,<pb/><t>mar go bhfuil tréad an Tiarna á dtabhairt i mbraighdeanas.


text:
Abair leis an rí agus leis an ríonmháthair:<pb/><t>«Suígí in áit níos ísle,<pb/><t>mar gur thit anuas díbh<pb/><t>coróin bhur nglóire.»


text:
Tá bailte an Neigib druidte suas,<pb/><t>gan tarrtháil i ndán dóibh ó aon duine.<pb/><t>Rugadh Iúdá uile ar shiúl,<pb/><t>tógadh gach aon duine i mbraighdeanas.


text:
«Ardaigh do shúile, a Iarúsailéim, agus féach an dream<pb/><t>atá ag teacht anois as an tuaisceart.<pb/><t>Cá bhfuil an tréad a tugadh duitse uair ar iontaoibh,<pb/><t>an tréad as a ndéanfá mórtas?


text:
Céard a déarfaidh tú nuair a thiocfaidh siad anuas ort<pb/><t>mar bhuaiteoirí,<pb/><t>an dream a mhúin tú féin<pb/><t>a bheith mar chairde agat?<pb/><t>Nach mbéarfaidh doilíos ort<pb/><t>fearacht mná i dtinneas clainne?


text:
Má deir tú leat féin i do chroí:<pb/><t>' Cad chuige ar éirigh na nithe seo domsa?' <pb/><t>Is mar gheall ar mhéid d' oilc<pb/><t>a ardaíodh do chótaí agus a tugadh ainíde duit.


text:
An bhféadann an tAetópach a chraiceann a mhalairt<pb/><t>nó an liopard a bhreacadh?<pb/><t>Agus tusa, an bhféadann tú maith a dhéanamh,<pb/><t>tusa a ghnáthaíonn déanamh an oilc?


text:
Seo é cuid do thomhais,<pb/><t>do thuarastal uaimse in íoc do shéanta<pb/><t> an Tiarna a labhraíonn mar gur lig tú mise i ndearmad<pb/><t>agus gur thaobhaigh tú le bréag.


text:
d' adhaltranais, do ghártha macnasa, gráin do striapachais!<pb/><t>Ar na cnoic faoin tuaith chonaic mé do nithe gránna.<pb/><t>Mairg duit, a Iarúsailéim, atá go fóill neamhghlan!<pb/><t>Cá fada duit fós ag leanúint ort mar seo?»


text:
«Tá Iúdá ag caoineadh,<pb/><t>tá a bailte ag déanamh dobróin<pb/><t>agus iad íslithe go talamh;<pb/><t>téann éamh ó Iarúsailéim suas.


text:
Cuireann na huaisle a gcosmhuintir faoi dhéin uisce,<pb/><t>tagann siad chun na ndabhach,<pb/><t>agus ní bhfaigheann uisce,<pb/><t>filleann siad gona soithí folmha.


text:
Diúltaíonn an talamh aon toradh a thabhairt,<pb/><t>mar ní raibh fearthainn ann;<pb/><t>tá anbhá ar na treabhdóirí agus folaíonn siad a gceann.


text:
Fiú na heilite, nach dtréigeann sí ar an réiteach<pb/><t>a hoisín nuabheirthe, mar nach bhfuil féar ann.


text:
Tá saothar anála ar na hasail fhiáine<pb/><t>ina seasamh dóibh ar na cnocáin loma,<pb/><t>mar a bheadh seacáil ann;<pb/><t>éiríonn a súile dallta d' uireasa féir.»


text:
Bíodh agus go bhfianaíonn ár n-oilc inár n-aghaidh,<pb/><t>déan beart mar sin féin, a Thiarna, ar son d' ainm fein!<pb/><t>Go deimhin is minic a bhíomar mídhílis,<pb/><t>pheacaíomar i d' aghaidhse!


text:
Ó a Thiarna, a dhóchais Iosrael,<pb/><t>a shlánaitheoir in am an anó,<pb/><t>cad chuige ar cosúil le strainséir thú sa tír seo,<pb/><t>mar a bheadh taistealaí ann nach bhfanann ach aon oíche?


text:
Cad chuige ar cosúil thú le duine ar mearbhall,<pb/><t>mar a bheadh laoch ann nach bhfuil cabhair ar a acmhainn?<pb/><t>Ina dhiaidh sin, a Thiarna, tá tusa inár measc,<pb/><t>gairtear d' ainmse orainn. Ná tréig sinn!


text:
Is mar seo a deir an Tiarna i dtaobh an phobail seo: «Baineann siad an oiread sin sult as dul ar seachrán nach bhfuil smacht ar a gcosa acu!» Ach ní ghabhann an Tiarna chuige iad níos mó; cuimhníonn sé anois ar a gcionta agus agróidh sé a bpeacaí orthu.


text:
Má throscann siad ní éistfidh mé a n-achainí; má thairgeann siad ofráil loiscthe agus íobairt ní ghlacfaidh mé iad. Is mó is rún liom iad a scriosadh leis an gclaíomh, leis an ngorta, leis an bplá.»


text:
D' fhreagair mise: «Ó, a Thiarna Dia, ag seo na fáithe á rá leo: 'Ní fheicfidh sibh an claíomh, ní bheidh gorta agaibh; geallaimse daoibh síocháin daingean san áit seo.' »


text:
Ansin dúirt an Tiarna liom: «Tá na fáithe ag tairngreacht bréag i m' ainmse; ní mé a chuir uaim iad, ní mó is mé a d' ordaigh dóibh ná a labhair riamh leo. Físeanna bréige, geasadóireacht, aislingí dá ndéantús féin, sin a thairngríonn siad daoibh.


text:
Ar an ábhar sin is mar seo a deir an Tiarna: Na fáithe a dhéanann tairngreacht i m' ainmse agus nach mé a chuir uaim iad, agus fós go n-abrann siad libh, nach mbeidh claíomh ná gorta sa tír seo: is le claíomh agus le gorta a thitfidh na fáithe céanna seo.


text:
«Agus maidir leis na daoine dá ndéanann siad tairngreacht, teilgfear amach iad ar shráideanna Iarúsailéim, íobartaigh an ghorta agus an chlaímh, agus ní bhfaighfidh siad fear a n-adhlactha, iad féin ná a mná céile, ná a mic, ná a n-iníonacha. Doirtfidh mise anuas orthu a n-olc féin.


text:
«Abair an briathar seo leo:<pb/><t>' Sileann deora ó mo shúile<pb/><t>de lá agus d' oíche, gan scor,<pb/><t>óir is mór é an leagan a baineadh as iníon mo mhuintire,<pb/><t>buille rónimheanta.


text:
Má théim amach faoin tuath,<pb/><t>féach na mairbh sínte leis an gclaíomh!<pb/><t>Má théim isteach sa chathair,<pb/><t>feicim an dream atá tinn le hocras;<pb/><t>fiú na fáithe agus na sagairt,<pb/><t>treabhann siad talamh, tá siad i mbarr a gcéille.' »


text:
Ar thréig tú Iúdá amach agus amach?<pb/><t>An fuath le d' anam Síón?<pb/><t>Cad chuige ar bhuail tú síos sinn agus gan súil le leigheas againn?<pb/><t>Bhí súil againn le síocháin ach níl maith ar bith ansin!<pb/><t>Le ham tarrthála ach féach scanradh!


text:
A Thiarna, admhaímid ár n-olc<pb/><t>agus éigeart ár n-aithreacha;<pb/><t>go dearfa pheacaíomar i d' aghaidhse.


text:
Ar son d' ainmse ná diúltaigh sinn,<pb/><t>ná tarcaisnigh ríchathaoir do ghlóire.<pb/><t>Cuimhnigh orainn. Ná bris do chonradh linn.


text:
An bhfuil aon cheann de dhéithe na bpágánach a thabharfadh fearthainn?<pb/><t>An bhféadann na spéartha ceathanna a thabhairt?<pb/><t>Ach is tusa féin é, a Thiarna.<pb/><t>Ó a Dhia linn, is tú ár ndóchas,<pb/><t>is tú a dhéanann gach ní acu seo.


text:
<pb/><t>Dúirt an Tiarna liom: «Dá seasfadh Maois agus Samúéil i m' fhianaise ní fhéadfadh mo chroí téamh leis an bpobal seo! Díbir amach as mo radharc iad; imídís leo!


text:
Agus má fhiafraíonn siad díot: 'Cá rachaimid?' inseoidh tú é seo dóibh: Is mar seo a deir an Tiarna:<pb/><t>' An mhéid faoi choinne na plá, chun na plá;<pb/><t>an mhéid faoi choinne an chlaímh, chun an chlaímh;<pb/><t>an mhéid faoi choinne an ghorta, chun an ghorta;<pb/><t>an mhéid fáoí choinne an bhraighdeanais, chun an bhraighdeanais!'


text:
«Ceithre soirt oidhe a dháilim dóibh: an claíomh do mharú, na madraí do réabadh, éanlaith an aeir agus ainmhithe na talún do shlogadh agus do dhíothú.


text:
Déanfaidh mé díol uafáis díobh i radharc ríochtaí uile an domhain, mar gheall ar Mhanaise, mac Hiziciá, rí Iúdá, agus na míghníomhartha a rinne sé in Iarúsailéim.


text:
Cé ag a bhfuil trua duit, a Iarúsailéim, cé a dhéanann comhbhrón leat,<pb/><t>cé a sheasann le fiafraí cén chaoi bhfuil tú?


text:
Is tú féin a thréig mise an Tiarna a labhraíonn.<pb/><t>Thug tú cúl liom;<pb/><t>mar sin sínim mo lámh amach i d' aghaidh<pb/><t>le go scriosfainn thú.<pb/><t>Tá mé tuirseach den aithreachas.


text:
Tá siad scagtha agam le gabhlán cáite<pb/><t>i mbailte a dtíre.<pb/><t>Bainim díobh a gclanna, díoscaim mo dhaoine<pb/><t>óir diúltaíonn siad filleadh óna mbealaí.


text:
Tá líon a mbaintreach arna mhéadú<pb/><t>os cionn ghaineamh na farraige.<pb/><t>Ar mháithreacha na n-ógánach<pb/><t>tugaim an millteoir i lár na lae ghil.<pb/><t>Tugaim anuas orthu go tobann pianpháis agus scéin.


text:
Gabhann laige an mháthair a rug mórsheisear,<pb/><t>imíonn an spiorad aisti.<pb/><t>Chuaigh a grian faoi agus an lá fós ann,<pb/><t>fuair sí náire agus míchlú?<pb/><t>Tabharfaidh mé an fuílleach díobh do chlaíomh a naimhde<pb/><t> an Tiarna a labhraíonn.»


text:
Is mairg domsa, a mháthair, gur rug tú mé<pb/><t>i m' fhear caismirte agus i m' fhear achrannach don tír ar fad.<pb/><t>Ní thugaim ar iasacht ná ní bhfaighim ar iasacht;<pb/><t>ina dhiaidh sin mallaíonn gach aon duine mé.


text:
Nach fíor é, a Thiarna, go ndearna mé mo dhícheall fónamh duit,<pb/><t>go ndearna idirghuí leat ar mo namhaid<pb/><t>ABN: 11, 15a, 12, 13, 14, 15b, 16


text:
«Tabharfaidh mé do mhaoin<pb/><t>agus do chiste chun creiche,<pb/><t>mar íocaíocht ar do pheacaí uile ar fud do thíre.


text:
Tabharfaidh mé i ndaoirse thú do do naimhde<pb/><t>i dtír nach feasach duit,<pb/><t>óir d' fhadaigh m' fhearg tine<pb/><t>a loscfaidh thú go hiomlán.»


text:
15a ar uair a thubaiste agus a anó?<pb/><t>Is feasach duit go ndearna!<pb/><t>15b A Thiarna, cuimhnigh ormsa, coinnigh do shúil orm,<pb/><t>agus déan mise a dhíolt ar lucht mo ghéarleanúna.<pb/><t>Is mall í d' fhearg; ná lig i gcrích go sciobfaí chun siúil mé.<pb/><t>Bíodh a fhios agat gur ar do shonsa a fhulaingím masla.


text:
Nuair a tháinig do bhriathra, d' ith mise iad.<pb/><t>Bhí do bhriathar ina ghairdeachas<pb/><t>agus ina lúcháir do mo chroí;<pb/><t>óir gaireadh d' ainmse orm, a Thiarna, Dia na Slua.


text:
Níor bhain mé sult riamh as suí i gcomhluadar na scigirí;<pb/><t>mar gheall ar do láimhse orm, shuigh mé ar leithligh,<pb/><t>óir líon tú le fearg mé.


text:
Cad chuige a bhfuil mé ag síorfhulaingt,<pb/><t>a bhfuil mo chneá gan leigheas, agus í doleigheasta?<pb/><t>An mbeidh tú domsa amhail sruthán bréagach<pb/><t>a bhfuil a uisce neamhbhuan?


text:
Is mar seo a d' fhreagair an Tiarna:<pb/><t>«Má fhilleann tú, tabharfaidh mé liom arís thú ar aimsir;<pb/><t>agus má labhraíonn tú go huasal agus ní go suarach,<pb/><t>beidh tú amhail mo bhéal féin.<pb/><t>Fillfidh siadsan ortsa,<pb/><t>ach ná fillse orthusan.


text:
Déanfaidh mise díotsa<pb/><t>balla cumhdaigh práis in aghaidh an phobail seo.<pb/><t>Troidfidh siad leat, ach ní bhéarfaidh siad bua ort,<pb/><t>óir tá mise leat chun cuidiú leat<pb/><t>agus chun thú a shaoradh<pb/><t> an Tiarna a labhraíonn.


text:
Saorfaidh mé thú as láimh an drochdhuine,<pb/><t>agus fuasclóidh mé thú as crúba an neamhthrócairigh.»


text:
Mar is mar seo a deir an Tiarna i dtaobh na mac agus na n-iníonacha a bhéarfar san áit seo, i dtaobh na máithreacha a bheireann iad agus i dtaobh na n-aithreacha a ghineann iad sa dúiche seo:


text:
Éagfaidh siad de ghalra marfacha, ní chaoinfear iad agus ní adhlacfar iad, beidh siad mar aoileach spréite ar an talamh; marófar iad leis an gclaíomh agus le gorta, agus beidh a gcoirp ina mbia d' éanlaith an aeir agus do bheithígh na talún.


text:
Sea, is mar seo a deir an Tiarna: Ná téigh isteach i dtigh an tórraimh le go ndéana tú caoi agus truamhéil leo; mar thóg mise mo shíocháin ón bpobal seo an Tiarna a labhraíonn mo shíocháin agus mo thruamhéil.


text:
Éagfaidh an mór agus an beag sa tír seo gan adhlacadh ná caoineadh; ní ghearrfaidh daoine iad féin, ní bhearrfaidh siad a gcloigeann ar a son.


text:
Ní bhrisfear aon arán don fhear caointe á chomhfhortacht ar son na marbh: ní mó a ofrálfar cupán sóláis dó i mbás athar ná máthar.


text:
Óir is mar seo a deir Tiarna na Slua, Dia Iosrael: Coscfaidh mé anois in bhur radharc, in bhur laethanta féin, guth na súgachta agus na lúcháire, guth an fhir nuaphósta agus na brídeoige.


text:
Nuair a inseoidh tú na briathra seo uile don phobal seo agus a déarfaidh siadsan leatsa: 'Cén fáth ar fhógair an Tiarna an anachain uafásach seo inár n-aghaidhne? Céard é ár n-éigeart? Céard é an peaca atá déanta againn in aghaidh an Tiarna, ár nDia?'


text:
Ansin déarfaidh tú leo: 'Is ar an ábhar gur thréig bhur n-aithreacha mé an Tiarna a labhraíonn agus gur shiúil siad i ndiaidh déithe eile, á n-adhradh agus ag fónamh dóibh. Thréig siad mise agus níor choinnigh mo dhlí.


text:
Agus rinne sibhse níos measa ná bhur n-aithreacha. Féach, siúlann gach uile dhuine agaibh de réir chomhairlí a chruachroí oilc féin agus ní éisteann liomsa.


text:
Mar sin teilgfidh mé as an tír seo sibh go tír nach aithnid daoibh féin ná do bhur n-aithreacha; déanfaidh sibh fónamh ansin do dhéithe eile, de lá agus d' oíche, agus ní thaispeánfaidh mise fabhar daoibh a thuilleadh.'


text:
«Féach, mar sin, go bhfuil na laethanta ag teacht an Tiarna a labhraíonn nach ndéarfaidh daoine níos mó: 'Go maire an Tiarna a thug clann Iosrael as críoch na hÉigipte!'


text:
ach: 'Go maire an Tiarna a thug clann Iosrael as an tír thuaidh agus as gach uile thír inar dhíbir sé iad.' Tabharfaidh mise ar ais iad go dtí an fearann céanna a thug mise dá sinsir.


text:
«Seolfaidh mé anois mórán iascairí an Tiarna a labhraíonn agus tabharfaidh siad ar barr iad; ansin, seolfaidh mé mórán sealgairí agus déanfaidh siad a bhfiach ó gach uile shliabh, as gach cnoc, amach as poill na gcarraig.


text:
Óir tá mo shúile ar a n-imeachtaí uile, níl siad ceilte orm, ní mó tá a gcionta i bhfolach ar mo shúile.


text:
Cúiteoidh mé a gciontacht agus a bpeaca faoi dhó, de bhrí gur thruailligh siad mo dhúiche le conablacha a nithe fuafara, is líonadar m' oidhreacht lena ngráiniúlachtaí.»


text:
Ó a Thiarna, mo neart, mo dhaingean,<pb/><t>mo chúl dídine i lá na hainnise!<pb/><t>Tiocfaidh na náisiúin ó theorainn na talún<pb/><t>agus déarfaidh siad:<pb/><t>«Níor ghabh ár n-aithreacha d' oidhreacht ach bréaga,<pb/><t>díomhaoinis agus nithe gan tairbhe.


text:
«Éist anois, tabharfaidh mé orthu admháil,<pb/><t>tabharfaidh mé orthu an uair seo<pb/><t>mo lámh agus mo neart a admháil;<pb/><t>agus aithneoidh siad ansin gurb é an Tiarna m' ainm.»


text:
<pb/><t>«Tá peaca Iúdá scríofa le peann iarainn,<pb/><t>tá sé greanta le rinn diamaint ar chlár a gcroí<pb/><t>agus ar chorra a n-altóirí mar fhianaise ina n-éadan


text:
(a n-altóirí agus a gcuaillí coisricthe, ag gach crann craobhach, ar na cnoic arda, ar na sléibhte, amuigh faoin tuath).


text:
Tabharfaidh mé do mhaoin agus do chiste mar chreach<pb/><t>mar íocaíocht ar do pheacaí uile ar fud do thíre.


text:
Caithfidh tú scaradh le d' oidhreacht a thug mise duit;<pb/><t>tabharfaidh mé i ndaoirse thú do do naimhde<pb/><t>óir d' fhadaigh mo fhearg tine a loscfaidh go brách,<pb/><t>i dtír nach aithnid duit.»


text:
<pb/><t>Is mar seo a deir an Tiarna:<pb/><t>«Is mallaithe an fear a chuireann a mhuinín i nduine,<pb/><t>agus a bhíonn i dtuilleamaí na feola,<pb/><t>agus a iompaíonn a chroí ón Tiarna.


text:
Is cosúil é le grágán tóir san fhásach;<pb/><t>má thagann maith ní fheiceann sé í;<pb/><t>cuireann sé faoi in áiteanna dóite an fhásaigh,<pb/><t>i bhfearann saillte atá gan áitreabh.


text:
Is cosúil é le crann atá lámh le huisce,<pb/><t>agus a shíneann a fhréamhacha amach leis an sruth;<pb/><t>ní bhíonn sé i bhfaitíos roimh lá an bhrothaill,<pb/><t>mar fanann a dhuilliúr glas;<pb/><t>ní bhíonn sé buartha i mbliain an tarta,<pb/><t>mar ní éiríonn as torthaí a thabhairt.


text:
Tá an croí cealgach thar gach rud eile,<pb/><t>agus urchóideach lena chois;<pb/><t>cé a fhéadann é a ransú?


text:
Mise, an Tiarna, scrúdaím an croí, dearbhaím na duáin,<pb/><t>a thabhairt do gach aon fhear de réir a iompair<pb/><t>agus de réir toradh a ghníomhartha.


text:
Gorfaidh an phatraisc uibheacha nár rug sí,<pb/><t>is mar sin don fhear a bhain saibhreas. agus nach le ceart;<pb/><t>ní mór dó scarúint leis i lár a laethanta,<pb/><t>agus ina chríoch dhéanach fágfar ina amadán é.»


text:
Ó, a Thiarna, a Dhóchas Iosrael!<pb/><t>Beidh náire ar gach aon a thréigeann thusa,<pb/><t>na daoine a iompaíonn uaitse<pb/><t>sracfar ó fhréamh iad as an tír,<pb/><t>de bhrí gur thréig siad foinsí an uisce bheo.


text:
Slánaigh mé a Thiarna, agus beidh mé slán go cinnte,<pb/><t>sábháil mé agus beidh mé sábháilte,<pb/><t>óir is tú amháin mo [dhóchas].


text:
Féach, deir siad liom gan scor:<pb/><t>«Cá bhfuil briathar an Tiarna?<pb/><t>Tagadh sé i gcrích anois.»


text:
Ach maidir liomsa,<pb/><t>níor spreag mé riamh thú chun an oilc,<pb/><t>ní mó ba mhian liom an lá mairgneach,<pb/><t>tá a fhios seo agatsa;<pb/><t>ní raibh an rud a tháinig as mo bhéal i bhfolach ort.


text:
Cloítear lucht mo ghéarleanúna, ach ná cloítear mise;<pb/><t>cuirtear scéin orthusan, ach ní ormsa.<pb/><t>Tabhair lá an oilc orthusan, scrios iad le scrios faoi dhó!


text:
<pb/><t>Is mar seo a dúirt an Tiarna liomsa: «Imigh agus seas i nGeata Chlann an Phobail ina dtagann ríthe Iúdá isteach agus amach agus i ngeataí uile Iarúsailéim.


text:
Abair leo: 'Éistigí le briathar an Tiarna, sibhse a ríthe Iúdá, agus sibhse pobal uile Iúdá freisin, agus sibhse, cathróirí uile Iarúsailéim, a théann na geataí seo isteach.


text:
Is mar seo a deir an Tiarna: Más maith libh a bheith beo, ná hiompraígí ualach lá na sabóide ar chuntar ar bith agus ná tugaigí geataí Iarúsailéim isteach é.


text:
Ná hiompraígí ualach amach as bhur dtithe lá na sabóide, agus ná déanaigí obair ar bith. Naomhaígí lá na sabóide mar a d' ordaigh mise do bhur n-aithreacha.


text:
Ní chluinfidís, ní thabharfaidís aird, d' éiríodar chomh ceanndána sin nach n-éistfidís agus nach ngabhfadh teagasc.


text:
Ach má éisteann sibh go dúthrachtach liomsa an Tiarna a labhraíonn agus gan ualach a bhreith trí gheata na cathrach seo lá na sabóide, ach lá na sabóide a naomhú agus gan obair a dhéanamh ann,


text:
ansin tiocfaidh i gcrích go leanfaidh ríthe a bheidh ina suí i ríchathaoir Dháiví ag dul isteach i ngeataí na cathrach seo, ag marcaíocht ar charbaid agus eachra, iad féin agus a n-airí, in éineacht le fir Iúdá agus cathróirí Iarúsailéim. Agus áitreofar an chathair seo go brách.


text:
Tiocfaidh siad as bailte Iúdá, as na ceantair thart ar Iarúsailéim, as tír Bhiniáimin, as an Achréidh, as na sléibhte agus as an Neigib, ag tabhairt ofráil loiscthe agus íobairtí, tabhartas bia agus túise, agus íobairtí molta i dTeampall an Tiarna.


text:
Ach mura n-éisteann sibh liomsa i dtaobh naomhú na sabóide agus gan ualach a iompar ag dul geataí Iarúsailéim isteach lá na sabóide, cuirfidh mise ansin a geataí trí thine; loscfaidh an tine páláis Iarúsailéim agus ní mhúchfar í.' »


text:
«Éirigh, imigh síos go teach an photaire; is ansin a thabharfaidh mé le cloisteáil duit a bhfuil le rá agam.»


text:
Agus ní raibh uair dár milleadh an soitheach cré a bhí á dhéanamh ag an bpotaire nach ndearna sé arís é ina shoitheach eile, mar is nós le potairí a dhéanamh.


text:
«rí theach Iosrael, nach bhféadaimse a dhéanamh libhse mar a dhéanann an potaire seo? an Tiarna a labhraíonn Sea, faoi mar atá an chré i láimh an photaire, is mar sin atá sibhse i mo láimhse, a theach Iosrael.


text:
ach má fhilleann an cine sin, ar ar thug mé daorbhreith, óna n-oilc, ansin tagann malairt intinne chugamsa i dtaobh an oilc a bhí ceaptha agam dóibh.


text:
ach má dhéanann an cine sin olc i mo radharc, agus mura n-umhlaíonn siad do mo ghuth, bíonn aithrí orm faoin maith a bhí ar intinn agam a bhronnadh orthu.


text:
Labhair anois, ar an ábhar sin, le fir Iúdá agus le háitritheoirí Iarúsailéim: 'Is mar seo a deir an Tiarna: Éistigí, tá briseadh á chumadh agam in bhur n-aghaidh, tá tubaiste daoibh á ceapadh agam. Filligí mar sin, gach uile dhuine agaibh, ó bhur n-imeachtaí gránna, leasaigí bhur n-iompar agus bhur ngníomhartha.'


text:
Ach déarfaidh siadsan: 'Cé an mhaith caint? Is fearr linn déanamh mar is toil linn féin; tá ar intinn ag gach fear againn déanamh de réir chomhairle a dhrochchroí féin.' »


text:
<pb/><t>«Dá bhrí sin is mar seo a deir an Tiarna:<pb/><t>Fiafraígí anois i measc na náisiún<pb/><t>cé chuala a leithéid seo:<pb/><t>Rinne maighdean Iosrael gníomh rófhuafar.


text:
An n-imíonn sneachta na Liobáine<pb/><t>ón gcarraig bheannach?<pb/><t>An dtéann na huiscí maorga<pb/><t>a bhíonn ag sní san fhuarthan i ndísc?


text:
Ina dhiaidh sin dhearmad mo phobal mise!<pb/><t>Loscann siad a dtúis do neamhní!<pb/><t>D' imigh a gcosa uathu ar a slí dóibh,<pb/><t>ag gabháil na seanbhóithre,<pb/><t>ag siúl dóibh sna cosáin chama,<pb/><t>ar bhealaí gan aon mhéar ar eolas.


text:
Déanfaidh siad a ndúiche uaigneach;<pb/><t>déanfar ábhar fonóide di go deo;<pb/><t>an té a rachaidh thairsti beidh uafás air<pb/><t>agus craithfidh sé a cheann.


text:
Mar a dhéanfadh an ghaoth anoir<pb/><t>scaipfidh mé iad roimh an namhaid.<pb/><t>Tabharfaidh mé cúl dóibh agus ní hí m' aghaidh,<pb/><t>ar lá a dtruamhéile.»


text:
<pb/><t>«Téanaigí,» a dúirt siad, «déanaimis cogar ceilge i gcoinne Irimia; ní bheidh ganntanas teagaisc ar an sagart dá uireasa, ná ní imeoidh comhairle ar an eagnaí, ná an briathar ar an bhfáidh. Téanaigí, buailimis é lena theanga féin; éistimis le gach focal dá dtagann as a bhéal.»


text:
Ar chuí ceart a chúiteamh le holc?<pb/><t>(Mar tá siad ag tochailt poill do m' anam.)<pb/><t>Cuimhnigh gur sheas mé i d' fhianaise<pb/><t>ag labhairt ar a son,<pb/><t>le go n-iompóinn d' fhearg uathu.


text:
Ar an ábhar sin seachaid a gclann mhac don ghorta;<pb/><t>tabhair suas iad do bhéal an chlaímh.<pb/><t>Go raibh a mná céile gan sliocht,<pb/><t>go bhfágtar ina mbaintreacha iad.<pb/><t>Go n-éaga a bhfir den phlá;<pb/><t>go dtite a n-ógánaigh leis an gclaíomh sa chath.


text:
Go gcluintear scread maidine as a dtithe<pb/><t>nuair a bheireann tusa foghlaithe go tobann orthu.<pb/><t>Óir thochail siad clais ghafa do mo ghabháilse;<pb/><t>d' fholaigh siad líonta do mo chosa.


text:
Ach, a Thiarna, tá fios a gcomhairlí uile agat,<pb/><t>do mo mharú.<pb/><t>Ná maith a n-éigeart, ná scrios a bpeaca amach as do radharc.<pb/><t>Coinnigh a léirmhilleadh i gconaí i d' aigne,<pb/><t>nuair a thiocfaidh an lá a n-agróidh tú d' fhearg orthu.


text:
<pb/><t>Ansin dúirt an Tiarna le Irimia: «Imigh agus ceannaigh crúsca cré. Beir leat roinnt de sheanóirí an phobail agus de na sagairt.


text:
Imigh amach i dtreo Gleann Bhein Hionnom, go béal Gheata na Sligí Cré. Fógair ansin na briathra a inseoidh mise duit.


text:
Abair: 'Éistigí le briathar an Tiarna, a ríthe Iúdá agus a áitritheoirí Iarúsailéim! Is mar seo a deir Tiarna na Slua, Dia Iosrael: Táim ag breith a leithéid d' anachain ar an áit seo, agus cibé duine a chluinfidh é, beidh tormán ina chluasa.


text:
De bhrí gur thréig siad mise, gur thruailligh an áit seo, gur loisc túis inti do dhéithe eile nárbh aithnid dóibh féin, ná dá n-aithreacha, ná do ríthe Iúdá riamh cheana. Líon siad an áit seo le fuil neamhchiontaigh.


text:
Thóg siad áiteanna arda do Bhál san áit do loscadh a gclann mhac, rud nár aithin ná nár achtaigh mise, ná nár tháinig riamh i m' intinn.


text:
Mar sin tá na laethanta ag teacht anois an Tiarna a labhraíonn nach dtabharfar Toifit, ná Gleann Bhein Hionnom níos mó ar an áit seo, ach Gleann an Áir.


text:
Mar gheall ar an áit seo, taoscfaidh mé dea-chomhairle as Iúdá agus Iarúsailéim; tabharfaidh mé orthu titim le claíomh a naimhde, le láimh na droinge a iarrann a mbás; tabharfaidh mé a gcoirp mar bhia d' éanlaith an aeir agus do bheithígh na talún.


text:
Déanfaidh mé an chathair seo uaigneach, ina hábhar scige; beidh uafás ar an té a ghabhfaidh thairsti agus ligfidh sé fead iontais as faoina leithéid de thubaiste.


text:
Tabharfaidh mé orthu feoil a mac agus a n-iníonacha féin a ithe; íosfaidh siad a chéile i rith an léigir, sa chruóg lena gcúnglóidh a naimhde iad le fonn a maraithe.»


text:
agus déarfaidh tú leo: 'Is mar seo a deir Tiarna na Slua: Brisfidh mé an pobal seo agus an chathair seo díreach mar a bhriseann duine crúsca an photaire, nach féidir a dhéanamh slán arís.


text:
Déanfar áit adhlactha de Thoifit, d' uireasa spáis. Is amhlaidh sin a dhéanfaidh mé leis an áit seo an Tiarna a labhraíonn. Agus déanfaidh mé an chathair seo mar Thoifit.


text:
Saileofar tithe Iarúsailéim agus tithe ríthe Iúdá, mar an áit seo, Toifit; na tithe seo uile ar loisc siad túis ar a ndíonta do shlua neimhe uile, agus ar ar dhoirt siad deochanna do dhéithe eile.' »


text:
Ar a theacht ar ais do Irimia as Toifit mar ar chuir an Tiarna é a fháidheoireacht, sheas sé i gcúirt Theampall an Tiarna agus dúirt leis an bpobal uile:


text:
«Is mar seo a deir Tiarna na Slua, Dia Iosrael: 'Tabharfaidh mé ar an gcathair seo go cinnte agus ar a bailte uile máguaird an uile thubaiste dar fhógair mé, mar gur éirigh siad chomh ceanndána sin agus nach n-éistfidís le mo bhriathra.' »


text:
<pb/><t>Anois chuala Paischiúr mac Iméar an sagart, a bhí i gceannas na bpóilíní i dTeampall an Tiarna, an tairngreacht seo á déanamh ag Irimia.


text:
D' ordaigh Paischiúr Irimia a bhualadh agus a chur sna ceapa ag Geata Bhiniáimin, geata uachtair Theampall an Tiarna.


text:
An lá dár gcionn d' ordaigh Paischiúr Irimia a thógáil as na ceapa; dúirt Irimia leis: «Ní Paischiúr an t-ainm a thugann an Tiarna ort ach Uafás.


text:
Óir is mar seo a deir an Tiarna: 'Déanfaidh mé uafás díot, tú féin agus do chairde uile; titfidh siad le claíomh a naimhde; feicfidh do shúile féin é sin. Tabharfaidh mé Iúdá uile freisin i láimh rí na Bablóine; tabharfaidh sé i mbraighdeanas iad chun na Bablóine agus maróidh sé iad leis an gclaíomh.


text:
Tabharfaidh mé fós maoin uile na cathrach seo, a huile shaothar, gach uile ní mórluaigh agus stór uile ríthe Iúdá i láimh a naimhde a chreachfaidh agus a thógfaidh iad agus a bhéarfaidh leo don Bhablóin iad.


text:
Maidir leatsa, a Phaischiúr, rachaidh tusa agus do líon tí uile i mbraighdeanas; gheobhaidh tú bás ansin agus is ann a adhlacfar thú, thú féin agus do chairde uile dár thairngir tú bréaga.' »


text:
Mheall tú mé, a Thiarna, agus cheadaigh mé mo mhealladh;<pb/><t>rug tú bua orm; ba thú ba threise.<pb/><t>Níl lá nach mbíonn siad ag gáire fúm,<pb/><t>is ceap magaidh mé ag gach aon duine.


text:
Níl uair dá labhraim an briathar nach mbíonn orm<pb/><t>a fhógairt in ard mo chinn: «Éigean agus díobháil!» <pb/><t>Tá briathar an Tiarna tar éis éirí ina mhasla domsa<pb/><t>agus ina ábhar magaidh ar feadh an lae.


text:
Deirinn: «Ní smaoineoidh mé air,<pb/><t>ní labhróidh mise níos mó ina ainm.» <pb/><t>Ansin chonacthas dom go raibh tine loiscneach i mo chroí,<pb/><t>í dúnta istigh i mo chnámha.<pb/><t>Tá mé tuirseach ó bheith ag iarraidh í a chosc.<pb/><t>Ní fhéadaim é a fhulaingt.


text:
Cluinim mórán do mo tharcaisniú:<pb/><t>«Eagla ar gach aon taobh!<pb/><t>Sceithigí air! Sceithimis air!» <pb/><t>Ag a raibh de chairde agam uair<pb/><t>bhí súil in airde le mo threascairt:<pb/><t>«Meallfar é b' fhéidir, ansin béarfaimid bua air<pb/><t>agus imreoimid díoltas air!»


text:
Ach tá an Tiarna liomsa, curadh cumhachtach;<pb/><t>ar an ábhar sin tuisleoidh lucht m' ionsaithe;<pb/><t>ní chloífidh siad mé;<pb/><t>brisfear orthu;<pb/><t>beidh siad trína chéile.<pb/><t>ní dhéanfar dearmad go brách ar a náire shíoraí.


text:
Ach, a Thiarna na Slua, a scrúdaíonn le fírinne,<pb/><t>a ransaíonn na háranna agus an croí,<pb/><t>feicim do dhíoltas orthu<pb/><t>mar is duitse a d' fhoilsigh mé mo chúis.


text:
Canaigí don Tiarna, molaigí an Tiarna,<pb/><t>óir shaor sé anam an bhoicht ó láimh lucht déanta an oilc.


text:
Gura mallaithe an fear a thug scéala chun m' athar:<pb/><t>«Rugadh leanbh mic duit!» á dhéanamh rólúcháireach.


text:
Bíodh an fear sin cosúil leis na bailte<pb/><t>a scrios an Tiarna gan trócaire;<pb/><t>go gcluine sé an scread ar maidin,<pb/><t>agus an gháir chatha ar uair an mheán lae,


text:
de bhrí nár mharaigh sé mise sa bhroinn,<pb/><t>go mbeadh mo mháthair ina huaigh agam<pb/><t>fad a bheadh a broinn torrach orm.


text:
Cad chuige ar tháinig mé as an mbroinn riamh,<pb/><t>a thabhairt aghaidh ar shaothar agus doilíos<pb/><t>agus go gcríochnófaí mo laethanta faoi náire?


text:
<pb/><t>An briathar a tháinig chun Irimia ón Tiarna nuair a chuir an rí Zidicíá chuige Paischiúr mac Mhailcíá in éineacht leis an sagart Zafainiá mac Mhásaeiá, á rá:


text:
«Iarraimid d' achainí ort fiafraí den Tiarna ar ár son ó tharla Nabúcadnazar ag déanamh cogaidh orainn; b' fhéidir go n-oibreodh an Tiarna a mhíorúiltí uile ar ár son agus go dtabharfadh sé ar an namhaid imeacht uainn.»


text:
' Is mar seo a deir an Tiarna, Dia Iosrael: Tógfaidh mé ar ais na hairm chogaidh atá in bhur lámha anois, lena dtroideann sibh in aghaidh rí na Bablóine agus na gCaildéach a shuíonn mórthimpeall oraibh anois taobh amuigh de na ballaí; déanfaidh mé carn díobh i lár na cathrach seo.


text:
Agus troidfidh mé féin in bhur n-aghaidh le láimh sínte amach agus le rí láidir, i bhfearg, i mbuile agus i ndíbheirg mhór.


text:
Buailfidh mé muintir na cathrach seo, idir dhuine agus bheithíoch, le plá scanrúil: gheobhaidh siad bás.


text:
Ina dhiaidh sin an Tiarna a labhraíonn tabharfaidh mé Zidicíá, rí Iúdá, lena sheirbhísigh agus an méid de mhuintir na cathrach seo a fágadh ón bplá, ón gclaíomh nó ón ngorta, i láimh a namhad agus i láimh na ndaoine a iarrann a mbás; buailfidh sé iad le faobhar an chlaímh, ní choigleoidh sé iad, ní mó a bheidh trua ná trócaire aige dóibh.'


text:
«Agus déarfaidh tú leis an bpobal seo: 'Is mar seo a deir an Tiarna: Cuirim romhaibh anois slí na beatha agus slí an bháis.


text:
An té an fhanfaidh sa chathair seo éagfaidh sé leis an gclaíomh, leis an ngorta nó leis an bplá; ach mairfidh an té a rachaidh amach agus a ghéillfidh do na Caildéigh atá anois ag cur léigir ar an gcathair; beidh a bheatha aige sin mar éadáil.


text:
Óir tá m' aghaidhse curtha in éadan na cathrach seo chun oilc agus ní chun maitheasa an Tiarna a labhraíonn. Tabharfar i láimh rí na Bablóine í, agus dófaidh sé go talamh í.' »


text:
rí theaghlaigh Dháiví! Is mar seo a deir an Tiarna:<pb/><t>' Gach maidin tabhair breith cheart,<pb/><t>tarrthaigh an té a ndearnadh éigeart air<pb/><t>as láimh fhear a ansmachta,<pb/><t>nó léimfidh m' fhearg amach ar nós tine,<pb/><t>loscfaidh sí agus ní bheidh fear a múchta le fáil.


text:
Is libhse a dhéanaim achrann,<pb/><t>libhse a d' imigh chun cónaithe ag Carraig an Réitigh<pb/><t> an Tiarna a labhraíonn <pb/><t>libhse a deir: Cé bhéarfadh fogha fúinne<pb/><t>agus a dhéanfadh a bhealach isteach inár ndaingean?


text:
(Smachtóidh mé sibh de réir sochar bhur ngníomhartha<pb/><t> an Tiarna a labhraíonn.)<pb/><t>Cuirfidh mé tine lena fhoraois;<pb/><t>dófaidh sí an dúiche uile máguaird.' »


text:
' Éist le briathar an Tiarna, a rí Iúdá, a shuíonn i ríchathaoir Dháiví, thusa agus do sheirbhísigh agus do mhuintir a théann na geataí seo isteach.


text:
Is mar seo a deir an Tiarna: Cleachtaigí macántacht agus fíréantacht; saoraigí an truán as láimh an té a dhéanann leatrom air; ná déanaigí éagóir ar an gcoimhthíoch, ar an dílleachta, ar an mbaintreach; ná déan éigean; ná doirt fuil neamhchiontach san áit seo.


text:
Má dhéanann sibh amhlaidh go coinsiasach, leanfaidh ríthe atá ina suí ar ríchathaoir Dháiví orthu ag dul geataí an pháláis seo isteach, ag marcaíocht i gcarbaid agus ar eachra, iad féin a seirbhísigh agus a muintir.


text:
Ach mura n-éisteann sibh leis na briathra seo, mionnaim dar mé féin an Tiarna a labhraíonn go mbeidh an pálás seo ina fhásach.


text:
Sea, is mar seo a deir an Tiarna i dtaobh pálás rí Iúdá:<pb/><t>Ba Ghileád thú agamsa,<pb/><t>Ba bheann de chuid na Liobáine thú;<pb/><t>mar sin féin, déanfaidh mé fásach díot,<pb/><t>baile gan áitritheoir ann.


text:
Tá fir do mhillte tofa agam,<pb/><t>ag gach uile fhear acu tá a thua;<pb/><t>gearrfaidh siad anuas na céadair is fearr agat,<pb/><t>agus teilgfidh sa tine iad.


text:
«' Nuair a ghabhfaidh sluaite na náisiún thar an gcathair seo, déarfaidh siad lena chéile: Cad chuige go ndearna an Tiarna é seo leis an gcathair mhór seo?


text:
Is é an freagra a thabharfar: Mar thréig siad conradh an Tiarna a nDia chun déithe eile a adhradh agus fónamh a dhéanamh dóibh.'


text:
Ná golaigí ar son an mhairbh, ná caoinigí é.<pb/><t>Ach golaigí go géar ar son an té a d' imigh,<pb/><t>óir ní thiocfaidh sé ar ais go deo,<pb/><t>ní fheicfidh sé a thír dhúchais arís go brách.


text:
«Óir is mar seo a dúirt an Tiarna i dtaobh Sealúm mac Ióisíá, rí Iúdá, a bhí ina rí i ndiaidh a athar Ióisíá agus arbh éigean dó imeacht ón áit seo: 'Ní fhillfidh sé ar an áit seo níos mó


text:
<pb/><t>«Is mairg don té a leagann dúshraith a pháláis le héigeart,<pb/><t>agus a sheomraí uachtair le héagóir,<pb/><t>a thógann seirbhís a chomharsan gan tuarastal,<pb/><t>agus nach n-íocann é ar son a shaothair,


text:
a deir: 'Déanfaidh mé dom féin pálás fairsing<pb/><t>le seomraí leathana in airde' ,<pb/><t>a ghearrann fuinneoga amach ann<pb/><t>a chumhdaíonn sé le céadar<pb/><t>agus a phéinteálann le flanndearg.


text:
An móide de rí thú daoine eile a shárú le céadair?<pb/><t>D' ith d' athair agus d' ól sé, mar a dhéanann tusa,<pb/><t>ach chleacht seisean macántacht agus ceart;<pb/><t>mar sin bhíothas go maith aige.


text:
Dhéanadh sé breithiúnas ar chúis an bhoicht agus an easpaithigh,<pb/><t>ansin bhíothas go maith aige.<pb/><t>Nach é sin mise a aithint? an Tiarna a labhraíonn.


text:
Ach níl do shúilese ná do chroí<pb/><t>ach ar son do shainte féin,<pb/><t>a dhoirteadh fuil neamhchiontaigh<pb/><t>agus chun sáraithe, agus foréigean a dhéanamh.»


text:
Ar an ábhar sin is mar seo a deir an Tiarna i dtaobh Iahóiácaím mac Ióisíá, rí Iúdá:<pb/><t>«Bás don fhear sin! Ná caoinigí é:<pb/><t>' Uch a dheartháir!' ' Uch a dheirfiúr!' <pb/><t>Ná caoinigí ar a shon:<pb/><t>' Uch, a thiarna!' ' Uch, a mhórgacht!'


text:
Adhlacfar é le hadhlacadh asail,<pb/><t>á tharraingt ar shiúl agus á chaitheamh amach<pb/><t>as geataí Iarúsailéim.»


text:
<pb/><t>«Imigh suas chuig an Liobáin agus éigh,<pb/><t>tóg suas do ghuth i mBáiseán, scread as Abáraím anall,<pb/><t>óir do scriosadh d' aos grá uile!


text:
Labhair mise leat i do shonas,<pb/><t>ach dúirt tú: 'Ní éistfidh mé.' <pb/><t>Ba é seo do bhéasa ó d' óige;<pb/><t>níor umhlaigh tú do mo ghuthsa.


text:
Séidfidh an ghaoth do thréadaithe uile<pb/><t>go malairt féaraigh;<pb/><t>rachaidh d' aos grá i mbraighdeanas.<pb/><t>Go deimhin féadann náire agus ceann faoi a bheith ort anois<pb/><t>ag smaoineamh duit ar do chionta uile.


text:
Tusa a rinne cónaí sa Liobáin,<pb/><t>a neadaigh i measc na gcéadar,<pb/><t>cé mar a dhéanfaidh tú cneadach<pb/><t>nuair a thiocfaidh na doitheacha ort,<pb/><t>an phian amhail bean in íona.»


text:
«Faoi mar a mhairim an Tiarna a labhraíonn dá mbeadh Coiniá mac Iahóiácaím rí Iúdá, ina fháinne séala ar mo dheasláimh, mar sin féin tharraingeoinn as sin é.


text:
Tabharfaidh mé thú i lámha na muintire a iarrann do bhás, i láimh an dreama a bhfuil eagla ort rompu, i láimh Nabúcadnazar rí na Bablóine, i láimh na gCaildéach.


text:
Tusa agus do mháthair a rug thú, caithfidh mé amach sibh go tír eile; ní ann a rugadh sibh ach is ann a gheobhaidh sibh beirt bás.


text:
An pota briste, beagmhaitheasach é,<pb/><t>an fear seo Coiniá,<pb/><t>an soitheach é gan dúil ag aon duine ann?<pb/><t>Cad chuige ar teilgeadh amach iad,<pb/><t>é féin agus a shliocht,<pb/><t>ar teilgeadh iad do thír nach aithnid dóibh?


text:
Is mar seo a deir an Tiarna<pb/><t>«Scríobhaigí an fear seo faoin teideal:<pb/><t>gan chlann; duine nár rug biseach lena laethanta,<pb/><t>óir ní thiocfaidh le haon fhear dá shliocht<pb/><t>suí i ríchathaoir Dháiví,<pb/><t>ná rialú arís in Iúdá.»


text:
<pb/><t>«Is mairg do na haoirí a ligeann do chaoirigh m' innilte imeacht ar aimhleas agus ar fán an Tiarna a labhraíonn.


text:
Dá bhrí sin, is é seo a deir an Tiarna, Dia Iosrael, i dtaobh na n-aoirí a bheathaíonn mo phobal: Lig sibh scaipeadh agus seachrán a theacht ar mo thréad agus níor thug aon aire dóibh. Féach, agróidh mise oraibhse olc bhur ngníomhartha an Tiarna a labhraíonn.


text:
Ach cruinneoidh mé féin fuílleach mo thréada as gach uile thír inar dhíbir mé iad, agus tabharfaidh mé ar ais iad chun a dtalamh féaraigh: beidh siad síolmhar agus méadófar iad.


text:
Cuirfidh mé aoirí os a gcionn a bheathóidh iad; ní bheidh eagla orthu níos mó, ná uamhan; ní bheidh easnamh ar bith orthu an Tiarna a labhraíonn.


text:
Feach, tá na laethanta ag teacht an Tiarna a labhraíonn <pb/><t>agus ardóidh mé do Dháiví beangán fíréanta;<pb/><t>rialóidh sé ina rí go críonna,<pb/><t>agus déanfaidh sé breithiúnas agus ceart sa talamh.


text:
Ina laethanta siúd sábhálfar Iúdá agus cónóidh Iosrael faoi dhóchas.<pb/><t>Is é seo an t-ainm a bhéarfar air: An Tiarna ár bhfíréantacht.


text:
«Mar sin, tá na laethanta ag teacht an Tiarna a labhraíonn nach ndéarfaidh daoine níos mó: 'Go maire an Tiarna a thug clann Iosrael as críoch na hÉigipte!'


text:
ach: 'Go maire an Tiarna a thug ar ais agus a threoraigh abhaile sliocht theach Iosrael as an tír thuaidh agus as gach uile thír inar dhíbir sé iad, le go ndéanfaidís cónaí ina dtír féin.' »


text:
<pb/><t>I dtaobh na bhfáithe:<pb/><t>Tá mo chroí istigh ionam briste,<pb/><t>creathnaíonn mo chnámha uile;<pb/><t>is cosúil le fear meisce mé;<pb/><t>is cosúil le fear a chloígh fíon mé<pb/><t>mar gheall ar an Tiarna agus a bhriathra naofa;<pb/><t>tá an tír lán d' adhaltranaigh.


text:
(Is mar gheall ar na fir seo tá an tír ag mairgneach agus a triomaíodh féaraigh an fhásaigh.)<pb/><t>«Chun olc a dhéanamh tá siad mear<pb/><t>agus is é an mícheart a neart.


text:
Sea, go fiú na fáithe agus na sagart, tá siad aindiaga;<pb/><t>i mo theach féin fuair mé a n-urchóid<pb/><t> an Tiarna a labhraíonn.


text:
Ar an ábhar seo is sleamhain an tslí<pb/><t>atá ag síneadh rompu;<pb/><t>sa dorchacht mar a ndíbreofar iad<pb/><t>is ann a thitfidh siad.<pb/><t>Óir tabharfaidh mise olc orthu<pb/><t>i mbliain a bhféachana<pb/><t> an Tiarna a labhraíonn.


text:
I bhfáithe na Samáire<pb/><t>chonaic mé nithe a chuir samhnas orm:<pb/><t>thairngreadar trí Bhál<pb/><t>agus chuir siad mo phobal Iosrael ar seachrán.


text:
Ach i bhfáithe Iarúsailéim<pb/><t>chonaic mé na nithe gránna:<pb/><t>adhaltranas, síoréitheach,<pb/><t>an oiread sin neartú lucht na míghníomhartha,<pb/><t>nach bhfilleann aon duine óna olc;<pb/><t>tá siad domsa mar Shodom,<pb/><t>a háitritheoirí uile domsa mar Ghomorá.


text:
Ar an ábhar sin is mar seo a deir Tiarna na Slua<pb/><t>i dtaobh na bhfáithe:<pb/><t>Anois beathóidh mé iad le mormónta,<pb/><t>agus tabharfaidh mé uisce nimhiúil dóibh le hól,<pb/><t>mar is ó fháithe Iarúsailéim amach<pb/><t>a leathnaigh aindiagacht ar fud na dúiche.


text:
Is mar seo a deir Tiarna na Slua:<pb/><t>Ná héistigí le briathra na bhfáithe úd;<pb/><t>is do bhur mealladh atá siad,<pb/><t>aithriseann siad físeanna a gcroí féin,<pb/><t>agus ní as béal an Tiarna;


text:
leis an dream a dhiúltaíonn do bhriathar an Tiarna deir siad,<pb/><t>' Gheobhaidh sibh síocháin' ,<pb/><t>agus leo siúd a shiúlann de réir comhairlí<pb/><t>a gcruachroí féin:<pb/><t>' Ní thiocfaidh olc ar bith oraibh.' »


text:
(Ach cé a bhí i láthair ag comhairle an Tiarna? Cé a chonaic í agus a chuala a bhriathar? Cé a d' éist lena bhriathar le go bhfógróidh sé é?)


text:
Anois éiríonn anfa an Tiarna,<pb/><t>séideann an stoirm ghaoithe,<pb/><t>briseann sí ar cheann na ndrochdhaoine;


text:
ní fhillfidh fearg an Tiarna go gcríochnaí,<pb/><t>agus go gcomhlíona sé comhairle a chroí.<pb/><t>Tuigfidh sibh é sin go soiléir sna laethanta atá ag teacht.


text:
«Ní mise a sheol na fáithe seo uaim,<pb/><t>ina dhiaidh sin bíonn siad ag rith;<pb/><t>ní leo a labhair mé;<pb/><t>ina dhiaidh sin bíonn siad ag tairngreacht.


text:
An raibh siad i láthair ag mo chomhairle?<pb/><t>Má bhí, fógraídís mo bhriathra do mo phobal,<pb/><t>agus tabhraidís orthu filleadh óna slí urchóideach<pb/><t>agus ó olc a ngníomhartha.


text:
An bhféadann aon duine é féin a fholach i gcúinne dorcha<pb/><t>agus nach bhfeicfidh mise é? an Tiarna a labhraíonn.<pb/><t>Nach líonann mise neamh agus talamh? an Tiarna a labhraíonn.


text:
«Chuala mé céard a dúirt na fáithe a thairngreann i m' ainmse. ' Rinneadh brionglóid dom,' a deir siad, ' rinneadh brionglóid dom!'


text:
Cá fhad a bheidh seo i gcroíthe na bhfáithe a thairngreann bréaga, fáistine a thabhairt ar chealga a gcroí féin?


text:
Síleann siad a thabhairt ar mo phobal m' ainm a dhearmad leis na haislingí a insíonn siad dá chéile, díreach mar a dhearmaid a n-aithreacha m' ainm ar son Bhál.


text:
«An fáidh ag a mbíonn aisling, insíodh sé gur leis féin a aisling! Agus an té ag a bhfuil mo bhriatharsa, labhraíodh sé go beacht é!<pb/><t>Céard é baint na cátha leis an gcruithneacht?<pb/><t> an Tiarna a labhraíonn.


text:
Nach ndónn mo bhriatharsa ar nós tine<pb/><t> an Tiarna a labhraíonn <pb/><t>nach cosúil é le hord a bhriseann an charraig ina smidiríní?


text:
«Mar sin, féach, táimse in aghaidh na bhfáithe an Tiarna a labhraíonn a ghoideann mo bhriathra óna chéile.


text:
Táimse in aghaidh na bhfáithe a dhéanann tairngreachtaí as brionglóidí bréagacha an Tiarna a labhraíonn a insíonn iad, agus a thugann ar mo phobal seachránú lena mbréaga agus lena gcur i gcéill. Ní mise go cinnte a chuir uaim iad ná a thug aon ordú dóibh, agus ní aon tairbhe don phobal seo iad an Tiarna a labhraíonn.


text:
«Agus nuair a fhiafróidh na daoine seo, fáidh nó sagart, díotsa: 'Céard é ualach an Tiarna?' déarfaidh tú leis: 'Tusa, is tusa ualach an Tiarna; is ea, tusa, agus cuirfidh mé díom thú! an Tiarna a labhraíonn.'


text:
«Agus an fáidh, sagart, nó aon duine eile a déarfaidh: 'Ualach an Tiarna' , gearrfaidh mise pionós ar an bhfear sin, agus ar a theaghlach freisin.


text:
Is mar seo ba cheart daoibh labhairt, gach uile dhuine lena chomharsa agus gach aon lena dheartháir: 'Céard a d' fhreagair an Tiarna?' nó ' Céard a dúirt an Tiarna?'


text:
Ach ná leanaigí oraibh á rá: 'Ualach an Tiarna' , nó is ualach a bheidh ann cinnte don té a deir é, mar claonann sibh briathra Dé bheo, Tiarna na Slua, ár nDia.


text:
Is mar seo a déarfaidh tú leis an bhfáidh: 'Cén freagra a thug an Tiarna?' nó: 'Céard a dúirt an Tiarna?'


text:
Ach má deir tú: 'Ualach an Tiarna' , is ansin a deir an Tiarna: 'De bhrí go n-abrann tú na focail seo: Ualach an Tiarna; agus gur chros mise oraibh a rá: Ualach an Tiarna;


text:
mar sin tógfaidh mise suas sibh féin, agus an chathair a thug mé daoibh agus do bhur sinsir, agus caithfidh mé as mo radharc sibh.


text:
<pb/><t>Thaispeáin an Tiarna fís dom: bhí dhá chliabh fígí curtha os comhair Theampall an Tiarna amach. Tharla sé seo tar éis Nabúcadnazar, rí na Bablóine, a bhreith Iacoiniá mac Iahóiácaím, rí Iúdá, leis i láimh as Iarúsailéim, agus uaisle uile Iúdá, in éineacht leis na gaibhne agus na ceardaithe, agus iad a bhreith don Bhablóin.


text:
Bhí fígí maithe i gcliabh amháin díobh, cosúil leis na fígí a bhíonn aibí i dtús; sa chliabh eile bhí fígí an olca, nárbh fhéidir a ithe ar a n-olcas.


text:
Ansin dúirt an Tiarna liomsa: «Céard a fheiceann tú, a Irimia?» Dúirt mise: «Fígí, na cinn mhaithe rómhaith, na droch-chinn ró-olc ionas nach féidir iad a ithe ar a n-olcas.»


text:
«Is mar seo a deir an Tiarna, Dia Iosrael: 'Faoi mar is maith iad na fígí seo, is amhlaidh sin a rachaidh mé i gcúram lucht deoraíocht Iúdá a sheol mé amach as an áit seo go tír na gCaildéach.


text:
Cuirfidh mé mo shúile orthu ar mhaithe leo agus tabharfaidh mé ar ais don dúiche seo arís iad. Tógfaidh mé iad agus ní leagfaidh mé anuas iad, cuirfidh mé i dtalamh iad agus ní tharraingeoidh mé aníos iad.


text:
Tabharfaidh mé croí dóibh le go n-aithneoidh siad gur mise an Tiarna. Beidh siad ina bpobal agamsa agus beidh mise i mo Dhia acusan, óir fillfidh siad orm ó lán a gcroí.


text:
Maidir leis na drochfhígí, nárbh fhéidir a ithe ar a n-olcas go deimhin is mar seo a deir an Tiarna is amhlaidh sin a dhéanfaidh mé le Zidicíá rí Iúdá, a phrionsaí agus fuílleach Iarúsailéim a d' fhan sa tír seo, agus fós an dream a chónaíonn i gcríoch na hÉigipte.


text:
Déanfaidh mé díol uafáis díobh i súile ríochtaí uile na talún, chun bheith ina scannal, ina leathfhocal, ina gceap magaidh, ina mallú san uile áit a ndíbreoidh mé iad.


text:
Cuirfidh mé an claíomh, an gorta agus an phlá ina gcoinne go scriosfar iad as an talamh a thug mé dóibh féin agus dá n-aithreacha.»


text:
<pb/><t>An briathar a tháinig go Irimia i dtaobh phobal Iúdá uile sa cheathrú bliain de Iahóiácaím mac Ióisíá, rí Iúdá (b' í sin an chéad bhliain de réimeas Nabúcadnazar rí na Bablóine).


text:
«Le trí bliana agus fiche, ón treas bliain déag de réimeas Ióisíá mac Ámón, rí Iúdá, go dtí inniu, tháinig briathar an Tiarna chugamsa agus labhair mé libhse gan scor (ach níor éist sibh.


text:
Agus chuir an Tiarna chugaibh gan scor a sheirbhísigh uile na fáithe, ach níor éist sibh, ná níor thug sibh aird).


text:
Ba é a dúirt siad: 'Filligí gach aon agaibh óna dhrochshlí, agus ó olc bhur ngníomhartha, agus fanfaidh sibh ar an talamh a thug an Tiarna anallód daoibh féin agus do bhur n-aithreacha le saol na saol.


text:
(Agus ná himígí i ndiaidh déithe eile d' fhónamh dóibh agus á n-adhradh; ná brostaigí mise chun feirge le hoibreacha bhur lámh féin; agus ní dhéanfaidh mé dochar daoibh.' )


text:
Ach níor éist sibh liom ( an Tiarna a labhraíonn agus bhrostaigh sibh anois mé chun feirge le hoibreacha bhur lámh, chun bhur ndochair féin).


text:
cuirfidh mé fios anois ar chlann uile an tuaiscirt (an Tiarna a labhraíonn ag tagairt do Nabúcadnazar rí na Bablóine, mo sheirbhíseach) agus tabharfaidh mé anuas ar an tír seo iad agus ar a háitritheoirí (agus ar na ciníocha seo uile máguaird); scriosfaidh mé iad agus déanfaidh mé uafás díobh, agus scige agus náire shíoraí.


text:
«Tógfaidh mé uathu gáir an tsúgartha agus na meidhre, gártha an fhir nuaphósta agus na brídeoige, tormán na brón muilinn agus solas an lóchrainn.


text:
Scriosfar an tír ar fad agus beidh sí ina fásach, fad a fhanfaidh siad ina sclábhaithe i measc na gciníocha go ceann seachtó bliain.


text:
(Ach nuair a bheidh an seachtó bliain istigh, gearrfaidh mé pionós ar rí na Bablóine agus ar an gcine sin an Tiarna a labhraíonn san éigeart a rinne siad, agus pionós ar thír na gCaildéach freisin, agus déanfaidh mé fásach síoraí di.)


text:
Tabharfaidh mé ar an tír sin na briathra go léir a labhair mé ina haghaidh, an uile ní dá bhfuil scríofa sa leabhar seo.»


text:
Is mar seo a labhair an Tiarna, Dia Iosrael, liomsa: «Glac an cupán fíona seo as mo láimh agus tabhair ar an uile chine chuig a gcuirfidh mise thú, ól as;


text:
ólaidís agus luascaidís agus bídís ar mearbhall mar gheall ar an gclaíomh a chuirfidh mé ina measc.»


text:
Ghlac mise an cupán as láimh an Tiarna agus thug mé ar na ciníocha uile chuig ar chuir an Tiarna mé, a ól,


text:
(Iarúsailéim agus bailte Iúdá, a ríthe siúd agus a bprionsaí a dhéanamh fásaigh agus uafáis díobh, agus magaidh agus mallaithe mar atá inniu);


text:
Na heachtrannaigh uile lena gcois (ríthe uile thír Úz); ríthe uile thír na bhFilistíneach, Aiscileon, Gazá, Eacrón agus fuílleach Aisdeod,


text:
ríthe uile an tuaiscirt i bhfogas agus i gcéin, ceann ar cheann; agus na ríochtaí uile atá ar chlár na talún. (Maidir le rí Shéiseac, ólfaidh seisean ar deireadh.)


text:
«Déarfaidh tú leo: 'Is mar seo a deir Tiarna na Slua, Dia Iosrael: Ólaigí! Bígí ar meisce! Sceithigí! Titigí, agus ná héirigí níos mó, de bharr an chlaímh atáim a chur in bhur measc.'


text:
Má dhiúltaíonn siad an cupán a ghlacadh as do láimh agus a ól, déarfaidh tú é seo leo: 'Is mar seo a deir Tiarna na Slua: Is éigean daoibh ól!


text:
Ó tá mé ag tosú ar olc a thabhairt ar an gcathair ar a dtugtar m' ainm, an dóigh libh go rachaidh sibhse gan smachtú? Go deimhin ní rachaidh, óir ansin glaofaidh mé ar chlaíomh in aghaidh áitritheoirí uile na talún Tiarna na Slua a labhraíonn.'


text:
«Tairngir thusa ina n-aghaidh na briathra seo uile, agus abair leo:<pb/><t>' Nuallann an Tiarna ón ard,<pb/><t>labhraíonn sé óna shanctóir naofa;<pb/><t>béiceann os ard in aghaidh a chró caorach;<pb/><t>ligeann gáir amhail an dream a shiúlann ar na caora.<pb/><t>Cluineann áitritheoirí uile na talún an tormán;


text:
sroicheann sé imill imigéiniúla an domhain.<pb/><t>Óir tá an Tiarna ag cúisiú na náisiún,<pb/><t>ag tabhairt an uile fheoil chun breithiúnais;<pb/><t>tugann sé don chlaíomh na hurchóidigh<pb/><t> an Tiarna a labhraíonn.'


text:
Is mar seo a deir Tiarna na Slua:<pb/><t>' Féach, leathnaíonn an t-olc ó chine go cine<pb/><t>éiríonn anfa mór ó imill imigéiniúla an domhain.'


text:
«Beidh mairbh an Tiarna sa lá sin scaipthe ó cheann ceann na cruinne. Ní chaoinfear iad; ní chruinneofar iad ná ní mó a adhlacfar iad; fanfaidh siad ar éadan na talún mar aoileach.


text:
Uailligí a thréadaithe na gcaorach, éimhigí,<pb/><t>únfairtigí ar an talamh, a thiarnaí na dtréad,<pb/><t>óir tá laethanta bhur n-eirligh ar láimh,<pb/><t>fearacht na reithí is deise, titfidh sibh.


text:
Éist! uaill éimhe na n-aoirí,<pb/><t>guthanna thiarnaí na dtréad!<pb/><t>Óir mhill an Tiarna a n-iníor,


text:
Tá an leon tar éis a uachais a fhágáil,<pb/><t>anois tá a dtír ina fhásach,<pb/><t>de bharr an chlaímh mhillte,<pb/><t>de bharr díbheirg fhíochmhar an Tiarna.»


text:
«Seo mar a deir an Tiarna: 'Seas i gcúirt Theampall an Tiarna. Le muintir uile chathracha Iúdá a thagann go Teampall an Tiarna a adhradh, abair na briathra uile a d' ordaigh mise duit a labhairt leo; ná fág siolla ar lár.


text:
B' fhéidir go n-éistfidh siad agus go bhfillfidh gach aon duine óna dhrochshlí; má fhilleann, tiocfaidh aithreachas ormsa faoin olc atá ar intinn agam a dhéanamh orthu mar gheall ar a míghníomhartha.


text:
Abair leo: Seo mar a deir an Tiarna: Mura n-éisteann sibh liomsa trí mo dhlí a chuir mé romhaibh a chomhlíonadh,


text:
trí aird a thabhairt ar bhriathra mo sheirbhíseach, na fáithe, a sheolaim chugaibh gan scor agus nár éist sibh leo,


text:
déanfaidh mise an Teampall seo cosúil le Sileo, agus déanfaidh mé an chathair seo ina mallacht do chiníocha uile an domhain.' »


text:
Chuala na sagairt agus na fáithe agus an pobal uile Irimia ag rá na mbriathar sin i dTeampall an Tiarna.


text:
Nuair a bhí gach rud ráite ag Irimia a d' ordaigh an Tiarna dó a rá leis an bpobal uile, rug na sagairt agus na fáithe air agus dúirt siad: «Go deimhin cuirfear chun báis thú.


text:
Cad chuige ar thairngir tú in ainm an Tiarna á rá: 'Beidh an Teampall seo cosúil le Sileo, agus beidh an chathair seo uaigneach agus gan áitreabhach' ?» Agus bhí an pobal uile ag plódú thart ar Irimia i dTeampall an Tiarna.


text:
Nuair a chuala feidhmeannaigh Iúdá é seo tháinig siad aníos ó phálás an rí go dtí Teampall an Tiarna agus shuigh síos i mbéal Gheata Nua Theampall an Tiarna.


text:
Ansin labhair na sagairt agus na fáithe leis na feidhmeannaigh agus leis an bpobal uile: «Tá breithiúnas báis tuillte ag an bhfear seo, óir thairngir sé in aghaidh na cathrach seo mar a chuala sibh le bhur gcluasa féin.»


text:
Ach thug Irimia freagra ar na feidhmeannaigh agus ar an bpobal uile mar seo: «Chuir an Tiarna féin mise a fháidheoireacht na mbriathra uile a chuala sibh in aghaidh an Teampaill seo agus in aghaidh na cathrach seo.


text:
Mar sin leasaigí bhur n-iompar agus bhur ngníomhartha; umhlaígí do ghuth an Tiarna bhur nDia; má dhéanann sibh sin, beidh aithreachas air agus, an t-olc a d' fhógair sé in bhur n-aghaidh, ní dhéanfaidh sé é.


text:
Ach bíodh a fhios agaibh seo go dearfa, má chuireann sibh chun báis mé, go dtabharfaidh sibh go deimhin fuil neamhchiontach oraibh féin, ar an gcathair seo agus ar a muintir, óir go fírinneach sheol an Tiarna mise chugaibh a labhairt na mbriathra seo uile in bhur gcluasa.»


text:
Ansin dúirt na feidhmeannaigh agus an pobal uile leis na sagairt agus na fáithe: «Ní cóir an fear seo a chur chun báis, óir labhair sé linn in ainm an Tiarna, ár nDia.»


text:
«Thairngir Míocá an Móirisiteach i laethanta Hiziciá rí Iúdá,» a dúirt siad, «agus ba é a dúirt sé le muintir uile Iúdá: 'Mar seo a deir an Tiarna:<pb/><t>Déanfar fearann treafa de Shíón,<pb/><t>agus carnán bruscair de Iarúsailéim,<pb/><t>beidh cnoc an Teampaill ina ardán coillteach.'


text:
«Ar chuir Hiziciá rí Iúdá agus pobal uile Iúdá chun báis é mar gheall air sin? Nár mhó, agus eagla roimh an Tiarna orthu, a d' iarr siad fabhar air go mb' aithreach leis an t-olc a bhí fógraithe aige ina n-aghaidh? An gcuirfimidne anois an choir seo mar ualach ar ár n-anamacha?»


text:
Bhí fear eile ann freisin a thairngir in ainm an Tiarna, Úiríá mac Sheamaiá, ó Chiriat Iáraím. Thairngir seisean in aghaidh na cathrach seo agus in aghaidh na tíre seo na nithe céanna díreach agus a thairngir Irimia.


text:
Nuair a chuala Iahóiácaím an rí, mar aon lena airí agus a fheidhmeannaigh uile, a bhriathra, theastaigh uaidh é a chur chun báis. Nuair a chuala Úiríá é sin tháinig eagla air agus theith sé don Éigipt.


text:
Thug siad Úiríá amach as an Éigipt agus rug siad go Iahóiácaím an rí é; mharaigh seisean leis an gclaíomh é agus theilg a chorpán isteach i reilig na ndaoine coitianta.


text:
Ach sheas Irimia faoi choimirce Aichíceám mhic Sheáfán, agus níor tugadh é ar láimh don phobal le cur chun báis.


text:
Cuir scéala ansin go rí Eadóm, go rí Mhóáb, go rí na nAmónach, go rí Tuíre agus go rí na Síodóine, le béal a dteachtaí a thagann go Iarúsailéim go Zidicíá rí Iúdá.


text:
Ordaigh dóibh a rá lena máistri: 'Is mar seo a deir Tiarna na Slua, Dia Iosrael: Seo a ndéarfaidh sibh le bhur máistrí:


text:
Le mo mhórchumhacht agus le mo láimh sínte amach rinne mé an talamh, an duine agus na hainmhithe ar talamh. Agus féadaim é a thabhairt don té is maith liom.


text:
Tá na tíortha seo uile tugtha agam faoi láthair i láimh Nabúcadnazar rí na Bablóine, mo sheirbhíseach; thug mé dhó fiú na beithígh allta le fónamh dó.


text:
Beidh na ciníocha uile umhal dó féin, dá mhac agus do mhac a mhic, nó go dtaga am cinnte a thíre féin ar a seal agus go gcuirfidh náisiúin chumhachtacha agus ríthe móra é féin i ndaoirse.


text:
Cibé cine nó ríocht nach ngéillfidh do Nabúcadnazar rí na Bablóine, agus nach gcromfaidh a muineál faoi chuing rí na Bablóine, smachtóidh mise an cine sin leis an gclaíomh, leis an ngorta, leis an bplá a deir an Tiarna go dtuga mé ina láimh é.


text:
Mar sin, ná héistigí le bhur bhfáithe, le bhur n-asarlaithe, le bhur bhfísithe, ná le bhur ndraoithe, ná le bhur ngreasadóiri a deir libh: Ní bheidh sibh faoi smacht rí na Bablóine.


text:
Is fáidheoireacht bhréige a dhéanann siad daoibh, agus dá bharrsan tógfar ó bhur ndúiche sibh, díbreoidh mise sibh agus caillfear sibh.


text:
An cine, áfach, a chromann a mhuineál faoi chuing rí na Bablóine agus a dhéanann fónamh dó, fágfaidh mé faoi shíocháin iad ina dtír féin a deir an Tiarna saothróidh siad í agus fanfaidh siad ann.' »


text:
Labhair mé mar an gcéanna le Zidicíá rí Iúdá: «Tugaigí bhur muiníl,» dúirt mé leis, «faoi chuing rí na Bablóine; géilligí dó féin agus dá mhuintir agus mairfidh sibh.


text:
Cad chuige a n-éagfadh sibh, tú féin agus do mhuintir, leis an gclaíomh, leis an ngorta, leis an bplá a bhagair an Tiarna ar an gcine nach ngéillfidh do rí na Bablóine?


text:
Ná héistigí le briathra na bhfáithe a deir libh: 'Ní bheidh sibh faoi smacht rí na Bablóine.' Is fáidheoireacht bhréige a dhéanann siad daoibh.


text:
Óir ní mise a chuir uaim iad a deir an Tiarna tairngríonn siad bréaga i m' ainm. Dá bharr sin díbreoidh mise sibh, caillfear sibh féin agus mar an gcéanna na fáithe a thairngríonn daoibh.»


text:
Ansin labhair mé leis na sagairt agus leis an bpobal uile: «Is mar seo a deir an Tiarna: 'Ná héistigí le briathra bhur bhfáithe a fháistiníonn daoibh á rá: Féach! tabharfar ar ais go luath soithí Theampall an Tiarna ón mBablóin; tairngríonn siad bréaga daoibh.


text:
Ná héistigí leo; géilligí do rí na Bablóine agus mairfidh sibh; cad chuige a bhfágfaí an chathair seo ina fásach?


text:
Dá mba fháithe iad agus dá mbeadh briathar an Tiarna leo, bheidís anois ag guí Tiarna na Slua nach dtógfaí don Bhablóin na soithí atá fágtha i dTeampall an Tiarna, i bpálás rí Iúdá agus in Iarúsailéim.


text:
Óir is mar seo a deir an Tiarna i dtaobh (na gcolún, na farraige, na seastán agus) na soithí eile atá fós sa chathair seo,


text:
na cinn nár rug Nabúcadnazar rí na Bablóine leis nuair a rug sé Iacoiniá mac Iahóiácaím, rí Iúdá, i láimh leis ó Iarúsailéim don Bhablóin mar aon le maithe uile Iúdá agus Iarúsailéim.


text:
Is ea, is mar seo a deir Tiarna na Slua, Dia Iosrael, faoi na soithí atá fágtha fós i dTeampall an Tiarna, i bpálás rí Iúdá agus in Iarúsailéim:


text:
Tabharfar don Bhablóin iad, agus beidh siad ann nó go dté mise faoina ndéin an Tiarna a labhraíonn. Tabharfaidh mise ar ais iad ansin agus cuirfidh san áit seo iad.' »


text:
<pb/><t>An bhliain chéanna sin, i dtús réim Zidicíá mhic Ióisíá, rí Iúdá, an cúigiú mí den cheathrú bliain labhair Hanainiá fáidh, mac Azúr, as Gibeón, mar leanas le [Irimia] i dTeampall an Tiarna i láthair na sagart agus an phobail uile:


text:
Taobh istigh de dhá bhliain tabharfaidh mé liom ar ais chuig an áit seo soithí uile Theampall an Tiarna a rug Nabúcadnazar rí na Bablóine leis as an áit seo agus a d' iompair sé chuig an mBablóin.


text:
Tabharfaidh mé ar ais freisin Iacoiniá mac Iahóiácaím, rí Iúdá, agus deoraithe uile Iúdá a chuaigh chuig an mBablóin an Tiarna a labhraíonn. Sea, brisfidh mé cuing rí na Bablóine.' »


text:
Ansin thug Irimia fáidh freagra ar an bhfáidh Hanainiá i bhfianaise na sagart agus an phobail uile a bhí i dTeampall an Tiarna.


text:
«Bíodh sé amhlaidh,» a dúirt Irimia fáidh. «Go gcomhlíona an Tiarna an tairngreacht a rinne tú, soithí Theampall an Tiarna agus na deoraithe uile a thabhairt ar ais ón mBablóin go dtí an áit seo.


text:
Na fáithe a bhí ann romhamsa agus romhatsa anallód, rinne siad tairngreacht faoi chogadh, faoi ghorta, faoi phlá, in aghaidh mórán tíortha agus in aghaidh ríochtaí móra;


text:
ach an fáidh a thairngríonn síocháin, aithneofar gurb é an Tiarna go fírinneach a chuir uaidh é nuair a thiocfaidh briathra an fháidh i gcrích.»


text:
Labhair Hanainiá ansin i bhfianaise an phobail uile: «Seo mar a deir an Tiarna: 'Is mar seo a bhrisfidh mé i gcionn dhá bhliain, cuing Nabúcadnazar rí na Bablóine, agus bainfidh mé í de mhuineál na gciníocha uile.» ' D' imigh Irimia leis ag an bpointe sin.


text:
Nuair a bhí Hanainiá fáidh tar éis an chuing, a thóg sé de mhuineál Irimia fáidh, a bhriseadh, tháinig briathar an Tiarna go Irimia:


text:
«Imigh leat go Hanainiá agus abair seo leis: 'Is mar seo a deir an Tiarna: Tig leat cuingeacha maide a bhriseadh? Más ea, déanfaidh mise cuingeacha iarainn dóibh ina n-áit.


text:
Óir seo mar a deir Tiarna na Slua, Dia Iosrael: Is cuing iarainn a chuirim anois ar mhuineál na gciníocha seo uile le go mbeidh siad faoi chois ag Nabúcadnazar rí na Bablóine. Beidh siad faoina smacht; fiú na mbeithíoch allta, tá siad tugtha agam dó.' »


text:
Dúirt Irimia fáidh le Hanainiá fáidh: «Éist liom go haireach; a Hanainiá: níor chuir an Tiarna uaidh thú; mar gheall ortsa tá an pobal seo anois ag cur a ndóchais i mbréag.


text:
Ar an ábhar sin seo mar a deir an Tiarna: 'Tá fúm thusa a theilgean d' aghaidh na talún: éagfaidh tú i mbliana, [de bhrí gur sheanmóir tú easumhlaíocht in aghaidh an Tiarna].' »


text:
<pb/><t>Is iad seo briathra na litre a chuir Irimia fáidh ó Iarúsailéim chun na seanóirí sin a tugadh ar deoraíocht, chun na sagart, na bhfáithe agus chun an phobail uile a rug Nabúcadnazar leis ar deoraíocht ó Iarúsailéim don Bhablóin.


text:
Ba tar éis Iacoiniá an rí, an ríonmháthair, na seomróirí, maithe Iúdá agus Iarúsailéim, agus na gaibhne agus na ceardaithe a imeacht as Iarúsailéim é.


text:
Seachadadh an litir le cabhair Ealásá mac Sheáfán agus Ghamairiá mac Hilcíá a chuir Zidicíá rí Iúdá don Bhablóin go Nabúcadnazar rí na Bablóine. Mar seo a ghabh an litir:


text:
Is mar seo a deir Tiarna na Slua, Dia Iosrael, leis na deoraithe uile a tugadh ar shiúl ó Iarúsailéim don Bhablóin:


text:
tógaigí mná agus ginigí mic agus iníonacha; toghaigí mná do bhur mic; faighigí fir do bhur n-iníonacha le go mbeire siadsan, ar a seal, mic agus iníonacha; caithfidh sibh dul i líonmhaire ansin agus ní i laghad.


text:
Déanaigí leas na [tíre] inar chuir mise sibh ar deoraíocht; guígí chun an Tiarna ar a son, óir is ar a leas siúd atá seasamh bhur leasa-sa ag brath.»


text:
ach is mar seo a deir Tiarna na Slua, Dia Iosrael: 'Ná mealladh bhur bhfáithe sibh ná na greasadóirí atá in bhur measc; ná héistigí leis na haislingeacha a aislingíonn siad,


text:
óir tairngríonn siad daoibh go bréagach i m' ainmse. Ní mise a chuir uaim iad an Tiarna a labhraíonn.' »


text:
Óir is mar seo a deir an Tiarna: «Ní go mbeidh an seachtó bliain a deonaíodh don Bhablóin istigh, a thiocfaidh mé ar cuairt chugaibh agus a chomhlíonfaidh mé mo gheallúint daoibh, sibh a thabhairt ar ais don áit seo.


text:
Óir tá fios mo smaointe agam in bhur dtaobh an Tiarna a labhraíonn smaointe síochána agus ní oilc, a thabhairt croí agus dóchais daoibh.


text:
Beidh mise ar fáil agaibh an Tiarna a labhraíonn. Tabharfaidh mé ar ais bhur gcuid daoibh, agus cruinneoidh mé sibh as na ciníocha uile agus as gach uile áit ar dhíbir mé sibh, an Tiarna a labhraíonn. Tabharfaidh mé ar ais sibh chun na háite as ar ruaig mé sibh.


text:
Óir is mar seo a deir an Tiarna faoin rí a shuíonn anois ar ríchathaoir Dháiví agus faoi na daoine eile a chónaíonn sa chathair seo, bhur ndeartháireacha nach ndeachaigh amach libh i mbraighdeanas.


text:
Is mar seo a deir Tiarna na Slua: «Tabharfaidh mé anois an claíomh orthu, an gorta agus an phlá; déanfaidh mé cosúil le fígí lofa iad nach féidir a ithe ar a n-olcas.


text:
Leanfaidh mé iad leis an gclaíomh, leis an ngorta, leis an bplá, agus déanfaidh mé díol uafáis díobh do ríochtaí uile an domhain, ina mallú, ina n-iontas, ina magadh, ina scige i measc na gciníocha uile inar dhíbir mé iad,


text:
de bhrí nár éist siad le mo bhriathra an Tiarna a labhraíonn bíodh agus gur chuir mé chucu gan scor mo sheirbhísigh, na fáithe. Níorbh áil leo ina dhiaidh sin éisteacht an Tiarna a labhraíonn.»


text:
«Is mar seo a deir Tiarna na Slua, Dia Iosrael, i dtaobh Acháb mhic Chóláiá agus Zidicíá mhic Mhásaeiá a thairngríonn bréaga daoibh i m' ainmse: 'Seachadfaidh mé iad i láimh Nabúcadnazar rí na Bablóine a mharóidh iad os comhair bhur súl.


text:
Uathusan an mhallacht seo a bheidh ar bhéala deoraithe uile Iúdá sa Bhablóin: Go ndéana an Tiarna thusa cosúil le Zidicíá agus Acháb a bhruith rí na Bablóine beo beathach.


text:
Sin oidhe an dreama a dhéanann míchlú in Iosrael, ag déanamh adhaltranais le mná a gcomharsana, ag labhairt briathra bréagacha i m' ainmse gan ordú uaimse. Tá a fhios agamsa ina dhiaidh sin; feicim, an Tiarna a labhraíonn.' »


text:
chuig an bpobal uile in Iarúsailéim, an sagart Zafainiá mac Mhásaeiá agus chuig na sagairt uile á rá:


text:
«Rinne an Tiarna sagart díotsa mar chomharba Iahoideá chun riail a choinneáil i dTeampall an Tiarna; i gcás an duine atá ar mire agus a dhéanann fáidh de féin is é do dhualgas é siúd a chur sna ceapa agus i gcoiléar iarainn.


text:
Óir faoi scáth an chur i gcéill seo sheol sé teachtaireacht chugainne sa Bhablóin á rá: 'Is fada an daoirse seo. Tógaigí tithe, déanaigí cónaí iontu, cuirigí garraithe agus ithigí a dtorthaí.' »


text:
«Cuir an teachtaireacht seo chun na ndeoraithe uile: 'Is mar seo a deir an Tiarna i dtaobh Sheamaiá ó Nihealám: De bhrí gur thairngir Seamaiá daoibhse agus nach mise a chuir uaim é, agus mar gur thug sé oraibh dóchas a chur anois i mbréag,


text:
ar an ábhar sin a deir an Tiarna gearrfaidh mé pionós ar Sheamaiá ó Nihealám agus ar a shliocht ina dhiaidh; fireannach amháin dá chlann ní mhairfidh beo i measc na ndaoine seo le go bhfeicfeadh an mhaith a dhéanfaidh mé ar mo phobal an Tiarna a labhraíonn de bhrí gur theagaisc sé iompú ón Tiarna.' »


text:
«Is mar seo a deir an Tiarna, Dia Iosrael: 'Na briathra uile a labhair mé leat, scríobh i leabhar iad.


text:
Óir féach tá na laethanta ag teacht an Tiarna a labhraíonn ina gcuirfidh mé an rath arís ar mo phobal Iosrael (agus Iúdá), a deir an Tiarna, agus tabharfaidh mé orthu filleadh ar an tír a thug mé dá sinsir, agus sealbhóidh siad í.' »


text:
«Is mar seo a deir an Tiarna: chuala [mé] guth criothnaithe,<pb/><t>guth eagla, agus ní guth síochána é.


text:
Fiafraígí anois, meabhraígí:<pb/><t>an mbíonn fir ag breith clainne?<pb/><t>Cad chuige a bhfeicim gach fear mar sin<pb/><t>agus a lámha ar a leasracha mar bheadh bean in íona?<pb/><t>Cad chuige ar tháinig dath bán ar gach aghaidh?


text:
Go deimhin is mór an lá é seo,<pb/><t>ionas nach bhfuil aon lá cosúil leis;<pb/><t>is í uair bhuartha Iacóib í;<pb/><t>ach sábhálfar aisti é.


text:
«Ar an lá sin Tiarna na Slua a labhraíonn brisfidh mise an chuing dá muiníl, agus scaoilfidh mé a gcuibhreacha. Ní dhéanfaidh siad fónamh níos mó do choimhthíocha.


text:
Mar sin, ná bíodh eagla ort,<pb/><t>a shearbhónta liom, a Iacóib,<pb/><t> an Tiarna a labhraíonn <pb/><t>Ná bíodh scanradh ort, a Iosrael:<pb/><t>féach, sábhálfaidh mise thú as tíortha i gcéin,<pb/><t>agus do shliocht as tír a ndaoirse.<pb/><t>Beidh Iacób arís i suaimhneas<pb/><t>agus mairfidh go sóúil;<pb/><t>ní chuirfidh aon duine eagla air.


text:
Óir táimse in éineacht leat, do do shábháil.<pb/><t>Cuirfidh mé deireadh leis na ciníocha uile<pb/><t>mar ar scaip mé thú;<pb/><t>ní chuirfidh mé críochnú ortsa,<pb/><t>ach smachtóidh mé thú go measartha,<pb/><t>le nach bhfágfaidh mé ar fad gan pianadh thú.


text:
Rinne d' aos grá uile dearmad díot,<pb/><t>ní iarrann siad níos mó thú.<pb/><t>Sea, bhuail mé le buille namhad thú,<pb/><t>buille neamhthrócaireach<pb/><t>(mar gheall ar mhéid do chiontachta<pb/><t>agus ar iomadúlacht do pheacaí).


text:
Cad chuige a n-éagaoineann tú d' ainnise?<pb/><t>Tá do phian doleigheasta.<pb/><t>Rinne mé na nithe sin uile leat,<pb/><t>mar gheall ar mhéid do chiontachta,<pb/><t>agus ar iomadúlacht do pheacaí.


text:
Ach gach aon a shlog thusa slogfar iad féin,<pb/><t>rachaidh lucht d' ansmachta uile i ndaoirse,<pb/><t>creachfar lucht do chreachta,<pb/><t>agus gach aon dár airg thusa,<pb/><t>tabharfaidh mise mar argain iad.


text:
17a Ach casfaidh mise do shláinte ar ais chugat,<pb/><t>agus leigeasfaidh mé do chréachtaí<pb/><t> an Tiarna a labhraíonn.<pb/><t>17b Óir ghairidís ' An Díbeartach' díot,<pb/><t>' Éadáil linn ar cuma le haon duine í!' <pb/><t>ABN: v17b, v17a


text:
Seo mar a deir an Tiarna:<pb/><t>Tabharfaidh mé ar ais anois both an Tiarna,<pb/><t>agus déanfaidh mé trua dá áiteanna cónaithe;<pb/><t>tógfar an chathair arís ar a carn féin,<pb/><t>atógfar an daingean ar a láithreán.


text:
Tiocfaidh astu amach buíochas<pb/><t>agus glórtha daoine a dhéanann lúcháir.<pb/><t>Déanfaidh mé líonmhar iad,<pb/><t>agus ní bheidh laghdú orthu;<pb/><t>déanfaidh mé glórmhar iad,<pb/><t>agus ní bheidh siad faoi dhímheas.


text:
Beidh a gclann mhac mar a bhí siad féin anallód,<pb/><t>beidh a gcomhthionól go daingean i mo láthair,<pb/><t>agus smachtóidh mé lucht leatroim orthu.


text:
Is duine díobh féin a bheidh ina phrionsa orthu,<pb/><t>as a muintir féin a thiocfaidh a rialtóir.<pb/><t>Ligfidh mise dó teacht i mo láthair<pb/><t>agus féadfaidh sé teacht i ngar dom;<pb/><t>go deimhin, cé eile a chuirfeadh a anam i gcontúirt<pb/><t>agus teacht i ngar domsa? an Tiarna a labhraíonn.


text:
Anois éiríonn anfa an Tiarna, séideann an stoirm ghaoithe,<pb/><t>briseann sí ar cheann na ndrochdhaoine;


text:
ní fhillfidh fearg an Tiarna go gcuire sé i gcrích<pb/><t>agus go gcomhlíona comhairle a chroí.<pb/><t>Tuigfidh sibh é seo sna laethanta atá ag teacht.


text:
<pb/><t>«Nuair a thiocfaidh an t-am sin a deir an Tiarna beidh mise i mo Dhia ag clanna uile Iosrael: beidh siadsan ina bpobal agamsa.»


text:
«Seo mar a deir an Tiarna:<pb/><t>Fuair siad maithiúnas san fhásach,<pb/><t>na daoine a chuaigh slán ón gclaíomh.<pb/><t>Tá Iosrael ag tarraingt ar a scíth.


text:
Nocht an Tiarna [dó], ó i bhfad i gcéin:<pb/><t>ghráigh mé thú le grá síoraí,<pb/><t>ar an ábhar sin is dochaite mo ghean ort.


text:
Tógfaidh mé thú an athuair agus atógfar thú,<pb/><t>a mhaighdean Iosrael.<pb/><t>Beidh tú sciamhach arís,<pb/><t>agus déanfaidh tú meidhir sa rince<pb/><t>le do chuid tiompán.


text:
Plandóidh tú fós fíonghoirt<pb/><t>ar shléibhte na Samáire<pb/><t>(tá an phlandáil déanta ag lucht plandála;<pb/><t>cnuasfaidh siad na torthaí).


text:
Sea, tiocfaidh an lá a bhfógróidh an lucht faire<pb/><t>ar shléibhte Eafráim:<pb/><t>' Éirígí! téimis suas go Síón,<pb/><t>chun an Tiarna, ár nDia féin.'


text:
Óir seo mar a deir an Tiarna:<pb/><t>Scairtigí le lúcháir ar son Iacóib!<pb/><t>Tógaigí gártha do cheann na náisiún!<pb/><t>Fógraígí! Molaigí! Gáirigí:<pb/><t>' Shábháil an Tiarna a phobal, fuíoll Iosrael!'


text:
Féach, tabharfaidh mé ar ais iad<pb/><t>as an tír thuaidh,<pb/><t>agus cruinneoidh mé iad ó na críocha in imigéin;<pb/><t>iad go léir, an dall agus an bacach,<pb/><t>an bhean torrach agus an bhean i dtinneas clainne;<pb/><t>tiocfaidh siad ina gcuideachta mhór ag filleadh.


text:
Is le gol a d' imigh siad,<pb/><t>tabharfaidh mise sólás dóibh agus mé á dtreorú ar ais;<pb/><t>déanfaidh mé eolas an bhóthair dóibh go srutháin uisce,<pb/><t>slí dhíreach in áit nach bhfaighidh siad tuisle.<pb/><t>Óir táim i m' athair ag Iosrael,<pb/><t>agus is é Eafráim mo chéadghin mic.


text:
Éistigí briathar an Tiarna, sibhse a chiníocha!<pb/><t>Insígí é seo do na hoileáin in imigéin:<pb/><t>' An té a scaip Iosrael, cruinneoidh sé é,<pb/><t>cumhdóidh sé é mar a dhéanann aoire a thréad.'


text:
Tiocfaidh siad agus canfaidh ar mhullach Shíón;<pb/><t>baileoidh siad in éineacht chun maitheasaí an Tiarna:<pb/><t>cruithneacht agus ola agus fíon,<pb/><t>caoirigh agus eallach;<pb/><t>beidh a n-anamacha mar a bheadh garraí uiscithe;<pb/><t>ní dhéanfaidh siad brón níos mó.


text:
Is ansin a ghairdeoidh an mhaighdean sa rince,<pb/><t>déanfaidh ógánaigh agus seanóirí [meidhir];<pb/><t>fillfidh mise a ndobrón i ngairdeachas;<pb/><t>tabharfaidh mé sólás agus faoiseamh ar lorg a ndólás;


text:
sásóidh mé mo shagairt le bia blasta,<pb/><t>agus beidh mo dhaoine sách le mo mhaitheas<pb/><t> an Tiarna a labhraíonn.


text:
Is mar seo a deir an Tiarna:<pb/><t>Cluineadh guth i Rámá,<pb/><t>caoineadh agus gol géar;<pb/><t>is í Ráchael í ag caoineadh a clainne<pb/><t>mar nach bhfuil siad ann.


text:
Is mar seo a deir an Tiarna:<pb/><t>Éirígí as bhur gcaoineadh,<pb/><t>triomaígí bhur súile;<pb/><t>déanfar bhur saothar a chúiteamh<pb/><t> an Tiarna a labhraíonn.<pb/><t>Tiocfaidh siad ar ais ó thír a namhad.


text:
Go deimhin cluinim éamh Eafráim:<pb/><t>' Smachtaigh tú mé, ghlac mé an smachtú<pb/><t>mar tharbh óg gan smacht;<pb/><t>beir ar ais mé, lig dom teacht ar ais;<pb/><t>óir is tú an Tiarna mo Dhia.


text:
Sea, d' iompaigh mé i leataobh,<pb/><t>ach tháinig aithrí orm ó shin;<pb/><t>tháinig tuigsin chugam, bhuail mé m' ucht.<pb/><t>Bhí deargnáire orm, níor thóg mé mo cheann;<pb/><t>sea, lean dom go fóill míchlú m' óige.'


text:
An ionúin liom mo mhac Eafráim an méid sin?<pb/><t>An bhfuil mé chomh doirte sin air mar leanbh,<pb/><t>nach bhfuil uair dá mbagraím air<pb/><t>nach ag cuimhneamh air a bhím,<pb/><t>nach formhothaithe mé i gcónaí ar a shon,<pb/><t>go ligim do mo ghrámhaireacht a bheith ag tnúthán ina dhiaidh?<pb/><t>Is é an Tiarna a labhraíonn.


text:
Cuir suas duit féin comharthaí bóthair,<pb/><t>ardaigh clocha críche;<pb/><t>tabhair suntas maith don tslí,<pb/><t>an tslí ar imigh tú.<pb/><t>Tar abhaile, a mhaighdean Iosrael,<pb/><t>tar abhaile go dtí na bailte seo is leatsa.


text:
Cá fada a bheidh tú go stadach, a iníon mhídhílis?<pb/><t>Óir tá ní nua á chruthú ag an Tiarna ar talamh:<pb/><t>Rachaidh an Bhean arís ar lorg a Fir Chéile.»


text:
<pb/><t>Is mar seo a deir Tiarna na Slua, Dia Iosrael: «Bainfidh siad leas athuair as na briathra seo i dtír Iúdá agus ina bailte nuair a thabharfaidh mé ar ais iad:<pb/><t>' Go mbeannaí an Tiarna thusa,<pb/><t>a choimín an chirt,<pb/><t>a shliabh na naofachta!'


text:
«Cuirfidh fúthu sa tír seo, Iúdá agus a bhailte uile, na feirmeoirí agus an dream a dhéanann buachailleacht ar na tréada.


text:
<pb/><t>«Féach, tá na laethanta ag teacht an Tiarna a labhraíonn agus síolchuirfidh mé teach Iosrael agus teach Iúdá le síol an duine agus le síol an bheithígh.


text:
Agus faoi mar a bhí mé ag faire orthu uair amháin, a réabadh aníos agus a bhriseadh, a chaitheamh síos, a scrios agus a mhilleadh, is mar sin a bheidh mé anois, a thógáil agus a phlandú. An Tiarna a labhraíonn.»


text:
<pb/><t>«Sna laethanta sin ní abróidh daoine níos mó:<pb/><t>' D' ith na haithreacha caora searbha;<pb/><t>agus cuireadh déistin ar fhiacla na clainne.'


text:
«Ach éagfaidh gach duine ar son a pheaca féin. Gach duine a itheann caora searbha, is ar a fhiacla féin a bheidh déistin.»


text:
<pb/><t>«Féach, tá na laethanta ag teacht an Tiarna a labhraíonn a ndéanfaidh mé conradh nua le teach Iosrael (agus le teach Iúdá),


text:
ní ar nós an chonartha a rinne mé lena n-aithreacha an lá ar ghlac mé ar láimh iad á dtabhairt amach as críoch na hÉigipte. Bhriseadar an conradh sin orm, gur thaispeáin mé dóibh cérbh é an máistir an Tiarna a labhraíonn.


text:
Ach is é seo an conradh a dhéanfaidh mé le teach Iosrael nuair a thiocfaidh na laethanta sin an Tiarna a labhraíonn: Cuirfidh mé mo dhlí iontu istigh agus scríobhfaidh mé ina gcroí é. Beidh mé ansin i mo Dhia acu agus beidh siadsan ina bpobal agamsa.


text:
Ní bheidh call feasta le duine a bheith ag iarraidh a chomharsa a mhúineadh, ná le deartháir a rá lena dheartháir: 'Bíodh aithne ar an Tiarna agat!' Ní hea, beidh aithne acu go léir orm, ón té is lú díobh go dtí an té is mó an Tiarna a labhraíonn óir maithfidh mé a n-éigeart dóibh agus ní chuimhneoidh mé ar a bpeacaí níos mó.»


text:
<pb/><t>An Tiarna a bheir an ghrian mar sholas sa lá,<pb/><t>an ghealach agus na réaltaí mar sholas san oíche,<pb/><t>a shuaitheann an fharraige agus a bheir ar a tonnta búirthíl,<pb/><t>an té darb ainm Tiarna na Slua, deir sé é seo:


text:
«Dá n-imeodh na reachta daingne seo as mo radharc<pb/><t> an Tiarna a labhraíonn <pb/><t>ar an uair sin amháin is ea a chuirfinnse síolra Iosrael<pb/><t>ó bheith ina chine i m' fhianaise go brách.


text:
Dá mb' fhéidir choíche neamh thuas a thomhas,<pb/><t>agus fuaimint na talún thíos a spíonadh,<pb/><t>is ar an uair sin amháin a theilgfinn díom clann Iosrael<pb/><t>ar son gach a ndearna siad<pb/><t> an Tiarna a labhraíonn.»


text:
<pb/><t>«Féach, tá na laethanta ag teacht an Tiarna a labhraíonn a n-atógfar cathair Iarúsailéim ó Thúr Hananael go Geata an Choirnéil.


text:
Ansin sínfidh arís eile an dorú tomhais caol díreach anonn ar Chnoc Gháraeb ag déanamh ina dhiaidh sin ar Ghoá.


text:
Agus an gleann frí chéile, gona chorpáin is a luaithreach, agus na goirt uile cois sruth Chidreon soir chomh fada le coirnéal Gheata na nEach, beidh sin coisricthe don Tiarna. Ní scriosfar arís é ná ní mhillfear arís é go deo.»


text:
<pb/><t>An briathar a tháinig go Irimia ón Tiarna sa deichiú bliain de Zidicíá rí Iúdá, arbh í an t-ochtú bliain déag de réimeas Nabúcadnazar í.


text:
San am sin bhí Iarúsailéim faoi léigear ag arm rí na Bablóine, agus cuireadh Irimia fáidh faoi ghlas i gCúirt an Gharda a bhí i bpálás rí Iúdá,


text:
óir is ann a chuir Zidicíá rí Iúdá i bpríosún é. «Cad chuige duit,» ar sé, «ag tairngreacht mar seo, á rá: 'Is mar seo a deir an Tiarna: Tabharfaidh mé an chathair seo i láimh rí na Bablóine le go ngabhfaidh sé í,


text:
agus ní rachaidh Zidicíá rí Iúdá as láimh na gCaildéach, ach go deimhin tabharfar i láimh rí na Bablóine é, agus labhróidh sé leis béal ar bhéal agus feicfidh sé é gnúis le gnúis.


text:
Tógfaidh sé Zidicíá don Bhablóin agus fanfaidh sé ansin (go dtaga mise ar cuairt chuige an Tiarna a labhraíonn. Má tá go dtroidfidh sibh leis na Caildéigh ní bhéarfaidh sibh bua!)' ?»


text:
Féach, tiocfaidh Hanamael mac Shealúm deartháir d' athar chugat agus déarfaidh: Ceannaigh duit féin mo gharraí in Anatót, óir is leat ceart a fhuascailte ar phraghas.


text:
Agus faoi mar a bhí ráite ag an Tiarna tháinig Hanamael mo chol ceathrar chugamsa i gCúirt an Gharda. Dúirt liom: 'Ceannaigh mo gharraí atá in Anatót, óir is leat ceart a oidhreachta agus a fhuascailte, ceannaigh duit féin é.' Bhí a fhios ansin agam gurbh é sin ordú an Tiarna.


text:
Mar sin cheannaigh mé an garraí ó mo chol ceathrar Hanamael as Anatót agus d' íoc leis an luach, seacht seicil déag airgid.


text:
Scríobh mé amach an cuntas agus shéalaigh é, ghlaoigh mé ar fhinnéithe agus thomhais an t-airgead sa mheá.


text:
agus thug mé scríbhinn an cheannaithe do Bharúch mac Néiria, mac Mhásaeiá, i radharc Hanamael, mo chol ceathrar, i radharc na bhfinnéithe a shínigh an scríbhinn cheannaithe agus na nGiúdach uile a tharla a bheith i gCúirt an Gharda san am.


text:
' Tóg na scríbhinní seo, an scríbhinn cheannaithe atá séalaithe mar aon lena cóip oscailte, agus cuir i soitheach cré iad, ionas go maire siad seal fada.»


text:
Óir is mar seo a deir Tiarna na Slua, Dia Iosrael: 'Ceannóidh daoine garraithe agus fíniúna arís sa tír seo.'


text:
«Tar éis dom an scríbhinn cheannaithe a thabhairt do Bharúch mac Néiria ghuigh mé an Tiarna mar seo:


text:
' Á, a Thiarna Dia, is tú a chruthaigh neamh agus talamh le do chumhacht mhór agus le do láimh sínte amach. Níl aon rud dodhéanta duitse.


text:
Taispeánann tú cineáltas do na mílte, ach cúitíonn tú éigeart na n-aithreacha go hiomlán lena gclann ina ndiaidh. Dia mór, cumhachtach, arb é Tiarna na Slua a ainm!


text:
Mór i gcomhairle, agus cumasach i ngníomh, a bhfuil a shúile oscailte ar bhealaí uile na ndaoine, a thabhairt do gach aon duine de réir a shlite agus torthaí a ghníomhartha!


text:
Rinne tú comharthaí agus iontais i dtír na hÉigipte agus mar an gcéanna inniu in Iosrael agus i measc an chine dhaonna. Rinne tú an t-ainm duit féin atá agat inniu.


text:
Thug tú amach do phobal as crích na hÉigipte le comharthaí agus le hiontais, le láimh láidir agus le géag sínte amach agus le huafás mór.


text:
Ansin thug tú an fearann seo dóibh a mhionnaigh tú a thabharfá dá n-aithreacha, fearann le bainne agus mil ina slaoda.


text:
Agus tháinig siad ann agus shealbhaigh é. Ach níor umhlaigh siad do do ghuthsa, ní mó a shiúil siad i do dhlí: ní dhearna siad aon ní den uile ní a d' ordaigh tú dóibh a dhéanamh; ar an ábhar sin thug tú faoi deara an t-olc seo uile a theacht orthu.


text:
Féach, na mótaí ag teacht i ngar don chathair le haghaidh a gabhála! Tabharfaidh an claíomh, an gorta agus an phlá an chathair i láimh na gCaildéach. An rud a dúirt tú tá sé tagtha i gcrích anois, feiceann tú é.


text:
Ach dúirt tú féin liomsa, a Thiarna Dia: Ceannaigh an garraí ar airgead i láthair finnéithe; agus anois féin tá an chathair á tabhairt i láimh na gCaildéach.'


text:
«Dá bhrí sin, is mar seo a deir an Tiarna: 'Táim ag tabhairt na cathrach seo anois i láimh na gCaildéach, i láimh Nabúcadnazar rí na Bablóine, agus tógfaidh seisean í.


text:
Tiocfaidh na Caildéigh atá ag ionsaí na cathrach seo agus cuirfidh trí thine í; loiscfidh siad na tithe ar ofráladh ar a ndíonta túis do Bhál, mar ar doirteadh amach tabhartais dí do dhéithe eachtrannacha, do mo bhrostúsa chun feirge.


text:
Óir is olc amháin a rinne clann Iosrael agus clann Iúdá i m' fhianaise óna n-óige (óir bhrostaigh clann Iosrael go deimhin mé chun feirge lena ngníomhartha is é an Tiarna a labhraíonn).


text:
Sea, tá an chathair seo chomh mór sin ina brostú feirge agus fraoch domsa ón lá ar tógadh í go dtí inniu, go mbainfidh mé as mo radharc í,


text:
mar gheall ar na hoilc uile a rinne clann Iosrael agus clann Iúdá do mo bhrostúsa, iad féin, a ríthe, a bprionsaí, a sagairt agus a bhfáithe, fir Iúdá agus cathróirí Iarúsailéim.


text:
D' iompaigh siad a gcúl liomsa agus ní hé a n-aighthe; agus tar éis dom iad a theagasc go moch agus go déanach ní éistfidís ná ní raibh aird acu ar a gceacht.


text:
Thóg siad áiteanna arda Bhál i nGleann Bhein Hionnom mar a dtugann siad ar a gclann mhac agus ar a n-iníonacha dul tríd an tine do Mhoilic rud nár ordaigh mise riamh, ní mó a tháinig i m' intinn go ndéanfaidís coireanna gránna mar iad a thabhairt ar Iúdá peacú.'


text:
«Ach anois, agus ar an ábhar céanna sin, is mar seo a deir an Tiarna, Dia Iosrael, i dtaobh na cathrach seo faoina n-abrann tusa go dtabharfaidh an claíomh, an gorta, agus an phlá i láimh rí na Bablóine í:


text:
Cruinneoidh mise iad as na tíortha uile inar dhíbir mé iad i m' fhearg, i m' fhraoch agus i mo chuthach mór. Tabharfaidh mé ar ais don áit seo iad agus tabharfaidh mé orthu cónaí go sábháilte.


text:
Tabharfaidh mé malairt chroí dóibh agus malairt iompair, le go mbeidh mo eaglasa orthu go brách, ar mhaithe leo féin agus lena gclann ina ndiaidh.


text:
Déanfaidh mé conradh síoraí leo; ní éireoidh mé as déanamh maitheasa dóibh, agus cuirfidh mé m' urraim ina gcroí, ionas nach ndealóidh siad arís uaim.


text:
Gairdeoidh mé mar gheall ar mhaitheas a dhéanamh dóibh, agus plandóidh mé le barr dílse iad sa dúiche seo, le mo chroí agus le m' anam go hiomlán.'


text:
Óir is mar seo a deir an Tiarna: 'Faoi mar a thug mé an t-olc mór seo ar an bpobal seo, is mar sin a tabharfaidh mé orthu an uile mhaith dá ngeallaim dóibh.


text:
Ceannófar tailte fós sa tír seo faoina n-abrann tusa: Is talamh bánaithe í gan duine ná beithíoch; tugadh i láimh na gCaildéach í.


text:
Ceannóidh daoine garraithe ar airgead, déanfaidh siad amach cuntais, cuirfidh séala orthu agus glaofaidh ar fhinnéithe i dtír Bhiniáimin, sna ceantair timpeall Iarúsailéim, i mbailte Iúdá agus na sléibhte, sna hísleáin agus sa Neigib. Óir cuirfidh mé ar bun arís iad is é an Tiarna a labhraíonn.' »


text:
<pb/><t>Bhí Irimia fós i bpríosún i gCúirt an Gharda nuair a tháinig briathar an Tiarna chuige an dara huair.


text:
«An Tiarna, an té a chruthaigh an talamh, a chum agus a dhaingnigh í an Tiarna a ainm deir sé é seo:


text:
Glaoigh ormsa agus freagróidh mé thú; inseoidh mé duit rúndiamhra móra nach feasach duit dada fúthu.


text:
Óir is mar seo a deir an Tiarna Dia Iosrael, i dtaobh tithe na cathrach seo agus i dtaobh phálás rí Iúdá atá le scriosadh. In aghaidh mótaí agus pailís


text:
rachaidh siad ag troid leis na Caildéigh, ach is ag líonadh na cathrach a bheidh siad le corpáin na ndaoine a leagfaidh mise ar lár i mo fheirg agus i m' fhraoch, [an dream] ar fholaigh mé m' aghaidh orthu mar gheall ar a n-olcas.


text:
Ach féach, brostóidh mise chucu biseach agus leigheas; leigheasfaidh mé iad agus cuirfidh mé in aithne dóibh iomláine na síochána agus na sábháilteachta.


text:
Déanfaidh mé Iúdá agus Iarúsailéim a athnuachain agus atógfaidh mé iad mar a bhí siad an chéad uair.


text:
Glanfaidh mé iad ón uile pheaca a rinne siad i mo aghaidhse; na peacaí lenar mhaslaigh siad mise agus lenar thug cúl liom, maithfidh mé iad uile dóibh.


text:
Agus beidh Iarúsailéim ina cúis athais domsa, ina cúis maíte agus onóra i láthair a bhfuil de chiníocha ar talamh; nuair a chluinfidh siadsan an uile mhaith atá á dhéanamh agam tiocfaidh eagla agus uamhan orthu mar gheall ar an uile shéan agus síocháin a sholáthraím di.'


text:
Is mar seo a deir an Tiarna: 'San áit seo, a deir tusa: Is uaigneach é gan duine ná ainmhí; i mbailte Iúdá agus i sráideanna briste Iarúsailéim mar nach bhfuil duine ná ainmhí, cluinfear arís


text:
guth na lúcháire agus an ghairdeachais, glórtha an fhir nuaphósta agus na brídeoige, agus an dream a bheir íobairtí buíochais go Teampall an Tiarna ag gabháil foinn:<pb/><t>Molaigí Tiarna na Slua,<pb/><t>óir is maith é an Tiarna,<pb/><t>óir maireann a bhuanghrá go brách.<pb/><t>«Óir atógfaidh mé an tír seo mar an gcéad uair. Fógraíonn an Tiarna é!'


text:
Is mar seo a deir Tiarna na Slua: 'San áit seo, san fhásach seo gan duine ná ainmhí agus ina bhailte uile, beidh tailte féaraigh arís, áit a gcuirfidh aoirí a dtréada ina luí.


text:
I mbailte uile na nArdán, ar an Achréidh agus sa Neigib, i ndúiche Bhiniáimin, sna ceantair timpeall Iarúsailéim agus i mbailte Iúdá, imeoidh na tréada arís faoi lámha an té a áiríonn iad. Fógraíonn an Tiarna é.


text:
Féach, tá na laethanta ag teacht an Tiarna a labhraíonn agus comhlíonfaidh mé an gheallúint a rinne mé do theach Iosrael agus do theach Iúdá:


text:
Sna laethanta sin agus san am sin<pb/><t>cuirfidh mise d' fhiacha ar Bheangán fíréanta<pb/><t>fás suas do Dháiví,<pb/><t>agus déanfaidh sé breithiúnas agus ceart sa tír.


text:
Sábháilfear Iúdá sna laethanta sin<pb/><t>agus mairfidh Iarúsailéim i ndóchas.<pb/><t>Agus is é seo an t-ainm a thabharfar ar an gcathair:<pb/><t>An Tiarna Ár bhFíréantacht.'


text:
«Óir is mar seo a deir an Tiarna: 'Ní bheidh in easnamh ar Dháiví choíche sliochtach fireann a shuífidh i gcathaoir ríoga theach Iosrael.


text:
Ní bheidh in easnamh ach an oiread ar shagairt na Léivíteach sliochtach fireann a sheasfaidh i mo láthairse a ofráil íobairte loiscthe, a loscadh abhlainne agus a ofráil íobairte gach lá.' »


text:
«Is mar seo a deir an Tiarna: 'Dá bhféadfá mo chonradh lae a bhriseadh agus mo chonradh oíche ionas nach mbeadh lá ná oíche ina n-am féin,


text:
ansin d' fhéadfaí freisin mo chonradh le Dáiví mo shearbhónta a bhriseadh ionas nach mbeadh mac aige le rialú ina chathaoir ríoga, agus mar an gcéanna leis na sagairt Léivíteacha is searbhóntaí domsa.


text:
Mar nach féidir slua neimhe a áireamh ná gaineamh na farraige a thomhas, is mar sin a mhéadóidh mise sliocht Dháiví mo shearbhónta agus na Léivítigh, a dhéanann [mar aon leis na hoidhrí seo] freastal orm.' »


text:
«Nár thug tusa faoi deara céard deir an pobal seo: 'An dá mhuintir a thogh an Tiarna theilg sé uaidh anois iad'? Mar seo a tharcaisníonn siad mo mhuintir ionas nach náisiún níos mó iad ina láthair.


text:
Is mar seo a deir an Tiarna: 'Murar chruthaigh mise lá agus oíche agus murar reachtaigh mé ordú neimhe agus talún,


text:
más ea, teilgim uaim sliocht Iacóib agus Dháiví mo shearbhónta agus ní thoghfaidh mé aon rialtóir dá shliocht le bheith ina rí ar oidhrí Abrahám, Íosác agus Iacóib! Óir cuirfidh mé an rath arís orthu agus glacfaidh mé trua dóibh.' »


text:
<pb/><t>An briathar a tháinig go Irimia nuair a bhí Nabúcadnazar agus a shlua uile agus ríochtaí an domhain uile faoina thiarnas agus an uile phobal ag cur cogaidh ar Iarúsailéim agus ar a bailte máguaird:


text:
«Is mar seo a deir an Tiarna, Dia Iosrael: 'Imigh agus labhair le Zidicíá, rí Iúdá. Inis é seo dó: Is mar seo a deir an Tiarna: Táim ag tabhairt na cathrach anois i lámha rí na Bablóine, agus dófaidh sé go talamh í.


text:
Agus ní imeoidh tusa uaidh ach tógfar thú go deimhin agus cuirfear ina láimh thú. Feicfidh tú rí na Bablóine gnúis le gnúis agus labharfaidh tú leis béal ar bhéal. Rachaidh tú don Bhablóin.


text:
éagfaidh tú i síocháin. Agus faoi mar a loisceadh spíosraí do d' aithreacha, na ríthe a bhí romhat in anallód, is mar sin a loiscfidh siad spíosraí duitse agus a chaoinfidh siad thú: Mo léan, a mhórgacht! Dúirt mise é is é an Tiarna a labhraíonn.' »


text:
nuair a bhí slua rí na Bablóine ag ionsaí Iarúsailéim agus bailte Iúdá a sheas amach fós, mar atá Láicís agus Azaecá, a raibh fágtha de bhailte Iúdá gan géilleadh, mar bhí siad daingnithe.


text:
<pb/><t>An briathar a tháinig go Irimia ón Tiarna tar éis don rí Zidicíá conradh a dhéanamh leis an bpobal uile in Iarúsailéim maidir le saoirse a thabhairt dá sclábhaithe:


text:
go ligfeadh gach uile dhuine a sclabhaithe uaidh, idir fhir agus mhná, má ba Eabhraigh iad, ionas nach gcoinneodh Giúdach ar bith a dheartháir i ndaoirse.


text:
Na prionsaí uile agus an pobal uile a chuaigh sa chonradh go ligfeadh gach aon duine dá sclábhaithe, idir fhir agus mhná, imeacht uaidh, agus nach gcoinneodh ina sclábhaithe iad níos mó, d' aontaigh siad agus lig saor iad.


text:
Ina dhiaidh sin, áfach, tháinig siad ar mhalairt aigne, thóg siad ar ais na sclábhaithe, idir fhir agus mhná, agus cuireadh faoi chuing arís mar sclábhaithe iad.


text:
«Is mar seo a deir an Tiarna, Dia Iosrael: 'Rinne mé conradh le bhur n-aithreacha nuair a thug mé amach as an Éigipt iad, as teach na daoirse; dúradh ann:


text:
I gceann seacht mbliana ligeadh gach aon duine agaibh dá dheartháir Eabhrach, a díoladh libh, imeacht; tar éis sé bliana dó ina sclábhaí agat ligfidh tú dó imeacht saor uait. Ach níor éist bhur n-aithreacha, ní thabharfaidís aird.


text:
Anois, bhí intinn eile agaibh inniu agus rinne sibh an ceart i mo radharc, gach aon duine a fhógairt saoirse dá chomharsa; rinne sibh conradh i mo láthair sa Teampall a ghairtear i mo ainm.


text:
Agus ansin tháinig sibh ar mhalairt aigne agus thruailligh sibh m' ainm; thóg gach aon duine agaibh a sclábhaithe ar ais, idir fhir agus mhná, a bhí ligthe saor agaibh ar a dtoil féin, á dtabhairt faoi dhaoirse agaibh arís.'


text:
«Dá bhrí sin, is mar seo a deir an Tiarna: 'Níor umhlaigh sibh domsa, gach duine saoirse a fhógairt dá dheartháir agus dá chomharsa. Tá go maith mar sin is é an Tiarna a labhraíonn fógraímse daoibhse saoirse chun an chlaímh, na plá agus chun an ghorta; déanfaidh mé díol uafáis díbh don uile ríocht ar domhan.


text:
Agus na fir seo a bhris mo chonradh agus nár chomhlíon briathar an chonartha a rinneadh i mo láthairse, díolfaidh mé leo amhail an lao a ghearr siad le go dtriallfaidís idir na coda.


text:
Maidir le prionsaí Iúdá agus Iarúsailéim, leis na coillteáin agus na sagairt, agus pobal uile na tíre a chuaigh idir coda an lao,


text:
tabharfaidh mise iadsan i láimh a namhad agus i láimh na droinge a iarrann a mbás; beidh a gcorpáin mar bhia ag éanlaith an aeir agus ag ainmhithe na talún.


text:
Maidir le Zidicíá rí Iúdá agus a phrionsaí, tabharfaidh mé iadsan freisin i láimh a namhad agus i láimh na droinge a iarrann a mbás, agus i láimh slua rí na Bablóine atá díreach tar éis tarraingt siar uaibh.


text:
Éist, ordóidh mise é an Tiarna a labhraíonn agus tabharfaidh mé orthu teacht ar ais go dtí an chathair seo, í a ionsaí, a ghabháil agus a dhó go talamh. Déanfaidh mé fásach gan áitreabh de bhailte Iúdá.' »


text:
«Imigh go clann na Raecáibíoch agus labhair leo; tabhair go Teampall an Tiarna iad, go ceann de na seomraí, agus tairg dóibh fíon le hól.»


text:
Rug mise mar sin Iázainiá mac Irimia, mac Habaizinia, mar aon lena dheartháireacha agus a chlann mhac uile: clann iomlán na Raecáibíoch liom.


text:
Thug mé go Teampall an Tiarna iad, go seomra mhic Hánán, mac Igdiliá, óglach Dé, láimh le seomra na n-oifigeach, os cionn seomra Mhásaeiá mhic Shealúm, coimeádaí an dorais.


text:
Leag mé ansin os comhair fir chlann na Raecáibíoch soithí lán d' fhíon agus cupáin, agus dúirt mé leo. «Ólaigí deoch fíona.' '


text:
Dúirt siadsan: «Ní ólaimidne fíon, óir d' ordaigh Iónádáb mac Raecáb ár sinsear dúinn: 'Ní ólfaidh sibh fíon, sibh féin ná bhur mic go brách.


text:
Ní mó a thógfaidh sibh tithe; ní chuirfidh sibh síol, ní phlandóidh fíniúin ná ní shealbhóidh sibh áitreabh; ach déanfaidh sibh cónaí ar feadh bhur laethanta i mbothanna, ionas go mairfidh sibh i bhfad sa dúiche a mbeidh sibh in bhur n-eachtrannaigh.'


text:
D' umhlaíomar do ghuth Iónádáb mhic Raecáb, ár sinsear san uile ní dár ordaigh sé dúinn; gan fíon a ól feadh ár mbeatha, sinn féin, ár mná, ár mic, ná ár n-iníonacha,


text:
ach cónaímid i mbothanna. D' umhlaíomar agus rinneamar de réir an uile ní dár ordaigh Iónádáb ár sinsear dúinn.


text:
Ach tharla, nuair a d' ionsaigh Nabúcadnazar rí na Bablóine an tír seo, go ndúramar: Tagaigí! téimis suas go Iarúsailéim ar eagla slua na gCaildéach agus slua Árám.' Is mar sin a chuireamar fúinn in Iarúsailéim.»


text:
«Is mar seo a deir Tiarna na Slua, Dia Iosrael: 'Imigh agus inis do mhuintir Iúdá agus do áitritheoirí Iarúsailéim: Nach bhfaigheadh sibh teagasc agus éisteacht le mo bhriathrasa? Is é an Tiarna a labhraíonn.


text:
Comhlíonadh briathar Iónádáb mhic Raecáb nuair a d' ordaigh sé dá chlainn mhac gan fíon a ól; go dtí inniu féin ní ólann siad aon deor, ach umhlaíonn siad d' ordú a sinsir. Ach labhair mise libhse gan stad gan staonadh, ach níor éist sibh liom.


text:
Chuir mé chugaibh mo sheirbhísigh uile, na fáithe, go minic agus go himpíoch á rá: Filleadh gach aon fhear agaibh óna dhrochshlí, agus leasaigí bhur ngníomhartha agus ná himígí i ndiaidh déithe eile á n-adhradh; fanfaidh sibh mar sin ar an talamh a thug mise daoibh féin agus do bhur n-aithreacha. Ach ní éistfeadh sibh liom.


text:
Choinnigh clann mhac Iónádáb mhic Raecáb aithne a sinsir a thug sé dóibh, ach níor éist an pobal seo liomsa.


text:
Uime sin is mar seo a deir an Tiarna, Dia na Slua, Dia Iosrael: Tabharfaidh mise ar Iúdá agus ar áitritheoirí Iarúsailéim an uile olc dar fhógair mé ina n-aghaidh, óir labhair mé leo agus ní éistfidís, ghlaoigh mé orthu agus ní fhreagróidís.' »


text:
Dúirt Irimia ansin le clann na Raecáibíoch: «Is mar seo a deir Tiarna na Slua, Dia Iosrael: 'De bhrí gur umhlaigh sibh d' aitheanta Iónádáb bhur n-athair agus gur choinnigh sibh an uile aithne agus go ndearna sibh gach ar ordaigh sé daoibh,


text:
mar gheall air seo a deir Tiarna na Slua, Dia Iosrael ní bheidh sliochtach fireann in easnamh ar Iónádáb mac Raecáb chun seasamh i mo láthairse go brách.' »


text:
«Tóg thusa scrolla agus scríobh ann na briathra uile dár labhair mise leat i dtaobh Iarúsailéim agus Iúdá agus an uile chine ón lá ar labhair mé i dtús leat go dtí inniu.


text:
Nuair a chluinfidh teach Iosrael an uile olc atá ar intinn agam a dhéanamh dóibh, b' fhéidir go bhfillfidh gach uile dhuine óna drochshlí, agus ansin mhaithfinnse a n-éigeart agus a bpeaca dóibh.»


text:
Chuir Irimia fios ar Bharúch mac Néiria, agus scríobh Barúch, ó bhéal Irimia, gach briathar a labhair an Tiarna leis.


text:
D' ordaigh Irimia ansin do Bharúch: «Ó táimse i bpríosún anseo ní féidir liom dul go Teampall an Tiarna;


text:
ar an ábhar sin imigh thusa agus léigh as an scrolla a scríobh tú ó mo bhéalsa, briathra uile an Tiarna in éisteacht an phobail i dTeampall an Tiarna lá an troscaidh; léigh freisin iad in éisteacht mhuintir Iúdá uile a thagann as na bailte.


text:
B' fhéidir go gcuirfeadh siad a n-urnaithe i bhfianaise an Tiarna agus go bhfillfeadh gach aon díobh óna dhrochshlí, óir is mór é an díomá agus an fhearg a léirigh an Tiarna in aghaidh an phobail seo.»


text:
Rinne Barúch mac Néiria mar a d' ordaigh Irimia fáidh dó, briathra uile an Tiarna a léamh as an scrolla i dTeampall an Tiarna.


text:
Tharla sa chúigiú bliain de Iahóiácaím mac Ióisíá, rí Iúdá, sa naoú mí gur fógraíodh troscadh i bhfianaise an Tiarna don phobal uile in Iarúsailéim agus don phobal uile a thiocfadh go Iarúsailéim ó bhailte Iúdá.


text:
Léigh sé briathra Irimia as an scrolla; tharla seo i seomra Ghamairiá mhic Sheáfán, rúnaí, sa chúirt ab airde ag dul an Geata Nua isteach i dTeampall an Tiarna, in éisteacht an phobail uile.


text:
síos leis go pálás an rí agus isteach i seomra an rúnaí. Bhí na feidhmeannaigh uile ina suí ansin: Eilíseámá an runaí, Daláiá mac Sheamaiá, Ealnátán mac Acbór, Gamairiá mac Sheáfán, Zidicíá mac Hanainiá, agus na feidhmeannaigh eile go léir.


text:
D' inis Miocáia dóibh na briathra uile dár chuala sé nuair a léigh Barúch an scrolla in éisteacht an phobail.


text:
D' aontaigh na feidhmeannaigh ansin Iahúidí mac Natainiá agus Sealaimiá mac Chúisi a chur go Barúch á rá: «Tar, agus beir leat an scrolla a léigh tú in éisteacht an phobail.» Thóg Barúch mac Néiria an scrolla mar sin agus tháinig chucu.


text:
Nuair a chuala siad na briathra uile tháinig scanradh ar gach fear acu agus ar siad: «Go deimhin ní mór dúinn na briathra seo uile a insint don rí.»


text:
D' fhiafraigh siad ansin de Bharúch: «Inis dúinn,» ar siad, «conas a scríobh tú na briathra seo uile.»


text:
«Dheachtaigh Irimia dom iad lena bhéal,» d' fhreagair Barúch, «agus scríobh mise le dúch iad sa scrolla seo.»


text:
Ansin dúirt na feidhmeannaigh le Barúch: «Imigh, téigh i bhfolach, thusa agus Irimia; agus ná bíodh a fhios ag aon duine cén áit a mbeidh sibh.»


text:
Leis sin amach leo go dtí an rí i gcúirt an pháláis tar éis an scrolla a chur i dtaisce i seomra Eilíseámá an rúnaí. Agus d' inis siad an scéal go léir don rí.


text:
Chuir an rí Iahúidí faoi dhéin an scrolla agus rug seisean leis é as seomra Eilíseámá an rúnaí, agus léigh amach don rí é agus do na feidhmeannaigh uile agus iad ina seasamh timpeall an rí.


text:
Bhí an rí ina shuí ina sheomra geimhridh ba é an naoú mí é agus bhí tine ar lasadh ar an teallach os a chomhair.


text:
Ní raibh uair dá mbíodh a trí nó a cheathair de cholúin léite ag Iahúidí nach ngearradh an rí iad le scian scríobhaí agus go gcaitheadh isteach sa tine ar an teallach iad nó gur dódh an scrolla ar fad sa tine ar an teallach.


text:
Thairis sin, ní raibh eagla orthu, níor réab siad a n-éadaí, an rí ná aon duine dá mhuintir dár chuala na briathra seo uile.


text:
D' iarr Ealnátán agus Daláiá agus Gamairiá ar an rí gan an scrolla a dhó, ach má iarr, ní eisteodh sé leo.


text:
D' ordaigh an rí don phrionsa Iaramael agus do Sharáiá mac Aisriéil agus do Shealaimiá mac Aibdeal, Barúch an scríobhaí agus an fáidh Irimia a ghabháil. Ach d' fholaigh an Tiarna iad.


text:
Ansin tháinig briathar an Tiarna go Irimia, tar éis don rí an scrolla a dhó agus na briathra a scríobh Barúch as béal Irimia:


text:
«Glac chugat scrolla eile agus scríobh síos na briathra uile úd a bhí sa chéad scrolla a dhóigh Iahóiácaím rí Iúdá.


text:
Agus maidir le Iahóiácaím rí Iúdá, abair: 'Is mar seo a deir an Tiarna: Dhóigh tú an scrolla seo, á rá: Cad chuige ar scríobh tú: Tiocfaidh rí na Bablóine go deimhin agus bánóidh sé an tír seo agus ní fhágfaidh duine ná ainmhí beo inti?


text:
Mar sin, is mar seo a deir an Tiarna i dtaobh Iahóiácaím rí Iúdá: Ní bheidh duine ar bith aige le suí ar chathaoir ríoga Dháiví; agus teilgfear a chorp marbh amach chun an teaspaigh sa lá agus chun an tseaca san oíche.


text:
Smachtóidh mise é féin agus a oidhrí agus a sheirbhísigh i ndíol a n-éigeart; orthusan, ar chathróirí Iarúsailéim agus ar mhuintir Iúdá, tabharfaidh mé na hoilc uile a d' fhógair mé ina n-aghaidh, bíodh agus nár éist siad.' »


text:
Ansin thóg Irimia scrolla eile agus thug do Bharúch mac Néiria, scríobhaí, é, agus scríobh seisean síos ansin as béal Irimia briathra uile an scrolla a dhóigh Iahóiácaím rí Iúdá, i dteannta mórán briathar eile ar an dul céanna.


text:
<pb/><t>Rinneadh rí de Zidicíá mac Iahóiácaím i ndiaidh Choiniá mac Ióisíá; rinne Nabúcadnazar rí na Bablóine, rí de i dtír Iúdá.


text:
Ach níor thug sé féin ná a mhuintir, ná pobal na tíre aon aird ar bhriathra an Tiarna a labhair sé tríd an bhfáidh Irimia.


text:
Chuir an rí Zidicíá Iahucal mac Shealaimiá agus an sagart Zafainiá mac Mhásaeiá chun an fáidh Irimia, á rá: «Guigh chun an Tiarna ár nDia ar ár son.»


text:
Idir an dá linn thug slua Fhorainn an bóthar orthu as an Éigipt agus nuair a chuala na Caildéigh a bhí ag cur léigir ar Iarúsailéim an scéala d' imigh siad ón gcathair.


text:
«Is mar seo a deir an Tiarna, Dia Iosrael: 'Le rí Iúdá a chuir chugamsa thú le dul i gcomhairle liom, abair é seo: An bhfuil slua Fhorainn ag teacht i gcabhair oraibh? Fillfidh siad dá dtír féin, an Éigipt.


text:
Tiocfaidh na Caildéigh arís, ionsóidh siad an chathair seo; tógfaidh siad í agus dófaidh go talamh í.


text:
Dá mb' ea go leagfadh sibh slua uile na gCaildéach atá ag troid in bhur n-aghaidh anois agus nach mairfeadh díobh ach na fir loite, d' éireoidís arís, gach uile fhear acu ina bhoth, chun an chathair seo a dhó go talamh.' »


text:
<pb/><t>Tharla, nuair a scoir slua na gCaildéach den léigear ar Iarúsailéim ar eagla shlua Fhorainn,


text:
gur thug Irimia aghaidh ó Iarúsailéim le dul go tír Bhiniáimin chun a shealúchas a dhealú ansin i measc a phobail féin.


text:
Bhí sé i nGeata Bhiniáimin nuair a thóg fear faire ansin darb ainm Iríá mac Shealaimiá, mac Hanainiá, Irimia fáidh i láimh. «Tá tú ag dul do thaobh na gCaildéach,» ar sé.


text:
«Ní fíor sin!» a dúirt Irimia. «Nílimse ag dul do thaobh na gCaildéach.» Ach ní éisteodh Iríá le Irimia agus thóg i láimh é go dtí na feidhmeannaigh.


text:
Bhí na feidhmeannaigh ar deargbhuile le Irimia, d' ordaigh siad é a bhualadh agus a chur faoi ghlas i dteach Iónátán rúnaí a ndearnadh príosún de.


text:
Chuir Zidicíá an rí fios air agus rug amach é. Cheistigh sé go rúnda é ina phálás: «An bhfuil focal ar bith ón Tiarna?» d' fhiafraigh sé. «Tá sin,» a dúirt Irimia, «tabharfar thusa i láimh rí na Bablóine,» ar sé.


text:
Ansin dúirt Irimia leis an rí Zidicíá: «Céard a rinne mise i d' aghaidhse, nó in aghaidh do sheirbhíseach, nó in aghaidh an phobail seo, as ar chuir tú i bpríosún mé?


text:
Cén áit anois a bhfuil do fháithe a thairngir duit á rá: 'Ní thiocfaidh rí na Bablóine in bhur n-aghaidhse, ná in aghaidh na tíre seo?'


text:
Éist anois liom, iarraim d' achainí ort, mo thiarna an rí; go nglactar go fabhrach leis an impí a dhéanaim i do láthair. Ná hordaigh mé a bhreith ar ais go teach Iónátán rúnaí, ar fhaitíos go bhfaghainn bás ansin.»


text:
Ansin d' ordaigh Zidicíá an rí go gcuirfí Irimia i láimh i gCúirt an Gharda agus go dtabharfaidís dó gach lá bollóg aráin as Sráid na bhFuinteoirí chomh fada agus a bheadh arán fágtha sa chathair. Mar sin d' fhan Irimia i gCúirt an Gharda.


text:
<pb/><t>Ach chuala Seafaitiá mac Mhatán, Gadailiá mac Phaischiúr Iúcal mac Sealaimiá agus Paischiúr mac Mhailciá na briathra a bhí á rá ag Irimia leis an bpobal uile.


text:
«Is mar seo a deir an Tiarna: 'Cibé duine a fhanfaidh sa chathair seo éagfaidh sé leis an gclaíomh, leis an ngorta agus leis an bplá; ach cibé duine a fhágfaidh í agus a ghéillfidh do na Caildéigh mairfidh sé; tabharfaidh sé a anam leis.'


text:
Is mar seo a deir an Tiarna: 'Go deimhin tabharfar an chathair seo i láimh shlua rí na Bablóine agus gabhfar í.' »


text:
Mar sin labhair na ceannairí seo leis an rí: «Cuirtear an fear seo chun báis; gan amhras lagaíonn sé lámha fuíoll lucht cosanta na cathrach, agus lámha an phobail uile freisin, ag labhairt leo ar an gcaoi seo. Ní hé leas an phobail seo a iarrann mo dhuine, ach a n-aimhleas.»


text:
«Tá sé in bhur lámha, mar is eol daoibh,» a dúirt an rí Zidicíá, «óir ní fhéadann an rí aon rud a dhéanamh in bhur n-aghaidh.»


text:
Thóg siad Irimia mar sin agus theilg i dtobar an Phrionsa Mailciá é, a bhí i gCúirt an Gharda, á ligean síos le rópaí. Ní raibh uisce ar bith sa tobar, ach amháin láib, agus chuaigh Irimia faoi sa láib.


text:
Ach chuala Eibid Meilic an tAetóipeach, duine de na coillteáin a bhí i bpálás an rí, gur chuir siad Irimia sa tobar. Nuair a bhí an rí ina shuí i nGeata Bhiniáimin,


text:
«A thiarna, a rí,» ar sé, «rinne na fir seo olc agus a leithéid de bhail a chur ar an bhfáidh Irimia; theilg siad sa tobar é, áit a bhfaighidh sé bás (den ghorta mar nach bhfuil aon arán fágtha sa chathair).»


text:
Ansin d' ordaigh an rí do Eibid Meilic an tAetóipeach: «Beir leat as seo triúr fear agus tarraing aníos Irimia fáidh as an tobar sula bhfaighe sé bás.»


text:
Thug Eibid Meilic na fir leis agus chuaigh isteach sa phálás go dtí stóras an fheistis; rug leis as sin roinnt seanbhalcaisí a lig sé síos le rópaí go Irimia sa tobar.


text:
Ansin dúirt Eibid Meilic, an tAetóipeach, le Irimia: «Is duitse na seanbhalcaisí seo, agus cuir i do ascaill iad faoi na rópaí.» Rinne Irimia sin.


text:
Tharraing siad Irimia aníos le rópaí ansin agus thóg as an tobar é. Agus d' fhan Irimia i gCúirt an Gharda.


text:
<pb/><t>Chuir Zidicíá an rí fios agus rug sé chuige an fáidh Irimia don treas geata i dTeampall an Tiarna. «Teastaíonn focal leat uaim,» arsan rí le Irimia, «ná ceil aon ní orm.»


text:
Dúirt Irimia le Zidicíá: «Má dhéanaim foilsiú duit nach gcuirfidh tú chun báis mé go cinnte? Agus má thugaim comhairle duit, ní éisteoidh tú liom.»


text:
Ansin mhionnaigh Zidicíá an rí mar seo faoi rún do Irimia: «Mar a mhaireann an Tiarna, a thug an t-anam seo dúinn, ní chuirfidh mé chun báis thú, ná ní thabharfaidh mé thú i láimh na bhfear seo a iarrann do bhás.»


text:
Ansin dúirt Irimia le Zidicíá: «Is mar seo a deir an Tiarna, Dia na Slua, Dia Iosrael: 'Má théann tú amach agus má ghéilleann tú d' oifigigh rí na Bablóine, tabharfaidh tú d' anam leat agus ní dhófar an chathair seo go talamh; mairfidh tú féin agus do chlann.


text:
Ach mura dtéann tú amach agus géilleadh d' oifigigh rí na Bablóine, ansin tabharfar an chathair seo i láimh na gCaildéach a dhófaidh go talamh í; agus ní rachaidh tusa óna lámha.' »


text:
Dúirt an rí Zidicíá le Irimia ansin: «Tá eagla orm roimh na Giúdaigh atá imithe cheana do thaobh na gCaildéach, ar fhaitíos go dtabharfaí ina lámha siúd mé agus go dtabharfaidís ainíde orm.»


text:
«Ní thabharfar dóibh thú,» d' fhreagair Irimia, «ach umhlaigh do ghuth an Tiarna a labhraimse leat. Iarraim sin d' achainí ort, agus beidh sé go maith agatsa agus mairfidh tú beo.


text:
radharc ar na mná go léir a fágadh i bpálás rí Iúdá, iad á dtreorú amach go hoifigigh rí na Bablóine agus iad ag canadh mar seo: 'Mheall siad thú; rug siad bua ort, do chairde breátha! An dtéann do chosa faoi sa láib? Siúd leo chun bóthair!'


text:
Sea, tabharfar amach do mhná céile uile agus do chlann chun na gCaildéach, agus ní rachaidh tú féin saor óna lámha, ach beidh tú i do phríosúnach i gcrúba rí na Bablóine. Maidir leis an gcathair seo, dófar go talamh [í].»


text:
Má chluineann na feidhmeannaigh gur labhair mise leat agus go dtiocfaidh siad chugat agus go n-abróidh siad: 'Inis dúinn céard dúirt tú leis an rí agus céard dúirt an rí leat; ná ceil orainn aon rud, nó cuirfimid chun báis thú,'


text:
séard a déarfaidh tú leo: 'Chuir mé an achainí seo i láthair an rí: nach n-ordódh sé ar ais mé go teach Iónátán chun bás a fháil ann.» '


text:
Agus go deimhin tháinig na feidhmeannaigh uile chuig Irimia chun é a cheistiú. D' inis sé dóibh díreach mar a d' ordaigh an rí dó. Lig siad dó ansin, mar níor cluineadh focal den chomhrá.


text:
<pb/><t>Sa naoú bliain de réimeas Zidicíá rí Iúdá, sa deichiú mí tháinig Nabúcadnazar rí na Bablóine agus a shlua uile in aghaidh Iarúsailéim agus chuir í faoi léigear.


text:
[Nuair a gabhadh Iarúsailéim] mháirseáil oifigigh uile rí na Bablóine isteach agus shuigh siad sa Gheata Meánach: Naergal Searaizir, [prionsa Shin Maigir, an ceann feadhna, Nabúiseazbán an t-ardoifigeach], agus oifigigh uile rí na Bablóine.


text:
Nuair a chonaic Zidicíá rí Iúdá é sin theith sé féin agus na fir chogaidh uile as an gcathair de shiúl oíche, ag gabháil bealach ghairdín an rí tríd an ngeata idir an dá bhalla, agus [ag tabhairt aghaidh] ar an Arabá.


text:
Lean saighdiúirí na gCaildéach iad agus rug siad ar Zidicíá ar mhachairí Ireachó. Nuair a ghabh siad é thug siad suas go Nabúcadnazar rí na Bablóine é i Ribleá i dtír Hamát, áit ar thug sé breithiúnas air.


text:
Mharaigh rí na Bablóine clann mhac Zidicíá i Ribleá os comhair a shúl; chuir rí na Bablóine maithe uile Iúdá freisin chun báis.


text:
Dhóigh na Caildéigh pálás an rí go talamh, agus tithe an phobail, agus leag siad múrtha Iarúsailéim.


text:
Rug Nabúzaradán, ceann an gharda, leis i mbraighdeanas don Bhablóin fuíoll na ndaoine a fágadh sa chathair, agus an dream a theith chuige, mar aon leis an gcuid eile de cheardaithe na cathrach.


text:
D' fhág Nabúzaradán, ceann an gharda, roinnt de bhochta an phobail, nach raibh aon ní acu, i dtír Iúdá agus thug fíniúna agus garraithe dóibh.


text:
Bhí an t-ordú seo tugtha ag Nabúcadnazar rí na Bablóine do Nabúzaradán, ceann an gharda, i dtaobh Irimia:


text:
Mar sin chuir (Nabúzaradán, ceann an gharda) Nabúiseazbán, an t-ardfheidmheannach, Naergal Searaizir, an príomhoifigeach agus oifigigh uile rí na Bablóine díorma uathu,


text:
agus chuir siad fir chun Irimia a thabhairt as Cúirt an Gharda agus [thug cead a chos dó]. Mar sin chónaigh sé i measc an phobail.


text:
«Éirigh agus abair le hEibid Meilic an tAetóipeach: 'Is mar seo a deir an Tiarna, Dia Iosrael: Féach, tugaim donas agus ní sonas ar an gcathair seo faoi mar a dúirt mé. An lá sin a thiocfaidh sé i gcríoch i d' fhianaise,


text:
saorfaidh mé thusa an lá sin is é an Tiarna a labhraíonn agus ní thabharfar thú i láimh na bhfear a bhfuil eagla ort rompu.


text:
Déanfaidh mé thú a fhuascailt go cinnte; ní thitfidh tú leis an gclaíomh; beidh d' anam mar éadáil agat, de bhrí gur chuir tú do dhóchas ionamsa an Tiarna a labhraíonn.' »


text:
<pb/><t>An briathar a tháinig go Irimia tar éis do Nabúzaradán, ceannaire an gharda, é a fhuascailt as Rámá; is amhlaidh a thóg seisean amach é agus é ceangailte i slabhra i measc na bpríosúnach as Iarúsailéim agus Iúdá a bhí á mbreith don Bhablóin.


text:
Ansin thóg ceannaire an gharda Irimia i leataobh agus dúirt leis: «Is é an Tiarna do Dhia a d' fhógair an t-olc ar an tír seo;


text:
anois tá sé tugtha i gcrích aige. Rinne an Tiarna de réir a bhriathair, óir pheacaigh sibh in aghaidh an Tiarna agus níor umhlaigh dá ghuth; mar sin tháinig seo oraibh.


text:
Féach, scaoilim thú inniu ó na slabhraí atá ar do láimh. Más maith leat teacht liom don Bhablóin, tair; tabharfaidh mise aire duit. Mura maith leat teacht liom don Bhablóin, is cuma. Féach, tá an tír uile romhat, cibé áit is maith leat dul, téirigh ann.


text:
Féadfaidh tú, mar shampla, dul ar ais go Gadailiá mac Aichíceám, mac Sheáfán, dá ndearna rí na Bablóine rialtóir ar bhailte Iúdá, agus cónaí a dhéanamh ina fhochair i measc an phobail; nó imeacht leat go dtí do rogha áit.» Ansin thug ceannaire an gharda liúntas bia dó agus bronntanas, agus lig dó imeacht.


text:
Chuaigh Irimia ansin go Gadailiá mac Aichíceám i Miozpá agus chónaigh ina fhochair, i measc na ndaoine a fágadh fós sa tír.


text:
<pb/><t>Nuair a chuala ceannairí uile na saighdiúirí a bhí fós, iad féin agus a gcuid fear, ar fud na tuaithe, go ndearna rí na Bablóine rialtóir de Ghadailiá mac Aichíceám sa tír, agus gur thug sé faoina chúram fir, mná agus leanaí, agus bochta sin na tíre nár tugadh don Bhablóin,


text:
chuaigh siad go Gadailiá i Miozpá: Ísmeáéil mac Natainiá, Ióchánán mac Cháiréach, Saráiá mac Thanhumat, clann mhac Éafaí an Natófátach, Iazainiá mac an Mhácátaigh, iad féin agus a muintir.


text:
Mhionnaigh Gadailiá mac Aichíceám, mac Sheáfán, dóibh sin agus dá muintir: «Ná bíodh eagla oraibh,» ar sé, «géilleadh do na Caildéigh; ach cónaígí sa tír agus umhlaígí do rí na Bablóine, agus rachaidh sé go maith daoibh.


text:
Maidir liom féin, déanfaidh mé cónaí anseo i Miozpá mar is mé a bheidh freagarthach do na Caildéigh nuair a thiocfaidh siad chugainn; ach, sibhse, cruinnígíse an barr fíniúna, torthaí samhraidh agus ola; líonaigí bhur soithí agus cuirigí fúibh sna bailte is rogha libh.»


text:
Mar an gcéanna, nuair a chuala na Giúdaigh uile a bhí i Móáb agus i measc na nAmónach, agus in Eadóm, gur fhág rí na Bablóine fuíoll in Iúdá, agus gur chuir sé Gadailiá mac Aichíceám, mac Sheáfán, os a gcionn,


text:
d' fhill siad uile as gach aon áit ar díbríodh iad. Ar theacht ar ais go tír Iúdá dóibh, go Gadailiá i Miozpá, chruinnigh siad stór mór fíona agus torthaí samhraidh.


text:
Ansin tháinig Ióchánán mac Cháiréach, agus ceannairí uile an tslua a bhí fós ar fan faoin tuath, go Gadailiá i Miozpá,


text:
agus dúirt leis: «An bhfuil a fhios agatsa gur chuir Báilíos, rí na nAmónach, Ísmeáéil mac Natainiá do do mharú?» Ach ní chreidfeadh Gadailiá mac Aichíceám iad.


text:
Labhair Ióchánán mac Cháiréach fiú le Gadailiá i Miozpá os íseal, á rá: «Lig domsa imeacht, agus maróidh mé Ísmeáéil mac Natainiá, agus ní bheidh a fhios ag aon duine. Cad chuige a maróidh sé thusa? Agus go scaipfí chun fáin arís na Giúdaigh uile a chruinnigh chugat. Cad chuige a mbasófaí fuíoll Iúdá?»


text:
Ach dúirt Gadailiá mac Aichíceám le Ióchánán mac Cháiréach: «Ní dhéanfaidh tú a leithéid; óir is bréag a chuireann tú ar Ísmeáéil.»


text:
Sa seachtú mí, áfach, tháinig Ísmeáéil mac Natainiá, mac Eilíseámá, den síol ríoga, mar aon le deichniúr fear, chuig Gadailiá mac Aichíceám i Miozpá. Agus ag caitheamh béile lena chéile dóibh ansin i Miozpá,


text:
d' éirigh Ísmeáéil mac Natainiá ina sheasamh agus an deichniúr fear a bhí ina fhochair. Thug siad faoi Ghadailiá mac Aichíceám, mac Sheáfán, lena gclaimhte agus mharaigh siad an té dá ndearna rí na Bablóine rialtóir os cionn na tíre.


text:
Agus mharaigh Ísmeáéil freisin a raibh de Ghiúdaigh a bhí ag an bhfleá, in éineacht leis na Caildéigh a tharla a bheith ansin i Miozpá (fir chogaidh iadsan).


text:
go dtáinig ceithre scór fear ó Sheicim, ó Shileo agus ón tSamáir, a raibh a bhféasóga bearrtha, a n-éadaí stróicthe agus a gcneas gearrtha; bhí íobairtí agus túis ina lámha á dtabhairt acu go Teampall an Tiarna.


text:
Chuaigh Ísmeáéil mac Natainiá amach as Miozpá ina n-araicis ag gol dóibh ag teacht. Nuair a casadh orthu é dúirt sé leo: «Tagaigí go Gadailiá mac Aichíceám.»


text:
Ach níor luaithe i lár na cathrach iad ná gur mharaigh Ísmeáéil mac Natainiá iad, agus theilg isteach i dtobar iad é féin agus a chuid fear.


text:
Bhí deichniúr fear orthu, áfach, a dúirt le hÍsmeáéil: «Ná maraigh sinne; tá stór bia i dtaisce againn faoin tuaith cruithneacht agus eorna, ola agus mil.» Rinne sé anacal orthu, mar sin, agus níor mharaigh iad i measc a ndeartháireacha.


text:
An tobar ar theilg Ísmeáéil corpáin na ndaoine uile a mharaigh sé, ba thobar mór é a thochail Ásá an rí ar eagla Bháiseá rí Iosrael. Lion Ísmeáéil mac Natainiá é leis an drong a maraíodh.


text:
Ansin rug Ísmeáéil leis an fuíoll uile den phobal a bhí i Miozpá, agus iníonacha an rí a d' fhág Nabúzaradán, ceann an gharda, faoi chúram Ghadailiá mac Aichíceám. Chuir Ísmeáéil mac Natainiá chun bóthair go moch ar a shlí anonn go dtí na hAmónaigh.


text:
Nuair a chuala Ióchánán mac Cháiréach agus ceannairí uile an airm a bhí ina fhochair faoi gach olc dá ndearna Ísmeáéil mac Natainiá,


text:
bhailigh siad a gcuid fear agus chuir chun bóthair chun Ísmeáéil mac Natainiá a ionsaí. Tháinig siad suas leis lámh leis an Linn Mhór i nGibeón.


text:
Nuair a chonaic a raibh de dhaoine i bhfochair Ísmeáéil, Ióchánán mac Cháiréach chucu agus ceannairí uile an airm in éineacht leis, bhí siad tharstu féin le teann lúcháire.


text:
An pobal uile a rug Ísmeáéil i láimh as Miozpá, d' iompaigh siad timpeall agus chuaigh anonn go Ióchánán mac Cháiréach.


text:
D' éalaigh Ísmeáéil mac Natainiá ó Ióchánán mar aon le hochtar fear agus theith go dtí na hAmónaigh.


text:
Ansin chruinnigh Ióchánán mac Cháiréach, agus ceannairí uile an airm a bhí ina fhochair, na daoine uile a thóg Ísmeáéil mac Natainiá leis as Miozpá tar éis dó Gadailiá mac Aichíceám a mharú: fir, mná agus leanaí, agus coillteáin a thug Ióchánán ar ais ó Ghibeón.


text:
Chuir siad chun bóthair agus lig scíth ag Can Cimeam in aice le Beithil. Bhí rompu déanamh ar an Éigipt


text:
i bhfad ó na Caildéigh a raibh eagla orthu rompu anois, mar gur mharaigh Ísmeáéil mac Natainiá Gadailiá mac Aichíceám dá ndearna rí na Bablóine rialtóir sa tír.


text:
<pb/><t>Ansin tháinig ceannairí uile an airm, in éineacht le Ióchánán mac Cháiréach agus [Azairiá] mac Hóisiá, agus an pobal uile ó bheag go mór go dtí Irimia fáidh,


text:
agus dúirt siad leis: «Guímid thú éist lenár n-achainí! Guigh ar ár son chun an Tiarna do Dhia, ar son an fhuíll seo uile óir níl fágtha againn ach beagán de mhórán, mar is léir do do shúile féin 


text:
go dtaispeána an Tiarna do Dhia dúinn an tslí inar cheart dúinn siúl agus an rud ba chóir dúinn a dhéanamh.»


text:
D' fhreagair an fáidh Irimia: «Cluinim sibh; guífidh mé go cinnte chun an Tiarna bhur nDia de réir bhur mbriathar; agus cibé ar bith ní a fhreagróidh an Tiarna bhur nDia foilseoidh mé daoibh é; ní choinneoidh mé aon ní ar gcúl uaibh.»


text:
Dúirt siadsan le Irimia: «Bíodh an Tiarna Dia ina fhinné fírinneach dílis inár n-aghaidh, mura ndéanaimid de réir na n-orduithe a thugann an Tiarna do Dhia dúinn tríotsa.


text:
Más olc maith linn é umhlóimid do ghlór an Tiarna ár nDia chun a gcuirimid thusa, le go mbeidh an scéal go maith againn, nuair a umhlóimid do ghlór an Tiarna ár nDia.»


text:
Chuir seisean fios ar Ióchánán mac Cháiréach agus ceannairí uile an airm a bhí in éineacht leis, agus an pobal uile ó bheag go mór.


text:
Dúirt sé leo: «Is mar seo a deir an Tiarna, Dia Iosrael, chun ar chuir sibh mise a fhoilsiú bhur n-achainí dó:


text:
' Más toil libh fanacht go sítheach sa tír seo, tógfaidh mise suas sibh agus ní chaithfidh mé síos sibh; plandóidh mé sibh agus ní tharraingeoidh mé aníos sibh. Óir tá aiféala orm faoin olc a rinne mé oraibh.


text:
Ná bíodh eagla rí na Bablóine oraibh faoi mar atá; ná bígí i bhfaitíos roimhe a deir an Tiarna óir táimse libh do bhur bhfuascailt agus do bhur sábháil as a láimh.


text:
Glacfaidh mé trua daoibh, le go mbeidh trua aigesan daoibh agus go ligfidh sé daoibh cur fúibh in bhur ndúiche féin.


text:
á rá: Ní hea, ach rachaimid go tír na hÉigipte, áit nach bhfeicfimid cogadh ar bith agus nach gcluinfimid fuaim an stoic agus nach mbeidh easpa aráin orainn; is ann a dhéanfaimid cónaí.


text:
Más mar sin é, éistigí le briathar an Tiarna Dia, sibhse a fhuíoll Iúdá. Is mar seo a deir Tiarna na Slua, Dia Iosrael:


text:
Má chuireann sibhse bhur n-aighthe go daingean ar dhul don Éigipt, agus imeacht agus dul a chónaí ann, ansin tiocfaidh i gcríoch, an claíomh, a bhfuil bhur n-eagla roimhe, go mbéarfaidh sé oraibh i dtír na hÉigipte; agus an gorta, a bhfuil eagla oraibh roimhe, go leanfaidh sé sibh don Éigipt; agus éagfaidh sibh ansin.


text:
Is mar sin a bheidh ag an uile fhear a chuirfidh a aghaidh ar dhul a chónaí don Éigipt, éagfaidh siad leis an gclaíomh, leis an ngorta agus leis an bplá; ní mhairfidh aon duine acu agus ní rachaidh caonaí slán ón olc a bhéarfaidh mise orthu.


text:
Sea, is mar seo a deir Tiarna na Slua, Dia Iosrael: Díreach mar a doirteadh m' fhearg agus m' fhíoch amach ar áitritheoirí Iarúsailéim, is mar an gcéanna a dhoirtfear m' fhearg amach oraibhse, má théann sibh don Éigipt: beidh sibh mar dhíol eascaine agus mar uafás, mar mhasla agus mar cheap magaidh; agus ní fheicfidh sibh an áit seo arís go deo.' »


text:
[D' fhreagair Irimia: «A fhuíoll Iúdá, deir an Tiarna féin libh: 'Ná téigí don Éigipt.' Bíodh a fhios seo agaibh go maith: Thug mise rabhadh sollúnta daoibh inniu féin.


text:
Is ag ligean oraibh in bhur gcroí a bhí sibh nuair a chuir sibh mise chun an Tiarna bhur nDia, á rá: 'Déan idirghuí ar ár son leis an Tiarna ár nDia; inis dúinn an uile ní a déarfaidh an Tiarna ár nDia, agus déanfaimidne é.'


text:
Agus anois d' fhoilsigh mé daoibh é, agus níor umhlaigh sibh do ghuth an Tiarna bhur nDia ná d' aon ní den mhéid a d' ordaigh sé dom a rá libh.


text:
Anois, ar an ábhar sin, bíodh a fhios agaibh go cinnte go n-éagfaidh sibh leis an gclaíomh, leis an ngorta agus leis an bplá san áit ar mian libh dul agus cónaí a dhéanamh ann.»


text:
Ach nuair a bhí briathra uile an Tiarna a nDia, ráite ag Irimia leis an bpobal uile, ar chuir an Tiarna chucu é, is é sin na briathra seo thuas,


text:
labhair Azairiá mac Hóisiá, agus Ióchánán mac Cháiréach agus na fir uaibhreacha shéantacha sin uile le hIrimia agus dúirt: «Thug tú d' éitheach! Ní hé an Tiarna ár nDia a chuir thú á rá: 'Ná téigí don Éigipt a chónaí ann.'


text:
Ach is é Barúch mac Néiria a bhrostaíonn thú in ár n-aghaidhne i gcónaí, dár dtabhairt i láimh na gCaildéach, le go gcuirfidís chun báis sinn, nó go mbéarfaidís ina láimh don Bhablóin sinn!»


text:
Ainneoin sin, níor umhlaigh Ióchánán mac Cháiréach agus ceannairí uile an airm agus an pobal uile do ghlór an Tiarna fanacht i dtír Iúdá.


text:
Ach rug Ióchánán mac Cháiréach agus ceannairí uile an airm leo fuíoll uile Iúdá, a d' fhill ó gach uile chríoch inar díbríodh iad, a chónaí i dtír Iúdá,


text:
idir fhir agus mhná agus leanaí agus iníonacha an rí freisin, agus gach duine a d' fhág Nabúzaradán, ceann an gharda, faoi chúram ag Aichíceám mac Sheáfán; thug siad leo freisin Irimia fáidh agus Barúch mac Néiria.


text:
Mar sin, ar neamhchead do ghlór an Tiarna bhain siad críoch na hÉigipte amach agus tháinig go Tachpanaes.


text:
«Tóg clocha móra i do lámha, agus i radharc mhuintir Iúdá folaigh iad i gcré [na faiche] atá ag dul isteach pálás Fhorainn i dTachpanaes.


text:
Ansin abair leo: 'Mar seo a deir an Tiarna, Dia Iosrael: Tá mé ag cur fios ar Nabúcadnazar, rí na Bablóine, mo sheirbhíseach; cuirfidh sé a ríchathaoir ar na clocha seo a d' fholaigh mé, agus leathnóidh sé a phailliún ríoga os a gcionn.


text:
Tá sé ag teacht chun tír na hÉigipte a bhualadh:<pb/><t>An mhéid faoi choinne na plá, chun na plá;<pb/><t>an mhéid faoi choinne an bhraighdeanais, chun an bhraighdeanais;<pb/><t>an mhéid faoi choinne an chlaímh, chun an chlaímh!


text:
«' Cuirfidh sé tine le teampaill dhéithe na hÉigipte: dófaidh sé na déithe seo nó tógfaidh leis iad; faoi mar a ghlanann tréadaí na gcaorach míolra dá bhrat, is mar sin a bhánóidh sé dúiche na hÉigipte, agus imeoidh leis gan cur ina choinne.


text:
Brisfidh sé oibilisc Theampall na Gréine ag On agus dófaidh go talamh teampaill dhéithe na hÉigipte.' »


text:
<pb/><t>«An briathar a tháinig go Irimia le haghaidh na nGiúdach uile a chónaíonn i gcríoch na hÉigipte atá ag cur fúthu ag Migdeol, Tachpanaes, Nof agus tír Phatros.


text:
«Is mar seo a deir Tiarna na Slua, Dia Iosrael: 'Chonaic sibh an t-anró uile a thug mise ar Iarúsailéim agus ar bhailte Iúdá; inniu tá siad ina bhfothracha gan cónaí iontu.


text:
Tá sin amhlaidh mar gheall ar an uile olc a rinne siad, do mo bhrostú chun feirge, mar go ndeachaigh siad a loscadh túise agus a fhónamh do dhéithe eachtrannacha nárbh aithne dóibh féin ná daoibhse, ná do bhur sinsir.


text:
Chuir mise chugaibh mo sheirbhísigh na fáithe gan scor; chuir mise iad lena rá: Ná déanaigí an ní gráiniúil seo is fuath liomsa.


text:
Ach ní éisteoidís, ní mó a thabharfaidís aire, agus ligean dá n-oilc agus gan túis a loscadh a thuilleadh do dhéithe éachtrannacha.


text:
Mar sin, doirteadh amach mo bhruth agus m' fhearg, agus lasadh í i mbailte Iúdá agus i sráideanna Iarúsailéim, ionas go bhfuil siad ina bhfásach bánaithe go dtí an lá inniu féin.'


text:
Agus anois, is mar seo a labhraíonn an Tiarna, Dia na Slua, Dia Iosrael: 'Cad chuige a dtabharfadh sibh an t-anró céanna oraibh féin? An mian libh an uile dhuine idir fhir agus mhná, leanaí agus naíonáin a ghearradh amach as lár Iúdá, ionas nach bhfágfar fuíoll beo agaibh,


text:
trí mise a bhrostú chun feirge le hoibreacha bhur lámha féin, ag loscadh túise do dhéithe eachtrannacha i dtír na hÉigipte, áit ar tháinig sibh a chónaí, do bhur mbascadh féin, le go mbeadh sibh mar mhallú agus mar cheap magaidh i measc ciníocha an domhain?


text:
Ar lig sibh i ndearmad cionta bhur sinsear, cionta ríthe Iosrael agus cionta a bhflatha, bhur gcionta féin agus cionta bhur mban céile a rinneadh i dtír Iúdá agus i sráideanna Iarúsailéim?


text:
Go dtí inniu féin níl uamhan ná aiféala orthu; níor shiúil siad i mo dhlíse ná sna reachta a chuir mé romhaibh, mar a chuir mé roimh bhur sinsir.'


text:
«Dá bhri sin, is mar seo a deir Tiarna na Slua, Dia Iosrael: 'Anois cuirfidh mise m' aghaidh in bhur n-aghaidhse chun oilc, agus do dhíothú Iúdá uile.


text:
Scriosfaidh mé fuíoll Iúdá a thug a n-aighthe a dhul go tír na hÉigipte chun cónaí ansin; éagfaidh siad uile i dtír na hÉigipte; titfidh siad leis an gclaíomh nó díothófar iad leis an ngorta, ó bheag go mór éagfaidh siad leis an gclaíomh agus leis an ngorta; beidh siad ina mallú agus ina n-uafás, ina mallacht agus ina gceap magaidh.


text:
Smachtóidh mise an dream a chónaíonn i dtír na hÉigipte chomh dian céanna agus a smachtaigh mé Iarúsailéim, leis an gclaíomh, leis an ngorta agus leis an bplá.


text:
De fhuíoll Iúdá a chuaigh go dtí an Éigipt chun cónaí ann, ní rachaidh as agus ní mhairfidh beo aon duine chun filleadh go tír Iúdá mar a bhfuil fonn orthu cónaí aris. Ní fhillfidh aon duine díobh, ach dornán beag dídeanach.' »


text:
Ansin gach uile fhear dá raibh a fhios aige gur loisc a bhean chéile túis do dhéithe eachtrannacha, agus an uile bhean dár sheas ina bhfochair, comhthionól mór (mar aon leis na daoine uile a chónaíonn i bPatros, i dtír na hÉigipte), d' fhreagair siad Irimia, á rá:


text:
ach leanúint orainn ag déanamh gach ar gheallamar: ag loscadh túise do Bhanríon Neimhe agus ag doirteadh íobairtí dí di, faoi mar a dhéanaimis, sinn féin agus ár n-aithreacha, ár ríthe agus ár dtaoisigh, i mbailte Iúdá agus i sráideanna Iarúsailéim: bhí fairsinge bia againn san am sin, bhíomar go maith as, ní fhacamar aon olc.


text:
Ach ón uair ar éiríomar as túis a loscadh do Bhanríon Neimhe agus íobairtí dí a dhoirteadh amach di, tá easpa gach ní orainn, agus maraíodh sinn leis an gclaíomh nó leis an ngorta.»


text:
[Agus dúirt na mná] «Nuair a loscaimid túis do Bhanríon Neimhe agus nuair a dhoirtimid amach a híobairtí dí, an dóigh leat gur ag déanamh bairíní lena híomhá orthu agus ag doirteadh a híobairtí dí atáimid gan fhios dár bhfir chéile?»


text:
«An túis a loisc sibh i mbailte Iúdá agus i sráideanna Iarúsailéim, sibh féin, bhur n-aithreacha, bhur ríthe, bhur dtaoisigh, agus muintir na tíre nár chuimhnigh an Tiarna air sin, nach é a tháinig ina intinn?


text:
Ionas nár fhéad an Tiarna bhur míghníomhartha agus bhur ngráiniúlachtaí a iompar nib fhaide; sin é an fáth a bhfuil bhur dtír inniu ina fásach, ina huafás agus ina mallacht, gan áitritheoir.


text:
Mar gur loisc sibh tús, mar gur pheacaigh sibh in aghaidh an Tiarna, agus nár umhlaigh sibh do ghuth an Tiarna, nár shiúil ina dhlí, ina reachta ná ina fhianaise sin é is cúis leis an anró atá oraibh inniu.»


text:
Dúirt Irimia ansin leis an bpobal uile, agus go háirithe leis na mná: «Éistigí le briathar an Tiarna (a Ghiúdacha uile i dtír na hÉigipte).


text:
Mar seo a deir Tiarna na Slua, Dia Iosrael: 'Sibhse, a mhná an rud a gheall bhur mbéal, is ceart go gcriochnóidh bhur lámha go cinnte! Dúirt sibh: Comhlíonfaimid go deimhin na móideanna a thugamar chun túis a loscadh do Bhanríon Neimhe agus chun íobairtí dí a dhoirteadh di. Tá go maith, comhlíonaigí bhur móideanna, doirtigí bhur n-íobairtí!


text:
Ach éistigí le briathar an Tiarna, sibhse a Ghiúdacha uile, a chónaíonn i dtír na hÉigipte: Tugaimse mionna faoi m' ainm mór a deir an Tiarna, nach n-ainmneofar m' ainm níos mó i mbéal aon duine ar bith de Iúdá i gcríocha uile na hÉigipte; ní déarfaidh duine: Go maire an Tiarna Dia.


text:
Féach, beidh mise ag faire os a gcionn, ní ar mhaithe leo, ach chun a n-aimhleasa; marófar an uile fhear de Iúdá atá san Éigipt, leis an gclaíomh nó leis an ngorta, go mbeidh deireadh leo.


text:
Mar sin féin, an uimhir bheag a rachaidh as an gclaíomh fillfidh siad ó chríocha na hÉigipte go tír Iúdá. Agus fuíoll Iúdá uile a chuaigh go tír na hÉigipte chun cónaí ann, aithneoidh siad ansin cé leis na focail a fhíorfar, liomsa nó leosan.


text:
Agus seo daoibh an comhartha is é an Tiarna a labhraíonn go bhfuil ar intinn agam sibh a smachtú san áit seo, le go n-aithneodh sibh go bhfuil mo fhocail bhagartha ag seasamh go deimhin in bhur n-aghaidh.


text:
Is mar seo a deir an Tiarna: Féach, tabharfaidh mé Forann Hofra rí na hÉigipte i láimh a namhad agus i láimh na droinge a iarrann a bhás, díreach mar a thug mé Zidicíá rí Iúdá i láimh Nabúcadnazar rí na Bablóine, a namhaid a d' iarr a bhás.' »


text:
<pb/><t>An focal a labhair Irimia fáidh le Barúch mac Néiria nuair a scríobh seisean na briathra seo i leabhar ó bhéal Irimia sa cheathrú bliain de réimeas Iahóiácaím mac Ióisíá, rí Iúdá.


text:
Ó dúirt tú: 'Is mairg domsa, óir chuir an Tiarna doilíos i gceann mo dhobróin! táim spíonta ó m' osnaíl, agus ní fhaighim faoiseamh ar bith!'


text:
Deir an Tiarna é seo: 'Anois, brisim síos an rud a thóg mé; an rud a phlandaigh mé, tá mé á tharraingt aníos; [buailfidh mé an domhan] go hiomlán.


text:
Agus an n-iarrann tusa nithe móra duit féin? Ná hiarr, óir tabharfaidh mé anró anois ar an uile fheoil is é an Tiarna a labhraíonn. Ach tabharfaidh mé d' anam duitse, cibé áit a rachaidh tú.' »


text:
<pb/><t>Ar an Éigipt: In éadan slua Fhorainn Neaco, rí na hÉigipte, a bhí láimh le habhainn Eofrataes i gCairceimis nuair a bhris Nabúcadnazar rí na Bablóine orthu sa cheathrú bliain de réimeas Iahóiácaím mac Ióisíá, rí Iúdá.


text:
Úmaigí na heacha;<pb/><t>sa diallait, a mharcslua!<pb/><t>In bhur ranganna! Bhur gclogaid oraibh!<pb/><t>Déanaigí líofa na gatha;<pb/><t>cuirigí oraibh bhur lúireacha!


text:
Céard a fheicim?<pb/><t>Tá siad scanraithe<pb/><t>agus ag filleadh ar a gcúl!<pb/><t>Na daoine is fearr orthu buailte siar,<pb/><t>iad ag teitheadh i ndiaidh a gcinn,<pb/><t>gan dearcadh siar,<pb/><t>eagla ó gach taobh! an Tiarna a labhraíonn.


text:
Níl slánú don té is luaithe;<pb/><t>ní ligfear an té is cróga as;<pb/><t>ansin sa tuaisceart, lámh le habhainn Eofrataes,<pb/><t>faigheann siad tuisle agus titeann siad.


text:
Airiú, nach í an Éigipt a d' éirigh ar nós na Níle<pb/><t>agus a huiscí ar fiuchadh mar thuile.<pb/><t>' Éireoidh mé,' ar sí, ' agus báfaidh mé an talamh;<pb/><t>scuabfaidh mé chun siúil idir bhailte agus áitritheoirí!


text:
Ar aghaidh, a eachra!<pb/><t>buailigí a charbada!<pb/><t>ionsaígí, a fheara;<pb/><t>a mhuintir na hAetóipe agus Phút, a ghlacann an sciath,<pb/><t>a mhuintir Lúd, a chromann an bogha!'


text:
Seo é anois lá an Tiarna, Dia na Slua,<pb/><t>an lá a agróidh sé a dhíoltas<pb/><t>slogfaidh a chlaíomh iad agus sásófar é,<pb/><t>cuirfear ar meisce é lena bhfuil.<pb/><t>Sea, tá íobairt ag an Tiarna, Dia na Slua,<pb/><t>sa tír thuaidh, láimh le habhainn Eofrataes.


text:
Éirigh suas go Gileád ar lorg íoca,<pb/><t>a mhaighdean, a iníon na hÉigipte!<pb/><t>Is go díomhaoin a ghlacann tú mórán oideas;<pb/><t>níl leigheas i ndán duit.


text:
Chuala na náisiúin faoi do náire,<pb/><t>líonann an caoineadh duit an talamh;<pb/><t>óir thuisligh an gaiscíoch in aghaidh an ghaiscígh,<pb/><t>agus thit siad araon in éineacht.»


text:
An briathar a labhair an Tiarna le Irimia fáidh nuair a chuir Nabúcadnazar chun bóthair go n-ionsóidh sé tír na hÉigipte.


text:
«Foilsígí é san Éigipt!<pb/><t>Fógraígí i Migdeol!<pb/><t>Fógraígí é i Nof agus i dTachpanaes!<pb/><t>Abraigí: 'Ag bhur bpoist! Bígí ullamh!' <pb/><t>óir slogann an claíomh máguaird oraibh.


text:
Sea, shín an Tiarna ar shlait a dhroma é!<pb/><t>Thit sé as a sheasamh, agus anois tá sé ar lár!<pb/><t>Ansin ar siad lena chéile:<pb/><t>' Suas linn! Déanaimis ar ár ndaoine féin,<pb/><t>go tír ar nduchais, i bhfad ó chlaíomh na díbheirge!'


text:
Mar a mhairimse a deir an rí<pb/><t>darb ainm Tiarna na Slua <pb/><t>Go deimhin mar atá Tábór i measc na sléibhte<pb/><t>agus Cairmeil os cionn na farraige,<pb/><t>is mar sin a thiocfaidh sé.


text:
Déan burla duit féin chun dul ar deoraíocht,<pb/><t>a iníon na hÉigipte, a chónaíonn go sábháilte sa bhaile!<pb/><t>Beidh Nof ina fhásach, go huaigneach gan áitritheoir.


text:
Na hamhais a bhí aici ar tuarastal,<pb/><t>a bhí slíoctha ar nós laonna biata,<pb/><t>thug siad do na bonna é;<pb/><t>ní sheasann siad ach teitheann in éineacht;<pb/><t>óir tagann orthu lá a n-ainnise, aimsir a gcuartaithe.


text:
Éist: fuaim mar a bheadh siosarnach nathair nimhe!<pb/><t>Sea, tagann siad, líon a slua,<pb/><t>ag tabhairt fúithi le tuanna,<pb/><t>ar nós buanaithe connaidh,


text:
leagfaidh siad a foraois <pb/><t>is é an Tiarna a labhraíonn.<pb/><t>Sea, tá [siad] thar áireamh,<pb/><t>níos líonmhaire ná na lócaistí do-áirithe.


text:
Tá sé ráite ag Tiarna na Slua, Dia Iosrael: «Smachtóidh mé anois Amón as Nó (agus Forann) agus an Éigipt agus a déithe agus a ríthe in éineacht le Forann agus iad siúd a chuir a ndóchas ann.


text:
Tabharfaidh mé é i láimh na ndaoine a iarrann a bhás, i láimh Nabúcadnazar, rí na Bablóine, agus a sheirbhíseach. Ach amach anseo, áitreofar an Éigipt arís mar a bhí anallód is é an Tiarna a labhraíonn.


text:
Ach ná bíodh eagla ort, a shearbhónta liom, a Iacóib,<pb/><t>ná bíodh scanradh ort, a Iosrael:<pb/><t>féach, sábhálfaidh mise thú as tíortha i gcéin,<pb/><t>agus do shliocht as tír a ndaoirse.<pb/><t>Beidh Iacób ar ais arís i suaimhneas<pb/><t>agus mairfidh go sóúil,<pb/><t>ní chuirfidh aon duine eagla air.


text:
Ná bíodh eagla ort, a shearbhónta liom, a Iacóib,<pb/><t> an Tiarna a labhraíonn óir táimse leat.<pb/><t>Cuirfidh mé deireadh leis na ciníocha uile<pb/><t>mar ar scaip mé thú.<pb/><t>Ní chuirfidh mé deireadh leatsa,<pb/><t>ach smachtóidh mé thú go measartha,<pb/><t>le nach bhfágfaidh mé ar fad gan pianadh thú.»


text:
<pb/><t>Briathar an Tiarna a tháinig go Irimia fáidh in aghaidh na bhFilistíneach sular thóg Forann Gazá de ruathar.


text:
Is mar seo a deir an Tiarna:<pb/><t>«Féach, cé mar éiríonn na huiscí ón tuaisceart;<pb/><t>briseann siad ina dtuile thar bruach;<pb/><t>báitear an tír agus gach a bhfuil ann,<pb/><t>na bailte agus lucht a gcónaithe!<pb/><t>Scairteann na fir in ard a gcinn, tá éamh le clos<pb/><t>ó áitritheoirí uile na tíre,


text:
le tormán cruite a chuid staileanna,<pb/><t>le toithréim a charbad, le díoscán a roilleán.<pb/><t>Dearmadann aithreacha a gclanna;<pb/><t>éiríonn a lámha lag.


text:
Óir tá an lá tagtha ina scriosfar na Filistínigh uile,<pb/><t>ina scoirfear ó Thuíre agus ó Shíodón<pb/><t>a lucht taca ar fad.<pb/><t>Sea, tá an Tiarna ag creachadh na bhFilistíneach,<pb/><t>an fuíoll as Inis Chaftór.


text:
Ceann bearrtha ar Ghaza!<pb/><t>Sost ar fud Aiscileon!<pb/><t>Aisdeod, a bhfuil fágtha de Anácaím,<pb/><t>cá fhad a ghearrfaidh tú thú féin?


text:
Ó, a chlaíomh an Tiarna,<pb/><t>Cá fhad go mbeidh tú suaimhneach?<pb/><t>Isteach leat i do thruaill,<pb/><t>éirigh as, bí socair!


text:
Conas is féidir dó a bheith suaimhneach<pb/><t>ó thug an Tiarna ordú dó?<pb/><t>In éadan Aiscileon agus bord na farraige,<pb/><t>is chucusan a d' ordaigh sé é.»


text:
<pb/><t>I dtaobh Mhóáb: Is mar seo a deir an Tiarna na Slua, Dia Iosrael:<pb/><t>«Is mairg do Neabó, óir tá sé airgthe;<pb/><t>gabhadh Ciriataím,<pb/><t>níl istigh ann ach mearbhall agus scéin.


text:
Ní ábhar maíte é ag Móáb a thuilleadh!<pb/><t>bheartaigh siad a bhriseadh ag Heisbeon:<pb/><t>' Tagaigí! gearraimis amach é ó bheith ina chine!' <pb/><t>Gearrfar síos thusa freisin, a Mhadmaen,<pb/><t>ní fada uait an claíomh.


text:
Sea, ó chuir tú do dhóchas i do dhaingne láidre<pb/><t>tógfar thusa freisin i láimh.<pb/><t>Rachaidh Camóis i mbraighdeanas<pb/><t>mar aon lena shagairt agus lena phrionsaí.


text:
Tiocfaidh an scriosadóir ar gach uile bhaile,<pb/><t>ní rachaidh aon duine slán;<pb/><t>creachfar an gleann, scriosfar an machaire;<pb/><t>fógraíonn an Tiarna é!


text:
Tabhair tuama do Mhóáb,<pb/><t>óir tá sé scriosta go hiomlán;<pb/><t>tá a bhailte uaigneach,<pb/><t>gan aon duine ina chónaí iontu.<pb/><t>(


text:
«Gura mallaithe an té a dhéanann obair an Tiarna go leamh. Gura mallaithe an té a choinneoidh a chlaíomh ar ais ó fhuil!)


text:
Bhí Móáb i suaimhneas óna óige;<pb/><t>shuigh sé ar a mhoirt;<pb/><t>níor folmhaíodh é ó shoitheach go soitheach;<pb/><t>níor chuaigh riamh i mbraighdeanas;<pb/><t>uime sin choinnigh sé a bhlas dílis féin,<pb/><t>níor aistríodh a bholadh.


text:
«Mar sin tá na laethanta atá ag teacht is é an Tiarna a labhraíonn a gcuirfidh mise ruagairí chuige a dhéanfaidh é a aistriú; folmhóidh siad a shoithí agus brisfidh i smidiríní a bhuidéil.


text:
Sibhse a chónaíonn in aice leis, golaigí ar a shon,<pb/><t>sibhse uile arbh eol daoibh a ainm.<pb/><t>Abraigí: 'Cé mar a briseadh an bata láidir sin,<pb/><t>an ríshlat bhreá sin!'


text:
Tar anuas ó do ghlóir, suigh san [aoileach],<pb/><t>a iníon a chónaíonn i nDíobón, slán sábháilte sa bhaile;<pb/><t>tá scriosadóir Mhóáb tagtha ort;<pb/><t>tá do dhaingin tógtha aige.


text:
A lucht cónaithe Aroéir, seasaigí sa tslí, déanaigí faire.<pb/><t>Fiafraígí den teifeach, den té i mbun reatha,<pb/><t>fiafraígí: 'Céard a tharla?'


text:
Tá Móáb briste agus náirithe.<pb/><t>Uailligí agus éimhigí<pb/><t>Scairtigí thar Amón anonn<pb/><t>gur creachadh Móáb.


text:
«Cuir ar meisce é! Mhóraigh sé é féin in éadan an Tiarna; beidh Móáb ag únfairt ina sceathrach féin; beidh sé fós ina cheap magaidh.


text:
Nach raibh Iosrael ina mhagadh agatsa? Ar gabhadh é i measc gadaithe, le go mbeifeása ag croitheadh do chinn nuair a luann tú a ainm?


text:
Fágaigí na bailte, cuirigí fúibh sna creaga,<pb/><t>a áitritheoirí Mhóáb.<pb/><t>Foghlaimígí ón gcolm a dhéanann a nead<pb/><t>i mbéal na haille.


text:
Chualamar faoi uabhar Mhóáb;<pb/><t>tá sé ró-uaibhreach!<pb/><t>A leithéid de mhóracht! de dhíomas! d' éirí in airde!<pb/><t>de mhóiréis chroí!


text:
Is feasach domsa a theanntás<pb/><t> an Tiarna a labhraíonn <pb/><t>a mhaíomh díomhaoin,<pb/><t>agus an mórtas baoth a dhéanann sé!


text:
Ar an ábhar sin uaillimse ar son Mhóáb,<pb/><t>golaim ar son Mhóáb uile,<pb/><t>agus caoinim fir Chír Heireas.


text:
Golaim ar do shon níos mó ná ar son Iazaer,<pb/><t>a fhíniúin Shuibmeá;<pb/><t>shín do chuid buinní thar farraige,<pb/><t>an bealach ar fad go Iazaer.<pb/><t>Tá an scriosadóir tagtha ar do thorthaí fómhair,<pb/><t>ar thorthaí d' fhíniúna.


text:
Sciobadh gairdeachas agus lúcháir ó thír Mhóáb.<pb/><t>Deoir níl fágtha sna cantaoirí fíona,<pb/><t>níl an fómharaí fíona ag pasáil a thuilleadh:<pb/><t>ar ghlórtha gealgháireacha tá múchadh tagtha.


text:
«Tá éamh Heisbeon agus Eileálae le clos i Iahaz. Téann an screadach ó Zoar go Horónaím agus Eaglat Silísia, óir tá uiscí Nimrím ag éirí uaigneach anois.


text:
Agus cuirfidh mise deireadh an Tiarna a labhraíonn le haon fhear i Móáb a ofrálann íobairt agus túis dá dhia sna háiteanna arda.


text:
Sin é an fáth a bhfuaimníonn mo chroí ar nós píobáin ar son Mhóáb, a bhfuaimníonn sé ar nós píbe ar son muintir Chír Heireas: de bhrí go ndeachaigh an saibhreas mór sin amú.


text:
Sea, tá gach cloigeann bearrtha, gach féasóg gearrtha, tá scoradh ar na lámha uile, sacéadach ar na leasracha uile.


text:
Ar dhíonta tithe Mhóáb agus ina shráideanna, níl le clos ach caoineadh, mar bhris mé Móáb mar a bhrisfí soitheach nach dteastaíonn ó aon duine an Tiarna a labhraíonn.


text:
Céard é seo! Briste? Céard é seo! Móáb an ea, á chur ar gcúl go náireach? Céard é seo! Móáb a bheith ina scige, ina ábhar uafáis ag a chomharsana uile?»


text:
Óir is mar seo a deir an Tiarna:<pb/><t>«(Féach, eitlíonn sé ar nós iolair,<pb/><t>agus leathnóidh sé a sciatháin os cionn Mhóáb.)


text:
Tógfar i láimh na bailte,<pb/><t>beidh seilbh ar na háiteanna daingne.<pb/><t>(«Agus beidh croí na bhfear cogaidh an lá sin i Móáb mar a bheadh croí mná i dtinneas clainne.)


text:
Tá an scéin, an poll, an gaiste i ndán duit,<pb/><t>a áitreabhaigh Mhóáb<pb/><t> an Tiarna a labhraíonn.


text:
An té a theitheann ón scéin,<pb/><t>titfidh sé isteach sa pholl;<pb/><t>ag dreapadh aníos as an bpoll dó<pb/><t>tógfar sa ghaiste é.<pb/><t>Sea, sin iad [na sciúirsí] a bhuailfidh mé ar Mhóáb<pb/><t>i mbliain a chuardaithe<pb/><t> an Tiarna a labhraíonn.


text:
Rinneadar moill faoi dhíon Heisbeon,<pb/><t>na teifigh agus iad go traochta.<pb/><t>Ach tháinig tine as Heisbeon,<pb/><t>lasair as pálás Shíochon;<pb/><t>loisc sé malaí Mhóáb,<pb/><t>cloigeann na ndaoine ceannairceacha.


text:
Is mairg thú, a Mhóáb!<pb/><t>A phobal Chamóis, tá sibh caillte!<pb/><t>óir seoladh do chlann mhac chun deoraíochta,<pb/><t>agus tógadh i láimh do chlann iníonacha.


text:
Ach cuirfidh mise Móáb ar ais ina áit féin<pb/><t>sna laethanta atá le teacht. Is é an Tiarna a labhraíonn.» <pb/><t>Breithiúnas Mhóáb go dtí seo.


text:
<pb/><t>I dtaobh chlann mhac Amón.<pb/><t>Is mar seo a deir an Tiarna:<pb/><t>«Nach bhfuil mic ar bith ag Iosrael?<pb/><t>Nach bhfuil oidhre ar bith aige?<pb/><t>Cad chuige a bhfuil Miolcom ina oidhre ar Ghád<pb/><t>agus a gcónaíonn a mhuintir siúd ina bhailte?


text:
Uime sin tá na laethanta ag teacht<pb/><t> an Tiarna a labhraíonn <pb/><t>ina dtabharfaidh mise faoi deara<pb/><t>caismirt chogaidh a chloisteáil<pb/><t>in aghaidh Rabat na nAmónach;<pb/><t>beidh sí ina cairn uaigneach,<pb/><t>dófar a hiníonbhailte go talamh.<pb/><t>Ansin creachfaidh Iosrael lucht a chreachta siúd<pb/><t> an Tiarna a labhraíonn.


text:
Uaill, a Heisbeón! [Tá an scriosadóir chugat.]<pb/><t>Golaigí os ard, a iníonacha Rabá!<pb/><t>Gabhaigí sibh féin i sacéadach,<pb/><t>caoinigí in ard bhur gcinn,<pb/><t>siúlaigí síos suas agus [bhur gcolainn scortha].<pb/><t>Óir tá Miolcom ag dul ar deoraíocht,<pb/><t>mar aon lena shagairt agus lena phrionsaí.


text:
Maíonn tú as do ghleann,<pb/><t>a chailín mhístuama!<pb/><t>Go teann agus go dána deir tusa:<pb/><t>' Cé thiocfadh dom ionsaíse?'


text:
Ach tabharfaidh mise anuas ort<pb/><t>imeagla ó gach taobh;<pb/><t>díbreofar chun siúil thú,<pb/><t>gach aon fhear ina shlí féin,<pb/><t>agus gan aon duine ann chun na teifigh a chruinniú.


text:
<pb/><t>I dtaobh Eadóm. Is mar seo a deir an Tiarna:<pb/><t>«An é nach bhfuil críonnacht fágtha i dTéamán?<pb/><t>Ar imigh a chomhairle ón [nglic]?<pb/><t>An ndeachaigh a eagna ar neamhní?


text:
Imígí: Greadaigí! téigí i bhfolach, a áitritheoirí Dhéadán!<pb/><t>Óir tabharfaidh mise ainnise ar Éasau,<pb/><t>nuair a thiocfaidh mé dá fhéachaint.


text:
Má thagann lucht bainte caor chugat,<pb/><t>ní fhágfaidh siad caora díolama;<pb/><t>Má thagann gadaithe san oíche,<pb/><t>sladfaidh siad go suaimhneach.


text:
Óir is mise atá ag lomadh Éasau,<pb/><t>nochtaimse a áiteanna folaithe,<pb/><t>go dtí nach bhféadfaidh sé é féin a cheilt.<pb/><t>Scriosadh a shíol: tá deireadh leis!<pb/><t>Ní [déarfaidh] oiread agus duine dá chomharsana:


text:
Óir is mar seo a deir an Tiarna: «An drong nach raibh ceangal orthu ól den chupán, ní mór dóibh a ól anois; agus an tusa an té a rachadh gan pionós? Ní rachaidh, mhaise: go deimhin ólfaidh tusa de!


text:
Óir mhionnaigh mise dar mé féin an Tiarna a labhraíonn: Beidh Bozrá ina uafás, ina scige, ina fhásach, ina mhallú, agus a bhailte uile ina bhfásach síoraí.»


text:
Fuair mé teachtaireacht ón Tiarna,<pb/><t>seoladh teachta chun na náisiún trí chéile:<pb/><t>«Cruinnígí! téigí in aghaidh an phobail seo!<pb/><t>Éirígí chun catha!»


text:
Mheall cáil na fíochmhaire thú,<pb/><t>chuir uabhar do chroí [ar seachrán] thú,<pb/><t>thusa a chónaíonn i scailp na carraige,<pb/><t>a ghreamaíonn d' airde na gcnoc!<pb/><t>Bíodh go ndéanfá do nead chomh hard leis an iolar,<pb/><t>theilgfinnse síos as sin thú arís an Tiarna a labhraíonn.


text:
Beidh Eadóm ina fhásach; beidh uafás ar gach aon dá ngabhann an tslí, agus ligfidh fead iontais faoina leithéid de thubaiste.


text:
Amhail mar a bhí i scrios Shodom agus Ghomorá, agus sna bailte timpeall ní fhanfaidh duine ann níos mó, ní dhéanfaidh aon fhear cónaí ann go deo, a deir an Tiarna.


text:
«Féach, cé mar a thagann an leon<pb/><t>aníos as mothar na Iordáine<pb/><t>chuig an féarach marthanach!<pb/><t>Is mar sin a ruaigfidh mise go tobann iad,<pb/><t>agus cuirfidh mé ann mo rogha duine.<pb/><t>Óir cé is cosúil liom?<pb/><t>Cé a fhéadann mise a chiontú?<pb/><t>Ainmnigh dom an tréadaí a sheasfadh i m' éadan.


text:
Mar sin éistigí le comhairle an Tiarna<pb/><t>atá socair aige in éadan Eadóm,<pb/><t>an plean atá beartaithe aige<pb/><t>in éadan áitritheoirí Théamán:<pb/><t>Sea, tógfar chun siúil fiú an té is laige den tréad,<pb/><t>ar a fheiceáil sin dóibh, beidh a dtréad ar ballchrith.


text:
Corrófar an talamh le torann a dtitime;<pb/><t>beidh an fhuaim le cloisteáil chomh fada le Muir na nGiolcach.


text:
Seo é an té a bhíonn ag eitilt agus ag foluain ar nós iolair,<pb/><t>a leathnóidh a sciatháin os cionn Bhozrá.<pb/><t>Agus beidh croí fhir chogaidh Eadóm an lá sin<pb/><t>mar a bheadh croí mná i dtinneas clainne.»


text:
<pb/><t>I dtaobh na Damaisce:<pb/><t>«Tá mearbhall ar Hamát,<pb/><t>mar an gcéanna le hArpad;<pb/><t>chuala siad drochscéala.<pb/><t>Tá a gcroí [breoite le teann eagla].<pb/><t>Ní féidir iad a shuaimhniú.


text:
Tá an Damaisc gan mhisneach,<pb/><t>ullmhaíonn sí chun teitheadh,<pb/><t>tá sí ar crith,<pb/><t>(gabhann dobrón agus doilíos í<pb/><t>mar a bheadh bean in íona).


text:
«Ar an ábhar sin titfidh a fir óga ina sráideanna, agus éagfaidh an uile fhear cogaidh aici ar an lá sin. Is é Tiarna na Slua a labhraíonn.


text:
<pb/><t>I dtaobh Chéadar agus ríochtaí Hazór a chuir Nabúcadnazar rí na Bablóine faoi chois. Is mar seo a deir an Tiarna:<pb/><t>«Éirígí! Tugaigí aghaidh ar Chéadar,<pb/><t>scriosaigí clann mhac an oirthir!


text:
Gabhtar a gcuid bothanna agus a dtréada;<pb/><t>tógtar a mbratacha agus a soithí uile,<pb/><t>agus freisin a gcuid camall.<pb/><t>Déantar fógairt dóibh:<pb/><t>' Eagla ar gach uile thaobh!'


text:
Teithigí! Folaigí sibh féin chomh mear agus is féidir libh,<pb/><t>A chathróirí Hazór! Is é an Tiarna a labhraíonn.<pb/><t>Óir tá plean ag Nabúcadnazar in bhur n-éadan,<pb/><t>tá comhairle ar a aigne aige in bhur n-éadan:


text:
«Éirígí! téigí in éadan cine atá go sámh,<pb/><t>atá beo go muiníneach<pb/><t> an Tiarna a labhraíonn <pb/><t>nach bhfuil geataí acu ná barraí,<pb/><t>a chónaíonn san uaigneas!


text:
Beidh a gcamaill ina n-éadáil,<pb/><t>agus iomadúlacht a gcaorach ina gcreach.' <pb/><t>Scaoilfidh mé leis na gaotha uile iad,<pb/><t>na bearracháin sin,<pb/><t>agus tabharfaidh mise anachain orthu ó gach taobh<pb/><t> an Tiama a labhraíonn.


text:
Beidh Hazór ina bhrocais seacál,<pb/><t>ina fhásach go brách,<pb/><t>ní fhanfaidh aon duine ann níos mó,<pb/><t>ní dhéanfaidh mac duine cónaí ann arís go brách.»


text:
<pb/><t>Briathar an Tiarna a tháinig go Irimia fáidh i dtaobh Éalám, i dtosach réim Zidicíá rí Iúdá.


text:
Tabharfaidh mé ar Éalám na ceithre gaotha<pb/><t>ó cheithre airde neimhe,<pb/><t>«agus scaoilfidh mé na hÉalámaigh leis na gaotha; ní bheidh cine ar bith nach dtiocfaidh díbeartaigh Éalám chucu.


text:
«Tabharfaidh mé ar na hÉalámaigh creathnú i láthair a naimhde i láthair na droinge a iarrann a mbás.<pb/><t>Tabharfaidh mé olc anuas orthu, m' fhearg bhorb féin.<pb/><t>Ruaigfidh mé iad le béal an chlaímh,<pb/><t>go gcuirfidh mé deireadh leo.


text:
38a Suífidh mé mo ríchathaoir in Éalám,<pb/><t>agus glanfaidh mé as rí agus uaisle<pb/><t> an Tiarna a labhraíonn.


text:
38b <pb/><t>«Ach sna laethanta deireanacha tabharfaidh mé ar ais bránna Éalám. An Tiarna a labhraíonn.»


text:
«Foilsígí i measc na náisiún é, fógraígí é:<pb/><t>ná ceiligí é, abraigí:<pb/><t>' Tá an Bhablóin gafa, tá Béil náirithe,<pb/><t>tá Marodac ina smionagar.<pb/><t>(Tá a híola náirithe,<pb/><t>a dealbha gránna ina smidiríní.)'


text:
Óir tá cine ag teacht ina haghaidh ón tuaisceart,<pb/><t>a dhéanfaidh a tír ina fásach;<pb/><t>ní bheidh cónaí ag duine ann feasta;<pb/><t>thug siad as, idir dhuine agus bheithíoch, tá siad imithe.


text:
Sna laethanta sin agus san am sin<pb/><t>fillfidh clann Iosrael;<pb/><t>tiocfaidh siad agus iad ag gol<pb/><t>ag lorg an Tiarna a nDia féin.


text:
Iarrfaidh siad an tslí go Síón;<pb/><t>beidh a n-aighthe sa treo sin:<pb/><t>' Tagaigí,' ar siad, ' ceanglaímis sinn féin don Tiarna<pb/><t>i gconradh síothbhuan nach ligfear i ndearmad go brách!'


text:
Ba chaoirigh ag fánaíocht mo phobalsa;<pb/><t>chuir a dtréadaithe ar seachrán iad,<pb/><t>d' fhág ar fán iad ar na sléibhte;<pb/><t>d' imigh siad ó shliabh go cnoc<pb/><t>ag ligean a mbáinseach féin i ndearmad.


text:
Cibé duine a tháinig orthu, d' ith sé iad;<pb/><t>dúirt a naimhde: 'Ní tógtha orainn é;<pb/><t>mar gur pheacaigh siad in aghaidh an Tiarna<pb/><t>a gcró caorach fíor agus dóchas a n-aithreacha.'


text:
Éalaígí amach as an mBablóin,<pb/><t>gabhaigí amach as críoch na gCaildéach.<pb/><t>Imígí! Gníomhaigí mar na gabhair fhireanna;<pb/><t>bígí i gceann na dtréad.


text:
Féach, táimse ag déanamh comhcheangail<pb/><t>de náisiúin mhóra in aghaidh na Bablóine.<pb/><t>Tiocfaidh siad ón tír thuaidh,<pb/><t>cuirfidh iad féin in ordú ina héadan;<pb/><t>tógfar i láimh ansin í;<pb/><t>tá a saigheada amhail trodaire caithréimeach;<pb/><t>ní fhilleann aon cheann acu go díomhaoin.


text:
Déanaigí lúcháir, más áil libh!<pb/><t>Beirigí bhur gcaithréim,<pb/><t>a chreachadóirí m' oidhreachta!<pb/><t>Bígí ag aoibheall fearacht gamhna ar féarach!<pb/><t>Déanaigí seitreach ar nós staile!


text:
Ach tá náire shaolta ar bhur máthair,<pb/><t>tá míchlú ar an mbean a rug sibh;<pb/><t>tá sí ar an náisiún is lú anois;<pb/><t>ina fásach, ina fearann loiscthe, ina díthreabh.


text:
Fágfaidh fíoch an Tiarna gan chónaí inti;<pb/><t>déanfar fásach folamh di.<pb/><t>Beidh uamhan ar an té a ghabhann thar an mBablóin;<pb/><t>ligfidh sé fead iontais le méid na hanachaine.


text:
Cuirigí sibh féin in eagar in aghaidh na Bablóine,<pb/><t>tagaigí timpeall uirthi, sibhse uile a shíneann an bogha.<pb/><t>Caithigí! Ná coigligí saigheada.


text:
Ardaigí an gháir chatha ina héadan ó gach taobh di.<pb/><t>Géilleann sí! titeann a dúnta! sceitheann a múrtha!<pb/><t>Seo é díoltas an Tiarna. Déan díoltas uirthi!<pb/><t>Roinn léi mar a roinn sise le daoine eile.


text:
Tóg ón mBablóin an síoladóir,<pb/><t>agus fear an chorráin san fhómhar.<pb/><t>Éalaígí ón gclaíomh millte,<pb/><t>déanadh gach duine ar a dhaoine féin,<pb/><t>teitheadh gach fear dá dhúiche féin.


text:
Ba chaora seachráin é Iosrael,<pb/><t>agus na leoin sa tóir air.<pb/><t>«Ar dtús, d' alp rí na Síre é; ansin chreim Nabúcadnazar rí na Bablóine a chnámha.


text:
Uime sin mar seo a deir an Tiarna, Dia Iosrael: Anois smachtóidh mise rí na Bablóine mar a smachtaigh mé rí na hAsaíre.


text:
Tabharfaidh mé Iosrael ar ais dá thalamh féaraigh;<pb/><t>biafaidh sé ar Chairmeil agus ar Bháiseán,<pb/><t>gheobhaidh sé a sháith ar shléibhte Eafráim agus Ghileád.


text:
Sna laethanta sin agus san am sin,<pb/><t>lorgfar éigeart Iosrael, ní bheidh sé ann,<pb/><t>agus peacaí Iúdá, ní bheidh siad le fáil.<pb/><t>Óir maithfidh mise don fhuíoll a fhágfaidh mé.


text:
Éirígí suas in aghaidh thír Mharataím,<pb/><t>téigí ina héadan<pb/><t>agus in éadan áitritheoirí Phacód;<pb/><t>lorgaigí iad; beartaígí an claíomh;<pb/><t>milltear iad go hiomlán an Tiarna a labhraíonn.<pb/><t>Déan an uile ní dár ordaigh mé duit.


text:
Céard seo! Cé mar a briseadh i smidiríní<pb/><t>ord buailte sin na talún uile? Céard seo!<pb/><t>Cé mar a d' éirigh sé don Bhablóin<pb/><t>a bheith ina huafás i measc na náisiún?


text:
[Cuireadh] dol faoi do chomhair, agus gabhadh thú<pb/><t>ar an uair nach raibh súil agat.<pb/><t>Rugadh amuigh ort agus sáraíodh thú,<pb/><t>mar gur thug tú dúshlán an Tiarna.


text:
D' oscail an Tiarna a armlann<pb/><t>agus thug amach airm a dhíoltais.<pb/><t>Óir tá obair le déanamh ag an Tiarna, Dia na Slua,<pb/><t>i dtír na gCaildéach.


text:
Ionsaígí í, an t-iomlán agaibh le chéile;<pb/><t>brisigí agus osclaigí a hiothlanna,<pb/><t>cruinnígí an chreach mar charnáin arbhair.<pb/><t>Cuirigí faoin mbang í.<pb/><t>Ná fágtar aon ní di.


text:
Maraígí a daimh uile;<pb/><t>síos leo go dtí an seamlas!<pb/><t>Mairg dóibh, tá a lá tagtha,<pb/><t>aimsir a gcuarta.


text:
Éistigí! Tagann teifigh agus daoine ar a gcoimeád<pb/><t>amach as tír na Bablóine,<pb/><t>a fhoilsiú díoltas an Tiarna ár nDia i Síón.»


text:
<pb/><t>«Gairigí i gceann a chéile<pb/><t>na boghdóirí in aghaidh na Bablóine!<pb/><t>Sibhse uile a shíneann an bogha<pb/><t>suígí timpeall uirthi;<pb/><t>ná bíodh aon dul as aici.<pb/><t>Cúitígí léi de réir a saothair;<pb/><t>déanaigí léi de réir gach ní dá ndearna sí;<pb/><t>cúitígí léi as a bheith uaibhreach in aghaidh an Tiarna,<pb/><t>in aghaidh Aon Naofa Iosrael.


text:
«Uime sin titfidh na hógánaigh léi ina sráideanna, agus éagfaidh a fir throda uile ar an lá sin an Tiarna a labhraíonn.


text:
Is chugatsa atáim, a uaibhrigh!<pb/><t>An Tiarna, Dia na Slua, a labhraíonn;<pb/><t>tá do lá tagtha, aimsir do smachtaithe agamsa.


text:
Tuisleoidh an t-uaibhreach; titfidh sí;<pb/><t>ní thógfaidh duine ar bith suas í;<pb/><t>lasfaidh mé tine ina bailte;<pb/><t>loiscfidh sí an uile ní ina timpeall.»


text:
<pb/><t>Is mar seo a deir Tiarna na Slua:<pb/><t>«Tá clann mhac Iosrael faoi leatrom,<pb/><t>na daoine uile a ghabh i láimh iad,<pb/><t>coinnníonn siad go daingean iad,<pb/><t>ní ligeann dóibh imeacht.


text:
Ach is láidir a slánaitheoir:<pb/><t>Tiarna na Slua is ainm dó.<pb/><t>Is é atá ag tagairt a gcúise;<pb/><t>tabharfaidh sé síoth agus síocháin don talamh,<pb/><t>ach cuirfidh eagla a gcroí ar mhuintir na Bablóine.


text:
Claíomh do na Caildéigh<pb/><t> an Tiarna a labhraíonn <pb/><t>do áitritheoirí na Bablóine,<pb/><t>dá ceannairí agus dá saoithe!


text:
Claíomh dá fir asarlaíochta; nár fhágtar aon mheabhair acu!<pb/><t>Claíomh dá fir chogaidh; go gcuirtear dá dtreoir iad!<pb/><t>Claíomh dá heachra agus dá carbaid.


text:
Claíomh don slua uile eachtrannach atá ina lár;<pb/><t>go mba cosúil le mná iad!<pb/><t>Claíomh dá stór maoine; go n-ardaítear chun bóthair iad!


text:
[Triomach] dá foinsí; go dté siad i ndísc.<pb/><t>Óir is í tír na n-íol í;<pb/><t>tá siad ar buile, iad féin agus a gcuid íol.


text:
Uime sin déanfaidh cait fhiáine agus seacáil cónaí inti:<pb/><t>beidh cónaí ag ostraisí inti.<pb/><t>Ní áitreofar arís go brách í,<pb/><t>ach leanfaidh sí folamh ó aois go haois.


text:
Díreach mar a scrios Dia Sodom agus Gomorá,<pb/><t>mar aon leis na bailte comharsan<pb/><t> an Tiarna a labhraíonn <pb/><t>ní fhanfaidh duine ann níos mó,<pb/><t>ní dhéanfaidh aon fhear cónaí inti arís go brách.»


text:
<pb/><t>«Anois tá cine ag teacht ón tuaisceart, cine mór<pb/><t>ó chríocha imigéiniúla na talún<pb/><t>tá ríthe ag gluaiseacht;


text:
troideann siad le bogha agus ga;<pb/><t>tá siad cruálach, míthrócaireach;<pb/><t>is cosúil a bhfuaim le búiríl na farraige<pb/><t>tá siad ag marcaíocht ar eachra,<pb/><t>tá gach fear acu in eagar catha<pb/><t>i d' aghaidhse, a iníon na Bablóine.


text:
Ach tá a scéala siúd cloiste ag rí na Bablóine;<pb/><t>titeann a lámha go faonlag; rug doigh greim air,<pb/><t>pian mar a bheadh ar bhean in íona.


text:
Féach, cé mar a thagann an leon<pb/><t>aníos as mothar na Iordáine<pb/><t>chuig an féarach marthanach!<pb/><t>Is mar sin a ruaigfidh mise go tobann iad,<pb/><t>agus cuirfidh mé ann mo rogha duine.<pb/><t>Óir cé is cosúil liom?<pb/><t>Cé a fhéadann mise a chiontú?<pb/><t>Ainmnigh dom an tréadaí a sheasfadh i m' éadan.


text:
Mar sin éistigí le comhairle an Tiarna,<pb/><t>atá socair aige in éadan na Bablóine,<pb/><t>an plean atá beartaithe aige<pb/><t>in éadan tír na gCaildéach:<pb/><t>Sea, tógfar chun siúil fiú an té is laige den tréad.<pb/><t>Ar a fheiceáil sin dóibh,<pb/><t>beidh a dtréad ar ballchrith.


text:
Corrófar an talamh le torann gabháil na Bablóine,<pb/><t>agus cluinfear a tuireamh i measc na náisiún.»


text:
<pb/><t>Is mar seo a deir an Tiarna:<pb/><t>«In aghaidh Chaildéa<pb/><t>dúiseoidh mé spiorad adhmhillte;


text:
Seolfaidh mé lucht cáite don Bhablóin;<pb/><t>cáithfidh siad í agus fágfaidh a dúiche folamh;<pb/><t>óir ionsóidh siad í ó gach taobh lá an bhasctha.


text:
Ná síneadh aon bhoghdóir a bhogha!<pb/><t>Ná siúladh aor fhear go móiréiseach faoina chóta máilleach!<pb/><t> Ná tabhair anacal dá saighdiúirí óga!<pb/><t>Maraígí tríothu agus tharstu, a slua uile!


text:
5a Ach níl Iosrael (ná Iúdá) tréigthe ag a nDia,<pb/><t>Tiarna na Slua.<pb/><t>5b Tharla seo mar go raibh tír na gCaildéach lán de pheacaí<pb/><t>in aghaidh Aon Naofa Iosrael.<pb/><t>ABN: v5b, v5a


text:
Téigí amach as an mBablóin<pb/><t>(sábháileadh an uile dhuine a anam);<pb/><t>ná cailltear sibh féin ina tubaiste,<pb/><t>óir is í seo uair dhíoltas an Tiarna.<pb/><t>Tá sé ag cúiteamh a luaíochta léi.


text:
Bhí an Bhablóin ina cupán órga i láimh an Tiarna;<pb/><t>chuir sí an talamh uile ar meisce;<pb/><t>d' ól na náisiúin cuid dá fíon<pb/><t>agus d' imigh ansin le báiní.


text:
Thit an Bhablóin go tobann, tá sí briste;<pb/><t>nuailligí ar a son!<pb/><t>Téigí ar lorg íoca dá créachta;<pb/><t>b' fhéidir go ndéanfaí í a leigheas!


text:
' Thugamar faoi leigheas na Bablóine;<pb/><t>ach níor tháinig uirthi biseach.<pb/><t>Ligigí di agus téanaimis, gach fear againn, dá thír féin.' <pb/><t>Sea, sroicheann a breithiúnas go neamh;<pb/><t>ardaítear é chun na spéartha.


text:
Dhearbhaigh an Tiarna ár bhfíréantacht.<pb/><t>Tagaigí, foilsímis i Síón<pb/><t>bearta an Tiarna ár nDia.


text:
Bioraigí na saigheada,<pb/><t>líonaigí na bolgáin!<pb/><t>«Mhúscail an Tiarna spiorad rí na Méideach, óir tá plean aige in aghaidh na Bablóine, á milleadh; seo é díoltas an Tiarna, a chúiteamh mar gheall ar a Theampall.


text:
Taispeánaigí an bratach in aghaidh múrtha na Bablóine!<pb/><t>Neartaigí an garda!<pb/><t>cuirigí na fir faire ina láithreacha!<pb/><t>Gléasaigí na luíocháin!<pb/><t>Óir rinne an Tiarna beart,<pb/><t>agus chaith sé le cathróirí na Bablóine<pb/><t>faoi mar gheall sé.


text:
Tusa a shuíonn le hais mórán uiscí,<pb/><t>agus a thaisceann stór agus maoin,<pb/><t>tá do chríoch tagtha anois,<pb/><t>agus deireadh do shladaireachta.


text:
Is dar é féin a mhionnaigh Tiarna na Slua:<pb/><t>Dá mba é gur líon mé thú le fir<pb/><t>mar na lócaistí ar a líonmhaire,<pb/><t>thógfaí ina dhiaidh sin an gháir chatha i d' aghaidhse!


text:
Is é a rinne an talamh lena chumhacht;<pb/><t>is é a dhaingnigh an chruinne lena eagna,<pb/><t>agus a spréigh amach na flaithis lena ghrinneas.


text:
Nuair a dhéanann sé toirneach<pb/><t>bíonn tormán uisce sna flaithis;<pb/><t>tugann sé ar na néalta éirí ó chríocha na talún,<pb/><t>déanann tintreach le haghaidh na fearthainne,<pb/><t>agus tugann an ghaoth as a ionad taisce.


text:
Leis sin tagann ionadh agus alltacht ar gach n-aon;<pb/><t>deargann gach órcheardaí mar gheall ar íola a lámh,<pb/><t>óir is bréaga a chuid íol, gan puth anála iontu.


text:
Ní cosúil leo siúd ' Roinn Iacóib' ,<pb/><t>óir is é cruthaitheoir an uile ní é,<pb/><t>agus is é Iosrael treibh a oidhreachta.<pb/><t>Tiarna na Slua is ainm dó.»


text:
<pb/><t>«Ba thú mo thua catha, mo arm cogaidh.<pb/><t>Is leatsa a threascair mé na náisiúin,<pb/><t>a leag mé na ríochtaí.


text:
is leat a bhris mé an t-aoire agus an tréad,<pb/><t>an treabhadóir agus a sheisreach<pb/><t>na huaisle agus na fir cheannais.


text:
«Ach foilseoidh mé duit conas a chúiteoidh mé leis an mBablóin agus le háitritheoirí uile Chaildéa gach olc dá ndearnadar do Shíón. Is é an Tiarna a labhraíonn.


text:
Is leatsa a dhéanaim achrann,<pb/><t>a shliabh mhilltigh,<pb/><t> an Tiarna a labhraíonn <pb/><t>a mhilleann an talamh uile!<pb/><t>Sínfidh mé amach mo lámh i d' aghaidh,<pb/><t>agus tiomáinfidh mé anuas as na creaga thú<pb/><t>agus déanfaidh mé sliabh loiscthe díot.


text:
Ní thógfaidh siad cloch choirnéil díot choíche,<pb/><t>ná cloch bhunaidh ach an oiread,<pb/><t>óir beidh tú i do fhásach go deo<pb/><t> an Tiarna a labhraíonn.»


text:
<pb/><t>«Cuirigí an bratach ar foluain ar fud an domhain;<pb/><t>séidigí an stoc i measc na náisiún,<pb/><t>ullmhaígí na náisiúin ina haghaidh;<pb/><t>gairigí ar na ríochtaí i gcionn a chéile ina héadan:<pb/><t>Ararat, Minní, Aisceanáz;<pb/><t>glaoigh rolla a naimhde, a cheannfoirt!<pb/><t>Ordaígí don mharcshlua teacht suas,<pb/><t>go colgach ar nós na lócaistí.


text:
Gríosaigí náisiúin chun cogaidh ina héadan;<pb/><t>[rí] na Méide gona fhir cheannais,<pb/><t>a thiarnaí agus na tíortha uile faoina réim.


text:
Tá an talamh á shuaitheadh agus é ar crith,<pb/><t>mar bhí tionscnamh an Tiarna in aghaidh na Bablóine<pb/><t>á chur i gcrích:<pb/><t>a dhéanamh tír na Bablóine ina fásach gan daonra.


text:
Scoir saighdiúirí na Bablóine den troid;<pb/><t>tá siad ag fanacht ina ndaingin<pb/><t>d' fheall a neart orthu;<pb/><t>tá siad amhail mná anois.<pb/><t>Tá a tithe cónaithe trí thine,<pb/><t>a geataí briste ó chéile.


text:
Tá teachtaire ar leanúint teachtaire,<pb/><t>giolla sna sála ar ghiolla<pb/><t>chun a rá le rí na Bablóine<pb/><t>gur gabhadh a chathair ó gach taobh;


text:
go bhfuil seilbh ar na háthanna,<pb/><t>agus tine leis na dúnta,<pb/><t>go bhfuil scéin ar na fir throda in éineacht.


text:
Óir is mar seo a deir Tiarna na Slua, Dia Iosrael:<pb/><t>Is cosúil iníon na Bablóine le hurlár buailte<pb/><t>nuair a bhítear ag pasáil air;<pb/><t>tamall beag, agus [luífidh an gráinne] a baineadh ansin.»


text:
<pb/><t>«D' ith sé mise, d' alp sé mé,<pb/><t>rí sin na Bablóine[, Nabúcadnazar];<pb/><t>rinne sé soitheach folamh díom,<pb/><t>shlog sé siar mé mar a dhéanfadh dragan,<pb/><t>líon sé a bholg de mo shólaistí.»


text:
«Go gcúitítear leis an mBablóin<pb/><t>an foréigean a rinne sí ormsa agus gach ar fhulaing mé!» <pb/><t>a deir muintir Shíón.<pb/><t>«Agus mo fhuil ar mhuintir Chaldéa!» <pb/><t>a deir Iarúsailéim.


text:
Uime sin is mar seo a deir an Tiarna:<pb/><t>«Tagraímse féin do chúis<pb/><t>le go ndéanfar díoltas dearfa ar do shon.<pb/><t>Triomóidh mé a habhainn,<pb/><t>fágfaidh mé a foinsí tirim.


text:
Beidh an Bhablóin ina carnán cloch,<pb/><t>ina háit chónaithe ag seacáil<pb/><t>ina huafás agus ina scige,<pb/><t>gan duine ná deoraí inti.


text:
An bhfuil fiabhras orthu?<pb/><t>Ullmhóidh mise deoch dóibh<pb/><t>agus tabharfaidh orthu a ól nó go dtiocfaidh orthu míogarnach<pb/><t>agus codlóidh siad go síoraí,<pb/><t>ní mhúsclóidh siad go deo<pb/><t> an Tiarna a labhraíonn.


text:
Tabharfaidh mé anuas go dtí an seamlas iad,<pb/><t>amhail uain chun a marfa,<pb/><t>amhail reithí agus gabhair fhireanna.»


text:
<pb/><t>«Céard seo! Ar gabhadh agus ar briseadh<pb/><t>í siúd a bhí i mbéal an tsaoil?<pb/><t>Céard seo! An Bhablóin ina huafás i measc na náisiún?


text:
Tá a bailte ina bhfásach,<pb/><t>in a bhfearann loiscthe, ina ndíthreabh;<pb/><t>ní chónaíonn duine iontu;<pb/><t>ní thagann fear an bealach sin.»


text:
<pb/><t>«Smachtóidh mise Béil sa Bhablóin<pb/><t>agus tógfaidh mé amach as a bhéal an ní a shlog sé.<pb/><t>Ní bheidh na náisiúin a thuilleadh<pb/><t>ag teacht chuige ina scuaine.<pb/><t>Tá balla na Bablóine ar lár.


text:
A phobal liom, imígí amach aisti;<pb/><t>saoradh gach duine agaibh<pb/><t>a anam féin ó fhearg dhíscir an Tiarna


text:
Ach ná bígí go tromchroíoch!<pb/><t>Ná scanraígí le gach scéal<pb/><t>a bhíonn á reic ar fud na tíre:<pb/><t>iomrá i mbliana, ceann eile an bhliain dár gcionn;<pb/><t>tá foréigean in uachtar ar talamh<pb/><t>agus cealaíonn tíoránach amháin tíoránach eile.


text:
Féach, tá na laethanta ag teacht<pb/><t>a dtabharfaidh mise breithiúnas ar íola na Bablóine.<pb/><t>Beidh náire shaolta ar a dúiche ar fad,<pb/><t>agus a mairbh uile sínte ina lár.


text:
Ansin gairfidh neamh agus talamh<pb/><t>agus gach a bhfuil iontu,<pb/><t>le teann lúcháire mar gheall ar an mBablóin,<pb/><t>óir tá na scriosadóirí ón tuaisceart<pb/><t>ag teacht ina héadan an Tiarna a labhraíonn.


text:
Ní mór don Bhablóin titim ar a seal,<pb/><t>mar gheall orthu siúd a maraíodh in Iosrael,<pb/><t>mar is tríd an mBablóin a thit<pb/><t>an oiread sin marbh ar dhroim na talún.


text:
Sibhse a chuaigh slán ón gclaíomh,<pb/><t>imígí romhaibh, ná fanaigí ansin.<pb/><t>Cuimhnígí ar an Tiarna san imigéin,<pb/><t>agus tagadh Iarúsailéim in bhur n-intinn.


text:
' Tugadh náire dúinn nuair a chualamar an scannal,<pb/><t>d' fholaigh náire ár n-aighthe;<pb/><t>mar ghabh eachtrannaigh isteach i sanctóir<pb/><t>Theampall an Tiarna.'


text:
Féach, tá na laethanta ag teacht<pb/><t> an Tiarna a labhraíonn <pb/><t>a ndéanfaidh mise breithiúnas ar a híola,<pb/><t>agus beidh an créachtach ag cneadach ar fud a críoch.


text:
Dá mba ea go n-éireodh an Bhablóin suas chun neimhe,<pb/><t>nó dá neartódh sí a dúnfort buacach,<pb/><t>ina dhiaidh sin is uile thiocfadh scriosadóirí<pb/><t>ar m' ordú anuas uirthi an Tiarna a labhraíonn.


text:
Is é an Tiarna é ag scriosadh na Bablóine,<pb/><t>ag sochtadh a gleo urghránna;<pb/><t>ní miste di búirthíl a tonnta<pb/><t>amhail uiscí móra agus fuaimneach a ngutha i bhfad.


text:
Óir tá scriosadóir ag teacht de ruathar ar an mBablóin,<pb/><t>tá a fir throda gafa, tá a mboghanna briste.<pb/><t>Sea, is é an Tiarna Dia na luaíochta;<pb/><t>cúitíonn sé go hiomlán.»


text:
<pb/><t>«Tabharfaidh mé ar a huaisle agus ar a saoithe ól,<pb/><t>ar a rialtóirí a feidhmeannaigh agus ar a fir troda;<pb/><t>titfidh codladh síoraí orthu agus ní mhúsclóidh siad,<pb/><t>a deir an rí, darb ainm Tiarna na Slua.»


text:
Is mar seo a deir Tiarna na Slua:<pb/><t>«Leagfar go talamh ballaí leathana na Bablóine,<pb/><t>agus loiscfear le tine a geataí arda.<pb/><t>Is saothar in aisce mar sin saothar na gciníocha<pb/><t>is í an tine is deireadh do thiaráil na náisiún.»


text:
Seo mar a d' ordaigh Irimia fáidh do Sharáiá mac Mhásaeiá nuair a d' imigh seisean don Bhablóin ar ordú Zidicíá rí Iúdá sa cheathrú bliain dá réimeas.


text:
Anois bhí scríofa i leabhar faoi leith ag Irimia an tubaiste iomlán a thiocfadh ar an mBablóin, na briathra uile atá scríofa anseo i dtaobh na Bablóine.


text:
Dúirt Irimia mar sin le Saráiá: «Nuair a thiocfaidh tú don Bhablóin, déan cinnte de go léifidh tú amach na briathra seo go léir.


text:
Ansin déarfaidh tú: 'A Thiarna, tá sé fógraithe agat féin go scriosfar an áit seo, nach ndéanfar cónaí arís ann, ag duine ná ag ainmhí, ach go mbeidh sé ina fhásach go brách.'


text:
Nuair a bheidh an leabhar seo léite agat as ceann a chéile, ceanglóidh tú cloch de agus teilgfidh tú i lár an Eofrataes é,


text:
á rá: 'Is mar seo a rachaidh an Bhablóin in íochtar, agus ní éireoidh sí choíche ón olc a thabharfaidh mise uirthi.' » <pb/><t>Deireadh anseo le briathra Irimia.


text:
Is trí fhearg an Tiarna a tharla sé seo in Iarúsailéim agus in Iúdá, gur theilg sé uaidh iad faoi dheireadh. D' éirigh Zidicíá amach in aghaidh rí na Bablóine.


text:
Sa naoú bliain dá réimeas, sa deichiú mí ar an deichiú lá den mhí tháinig Nabúcadnazar rí na Bablóine, é féin agus a shlua uile, chun ionsaí a dhéanamh ar Iarúsailéim; shuigh sé a champa ina haghaidh agus thóg crémhótaí ina timpeall.


text:
rinneadh bearna i mballa na cathrach. Láithreach bonn theith an lucht troda uile amach faoi choim na hoíche as an gcathair tríd an ngeata idir an dá bhalla atá in aice ghairdín an rí mar bhí na Caildéigh ar gach taobh den chathair agus rinne siad a mbealach ionsar an Arabá.


text:
Lean na saighdiúirí Caildéacha an rí agus nuair a tháinig siad suas le Zidicíá ar mhánna Ireachó, thréig a chuid saighdiúirí féin go léir é.


text:
Ghabh siad an rí agus thug siad os comhair rí na Bablóine i Ribleá é i dtír Hamát, agus thug seisean breith air.


text:
ansin bhain na súile as Zidicíá féin agus rug rí na Bablóine leis chun na Bablóine é agus chuir i bpríosún é go lá a bháis.


text:
Sa chúigiú mí ar an deichiú lá den mhí ba í an naoú bliain déag í de réimeas Nabúcadnazar rí na Bablóine tháinig Nabúzaradán, captaen an gharda, oifigeach de chuid rí na Bablóine, isteach in Iarúsailéim.


text:
Scrios na saighdiúirí Caildéacha go léir a bhí i dteannta chaptaen an gharda na ballaí go léir a bhí thart ar Iarúsailéim.


text:
Dhíbir Nabúzaradán, captaen an gharda, (an chuid is boichte den phobal agus) an mhuintir a bhí fágtha sa chathair agus na tréigtheoirí a bhí i ndiaidh taobhú le rí na Bablóine agus fuíoll na gceardaithe oilte.


text:
Bhris na Caildéigh ina smidiríní na colúin chré-umha i dTeampall an Tiarna; na seastáin agus an mhuir chré-umha a bhí i dTeampall an Tiarna, agus thug siad an cré-umha go léir leo go dtí an Bhablóin.


text:
Thug siad leo chomh maith na miasa, na sluaistí, na sceana, na scálaí spréite, na loingíní túise, na fearais chré-umha go léir a d' usáidtí i seirbhís an Teampaill.


text:
Thug captaen an gharda leis chomh maith na túisteáin, na babhlaí spréite, na luaithreáin, na cuacha, agus na fochupáin; a raibh déanta d' ór mar ór, agus a raibh déanta d' airgead mar airgead.


text:
Maidir leis an dá cholún, [an t-aon mhuir] an dá tharbh déag cré-umha faoin muir, agus na seastáin, a rinne Solamh rí do Theampall an Tiarna, níorbh fhéidir a raibh de chré-umha iontu go léir a thomhas.


text:
Bhí aon cholún amháin ocht mbanlámh déag ar airde, dhá bhanlámh dhéag ina thimpeall; bhí sé ceithre orlach ar thiús, agus é folamh.


text:
Bhí mullach cré-umha air; cúig bhanlámh airde an mhullaigh; timpeall an mhullaigh bhí fíolagrán agus pomagránaití, agus iad go léir de chré-umha. Ba é an scéal céanna é ag an dara colún lena phomagránaití.


text:
Bhí nócha sé pomagránait ar sileadh anuas, ag déanamh céad pomagránait ar fad timpeall ar an bhfíolagrán.


text:
Ghabh sé sa chathair coillteán a bhí i gceannas na saighdiúirí, seachtar de chomhairle an rí a fuarthas sa chathair, rúnaí cheann feadhna an airm a bhí i bhfeighil ar arm a thionól faoin tír, agus trí fichid de mhaithe na tíre a fuarthas sa chathair.


text:
Mar seo leanas uimhir na ndaoine a díbríodh ag Nabúcadnazar thar tír amach: sa seachtú bliain, trí mhíle Giúdach agus triúr ar fhichid;


text:
san ochtú bliain déag de réimeas Nabúcadnazar, rug sé leis as Iarúsailéim ocht gcéad tríocha a dó duine;


text:
sa tríú bliain fichead de réimeas Nabúcadnazar, rug Nabúzaradán, ceann an gharda, leis i láimh de na Giúdaigh seacht gcéad agus cúigear is daichead. Ceithre mhíle agus sé chéad, an uimhir ar fad.


text:
Sa seachtú bliain tríochad de dheoraíocht Iahóiácaím rí Iúdá, sa dara mí déag, ar an gcúigiú lá fichead den mhí rinne Eivíl Marodac rí na Bablóine, an bhliain a tháinig sé i gcoróin, pardún fial a thabhairt do Iahóiácaím rí Iúdá agus scaoil sé ón bpríosún é.


text:
Chuir Iahóiácaím a éide phríosúin i leataobh agus gach lá dá shaol chaith sé bia go rialta ag bord an rí.


text:
Agus thug an rí liúntas rialta dó lena chothú, lá i ndiaidh an lae, ar feadh a shaoil fad a mhair sé.


text:
Bíonn sí ag gol go géar goirt san oíche;<pb/><t>bíonn a gruanna báite le caisí deor;<pb/><t>níl aon sólásaí ar bith aici<pb/><t>i measc a cuid leannán;<pb/><t>d' fheall a cairde go léir uirthi;<pb/><t>is naimhde di iad anois.


text:
D' imigh Iúdá léi ar deoraíocht<pb/><t>chun angar agus daoirse a sheachaint;<pb/><t>cónaíonn sí i measc na náisiún<pb/><t>ach ní bhfaigheann sí ionad suaimhnis ann;<pb/><t>óir, tá an tóir tar éis teacht suas léi<pb/><t>mar a bhfuil sí i gcúngrach mór.


text:
Tá bóithre Shíón ag caoi<pb/><t>mar ní thaithítear a hionad teagmhála;<pb/><t>tá a geataí uile bánaithe<pb/><t>agus déanann a sagairt osnaíl;<pb/><t>bíonn a maighdeana go léir á gcrá.<pb/><t>Ó nach goirt é an seirfean atá uirthi!


text:
Ag a naimhde atá an ceannas;<pb/><t>tá a heascairde uile faoi rath;<pb/><t>óir tá an Tiarna tar éis í a chiapadh<pb/><t>de dheasca oll-líon a peacaí;<pb/><t>tá a leanaí imithe ina gcimí<pb/><t>os comhair a namhad amach.


text:
Tá a mórgacht uile leáite<pb/><t>ó iníon Shíón;<pb/><t>ba chosúil a flatha le fianna<pb/><t>nach raibh féarach acu níos mó;<pb/><t>bhíodh siad ar a dteitheadh go lagbhríoch<pb/><t>roimh an tóir a cuireadh orthu.


text:
Is cuimhin le Iarúsailéim anois<pb/><t>a laethanta angair agus fáin,<pb/><t>nuair a thit a muintir lena naimhde<pb/><t>agus gan cabhróir dá laghad acu.<pb/><t>Bhíodh a heascairde ag baint lán na súl aisti;<pb/><t>ábhar scige dóibh ab ea a turnamh.


text:
Pheacaigh Iarúsailéim go trom;<pb/><t>dá dheasca sin is neamhghlan í anois;<pb/><t>an dream a thugadh gradam di, maslaíonn siad í;<pb/><t>óir, chonaic siad lomnocht í;<pb/><t>ach bíonn sise ag caoineadh de shíor<pb/><t>agus tugann sí a cúl leo.


text:
Tá a salachar féin ar a sciortaí;<pb/><t>níor mhachnaigh sí riamh ar a raibh i ndán dí;<pb/><t>ó nach tubaisteach é a turnamh!<pb/><t>Níl sólásaí ar bith aici.<pb/><t>«Féach, a Thiarna, ar m' ainnise;<pb/><t>is ag mo naimhde atá an bua.»


text:
Shín a heascairde a lámha amach<pb/><t>chun a maoinese go léir;<pb/><t>chonaic sise na náisiúin<pb/><t>ag réabadh isteach ina sanctóir <pb/><t>an dream ar chros tú féin orthu<pb/><t>do chomhthionól a thaithí.


text:
Bíonn a muintir uile ag éamh<pb/><t>agus arán á lorg acu;<pb/><t>malartaíonn siad a n-iarmhais ar bhia<pb/><t>chun iad féin a neartú arís.<pb/><t>«Féach, a Thiarna, agus breathnaigh<pb/><t>ar an drochmheas a chaitear orm.


text:
Sibhse uile a thriallann thar bráid,<pb/><t>breathnaígí agus féachaigí<pb/><t>an bhfuil aon bhrón mar mo bhrónsa <pb/><t>mar an gcumha atá ag criathairt mo chroí,<pb/><t>a chuir an Tiarna féin orm,<pb/><t>ar lá a dhíbheirge fíochmhaire.


text:
Ón aird thuas chuir sé tine isteach i mo chnámha<pb/><t>a rug greim daingean orthu go léir;<pb/><t>leath sé líon do mo chosa<pb/><t>agus thug orm casadh ar ais;<pb/><t>d' fhág sé go tréigthe mé<pb/><t>agus mé go dona tinn ó lá go lá.


text:
Tá mo chionta ceangailte ina gcuing;<pb/><t>fíodh le chéile iad ina lámhasan<pb/><t>agus ardaíodh iad ar mo mhuineál;<pb/><t>eisean ba chúis le lagú mo nirt;<pb/><t>thug an Tiarna ar láimh dóibh mé<pb/><t>sa chaoi nach dtig liom fanacht i mo sheasamh.


text:
Na gaiscígh uile a bhíodh agam,<pb/><t>tá an Tiarna tar éis iad a shéanadh;<pb/><t>thug sé slua le chéile i m' aghaidh<pb/><t>chun mo chuid ógánach a chloí;<pb/><t>tá an Tiarna tar éis satailt sa chantaoir<pb/><t>ar iníon fhíorógh Iúdá.


text:
Sin an fáth a mbím ag caoi<pb/><t>agus ag sileadh na súl go fuíoch<pb/><t>Óir, is fada uaim aon sólásaí<pb/><t>a mhúsclódh mo mheanma arís.<pb/><t>Tá mo chlann mhac treascartha tréigthe<pb/><t>mar is é an namhaid a rug an bua.


text:
Leathann Síón a lámha amach;<pb/><t>níl sólásaí ar bith aici;<pb/><t>thug an Tiarna ordú in aghaidh Iacóib<pb/><t>a chomharsana a bheith naimhdeach dó;<pb/><t>rud éigin neamhghlan ina measc<pb/><t>is ea Iarúsailéim.


text:
Is cothrom cóir é an Tiarna;<pb/><t>ach bhí mise easumhal dá ordú;<pb/><t>éistigí, mar sin, a chiníocha uile,<pb/><t>agus breathnaígí ar m' ainnise;<pb/><t>tá mo mhaighdeana agus m' ógánaigh<pb/><t>imithe uaim i mbraighdeanas.


text:
Ghlaoigh mé ar mo chuid leannán;<pb/><t>ach chlis siad go léir orm;<pb/><t>mo shagairt agus mo sheanóirí uile,<pb/><t>díothaíodh iadsan sa chathair,<pb/><t>nuair a bhí siad ag cuardach bia<pb/><t>chun iad féin a neartú arís.


text:
Féach, a Thiarna, is mise atá go hainnis;<pb/><t>tá a bhfuil istigh ionam corraithe cráite;<pb/><t>tá mo chroí á shníomh i m' ucht<pb/><t>mar ba mhór ar fad m' easumhlaíocht;<pb/><t>tá an claíomh ag dísciú mo chlainne lasmuigh<pb/><t>agus tá an Bás i réim laistigh.


text:
[Éist] le mo chuid osnaíola;<pb/><t>níl aon sólásaí ar bith agam;<pb/><t>chuir scéala m' anó áthas ar mo naimhde uile;<pb/><t>ar ndóigh ba thusa ba bhun leis go léir;<pb/><t>luathaigh an lá atá fógartha agat,<pb/><t>nuair a bheidh siadsan mar a bhfuilimse anois.


text:
An mhailís go léir a rinne siad,<pb/><t>go gcuirtear ar do shúile duit í;<pb/><t>caith leo mar a chaith tú liomsa<pb/><t>de dheasca mo chionta uile;<pb/><t>óir, is iomaí osna atá á ligean agam<pb/><t>agus tá mo chroí go tréithlag fann.»


text:
<pb/><t>Ochón!<pb/><t>Tá an Tiarna tar éis duibhe a chur<pb/><t>ar iníon Shíón le corp cuthaigh;<pb/><t>theilg sé ó neamh go talamh<pb/><t>áilleacht Iosrael;<pb/><t>níor chuimhin leis stóilín a chos<pb/><t>ar lá a chuid díbheirge.


text:
Scrios an Tiarna go neamhthrócaireach<pb/><t>áitribh uile Iacóib;<pb/><t>chreach sé go fíochmhar feargach<pb/><t>dúnta iníon Iúdá;<pb/><t>leag sé ar lár agus thruailligh sé<pb/><t>an ríocht agus a flatha.


text:
Bhasc sé le fraoch feirge<pb/><t>cumhacht uile Iosrael;<pb/><t>níor thug sé tacaíocht a dheasláimhe<pb/><t>in aghaidh an namhad;<pb/><t>las sé suas in Iacób mar chraos tine<pb/><t>a d' ídigh a raibh ina thimpeall.


text:
Theann sé a bhogha mar namhaid<pb/><t>agus dhaingnigh sé a dheaslámh mar eascara;<pb/><t>rinne sé ár orthu siúd<pb/><t>ar lán a shúl iad tráth;<pb/><t>lig sé a racht amach mar thine<pb/><t>ar bhoth iníon Shíón.


text:
D' iompair an Tiarna é féin mar namhaid;<pb/><t>rinne sé Iosrael a mhilleadh;<pb/><t>scartáil sé a caisleáin go léir;<pb/><t>leag sé a dúnta daingne;<pb/><t>mhéadaigh sé an éagaoin agus an t-éagnach<pb/><t>a bhí á ndéanamh ag iníon Iúdá.


text:
Scrios sé an gairdín agus a bhoth;<pb/><t>chreach sé a ionad teagmhála;<pb/><t>i Síón chuir an Tiarna ar ceal<pb/><t>an tionól féiliúil agus an tsabóid;<pb/><t>le racht cuthaigh thug sé droim láimhe<pb/><t>don rí agus don sagart araon.


